
En  historisk  hypothes 
(1876.) 

[Historisk  Tidsskrift  4.  R.  5.  Bd.  S.  415-59.  —  Her  med  enkelte  Rettelser  og  Tilføjelser 

af  Forfatteren.! 


I. 

V  ore  historiske  kilder  er  som  bekendt  særdeles  fattige 
på  efterretninger  om  rigets  gamle  banner;  skønt  dets  oprindelse 
utvivlsomt  går  langt  tilbage  i  middelalderen,  er  det  dog  først 
ved  dennes  slutning,  vi  hører  tale  om  det,  og  hvad  der  da 
fortælles  bærer  præg  af  en  usikker,  sagnblandet  tradition. 
Heller  ikke  andre  steder  fra,  af  fremmede  kilder,  kan  vi  hente 
oplysninger,  som  kunde  bidrage  til  at  klare  dette  emne,  og  vi 
er  derfor  henviste  til  ad  omveje  at  søge  at  bøde  på  denne 
tavshed  og  benytte  videnskabens  ret  til  hypothetisk  at  løse 
de  gåder,  som  ellers  vilde  unddrage  sig  enhver  videre  gransk- 
ning. 

De  ældste  vidnesbyrd  om  Danebroge  er  billedlige  frem- 
stillinger; korset  forekommer  ikke  blot  lige  fra  Valdemar  Atter- 
dags tid  i  de  danske  kongers  segl  som  et  våbenmærke  ^  men 
i  Erik   af  Pomerns    findes    det    desuden    som    et    vajende    flag, 


1  [Senere  Tilfojelse:]    Erik    af  Pomern    har   et  segl,   som  dannes  af  et  kors  med 
pålagt  kongeskjold,  vistnok  den  smukkeste  form  for  det  danske  våben 

hvis  stang  holdes  af  de  tre  løvers  forlapper.  Endvidere  fore- 
kommer det  som  skibsflag  endnu  noget  længere  tilbage  i  tiden; 
fremstillingen  af,  hvorledes  St.  Lucius's  hoved  bringes  til  Ros- 
kilde, malet  på  højalteret  i  domkirken  år  1498,  viser  os  så- 
ledes et  skib  med  Danebroge;  fremstillingen  af  dronning  Mar- 
grete, Kristoffers  enke,  i  Hellig  kors  kloster  i  Rostok,  hvor 
hun  ligger  begravet,  viser  ligeledes  et  skib  med  Danebroge:  et 
rødt  banner  med  pålagt  hvidt  kors;  dette  kloster  er  ombygget 
og  malerierne  fornyede  ved  år  1400(?),  men  afbildningerne 
antages  at  være  efter  de  ældre.  I  Everskip  herreds  segl  (Ejder- 
sted)  findes  korsflaget  fra  år  1414;  her  er  det  ligesom  i  Ros- 
kilde et  splitflag'.  Foran  på  Kristen  Pedersens  udgave  af 
Saxe  (1514)  ses  den  danske  konge  med  sine  riddere,  i  hånden 
holder  han   en  udfoldet  fane  med  Danebroge. 

Disse  forskellige  fremstillinger  lader  ingen  tvivl  om,  at  jo 
korsflaget  er  et  flyvende  banner,  et  kamp- „mærke",  som  de 
alt  i  middelalderen  blev  bårne  foran  hærene.  Når  prof.  Paludan- 
Miiller  har  villet  gøre  den  modsatte  opfattelse  gældende,  at 
det  nemlig  skulde  have  været  et  kirkeligt  labarum'-,  så  må 
dette  siges  at  støtte  sig  på  en  parallelisering  med  ældre  for- 
mentlige forbilleder,  foretagen  uden  hensyn  til  hvad  der  er 
overleveret  os  om  vort  eget  flag;  thi  at  de  ældre  forfattere, 
både  i  Danmark  og  Ditmarsken,  sammenstiller  Danebroge  med 
kejser  Konstantins  mærke,  beviser  jo  i  og  for  sig  ikke,  at  den 
ydre  form  har  været  den  samme.  Ser  vi  derimod  hen  til  hvad 
vore  egne  kilder  melder  om  korsflaget,  da  er  der  her  intet, 
som  tyder  hen  på  et  labarum,  medens  såvel  afbildninger  som 
traditionen  bestemt  forudsætter  krigsfanen,  det  udfoldede  mærke; 
hvorledes  skulde  det  vel  f.  ex.  kunne  være  falden  kong  Erik 
ind  at  give  løverne  en  kirkelig  helligdom  at  holde? 

Paludan-Miiller  indvender,  at  det  hellige  banners  mærke 
senere   kan    være   sat    ind  i  krigsfanen,    at  det  er  denne,    som 

i  Årbøger  f.  nord.  oldkyndighed  1874,    s.  423.  426.     Foredrag  af  prof.  Koi-uerup 
i  oldskriftselskabels  mode  d.  16.  Nov.  1875  [Årboger  1877,  s.  HlJ. 
-  .Sagnet  om  den  himmelfaldne  Danebrogsfane  (1873),  s.  18. 

hedder  Danebroge,  medens  hin  var  en  kirkelig  helligdom,  for- 
huldet er  som  mellem  en  moder  og  datter.  Men  denne  be- 
tragtning savner  ikke  blot  enhver  begrundelse  i  vore  magre 
kilder,  den  synes  også  at  stride  mod  alt  hvad  der  er  over- 
leveret os.  Erik  af  Pomern  ejede  endnu  det  rette  Danebroge. 
rigets  palladium,  derom  er  alle  enige;  når  han  nu  vilde  sætte 
det  i  sit  våben,  hvorfor  tog  han  da  et  andet,  en  senere  afledet 
form,  der  jo  ikke  kunde  have  helligdommens  ærværdighed?  Der 
existerede  jo  et  bestemt  enkelt  flag,  om  hvilket  det  fortaltes, 
at  det  var  falden  ned  fra  himlen,  om  hvilket  man  troede,  at 
det  bestandig  førte  til  sejr;  udelukker  dette  ikke  enhver  dobbelt- 
hed, idetmindste  dér  hvor  vi  utvivlsomt  har  en  fremstilling  af 
kongebanneret,  som  i  Eriks  sigil?  Der  var  jo  desuden  intet  i 
vejen  for,  at  samme  flag  kunde  være  en  kirkelig  helligdom, 
og  som  sådan  vel  også  bæres  som  processionsfane,  og  tillige 
et  stridsflag;  tvertimod,  det  var  endogså  det  normale  i  middel- 
alderen. I  fredstid  var  kirkerne  de  steder,  hvor  kongernes  og 
krigshøvdingernes  mærker  opbevaredes;  drog  man  i  kamp,  da 
toges  fanen  fra  det  hellige  alter,  blev  sat  på  spydstage  og 
båret  frem  for  hæren  ^,  Kirken  var  jo  både  det  sikreste 
gemmested  i  helt  almindelig  forstand  og  tillige  et  sted,  som 
gav  alt  hvad  der  knyttedes  til  det  en  forbindelse  med  det 
hellige  og  dyrebare,  som  i  høj  grad  stemmer  med  alle  tidens 
fremstillinger  af  kampen  som  en  gudsdom  og  en  hellig  sag. 

Paludan-Miiller  har  endvidere  opkastet  tvivl  om,  hvorvidt 
flaget  fra  først  af  har  havt  rød  bund;  kilderne,  mener  han, 
indeholder  intet  tilstrækkeligt  bevis  herfor.  Også  her  er  dog 
vistnok  tvivlen  dreven  for  vidt.  Vi  vil  ikke  lægge  vægt  på 
den  nylig  fremkomne  oplysning  om  det  røde  korsflag  i  Rostok, 
da  det  jo  ikke  er  afgjort,  at  det  skal  være  det  danske  konge- 
flag; men  det  synes  dog  indlysende,  at  selv  om  det  originale 
flag  ikke  mere  haves,  så  er  der  aldeles  ingen  grund  til  at  an- 
tage, at  vor  tids  kopier,   der  i  uafbrudt  rækkefølge  nedstammer 


•  Du  Gange,   s.  v.  vexillum;   se   særlig   hvad    dei'   fortælles  om  den  hellige  Mor- 
tens fane. 

fra  det,  skulde  have  forandret  farven;  i  alle  tilfælde  strider 
det  mod  den  tillid,  man  bør  skænke  den  monumentale  tradition 
ligesåvel  som  den  skriftlige,  sålænge  den  ikke  kommer  i  strid 
med  noget  bekendt  faktum.  Vi  tør  ikke  tvivle  på,  at  jo  Dane- 
broge  har  været  fremstillet  på  farvede  billeder  fra  middelalderen 
af,  så  traditionen  kunde  ikke  være  afbrudt  af  ukyndighed;  og 
der  foreligger  intet,  som  kunde  tyde  på,  at  man  nogensinde 
med  forsæt  skulde  have  forandret  det  heUige  mærke.  Men 
de  skriftlige  vidnesbyrd  taler  heller  ingenlunde  herimod;  den 
første  forfatter,  som  nævner  farven,  nemlig  Hans  Svaning, 
kalder  den  rød.  og  hvad  Hvidtfeldt  i  den  henseende  har  ud- 
talt, svækker  ikke  dette  udsagn.  Paludan-Miiller  har  gjort  op- 
mærksom på,  at  der  er  en  modsigelse  i  Hvidtfeldts  ord  på  to 
forskellige  steder.  Første  gang  (1599)  nævner  han  fanen  i 
anledning  af  kong  Hans's  tog,  og  her  siger  han,  at  den  var 
„grå  og  tvundet  og  deraf  havde  sit  navn";  anden  gang  (1600) 
kommer  han  til  at  omtale  den  i  anledning  af  toget  til  Estland 
og  siger,  at  den  var  „rød  udi  feltet";  heraf  slutter  den  lærde 
kritiker,  at  den  sidste  efterretning  er  af  ringere  værd,  at  fanen 
kun  var  bekendt  som  gammel  og  grå,  og  at  den  røde  farve 
kun  omtaltes  i  en  mere  upålidelig  tradition;  Hvidtfeldt  kunde 
i  mellemtiden  mellem  de  to  bind  af  sin  historie  have  fået  den 
af  Svaning  \  Men  ved  nærmere  eftersyn  kan  vi  dog  ikke  lade 
dette  gælde.  Netop  i  fi-emstillingen  af  Ditmarskerkrigen  følger 
Hvidtfeldt  Svaning,  og  når  han  da  ikke  på  dette  sted  kalder 
fanen  rød,  medens  han  dog  gør  det  året  efter,  så  må  vi  enten 
antage,  at  han  har  bavt  betænkeligheder,  som  senere  er  fjer- 
nede, eller,  når  dette  ikke  stemmer  med  denne  forfatters  hele 
karakter,  at  han  ikke  udtrykkelig  har  omtalt  den  røde  farve, 
fordi  han  anså  denne  bemærkning  for  at  være  aldeles  over- 
flødig for  sit  eget  og  læserens  vedkommende,  da  alle  kendte 
den.  Herimod  kan  nu  selvfølgelig  indvendes,  at  Hvidtfeldt 
udtrykkelig    kalder    den    „grå" ;    men   her  må  vi  dog  nok  give 

•  Hvidtfeldts  kvartiiil"iiv.-  II   10(5.   VI   l(i!f.     P;il.-M..  .iiif.  ski.,  s.  S  (1. 

Resen  ret  i,  at  der  foreligger  en  trykfejl,  graa  for  graaff;  thi  af 
denne  forfatter  ser  vi,  at  man  i  hans  tid  forklarede  navnet 
Danebroge  af  et  dengang  brugeligt  ord  „bragt",  der  havde  fået 
betydningen  „tvundet  værk"  ^  Hertil  sigter  da  også  Hvidt- 
feldt, og  hans  beskrivelse  af  fanen  er  derfor  udsprungen  af  en 
navnefortolkning;  han  har  altså  ikke  villet  fortælle  sine  læsere, 
hvad  farve  rigets  banner  havde,  men  han  har  villet  forklare, 
at  man  fordum  havde  lavet  faner  af  grovt  tvundet  garn  (bragt) 
og  derfor  kaldet  denne  oldtidslevning  efter  denne  mærkelighed; 
men  i  denne  forbindelse  kunde  han  ikke  komme  til  at  sige, 
at  den  var  „grå",  som  noget,  der  stod  i  forhold  til  navnet, 
men  vel  at  den  var  grov. 

Vi  må  her  endnu  med  et  par  ord  dvæle  ved  dette  mærke- 
lige navn.  At  Hvidtfeldts  og  Resens  forklaring  af  det  er  falsk, 
ligger  lige  for;  brog  er  et  klæde ^',  og  Danebroge  forklarer  altså 
sig  selv,  ligesom  Danevirke  og  Danemark.  Samme  betydning 
har  det  vistnok  oprindelig  havt  i  tilnavnet  Lodbrog  eller  Lod- 
broge,  hvor  det  første  led  i  sammensætningen  sikkert  er  det 
oprindelig  hårde  „lot",  vort  „lod",  i  betydning  af  skæbne, 
medens  det  først  senere  er  misforstået  som  lo5,  idet  samtidig 
brog  er  opfattet  i  sin  særlige  betydning  af  benklæder.  Til- 
navnet skriver  sig  snarest  fra  kong  Regners  berømte  fane 
.jRavnen",  der  troedes  at  have  spådomsgave^.  Navnet  Dane- 
broge er  derfor  vistnok,  hvad  også  sammensætningen  antyder, 
langt  ældre  end  korsfanen;  men  det  er  senere  med  rette  hen- 
ført til  denne,  som  det  måtte  henføres  til  ethvert  dansk  hoved- 
banner. Når  det  i  forbindelsen  „Danebrogsskibe"  i  Sønder- 
^  Jylland  er  bleven  henført  til  stensætninger  i  skibsform,  da  viser 
det  vistnok,  at  man  fordum  har  kaldet  orlogsskibe  ved  dette 
navn;  der  er  her  altså  ingen  forbindelse  med  korsfanen,  hvad 
man  heller  ikke  kunde  vente,   men  navnet  viser  tilbage  til  en 


1  Resen,  Frederik  II,  s.  466.    Det  islandske  bragS,  af  bregSa,  kan  ligeledes  bruges 
ini  en  slags  konstt'ærdigt  toj. 

2  Worsaae,  Om  Danebrog,  s.  21. 

'  Sml.  Den  nord.  kirkes  grundlæggelse,  s.  439. 

tid,  da  ledingsflåderne,  måske  særlig  de  kongelige  hirdmænds 
skibe,  kaldtes  efter  det  banner,  de  førte,  således  som  det  endnu 
hedder  i  visen  om  kong  Hans: 

De  vunde  op  deres  silkesejl 
så  højt  i  forgyldene  rå, 
Danmark-broge  i  fremmerstavn, 
de  lode  til  Misern  stå^  — 

Vi  vender  os  nu  til  de  skriftlige  kilder,  som  først  om- 
taler Danebroge  og  dets  oprindelse;  det  er  tre  indbyrdes  uaf- 
hængige forfattere  fra  begyndelsen  af  det  16.  århundrede. 
Kristen  Pedersen  siger  i  sin  danske  kronike,  at  Erik  af 
Pomern  blandt  de  rigsklenodjer,  som  han  forte  med  sig  ud  af 
landet,  også  havde  taget  „Danebroge,  ....  en  bannere, 
hvilken  Gud  sendte  danske  mænd  ned  af  himlen  med  sin  hel- 
lige engel,  at  de  skulde  føre  hannem  i  krige  mellem  dem  og 
deres  fjender,  som  de  og  ofte  gjorde  og  vunde  dermed  stor 
pris  og  ære".  Hvornår  dette  jertegn  er  sket,  siger  han  intet 
om.  Ditmarskens  historieskriver  Neocorus  derimod  oplyser, 
at  det  tildrog  sig  i  Rusland-. 

Den  tredje  kilde  er  opbevaret  os  af  den  flittige  samler 
Peder  Olsen,  og  det  på  en  sådan  måde,  at  den  tydeligt  ses 
at  være  fra  en  ældre  tid.  Manden  levede  som  bekendt  i  re- 
formationstiden,  var  munk  i  Gråbrødreklostret  i  Roskilde  og 
levede  mange  år  efter  dets  ophævelse,  hengiven  til  literære 
sysler.  Det  lille  bind  optegnelser,  han  har  efterladt,  indeholder 
en  rigdom  af  det  mest  forskelligartede  stof,  det  er  skrevet  til 
meget  forskellige  tider,  med  idelige  indskud  og  tilføjelser,  der 
er  indsat  hele  blade  eller  mindre  sedler  bagefter  og  der  synes 
at  herske  den  mest  brogede  uorden  mellem  de  samlede  stykker 
og  brudstykker^.      Hvad    særlig   stykket    om  Danebroge  angår, 

'  Arnkiel,  Ciinbrische  Heidenthiinier,  VI  340.  .S.  (iruinllvig:,  Dunmarks  gamle 
lolkevisur,  III  620. 

-  Kr.  Pedersen,  Danske  skrifter,  V  (440).  4S8.  Neocorus,  Cliroiiik  Dihnarscliens. 
I  489.  II  232. 

^  Bindet  findes  i  den  Arnemagnæanske  samling  som  nr.  107.  S.  SmI.  H.  Rordam. 
Historieskrivningen  og  historieskriverne  i  D.  og  N.,  I  47  ti. 

da  findes  det  optaget  på  to  forskellige  steder,  begge  gange  af 
samleren  bragt  i  forbindelse  med  andre  notiser.  Først  findes 
det  blandt  „Danmarks  tolv  fortrin",  en  ungdommelig  lovtale 
over  fædrelandet,  nedskreven  i  året  1527  af  den  dengang 
endnu  unge  forfatter;  han  roser  Danmark  for  sin  beliggenhed, 
sin  ældgamle  historie,  sin  kongestamme,  sine  udflyttere,  sit 
himmelfaldne  flag  osv. ;  dette  er  det  niende  af  de  tolv  fortrin. 
Dernæst  findes  det  på  en  senere  indheftet  seddel,  der  inde- 
holder kronologiske  notiser;  den  ene  hele  side  optages  af  hvad 
der  er  bemærket  til  år  1219.  Langebek  har  bragt  dette  i  en 
tildels  vilkårlig  forbindelse,  idet  han  har  samlet  og  trykt  en 
række  kronologiske  notiser  under  Peder  Olsens  navn,  som  slet 
ikke  findes  således  i  hans  heftet  Hvad  der  på  den  omtalte 
seddel  findes  til  1219  består  af  3  led;  det  første  er  den 
historiske  efterretning  om  toget  til  Estland,  som  vi  finder  den 
i  flere  gamle  årbøger;  der  omtales,  at  Reval  grundlægges,  og 
at  kirken  i  hine  egne  kommer  under  Lunds  erkebisper  „indtil 
denne  dag".  Dette  stykke  findes  alt  i  grundstammen  til  disse 
kronologiske  optegnelser,  med  tilføjelse  af  endnu  en  bemærk- 
ning om  borgen  Leal.  Dertil  er  så  føjet  en  opbyggelig  for- 
tælling om  samme  slag,  der  øjensynligt  er  tagen  af  en  bog 
om  Hellig  Nils  i  Århus,  Roskilde-Knuds  søn  og  altså  kong 
Valdemars  søskendebarn.  Den  indeholder  det  bekendte  træk, 
at  erkebiskop  Andreas's  bøn  hjælper  de  Danske  i  slaget,  og 
er  i  det  hele  holdt  i  legendestil.  Endelig  kommer  hertil  for- 
tællingen om  Danebroges  fremkomst  med  løfte  om  sejr  for  de 
danske  våben.  Der  er  ingen  forbindelse  mellem  de  tre  led 
indbyrdes,  de  har  forskellige  forfattere,  ja  den  ene  forfatter  har 
øjensynHgt  ikke  kendt  de  andres  beretninger. 

At  også  stykket  om  Danebroge  er  taget  af  en  ældre  for- 
fatter, fremgår  tydeligt  nok  alene  deraf,  at  begivenheden  her 
henføres  til  året  1208  og  til  byen  Felin,  medens  Peder  Olsen 
selv    efter    annalerne    har  det  rette  sted  og  år;    at  det  samme 


>  Scriplores  i-.  D.  I  182. 

slag  alligevel  er  ment,  således  som  samleren  selv  udtaler  sin 
overbevisning  om,  fremgår  yderligere  deraf,  at  også  Kristen 
Pedersen  henfører  hovedslaget  i  Estland  til  året  1208,  skønt 
lian  har  brugt  en  anden  kilde  og  ikke  synes  at  kende  hen- 
førelsen af  Danebrogssagnet  til  dette  tidspunkt.  Vi  kan  altså 
gå  ud  fra,  i  efterretningen  om  Danebroge,  som  den  findes  ord- 
lydende ens  på  to  steder  hos  den  samvittighedsfulde  gråbroder, 
at  have  en  kilde  ft-a  ældre  tider,  selv  om  vi  ikke  er  istand  til 
at  opgive  noget  nærmere  om  dens  ælde;  nok  er  det  at  Peder 
Olsen  anså  den  for  at  have  så  megen  avtoritet,  at  han  ikke 
tillod  sig  at  forandre  noget  ved  den,  end  ikke  d«-t,  som  han 
anså  for  urigtigt. 

I  årbogsnotiserne  fortælles  da  følgende:  „Andensteds  haves 
den  efterretning,  at  da  de  troend«-  Danske  i  hin  Anden  Valde- 
mars dage  i  året  1208  kæmpede  med  de  vantro  Liver  på  et 
sted  i  Livland,  som  kaldes  Felin,  og,  alt  næsten  overvundne, 
ydmygelig  anråbte  den  guddommelige  hjælp,  —  da  værdigedes 
de  på  stand  at  modtage  et  mærke,  faldet  fra  himlen,  tegnet 
med  et  hvidt  kors  og  påtrykt  en  ulddug,  og  de  hørte  en  rost 
fra  det  høje,  at  de  visselig  skulde  knuse  deres  modstandere 
og  vinde  en  fuld  sejr,  om  det  blev  båret  højt.  Således  skete 
det  også.  Men  hin  fane  kaldes  med  sit  sædvanlige  navn 
Danebroge"  '. 

Samler  vi  herefter  hvad  der  er  overleveret  os  om  vort 
flag,  er  det  følgende.  Der  findes  ved  middelalderens  slutning 
i  de  danske  kongers  værge  et  ældgammelt  banner,  der  ansf-s 
for  en  helligdom  fra  fortiden;  det  føres  af  kong  Hans  med  pa 
toget  til  Ditmarsken,  men  tabes,  og  vindes  først  tilbage  mange 
år  efter,    da  det   var   ødelagt    af  møl  og  fugtighed.      Om  dette 


'  Alibi  liabe.tnr,  qiiod  tempore  isliiis  V.  li  a.  I20S.  rum  Uaai  tideles  in  Livonia. 
in  loco,  qui  Felin  dicitur,  bellarent  contra  Livones  intideles,  et  jam  fere  debellati  im- 
plorarent  devote  divinum  auxilium,  statim  vexillnm  e  celo  lapsiun  eruce  candida  con- 
signatum  vellerique  impressiim  recipere  meriieriint,  vocenique  in  aere  audientes,  quod. 
eo  in  aere  altiiis  elevalo,  confestim  contritis  adversariis,  plenam  victoriam  reportarent. 
<Juod  et  factum  est.  Illud  autera  vexilluni  Danebroge  nsitatu  vocabnlo  nunoupari 
solet.    .Ser.  r.  D.  I  182  (sml.  VUI  499). 

banner  fortæller  traditionen,  at  det  er  af  guddommelig  op- 
rindelse, og  at  sejren  har  været  knyttet  til  det  fra  begyndelsen 
af.  løvrigt  har  man  ingen  pålidelig  efterretning  om  dets  første 
fremkomst,  kun  det  synes  alle  at  være  enige  om,  at  det  første 
gang  viste  sig  i  kampene  i  Østerleden,  i  et  stort  og  allerede 
tabt  slag.  Dets  karakteristiske  mærke  var  et  hvidt  kors,  der 
optoges  af  kongerne  i  deres  våben;  dugen  var  af  spunden  uld 
og  rød. 

Det  er  indlysende,  at  vi  ikke  kan  stille  de  almindelige 
udtalelser  hos  Kristen  Pedersen  og  Neocorus  i  lige  linje  med 
den  bestemt  formulerede  tradition  hos  Peder  Olsen;  det  lå  i 
sagens  natur,  at  fjernere  stående  her  måtte  være  langt  ufuld- 
stændigere underrettede  end  de  indviede.  Der  er  jo  en  stor 
forskel  på  overleveringernes  værdi  for  os,  alt  efter  deres  gen- 
stand; en  forlængst  afdød  konges  bedrifter  forvanskes  og 
sammenblandes  med  lignende  eller  modsatte;  slægtskabsforhold, 
tidsforhold  o.  1.  forbyttes,  og  hele  rækker  af  begivenheder 
kommer  derved  til  at  stå  i  et  uklart  eller  falsk  lys.  Ander- 
ledes forholder  det  sig,  når  den  enkelte  overlevering  står  for 
sig  selv  og  knyttes  til  en  bestemt  ydre  genstand.  Lad  os 
tænke  os  forholdet,  som  det  var  ved  det  danske  hof.  Der  op- 
bevaredes et  banner  af  høj  ælde,  hver  mand  i  kongens  gård 
kendte  det,  idetmindste  af  omtale,  det  gemtes  mellem  rigets 
klenodjer,  sammen  med  krone  og  spir;  kongerne  satte  dets 
mærke  i  deres  segl,  det  blev  båret  foran  dem  ved  højtidelige 
optog,  det  stod  ved  alteret,  når  de  indviedes.  Den  tradition, 
som  knyttedes  til  det  og  gik  fra  slægt  til  slægt  i  kongehuset 
og  ved  hirden,  er  kort  og  simpel;  skulde  den  ikke  tillige  være 
uforvansket  gennem  lange  tider? 

Den  har  to  momenter,  som  må  holdes  ude  fra  hinanden, 
det  ene  er  den  overnaturlige  oprindelse,  det  andet  angivelsen 
af  tid,  sted  og  øvrige  omstændigheder  ved  flagets  fremkomst. 
Hvad  det  første  angår,  da  overleveres  det  i  forskellige  former; 
snart  er  det  en  engel,  som  kommer  ned  med  det,  snart  falder 
det    ned   fra   himleji,    ledsaget   af  en   guddommelig  røst.      Man 

bør  ikk(!  tillægge  denne  del  af  traditionen  nogen  selvstændig 
betydning  for  den  historiske  undersøgelse,  som  om  det  af  den 
skulde  fremgå,  at  sagnet  var  vandret  gennem  lange  tider  og 
derfor  upålideligt;  en  slig  opfattelse  af  bannerets  fremkomst 
kan  i  middelalderen  gøre  sig  gældende  for  dem,  som  har  været 
tilstede,  og  er  efter  al  rimelighed  bleven  slået  fast  alt  i  den 
første  menneskealder  efter  begivenheden;  den  viser  os  kun,  nt 
der  var  overordenlige  forhold  tilstede  og  at  slagets  gang  for- 
bedredes på  en  uforklarlig  måde,  det  samme  som  legenden  om 
erkebiskop  Andreas  og  den  historiske  fortælling  hos  den  sam- 
tidige Henrik  af  Letland  i  dette  tilfælde  tilstrækkelig  bevidner. 

Der  kan  nemlig  ingen  tvivl  være  om,  at  det  jo,  som  også 
Peder  Olsen  går  ud  fra,  er  til  slaget  ved  Reval,  traditionen 
sigter;  det  har  alt  den  første  nedskriver  erkendt,  idet  han  til- 
føjede året  og  kaldte  kong  Valdemar  for  den  anden.  Selve 
overleveringen  har  derimod  vistnok  kun  talt  om  en  kong  Val- 
demar, og  den  har  selvfølgelig  ikke  havt  nogen  opgivelse  af 
år.  Dette  moment,  den  bestemte  henførelse  til  Livland  og 
kong  Valdemar,  til  et  næsten  tabt  slag  med  hedningerne,  må 
fastholdes  som  det  for  historien  værdifulde,  medens  selvfølgelig 
den  måde,  hvorpå  flaget  sagdes  først  at  have  vist  sig,  har 
været  det  vigtigste  for  dets  ejermænd  og  bestandig  vil  have 
sin  poetiske  betydning  til  alle  tider. 

Men  på  den  anden  side  må  vi  indrømme,  at  denne  tradi- 
tion ingensomhelst  direkte  støtte  finder  i  de  historiske  kilder; 
der  nævnes  intet  flag  i  den  temmehg  udførlige  og  samtidige 
fortælling  om  begivenhederne  i  Estland,  og  de  danske  årbøger 
kommer  ingensteds  ind  på  blot  at  nævne  det.  Det  bliver  så- 
ledes altid  muligt,  at  traditionen  har  A^æret  vildledet,  at  for- 
tællingen er  flyttet  frem  eller  tilbage  i  tiden,  at  det  var  en 
ældre  eller  en  yngre  Valdemar,  eller  måske  endog  slet  ingen 
Valdemar,  der  leverede  det  afgørende  slag;  thi  navnet  Valdemar 
har  i  den  danske  overlevering  været  stærkt  nok  til  at  drage 
meget  til  sig,  som  ikke  oprindelig  vedkommer  det.  Vi  må 
altså,  før  vi  fordyber  os  i  de  estlandske  begivenheder,  søge  at 

få  overbevisningen  om  at  ikke  andre,  måske  endog  meget 
nærliggende  muligheder  er  bleven  oversete  i  tillid  til  en  tradi- 
tion, hvis  værdi  vilde  kunne  fuldstændig  underkendes  ved  en 
fornyet  undersøgelse. 

II. 

Når  vi  følger  korset  tilbage  i  tiden,  så  langt  det  kan 
eftervises  i  utvivlsom  forbindelse  med  det  danske  kongehus, 
vil  vi  første  gang  træffe  det  i  Valdemar  Atterdags  segl  „til 
Danelog"  \  Strax  hinsides  denne  grænse  begynder  altså  mulig- 
hedernes række.  Hvad  om  vi  skyldte  denne  fædrelandets 
anden  grundlægger  det  dyrebare  tegn  på  dets  hæder  og  frihed; 
også  han  stod  jo  i  særeget  forhold  til  Estland  og  Livland,  og 
da  hans  fromme  broder  Otto  lod  sig  indskrive  blandt  ridderne 
derovre,  drog  han  selv  til  den  hellige  grav  og  lod  sig  slå  til 
„Guds  ridder",  —  kunde  det  ikke  være  grund  nok  for  ham  til 
at  sætte  korset  i  sit  våbenmærke  og  sin  fane? 

Tanken  kunde  ved  første  øjekast  synes  at  have  noget  for 
sig.  Kong  Valdemar  gæstede  den  hellige  grav  i  påsken  1347^ 
og  blev  her  slået  til  ridder  af  hertug  Erik  af  Saxen,  Få 
måneder  efter  afgik  der  for  første  gang  efter  et  halvt  hundred 
års  forløb  brev  fra  Johanniternes  stormester  på  Rhodus  til  de 
danske  klostre  af  hospitalsbrodrenes  orden  med  opfordring  til 
at  sende  de  lovbefalede  bidrag  til  hovedkassen.  Kong  Valdemar 
stiftede  et  St.  Hanskloster  på  Dueholm",  indviet  til  Marie 
JVIagdalene.  på  hvis  festdag  han  havde  modtaget  ridderslaget. 
Endelig  fortæller  Thomas  Bartholin  i  sin  bekendte  bog  om 
Danebrogsordenen,  at  Valdemar  Atterdag  på  ældgamle  tapeter 
på  Københavns    slot    var   fremstillet    med    et  hvidt  ordenskors. 


'  Worsaae,  Om  Danebrog,  s.  24. 

-  Reinhardt,  Til  belysning  af  nogle  punkter  i  V.  A.  hist.  I  (Hist.  tidsskrift  IV 
3,  191  fl.). 

'.[Senere  Tilfojelse:]  At  Valdemar  stiftede  klostret  på  Dueholm,  er  jo  ikke  af- 
gjort, om  end  sandsynligt,  .leg  antager,  at  han  har  stiftet  det  kort  efter  sin  tronbe- 
stigelse som  tak  for,  at  han  var  kommen  til  riget,  ligesom  Valdemar  1  stiftede  Vitskol. 

Hertil  kommer,  at  korset  først  kendes  af  et  brev  fra  år  1356. 
og  at  sagnet  har  kongenavnet  Valdemar. 

Det  er  ikke  ganske  klart,  hvorledes  det  på  den  tid,  her 
er  tale  om,  har  forholdt  sig  med  ridderslaget  over  den  hellige, 
grav;  nogen  tid  efter  kom  gråbrødrene  i  besiddelse  af  de  hel- 
lige steder,  og  det  var  da  deres  gardian,  som  tildelte  det,  som 
der  sagdes  med  Gotfred  af  Bouillons  sværd;  gravridderne  dan- 
nede en  egen  orden,  hvis  mærke  var  et  konstig  sammensat 
Antoniuskors,  det  samme  som  kongen  af  Jerusalem  førte  i  sit 
skjold.  Men  dengang  kong  Valdemar  kom  til  det  hellige  land, 
synes  ridderslaget  i  nogen  tid  at  være  bleven  uddelt  af  læg- 
mænd og  altså  ikke  at  have  medført  optagelsen  i  nogen  orden, 
og  man  kunde  da  formode,  at  han  på  iijemrejsen  havde  gæstet 
Rhodus  (som  han  kom  forbi  på  søvejen  fra  Jerusalem  til  Kon- 
stantinopel) for  dér  at  optages  i  Johanniternes  broderskab,  og 
at  det  da  var  dette,  som  gav  anledning  til  at  stormesteren 
endnu  samme  år  afsendte  et  brev  til  dets  klostre  i  Norden, 
medens  kongen  optog  brødrenes  hvide  kors  i  rød  grund  i  sit 
mærke  og  stiftede  det  ny  St.  Hanskloster  efter  sin  hjem- 
komst'. 

Men  en  nærmere  betragtning  af  de  enkelte  kendsgerninger, 
som  her  tilsammen  skulde  afgive  et  sandsynlighedsbevis,  vil 
dog  vise  det  uholdbare  i  en  sådan  formodning.  Brevet  fra 
stormesteren  Deodat  af  Gozon,  den  berømte  „Dragens  over- 
vinder", der  uden  tvivl  er  fremkaldt  ved  kongens  rejse,  som 
har  henledet  Sydboernes  opmærksomhed  på  Danmark,  viser, 
at  Valdemar  ikke  selv  kan  have  været  på  Rhodus,  dertil  røber 
det  alt  for  stort  ubekendskab  med  danske  forhold,  medens 
kongen  end  ikke  nævnes  i  det.  Stormesteren  skriver  nemlig 
til    „sin    broder   eller   brødre,    prior   eller  priorer,   i  Danmark,   i 


'  Angående  den  hellige  gravs  orden  og  de  lier  berørte  forhold  kan  jævnfores: 
A.  Hvidtfeldt,  Chronologia,  Il  48i.  Reissbuch  des  heiligen  Landes  (16091  I  74.  89.  114. 
£60.  Fr.  Qiiaresmii  Iiistorica,  theologica  et  moralis  terroe  sanctæ  Eiucidatio  (16391  1.554 
fl.  176.  184.  487  fl.  Favyn,  Theatre  d'honneur  el  de  chevalerie  II.  P.  Lacroix,  Vie 
inilitaire  et  rehgieuse  au  moyen  age;  farvetryk  p.  1.3-3  ffra  o.  1.3.52,  .smi.  p.  205)  og  p. 
320.    Vertot,  Hist.  des  cheval.  de  sL  Jean,  I  591  fl.  Liv.  I  jirenve  XII. 

Dacia,  i  Norvegia  og  i  Svecia"  \  og  han  siger,  at  han  „af 
manges  beretninger  har  erfaret,  at  de  fører  et  rosværdigt 
levned  osv.".  hgesora  han  forudsætter,  at  de  „af  rygtet 
vil  have  erfaret,  at  han  med  en  stor  del  af  hrødrene  samt 
mange  lejefolk  har  bolig  på  en  ø,  som  kaldes  Rhodus,  i  en 
uafladelig  kamp  med  den  kristne  tros  grumme  fjender"  -.  Var 
kongen  bleven  ordensbroder,  måtte  dette  dog  vel  have  været 
nævnt  i  den  ene  eller  anden  form,  det  måtte  enten  ligefrem 
officielt  meddeles  brødrene  i  Norden,  eller  tjene  til  motivering 
for  henvendelsen,  og  denne  kunde  ikke  ske  på  et  så  løst 
grundlag  som  det  her  ses  at  være  tilfældet. 

Men  dermed  taber  også  den  anden  omstændighed,  at  kong 
Valdemar  opretter  et  Hanskloster,  sin  betydning;  det  er  vel 
ikke  urimeligt  at  han  kan  have  stiftet  det  til  minde  om  sin 
Jorsalsfærd  og  netop  derfor  ladet  det  indvie  til  Marie  Magda- 
lene, på  hvis  dag  han  modtog  ridderslaget;  men  denne  hellige 
kvinde  stod  dog  fra  først  af  i  et  så  nøje  forhold  til  Johanniter- 
ordenen, at  dette  er  tilstrækkeligt  til  at  forklare  Dueholms 
indvielse  til  hendes  ære. 

Hvad  endelig  fremstillingen  af  kong  Valdemar  med  det 
hvide  kors  på  slotstapeterne  angår,  da  er  det  en  højst  fatal 
historie;  det  er  nemlig  oplyst,  at  Thomas  Bartholin  for  at 
gøre  den  formentlige  D'anebrogsorden  så  ærværdig  som  mulig 
har  forfalsket  ældre  kobberstik,  forandret  rigsæblet  til  et  Dane- 
brogskors  og  udgivet  det  for  en  gammel  avthentisk  fremstil- 
ling af  kongen''.  Således  falder  alt  det  sammen,  som  kunde 
tydt}  på  et  forhold   mellem  kong  Valdemar  og  Johanniterne. 

I  og  for  sig  er  det  imidlertid  ingenlunde  usandsynligt,  at 
€n  dansk  konge  kunde  være  optagen  blandt  Hansbrødrene,   og 

1  [Senere  Tilføjelse:]  „Fratello  o  frutelli,  il  priore  o  priori  di  Danimarca,  di 
Diicia,  di  Norvegia  e  di  Svezia"  — .  Dette  kan  dog  væie  rigtigt,  når  o  er  oversættelse 
af  vel  og  betyder  og;  det  er  da  (stor)prioren  og  de  andre  priorer  i  provinsen  Danmark, 
d.  e.  i  de  3  nordiske  lande,  måske  tillige  en  forbytning  af  Dacia  og  Danimarca. 

-  Brevet  kendes  kun  i  it.diensk  oversættelse;  det  tindes  hos  Bosio,  Dell'  istoria 
della  religione  et  militia  di  S.  G    G.,  og  derefter  i  Dueholms  dlplomalarium  p.  VI. 

3  Th.  Bartholin,  De  equestris  ordinis  Danebrogici  .  .  .  origine,  l')76,  p.  34  ff.    Sml. 
Wegeners  oplysning  i  udgaven  af  Werlaulfs  skrift  om  Danebroge,  p.  XXVI. 
A.  D.  Jørgensen:  Afhandl.  II.  ^ 

det  endog  uden  at  det  var  kommen  til  stormesterens  kund- 
skab; ad  den  vej  synes  huset  Savojen  at  have  fået  sit  skjold- 
mærke, der  som  bekendt  er  lig  Danebroge,  og  i  året  1216  vides 
kong  Andreas  af  Ungarn  at  have  ladet  sig  optage  blandt 
ordenens  halvbrødre  eller  medbrødre,  der  antog  dens  tegn  uden 
at  aflægge  dens  løfte.  Allerede  Gregor  IX  anså  det  for  nød- 
vendigt at  skride  ind  imod  den  overhånd  tagende  skik  for 
vindings  skyld  at  optage  lægfolk  i  dette  løsere  forhold;  men 
først  efter  reformationen  blev  det  udtrykkelig  forbudt  de  en- 
kelte priorater  uden  stormesterens  samtykke,  og  endnu  senere 
(under  Claude  de  la  Sangle)  pålagdes  det  medbrødrene  at  nøjes 
med  et  halvt  kors  (T)  som  ordenstegn  ^ 

Men  enhver  sådan  optagelse  af  en  dansk  konge  mangler 
vi  fuldstændig  efterretninger  om;  ingen  af  vore  konger  har 
søgt  sit  gravsted  hos  Hansbrodrene,  ingen  nævnes  i  noget 
overleveret  dokument  som  deres  særlige  velgører.  I  den  tid, 
som  gik  nærmest  forud  for  Valdemar  Atterdag,  herskede  der 
et  spændt  forhold  mellem  kongerne  og  klostrene,  der  ikke 
mere  stod  i  forhold  til  stormesteren.  Strax  efter  den  ridder- 
lige Erik  Menveds  død  klagede  nemlig  Hansbrødrene  i  Dan- 
mark til  paven  over  den  ilde  medfart,  de  havde  lidt  fra  den 
afdøde  konges  side;  han  vilde  ikke  anerkende  deres  kirkelige 
karakter  og  forbeholdt  sig  en  vis  overhøjhed  over  dem,  „så- 
som klostrene  var  stiftede  af  hans  forfædre"  ".  Et  yderligere 
bidrag  til  deres  trængslers  historie  er  opbevaret  i  et  skøde  fra 
året  1317,  hvorved  prior  og  kapitel  på  Andvordeskov  tilskøder 
kirkeprioren  og  præsterne  sammesteds  nogle  jorder,  som  var 
skænkede  „huset"  (d.  e.  ordenen)  af  Nils  Ravn,  for  140  mark 
sællandske  penninge:  „siden  de  er  nødte  til  at  skaffe  penge 
til  brødrenes  ophold  og  til  herre  kongen"  ^. 

De    konger,    hvis    gavmildhed    mod    Hanshusene    gentagne 


>  Vertot,  Hist.  des  chevaliers  de  l'ordre  de  St.  Jean.  I  309.  504.  Sil.  614,  IV  SI  f. 
»  Kirkehist.  .samlinger  V  812  ff.     Sulim  XII  23. 

»  Laiiig,  Teutsches  Reichsarchiv  XVI   (Bilag  IIj:    Vom    Teutschen  u.  Johanniter 
Orden,  iir.  8,  p.  89. 

gange  omtales,  må  altså  ligge  længere  tilbage  i  tiden;  var  det 
ikke  Erik  Menved,  så  var  det  vist  endnu  mindre  hans  fader 
eller  farfar,  der  levede  i  bestandig  strid  såvel  med  kirken  som 
de  store,  og  vi  stanser  da  ved  kong  Valdemars  to  ældste 
sønner,  eller  rettere  Erik  Plovpenge,  der  gjorde  korstog  til 
Estland.  Heldigvis  er  vi  nu  imidlertid  underrettede  om,  i 
hvilken  retning  håns  kirkelige  sympathier  gik;  han  agtede 
nemlig  at  lade  sig  jordfæste  i  gråbrødrenes  dragt  for  at  nyde 
godt  af  deres  forbønner,  Roskilde  brødrehus  gemte  som  hans 
skat  en  kutte  og  en  strikke. 

Vi  føres  således  tilbage  til  Valdemarernes  tid;  blandt  dem 
må  vi  søge  Hanshusenes  velgørere;  at  gå  længere  tilbage  vilde 
være  spildt  umage,  siden  disse  huse  ikke  forhen  var  kendte  i 
Norden.  Men  heller  ikke  blandt  dem  vil  vi  finde  nogen  med- 
broder af  den  berømte  orden;  Valdemarerne  vilde  ikke  have 
valgt  Ringsted  til  deres  gravkirke,  dersom  de  havde  hørt  til 
den  i  Andvordeskov  af  dem  selv  oprettede  orden,  og  selv  om 
den  sidste  af  dem,  tiltrods  for  at  han  tilhørte  den,  havde  fore- 
trukket at  hvile  hos  sine  forfædre,  så  vilde  man  idetmindste 
have  fundet  ham  ifoi't  en  ordensdragt;  men  intet  af  dette  er 
tilfældet.  Vi  må  altså  opgive  ad  denne  vej  at  finde  oprindelsen 
til  det  hvide  kors  i  de  danske  kongers  banner;  ingen  af  dem 
kan  antages  at  have  været  Johanniternes  medbroder  og  som 
sådan  berettiget  til  at  antage  deres  mærke. 

III. 

"  Vore  historikere  synes  lige  fra  Hvidtfeldts  tid  af  at  have 
været  enige  om  at  antage,  at  Danebroge  var  et  paveligt  St. 
Peders  banner,  sendt  en  eller  anden  konge  til  et  korstog,  så- 
ledes som  det  ses  at  have  været  tilfældet  andre  steder.  Paludan- 
Mtiller  har  især  optaget  denne  hypothes  og  fremført  en  række 
kendsgerninger,  som  formentlig  skulde  tale  for  at  dette  havde 
været  tilfældet.  Men  andre  betragtninger  vil  dog  nok  så  meget 
tale  derimod. 

For    det    første    mangler    vi    enhver    efterretning    derom. 

Dette  kunde  synes  at  være  en  ringe  omstændighed,  siden  vi 
er  så  tarveligt  underrettede  om  mange  forhold  i  middelalderen; 
men  i  dette  tilfælde  betyder  det  dog  ikke  så  lidt.  Hvilket 
korstog  skulde  det  have  været?  Togene  til  Estland  kan  vi  ikke 
tænke  på.  da  der  er  bevaret  så  mange  pavebreve  om  dem,  at 
det  vilde  være  meget  dristigt  at  forudsætte,  at  ikke  blot  et  så 
mærkeligt  brev  som  det.  der  måtte  have  ledsaget  fanen,  skulde 
være  tabt  og  bleven  uregistreret  i  Rom,  men  at  en  sådan 
kendsgerning  heller  ikke  skulde  være  antydet  i  andre  buller 
eller  omtalt  af  den  livlandske  historieskriver.  Paven  spillede 
nemlig,  som  vi  senere  vil  få  at  se,  en  meget  betydningsfuld 
rolle  i  de  estlandske  stridigheder,  hver  begunstigelse  fra  hans 
side  omtales  atter  og  atter,  der  er  fuld  sammenhæng  i  alt 
hvad  vi  véd  om  disse  forhold:  meget  besynderligt  vilde  det 
være,  om  et  sådant  led  da  skulde  mangle. 

For  en  ældre  tid  kunde  jo  vistnok  en  og  anden  omstæn- 
dighed tale:  alt  Vilhelm  Erobreren  fik  en  viet  korsfane  fra 
Rom  til  at  fore  mod  kong  Harald  af  England,  og  det  vilde 
ikke  være  utænkeligt,  at  Valdemar  den  store  kunde  have  ført 
en  lignende  mod  Venderne.  Men  derimod  syrtes  det  fuldstændig 
utænkeligt,  at  ikke  Saxe  skulde  have  omtalt  dette,  han  der 
fremdraa:er  de  mindste  omstændia,heder  ved  Venderto2:ene.  Heller 
ikke  var  forholdet  til  pavestolen  således,  at  man  let  kunde 
forudsætte  en  sådan  gave:  Henrik  Love  kæmpede  også  for 
korset,  Valdemars  formænd  havde  gjort  det  samme,  men  denne 
kamp  havde  dog  så  afgjort  karakteren  af  en  verdslig  fejde,  at 
kun  særlige  forhold  kunde  tænkes  at  bevæge  paven  til  at  fore- 
tage et  så  usædvanligt  skridt  som  at  sende  sin  fane  til  op- 
muntring eller  belønning.  Intet  af  hvad  vi  kender  til  tidens 
historie  tyder  derpå:  Saxe  omtaler  „Sællændernes  mærke"  som 
det.  Absalon  forer,  oa:  ..konsrens  banner"' :  men  han  fremhæver 
det  som  en  mærkelighed  og  et  hedensk  træk,  at  Venderne  til- 
lægger  deres  Stanitia    overnaturlige  egenskaber  \      Indtil  Ryøs 

'  Saxo  p.  746  876.  830.  Necrol.  Lund.  har  til  2.  Non.  Aug. :  Asmundus  et  Got- 
mundtis,  illustres  laici,  apud  Slavos  sub  signo  sancte   crucis  occisi  sunt  (Ser.  r.  D.  III 

indtagelse  herskede  der  et  spændt  forhold  til  pavestolen;  der- 
efter bliver  det  ved  Eskils  mellemkomst  bedre,  Knud  Lavard 
bliver  helgen,  Ryø  lægges  under  Absalon;  det  er  dette  øjeblik, 
man  nærmest  måtte  anse  for  egnet  til  at  bevæge  paven  til  en 
særlig  nådesbevisning;  men  de  opbevarede  buller  har  intet 
derom. 

En  anden  indvending  mod  Danebroges  henførelse  til  rækken 
af  St.  Peders  bannere  er  dets  farver.  Som  bekendt  spillede 
disse  en  stor  rolle  i  middelalderens  heraldik,  idetmindste  efterat 
korstogene  havde  fremkaldt  så  mange  variationer  af  det  samme 
mærke.  Således  lagdes  der  særlig  vægt  på  korsets  farve  blandt 
de  forskellige  ridderordener;  Tempelherrerne  havde  røde  kors, 
Johanniterne  hvide,  Marieridderne  sorte,  Lazarusridderne  grønne ; 
Antoniuskorset  var  blåt.  Kongen  af  Jerusalem  førte,  som  vi 
har  set,  et  gyldent  kors  i  sit  skjold,  og  dette  synes  også  at 
have  været  tilfældet  med  paven.  Således  ses  det  tydeligt  på 
Bayeuxtæppet  at  have  været  et  gult  kors  i  hvid  grund,  som 
Vilhelm  af  Normandiet  fik  tilsendt^;  Hugo  den  store  fik  et 
banner  af  Urban  II,  som  kaldes  „St.  Peders  gyldne  marke"; 
i  det  flag,  som  Innocens  gav  Bulgarernes  konge  (1204),  sås  et 
kors  og  St.  Peders  nøgler,  således  som  de  endnu  føres  i  pavens 
våben:  gyldne  nøgler  og  den  tredobbelte  krone  i  hvid  grund. 
Også  i  Norden  synes  man  at  have  havt  den  forestilling,  at 
gyldent  kors  på  hvidt  var  det  helligste  mærke;  således  siges 
Hellig  Olav  at  have  båret  det  på  sit  skjold  ved  Stiklestad". 

Vi  tror  herefter  at  kunne  se  bort  fra  den  fortolkning  af 
Danebroges  fremkomst,  der  søger  at  knytte  det  til  en  pavelig 
gave;    sagnet    vilde   jo    endda   stå   lige  uforklaret,    da  det  ikke 


453);  men  dette  er  enten  sagt  helt  i  almindelighed  om  de  kristnes  kamp  mod  hednin- 
gerne, eller  sigter  til  korstoget  til  Vendland,  i  året  1147,  da  de  Danske  drog  ud  „sumplis 
sacræ  perigrinationis  insignibus"  (Saxo  p.  675).  [Senere  Tilføjelse:]  Snil.  Wibalds  sam- 
tidige fortælling  om  toget  1147  (Codex  Pomeran.  dipl.  I  41);  det  var  „sub  vexillo  cru- 
cifixi". 

1  (Stothard)  The  Bayeux  tapestry,  tab    9.  II.  12. 

a    Anna    Gomnena,    Alexias,    ed.    Hoeschelius,    X  2SS    [XQVOfj   ....   ot]/mia). 
Snorre,  Heimskringla,  O.  H.  s.  k.  216.  2-2.5. 

indeholder  det  mindste  træk,  som  kunde  tyde  i  denne  retning; 
vi  må  holde  os  strængere  til  de  vink,  som  såvel  traditionen 
som  de  monumentale  holdepunkter  giver  os. 

Der  kan  da  ingen  tvivl  være  om,  at  vi  det  længst  mulige 
må  holde  fast  ved  ligheden  med  Johanniternes  banner.  Disse 
riddere  var  de  eneste,  som  bar  hvide  kors,  de  satte  det  tillige 
i  deres  flag,  hvad  der  ikke  var  tilfældet  med  de  andre  ordener: 
Tempelherrernes  flag  var  f.  ex.  sort  og  hvidt  med  en  devise, 
de  tyske  riddere  bar  et  Mariebilled  osv.  Medens  Johanniternes 
dragt  var  sort  som  Avgustinernes,  førte  de  et  rødt  banner: 
medens  deres  ordenskors  var  ottespidset,  var  fanens  et  sæd- 
vanligt latinsk  kors.  lagt  på  den  røde  dug;  denne  havde  en 
lang  spids  flig  gående  ud  fra  den  øverste  halvdel  som  en  halv 
split;  i  det  gamle  træsnit  fra  Rhodus's  belejring  tror  man  at 
se  Danebroge  vaje  midt  i  slotsgården  \  I  året  1259  fik  rid- 
derne tilladelse  til  at  bære  røde  våbenfrakker,  tegnede  med 
hvide  kors,  ,,således  som  det  står  i  deres  banner",  altså  uden 
spidser;  som  Malteserriddere  afbildes  de  endnu  således  med 
de   mægtige  kors  over  bryst  og  skuldre". 

Hos  os  finder  vi  et  betydningsfuldt  tilknytningspunkt  mellem 
St.  Hansbrødrene  og  riget  i  det  forhold,  hvori  hirden  (veder- 
logen) stod  til  deres  huse.  Dette  forhold  er  alt  oftere  bleven 
fremhævet  og  det  er  i  høj  grad  mærkeligt.  I  den  norske  hird- 
lov siges  udtrykkeligt,  at  brødrene  skulde  give  tienden  af 
deres  måle  til  kirken,  den  deltes  mellem  bisperne,  hirdpræsterne 
og  Johanniterhuset  Varna;  i  dette  forsørgedes  de  udtjente  hird- 
mænd.  Vore  efterretninger  om  vederlogens  indre  organisation 
er  så  mangelfulde,  at  vi  ikke  kan  undres  over,  at  udtrykkelige 
vidnesbyrd  i  den  henseende  mangler  hos  os,  men  det  ses  dog, 
at  de  danske  St.  Hanshuse  var  spredte  ligeligt  over  hele  riget, 


•  Obsidio  Rhodi  hos  W.  Porter,  A  history  of  the  knights  of  Malta.  —  Da  den 
danske  hundel  j>å  Middelhavet  i  forrige  århundrede  tog  et  sa  stærkt  opsving,  blev  det 
nødvendigt  at  udstede  en  forordning  om,  at  danske  skibe  for  at  kunne  skehies  fra 
Maltesernes,  skulde  fore  kongens  navnetra-k  i  korsets  midle  (25.  Marts  1757). 

2  Alexander  IV's  bulle  hos  P.  Ganger,  Allgem.  Gesfli.  des  Ritterordens  d.  h. 
Joh.  V   Jerusalem,  Beilage  3.  —  W.  Porter,  Titelbilled.   — 

fra  først  af  et  i  hvert  af  landene  (Lund,  Viborg,  Andvorde- 
skov),  senere  et  i  hvert  stift  (undtagen  Slesvig,  der  alt  den- 
gang fulgte  en  afvigende  udvikling^),  svarende  til  vederlogens 
fordeling,  og  der  er  bleven  gjort  opmærksom  på,  at  der  blandt 
de  få  bevarede  oldbreve  fra  Dueholm  lindes  sådanne,  som  kun 
kunde  have  interesse  for  landets  adel". 

Men  denne  forbindelse  mellem  hirden  og  „Korsbrødrenes" 
orden    kan   ikke   have   indskrænket  sig  til  en  forsørgelse  af  de 
gamle    eller    invaliderne;     dengang     kampen    for    korset    førtes 
trindt  omkring  på  de    danske  farvande,    må  også  deres  mærke 
have  været  med,  hvor  det  gjaldt.      Allerede  kort  efter  sin  ud- 
vælgelse   til   biskop   sendte  Absalon   sin   provst  Saxe    til  Paris 
for  at  formå  sin  ven  Vilhelm  til   at  komme  til  Danmark;    han 
blev  den  danske  kirkes  lærefader  i  et  halvt  århundrede.      Ved 
samme    tid    træffer   vi   hospitalsbrødre  hos  Absalon  i  Roskilde 
og  det  ligger  nær  at   antage,    at   også   de  har  været  indkaldte 
ligesom  det  er  vist,    at   de  strax    efter  fik  den  anselige  kongs 
gård  i  Andvordeskov    til  hovedsæde,    med  huse  i  Lund  og  Vi 
borg*^     Absalon  gjorde   alt  for   at  bringe  hirden  på  fode  igen 
han    fik    optegnet    dens    gamle    love    og   han   gav    den  en  ind 
flydelse  på  kongens  råd,   som  hidtil  havde  været  ukendt.     Her 
ligger    da   også   uden    al   tvivl  roden  til  den  senere  forbindelse 
med  Korsbrødrene;    folk,    der    følte    tilbøjelighed   til   at  aflægge 
klosterløfte,  men  tillige  bevarede  fædrenes  krigerske  sind,  måtte 
jo    frem    for    alt    ønske    at    kunne   forene   begge    dele,    ligesom 
Absalon    og    Eskil    på    én    gang    var    mønstre    på    fromhed    og 
djærvhed. 

En    enkelt    oldtidslevning    synes    at    sætte    det    udenfor   al 
tvivl,    at    der    også   hos    os   har    været  kæmpet  under  .Johanni- 


1  Johannes  Døberens  nonnekloster  på  Holmen  ved  Slesvig  liar  nemlig  intet  med 
Johanniterne  at  bestille,  det  var  et  Benediktinerkloster.  Snarere  kunde  man  fristes 
til  at  sætte  Gråbrod reklostret  i  Flensborg  i  forbindelse  med  ordenen;  det  stiftedes  af 
drosten  Hans  Hvidding  og  forte  som  mærke  et  sølvkors  i  rødt  (Noodt,  Beytrage,  I  622). 

»  Kinch  i  Årboger  f.  nord.  oldk.  1875.  s.  338. 

•'  Thorkelin,  Diplom..  1  257.  330.  Brevet  henføres  her  til  år  1176,  men  uden 
grund;  den  sag,  det  omhandler,  ordnedes  netop  i  Absalons  første  år.  Saxo  p.  578  f. 
Valdemars  jordebog,  ved  O.  Nielsen,  s.  47.     L.  Helveg,  Danske  kirkes  hist.,  I  361 

ternes  flag,  selv  om  antallet  af  korsriddere  kan  have  været 
nok  så  ubetydeligt.  Prioren  i  Andvordeskov.  senere  medlem 
af  rigets  råd,  førte  nemlig  et  skib  i  sit  segl.  Dette  kan  ikke 
forklares  af  forholdet  til  Rhodus,.  således  som  prof.  Thorsen, 
der  har  fremdraget  dette  som  så  mange  andre  vidnesbyrd  om 
St.  Hansklostrene  her  i  landet,  antager;  thi  dels  forekommer 
seglet  på  en  tid,  da  forholdet  mellem  stormesteren  og  de 
danske  klostre  var  fuldstændig  ophørt,  medens  Rhodus  forst 
for  nylig  var  taget  i  besiddelse,  dels  var  det  efter  ordens- 
lovene  enhver  priors  sag  at  vælge  sit  segl,  det  pålagdes  ham 
kun  at  indsende  aftryk  af  det  til  moderhuset,  for  at  man  her 
kunde  overbevise  sig  om  tilsendte  skrivelsers  ægthed  ^  Men 
hvad  skulde  bevæge  den  danske  prior  til  at  vælge  et  skib  til 
sit  særmærke,  hvis  ikke  det,  at  hans  deltagelse  i  kampen  for 
korset  fandt  sted  til  orlogs? 

Det  er  ikke  nødvendigt  at  tænke  sig  denne  deltagelse  af 
stor  udstrækning;  lad  det  kun  have  været  et  enkelt  skib  fra 
Andvordeskov,  ført  af  prioren,  det  var  dog  nok  til  at  lade 
Johanniternes  fane  vaje  i  den  danske  ledingsflåde  og  at  bringe 
den  i  et  særligt  forhold  til  den  danske  hird. 

Kan  nu  dette  gradvis  have  udviklet  den  til  at  blive  selve 
hirdens  og  kongens  mærke?  Dersom  vi  ikke  havde  andet  end 
selve  flaget  at  holde  os  til,  kunde  vi  fristes  til  at  antage  det; 
men  der  foreligger  en  bestemt  tradition  om  dets  fremkomst  og 
den  tør  vi  på  ingen  måde  overse.  Men  derved  vises  vi  atter 
ned  i  tiden,  ligesom  vi  fra  Valdemar  Atterdag  visles  tilbage; 
fra  begge  sider  synes  vi  altså  netop  at  henvises  til  den  samme 
konge  og  den  samme  begivenhed  som  den,  traditionen  udpeger: 
Valdemar  den  andens  Estlandstog.  Vi  må  derfor  underkaste  dette 
en  nøjagtig  prøvelse  for  at  se,  om  der  her  skulde  skjule  sig  en 


1  Dueholms  diplomatarhini,  liag  p;l  litelbladel.  Diijloinet,  af  hvilket  liet  er 
taget,  er  fra  tir  1314.  Som  vi  har  set  klager  de  danske  Hanshrodre  1320  til  paven 
og  ikke  til  deres  stormester,  og  1347  skriver  denne  på  eu  måde,  der  udelukker  ethvert 
forhold  i  mands  minde.  Bestemmelsen  om  at  indsende  aftryk  af  seglet  er  given  af 
Philibert  de  Naillac  (1396—1421),  se  Vertot,  Les  ehevaliers  de  St.  Jean,  IV  171. 

mulighed  for  på  en  tilfredsstillende  måde  at  forklare  Danebroges 
tilblivelse  af  Johanniterbanneret. 


IV. 

Vi  har  kun  to  kilder  til  Estlands  historie  i  det  tidsrum, 
da  kong  Valdemar  greb  ind  i  begivenhedernes  gang,  nemlig 
de  opbevarede  pavebuller  og  øvrige  aktstykker,  og  den  sam- 
tidige forfatter  Henrik  af  Letland;  de  danske  årbøger  giver 
ved  siden  af  disse  kun  enkelte  tarvelige  oplysninger.  Akt- 
stykkerne findes  samlede  i  Bunges  Liv-,  Est-  und  Curlåndisches 
Urkundenbuch ,  samt  tildels  i  andre  diplomatarier;  Henriks 
krønike  bar  været  trykt  flere  gange,  bedst  i  første  bind  af 
Scriptores  rerum  Livonicarum,  med  kommentar  og  diplomer; 
men  fornylig  er  den  atter  udkommen  i  den  store  samling  af 
Pertz  (Monumenta  h.  G.  XXIH)  og  i  særtryk',  besørget  af 
Vilhelm  Arndt  efter  et  håndskrift  fra  begyndelsen  af  det  14. 
århundrede,  medens  alle  de  tidligere  udgaver  var  aftryk  af 
interpolerede  afskrifter  fra  det   16.  århundrede. 

Uden  Henriks  krønike  vilde  begivenhederne  i  Livland  og 
Estland  ved  overgangen  fra  hedenskab  til  kristendom  stå 
næsten  aldeles  uopklarede  for  os;  man  vilde  gennem  annaler 
og  diplomer  kunne  følge  visse  stridigheder  mellem  magthaverne 
og  lægge  mærke  til  visse  epoker  i  omvendelses-  og  under- 
kuelsesyærket,  men  enkeltheder  vilde  så  godt  som  helt  mangle, 
og  et  samlet  billed  vilde  det  ikke  være  muligt  at  få.  Liv- 
landskrøniken  har  den  fordel  at  være  skreven  af  en  samtidig 
og  på  begivenhedernes  skueplads;  Henrik  var  født  i  Letland, 
men  oplært  til  at  virke  som  præst  blandt  sine  hedenske  lands- 
mænd, han  var  vel  kendt  med  de  tyske  missionærer,  der  til- 
dels var  hans  lærere,  han  gæstede  Estland,  dengang  de  Danske 
udfoldede    den    største    virksomhed;    han    omtaler    sig    selv  fra 


'  Scripteres    rerum    Gernianicariiin    in    usuni    scholarum   ex    monumentis  G.  h 
Heinrici  ehronieon  Lvvoniæ.     Hannover  ]874.     8. 

året  1208  af,  og  han  ender  sin  bog  ved  1226,  da  han  også 
synes  at  have  forfattet  den. 

Ved  siden  ^f  disse  fortrin  klæber  der  imidlertid  også 
store  mangler  ved  Henriks  skrift;,  alt  Herman  Hildebrandt  har 
gjort  opmærksom  derpå  i  sin  fortrinlige  monografi:  Die  Chronik 
Heinrichs  von  Letland  (1865),  og  udgiveren  Vilhelm  Arndt  har 
ment  yderligere  at  burde  lægge  vægt  derpå.  Henrik  stod 
skuepladsen  for  de  ydre  begivenheder  alt  for  nær  til  at  kunne 
skaffe  sig  et  klart  overblik  over  dem;  hans  dannelse  ydede 
ham  heller  ikke  de  tilsvarende  indre  betingelser  til  at  blive 
historieskriver  og  han  var  i  høj  grad  hildet  i  ensidige  og  par- 
tiske synsmåder;  man  savner  hos  ham  aldeles  blik  for  de 
dybere  kræfter,  som  satte  de  forskellige  magter  i  bevægelse 
og  hvis  konflikter  han  havde  til  opgave  at  skildre.  Arndt 
siger  om  ham:  „Han  så  tingen,  men  han  gennemskuede  den 
ikke;  han  fortæller  os  hvad  der  skete,  men  dets  oprindelse  og 
grunde  taler  han  ikke  om.  Dertil  kommer,  at  Henrik  var 
præst,  at  han  ikke,  såvidt  vi  véd,  opnåede  højere  grad  og 
derfor  måske  slet  ikke  var  indviet  i  bispernes  og  herrernes 
hemmelige  råd." 

Gælder  dette  i  almindelighed  om  hele  hans  krønike,  så 
må  vi  gå  endnu  langt  videre  i  vor  kritik  med  hensyn  til  de 
danske  forhold.  Da  Henrik  skrev,  var  kong  Valdemar  og  de 
Danske  fordrevne  fra  Reval  og  de  andre  pladser,  som  de  havde 
erobret  fra  de  vantro;  nepjie  var  kongen  nemlig  falden  i 
fangenskab,  før  Tyskerne  her  som  hist  faldt  fra  og  tilegnede 
sig  hvad  han  havde  vundet  i  en  række  glimrende  sejre.  Siden 
den  lettiske  præst  altså  skrev  „på  herrernes  og  sine  fællers 
opfordring"  (29,  9),  lå  det  frem  for  alt  i  deres  interesse  at 
gøre  de  Danskes  fortjeneste  så  ringe,  deres  adkomst  til  landet 
så  tvivlsom  som  muligt.  Dertil  kom,  at  han  med  sine  tyske 
sympathier  stod  fjernt  fra  forståelsen  af  nordiske  forhold  og 
personer,  at  han  ingen  anelse  havde  om  de  nordiske  folks 
ældgamle  forbindelse  med  hine  egne,  og  ikke  kunde  fatte,  at 
der   overhoved    kunde    gøres    forskellige    synspunkter  gældende 

ved  bedømmelsen  af  det  store  mellemværende  mellem  de  kristne 
folk  i  disse  egne.  Han  kendte  aktstykker,  som  hjemlede 
ridderne  og  de  tyske  biskopper  en  udstrakt  ret  over  Ester  og 
Liver,  men  han  havde  ikke  set  noget  til  de  buller,  som  Andreas 
Sunesøn  og  kong  Valdemar  havde  modtaget  af  paven,  end  sige 
de  ældre  breve  fra  biskop  Fulkos  tid,  da  de  Danske  sendte  de 
første  trosbud  til  hine  egne  og  da  man  kunde  finde  en  munk 
fra  Estland  i  et  norsk  kloster.  Da  alle  de  tyske  forfattere, 
som  har  behandlet  vort  forhold  til  Estland,  har  set  sagen  fra 
Henriks  stade  og  altså  fældet  strænge  domme  over  kong 
Valdemars  holdning,  vil  det  være  nødvendigt  i  hovedtrækkene 
at  gennemgå  såvel  hans  fremstilling  som  hvad  vi  ellers  véd, 
for  derigennem  at  få  en  målestok  for  forfatterens  betydning, 
hvor  talen  er  om  det  store  tog   1219. 

Det  var  ved  året  1159,  siger  Henrik,  at  købmænd  fra 
Bremen  først  fandt  vejen  til  Livland;  en  snes  år  senere  drog 
Avgustinerpræsten  Meinhard  fra  Segeberg  derover  med  dem, 
byggede  en  kirke  i  Ykeskole  (Yxkyl)  ved  Dvina  (Diina)  og  om- 
vendte mange;  han  viedes  senere  til  biskop  og  stilledes  under 
erkebispen  af  Bremen.  Efter  ham  fulgte  i  året  1196  biskop 
Bertholdt  og  efter  hans  martyrdød  d.  24.  Juli  1198  Albert, 
kanik  i  Bremen,  en  mand  af  fremragende  begavelse  og  stor 
politisk  klogskab,  den  tyske  kolonis  egenlige  grundlægger  og 
genstand  for  Henriks  særlige  beundring.  På  hans  opfordring 
optog  pave  Innocens  kort  efter  missionen  i  Livland  blandt 
kirkens  store  formål,  han  tillod  korsfarere  at  opfylde  deres 
løfte  ved  et  års  tjeneste  mod  de  indfødte,  og  han  tillod  munke 
af  enhver  orden,  dersom  de  ellers  kunde  få  deres  foresattes 
samtykke,  at  gå  i  den  livlandske  missions  tjeneste.  Fra  nu 
af  kæmpedes  der  hvert  år,  idet  altid  nye  skarer  af  pilegrimme 
søgte  over  havet  for  i  et  års  krigseventyr  at  vinde  syndernes 
forladelse,  ja  der  dannedes  endog  en  egen  ridderlig  orden  i 
det  underkastede  land,  de  såkaldte  Sværdbrødre.  Landet  til- 
hørte Vorfrue,  blev  der  sagt;  hendes  banner  førtes  frem  fra 
det  nye  bispesæde  i  Riga,    og   det   var   ikke  Tyskernes  agt  at 

stanse,  så  længe  der  var  en  hedning  og  et  uafhængigt  folk 
til;  det  var  den  samme  kamp  som  den,  der  alt  var  ført  til 
ende  i  Holsten,  i  Meklenburg,  i  Pomern,  i  Brandenburg  osv., 
den  samme,  som  endnu  skulde  vindes  på  så  mange  andre 
stammer.s  bekostning. 

Ligesom  fordum  i  Vendland  optrådte  nu  de  Danske  her 
med  deres  uundværlige  hjælp  og  deres  fordring  på  at  få  del  i 
byttet.  De  to  medbejlere  havde  aldrig  havt  let  ved  at  aner- 
kende det  berettigede  i  hinandens  fordringer;  ligesom  efter 
Saxe  Henrik  Løve  med  hden  føje  vilde  have  sin  del  af  Po- 
mern, eller  efter  Helmold  det  var  et  overgreb  af  Valdemar  at 
tage  det  hele  Ryø,  således  giver  Henrik  det  udseende  af.  at 
de  Danskes  forhold  til  Estland  egenlig  helt  igennem  er  for- 
argeligt fra  et  kirkeligt  standpunkt,  uberettiget  fra  et  politisk. 
Han  er  just  ikke  nogen  fjende  af  de  Danske,  han  er  først  og 
fremmest  præst  og  forstår  at  sætte  pris  på  en  usædvanlig  per- 
sonlighed som  Andreas  Sunesøn,  ligesom  han  uvilkårlig  bøjer 
sig  for  den  kraft,  hvormed  kong  Valdemar  fremmer  sin  vilje; 
men  han  følger  det  dog  alt  med  mistænksomhed,  han  tror  alle 
de  onde  rygter  om  det  danske  folk,  og  han  mangler  overblik 
til  at  kunne  vurdere,  hvor  gennemgribende  et  vendepunkt  det 
store  tog  af  året  1219  var  for  disse  landes  historie;  han  søger 
grunden  til  dette  omslag  overalt,  kun  ikke  dér,  hvor  den  var 
at  finde.  Da  så  Tyskerne  med  storslået  utaknemlighed  vender 
hele  deres  energi  mod  de  bønhgt  hidkaldte  trosfæller  og  be- 
nytter lejligheden,  da  kongen  ved  forræderi  førtes  i  et  tysk 
fængsel,  til  at  fraliste  dem  alle  deres  besiddelser,  finder  for- 
fatteren det  ikke  blot  i  sin  orden,  men  ser  deri  en  retfærdig 
straf,  fordi  disse  folk  ikke  havde  de  samme  skikke  og  brugte 
den  samme  fremfærd  som  han  og  hans  beskyttere. 

Sin  fulde  forklaring  får  Henriks  fremstilling  dog  først, 
når  man  sammenligner  den  livlandske  rimkrønike  fra  århun- 
dredets slutning.  Skønt  denne  nemlig  er  forfattet  i  selve  den 
daværende  danske  borg  Reval,  af  en  mand,  der  står  i  det 
venligste  forhold  til  de  Danske,  så  omtaler  den  end  ikke  med 


OM  DANEBROGES  OPRINDELSE.  29 

et  ord  kong  Valdemars  deltagelse  i  landets  erobring:  for  ham 
begynder  den  danske  medejendomsret  først  med  generhvervelsen 
1238,  og  skont  han  ikke  dertil  knytter  nogen  ond  omtale,  så 
står  det  dog  som  aldeles  uforklaret,  hvad  de  Danske  har  at 
bestille  derovre,  hvorfor  de  kommer  så  sent,  og  hvorledes  det 
kan  være,  at  der  overhoved  indrømmes  dem  en  plads.  Vi 
kan  vistnok  heraf  slutte,  at  mindet  om  den  ældre  deltagelse  i 
kampene  enten  var  uddød  blandt  Tyskerne,  eller  var  dem  så 
forhadt,  at  det  ikke  egnede  sig  til  at  indflettes  i  en  tysk  rim- 
krønike^. 

Vil  vi  derimod  ad  andre  veje  undersøge  vore  forfædres 
forhold  til  disse  egne,  så  møder  der  os  træk  af  et  ganske 
andet  billed.  Således  tager  det  sig  dog  ret  besynderligt  ud, 
når  midt  i  Tyskernes  tid  småøerne  i  Dyna  kaldes  for  holme; 
en  af  deres  stærkeste  borge,  med  kirke  og  by,  kaldes  Holme 
(at  holmi),  der  findes  en  Rigeholm  (ved  Riga),  en  Stenholm  og 
en  Langholm".  Ligeså  kaldes  forbjergene  omkring  Kurlands 
kyst  for  nes  (f.  ex.  „Domesnes"  ved  „Domessund");  Estlands 
bratte  kyst  kaldes  „Klint"  og  den  ældste  borg  i  denne  egn 
har  det  rent  nordiske  navn  Lindanese;  kysten  overfor  Dagø 
hedder  Vik  og  Estlands  bedste  havn  Rogevik  osv.'' 

Hertil  svarer  vore  gamle  efterretninger  om  Nordboernes 
forhold  til  egnene  i  Østerleden:  allerede  i  Ansgars  tid  siges 
de  Svenske  „fordum"  at  have  behersket  Kurerne,  og  de  danske 
folkesagn  hos  Saxe  vidner  om  en  jevnlig  forbindelse  mellem 
landene.  Henrik  af  Letland  har  en  fortælling  fra  Meinliards 
tid,  der  viser,  hvorhen  Livernes  handelsvej  gik;  da  han  en- 
gang vilde  opgive  missionen  og  alt  var  rejst  afsted,  men  atter 
kom  tilbage,   spurgte  indbyggerne  i  Holme  ham  spottende  om. 


'  Ser.  r.  Liv  I  491:  Ditlebs  v.  Alnpeke  Livliiiidisc-iie  Reimchronik  (s.  493,  504  f.). 
Ved  beskrivelsen  af  „Revele,  das  giite  land''  siges  dog  (v.  6720  --241  —  vnd  ist  hie 
vor  mit  manchen  here  von  denemarken  nlier  riten.  Der  selbe  konic  hat  es  erstritten. 
das  es  der  konige  eigen  ist  und  hat  gewesen  binge  vrist. 

■^  Bunge  I  nr.  27.  I6S.  197.  265.  198.  336. 

3  J.  G.  Kohl,  Die  deutsch-russischen  Ostseeprovinzen,  1  S5:  die  mi-i.sten  Vorgo- 
birge  werden  hier  Nas  gen.-mnt.   276.  J.  C.  Stuckenberg,  Hydrographie  d.  russ.  Reichs, 

I  39  tr. 

hvor  dyrt  „salt  og  vadmel"  var  på  Gulland?  ^  Disse  for- 
bindelser kunde  da  vel  nok  veje  op  mod  Bremernes  fra  år 
1159! 

Men  også  i  missionsgerningen  var  Nordboerne  gået  forud 
for  Tyskerne".  Allerede  ved  Ryøs  erobring  var  en  fransk 
biskop  Fulko  af  Troyes  tilstede  i  Eskils  folge,  hvis  indvielse 
gjaldt  Estland:  forst  '20  år  senere  fik  Meinhard  indvielsen. 
Allerede  dengang  kunde  paven  henvende  sig  til  erkebispen  i 
Throndhjem  med  opfordring  til  at  medgive  Fulko  en  estlandsk 
munk.  der  fandtes  i  et  norsk  kloster,  for  at  gå  ham  tilhånde 
ved  sine  landsmænds  omvendelse^. 

I  året  1206  kom  erkebiskop  Andreas  til  Riga  og  opholdt 
sig  der  vinteren  over.  Henrik  véd  ikke  andet  at  fortælle  der- 
om end  at  han  holdt  A-pperlige  theologiske  forelæsninger:  men 
af  en  pavebulle  ser  vi,  at  han  var  bemyndiget  til  at  oprette 
et  bispesæde,  til  altså  at  forny  Fulkos  mission.  Kong  Knud 
VI  havde  imidlertid  1197  gjort  et  tog  til  Estland  med  en  be- 
tydelig hærstyrke^.  Nogle  år  efter  fik  kong  Valdemar  pavens 
velsignelse  til  et  korstog,  og  han  drog  ud  for  at  underkaste 
sig  en  del  af  Preussen  og  Samland  (1210).  Atter  et  par  år 
efter  udnævntes  Andreas  til  pavens  legat  til  hedningernes  om- 
vendelse (12.  April  1212),  og  det  overdroges  til  ham  at  ordne 
forholdet  mellem  de  forskellige  partier  i  Livland,  ligesom  han 
bemyndigedes  til  at  indsætte  biskopper,  hvor  og  når  han  fandt 
for  godt  (11.  Okt.  1213|\  Alt  dette  var  gået  forud  for  det 
store  korstog. 


'  Henrik  I  11:  quo  pretio  sal  aut  watmal  in  Gothlandia  comparetur?  Udgiveren 
forklarer  vadnial  som  livlandsk  og  lettisk! 

-  (Senere  Tili'ojelse:]  Adam  IV  16:  Svend  Estridson  støttede  en  kobmand,  scmi 
bygede  en  kirke  i  Kurland. 

3  Efterretningerne  om  Fulko  er  ikke  samlede.  Se  Liljegrens  diplomatarium. 
Tiden  for  hans  mission  fremgår  af  en  bulle  fra  1232,  i  hvilken  der  omtales  et  brev  af 
ham  fra  1169  iKirkehist.  samlinger  V  78  f.;  sml.  Thorkelin  I  251  f.  og  Regesta  dipl.  1). 
nr.  2o9 — 60l.     De  nyere  tyske  forfattere  kender  ham  slet  ikke. 

*  Ser.  r.  Dan.  I  24,3.  IJl  261.     Liljegren,  Sv.  dipl.,  I  124. 

»  Bunge  III  nr.  15  a.  R.  Hausmann,  Das  Ringen  der  Deutschen  und  Daneu  um 
den  Besitz  Esthlands  bis  1227  ri870),  s.  4.    Bunge  I  nr.  29. 

Endelig  i  året  1218  var  sagerne  komne  på  et  punkt, 
hvor  den  tyske  koloni  truedes  med  fuldstændig  undergang  og 
biskop  Albert  derfor  besluttede  sig  til  den  tunge  gang  til  Dan- 
mark; han  bad  kong  Valdemar  om  hjælp,  da  det  ellers  vilde 
være  ude  med  ham;  til  vederlag  tilbød  han  hele  Estland,  både 
det  omvendte  og  det  ikke  omvendte.  Albert  traf  kongen  i  en 
glimrende  forsamling  i  Slesvig;  den  unge  Valdemar  blev  kronet, 
og  alt  hvad  det  mægtige  rige  havde  af  lensmænd  og  stormænd 
var  samlet  omkring  kongen  og  erkebiskoppen.  Alberts  bøn 
fandt  villige  øren,  og  der  afgik  strax  udsendinge  til  paven  for 
at  bede  om  hans  samtykke  og  velsignelse;  d.  9.  Okt.  udstedte 
Honorius  III  sin  bulle,  hvorved  alle  de  lande,  det  måtte  lykkes 
Valdemar  at  underkaste  sig,  knyttedes  til  hans  rige  ^ 

De  danske  årbøger  beretter  enstemmig,  at  kongen  i  som- 
meren 1219  drog  til  Estland  med  en  flåde  på  1500  skibe; 
det  var  et  almindeligt  udbud  af  hele  ledingen,  men  desuden 
åbenbart  forøget  med  mange  andre  skibe,  stormænds  og 
biskoppers,  måske  også  andre  Nordboers;  en  usædvanlig  be- 
gejstring synes  at  have  grebet  alle,  intet  nordisk  korstog 
lignede  på  langt  nær  dette"''.  Henrik  af  Letland  fortæller  nær- 
mere om  tildragelserne  på  dette  tog,  som  de  blev  bekendte 
blandt  Tyskerne.  Kong  Valdemar,  siger  han,  lagde  til  ved 
Lindanese,  en  gammel  borg  ved  en  smuk,  men  farlig  bugt 
under  Estlands  „Klint" ;  den  blev  sløjfet  og  opførelsen  af  en 
ny  påbegyndt.  De  nærmeste  stammer.  Revelerne  og  Harjerne, 
samlede  en  stor  hær  og  sendte  deres  høvdinger  til  kongen 
med  fredstilbud;  han  troede  deres  ord,  skønt  det  ikke  var 
ment;  sendebudene  gav  han  gaver  og  hans  biskopper  døbte 
dem.  I  følge  med  kongen  var  blandt  andre  hans  lensmand 
Vitslav    fra    Ryo,     erkebiskop    Andreas    og    de    tre    biskopper: 


1  Henrik  22,  1.  Bunge  III  nr.  41  a.  Siiil.  Henrik  23,  10.  24.  2.  Bunge  I  nr.  84. 
At  der  overhoved  er  givet  V.  lofter  fra  Alberts  side  soger  man  senere  at  fragå.  Selv 
tyske  forfattere  har  dog  iudrommet  det  sandsynlige  deri.  Herm.  Hildebrandt,  anf. 
skr.,  s.  lO&ff.  R.  Hausmann,  a.  skr.,  s.  14  ff.  26.    Usinger,  Deutsch-dan.  Gesch.,  s.  197  ft". 

^  Ser.  rer.  Dan.  III  265:  edicta  est  expedicio  super  paganos  ad  Estoniam. 
I  166.  244. 

kansleren  Nils  fra  Slesvig,  Ebbe  fra  Århus  og  Theoderik,  der 
var  indviet  til  Estland  ^ 

Tre  dage  efter  kom  imidlertid  høvdingerne  tilbage  med 
deres  hær,  og  om  aftenen  efter  nadveren  overfaldt  de  lejren 
fra  flere  sider  på  én  gang.  Nogle  stormede  strax  hen  imod 
det  telt,  hvori  biskop  Theoderik  lå,  i  den  tro  at  det  var  kong 
Valdemars,  og  dræbte  ham  på  stedet;  andre  vendte  sig  anden- 
steds hen,  mange  blev  huggede  ned.  Da  vendte  Vitslav,  der 
med  sine  Vender  stod  i  dalføret  fra  klinten  ned  til  stranden, 
sig  imod  hedningerne  og  slog  dem  på  flugt;  andre  Ester,  som 
var  under  fremrykning,  stansede  ved  synet  af  denne  hjælp,  de 
Danske  begyndte  at  samle  sig,  kongen  kom  tilstede  med  sit 
mandskab,  deriblandt  også  en  del  Tyskere,  og  efter  en  almin- 
delig blodig  kamp  blev  Esterne  slåede  på  flugt  og  over  tusinde 
dræbte.  Kongen  og  bisperne  takkede  Gud  for  sejren;  Valdemar 
lod  sin  kapellan  Viscelin  indvie  til  Theoderiks  efterfølger  og 
drog  hjem  igen  efter  at  have  fuldført  borgens  opførelse;  biskop- 
perne derimod  med  deres  mandskab  blev  i  landet  og  fuldendte 
dettes  underkastelse  under  kronen  og  korset. 

Der  kan  vel  ingen  tvivl  være  om,  at  Henrik  vilde  have 
havt  en  del  mere  at  fortælle  om  dette  tog,  dersom  han  havde 
betragtet  de  Danske  med  hdt  venligere  øjne;  thi  at  kong  Val- 
demar skulde  have  ført  en  så  uhyre  flåde  over  Østersøen  blot 
for  at  se  på  opførelsen  af  en  borg  og  en  kirke,  kan  dog  vel 
ikke  forudsættes;  dertil  var  han  for  gammel  en  krigshelt  og 
for  klog  en  konge.  Henrik  omtaler  heller  slet  ikke  toget  det 
følgende  år,  skønt  det  vel  heller  neppe  var  uden  betydning. 
Vi  kan  derfor  ikke  gå  ud  fra,  at  hans  opfattelse  af  kampen 
ved  Lindanese  er  synderlig  uhildet,  eller  at  han  i  det  hele  er 
godt  underrettet;  rimeligvis  kendte  han  kun  kampen  af  en  af 
de  Tyskeres    fortælling,    der   havde    været    med  og  tillagde  sig 


•  Henrik  23,  2.  Det  hedder  her:  Nicolaus  cpiscopus  et  tercius  ep.  eancellarius 
regis.  Men  netop  dengang  var  Nils  af  Slesvig  kansler  (Steenstrup,  Studier,  s.  43)  og 
Henrik  har  da  vel  misforstået  dette;  den  tredje  biskop  synes  at  have  været  ham  fra 
Århus. 


OM  DANEBROGES  OPRINDELSE.  33 

en  del  af  æren  for  det  lykkelige  udfald.  Den  sande  situation 
skinner  imidlertid  igennem  Henriks  fortælling.  Det  er  åben- 
bart, at  hverken  kongen  eller  hærens  hovedstyrke  fra  først  af 
var  tilstede  på  kamppladsen  eller  i  lejren,  ligesom  det  jo  for 
enhver,  der  kender  noget  til  søvæsen,  vil  være  indlysende,  at 
hæren  ikke  kan  være  gået  i  land  i  sin  helhed;  kun  en  mindre 
styrke,  bestemt  til'  at  opbygge  borgen  og  kirken,  har  ligget  i 
lejr  og  stået  under  den  stedkendte  Theoderik,  Venderne  har 
ligget  i  dalføret  som  en  slags  reserve,  og  kongen  selv  og 
ledingshærens  hovedmasse  har  ligget  ombord,  måske  i  samlet 
flåde  ved  Lindanese,  måske  endog  spredt  langs  kysten,  eller 
delt  og  ifærd  med  angreb  på  andre  punkter.  Esternes  angreb 
gælder  altså  kun  borgen,  som  de  vil  ødelægge,  og  lejren,  som 
de  vil  hærge;  de  håber  tillige  at  træffe  kongen  og  få  lejlighed 
til  at  dræbe  ham.  Det  første  angreb  lykkes,  men  så  falder 
Venderne  dem  i  flanken  og  kort  efter  kommer  kongen  tilstede 
med  sine   bærmænd  og  giver  sagerne  en  anden  gang\ 


Henrik  af  Letland  véd  ikke  af,  at  der  i  denne  kamp  på 
Lindanese  var  forbeholdt  Danebroge  en  særlig  rolle ;  han  nævner 
intet  flag,  for  ham  er  kun  ét  flag  helligt,  nemlig  Vorfrue  fra 
Riga.  Men  efter  hvad  vi  har  set,  udelukker  dette  jo  ingen- 
lunde, at  der  dog  kan  være  sket  noget  i  hint  slag,  som  gav 
anledning  til  Danebrogssagnet ;  forfatteren  er  altfor  summarisk 
i  sin  fortælling  orn  de  Danske,  til  at  vi  af  hans  tavshed  kan 
slutte,  at  ikke  der  er  foregået  noget,  som  han  enten  ikke  har 
kendt  eller  ikke  har  tillagt  nogen  betydning. 

Tvertimod,  hvad  Henrik  fortæller  egner  sig  i  høj  grad 
til  at  vække  vor  opmærksomhed  i  så  benseende;  hans  histo- 
riske fortælling  stemmer  i  et  væsenligt  træk  med  den  danske 
tradition,    det    at    slaget    stod    meget    misligt,    før   hint  jertegn 


'  Henrik  siger:   et  coiivenerunt    onines  Dani  simul   cum  rege,  et  Theutonici  qui- 
dani,  qui  erant  cum  eis,  et  occurerunt  Estonibus,  dimicaiites  fortiter  cum  eis. 
A.  D.  Jørgensen    Afhandl.  II.  O 

viste  sig.  Desuden  liar  forfatteren  opbevaret  et  særligt  træk, 
som  er  af  stor  betydning.  Hedningerne,  siger  han.  stormede 
hen  imod  biskop  Theoderiks  telt  i  den  tro  at  det  var  kongens. 
Hvorfor  troede  de,  at  kongen  lå  her?  Mon  biskoppens  bod  var 
større  og  pynteligere  end  de  andre?  Nej,  i  lejren  kendes  høv- 
dingens plads  af  banneret,  som  vajer  foran  den;  vi  er  utvivl- 
somt af  fortællingen  berettigede  til  at  drage  den  slutning,  at 
det  var  hovedbanneret.  Esterne  opsøgte  og  troede  at  finde 
foran  biskoppens  telt.  Denne  omstændighed  synes  lettest  at 
forklare  sagnets  oprindelse  om  den  himmelfaldne  fane,  idet 
kampen  kom  til  at  dreje  sig  om  hovedbanneret,  som  Esterne 
havde  bemægtiget  sig  og  som  det  lykkedes  atter  at  fravriste 
dem;  var  denne  fane  Danebroge,  så  synes  intet  naturligere, 
end  at  den  for  fremtiden  blev  den  danske  hirds  helligdom,  at 
den  opbevaredes  som  et  klenodje  og  i  tidens  løb  blev  altid 
mere  berømt;  thi  korstogets  hele  romantik  måtte  jo  knyttes 
til  dens  mærke. 

For  at  give  denne  hypothes  —  thi  hvorfra  skulde  vi  vel 
i  denne  sag  få  vished?  —  det  nødvendige  grundlag,  vil  det 
altså  være  vor  opgave  at  eftervise  en  sandsynlig  forbindelse 
mellem  biskop  Theoderik  og  Johanniternes  korsbanner. 

En  uhildet  betragtning  af  de  kendsgerninger,  Henrik  for- 
tæller,  gør  det  utvivlsomt,  at  Theoderik  var  den  betydeligste 
personlighed  af  alle  dem,  der  trådte  i  forhold  til  missionen  i 
Østersøslandene;  at  han  alligevel  stilles  fuldkommen  i  skygge 
for  den  fornemme  Albert,  at  de  senere  håndskrifter  endog  er 
forfalskede  i  den  retning,  og  at  den  nyere  tyske  historieskriv- 
ning også  i  dette  punkt  gør  fælles  sag  mod  alt  hvad  der  stod 
i  forbindelse  med  Danmark,  nøder  os  til  at  sammenstille  alt 
hvad  der  vides  om  ham  både  af  Henrik  og  andre  kilder. 

Theoderik  borte  til  de  første  kristne,  som  Henrik  véd  af 
er  komne  til  Livland:  han  var  Cisterciensermunk  og  kaldes 
Meinliards  ledsager;  men  hvorfra  han  var  kommen,  om  han 
måske  endog  var  dansk,  siges  ingen  steder.  Han  boede  inde 
i    landet,    i    Thorejd    ved     floden    „Aa",     og    dannede    her    en 

menighed  på  egen  hånd.  Engang  beskittede  Liverne  at  ofre 
ham  til  guderne,  fordi  hans  marker  stod  i  frodig  grøde,  medens 
de  andres  led  af  regnskyl  og  oversvømmelser;  der  holdtes  til 
den  ende  et  folkemøde,  på  hvilket  guderne  selv  skulde  råd- 
spørges om  hans  straf.  Et  spyd  blev  lagt  foran  spådoms- 
hesten  og  man  ventede  på,  at  den  skulde  træde  til  for  at  gå 
over  det;  det  vilde  da  komme  an  på,  hvilken  fod  den  løftede 
først.  Medens  Theoderik  bad  til  Gud,  løftede  hesten  den  fod, 
som  betød  liv.  Spåmanden  sagde,  at  han  kunde  se  de  kristnes 
gud  sidde  på  dens  ryg  og  styre  dens  trin,  man  skulde  tørre 
ryggen  af  og  derved  fjerne  ham.  Det  skete,  men  hesten 
trådte  anden  gang  ligesom  den  første  og  Theoderik  var  frelst. 

En  anden  gang  var  han  kommen  til  Esterne;  men  uhel- 
digvis indtraf  der  netop  samtidig  en  solformørkelse,  som  hed- 
ningerne tilskrev  ham;  de  sagde,  at  han  havde  ædt  solen; 
med  nød  og  neppe  undgik  han  døden.  Da  der  tilføjes,  at 
denne  formørkelse  fandt  sted  en  St.  Hansdag,  har  vi  derved 
et  middel  til  at  bestemme  tiden;   det  var  i  året   1191. 

Ved  denne  tid  havde  han  alt  gjort  sin  første  rejse  til 
Rom.  Det  var  biskop  Meinhard,  som  opfordrede  ham  til  at 
gå  til  paven  for  at  forestille  ham  den  livlandske  menigheds 
betrængte  stilling.  Han  forlod  landet  til  hest,  da  man  ikke 
vilde  lade  ham  slippe  bort  til  søs;  han  klædte  sig  nemlig  i 
præstedragt,  tog  den  hellige  bog  og  et  kar  med  viet  vand  og 
drog  afsted  under  påskud  af  at  han  skulde  besøge  en  syg. 
Dette  viser  tilfulde,  at  man  i  hele  landet  var  fortrolig  med  de 
kristnes  måde  at  "dyrke  Gud  på.  Theoderik  udvirkede  hos 
Klemens  III  (1187  —  91)  en  bulle,  den  første,  som  var  rettet 
til  en  biskop  i  Livland,  hvorved  det  tillodes  alle  de  klerke, 
som  havde  lyst  dertil  og  kunde  få  deres  foresattes  samtykke, 
at  gå  til  det  hedenske  land  som  missionærer^. 


•  Bunge  III  10  a  efter  Mansi  XXII  566.  De  tyske  forfattere  har  overset  denne 
l)ulle  og  sammenblander  den  med  den  følgende  (endog  V.  Arndt  i  anm.  til  Henrik  I. 
12.  %  3).  Også  Henrik  og  Arnold  af  Lybek  (V  30)  går  ud  fra,  at  Coelestin  er  den 
første  pave,  som  giver  kirken  i  Livland  privilegier. 

3* 

Theoderiks  betydning  blev  altid  større:  medens  biskop 
Albert  ikke  gør  indtryk  af  stort  andet  end  en  god  politiker 
og  en  mand  af  indflydelse  i  det  nordlige  Tyskland  —  og  som 
sådan  fik  han  afgørende  betydning  for  den  tyske  koloni  — , 
så  er  den  beskedne  Cisterciensermunk  den,  der  bærer  det 
tunge  arbejde  både  i  selve  landet  og  overfor  pavestolen;  fra 
ringe  stand  hæver  han  sig  derfor  også  til  abbed  og  biskop, 
stedse  rig  på  ideer,  den  eneste,  som  nogenlunde  kan  holde 
modsætningerne  sammen,  mægle  og  forsone,  skaffe  altid  nye 
hjælpekilder  tilveje. 

Først  to  år  efter  sin  indvielse  kom  Albert  i  året  1200  til 
Livland,  for  igen  samme  år  at  drage  tilbage,  skræmmet  af  de 
indfødtes  vildskab.  Theoderik  blev  anden  gang  sendt  til  pave- 
stolen og  opnåede  en  bulle  af  Innocens  (15.  April  1201), 
hvoived  alle  kristne  i  Vestfalen  og  Saxland  opfordredes  til  at 
drage  til  Livland;  ethvert  korstogsløfte  skulde  kunne  opfyldes 
ved  et  sådant  tog\  Dette  var  en  overordenlig  vinding  for 
den  nye  kirke. 

To  år  efter  træffer  vi  atter  Theoderik  i  Rom;  han  førte 
med  sig  en  indfødt  høvding  fra  Thorejd.  Innocens  modtog 
dem  med  stor  venHghed  og  forærede  høvdingen  en  gave  af 
100  gylden,  til  biskop  Albert  sendte  han  derimod  en  bibel, 
skreven  med  pave  Gregors  egen  hånd.  De  kom  tilbage  til 
Riga  i  September  1204'. 

Næste  år  kom  Albert  til  Livland  med  en  stor  korshær; 
han  førte  ligeledes  en  del  munke  med  sig,  som  han  havde 
udtaget  i  forskellige  klostre  efter  en  pavelig  bemyndigelse,  som 
Theoderik  havde  forskaffet  ham.  Da  flåden  ankom  til  Dyna- 
mynde,  bestemte  han  strax  her  at  grundlægge  et  kloster;  det 
kaldtes  senere  i  reglen  St.  Nikolaj  bjerg,  Theoderik  blev  dets 
første  abbed  ^. 


«  Bunge  I  nr.  12  (lier  henføres  bullen  til  5.  Okt.  1199,  snil.  Arndt  til  Henrik  .S, 
o;  men  efter  senere  oplysning  findes  originalen  i  Stokholm  med  ovennævnte  datuin. 
Bunpe  III  2). 

2  Henrik  7,  5.  8,  2.  3. 

^  Henrik  6,  5.  9,  7.     På  det  forste  sted  foregribes  bep;ivenheden  og  det  er  altså 

Men  medens  den  energiske  munk  således  repræsenterede 
bispedømmet  overfor  paven  og  for  en  stor  del  ikke  mindre 
overfor  menigheden  i  Livland,  når  Albert  opholdt  sig  i  sit 
hjem,  udfoldede  han  endnu  en  anden  virksomhed,  der  fik  den 
største  betydning  for  fremtiden.  Henrik  fortæller  herom  føl- 
gende: „På  samrne  tid  indstiftede  samme  forsynlige  broder 
Theoderik,  af  frygt  for  ikke  at  kunne  modstå  Livernes  troløs- 
hed og  hedningernes  mængde,  samt  for  at  forøge  de  troendes 
antal  og  bevare  kirken  blandt  folkene,  nogle  brødre  af  Guds 
ridderskab,  som  pave  Innocens  gav  Tempelriddernes  regel  og 
et  mærke  at  bære  på  deres  dragt,  nemlig  sværd  og  kors,  og 
bød  at  være  deres  biskop  underdanige."  ^ 

Den  tid,  der  her  er  tale  om,  lader  sig  ikke  med  sikker- 
hed opgive,  men  er  vistnok  biskop  Alberts  første  år.  1  et 
pavebrev  af  12.  Oktb.  1204  omtales  ridderne  som  en  alt  be- 
stående orden.  Til  at  fremme  omvendelsesværket,  siger  Inno- 
cens, har  biskoppen  tre  ordener  af  klosterfolk  (tres  religiosorum 
ordines),  nemlig  Cisterciensermunke,  regulære  kaniker  (Avgu- 
stinere  ved  bispekirken)  —  og  disse  to  kæmper  med  åndelige 
våben  —  „og  trobundne  lægfolk,  der  i  Tempelriddernes  dragt 
mandigt  og  mægtigt  står  imod  barbarerne,  som  truer  den 
kristne  tros  unge  plantning" ". 

Det  viste  sig  snart,  at  det  var  en  god  og  frugtbar  idé, 
Theoderik  her  havde  undfanget,  thi  få  år  efter  voxede  ridder- 
skabet således  i  betydning,  at  dets  navn  snart  var  kendt  over 
alle  nabolandene,  og  alt  i  året  1210  kunde  det  hos  paven 
opnå    at    få    tillagf  ordenen    den    ene  tredjedel  af  Livland  som 

eu  fejl,  når  de  tyske  fuifattere  henfører  klosterets  oprettelse  til  1202  istedenfoi  1205; 
i  mellemtiden  kaldes  Theoderik  endnu  frater,  sidenefter  stadig  abhas. 

'  Henrik  6,  6:  Eodeni  tempore  previdens  idem  frater  Theodericus  perfidiain  Ly- 
vonum  et  multitudini  paganorum  .non  posse  resistere  uietuens  ...  fratres  quosdam 
niilicie  Christi  inslituit,  qnibiis  domnus  papa  Innoeencius  regulam  Templariorum  com- 
niisit  et  signum  in  veste  ferendum  dedit,  scilicet  gladiuni  et  cruceni,  et  sub  obedientia 
sui  episcopi  esse  niandavil.  —  Den  tidligere  text  var  på  dette  sted  forvansket,  således 
at  æren  for  ordenens  indstiftelse  deltes  mellem  biskop  Albert  og  Theoderik  (e.  t  pro- 
videns  dominiis  episcopiis  Alberfus  cnni  Abbate,  fratre  Tb.  perfidiam  Livonum  .... 
metuens,  ....  fratres  .  .  militie  instituit  etc). 

-  Bunge  1  nr.  14.     Udstedelsesdagen  hos  Jaffé,  Regesla  pontificum. 

len  af  bispestolen;  mesteren,  tilføjes  der,  skulde  som  lands- 
herre være  biskoppens  håndgangne  mand,  men  ordenen  som 
sådan  var  aldeles  uafhængig  af  ham.  Af  denne  bulle  ses  da, 
at  Henriks  fremstilling  også  på  dette  punkt  er  unøjagtig  eller 
rettere  forvansker  det  sande  forhold;  han  skrev  nemlig  ud  af 
biskoppens  tankegang  og  fremstillede  de  fordringer,  denne 
gjorde,  som  hvilende  på  historiske  kendsgerninger;  ordenens 
formentlige  afhængighed  af  bispestolen  var  nemlig  et  stadigt 
tvistens  emne  mellem  de  tvende  stormænd'. 

I  denne  bulle  kommer  Innocens  iøvrigt  atter  tilbage  til 
ordenens  dragt  og  mærke,  der  på  den  tid  spillede  en  så  stor 
rolle  og  som  tidligere  havde  ført  til  de  sørgeligste  stridigheder 
mellem  Tempel-  og  Marie-ridderne.  „De  bærer,  siger  paven, 
et  afvigende  mærke  på  deres  dragt,  idet  de  iøvrigt  følger 
Tempelriddernes  regel,  for  at  vise,  at  de  i  ingen  henseende 
er  afhængige  af  dem."  Omtrent  samtidig  med  denne  bulle  er 
Arnold  af  Lybeks  krønike  skreven  og  her  omtales  ordenen 
første  gang  af  en  historisk  forfatter.  Efter  at  have  omtalt 
biskop  Alberts  virksomhed  og  kirkens  indretning  i  Livland 
fortsætter  han  nemlig  således:  „Mange  har  også  lovet  af- 
holdenhed og  i  ønsket  om  kun  at  tjene  Gud  efter  Tempel- 
riddernes vis  givet  afkald  på  alt  og  givet  sig  ind  i  Guds 
ridderskab;  de  bærer  deres  standsmærke  på  klæderne  i  form 
af  det  sværd,  hvormed  de  kæmper  for  Gud."^  Disse  „Guds- 
ridderes"  mærke  var  som  bekendt  dengang  et  rødt  sværd  ved 
siden  af  Tempelriddernes  røde  kors  på  den  hvide  dragt,  deraf 
kaldtes  de  Sværdbrødre;  mærkerne  blev  senere,  efter  foreningen 
med  de  tyske  riddere,  sorte. 

Vi  forbigår  Theoderiks  virksomhed  i  de  nærmest  følgende 


'  Bunge  I  tir.  16.  17. 

'  Arnold  V  30:  Multi  etiam  continentias  voventes  et  soli  deo  niilitare  cupientes, 
Ibrma  quadani  Templai  ioruni  omnibus  reniniciantes,  Christi  militiæ  se  reddiderunt  et 
professionis  suæ  signum  in  formå  gladii,  quo  pro  deo  eertabant,  in  suis  vestibus  pre- 
t'erebant.  At  „niilitia  Christi-'  her  med  rette  gengives  som  „Guds  ridderskab"  ses  nf 
■ilet  følgende;  —  fratres  qui  Dei  milites  dieiintur;  i  alle  tyske  kilder  bruges  kun  denne 
i>etegnelse;  sm).  Guds  moder,  Guds  dod  o.  1. 

år;  som  abbed  for  landets  eneste  kloster  indtog  han  fremdeles 
en  overordenlig  vigtig  plads  mellem  de  forskellige,  indbyrdes 
skinsyge  magter.  I  året  1211  kom  Albert  til  Riga  med  tre 
andre  biskopper  (af  Ratzeburg,  Paderborn  og  Verden)  og  viede 
i  forening  med  dem  Theoderik  til  biskop  i  Estland;  ud  på 
efteråret  drog  han  tilbage  for  at  hente  nye  skarer  af  pile- 
grimme, Theoderik  blev  i  Riga  for  at  varetage  hans  embed. 

Striden  mellem  biskop  og  riddere  blev  imidlertid  altid 
voldsommere.  I  året  1210  havde  ordensmesteren  tilligemed 
biskoppen  været  i  Rom  og  her  fået  en  pavelig  dom  på,  at  de 
skulde  dele  landet,  således  at  ordenen  fik  den  ene  tredjedel 
som  len  af  biskoppen.  Den  deling,  som  foretoges  i  henhold 
hertil  og  stadfæstedes  af  kejser  Otto  (d.  27.  Januar  1211), 
tilfredsstillede  imidlertid  ingen  af  parterne  og  ridderne  sendte 
en  broder  til  Rom  for  at  udbede  sig  en  særlig  biskop  for  deres 
land.  Dette  afslog  Innocens  aldeles  (25.  Januar  1212),  men 
da  klagerne  fortsattes,  gik  han  en  anden  vej  end  man  vistnok 
fra  nogen  af  siderne  havde  antaget,  idet  han  d.  12.  April  1212 
udnævnte  Andreas  Sunesøn  til  sin  fuldmægtige  legat  for  om- 
vendelsen af  de  østlige  landet 

Alt  dette  véd  Henrik  intet  om;  han  véd  heller  ikke,  at 
det  i  det  følgende  år  kom  til  en  højst  betænkelig  krisis  for 
Albert,  idet  paven  endog  truede  ham  med  band  og  afsættelse, 
dersom  han  ikke  viste  ordenen  retfærdighed;  der  er  udstedt  en 
række  buller  til  erkebiskop,  dekan  og  provst  i  Lund,  til  abbed, 
prior  og  custos  i  ^  Dynamynde,  til  abbeden  på  Gulland  med 
provsterne  på  Nør-  og  Sønderlandet  om  at  lægge  sig  imellem, 
tage  sig  af  riddernes  klager  og  undersøge  biskoppernes  frem- 
færd mod  de  nysomvendte.  Det  pålægges  Andreas  at  indsætte 
en  biskop  i  de  dele  af  Estland,  som  alt  var  omvendte  (Sakela 
og  Hugenhus)". 

Et  par  uger  efter  denne  afgørelse  (10.  og  11.  Oktober 
1213)  synes  der  at  være  sket  et  omslag  i  pavens  holdning;   i 


'  Bunge  I  nr.   18.  19  (smi.  Hildebrand,  a.  skr.,  Excurs  III). 
2  Bunge  I  nr.  27—31. 

en  bulle  af  30.  Oktober  anbefaler  han  de  troende  i  Saxland 
at  støtte  biskoppen  af  Estland  (Theoderik);  samme  dag  anbe- 
faler han  ham  til  de  forskellige  tyske  biskopper,  og  det  tillades 
ham,  ligesom  forhen  Albert,  af  hvert  kloster  at  udtage  en 
munk  til  missionen.  Dagen  derpå  stadfæster  Innocens  formelt 
Theoderiks  indvielse,  der  er  foretagen  af  de  tire  biskopper,  og 
i  en  anden  bulle  opfordres  ridderne  til  at  understøtte  hans 
foretagender  istedenfor  at  modarbejde  dem;  i  denne  sidste 
nævnes  meget  betegnende  kun  de  tre  tyske  bisper  som  dem, 
der  har  indviet  ham,  Albert  forbigås.  Endelig  føjede  Innocens 
d.  2.  November  hertil  en  fritagelse  fra  ethvert  forhold  af  af- 
hængighed overfor  enhver  somhelst  erkebiskop'. 

Man  har  været  lige  ved  at  forkaste  nogle  af  disse  buller 
som  falske,  da  de  formentlig  skulde  være  indbyrdes  uforenelige, 
men  man  nøjes  nu  dog  med  at  antage,  at  paven  har  været 
aldeles  ukendt  med  de  stedlige  forhold  og  derfor  har  kunnet 
tildele  Theoderik  den  kirkeprovins,  som  han  lige  i  forvejen 
havde  overladt  til  Andreas  at  drage  omsorg  for.  Men  vi  ledes 
dog  på  et  andet  spor  ved  den  efterretning,  at  Theoderik  d. 
25.  Avgust  har  været  i  bispedømmet  Køln  og  her  har  fore- 
taget en  indvielse  af  et  alter;  det  må  uden  al  tvivl  have  været 
på  vejen  til  Rom  '■.  Theoderiks  ankomst  her  må  da  være 
falden  mellem  udstedelsen  af  de  afvigende  buller,  og  den  om- 
stændighed, at  de  sidste  alle  taler  til  gunst  for  ham,  stad- 
fæster dette  fuldstændig.  Men  modsigelsen  forudsætter  endnu 
noget  andet  og  mere.  Innocens  vilde  dog  vist  have  betænkt 
sig  på  at  underkende  sin  nylig  udstedte  bulle  til  Andreas, 
hvorved  denne  bemyndigedes  til  at  indvie  en  biskop  i  Estland, 
hvis  ikke  han  havde  havt  sikkerhed  for,  at  erkebiskoppens 
valg  netop  vilde  træffe  Theoderik,  der  alt  var  viet;  med  andre 
ord,  denne  må  have  medbragt  en  anbefaling  fra  Andreas,  i 
henhold  til  hvilken  paven  har  anerkendt  hans  vielse. 

Dette  forudsætter  da  allerede   ved    denne  tid  et  personligt 

»  Bunge  I  nr.  32—37. 

2  Schaten,  Annales  Paderbovnenses,  I  963. 

forhold  mellem  Theoderik  og  Androas,  der  både  er  såre  for- 
klarligt og  på  det  bestemteste  stadfæstes  af  hvad  der  senere 
skete.  Alligevel  vendte  han  tilbage  til  sit  kloster  og  sin  tid- 
ligere virksomhed;  i  året  1215  deltog  han  i  det  store  koncil  i 
Lateranet,  og  den  27.  April  1216  træffer  vi  ham  atter  i  Køln. 
hvor  han  indvier  St.  Pantaleons  kirke.  Efter  hjemkomsten 
deltager  han  i  to  forskellige  delinger  af  Estland:  Albert,  ridderne 
og  han  selv  fik  ved  den  sidste  hver  en  tredjedel'. 

Men  heller  ikke  denne  aftale  blev  holdt,  og  nu  synes 
Theoderik  for  bestandig  at  have  sluttet  sig  til  Andreas  og  den 
danske  konge;  Henrik  har  kun  usikre  efterretninger  om  ham 
fra  den  følgende  tid.  Vi  fejler  heller  neppe  ved  at  antage,  at 
det  var  ham,  som  udvirkede  bullen  af  9.  Oktober  1218,  der 
lagde  alle  de  lande,  Valdemar  kunde  vinde,  under  den  danske 
kirke;  den  stred  jo  mod  hans  privilegium  af  2.  Nov.  1213  og 
krævede  uden  tvivl  hans  udtrykkelige  afkald  på  den  lovede 
uafhængige  stilling;  han  måtte  selvfølgelig  foretrække  et  virke- 
ligt bispedømme  i  afhængighed  af  erkebispedømmet  i  Lund  for 
et  indbildt,  om  end  uafhængigt. 

Det  var  ikke  første  gang  at  kong  Valdemar  udbød  leding 
for  at  undertvinge  Esterne  og  de  andre  folk  ved  Østersøens 
bredder,  men  aldrig  havde  han  samlet  en  flåde  som  den,  der 
nu  flokkedes  om  hans  banner.  Skulde  det  være  for  dristigt 
at  antage,  at  den  geniale  biskop  Theoderik  ved  denne  lejlighed 
har  prædiket  korset  med  et  eftertryk,  som  hverken  kongen 
eller  hans  biskopger  forhen  havde  mægtet?  Vi  har  set,  hvor 
uudtømmelig  på  råd  han  var,  hvorledes  han  forstod  at  samle 
alle  om  en  fælles  sag,  at  fmde  former  til  at  give  de  mest 
modsatte  personligheders  begejstring  samme  retning.  Her  er 
det  da  at  hypothesen  om  Danebroges  oprindelse  af  Johanniter- 
flaget finder  sin  naturlige  plads.  Med  meget  held  havde 
biskoppen  i  Livland  samlet  ridderne  om  Tempelherrernes  røde 
kors,  han  havde  knyttet  dem   sammen  til  et  ubrødeligt  samlag, 


Annales  Colonienses  niaxiini,  Pertz  XVII.     Henrik  19,  b—l.  20,  2.  4. 

han  havde  draget  folk  til  landet,  som  ellers  aldrig  vilde  være 
komne  der,  han  havde  derved  givet  hele  kampen  et  skær  af 
romantik,  som  havde  og  har  en  så  vidtgående  betydning  i 
enhver  krig.  Skulde  noget  lignende  ske  i  Danmark,  da  måtte 
selvfølgelig  et  andet  mærke  bruges,  og  hvad  lå  da  nærmere 
end  St.  Hansbrødrenes  korsbanner,  der  alt  var  kendt  over  hele 
landet,  der  alt  havde  været  udfoldet  i  kampen  mod  Venderne 
og  prydede  det  hus,  som  hirden  anså  for  det  værdigste  sted 
til  at  ende  sine  dage  i.  Vilde  det  ikke  mægtigt  bidrage  til 
at  opildne  den  højbårne  ungdom  i  Danmark,  når  der  stilledes 
den  i  udsigt  at  få  oprettet  en  sådan  orden  af  riddere  i  Est- 
land, hvis  opgave  skulde  være  en  uafbrudt  kamp  mod  de 
vantro  og  hvis  broderskab  skulde  knytte  sit  navn  til  uforgænge- 
lige bedrifter  og  vinde  herredømmet  over  vide  strækninger! 

Således  vilde  man  formentlig  kunne  forklare,  at  det  hvide 
korsflag  fandtes  foran  biskoppens  telt  i  det  nysvundne  land. 
det  var  jo  bestemt  til  at  herske  fra  denne  borg  og  beskytte 
den  kirke,  som  dér  skulde  grundlægges;  derfor  kunde  også 
kampen  om  det  blive  slagets  midpunkt  og  den  forestilling  blive 
almindelig,  at  der  fra  det  var  udgået  en  overnaturlig  kraft; 
derfor  kunde  det  for  fremtiden  blive  hirdens  helligdom '  og  i 
tidens  løb  kongernes  mærke:   Danebroge. 

Den  indvending  ligger  nær,  at  kilderne  intet  somhelst 
holdepunkt  giver  i  så  henseende.  For  Henriks  vedkommende 
betyder  dette  ikke  meget,  men  heller  ikke  de  magre  danske 
årbøger  kunde  ventes  at  indeholde  noget  derom.  Det  lå  jo 
nemlig  i  forholdenes  udvikling,  at  planen  ikke  kom  til  udførelse. 
Theoderik  fandt  sin  død  i  kampen,  og  det  er  en  erfaring,  som 
talrige  korstog  har  stadfæstet,  at  begejstringen  havde  ondt  ved 
at  holde  sig  i  længden.  De  erfaringer,  kong  Valdemar  gjorde 
i  Estland  med  hensyn  til  riddernes  evindelige  stridigheder  med 
biskopperne,    kunde   heller   ikke    opmuntre  ham  til  at  fastholde 


'  Delte  særlige  forhold  til  hirden,  som  alt  i  det  foregående  er  fremhævet,  spores 
niuligvis  endnu  i  Valdemars  sigil  ,;til  Danelog  (tyl  Danælough)"*  d.  e.  til  bui?  i  retter- 
Ihingssager. 

planen  om  at  overlade  eller  dele  de  vundne  fordele  med  en 
dansk  ridderorden;  der  var  grund  nok  til  idetmindste  at  ud- 
sætte planens  gennemførelse,  —  og  imidlertid  faldt  han  i  fangen- 
skab og  landet  gik  tabt. 

Des  uforklarligere  blev  senere  fanens  oprindelse  og  betyd- 
ning. Man  mindedes  dens  rolle  i  det  blodige  slag  ved  Linda- 
nese,  men  det  blev  snart  gådefuldt,  hvorfor  den  danske  hær 
havde  stridt  under  dette  mærke,  der  var  så  forskelligt  fra 
kongebanneret,  løverne  og  hjerterne.  Så  sagde  man,  at  det 
var  kommen  ned  fra  himlen  midt  i  slagets  trængsel. 

Henrik  af  Letland  har  opbevaret  et  træk,  der  synes  at 
tyde  på,  at  korset  i  virkeligheden  var  de  Danskes  mærke  i 
Estland.  De  udsendte  deres  præster,  siger  han,  til  byerne  for 
at  døbe  og  underkaste  sig  dem.  Disse  kunde  dog  ikke  over- 
komme alle  og  udsendte  derfor  atter  deres  tjenere  og  læg- 
mænd, for  al  de  overalt  kunde  stænke  befolkningen  med  det 
viede  vand  og  oprejse  store  kors  af  træ  i  hver  by,  og  således 
tage  hele  landet  i  besiddelse,  Danekongen  til  hånde'.  Overalt 
hvor  derimod  Tyskerne  trængte  frem,  rejste  de  Vorfrues  billed 
til  tegn  på  deres  højhed.  —  Muligt  var  det  jo,  at  også  andre 
træk,  når  først  opmærksomheden  er  henvendt  derpå,  yderligere 
kunde  stadfæste  den  her  fremsatte  opfattelse. 

Tilføjelse'^.  Hr.  kand.  V.  Mollerup  har  gjort  forfatteren 
opmærksom  på,  at  Danebrogskorset  til  sin  tid  har  været  at  se 
i  staden  Revals  våben.  Det  hedder  nemlig  i  Arndts  Lieflån- 
dische  Chronik  (fol.^  1747  —  53)  II  310,  efterat  stadens  alminde- 
lige mærke,  de  tre  løver,  er  omtalt:  „Zu  andern  Sigillen  be- 
dienet  sich  auch  die  Stadt  des  dånischen  silbernen  Kreuzes 
von  Dannehrogge  im  rothen  Felde.  Das  Wapen  dieser  Art 
decken  2  Strausfedern,  eine  rothe  und  eine  sliberne,  die  auf 
einem  Helm    ohne  Krone  stehen.     Beide  Wapen  hat  die  Stadt 


'  Henrik  24,  2:  Qui  (Dani)  baptizantes  ....  cruces  magnat  lijneas  in  omnibus 
viilis  fieri  prspcipienles  ....  et  hoc  modo  totam  terram  ad  manus  regis  Danorum 
preoccupare  studebant.  R.  Usinger  gengiver  det  ved  „ein  grosses  weisses  Kreuz" 
(Deutseh-dan.  Gesch.  s.  ?01). 

2  [Hist.  Tidsskr.  4.  R.  5.  Bd.  S.  520-21.] 

von  Waldemar  II,  Konig  von  Dannemark,  erhalten  — ."  Hvor 
gammelt  dette  våben  er,  lader  sig  ikke  afgøre  efter  de  monu- 
menter, som  for  tiden  foreligger  for  ofFenligheden ;  det  som 
Arndt  synes  at  have  for  øje,  tyder  med  sine  tvende  strudsfjer 
vistnok  på  en  langt  senere  tid  end  det  13.  århundrede.  — 
Korset  skal  iøvrigt  også  findes   på  nogle  af  Revals  mønter. 


HVOR  BLEV  DANEBROGE  AF? 

(1881.) 

[Dansk  Folkeblad  7.  Juli  1881,   Nr.  50,  S.  215,    og  29.  Septbr.  1S81,  Nr.  61,  S.  265    CG 


V  r.  Barfod  har  i  „Dansk  folkeblad"  nr.  49  igen  rejst 
dette  spørgsmål,  som  han  alt  for  42  år  siden  besvarede  i 
„Brage  og  Idun".  Hvor  blev  det  af?  Den  hellige  dug  blev 
en  karklud  i  et  køkken  i  Kiel. 

Er  det  muligt,  eller  er  det  vel  endog  virkeligt?  Virkehg- 
heden  må  vi  bøje  os  for;  men  vi  kræver  et  fyldestgørende,  ja 
et  tvingende  bevis;  ellers  må  vi  vægre  os  ved  at  tro  det. 
Kan  Barfod  bevise,  hvad  han  siger? 

Han  tror  det  selv  og  går  ud  fra,  at  en  tysk  professor 
har  givet  ham  medhold.  Skønt  han  nu  visselig  ikke  har  op- 
draget os  til  at  tro  professorerne  i  Kiel  på  deres  ord,  så  bør 
vi  dog  prøve  dem  i  dette  som  i  andet.  Niels  Falck  giver  da 
også  tildels  Fr.  Barfod  medhold,  men  han  går  herved  rigtig- 
nok ud  fra  som  en  nødvendig  forudsætning,  at  al  viden  om, 
at  det  var  Danebrogs fanen,  dengang  var  tabt,  og  at  man  i 
det  højeste  kan  sige,  at  fanen  er  forsvunden  i  Kiel,  hvor  den 
efter  sagnet  var  hengemt  på  kirkeloftet  („kirchenboden")  tillige- 
med landrettens  arkiv.  Derfra  til  „bunke",  „avktion"  og 
,.karklud"   er  der  endda  et  spring.     Alting  med  måde! 

Men  hvorpå  støtter  denne  fortælling  om  Danebroge  i  Kiel 
sig?  Den  findes  hos  en  holstensk  forfatter  fra  første  halvdel 
af  forrige  århundrede,  men  i  en  meget  ubestemt  form.  Man 
ser  heraf,  at  der  dengang  har  været  en  sådan  antagelse 
blandt  folk,  en  bestemt  hjemmel  nævnes  ikke.  Andre  vidnes- 
byrd går  i  modsat  retning;  folk  i  stillinger,  som  gav  dem 
særlig  adgang  til  at  vide  besked  om  tingen,  nægter  det  på  det 
bestemteste.  Vi  må  herefter  sige,  at  det  er  højst  usikkert, 
hvor  Danebroge  er  bleven  af,  og  kan  kun  indrømme  Dahlmann 
ret  til  at  udtale,  at  den  „taber  sig  for  os  i  uberømmelig 
glemsel". 

Men  selv  dette  er  ikke  historiens  sidste  ord  i  denne  sag. 
Vi  har  en  forfatter  fra  byen  Slesvig,  der  med  en  sjælden  om- 
hyggelighed og  en  næsten  eneslående  flid  samlede  alt,  hvad 
der  kunde  overkommes  af  historiske  efterretninger  om  hans 
fødeby  og  dens  historisk  mærkelige  omgivelser  (Danevirke  o.  s.  v.): 
hans  navn  er  Ulrik  Petersen  og  hans  levetid  1656 — 1735.  I 
hans  omfattende  samlinger,  som  findes  i  Gebejmearkivet,  fore- 
kommer følgende  efterretning:  —  „og  skønt  det  (Danebroge) 
næsten  var  opslidt  og  hensrauldret,  ophængte  man  det  dog 
(1559)  i  den  herværende  domkirke  som  tegn  på  den  store  sejr 
over  de  fri  Ditmarsker,  indtil  det  endelig  af  alder  faldt  ned  og 
gik  tabt  ved  år  1660,  måske  da  den  forhen  broget  malede 
hvælving  blev  istandsat  og  overkalket".  Det  må  herefter  anses 
for  et  senere  uhjemlet  sagn,  at  Danebroge  var  blandt  de  faner, 
som  fandtes  i  Nikolaj  kirke  i  Kiel.  Vort  himmelfaldne  flag  er 
hensmuldret  i  Slesvig  domkirke. 

[IL] 
Skønt  „Dansk  folkeblad"  ikke  som  regel  befatter  sig  med 
historiske  undersøgelser,  så  tor  det  dog  forudsættes,  at  det 
som  undtagelse  vil  kunne  indrømme  drøftelsen  af  ovenstående 
spørgsmål  en  yderligere  plads.  Jeg  skal  derfor  noget  udfør- 
ligere indlade  mig  på  dets  enkeltheder  og  søge  at  imødegå 
hr.   Fr.   Barfods  bemærkninger  i  bladets  nr.  59. 

Først  må  jeg  rette  en  misforståelse  af  hvad  jeg  forrige 
gang  skrev.  Der  stod:  „Han  (B.)  tror  det  selv  (at  han  nemlig 
kan  hevise  sin  påstand)  og  går  ud  fra,  at  en  tysk  professor 
giver  ham  medhold".  Dette  kan  jo  ikke,  som  hr.  B.  mener, 
betyde,  at  han  „ene  går  ud  fra  en  tysk  professor";  tvertimod. 
Der  er  i  min  ytring  intet  om  udgangspunktet  for  hr.  Barfods 
bevis,  hans  kilder  o.  s.  v.;  jeg  siger  kun,  at  han  tror  sig  i  stand 
til  at  bevise  sin  påstands  rigtighed,  og  at  han  fremdeles  holder 
for,  at  Falck  har  givet  ham  medhold,  ligesom  det  var  et 
stykke  af  Falck,   som  først  (1818)  fremdrog  hele  denne  sag. 

Begge  dele  har  jeg  nu  tilladt  mig  at  rejse  indsigelse  imod, 
og  denne  indsigelse  fastholder  jeg  fremdeles. 

Lad  os  begynde  med  professor  Falck.  Denne  lærde  for- 
fatter giver  nemlig  ikke  hr.  Fr.  Barfod  medhold  i  det,  som  på 
en  vis  måde  er  det  væsenligste,  de  udtryk,  hvormed  B.  så 
uskånsomt  sårer  danske  øren:  „Bunke",  „avktion",  „karklud". 
At  fanen  er  tabt,  véd  vi  jo  alle;  men  det  er  os  ikke  ligegyl- 
digt, hvorledes  det  er  gået  til,  om  den  er  hensmuldret  af  ælde 
på  et  sted,  som  svarede  til  dens  egen  ærværdige  fortid,  eller 
den  er  vanæret  og  bortslængt  som   „skrammel". 

Hr.  Barfod  har  nu  i  sit  sidste  indlæg  strøget  ordet  „kar- 
klud", det  er  en  indrømmelse,  som  alt  noget  mildner  fore- 
stillingen. Men  vi  må  også  af  med  „bunken"  og  „avktionen". 
Forfatteren  fastholder  med  urette  sin  oversættelse  af  ordet 
„kirchenboden"  som  „kirkegulv",  det  er  „kirkeloftet",  og  denne 
modsætning  er  af  ikke  ringe  betydning.  Barfod  siger  i  nr.  59: 
„Falck  siger  udtrykkelig,  at  man  smed  Danebrog  og  de  øvrige 
faner,  som  fandtes  i  kirken,  tiUigemed  andet  gammelt  ubruge- 
ligt skrammel  på  gulvet  (—  her  har  vi  „bunken"  skulde  jeg 
mene!)".  Men  det  er  ikke  Falcks  ord;  han  siger:  „En  istand- 
sættelse af  kirkens  indre  siges  at  have  været  grunden  til,  at 
man  henflyttede  Danebrogsfanen  tilligemed  de  andre  faner, 
som  fandtes  i  kirken,  til  andre  ubrugelige  sager  på  kirkeloftet, 
uden  at  den  dog  her  kom  i  sikkerhed"  (dass  man  die  D.  zu 
andern  alten  unbrauchbaren  Stucken  auf  den  Kirchenboden  ge- 

sellte,  ohne  dass  sie  hier  Sicherheit  erlangte").  Derefter  følger 
hans  fortælling  om,  hvorledes  også  loftet  (på  et  senere  tids- 
punkt) skulde  istandsættes,  hvorfor  så  de  der  fundne  papirer 
og  træværket  skaffedes  bort. 

Kirkeloftet  var  altså  et  gemmested,  således  som  vi  har 
kendt  det  på  Trinitatis  kirke  i  Kobenhavn,  hvor  universitetets 
bogsamling  og  den  første  oldsagssamling  fandtes.  Det  var  et 
lukket  kammer,  hvor  landrettens  arkiv  var  opstillet  og  til- 
gængeligt for  dem,  som  skulde  bruge  det.  Det  kaldes  „kirke- 
kammeret",  „kirkearkivet"  eller  ..kirkeloftet"  og  endnu  i  året 
1840  afgav  kirkens  præst  det  vidnesbyrd,  at  han  gentagne 
gange  havde  efterset  alle  de  sager,  som  fra  kirken  fordum  var 
flyttede  derop;  der  fandtes  altså  dengang  endnu  sådanne. 
Om  landrettens  arkiv  siger  Falck,  at  det  ligesom  de  omtalte 
faner  fra  selve  kirken  var  bleven  fort  op  på  loftet  (..nachher 
auf  den  Kirchenboden  hinauf  geschatTt"). 

Sagen  står  herefter  således,  at  vi  har  de  hengemte  faner 
i  landrettens  arkiv  på  kirkeloftet.  Herfra  skaffedes  de  efter 
Falcks  påstand  bort  i  slutningen  af  forrige  århundrede,  sammen 
med  arkivet,  som  ridderskabet  købte.  Den  lærde  forfatter  må 
dog  have  husket  fejl,  når  han  1841  udtalte,  at  to  navngivne 
mænd,  en  borgmester  og  en  præst,  havde  fortalt  ham  og  prof. 
Dahlmann  dette;  thi  Dahlmann  siger  i  sin  Danmarks  historie, 
at  Danebrogsfanens  levninger  gik  til  grunde  på  Nikolaj  kirke- 
loft i  „uberømmelig  glemsel",  og  Avgust  Baggesen,  der  var 
en  svigersøn  af  en  af  de  nævnte  mænd,  erklærede  det  for 
utroligt,  at  de  skulde  have  fortalt  noget,  som  vilde  være  deres 
egen  skam,  eftersom  de  netop  selv  dengang  havde  været 
kirkens  værger. 

Vi  henvises  derfor  i  alle  tilfælde  til  en  tidligere  tid  end 
den,  Falck  angiver.  Men  nu  findes  der  i  året  1775  udgivet 
en  nøjagtig  beskrivelse  af  staden  Kiel  og  særlig  Nikolaj  kirke 
og  alle  dens  mærkværdigheder,  uden  at  Danebrogsfanen  findes 
nævnt  i  den  med  et  ord.  Falck  har  søgt  at  svække  betyd- 
ningen   af  dette    vidnesbyrd    ved  at  henvise  til,    at  heller  ikke 


HVOR  BLEV  DANEBROGE  AF?  49 

landreitens  arkiv  her  findes  omtalt.  Hertil  må  dog  bemærkes, 
at  vi  ikke  kender  tidspunktet  for  dets  flytning;  at  det  fandtes 
i  „kirkekammeret",  omtales  nemlig  kun  ved  året  1700,  det 
kan  altså  godt  have  været  borte,  da  den  nævnte  bog  udkom. 
Men  hvorledes  kan  det  være,  at  dens  forfatter  aldrig  har  hørt 
det  omtalt,   at  Danebrogsfanen  var  eller  havde  været  i  kirken? 

Og  hvorfra  véd  vi,  at  den  nogen  sinde  har  været  i 
Nikolaj  kirke? 

Hr.  Barfod  anfører  tre  forfattere:  Westphalen,  Kobbe  og 
Bolten,  men  kun  den  første  har  her  nogen  betydning,  da  de 
andre  har  skrevet  ham  ud.  Her  må  jeg  nu  bebrejde  min  gamle 
ven,  at  han  ikke  selv  har  efterset  Westphalen,  men  har 
nøjedes  med  at  stole  på  Falcks  gengivelse,  den  Falck,  hvem 
det  var  „temmelig  ligegyldigt",  som  han  selv  siger,  hvordan 
det  forholdt  sig  med  vor  fanes  undergang. 

Westphalen,  der  trykte  utrolig  mange  kildeskrifter  i  sit 
store  værk,  udgav  også  en  Ditmarskens  historie  efter  et  gammelt 
håndskrift.  I  dette  var  landets  underkastelsesbrev  (fra  1559) 
indført:  her  hedder  det:  „Også  vil  vi  med  vor  ed  ov^erantvorde 
de  hovedbannere  og  faner,  som  blev  erobrede  i  salig  kong 
Johan  af  Danmarks  og  hertug  Fredriks  nederlag,  tilligemed 
alle  de  klenodjer,  som  tindes  hos  os."  Til  dette  sted  føjer  nu 
udgiveren  (Westphalen  eller  en  af  hans  hjælpere)  den  anmærk- 
ning: „Dere»  tiloversblevne  levninger  findes  ophængte  over 
St.  Nikolaj  kirkes  alter  i  Kiel." 

Til  dette  vidnesbyrd  vilde  hr.  Barfod  tilvisse  aldrig,  om 
han  havde  kendt  dets  indhold,  have  føjet  sin  omtale,  som  den 
falder  i  dette  blad:  „Derimod  fortæller  jo  W.,  at  Danebrog, 
hvad  han  selv  har  set,  hunger  i  Nikolaj  kirke  i  Kiel.  Lyver 
Westphalen?    eller  har  man    bundet  ham  en  løgn  på  ærmet?" 

Thi  hvad  vil  hin  anmærkning  sige?  Der  fandtes  efter 
hans  hjemmel  —  (hvilken  det  var,  siger  han  ikke)  —  faner 
fra  Ditmarsken  ved  Nikolaj  kirkes  alter.  At  Danebroge  var 
deriblandt,  siger  han  intet  om,  den  nævnes  ikke  i  fredsbrevet, 
og    det    er    et    stort    spørgsmål,    om    det   har   været  ham   (eller 

hvem  der  nu  er  anmærkningens  forfatter)  nærværende,  at  dette 
banner  overhoved  var  med  i  Ditmarsken.  At  fanernes  antal 
ikke  kan  have  været  så  ringe,  fremgår  af  nederlagets  størrelse, 
og  fredsbrevet  skelner  jo  tydeligt  nok  imellem  hovedbannere 
og  mindre  faner.  Hvidtfeldt  siger:  „De  Ditmærsker  bekomme 
et  stort  gods,  —  foruden  fænniker  og  syv  faner;  der  blev 
Danebrog,  Danmarks  hovedbanner."  Nu  er  det  jo  en  noksom 
bekendt  sag,  at  overleveringen  efterhånden  påvirkes  af  folks 
senere  erhvervede  kundskaber.  Var  det  bekendt,  at  der  i 
Nikolaj  kirke  fandtes  faner  fra  Ditmarsken  og  fik  man  senere 
at  vide,  at  Danebroge  havde  været  tabt  og  var  vundet  tilbage 
i  hine  tog.  så  vilde  man  af  disse  to  ting  med  vished  kunne 
gore  regning  på  at  få  en  overlevering,  eller  rettere  en  løs 
uhjemlet  tale,  om  Danebroge  i  Kiel. 

Nu  ved  vi  imidlertid  med  sikkerhed,  at  den  havde  fået 
sin  plads  i  Slesvig  domkirke..  Det  siges  af  krigens  historie- 
skriver Henrik  Rantzau,  feltherrens  søn,  og  det  stadfæstes  af 
den  forhen  nævnte  Ulrik  Petersen,  stadens  og  kirkens  historie- 
skriver. Denne  sidste  fortæller  os  desuden,  at  den  et  hundredår 
etter,  som  det  var  at  vente,  var  helt  hensmuldret  og  dens 
sidste  levning  gået  tabt.  Han  formoder,  at  den,  eller  rettere 
dens  stang,  blev  helt  fjernet,  dengang  kirken  mistede  sin 
katolske  pynt,  de  brogede  hvælvinger,  en  formodning,  der  har 
den  største  sandsynlighed  for  sig.  Thi  hvorledes  skulde  vi 
tænke  os  dens  flytning  til  Kiel?  Hvor  kan  nogen  falde  på  at 
tro,  at  hertugerne  af  Gottorp,  dengang  deres  land  1713  blev 
frataget  dem  og  de  hovedkulds  flygtede,  ikke  til  Kiel,  men  til 
Hamburg,  skulde  have  taget  en  sidste  levning  af  Danebroge 
med  sig  fra  Slesvig  domkirke?  Eller  hvorfor  skulde  de  i  freds- 
tid have  flyttet  denne  levning,  der  endog  var  undgået  Ulrik 
Petersens  efterspørgsler?  Vi  står  i  dette  stykke  overfor  en 
række  urimeligheder. 

Hvad  fanespidsen  i  det  oldnordiske  musæum  angår,  da 
kan  jeg  ikke  bedomme  dens  værd.  At  „en  borger"  i  Kiel  har 
troet,    at    den    var  af  Danebroge,    og  "at   Fredrik    VI    og    hans 

efterfølger  fandt  dette  mere  eller  mindre  sandsynligt,  kan  godt 
være.  Man  tror  jo  al  tid  det  bedste  om  de  oldsager,  man  får 
mellem  hænder,  men  for  andre  er  sligt  i  reglen  af  ringe  værd. 
„Relikviernes"  historie  er  en  af  de  mest  beskæmmende  af 
menneskeslægtens  årbøger. 

Hvad  der  blev  af  Danebroges  „stang",  har  i  det  hele  vist- 
nok såre  ringe  interesse,  og  det  er  ikke  faldet  mig  ind  at 
gøre  rede  for  den,  før  nu  hr.  B.  spørger,  om  jeg  antager  den 
for  „hensmuldret".  „Danebroge"  var  ikke  nogen  stang,  men 
en  dug,  et  hvidt  kors,  nedlagt  i  en  rød  dug,  og  det  er  et 
stort  spørgsmål,  om  den  fra  først  til  sidst  har  haft  samme 
stang  eller  ikke  snarere  som  vore  flag  var  et  løst  klæde,  der 
fæstedes  på  spyd  eller  anden  stang  efter  tid  og  lejlighed.  Det 
var  i  alle  tilfælde  i  sin  fulde  orden,  at  stangen  forsvandt  og 
blev  glemt,  efterat  fanen  var  bukket  under  for  tidens  øde- 
læggende magt. 

Min  mening  er,  at  Danebroge  er  hensmuldret  og  forgået 
på  et  sted,  som  var  den  fuldt  værdigt,  eftersom  det  har  en 
stor  og  navnkundig  fortid.  Den  mand,  som  bragte  vort  gamle 
hovedbanner  til  Slesvig  domkirke,  samtidig  med  at  han  afle- 
verede de  andre  „fænniker"  til  Kiel,  han  tænkte  en  dansk 
tanke,  og  han  skal  ikke  have  skam  til  tak.  Lad  Sønderjylland 
beholde  der/  tunge  ære  at  være  vore  graves  land:  også  Dane- 
broge har  her  fyldt  sine  dages  tal,   omgiven  af  store  minder. 

Aarbager  for  nordisk  Oldkyndighed  og  Historie  1S79,  S.  19—55.    Med  15  Afbildninger, 
som  ikke  ere  gjengivne  her.  —  Her  med  enkelte  Tilføjelser  af  Forfatteren.] 


V  ort  gamle  kongevåben,  ^.loverne"  og  „hjerterne",  ind- 
iager i  folkets  bevidsthed  en  plads  blandt  de  kæreste  minder 
fra  den  fjerne  fortid.  Den  samme  konge,  .som  forst  førte 
„Danebroge"  mod  hedningerne,  satte  dette  dobbelte  mærke  i 
sit  skjold  og  sit  segl,  og  med  få  forandringer  har  det  siden 
den  tid  betegnet  hans  efterfølgeres  værdighed,  ligesom  det  er 
blevet  rigets  og  folkets  fælles  symboler.  Det  er  derfor  nok 
umagen  værd  med  nogen  opmærksomhed  at  dvæle  ved  disse 
mærker,  nu  da  så  mange  af  vore  overleveringer  tages  frem  til 
fornyet  granskning,  medens  samtidig  trangen  til  en  dybere 
forståelse  af  de  mange  enkeltheder  afføder  mangt  et  velment, 
men  svagt  motiveret  forsøg  på  at  give  selv  det  tilsyneladende 
tilfældige  en  indre  mening.  Det  er  jo  nemlig  ikke  umuligt 
eller  blot  usandsynligt,  at  der  også  her  i  tidens  løb  kan  have 
indsneget  sig  en  eller  anden  misforståelse,  som  vanskeliggør 
den  rette  opfattelse  af  mærkernes  oprindelse  og  bringer  for- 
tolkningen af  deres  betydning  på  afveje. 

De  tre  „løver",  som  danner  skjoldets  hovedbilled,  findes 
uforandrede  den  dag  idag  som  de  er  fremstillede  i  Valdemar 
Sejrs  sigil,  medens  de  dog  i  mellemtiden  har  været  fremstillede 

noget  forskelligt.  Hovedmodsætningen  er  som  bekendt  den. 
at  våbendyrene  får  forskellige  navne,  eftersom  de  holder  hovedet 
i  linje  med  kroppen,  så  ansigtet  altså  ses  fra  siden,  i  profil 
—  i  hvilket  tilfælde  det  er  løver  — ,  eller  de  vender  hovedet 
til  siden  ud  af  billedet,  så  ansigtet  ses  forfra,  „i  visir"  —  i 
hvilket  tilfælde  det  er  leoparder.  Vel  ser  man  også  i  heral- 
diken  den  fordring  fremsat,  at  løven  desuden  skal  stå  på  bag- 
benene og  ka§te  forbenene  ud  foran  sig  (som  den  norske  løve 
og  „Gota  lejon"),  medens  leoparden  fremstilles  i  lob  (eller 
gående,  springende);  og  et  løbende  våbendyr,  som  ses  i  profil, 
kaldes  derfor  ofte  en  leoparderet  løve,  medens  det  stående  dyr, 
som  ses  i  visir,  omvendt  kaldes  en  leoneret  („gelowter")  leo- 
pard; men  denne  fordring  synes  dog  at  være  af  underordnet 
betydning  og  helt  at  måtte  opgives,  når  der  som  her  er  tale 
om  tre  våbendyr,  som  skal  anbringes  på  samme  skjold,  medens 
omvendt  et  enkelt  dyr  lettest  fremstilles  stående  på  det  tre- 
kantede skjold. 

Medens  kong  Valdemar,  som  det  ses  af  tegningen  (fig.  1), 
lod  de  tre  våbendyr  fremstille  som  springende  løver,  finder  vi 
denne  fremstilling  opgiven  af  hans  slægt,  der  så  godt  som 
stadig  førte  leoparder;  sønnerne  Erik  og  Abel  har  endnu  løver, 
men  Kristoffer  og  hans  efterkommere  fører  leoparder,  og  det 
samme  er  fra  denne  tid  af  tilfældet  med  de  sønderjydske  her- 
tuger af  Abels  stamme  og  de  hallandske  grever,  som  ned- 
stammede fra  Nils  og  Knud  Valdemarsønner.  Denne  beteg- 
nelse bruges  også,  som  det  vil  fremgå  af  det  følgende,  i 
middelalderens  omtale  af  dem'.  —  En  anden  forandring,  som 
strax  foregår  med  kong  Valdemars  løver,  er  den  at  de  krones; 
således  ses  de  alt  i  Erik  Plovpennings  sigil  (fig.  2)  og  be- 
standig siden.  Også  dette  overføres  på  hertug-  og  greve- 
slægterne". 

De    tre    løver    var   alt    noget   før  Valdemars    tid  brugte  af 


1  [Senere  Tilføjelse:]    Vidisse    af   i^/i-..    1417    (af  ^/s    1295):    kongens    segl    kaldet 
„klemæ"  om  Erik  Menveds  segl:  in  clipeo  tres  leopardos  coronatos. 

"  Se  afbildningerne  i  Thorkeliiis  diplomatarium  I,  tab.  I.  II.  III.  V. 

den  engelske  konge  Johan  (fra  1199),  og  også  her  har  de  som 
hekendt  holdt  sig  indtil  den  dag  idag,  dog  stadig  under  form 
og  navn  af  leoparder.  Endvidere  førtes  de  af  hertug  Henrik 
af  Schwaben  (Wiirtemberg)  af  slægten  Hohenstaufen ;  hans 
sigil  af  året  1216  forestiller  en  rytter  med  trekantet  skjold 
med  3  løver  og  en  splidfane  med  samme  mærke;  løverne 
vender  her  hovederne  helt  tilbage,   så  de  fremstilles  i  profiP. 

Det  vilde  vistnok  være  forfejlet  at  søge  en  direkte  for- 
bindelse mellem  kong  Valdemars  og  disse  beslægtede  våben- 
mærker, således  som  man  har  gjort  med  hensyn  til  det 
engelske,  idet  man  endog  har  gættet  på,  at  den  danske  konge 
ved  at  optage  den  engelskes  mærke  skulde  have  tænkt  på  sin 
slægts  ældgamle  krav  på  hans  kongerige".  Den  skik  at  be- 
tegne et  sligt  krav  ved  et  våbenskjold  er  nemlig  langt  yngre 
og  kunde  slet  ikke  tænkes  bragt  til  anvendelse  til  en  tid,  da 
mærket  væsenlig  var  personligt  eller  dog  kun  tilhørte  slægten, 
men  intet  havde  at  gøre  med  land  og  rige.  Desuden  er  for- 
skellen ved  siden  af  den  umiskendelige  lighed  alt  for  iøjne- 
faldende: de  engelske  konger  fører  3  gyldne  leoparder  i  rødt, 
kong  Valdemar  derimod,  som  vi  vil  få  at  se,  3  blå  løver  i 
gyldent  skjold. 

Men  tanken  er  uimodsigehgt  den  samme:  ved  de  tre 
kongelige  dyr  at  udtrykke  skjoldførerens  høje  byrd  og  værdig- 
hed og  frem  for  alt  det  personlige  mod  og  rigets  djærve  for- 
svar. „Ingen  mand  skulde  efter  fordums  sæd  have  løve  på 
sit  skjold,  som  nogen  sinde  vilde  fly",  siger  den  kun  lidet 
yngre  Didriks  saga;  det  er  den  poetiske  overdrivelse  af  mær- 
kets oprindelige  og  naturlige  betydning.  Den  kongelige  rang 
søges  derimod  senere  særlig  fremhævet  ved  kronerne. 

Et  spørgsmål,  som  er  en  del  vanskeligere  at  klare,  fordi 
seglene  ikke  giver  nogen  somhelst  vejledning  til  dets  be- 
svarelse, er  det  om  løvernes  farve.     Vor  tids   måde  på  afbilcl- 


'  Zeitschrit't    des    Wiirlembergischen    Alte rtliuiiis\  eieiiis   II    -2.      (Ueiefler  i  Il!n- 
strirte  Zeitung  for  17.  Juni  lb7G.) 
-  .Suhm  IX  734. 

ninger  at  antyde  farverne  ved  forskellig  skravering  er  nemlig 
ikke  ældre  end  fra  omtrent  1600  og  kan  altså  ikke  hjælpe  os 
tilbage  over  den  tid,  i  hvilken  man  kunde  formode  en  foran- 
dring i  „tinkturen",  således  som  den  ikke  var  ualmindelig  i 
selve  middelalderen.  Farvemalede  fremstillinger  måtte  kunne 
føre  os  langt  længere  tilbage  i  tiden,  dersom  der  endnu  hos 
os  fandtes  levninger  af  sådanne  i  noget  større  antal;  thi  der 
kan  vel  ikke  være  nogen  tvivl  om,  at  man  jo  her  som  anden- 
steds har  fremstillet  våbenskjolde  på  farvede  glasruder,  ud- 
skårne stolestader  såvel  som  på  kirkevægge  o.  I.  Det  er 
heller  ikke  umuligt,  at  noget  sådant  endnu  et  eller  andet  sted 
kunde  komme  for  dagen,  men  hidtil  synes  kun  usikre  og 
ufuldstændig  undersøgte  fremstillinger  at  være  omtalte  i  de 
almindelig  tilgængelige  kilder.  Således  nævnes  det  i  prof. 
Kornerups  beskrivelse  af  de  nu  forsvundne  våbenskjolde  i  Sorø 
kirke,  at  Valdemar  Atterdags  skjold  nu  ses  der  med  „tre 
himmelblå  løver  og  ni  røde  hjerter  i  gult  felt";  men  der  til- 
føjes, at  .,feltet  før  1873  fejlagtig  var  malet  mørkebrunt", 
uden  at  en  nærmere  undersøgelse  heraf  synes  at  have  været 
foretagen;  det  samme  fremgår  af  tallet  på  hjerterne  (ni),  thi 
dette  er  ikke  gammelt  ^  Fra  Ribe  haves  meddelelse  om  et 
orgel  fra  første  halvdel  af  15.  århundrede,  på  hvilket  stadens 
våben  var  afmalet:  3  blå  løver  på  gul  grund,  ved  siden  af  et 
rødt  tårn,  og  der  tilføjes  ganske  kort  i  beskrivelsen:  „ligesom 
på  et  gammelt  glasmaleri  fra  Katrinekirke"  ".  Fra  hvilken  tid 
dette  formenes  at  være,  lades  vi  imidlertid  i  uvished  om". 

Vi  er  derfor  indtil  videre  henviste  til  de  skriftlige  kilder, 
og  her  trætfer  vi  da  også  en  vejledning  i  et  aktstykke  fra 
året  1424,  som  til  al  lykke  endnu  er  bevaret  i  original,  men 
hvis    rette   fortolkning  alligevel   frembyder  nogen  vanskelighed. 

Det    er    den    på  Gottorp    for    biskoppen    og  den  kejserlige 


'  Årbøger  1877,  s.  -224. 

■■^  J.   Kinch,  Ribe  bys  historie  og  beskrivelse  indtil  reformationen,  s.  584. 
•*  [Senere  Tilføjelse:]    Ringsted  kirkes  kor:   3  exenipler  fra  begynd,  af  14.  årh. 
blå  lover  i  gult,  uden  søblade  (løverne  synes  at   have  havt  guldkroner). 


56  DET  GAMLE  DAN.SKE  KONGEVÅBEN. 

notar  afgivne  vidneforklaring  om  hertugdømmet  Slesvigs  stats- 
retlige stilling,  som  indeholder  dette  vink.  Kong  Erik  af 
Pomern  havde  som  bekendt  af  kejser  Sigismund  æsket  en 
voldgiftskendelse  i  sin  strid  med.  de  rensborgske  grever  om 
Sønderjylland  og  til  den  ende  ført  en  række  beviser  for  dette 
lands  ældgamle  forbindelse  med  det  danske  rige,  medens  man 
fra  grevernes  side  anstrængte  sig  for  at  bevise  dets  selvstæn- 
dighed og  arvelighed.  Nærværende  aktstykke  er  et  af  de 
væsenligste  led  i  deres  bevisførelse  og  blandt  argumenterne 
indtager  det,  som  var  hentet  fra  hertugdømmets  mærke,  en 
fremragende  plads.  De  påstår,  „quod  territorium  .  .  .  .  a 
tanto  tempore,  quod  memoria  hominum  in  contrarium  non  exi- 
stit,  fuit  et  est  specialis  ducatus  ....  hahens  arnia  specia- 
l/a  et  distincta,  videlicet  duos  leopardos  hlaueos  in  conipo 
(jlaHCO  .  .  .  ."  Grevernes  indlæg  i  sagen  gentager  disse  ud- 
tryk, jmen  det  overordenlig  fejlfulde  aftryk  i  Scriptores  har  her 
blaneos  for  blaueos,  medens  originalen  hertil  er  tabt.  W.  E. 
(Ihristiani  har  derimod  en  helt  anden  læsemåde:  Duos  leopar- 
dos  blaneos  in  campo  glauco,  som  han  gengiver:  ,.z\veen 
weisse  Leoparden  im  blauen  Felde"  '. 

Det  kan  ikke  negtes  at  dette  sidste  giver  den  simpleste 
mening  og  frembyder  de  færreste  tvivlsmål;  thi  den  nærmest 
liggende  oversættelse  af  glaucus  er  blå,  medens  blancus  er 
hvid,  og  en  hvid  leopard  på  blå  grund  findes  endnu  i  Hallands 
våben,  der  ikke  mindre  end  det  sønderjydske  er  en  aflægger 
af  det  danske  kongevåben,  nedarvet  gennem  kong  Valdemars 
slægt.  Det  vilde  ej  heller  være  enestående  i  middelalderens 
heraldik,  om  der  til  disse  yngre  linjers  sølvløver  havde  svaret 
guldløver  i  kongernes  våben,  medens  så  på  den  anden  side 
de  senere  blå  løver  på  gylden  grund  kunde  tænkes  opståede 
ved  en  farvebytning,   som  ikke  er  så  sjælden  i  den  ældre  tid  -. 


'  Scriptores  VII  Sil.  350.  Sejdelin,  Diploinatariuiu  Elensborgense.  I  3.54.  W.  E. 
Cliristiaiii,  Geschichte  der  Herzogthumer  Sclile.swig  und  Holstein  IV  42i  (17791. 

-'  C.  O.  V.  Querfurth,  Kritisehes  Worterbucli  der  heraldischen  Terminolofjie,  s. 
)ti  >:  ..Verwechselte  Tineturen"  —  „wie  z.  B.  Grunenberg  ausser  dem  schwarzen  Reichs- 

Men  selve  diplomet  fra  1424  gør  disse  fortolkninger  umu- 
lige eller  dog  aldeles  usandsynlige.  Dersom  vi  kun  havde 
dette  i  afskrift,  vilde  vi  vel  være  værgeløse  lige  overfor  de  to 
forskellige  læsemåder,  thi  det  vilde  være  umuligt  at  afgøre, 
hvem  der  havde  læst  rigtigt,  da  blancos  og  blaueos  kan  skrives 
næsten  ens;  men  her  hvor  vi  har  originalen,  og  det  en  sær- 
deles vel  skreven  original,  er  al  tvivl  umulig:  der  står  blaueos, 
med  begge  de  omtvistede  bogstaver  tydeh'gt  skrevne,  medens 
brevets  øvrige  forkortninger  gør  det  utvivlsomt,  at  et  n  på 
dette  sted  slet  ikke  vilde  være  bleven  skrevet,  men  kun  an- 
tydet ved  en  streg  over  det  foregående  a.  Der  står  da  kun 
tilbage  at  antage,  at  Christianis  læsemåde  hidrører  fra  det 
større  klageskrift,  som  optager  indholdet  af  en  række  mindre 
breve,  og  som  i  Scriptores  på  dette  sted  har  blaneos,  altså  i 
alle  tilfælde  en  trykfejl.  Det  kunde  da  ganske  vist  tænkes, 
at  koncipisten  af  dette  aktstykke  havde  skrevet  blancos,  fordi 
han  vidste,  at  dette  var  det  rette,  medens  læsemåden  blaueos 
fejlagtig  var  indkommen  i  notarialinstrumentets  renskrift  uden 
at  være  bleven  bemærket  ved  konfereringen.  Men  at  antage 
dette  vildev  dog  være  at  tillægge  Christianis  enestående  vidnes- 
byrd alt  for  stor  betydning.  Vi  har  ingen  somhelst  garanti 
for,  at  hans  afskrift  har  været  tagen  med  den  nødvendige 
kundskab  til  den  gamle  skrifts  enkelte  træk,  og  det  ligger  i 
alle  måder  nærmest  at  antage,  at  vedkommende  afskriver  har 
ladet  sig  vildlede  af  bogstavernes  lighed,  som  ved  første  øje- 
kast kan  skuffe  enhver  læser,  medens  derimod  originalens 
tydelige  ordform  må  anses  for  afgørende  og  for  at  være  den 
oprindelige  og  rigtige  læsemåde. 

Men  dermed  begynder  vanskelighederne  for  oversættelsen: 
„blå  løver  i  blå  grund"  er  meningsløst,  og  selv  om  glaucus 
tages  i  den  fra  blåt  fjernest  liggende  betydning,  som  ord- 
bøgerne i  det  klassiske  og  middelalderens  sprog  tillader,  nemlig 
grønt,  lysegrønt,   er  vi  lige  nær;    thi  selv  om  de  ældre  våben- 


adler   in  Gold    aucli   einen   goldeneii  Reiclisadler   in  Schwarz  unter  Umstiinden  gellen 
lassen   will  .  .  ." 

skjolde  ingenlunde  altid  overholder  heraldikens  hovedlov,  at 
farve  aldrig  må  lægges  på  farve,  metal  (guid  eller  sølv)  aldrig 
på  metal,  så  vilde  dog  blåt  på  grønt  stride  vistnok  mod  al 
erfaring.  På  den  anden  side  betyder  blaueus  kun  blåt,  det  er 
et  middelalders  ord,  dannet  af  de  evropæiske  folkesprogs  bleu, 
blau,  hvis  betydning  ikke  kan  mistydes. 

Den  formodning  ligger  da  nær,  at  glaucus  må  have  kunnet 
betyde  gult,  gyldent,  og  da  grundbetydningen  i  de  klassiske 
sprog  synes  at  være  strålende,  klart  (brugt  om  havet  og  øjet, 
f.  ex.  Athenes,  kejser  Avgustuses),  vilde  en  sådan  brug  af 
ordet  neppe  være  så  påfaldende,  da  det  jo  er  bekendt  nok,  at 
man  i  fortiden  har  havt  ondt  ved  at  holde  farvebetegnelserne 
skarpt  ude  fra  hverandre.  Og  skønt  en  sådan  betydning  synes 
at  være  undgået  Du  Canges  opmærksomhed,  turde  den  dog 
forekomme  i  vort  eget  middelalders  sprog.  Der  haves  f.  ex. 
et  brev,  udstedt  af  kong  Kristoffer  i  året  1328  under  opholdet 
i  Tyskland,  i  hvilket  han  bevidner  at  have  overdraget  sin 
væbner  M.  de  Rastorpe  forskellige  kostbare  klædningsstykker 
i  gældsbetaling,  som  denne  igen  har  solgt  til  kapitlet  i  Liibek. 
Kongen  opregner  og  beskriver  disse  stykker  enkeltvis  (for  at 
der  ikke  senere  skulde  rejse  sig  tyvssag  af  deres  overdragelse), 
og  her  hedder  det  da:  „dedimus  quasdam  vestes  et  indumenta, 
videlicet  unam  casulam,  duas  cappas  chorales,  unam  dalmati- 
carn  et  subtilem,  que  omn/'a  ejusdefn  coloris  sciJicef  crocei 
sive  glauci  habencia  desuper  ornamenta  que  Borden  wlgariter 
appellantur,  auro  et  serico  in  locis  debitis  et  consuetis  in- 
texta".  Betydningen  af  ordet  glaucus  synes  her  at  være 
utvivlsom,   nemlig  den  samme  som  oroceus,  guldgul'. 

Det  kunde  ved  første  øjekast  synes  at  være  et  temmelig 
tarveligt  resultat,   som  vi  her  har  vundet  gennem  en   vidtløftig 


'  Leverkus,  Urkiindenbuc-h  des  Bisthums  Liibeck,  I  657.  Udtrykket  i  sin  heltied 
synes  nemlig  at  udelukke  den  mulighed,  .it  koncipisten  har  tænkt:  ,.de  var  alle  ens- 
farvede, gule  iller  blå";  thi  dels  måtte  der  da  have  stået  nuius  coloris,  dels  vilde  ud- 
stedere n  helt  have  forfejlet  sin  hensigt  nt  give  el  bestemt  kendetegn  for  hvert  stykke. 
—  [Senere  Tilfojelse:]  Plauctus  fra  1329  v.  11:  „pepla  glauca  crispantia".  folderige 
(gyldni;?)  kapper.     Dahlmann  1  473. 

undersøgelse,  ikke  stort  mere  end  hvad  der  alt  fremgik  af  det 
malede  våben  i  Ribe  fra  omtrent  samme  tid.  Men  dette  er 
dog  ikke  tilfældet.  Er  det  nemlig  hermed  givet,  at  både  det 
danske  kongevåben  og  det  sønderjydske  hertugvåben  i  Erik  af 
Pomerns  tid  viste  blå  løver  på  gylden  grund,  så  kan  vi  deraf 
trøstig  slutte  tilbage  til  en  langt  fjernere  tid;  thi  selv  om  den 
ene  af  de  to  slægter  i  tidens  løb  havde  skiftet  farver  i  sit 
skjold,  kan  det  dog  umuligt  antages,  at  den  anden  vilde  have 
fulgt  det  givne  exempel,  og  vi  føres  herved  med  megen  sand- 
synlighed op  til  slægternes  stammefædre  og  til  selve  kong 
Valdemar.  Men  det  samme  fremgår  af  Ribe  bys  våben  og 
dets  farver  og  endnu  mere  af  Estlands  gamle  skjoldmærke,  tre 
blå  løver  på  gul  grunde  Thi  dette  mærke  er  oprindelig  staden 
Revals  og  hidrører  fra  dens  grundlægger  Valdemar  Sejr,  så 
det  neppe  vil  kunne  afvises  som  et  vægtigt  vidnesbyrd  for 
dennes  oprindeUge  våbenfarver.  Overfor  dette  kan  Hallands 
hvide  løve  på  blå  grund  ikke  komme  i  betragtning,  selv  om 
det  måtte  kunne  eftervises,  at  den  er  bleven  ført  således  af 
de  henfarne  grever;  thi  som  nedstammende  fra  frillesønner  af 
kong  Valdemar  har  de  muligvis  fra  først  af  kun  fået  ret  til  at 
fore  hans  våben  eller  en  del  deraf  med  forandrede  farver. 


Ved  siden  af  løverne  har  det  danske  kongehus  fra  første 
færd  i  sit  våben  ført  et  større  eller  mindre  antal  hjerteformede 
figurer.  Også  disse  er  gåede  over  på  den  sønderjydske  hertug- 
slægt indtil  dens  sidste  mand  (medens  de  holstenske  grever 
senere  udelader  dem  af  landets  våben)  og  ikke  mindre  til 
greverne  af  Halland  og  deres  efterkommere. 

Antallet  af  disse  hjerter  er  me^et  forskelligt.  Begræns- 
ningen til  ni  hidrører  fra  Oldenborgernes  tid  og  synes  overført 
til    skjoldet   med   de  tre   fra  det  med  den  ene  løve,    som  først 


Svcrigi.s  lii-,t,.ii-ia  III  (O.  Alin,   1521-1011)  s.  374. 

optoges  af  Kristjern  I  i  det  samlede  kongevåben  som  fingeret 
mærke  for  „de  Goter".  Af  hovedskjoldet  udelod  de  første 
Oldenborgere  derimod  i  reglen  helt  hjerterne;,  for  (ligesom  de 
senere  hertuger  i  Sønderjylland)  at  betegne  den  nye  slægt, 
der  var  kommen  i  besiddelse  af  landet,  indtil  så  de  ni  hjerter 
bliver  konstante.  Det  heraldiske  udtryk  for  hjerternes  tidligere 
forekomst  er  det,  at  skjoldet  er  „strøet"  med  hjerter,  således 
som  f,  ex.  det  franske  kongeskjold  var  strøet  med  liljer;  an- 
tallet er  da  vilkårligt  og  netop  denne  tilfældighed  er  en  ejen- 
dommelighed ved  mærket. 

Hovedinteressen  ved  dette  mærke  drejer  sig  dog  om  dets 
rette  forståelse  efter  sin  oprindelige  betydning.  Foreligger  der 
tilstrækkelig  sikkerhed  for,  at  denne  tignr  fra  først  af  har 
skullet  forestille  et  menneskeligt  hjerte,  således  som  det  nu 
antages,  eller  er  det  først  senere  tiders  vilkårlige  fortolkning? 
Først  når  dette  er  bragt  på  det  rene,  kan  der  selvfølgelig  være 
tale  om  at  granske  efter  det  oprindelige  våbenskjolds  mening; 
men  dette  kan  hidtil  så  lidet  siges  at  være  tilfældet,  at  spørgs- 
målet end  aldrig,  såvidt  bekendt,  har  været  rejst  til  en  virkelig- 
undersøgelse. 

I  det  store  heraldiske  værk  af  Spener '  anføres  ældre  for- 
fatteres mening  for,  at  disse  rode  figurer  oprindelig  skulde  be- 
tyde bloddråber  eller  de  såkaldte  blodtårer,  hvad  Spener  dog 
forkaster  på  grund  af  deres  indskårne  form,  der  betegner  dem 
som  hjerter;  de  såkaldte  blodtårer  fremstilledes  nemlig  til- 
spidset-eliptiske  uden  indsnit. 

En  anden  tysk  forfatter  fra  omtrent  samme  tid,  M.  G.  F. 
Loeber,  henkaster  derimod  etsteds  den  ytring,  at  borggreverne 
af  Orlamiindes  våben,  der  som  det  senere  skal  ses  hidrører  fra 
det    danske   kongevåben    og   viser  to  løver  omgivne  af  hjerter. 


'  P.  .1.  Spener,  Opus  heraldicuin  (Historiie  insigniiim  illnstriuin)  Pars  specialis 
(Etiit  II.  1717,  fol.)  pag.  603:  quæ  coiciila  voeanius,  alii  laerynias  existiniant  .  .  .  (Les 
etats,  empires  et  princip,  du  uionde,  p.  1457:  Lyons  verds  (!)  en  clianip  d'or,  seniés  de 
larmes  de  sang  ou  de  coeurs  d'honimes). 

indeholder  „blade  eller  hjerter",  medens  han  dog  ellers  overalt 
kun  bruger  den  sidste  betegnelse  ^ 

Går  man  endelig  til  den  nyere  heraldiske  literatur  i  Tysk- 
land, der  har  søgt  at  anvende  den  almindelige  videnskabelige 
kritiks  methode  på  dette  forhen  temmelig  vildsomme  område, 
så  vil  man  finde  en  stærk  tilbøjelighed  til  overhoved  at  for- 
kaste „hjertet"  som  heraldisk  figur,  det  erklæres  for  at  være 
en  miskendelse  af  det  ellers  noksom  bekendte  „søblad"-.  Her 
skal  der  dog  ikke  lægges  videre  vægt  på  disse  almindelige 
udtalelser,  da  det  ikke  er  forfatteren  bekendt,  hvorledes  man 
har  søgt  at  motivere  den  opstillede  påstand,  så  meget  mere 
som  jeg  alt  af  selve  de  nordiske  kilder  var  kommen  til  et  be- 
stemt resultat  i  den  henseende  og  beviset  jo  i  alle  tilfælde 
måtte  føres  efter  disse. 

Opmærksomheden  for  det  tvivlsmål,  som  her  foreligger, 
vækkes  nemlig  af  selve  vore  nationale  mindesmærker  fra  middel- 
alderen. Det  hedder  i  en  vidisse  af  året  1306,  udstedt  af 
bisperne  ^af  Færøerne  og  Bergen  og  deres  fælles  domkapitel, 
at  de  under  det  af  dem  gengivne  brev  fra  året  tilforn  fandt 
grev  Jakob  af  Hallands  sigil,  fremstillende  fra  oven  en  gående 
leopard,  fra  neden  et  felt  med  strøede  blomster,  af  dem  som 
kaldes  „søblade"  (in  superiore  parte  est  quidam  leopardus 
quasi  gradiens,  positus  ex  traverso,  et  desubtus  leopardum  est 
campus,  continens  sjjursos  pores,  qui  dicuntur  søblad^.  Dette 
segl  er  velkendt,  det  haves  endnu  i  flere  aftryk  og  ingen  vil 
nære  mindste  tvivl  om,  at  dets  motiver  er  selve  det  danske 
kongevåbens  leopard  og  hjerter,  da  grevernes  slægtskabsforhold 


'  M.  Golthilf  Frideman  Loeber,  De  bui-f,'griiviis  Orlannindiiiiis  coninieiitatio  (1741. 
4.1,  pag.  LXXIII :  in  paite  aversa  nuijoit-m  miiiorniiqiie  leoiiem  salientem,  in  area  rit- 
beis  foliis  sen  corciiUs  strata,  commonstrat  (sigillum  Alberti). 

^  C.  O.  V.  Quorfuith,  Kritisches  Worleibuch  der  hoialdischen  Terminologie  (1872). 
s.  66:  Hersen,  siehe:  „Seeblat".  S.  140:  Seeblatt,  —  sielit  ehva  eineni  Lindenblatli' 
ilhnlich.  —  Nun  aber  ist  dieses  Blatt  nach  der  Weise  des  Mittelalters  oft  aurh  (irn  i- 
mental,  ini  Dreipass  durchschlagen,  lier/formig  u.  s.  w.  dargestellt  woiden  und  hat 
man  ni  dei-  Zopt'zeit  aus  giinzlicber  Unkeniitnis.-i  der  miltelalteiliclicn  WappenUuns; 
deraitige  Blattei-  aisdarm  „Schroterhorncr'',  „Uerzeii"  u.  s.  w.  getault. 

■'  Sveiiskt  diplomataiium,  II  4(j8  f. 

er  noksom  bekendt.  Vi  stilles  altså  her  overfor  en  dobbelt 
mulighed:  enten  kan  vidissens  udstedere  have  taget  fejl  af 
mærkets  betydning,  eller  også  er  selve  kongeskjoldets  figurer 
„søblade"^.  Når  dette  vidnesbjTd  imidlertid  hidtil  ikke  har 
vakt  nogen  opmærksomhed,  ligger  det  selvfølgelig  i  at  man 
enten  tankeløst  har  overset  grevens  slægtskab  med  kongehuset 
og  mærkernes  overensstemmelse,  eller  deri  at  man  har  anset 
de  gejstlige  herrers  udsagn  for  betydningsløst  overfor  århundreders 
tradition,  som  kaldte  disse  figurer  for  hjerter'.  Der  skal  da 
heller  ikke  her  tillægges  det  en  afi:orende  betydning,  det  skal 
kun  retfærdiggøre  undersøgelsens  berettigelse;  thi  det  er  såvidt 
vides  den  eneste  omtale  af  mærkets  betydning  fra  selve  middel- 
alderen. 


For  vi  imidlertid  gar  videre  i  denne  provelse  af  det  over- 
leverede, vil  det  være  på  sin  plads  at  søge  en  nærmere  for- 
klaring af  ordet  ,.søblad",  der  nu  i  skriftsproget  kun  forekommer 
i  heraldisk  betydning,  ligesom  vi  genfinder  samme  ord  i  den 
svenske  og  tyske  heraldik,  i  reglen  ved  anførselstegn  udpeget 
som  et  vedtaget,  men  iovrigt  utydeligt  navn. 

Det  er  ingenlunde  altid  den  samme  figur,  som  kaldes  så- 
ledes; det  lette  indsnit  i  bladets  brede  ende  findes  der  ikke 
altid  og  bladet  er  da  mere  langstrakt  eliptisk,  eller  indsnittet 
er  tværtimod  udviklet  til  en  trekoblet  figur  som  et  kløverblad, 
eller  kredsformet,  hvorved  figuren  får  lighed  med  visse  store 
billers  horn  („Schroterhorner'')  eller  med  en  dupsko  („boute- 
rolle").  Flere  af  disse  forskelligheder  kan  f.  ex.  iagttages  på 
Sestedernes  våben  som  det  har  været  fremstillet  til  forskellige 
tider;  det  forestiller  tre  søblade  omkring  en  ophøjet  ring.  Et 
par  af  disse  former  findes  meddelte  i   „Illustreret  tidende"    for 


>  Seglet  er  afbildet  i  Årbøgerne  1877,  s.  230.  Det  er  aldeles  lig  den  samtidi-e 
Erik  Knudsons  hos  Thorkelin,  Diplomatarium,  1  tab.  V  (leopard  og  10  .hjerter").  Erik 
nedstammede  i  andet,  .Jakob  i  tredje  led  fra  Valdemar  II.  Grev  Jiikobs  nye  våben  i 
Sorø  (med  10  grønne  blade)  savner  al  hjemmel. 

2  P.  von  .Moller,   Bidrag  till  Hallands  historia  (1874),  s.  38. 

3.  November  1878;  de  almindelige  hjertedannede  blade  findes 
derimod  på  det  slesvig-bolstenske  ridderskabs  privilegieskrin 
fra  1504:  3  sølver  søblade  i  blåt  omkring  en  rød  ring.  Samme- 
steds findes  iøvrigt  et  afvigende  mærke:  3  gule  blade,  nærmest 
lignende  citroner  også  i  formen,  på  sort  gnmd,  men  stillede 
på  samme  måde  omkring  en  rød  ring;  det  er  slægten  Svaves'. 
Begge  nedstammer  imidlertid  fra  en  og  samme  holstensk  stor- 
mandsslægt, der  nu  i  regien  kaldes  Parkentin,  men  hvis  ældste 
medlemmer  i  Valdemarernes  tid  kaldte  sig  „af  Segeberg"  og 
arvehgt  beklædte  „overbode" -embedet.  Denne  families  ældste 
segl  viser  alt  de  3  blade  omkring  et  ophøjet  midpunkt  og  det 
genfindes  hos  dens  senere  grene:  Parkentin,  Svave,  Sested, 
Schinkel  o.  a.;  det  er  da  intet  under,  at  man  har  søgt  at 
variere  formerne  noget  for  at  holde  disse  ude  fra  hinanden  -. 

De  tre  søblade  træffes  iøvrigt  endnu  mange  flere  steder. 
Tyske  h^raldikere  nævner  dem  som  mærke  for  hertugdømmet 
Engern,  grevskabet  Brehna,  Seebach,  Burtscheid,  Bremen  o.  a., 
og  da  stadig  røde  blade  på  hvid  (sølv)  grund.  Ligeledes  findes 
de  3  blade  (to  og  et,  i  to  rækker)  hos  greverne  af  Teklen- 
burg;  hos  de  ældre  Sturer  i  Sverig  (i  en  skrå  række  fra  højre 
til  venstre);  de  føres  af  Knud  Porse  (af  Halland),  af  en  vis 
Sigivid  Knudsen  (1295)  osv.  Overalt  fremstilles  bladene  her 
på  de  ældre  skjolde  med  ren  hjerteform,  uden  stilk,  og  som 
det  synes  med  rød  farve;  man  vilde  med  lige  ret  overalt 
kunne  kalde  dem  for  hjerter. 

Spørgsmålet  bliver  da:  hvilken  naturgenstand  ligger  til 
grund  for  denne  fremstilling?  er  det  et  virkeligt  blad  efter  et 
forbilled  i  naturen,  eller  forholder  det  sig  således,  som  heral- 
dikerne  plejer  at  fremstille  det,  at  det  kun  er  et  led  i  en  tradi- 
tionel dekoration,  således  som  f.  ex.  bladformerne  i  de  antike 
søjlehoveder   o.   1.?    Begge    dele    må    vistnok   tænkes   forenede. 


'  Jensen  und  Hegewisch,  Piivilegien  der  Ritteischiitt,  tab.  I. 

2  Leverkus,  Urkundenbuch  des  Bisthuiiis  Liibeck,  I  141.637.870  877.  En  Sestalh 
(Dellev)  forekommer  første  gang  som  bertug  Valdemars  forlover  \-2Sl  (Mi<helsen,  Lr- 
kunden,  I  515i.  Sml.  Stemami,  Beitrage  zur  Adeksgeschichte,  Zeitscbrift  der  sehl.-holst. 
Gesellschaft,    I. 

Ligesom  de  forskellige  våbendyr  fremstilles  i  de  forunderligste 
former  uden  at  tabe  deres  navne,  således  har  utvivlsomt  de 
dele  af  urter  og  træer,  som  findes  fremstillede  i  våbenskjoldene, 
været  bragte  i  forbindelse  med  virkelige  naturgenstande,  selv 
om  der  har  udviklet  sig  traditionelle  fremstillingsmader,  som 
ingenlunde  hører  til  disses  natur  og  som  vi  nu  vilde  finde 
utålelige,  f.  ex.  løver  med  kløftede  haler,  orne  med  spredte 
vingefjer  og  lange  tunger,  blade  med  urimelige  indsnit,  liljer 
med  3  blade  som  gentages  omvendt  nedad  osv.  Det  eneste 
rette  er  da  at  holde  sig  til  navnet,  forsåvidt  som  dette  kan 
eftervises  fra  den  ældre  tid  og  dets  betydning  er  utvivlsom. 
Og  i  det  foreliggende  tilfælde  har  vi  jo  netop  navnet  „soblad" 
som  betegnelse  for  hjertet  både  fra  Danmark,  Sverig  og  Tysk- 
land, både  fra  nutiden  og  fra  en  tid,  der  ligger  næsten  600 
år  tilbage  i  tiden.     Dette  må  vi  da  holde  fast  ved. 

På  dansk  betegner  søblad  den  samme  plante,  som  ellers 
i  reglen  kaldes  åkande.  Navnet  tindes  hos  Simon  Paulli 
(1648),  Viborg  (1793)  og  Hornemann  (1806)  og  bruges  endnu 
omkring  i  de  danske  lande  (optegnet  ved  Ålborg,  på  Born- 
holm og  i  Skåne).  Ikke  mindre  forekommer  det  i  Sverig,  hos 
Bromelius  (1694),  Linné,  i  Svensk  botanik  og  hos  flere  for- 
fattere, ligesom  det  her  er  optegnet  i  den  nyere  tid^  Navnet 
sigter  selvfølgelig  særlig  til  det  store  svømmende  blad,  der  er 
hjerteformig  afrundet,  men  det  betegner  ikke  des  mindre  den 
hele  plante,  blomsten  ikke  mindre  end  de  andre  dele.  Dette 
svarer  da  også  på  det  nøjeste  til  den  norske  vidisses  ord: 
der  stod  i  grevens  sigil  en  række  „blomster,  af  dem  som 
kaldes  søblad",  ligesom  vi  kalder  vore  blomstrende  urter  for 
„blomster"   lige  ned  til  roden. 

Et  yderligere  vidnesbyrd  om,  at  „søbladet"  er  en  vand- 
plante, haves  i  Frillernes  våben.  Denne  sønderjydske  slægt, 
som  i  reglen  opnævnes  efter  sin  berømteste  mand,  rigsråden 
og    ridderen    Eggert    Frille,    der    fulgte    Erik    af  Pomern    ud    af 


'  H.  Jensseii-Tiiscli.  Nordiske  plauteniivne,  s.   152,  3.1:  .Nyinphæa  alba. 

hertugdømmet  og  var  Kristjern  I' s  højtbetroede  mand  og  kammer- 
mester, nedstammede  fra  Als,  hvor  Eggerts  farfar  Fredlev  Ha- 
konsøn i  året  1334  blev  hertug  Valdemars  håndgangne  mand 
og  hvor  der  i  året  1358  ved  det  bekendte  forlig  mellem  kong 
Valdemar  og  hertuginden  findes  to  andre  mænd  med  samme 
våbenmærke.  Dette  skulde  efter  adelslexikonet  fremstille  en 
lodret  træbul  med  nogle  små  rødder  forneden  og  et  par  „sø- 
blade" foroven,  et  af  de  tilfælde  altså,  i  hvilket  navnet  er 
aldeles  meningsløst.  Undersøger  man  imidlertid  ridder  Eggerts 
segl,  så  ses  denne  træstub  liggende  på  skrå,  næsten  vandret, 
medens  rødderne  er  stærkere  fremtrædende,  stubben  kort  og 
bladene  sidder  på  lange  stilke.  Under  det  nævnte  brev  fra 
Sønderborg,  1358,  ses  der  dernæst  istedenfor  stubben  kun  en 
bred  kort  vandret  streg,  medens  rødderne  støder  umiddelbart 
sammen  med  bladstilkene,  og  på  erkedegnen  Nils  Kristjern- 
søns,  Eggerts  broders,  sigil  er  denne  streg  ført  helt  over  skjoldet 
(fig.  3).  Her  har  vi  da  dettes  oprindelige  udseende;  den 
kortere  og  tykkere  streg  træder  efter  våbenlæren  ofte  isteden- 
for den  oprindelige  delingslinje,  og  den  har  da  givet  anledning 
til  de  senere  forvanskninger,  idet  den  først  er  bleven  opfattet 
som  en  gren,  medens  denne  igen  efterhånden  har  udviklet  sig 
til  en  stub  og  tilsidst  til  en  lige  stamme.  Men  det  er  da  til- 
lige umiskendeligt,  at  dette  våbenmærke  i  sin  oprindelige  form 
har  forestillet  et  virkeligt  „søblad",  d.  e.  en  åkande  med  rod, 
stilke  og  blade,  medens  tværlinjen  utvivlsomt  har  skullet  fore- 
stille vandlinjen.  Dette  er  for  så  vidt  også  senere  bibeholdt, 
som  adelslexikonet  endnu  deler  feltet  på  tværs,  rødt  forneden 
osr  hvidt  foroven. 


Som  allerede  fremhævet  kalder  vidissen  fra  året  1306 
søbladet  for  en  „blomst";  dette  udtryk  har  sit  tilsvarende  i 
den  kendsgerning,  at  „hjerterne"  i  forskellige  våbenmærker 
ombyttes    med    blomster,    en    vilkårlighed,    der   kun    da  har  en 

A  D.  Jorgensen:   Afhandl     II.  " 

fornuftig  mening,  når  hjertet  i  virkeligheden  er  et  søblad,  så 
blomst  og  hjerte  kun  er  forskellige  dele  af  samme  tænkte 
plante  (eller   „blomst"). 

I  det  nuværende  svenske  rigsvåben  ses  der  som  bekendt 
to  forskellige  krydsstillede  skjolde,  øverst  til  højre  og  nede  til 
venstre  de  tre  kroner,  øverst  til  venstre  og  nede  til  højre  en 
springende  løve  på  en  baggrund  med  3  skråbjælker;  hint 
holdtes  i  den  tidligere  almindelige  fortolkning  for  Sveernes, 
dette  for  Goternes  mærke.  Imidlertid  er  de  tre  kroner  i  virke- 
ligheden kongedømmets,  derefter  rigets  mærke,  medens  løven 
er  Folkungernes  slægtvåben.  Figurerne  4  og  5  viser  os  så- 
ledes Birger  Jarls  og  hans  søn  kong  Magnus's  sigiller;  det  vil 
let  ses,  at  det  er  væsenlig  samme  fremstilling,  kun  at  sønnen 
har  givet  løven  en  krone  på  hovedet,  ligesom  han  har  omgivet 
skjoldet  med  de  tre  kroner,  hvorhos  han  har  forandret  bag- 
grundens blomster  til  søblade  (hjerter)  ^  Denne  sidste  foran- 
dring er  nu  muligvis  fremkaldt  ved  den  mellemliggende  konge 
Valdemar  Birgersøns  sigil,  der  er  nøjagtig  det  samme  som  de 
danske  kongers,  hvad  nu  end  grunden  dertil  har  været";  men 
det  er  dog  heller  ikke  under  denne  forudsætning  sandsynligt, 
at  kong  Magnus,  når  han  overhoved  vilde  vende  tilbage  til 
slægtens  nedarvede  mærke,  vilde  have  foretaget  denne  for- 
andring, dersom  ikke  det  havde  ligget  for  den  almindelige  be- 
vidsthed,  at  begge  fremstillinger  i  det  væsenlige  faldt  sammen. 

Også  den  norske  løve  med  øxen  fremstilles  en  enkelt 
gang  på  en  baggrund  af  blomster;  den  her  meddelte  tegning 
(fig.  6)  er  tagen  efter  et  seglaftryk  fra  året  1283,  men  om 
dette  er  det  eneste  bevarede,  kan  ikke  siges  med  sikkerhed. 
Seglet  tilhører  kong  Erik  (Præstehader),   men  er  fra  en  tid.   da 


'  Vi  vil  senere  få  at  se,  hvorledes  denne  baggrund  aldeles  opgives  efter  Folk- 
Uligeættens  udslukning. 

-  I)(!l  oplyses  ikke  nærmere  i  „Sveriges  liistoria'',  der  meddeler  dette  våben- 
mærke,  fra  hvilken  tid  det  er  bevaret,  om  det  er  efter  Valdemars  ægteskab  med  diMi 
danske  konjjedatter  Sofie  eller  for.  1  sidste  tilfælde  hidrører  det  vel  nærmest  fra 
Valdemars  moder  Ingeborg,  der  var  en  datter  af  Rikidse  af  Uanmark.  —  [Senere  Til- 
fojelse:]  Ser.  VI  283:  efter  Eriks  drab  tænktu  erkebispen  på  at  sætte  Ingeborgs  sonnei- 
over  Danmark. 

han  endnu  i  virkeligheden  stod  under  sin  kraftige  moders,  den 
danske  kongedatter  Ingehorgs,  formynderskah,  og  det  ligger 
nær  at  tilskrive  hende  den  afvigelse,  der  finder  sted  mellem 
det  og  de  tidligere  (og  senere)  kongemærker,  da  hun  kan  have 
ment  at  måtte  give  sønnens  slægtskab  med  det  danske  konge- 
hus et  udtrykt    , 

I  selve  det  danske  kongevåhen  vil  man  vistnok  forgæves 
søge  spor  af  denne  substitution  af  blomster  for  blade,  men 
den  møder  os  utvivlsomt  i  rigsmærkets  overførelse  på  Ribe 
stads  sigil.  Dette  kan  formentlig  kun  forklares  af  en  almindelig 
bevidsthed  om  de  to  tegns  identitet.  Ribe  våbenmærke  fore- 
stiller i  de  nyere  segl  og  afbildninger  en  gavl  af  domkirken 
med  det  store  tårn,  og  tre  løver,  som  er  ifærd  med  at  springe 
ud  af  dettes  vinduer.  Det  samme  meningsløse  motiv  genfindes 
i  Flensborg  segl,  kun  at  det  her  er  et  stadstårn  og  to  løver. 
Fremsøger  vi  derimod  de  ældre  segl,  så  viser  den  oprindelige 
mening  hermed  sig  tydeligt  nok.  Det  er  et  oprindelig  tvedelt 
skjold,  hvis  venstre  felt  forestiller  stadens  vartegn,  det  høje 
domkirketårn,  medens  det  højre  er  selve  kongeskjoldet  eller 
rettere  den  højre  halvdel  af  det;  senere  er  de  to  felter  smel- 
tede sammen  til  ét  og  de  tre  halve  løver  er  derved  skudte 
ind  i  tårnet,  som  efterhånden  har  måttet  åbne  sine  luger  eller 
vinduer  for  dem.  På  samme  måde  er  det  selvfølgelig  gået 
med  Flensborg  sigil:  stadens  mærke,  et  tårn  på  bølger,  er  sat 
sammen  med  hertugens  tvende  løver  for  at  betegne  stadens 
„herskab",  en  skik,  der  er  meget  almindelig  sydpå  og  som 
jo  da  såre  let  kunde  overføres  på  den  nærmeste  kongelige 
købstad,  netop  for  at  betegne  den  som  en  kongelig  by,  skønt 
den  lå  i  Sønderjylland. 

Det  her  afbildede  store  sigil  (fig.  7)  findes  under  et  brev 
fra  året  1417  og  forestiller  tydeligt  nok  et  felt  af  firebladede 
blomster  omkring  løverne  og  herfra  helt  omkring  domkirkens 
tårn.    Samme  fremstilling  har  alt  været  fulgt  i  det  langt  ældre 


'  Arne  Magnussens  diplomsamling,  Norvegica  I  5.     Diplomet  er  trykt  hos  Thor- 
kelin  II  96  f.     Tab.  I.  II.  sammesteds  viser  forskellige  andre  kongesegl. 

5* 

(fig.  8),  hvoraf  kun  et  brudstykke  fra  1295  er  bevaret,  kun 
at  blomsterne  her  mere  bestemt  ligner  de  forhen  omtalte  fra 
samme  århundrede;  skjoldets  tvedeling  viser  sig  her  aldeles 
tydeligt  ^ 

Muligvis  kunde  det  på  dette  sted  fremkalde  en  indsigelse, 
at  baggrunden  her  skal  svare  til  kongeskjoldets:  men  en  sådan 
tvivl  vilde  dog  neppe  kunne  holde  stand  overfor  den  kends- 
gerning, at  stadens  mindre  segl,  det  såkaldte  sekret,  indeholder 
de  samme  motiver  i  en  aldeles  umiskendelig  form.  Til  dette 
sekret,  hvis  ældste  bekendte  aftryk  findes  under  et  brev  fra 
året  1413",  findes  endnu  selve  signetet  i  det  oldnordiske  mu- 
seum, således  som  det  her  er  fremstillet  (fig.  9).  Det  fore- 
stiller vor  frue  siddende  i  et  rigt  forsiret  højsæde,  medens  en 
løve  ses  under  hendes  fødder  og  søblade  ved  siderne.  Vor 
frue  svarer  her  til  selve  domkirken,  der  var  indviet  til  hendes 
ære,  i  sigillet,  og  løven  og  søbladene  til  de  tre  løver  og  bag- 
grundens blomster  i  dette.  Et  yderligere  bevis  for  denne  for- 
tolknings rigtighed  kan  endvidere  hentes  af  hosstående  segl 
(fig.  10),  tilhørende  Erik  af  Langelands  hustru  Sofie  af  Rosen- 
burg (1296);  thi  her  er  hertugslægtens  våbenskjold  fordelt  på 
samme  måde:  hertuginden  ses  knælende  for  vor  frue,  under 
hendes  fødder  ses  løverne  og  i  baggrundens  tavlede  væg  en 
rigdom  af  søblade.  Det  må  dog  udtrykkeligt  bemærkes,  at  en 
lignende  baggrund  som  den,  vi  her  ser,  også  findes  anden- 
steds, således  på  grev  Gerts  sigil,  kun  at  der  her  findes 
blomster  for  søblade;  men  forbindelsen  med  løverne,  såvel 
som  parallelen  med  Ribe  sekret,  viser  dog,  at  motiverne  her 
er  tagne  af  selve  våbenskjoldet:  løverne  og  hjerterne. 

De  her  fremdragne  vidnesbyrd  ligger  alle  omkring  året 
1300,  men  de  fleste  peger  dog  tilbage  til  en  noget  ældre  tid. 
Ribe  bys  sigil   er  tilfældigvis    bevaret   fra   året   1295,    men  det 


'  [Senere  Tilføjelse:]  Heimieicli  I  184-  f.:  Das  Siegel  dieser  Kiielie  (Pihvorni)  ist 
kupfern,  und  ist  eine  Kirche  mit  zwei  Spilzen,  in  welchera  au  der  Thiiren  ein  Marieii- 
1)11(1,  an  einein  Ende  ein  Kreuz,  und  oben  dardber  drei  LiJwen,  und  darunter  Sterne 
stehen. 

-  Ribe  stif'tsbreve  nr.  I.j(). 

kan  jo  være  adskillige  år  ældre;  Magnus  Ladelås  blev  konge 
1276;  dersom  blomsterne  i  kong  Eriks  norske  sigil  hidrører 
fra  dronning  Ingeborg,  da  bar  bun  selvfølgelig  tænkt  på  at 
efterligne  sin  fader  Erik  Plovpennings  og  ikke  de  senere 
kongers  våbenmærke.  Vidissen  af  1306  svarer  hertil  ved  at 
give  mærket  sit  jiavn  hos  samtiden:  de  blomster  som  kaldes 
søblade.  Med  dette  for  øje  vil  vi  ej  beller  mangle  vidnesbyrd 
om  den  samme  opfattelse  fra  skjoldets  første  tid. 

Medens  vi  ikke  kender  nogen  egenlig  variation  af  konge- 
skjoldet fra  den  ældste  tid,  så  fremtræder  det  i  friere  former 
hos  kong  Valdemars  søstersøn  og  lensmand  Albert  af  Orla- 
miinde;  hos  ham  træffer  vi  for  første  gang  på  de  to  løver, 
som  senere  betegner  hertugdømmet  i  Jylland,  på  samme  måde 
som  Normandiet  har  to  leoparder  mod  de  tre  i  England. 

Der  haves  to  forskellige  segl  med  grev  Alberts  navn, 
begge  i  flere  aftryk;  det  ene  er  fra  den  tid,  da  hans  morbroder 
kong  Valdemar  sad  fangen  i  Mecklenburg,  det  andet  fra  de 
tidligere  år.  Det  første  af  disse  (tig.  11)  forestiller  på  den 
ene  side  en  rytter  med  fane  og  skjold,  begge  med  to  leoparder, 
på  den  anden  side  er  det  helt  bedækket  med  hjerter  og  på 
denne  baggrund  ses  grevens  ridderlige  våben,  grupperede  om 
det  omvendte  skjold:  sværdet,  fanen  og  hjelmen;  de  to  leo- 
parder fremstilles  såvel  på  fanen  som  på  skjoldet  og  en  lig- 
nende figur  ses  stående  på  hjelmen.  Det  er  her  af  underordnet 
betydning,  om  denne  fremstilling  står  i  forbindelse  med  kongens 
fangenskab,  således  som  det  synes  at  være  forudsat^;  det  er 
derimod  af  vigtighed  her  at  lægge  mærke  til  adskillelsen  af 
våbendyrene  og  baggrundens  hjerter,  idet  kun  hine  findes  op- 
tagne  i  skjoldet.     Det  samme  er  tilfældet  i  broderen  Hermans 


'  Det  omvendte  skjold  synes  at  betegne  sorg,  dod  eller  strid.  Det  er  vistnok 
dette,  som  i  vore  love  kaldes  „avug  skjold"  („fort  på  riget")  og  nu  burde  gengives 
ved  „aved  skjold",  ikke,  som  det  sker,  ved  „avind  skjold".  —  [Senere  Tilføjelse:]  „Gid" 
ved  Diittenhofen  s.  261:  til  ridderes  sørgedragt  hører,  at  skjold  hænger  aved  ved 
saddel.  De  sønderjydske  lover  var  komne  aved  på  stangen  ved  Odense  1580;  det 
varslede  Hans's  dod :  gleich  wie  man  die  Trauer  Wappen  an  die  Leiehe  zubezeigeu 
und  anzuschlageu  pfleget  (Kriiger,  fol.  M). 

samtidige  segl,  der  af  arkivaren  Lisch  beskrives  således:  „Ein 
mit  Herzen  eingefasster  Schild  mit  2  rechts  gekehrten  Lowen, 
mit  Kopfen  in  Profil  und  mit  iiber  dem  Riicken  zuriickge- 
schlagenen  Schwånzen.  Die  Wappenthiere  sind  klar  und  gut 
gezeichnet:  Lowen  (nicht  Leoparden)"  \ 

Det  ældre  segl  fører  os  endnu  et  skridt  længere  tilbage  i 
fremstillingen;  det  viser  os  de  to  løver  eller  leoparder  om- 
givne af  stilkede  blade,  og  der  S}Taes  ingen  tvivl  at  kunne 
være  om,  at  disse  jo  svarer  til  de  senere  hjerter  (fig.  12)-. 
Disse  blade  har  man  antaget  for  nældeblade,  men  helt  bortset 
fra  den  ringe  lighed  i  fremstillingen  foreligger  der  ingen  som- 
helst  grund  til  at  nære  denne  formodning.  Det  er  selvfølgelig 
de  senere  grever  af  Holstens  formentlige  vabenmærke,  som 
har  fremkaldt  en  sådan  tanke;  men  det  er  nu  uomtvistelig 
godtgjort,  at  dette  våben  først  langt  ned  i  tiden  har  fået  dette 
navn  („nældebladet"),  medens  det  oprindelig  forestiller  en  takket 
skjolderand'',  og  enhver  forbindelse  med  grev  Alberts  våben- 
mærke svigter  altså  fuldstændig. 

Der  vil  derimod  intet  være  til  hinder  for  i  disse  blade 
og  stængler  at  genfinde  den  vandplante,  hvis  blade  senere  om- 
giver de  danske  lover:  fremstillingen  er  jo  også  for  lovernes 
vedkommende  så  ufuldkommen,  at  man  ikke  kan  vente  at 
finde    nogen    skufifende    lighed    med    søbladet,     men    valget    af 


'  Mecklenburgisches  Urkundenbuch  I  .310. 

-  Efter  Lappenberg,  Hamburgisches  Urkundenbuch,  I  342  (Tab.  III  11)  fra  år 
1212.  I  fortalen  p.  XXXVI  udtaler  L.  sin  tak  til  lojtn.  Gaedecben  for  den  utrættelige 
ombu  og  nøjagtighed,  hvormed  han  har  tegnet  sigillerne,  og  i  sin  Deutsch-danische 
Gescbicbte  omtaler  Usinger  grevens  segl  af  år  1217,  der  efter  meddelelse  af  arkivaren 
Grotefend  er  _genau  dasselbe"  (s.  123 1.  Herefter  er  det  indlysende,  at  den  i  M.  G.  F. 
Loebers  bog  .De  burggraviis  Orlamundanis"  (1741.  4.1  meddelte  afbildning,  der  foruden 
bladene  viser  en  mængde  små  bjerter,  er  et  falskneri  for  at  godtgore  det  senere  greve- 
våbens ælde.     Også  andre  træk  i  billedet  gor  det  i  boj  grad  mistænbeligt. 

3  H.  V.  Weissenbacb,  Das  Wappen  der  Grafen  von  Schauenburg  und  Holstein 
(1877).  (Titnken  er  forst  fremsat  af  F.  K.  v.  Hobenlobe-Waldenburg-Schilliugsfurst, 
Uber  das  beraldische  Pelzwerk,  1S68.)  —  [Senere  Tilfojelse:]  Navnet  -nældeblad''  fore- 
kommer dog  ikke  forst  i  Erik  af  Pomerns  tid,  men  alt  i  Sællandske  krønike  til  1328 
(Ser.  VI  523). 

denne    plantedekoration    står    dog    utvivlsomt    i    den    nærmeste 
forbindelse  med  det  kongelige   våbenmærke. 


Et  ikke  uvæsenligt  spørgsmål,  som  påtrænger  sig,  før 
man  fra  en  undersøgelse  af  mærkernes  rette  betegnelse  kan 
vende  sig  til  deres  mulige  betydning,  er  dette:  om  begge 
mærker  er  lige  væsenlige,  eller  om  det  ene,  søbladene,  kun 
har  en  dekorativ  og  altså  underordnet  betydning  for  bag- 
grunden? 

Imod  denne  sidste  betragtning,  der  kunde  synes  at  finde 
en  støtte  i  de  ældre  våbenskjoldes  gennemgående  simpelhed, 
strider  imidlertid  alle  de  faktiske  omstændigheder,  som  er  os 
bekendte  fra  den  ældre  tids  heraldik.  Dobbelte  mærker  i  samme 
skjold  er  ganske  vist  ikke  hyppige,  men  de  forekommer  dog 
oftere,  som  f.  ex.  hos  Folkungerne,  der  endog  (med  blom- 
sterne) har  tre  mærker  i  samme  skjold.  Også  andre  skjolde, 
som  ved  første  øjekast  synes  kun  at  have  ét  mærke,  er  i 
virkehgheden  dobbelte,  som  når  f,  ex.  et  billed  ligger  over  et 
dobbelt  felt;  thi  dette  er  ofte  et  selvstændigt  våbenskjold.  Den 
tyske  heraldik  har  en  hel  række  konstudtryk,  som  betegner 
slige  dobbelte  fremstillinger.  Således  kaldes  en  figur  „ledsaget" 
(begleitet)  af  andre,  når  disse  findes  i  et  vist  antal  omkring 
eller  ved  siden  af  den,  f.  ex.  et  træ  med  3  stjerner  (Hum- 
boldt),  to  sparrer  med  3  spydblade  (Malortie),  en  bjælke  med 
3  røde  liljer  (Hacfurth),  et  vand  med  en  stjerne  over  (Juel). 
Er  hovedfiguren  kun  lidet  større  end  de  andre,  kaldes  den 
„nedsænket"  (versenkt),  f.  ex.  3  røde  roser  og  i  midten  en 
„nedsænket"  stjerne  (Wenkstern)  osv.  „Besat"  eller  „bestrøet" 
kaldes  et  skjold,  „når  det  enten  er  helt  opfyldt  med  mindre 
figu]-er  i  et  vilkårligt  antal,  eller  dette  finder  sted  ved  siden 
af  en  større  hovedfigur",  som  f.  ex.  en  guldløve  i  blåt  skjold, 
sået    med    gyldne    skråtstillede    tegl    (Nassau);     en    sølvtrane    i 

blåt,  sået  med  guldkors  (Lowen  v.  Steinfurth)  o.  1.  Endvidere 
„belegt",   „beseitet".    ^besetzt"   o.   s.  v.  ^ 

Ej  heller  gælder  den  regel,  at  heraldiken  ikke  tåler  større 
tomme  flader,  selv  om  denne  overhoved  kunde  anvendes  på 
vort  våben  med  de  tre  løver.  Lembækkernes  våben  forestiller 
to  skråbjælker  i  det  øverste  hjørne,  medens  resten  af  skjoldet 
er  tom  o.  s.  fr.  Et  hyppig  anvendt  middel  til  at  liringe  nogen 
afvexling  i  tegningen  er  derimod  den  såkaldte  damascering  af 
større  flader,  ligesom  der  anvendes  en  vilkårlig  skravering  af 
bjælker,  sparrer  o.  s.  v.  Søbladene  kan  derimod  ikke  anvendes 
til  at  dekorere  med  på  denne  måde,  ligeså  lidt  som  de  hyppig 
forekommende  liljer  og  roser;  de  forekommer  enkeltvis  eller  i 
et  antal  af  tre  eller  „såede",  ..strøede",  og  er  da  hver  gang 
et  bestemt  slægtmærke;  sammenstillingen  med  løverne  i  det 
danske  kongevåben  er  vistnok  aldeles  enestående. 

At  der  i  dette  tilfælde  også  historisk  er  bleven  tillagt  so- 
bladene  en  selvstændig  betydning,  er  vi  så  heldige  at  kunne 
påvise.  Det  er  en  almindelig  iagttagelse  i  heraldiken.  at  der 
foretages  en  eller  anden  forandring  i  våbenskjoldet,  hvergang 
der  foregår  et  brud  i  slægtfølgen  eller  den  nedarvede  stilling: 
en  ridderslægt,  som  kummer  på  tronen;  yngre  sønner,  som 
kommer  til  at  indtage  en  selvstændig,  men  lavere  stilling; 
uægte  linjer;  nye  mænd,  som  kommer  i  besiddelse  af  uddøde 
slægters  lande  o.  s.  v.,  tilføjer  nye  særtegn  eller  formindsker  på 
en  eller  anden  måde  det  tidligere  mærke".  Vi  har  alt  iagt- 
taget det  hos  vort  kongehus:  de  sønderjydske  hertuger  nøjes 
ligesom  Albert  af  Orlamiinde  med  to  løver,  greverne  af  Hal- 
land   og    deres    slægt    med    én'\      Den    holstenske    greveslægt 

'  Querfiirth,  Worterbuch,  s.  13-18.  165  f. 

*  Querfurth,  Wr.rterbuch,  s.  14:  Belzeichen. 

^  Valdemar  Sejrs  son  Kuud  efterlod  sønnen  Erik  af  .Sønder  Halland,  de  lige- 
som hans  frænde  grev  Jakob  af  Norre  Halland  forte  én  love  og  ti  søblade  i  sit  våben ; 
hans  søn  Barnum  derimod  nøjedes  med  syv  søblade,  medens  atter  dennes  son  og 
sønnesøn,  begge  Eriker,  herrer  til  Skarsholm  på  Sælland,  kun  forte  henholdsvis  tre  og 
sex  søblade.  Se  Thorkelins  Diplomatanimi  I,  tab.  V.  P.  v.  Moller,  Bidrag  till  Hal- 
lands hisloria,  s.  38.  Klevenfeldts  samling  af  seglafbildninger  i  Gehejmearkivet.  nr. 
•330  og  332:  Sigillum  Erici  Barnimi3(oni  de  Scarceholm,  1.354  og  135'J.  Arboger  1877, 
s.  250.     Ser.  r.  Dan.  IV  491. 

udelod,  da  den  efter  forleningen  1386  optog  hertugernes  våben, 
søbladene,  og  således  fremstilles  som  bekendt  hertugdømmets 
mærke  endnu  den  dag  idag.  For  kongerigets  vedkommende 
fandt  det  samme  tildels  sted  i  de  første  Oldenborgeres  tid, 
indtil  der  atter  optoges  9  søblade  af  Kristjern  II.  På  samme 
måde  udelod  kong  Valdemar  Birgersøns  slægt  senere  såvel 
kronerne  som  søbladene  af  det  danske  kongeskjold,  som  han 
havde  gjort  til  sit  mærke.  I  de  senere  svenske  kongers  våben 
holdt  søbladene  sig,  indtil  Folkungerne  uddøde;  senere  frem- 
stilledes løven  alene  med  bjælkerne,  ja  Birger  jarls  datter  ude- 
lader endog  disse ' . 

Denne  skik  at  formindske  det  oprindelige  våbenskjolds 
mærker  kaster  et  meget  kærkomment  lys  over  en  sønderjydsk 
adelsslægt.  Vi  træffer  i  Valdemar  Atterdags  tid  to  brødre, 
Valdemar  Sappe  og  Erik  Rind,  bl.  a.  som  ivrige  deltagere  på 
kongens  side  i  kampen  mod  Friserne.  Valdemar  Sappe  fore- 
kommer fra  året  1351  og  Erik  fra  omtrent  samme  tid,  begge 
som  ejere  af  jordegods  på  Sønderjyllands  vestkyst  mellem 
Tønder  og  Ribe.  I  året  1359  er  Valdemar  kongens  staller  i 
de  frisiske  herreder,  i  det  følgende  år  får  Erik  tilskødet  jord 
på  Vesterland  Før  til  den  borg,  som  han  dér  har  opført  tillige- 
med en  ladegård,  udgangspunktet  for  Valdemars  og  de  senere 
kongers  magt  over  dette  land  langt  ned  i  tiden.  I  året  1364 
overdrager  Erik  Rind  „sin  broder  Valdemar  Zappi",  ridder, 
jordegods  i  Slogs  herred  ved  Tønder,  og  heraf  ses  da  deres 
slægtskabsforhold".  Men  det  samme  fremgår  af  deres  segl. 
Efter  adelslexikonet  førte  Valdemar  Sappe  7  „hjerter"  i  sit 
våben,  medens  Eriks  sønner  Valdemar  og  Abel  (hans  eget 
haves    neppe    mere)   på   samme   måde   har  hver  8  (stillede :    4 


1  Sveriges  histoiia  I  414.  Svensk  heraldik,  s.  53  |sml.  Køiiigsfeldt,  Nordiske 
kongeslægter,  s.  167).  s.  51  (fig.  115).  Den  dansk  fødte  Sotie  af  Rostok  har  pasamme 
måde  kun  de  tre  løver,  år  1237,  se  Mecklenburgisehes  Urkundenbiicii  I  46-2. 

^  Ældste  danske  arkivregistraturer  I  5.  .Ser.  r.  D.  VIII  82.  .Staatsbiirgerliches 
Magazin  VIII  644.  645.     Michelsen,  Urkundeii,  II  4(>3.  489. 

Og  3  Og  1)  i  deres'.  Under  det  bekendte  ttiingsvidne  fra 
Urnehoved.  1397,  hænger  endvidere  et  segl  med  5  søblade, 
tilhørende  „Peder  Eriksøn  på  Solvig",  og  da  denne  hovedgård 
lå  i  samme  sogn  som  det  af  Erik  Rind  solgte  gods,  ligger 
det  nær  at  antage,  at  den  har  været  i  hans  eje,  og  at  Peder 
Eriksøn  med  de  5  søblade  er  hans  søn~.  .Ved  samme  tid 
(1395)  forekommer  der  endelig  efter  adelslexikonet  en  Peder 
Abelsøn  med  13  søblade  („hjerter"),  altså  uden  al  tvivl  en 
søn  af  Abel  Eriksøn. 

Længere  nedad  synes  denne  slægt  ikke  at  kunne  følges, 
med  mindre  den  Valdemar  Sappe,  som  Hvidtfeldt  nævner  i 
året  1419,  skulde  tilhøre  den.  Derimod  kan  den  følges  tilbage 
i  tiden  til  sit  udspring.  I  året  1349  pantsætter  nemlig  Erik 
Abelsøn  gården  Tørnskov  i  Løgum  sogn,  som  han  har  fået 
efter  sin  fader,  den  afdøde  ridder  AbeP,  og  her  har  vi  da 
uden  al  tvivl  igen  Erik  Rind,  blandt  hvis  sønner  vi  træffer 
en  Abel,  der  på  den  tid  var  et  aldeles  ualmindeligt  mands- 
navn.  Men  faderen,  ridder  Abel,  er  da  den  tidligere  fore- 
kommende Abel  Valdemarson,  ridder,  der  spillede  en  vis  rolle 
i  første  halvdel  af  det  14.  århundrede  i  Sønderjylland.  Således 
er  han  alt  efter  Hvidtfeldt  tilstede  ved  forliget  i  Horsens  1313, 
medens  han  sidste  gang  forekommer  i  årene  1338  —  39.  Han 
hører  strax  til  den  unge  hertug  Valdemars  nærmeste  om- 
givelser, og  af  to  breve  fra  året  1326  ser  vi,  at  han  var 
dennes  farbroder,  altså  en  søn  af  hertug  Valdemar  IV  (Erik 
Menveds  samtidige)**.  Som  sådan  nævnes  han  også  i  den  be- 
rømte klagesang  over  Danmarks  ulykkelige  stilling  under  den 
unge  konge-hertug,  hvor  dog  Hvidtfeldt  har  misforstået  sammen- 
hængen og  gjort  ham  til  en    broder  af  kong  Kristoffer^.      Den 


1  Ribe  stiftsbieve  nr.  111,  i  Geliejmearkivet.  udstedt  af  Katrine,  enke  eltei-  Erik 
Rynd,  forseglet  af  sonnerne  Valdemar  og  Abel  Eriksoinier. 

-  Gemeiiischaftliches  Archiv  XVII  5  |i  (Jcliejniearkivet). 

3  Ser.  r.  Dan.  VIII  24  f. 

•>  Meeklenburgisches  Urkundenbnch  VII  341  (V.  dux  Jucie,  —  Abel  patruus 
noster  dilectus).  Ribe  stiftsbreve  135;  supplement  11  (.\bel  aviuiculus  noster  di- 
lectus). 

•  A.  Hvidtfeldt,  Clironolugiæ  2.  del.  s.  397  (1.  vers   18: 

9.  Sept.  1338  deltager  han  med  hertugen  i  indstiftelsen  af  en 
mindehøjtid  for  denne  selv,  hans  fader  Erik  og  farfader  Val- 
demar i  Slesvig  domkirke;  året  efter  nævnes  han  som  eventuel 
voldgiftsdommer  i  et  forlig  mellem  hertugen  og  grev  Gert'. 

Vi  har  da  her  en  uægte  sidelinje  af  den  sønderjydske 
hertugslægt:  Valdemars  søn  Abel,  dennes  sønner  Valdemar  og 
Erik,  den  sidstes  sønner  Valdemar,  Abel  og  Peder,  og  endelig 
en  Peder  Abelsøn,  af  hvilke  alle  de,  hvis  segl  er  bevarede 
eller  kendte,  fører  et  større  eller  mindre  (vilkårligt)  antal  sø- 
blade i  deres  våben. 

Men  denne  selvstændige  anvendelse  af  søbladene  som 
slægtmærJ^e  viser  formentlig  to  ting:  først,  at  man  ikke  i 
middelalderen  har  tænkt  sig  muligheden  af  en  misforståelse  af 
selve  mærket  som  identisk  med  det  i  kongeskjoldet:  man  har 
ikke  kendt  forskellige  opfattelser  af  denne  figur  i  dette  eller 
andre  skjolde,  i  hvilke  det  stod  ene,  det  var  overalt  og  skulde 
overalt  være  søblade;  dernæst,  at  det  er  blevet  opfattet  som 
et  selvstændigt  mærke,  ligeberettiget  med  løverne,  om  end 
selvfølgelig  brugt  som  baggrund  for  disse.  Men  dette  resultat 
stemmer  fuldstændig  overens  med  hvad  også  andre  betragt- 
ninger måtte  føre  til  som  det  ene  sandsynlige. 


Det  står  nu  kun  tilbage  med  få  ord  at  omtale  det  danske 
kongevåbens  sandsynlige  oprindelse,  den  tanke  som  ligger  til 
grund  for  mærkernes  første  valg.  Vi  møder  her  strax  to  mod- 
satte opfattelser,  den  heraldisk-videnskabelige  og  den  populær- 
poetiske; efter  hin  er  der  ikke  uden  i  enkelte  tilfælde  forbunden 
nogen  bevidst  tanke  med  valget  af  skjoldmærkerne,  efter  denne 
er    de    udelukkende    et    symbolsk    udtryk    for    en    eller    anden, 


fiiniabatvir,  uugebatui-, 
Gottrup  in  obsidiis, 
regis  tanieii  palruus, 
Abel,  miles  strenuus, 
resistebat  etc. 
Det  er  Gottorps  belejring  13'J9  af  Jyderne.    Sml.  Hvidtfeldts  fejlagtige  fortolkning  s.  377. 
'  Cypræus,  Annales,  p.  32.5  f.     Michelsen,  Urkunden,  11  191. 

helst  dyb  og  vidtrækkende  tanke.  Fremsatte  således  i  almin- 
delighed er  imidlertid  begge  opfattelser  afgjort  forhastede;  det 
må  i  hvert  enkelt  tilfælde  afgøres  efter  de  foreliggende  vidnes- 
byrd, om  en  fortolkning  af  mærkernes  betydning  er  tilstedelig 
eller  vel  endog  nødvendig,  eller  de  snarere  må  betragtes  som 
tilfældige  eller  dog  valgte  af  grunde,  som  nu  unddrager  sig 
enhver  granskning.  At  der  ikke  altid  kan  have  været  for- 
bundet en  symbolsk  tanke  med  de  valgte  mærker,  er  ligefrem 
indlysende,  når  man  kaster  et  blik  på  hin  tids  segl;  derimod 
kan  jo  selvfølgelig  ethvert  sådant  have  en  bestemt  historisk 
tilknytning,  som  nu  er  tabt,  men  som  i  og  for  sig  indeholdt 
en  lige  så  dyb  tanke  som  et  hvilket  somhelst  symbol.  På 
den  anden  side  er  det  sikkert  nok,  at  man  i  middelalderen 
havde  et  stærkt  hæng  til  at  symbolisere;  man  behøver  kun  at 
kaste  et  blik  i  „Lucidarius"'  eller  en  homiliebog,  for  at  se 
hvad  fortolkernes  kløgt  har  fået  ud  af  kirketjenestens,  byg- 
ningernes og  skrudets  mest  tilfældige  enkeltheder.  At  samme 
åndsretning  har  kastet  sig  over  våbenskjoldenes  billeder,  måtte 
man  forlods  være  overbevist  om,  men  der  foreligger  desuden 
et  udtrykkeligt  vidnesbyrd  derom  i  den  efter  nordtyske  kilder 
i  det  13.  århundrede  sammenskrevne  „Didriks  saga".  Her 
opregnes  der  nemlig  en  række'  riddere  og  høvdinger  med  deres 
skjoldmærker  og  der  opgives  en  bestemt  historisk  eller  sym- 
bolsk grund  for  hvert  enkelt.  Didrik,  siges  der,  havde  et  rødt 
skjold  med  en  oprejst  gylden  løve;  efterat  han  var  bleven 
konge  i  Bern,  satte  han  en  krone  over  dens  hoved;  løvens 
betydning  var  denne,  at  vedkommende  aldrig  vilde  fly.  Hilde- 
brand den  gamle  havde  et  rødt  skjold  med  en  hvid  borg  og 
gyldne  tårne,  efter  Berns  udseende;  det  betød,  at  han  var 
Didriks  tro  mand.  Hejmer  havde  et  blåt  skjold  med  en  lys 
hest;  den  blå  farve  betegner  et  koldt  bryst  og  et  hårdt  (mand- 
haftigt) hjerte,  hesten  at  han  var  en  god  ridder.  Vidge  Velent- 
søn  havde  et  hvidt  skjold  med  rød  hammer  og  tang,  efter  sin 
fad(;rs  idræt.  Hornboge  jarls  skjold  var  sort  (l>riin)  med  en 
gylden  høg,  som  forfulgte  to  fugle;   farven  betegnede  hans  høje 

byrd  og  ridderlighed,  høgen  hans  snarhed  og  sejrlykke.  Sin- 
tram  havde  et  grønt  skjold  med  en  drage,  sort  foroven  og  rød 
forneden;  det  var  et  minde  om  at  han  var  udreven  af  dragens 
mund,  farven  hidrørte  fra  hans  bedste  sværd,  som  var  grønt. 
Detiev  den  danske  havde  et  mørkeblåt  skjold  med  et  gyldent 
fddyr  (elefant),  det  kom  af  at  han  overvandt  Sigurd,  som 
plejede  at  ride  på  et  sådant;  det  var  af  guld,  fordi  hans  moder 
var  af  kongebyrd.  Herbrand  den  vidførle  havde  en  gylden 
lynstråle  i  rødt  for  at  betegne  sin  ustadighed.     O.  s.  v. ' 

Dette  er  nu  tilvisse  fri  digtning,  men  det  viser  dog,  at 
man  følte  trang  til  at  forbinde  en  fornuftig  tanke  med  disse 
fremstillinger,  ja  endog  anså  det  for  det  ideale  forhold,  at 
hvert  våbenskjold  kunde  gøre  rede  for  sin  oprindelse  og  be- 
tydning. Når  videnskaben  for  øjeblikket  synes  helt  at  have 
opgivet  denne  forståelse,  da  er  grunden  vistnok  nærmest  den 
samme  som  den,  der  engang  bragte  topograferne  til  at  opgive 
al  fortolkning  af  stednavne;  misbrugene  havde  her  vist  sig  at 
være  så  store,  vilkårligheden  syntes  så  aldeles  at  have  be- 
mægtiget sig  dette  område,  at  al  forståelse  blev  opgiven  som 
uoverkommelig.  Senere  har  man  imidlertid  fundet  en  ny  nøgle 
til  forståelsen  af  et  overvejende  antal  af  disse  navne,  og  der 
vil  nu  neppe  være  nogen  tvivl  om,  at  den  i  såre  mange  til- 
fælde kan  vindes  med  fuldkommen  sikkerhed.  Slet  så  heldigt 
vil  det  neppe  nogensinde  stille  sig  for  heraldiken,  men  man 
må  dog  ikke  opgive  håbet  om  at  nå  idetmindste  nogle  resul- 
tater. 

Der  gives  da  først  en  ra'kke  våbenskjolde,  om  hvilke  alle 
indrømmer,  at  de  har  en  bestemt  betydning,  det  er  de  så- 
kaldte arma  loquentia  (armes  parlantes),  der  ligesom  giver  et 
billed  for  slægtens  navn.  Hos  os  forekommer  de  dog  kun  i  ringe 
omfang,  da  vore  adelsslægter  kun  undtagelsesvis  førte  slige 
slægtnavne,    disse   dannedes   tværtimod   senere  ofte  af  mærket. 


'  Saga  DiSriks  konungs  af  Bern,  udg.  af  C.  R.  Unger  (18o3l,  k.  17'i— &5.  Snil. 
G.  Storms  afhandlinger  om  sagaens  tilblivelse:  Sagnkredsene  om  Karl  d.  store  ug 
Didrik  af  Bern  (1874)  og  i  Årbøgerne  1877. 

som  Ulfeldt,  Gyldenstjerne,  Lindenov  o.  1.  Dog  kan  forbindelsen 
med  navnet  i  enkelte  tilfælde  vistnok  efterspores  ved  at  sup- 
plere et  tabt  mellemled.  Når  således  slægten  Juel  fører  en 
stjerne  over  et  hav  i  sit  våben,  ligger  det  nær  at  antage,  at 
der  herved  er  tænkt  på  julestjernen,  og  at  det  altså  er  et 
„talende  mærke"   i  videre  betydning. 

Andre  mærker  skylder  vistnok  stedlige  forhold  deres  op- 
rindelse og  peger  derved  hen  på  slægternes  hjemstavn  eller 
deres  stammefaders  personlige  forhold.  Således  førte  den  hol- 
stenske slægt  van  der  Wisch  en  ulv,  snarest  vistnok  som  be- 
tegnelse for  sin  oprindelse  fra  og  sit  navn  efter  „de  Wisch", 
en  stor  vildmose  i  egnen  af  Kiel.  På  samme  måde  ligger  det 
nær  at  henføre  Urnernes  ørneklo  til  den  temmelig  vildsomme 
egn  på  Urne,  hvorfra  den  stammede. 

Vender  vi  os  herefter  til  kong  Valdemars  tvende  våben - 
mærker,  så  vil  det  neppe  kunne  negtes,  at  der  må  tillægges 
hans  valg  af  løver  og  søblade  nogen  betydning.  At  han  og 
hans  nærmeste  ikke  har  været  fremmede  for  mærkernes  sym- 
bolske betydning,  synes  jo  alt  at  fremgå  deraf,  at  grev  Albert 
efter  hin  ulykkelige  dag  på  Lyo  bruger  et  nyt  segl,  i  hvilket 
hans  skjold  er  aved.     Men  hvorledes  skal  det  fortolkes? 

Det  er  en  gammel  tradition,  at  de  tre  blå  løver  skal  be- 
tyde rigets  tre  hovedsunde  (Øre-,  Beltes-  og  Medelfarsund,  som 
de  fordum  kaldtes).  Terpager  omtaler  dette  som  en  bekendt 
sag  og  anfører  ældre  forfatteres  vidnesbyrd  om,  at  dette  yder- 
ligere anvendtes  på  Ribe  stads  segl,  hvis  tre  løver  antoges 
for  symbol  på  åens  tredobbelte  løb  \  Det  er  vistnok  den 
eneste  tradition,  som  overhoved  knytter  sig  til  vort  våben,  og 
den  bør  neppe  helt  forkastes.  Vistnok  er  det  en  vilkårlighed 
at  henføre  de  tre  løver  til  tre  sunde,  thi  de  er  vistnok  simpelt- 
hen overførte  fra  andre  samtidige  mærker  som  udtryk  for  den 


'  Terpager,  Ripæ  Cimbricæ  descriptio  (173(51,  p.  21  -"2-2:  Solenne  enim  fuil  iio- 
stratibus,  per  leones  præsertim  cæruleos  fluiiiina  et  alveos  significare,  quod  vei  prisca 
Daniæ  insignia  demonstrant,  in  quibus  tres  leones  tria  freta  —  designare  perhibentur. 
Henvisning  til  Jonas  Koldingensis,  Descriptio  Daniæ,  1594  (p.  86). 

kongelige  magt  og  værdighed;  men  traditionen  kan  meget  vel 
have  ret  i  at  henføre  deres  blå  farve,  der  er  ejendommelig  for 
det  danske  våben,  til  havets  strømme,  der  overalt  omgiver 
Danmark  og  er  dets  naturlige  værn,  ligesom  hele  rigets  ledings- 
hær  dengang  var  én  søhær.  Men  under  denne  forudsætning 
forklarer  det  andet  mærke,  søbladene,  sig  selv.  Vi  ser  dem 
på  Alberts  og  hans  broders  sigil  danne  baggrunden  for  det 
egenlige  våbenskjold  med  løverne;  det  må  være  en  billedlig 
fremstilling  af  selve  riget  efter  dettes  ejendommelige  natur,  de 
lave  svømmende  øer,  som  også  nyere  digtere  har  sammenlignet 
med  åkandeblade.  Løverne  er  deres  skjold,  havet  er  deres 
værn,  selv  ligger  de  spredte  over  havets  flade  som  gyngende 
søblade,  fæstede  til  en  lønlig  rod  i  dybet.  Det  er  den  selv- 
samme tanke,  som  vi  finder  udtrykt  i  vor  ældste  nationalsang: 
„Danmark,  dejligst  vang  og  vænge,  lukt  med  bølgen  blå",  idet 
havet  også  her  betegnes  som  det  sted,  hvor  de  danske  drenge 
kan  gå  i  leding. 


UNDERSØGELSER  VEDRØRENDE 
DANEBROGE  OG  DET  DANSKE  KONGEVÅBEN. 

(1887.) 

[Historisk  Tidsskrift  6.  R.  1.    Bd    S.  148-93.  -  Her  med  enkelte  Tilfojelser  af 
Forfatteren.! 


oiden  jeg  for  godt  en  halv  snes  år  siden  i  dette  tids- 
skrift offenliggjorde  en  studie  over  „Danebroges  oprindelse"  og 
et  par  år  senere  en  lignende  over  „det  gamle  dan.ske  konge- 
våben'' i  Årbøger  for  nordisk  oldkyndighed  og  historie ',  er 
der  fremkommen  forskellige  andre  bidrag  til  belysning  af  de 
nævnte  emner,  dels  indeholdende  et  nyt  værdifuldt  stof  —  „et 
dansk  flag  fra  unionstiden"  — ,  dels  kritiske  bemærkninger  til 
de  af  mig  fremsatte  anskuelser.  Som  det  vil  være  bekendt, 
skyldes  begge  dele  hr.  Dr.  H.  Petersen.  Denne  forfatter  har 
således  udtalt  sig  stærkt  imod  antagelsen  af  en  oprindelig 
selvstændig  tanke  i  valget  af  kongeskjoldets  mærker;  han 
polemiserer  imod  den  tradition,  at  kong  Hans  skulde  have  ført 
det  oprindelige  Danebrogs-flag  med  sig  til  Ditmarsken  —  det 
må  efter  hans  mening  være  gået  til  grunde  langt  tidligere  — , 
og  han  har  senest  udtalt  sig  imod  vor  fanes  identitet  med 
Johanniternes".     Selv  har  jeg  i  de  forløbne  år  havt  anledning 


>  Hist.  tidsskr.  4.  række  V  415  tf.  [ovfr.  s.  off.].    Arl>oger  1879.  s    19  fif.  [ovfr.  s.  b-lff.]. 
2  Årboger  1882,  s    1  £f.   (31.  50).   Danske  gejstlige  (d.  e.  kirkelige)  sigiller  (1886). 
s.  XIV. 

til,  om  end  ikke  i  videnskabelig  form,  at  fremkomme  med  nye 
oplysninger  vedrørende  Danebroges  undergang  i  Slesvig  dom- 
kirke, med  en  kritik  af  den  tidligere  fremsatte  påstand  om  en 
flytning  til  Kiel  m.  m.'  Der  vil  således  være  god  anledning 
til  at  komme  tilbage  til  alle  de  spørgsmål,  som  med  nogen 
føje  kan  rejses  vedrørende  disse  vore  nationale  symboler,  og 
jeg  skal  derfor  i  det  følgende  søge  at  samle  og  kritisk  at 
sammenstille,  hvad  der  formentlig  kan  sluttes  af  de  forskellige 
kilders  oplysninger  om  dem. 

1.    Danebrogre  og"  Johanniternes  mærke. 

I  min  før  nævnte  afhandling  om  Danebroges  oprindelse 
havde  jeg  fremsat  en,  som  det  forekommer  mig,  rimelig  for- 
modning om  denne  fanes  tilblivelse.  At  sagnet  knyttede  om- 
slaget i  kampens  gang  ved  Reval  til  Danebroge,  må  vel  have 
sin  grund  i,  at  denne  fane,  som  det  så  ofte  var  tilfældet  i 
middelalderens  slag,  havde  været  genstand  for  en  hård  strid, 
ligesom  det  af  dens  kors  fremgår,  at  den  ikke  kan  have  været 
et  bytte  fra  de  hedenske  Ester,  men  må  have  været  de  Danskes 
mærke.  Nu  fortælles  der,  at  Esterne,  efter  at  være  brudte  ind 
i  den  danske  lejr,  strax  vendte  sig  mod  det  telt,  i  hvilket  de 
formodede  kongen  fandtes;  her  trængte  de  ind  og  dræbte 
biskop  Theodrik.  Min  tanke  var  da  den,  at  det  var  hærens 
hovedbanner,  plantet  foran  biskoppens  telt,  som  her  havde  vist 
dem  vej,  og  at  vi  altså  måtte  tillægge  ham  det  korsbanner, 
som  derefter  blev  kampens  midpunkt.  Nu  var  det  så,  at 
samme  biskop  Theodrik  som  munk  i  Livland  havde  fået 
sværdriddernes  orden  oprettet,  til  kamp  mod  hedningerne,  og 
jeg  sluttede  da,  at  han  muligvis  havde  havt  til  hensigt  ])å 
samme  måde  at  oprette  en  dansk  ridderorden  i  Estland.  Denne 
skulde  da  bære  Johanniternes  mærke,  om  end  rimeligvis  med 
nogen  modifikation,    ligesom    sværdridderne    havde  fået  tempel- 


1  „Dansk    folkeblad",    rir.    50    og   GI    (Kolding  18S1)  [ovfr.  s.  45  ff.J      Sml.  „Vort 
forsvar",  nr.  105  (1884) 

A.  D.  Jørgensen:  Afhandl.  II.  O 

herrernes  rode  kors,  forøget  med  et  sværd'.  Det  er  en  selv- 
folge.  at  jeg  ikke  gav  dette  ud  for  andet  end  hvad  det  var, 
en  hypothes,  hvis  sandsynlighed  senere  undersøgelser  muligvis 
kunde   st}Tke  eller  svække. 

Allerede  i  sin  afhandling  om  „et  dansk  flag  fra  unions- 
tiden" fremkom  Dr.  Petersen  med  en  kritisk  bemærkning  her- 
til, idet  han  lagde  hovedvægten  på  den  omstændighed,  at  jeg 
havde  henpeget  på  de  danske  Johannitere  i  Andvorskov,  der 
alt  i  mange  år  havde  kæmpet  under  det  samme  mærke.  Han 
siger  i  den  anledning:  „Når  J.  udleder  Danebroges  oprindelse 
af  Andvorskovs  st.  Hansbrødres  korsbanner,  turde  det  være 
berettiget  at  henvise  til,  at  dette  klosters  korsmærke,  således 
som  det  ses  i  Andvorskovs  ældste  segl  .  .  (1288)  .  .  til  begge 
sider  for  st.  Hans'  billede,  er  et  dobheltkors  — "  (anf.  skr.  s. 
48).  Stærkere  fremhæves  dette  dog  i  den  nylig  udkomne  for- 
tale til  sigilværket.  Efter  at  have  nævnt,  at  Danebrogskorset 
efter  år  1400  kommer  frem  i  de  danske  st.  Hans  klostres 
segl,  siges  der  nemhg:  „Men  det  må  hævdes,  at  Danebroge 
har  tjent  som  forbilledet  for  Johanniternes  korsskjold  og  ikke 
omvendt,  —  netop  Johanniterridderne  kunde  med  mere  beret- 
tigelse end  andre  optage  det  hellige  nationale  mærke  .... 
Imod  at  Danebroge  skulde  være  optaget  fra  Johanniternes  fælles 
ordensmærke,  taler  desuden  i  almindelighed,  at  dette  ordens- 
mærke  som  anført  er  det  splitarmede  kors,  og  imod  at  det 
skulde  være  optaget  fra  et  særligt  mærke  for  Andvorskovs 
Johanniterriddere,  af  dem  ført  i  slaget  ved  Lyndanisse,  taler 
konventseglet  fra  sanmie  årbundrede,  der  af  korsmærker,  som 
kunde  være  konventet  særegne,  kun  viser  dobbeltkorset. " 

Man  kan  som  bekendt  i  den  grad  fordybe  sig  i  et  lærd 
studium,  at  man  rent  glemmer,  hvad  alle  andre  véd.  Således 
er  det  i  dette  tilfælde  gået  Dr.  Petersen;  det  forunderlige  or 
kun.   at  denne   forglemmelse   har  bredt   sig  over  et  længere  are- 


•  Der  oprettedes  i  de  tiilir  javnlig  nye  ridilerordener  i  de  forskellige  Ian  le. 
hvor  kniiipeii  for  korset  førtes.  Således  ister  på  den  spanske  hal  vo:  Kalatravaordeieu 
(1158.  1164),  Aviz-  (116-2),  Alkantara-  (1156.  1177),  st.  Jagoordenen  (1171)  o.  a. 

mål.  Hvad  alle  véd  er,  at  Johanniterne  havde  et  dobbelt 
ordensmærke,  det  otteoddede  (splitarmede)  kors  i  deres  sorte 
ordensdragt,  og  det  simple  latinske  kors  i  deres  røde  fane  og 
våbenskjold  såvel  som  på  deres  rode  våbenkjortel.  For  en 
sikkerheds  skyld  havde  jeg  stærkt  mindet  herom  i  min  afhand- 
ling (ovfr.  s.  22):  „Medens  Johanniternes  dragt  var  sort  som  Av- 
gustinernes,  hedder  det,  førte  de  et  rødt  banner;  medens  deres 
ordenskors  var  ottespidset,  var  fanens  et  sædvanligt  latinsk 
kors,  lagt  på  den  røde  dug  .  .  .:  i  det  gamle  træsnit  fra  Rho- 
dus's  belejring  tror  man  at  se  Danebroge  vaje  i  slotsgården. 
I  året  1259  fik  ridderne  tilladelse  til  at  bære  røde  våben- 
frakker, tegnede  med  hvide  kors,  „således  som  det  står  i  deres 
banner",  altså  uden  spidser:  som  Malteserriddere  afbildes  de 
endnu  således  med  de  mægtige  kors  over  bryst  og  skuldre." 
Der  henvises  herved  til  billeder  af  de  to  stormestre  L'Isle 
Adam  (1521  —  34)  og  Johan  de  la  Valette  (1557  —  68);  den 
førstnævnte  har  Danebrogskorset  som  våbenskjold  på  sin  bal- 
dakin ved  det  højtidelige  indtog,  både  selvstændigt  og  kvadreret 
med  sit  slægtvåben;  den  sidste  fremstilles  i  kampen,  klædt  i 
den  røde  våbenkjortel;  både  han  og  ridderne  har  de  brede 
hvide  kors  over  bryst  og  ryg,  såvel  som  på  overarmen  ^.  End- 
videre henvises  til  forordningen  af  25.  Marts  1757,  ved  hvilken 
det  bestemtes,  at  danske  skibe,  for  at  kunne  skelnes  fra  Mal- 
tesernes, i  Middelhavet  skulde  føre  kongens  navnetræk  midt 
på  det  hvide  kors. 

Som  bekendt  har  huset  Savojen  lige  fra  middelalderen  af 
ført  det  samme  våbenmærke,  således  som  det  nu  findes  optaget 
i  Italiens  orlogsflag.  Det  var  til  sin  tid  en  almindelig  an- 
tagelse, at  dette  stammede  fra  grev  Amadeo  V's  tid,  og  at 
han    havde    optaget  Johanniternes    mærke    i    sit  skjold  til  erin- 


•  W  Porter,  A  history  of  the  knighls  of  Malta  I -II,  titelbllleder  og  træsnit  af 
Obsidio  Rhodi,  1496.  Alexanders  bulle  af  1259:  Vobis  .  .  .  concedimus  .  .  .  qvod  fra- 
tres  milites  .  .  .  chlamides  nigras  deferant,  ut  ab  alii.s  ejusdem  ordinis  fratribus  discer- 
nantur:  in  bellis  auteni  sive  in  præliis  utantur  jupeilis,  et  aliis  super  insignibus  niili- 
taribus,  qvæ  sint  eoloris  rubri,  et  in  qvibus  etiam  crux  albi  coloris  sit,  in  vestri  vexilli 
nioduni  assuta  etc.     Vertot  I  584. 

6* 

dring  om  den  hjælp,  han  havde  ydet  dem  på  Rhodus  i  året 
1310.  Således  fremstilles  sagen  endnu  af  W.  Porter  i  hans 
ordenshistorie  (I  208,  til  år  1315).  Imidlertid  blev  det  alt 
eftervist  af  Vertot,  i  hans  bekendte  Histoire  des  chevaliers  de 
St.  Jean  (i  4  dele,  1726),  at  dette  måtte  bero  på  en  fe:jltagilse, 
da  korset  forekom  som  slægtens  mærke  forud  for  dette  tids- 
punkt. Undersøgelser  fra  den  nyere  tid  har  da  også  godt- 
gjort, at  Amadeo  allerede  i  året  1287  forte  „Savojens  kors", 
hans  søster  Eleonore  1273,  og  deres  farbroder,  grev  Peter  II's 
hustru  Agnes  endog  alt  i  året  1263.  Slægtens  ældre  våben, 
ørnen,  fortes  dog  endnu  af  grev  Filip  indtil  hans  død  1285. 
Det  må  antages,  at  det  er  den  mægtige  grev  Peter  II  (f  1268), 
som  først  har  optaget  det  nye  mærke  som  personligt  våben- 
skjold, ved  siden  af  slægtens:  men  det  er  ikke  lykkedes  at 
påvise  nogen  antagehg  grund  eller  anledning  dertil.  Kun  der- 
om er  alle  enige,  at  Savojens  kors  er  lig  Johanniternes,  og 
det  samme  er  tilfældet  med  vort  Danebroge^ 

Det  er  da  selvfølgelig  uden  al  betydning,  hvilket  særligt 
mærke  Johanniternes  prior  i  Andvorskov  har  fort  i  sit  segl;  i 
den  henseende  indrommede  ordenen,  som  jeg  har  gjort  op- 
mærksom på,  fuld  frihed.  Seglet  har  intet  som  helst  med 
ordensfanen  at  gøre,  denne  er  ens  for  alle  med  sit  hvide  la- 
tinske kors.  At  dette  efter  1400  ligeledes  bliver  almindeligt 
i  priorernes  segl,  fremgår  af  Dr.  Petersens  sigilværk,  men  at 
det  her  skulde  være  Danebroge,  og  ikke  ordenens  kors,  som 
gør  sig  gældende,   er  vel  mere   end  tvivlsomt. 

2.    Efterretninger  om  Danebrog-e  i  det 
15.  århundrede. 

I  et  stridsskrift  fra  året  1424  forsvarer  kong  Erik  af 
Pomern  sit  hærtog  til  Femern  få  år  tilforn  med  en  henvisning 


'  L.  Cibrario  År  D.  C.  Promis,  .Sigilli  de"  prineipi  di  Savoia,  s.  36  f.  40.  42  (fij:. 
9.  26—28.  19.  34.  36  ;  .s.  43  om  det  hvide  kors  i  rodt :  la  medesini'  arme  levaroiio  non 
solo  i  cavalieri  Gerosolimitani,  ma  eziando  varie  famiglie  nobili.  e  singolarmente  la 
partc  del  popolo  d'alcune  cittadi  italiane.  Det  udførlige  skrift  af  L.  Wurstemberger: 
„Peter  II  von  Savoyen^  (1856  £F.,  4  bind),  kommer  ikke  ind  på  spørgsmålet. 

til  indbyggernes  frafald  fra  kronen  og  riget.  De  svor  os  tro- 
skab, siger  han,  men  overgav  ikke  des  mindre  deres  ø  og 
borg  til  Holstenerne,  dræbte  vore  folk  og  undersåtter  „og 
opgav  JiTonen,  som  de  plejede  at  føre  i  deres  lands  segl,  og 
rigets  hanner,  således  som  de  var  pligtige  til  at  føre  det,  og 
antog  nældebladet,  som  er  de  holstenske  herrers  mærke  og 
rahen''^  ^  Som  det  vil  ses,  skelnes  der  også  her  mellem  to 
ting:  våbenmærket  og  fanen;  greverne  fører  nældebladet  i  dem 
begge,  men  Femringerne  havde  forhen  havt  forskellige  mærker, 
kronen  og  rigets  banner.  Disse  tillægges  der  da  også  et  for- 
skelligt værd:  kronen  „plejede"  de  at  føre  i  deres  segl;  det 
var  et  særmærke,  som  de  rimeligvis  selv  havde  valgt,  eller 
som  dog  efter  analogier  anden  steds  fra  beroede  på  egen  fri 
vilje.  „Rigets  banner"  derimod  var  de  „pligtige  at  føre"  (de 
jure  habere  tenebantur) ;  det  er  et  fælles  mærke  for  alle  kongens 
undersåtter. 

Hvad  man  dengang  forstod  ved  „rigets  banner",  fremgår 
heldigvis  med  fuld  tydelighed  af  et  kun  få  år  senere  af  samme 
konge  udstedt  brev  for  Vadstena  kloster.  Da  dronning  Filippa 
nemlig  var  død  i  dette  kloster,  5.  Jan.  1430,  kom  Erik  kort 
efter  tilstede  og  oprettede  en  evig  messetjeneste  af  12  klerke 
(10  præster  med  forstander  og  klokker);  de  skulde  kaldes 
„kongens  kapellaner"  og  „hwar  klærk  hafui  vppa  sit  røklinn 
rykens  baner,  swasom  ær  etb  rot  kors  vppa  etb  gulth  fiæld"  '. 
Rigets  banner  er  altså  hvad  vi  vilde  kalde  dets  farver,  ikke 
noget  våbenskjold;  Sveriges  banner  var,  som  det  senere  vil 
ses,  det  samme  som  st.  Eriks  banner  i  Upsala.  At  Danebroge 
samtidig  var  Danmarks  riges  banner,  fremgår  tilstrækkeligt  af 
kongens  majestæts-segl,  i  hvilket  korsflaget  bæres  af  de  tre 
løver,    medens    selve   skjoldet   deles   af  et  mægtigt  kors.      Det 


'  Ser.  VII  300:  . .  abreiiunciaverunt  corone,  qua  coiisveverunt  uli  in  sigUlis  terre 
porum  soleut(!l,  et  banderiuni  regni,  sicut  de  jure  habere  tenebantur,  et  receperunt 
ioliuni  urliee,  qvod  est  signum  et  de  artnis  ilominornm  de  Holsten,  el  illo  utebantur 
tam  in  eorum  sigillis  qvam  banderio. 

2  Diplomatariet  i  Geh.  ark.  15.  Pebr.  J430. 

store  orlogsflag,  som  endnu  er  bevaret  i  Lybek  og  uden  al 
tvivl  hidrører  fra  kampen  i  Øresund  J427,  deles  da  også  i  fire 
felter  ved  et  hvidt  kors.  Et  sådant  må  altså  efter  kongens 
ord  i  stridsskriftet  antages  at  have  været  påbudt  som  et  al- 
mindeligt og  fælles  mærke  for  alle  Danske. 

At  det  nu  atter  er  dette  mærke,  som  dengang  kaldtes 
Danebroge,  fremgår  af  den  bekendte  optegnelse  om  denne  fanes 
oprindelse,  som  er  bevaret  på  to  forskellige  steder  i  Peder 
Olsens  historiske  samlinger.  At  denne  optegnelse  er  ældre 
end  fra  samlerens  tid,  har  jeg  alt  tidligere  henledet  opmærk- 
somheden på:  det  fremgår  alene  deraf,  at  han  retter  dens  fejl- 
agtige årstal  i  en  tilføjet  parenthes,  medens  han  beholder  dens 
lige  så  fejlagtige  stedsangivelser  i  strid  med  sin  egen  efterret- 
ning. På  det  ene  sted  siger  han  endog  ligefrem:  „anden 
steds  haves  (den  efterretning),  at  i  hin  Valdemar  II's  tid" 
osv. ' 

Medens  årbogsoptegnelsen  er  uden  tidsangivelse,  inde- 
holder stykket  om  „Danmarks  tolv  udmærkelser"  årstallet  1527; 
ved  denne  tid  har  Peder  Olsen  øjensynligt  nedskrevet  det. 
Men  det  er  vistnok  ældre.  Titlen,  som  det  har  fået  i  ud- 
gaven, er  vildledende,  det  kalder  sig  selv  „Nordens  tolv  ud- 
mærkelser," nemlig  „den  danske  klosterprovinses",  ikke  det 
danske  riges.  At  dette  ikke  blot  findes  således  i  den  oprinde- 
lige overskrift,  men  også  svarer  til  indholdet,  ses  af  så  godt 
som  hvert  afsnit;  det  er  hele  Nordens  natur  og  oldtidshistorie, 
som  her  fremføres  i  sine  hovedtræk.  Slutningen,  der  henviser 
til  det  sørgelige  i  de  indre  krige  i  dette  land,  er  derfor  også 
misforstået  af  udgiverne,  når  den  udtydes  på  grevefejden;  det 
er  unionskrigene,  som  der  sigtes  til.  Dette,  såvel  som  den 
anførte  literatur,  der  tilhører  de  sidste  20  år  af  det  15.  år- 
hundrede, peger  tilbage  til  en  tidligere  affattelse  end  1527;   en 


'  Ser.  r.  D.  1  182:  Alibi  habetiir,  qvod  tempore  istius  Valdemari  II  a.  d.  1208, 
cum  Dani  lideles  in  Livoiiia  etc.  VIII  499:  Hoc  contigit  in  Livonia  tempore  V.  II  et  in 
loco,  qvi  dicilur  Felin,  ciim  Dani  fideles  a.  d.  1208  (reet.  1219)  bellarent  contra  Livo- 
nes  etc. 

afskriver  måtte  på  det  pågældende  sted  næsten  med  nødven- 
dighed komme  til  at  sætte  det  løbende  års  tal  ind,  hvilket 
ældre  der  så  end  stod  i  originalen  ^ 

Men  stykket  om  Danebroge  er  utvivlsomt  endnu  ældre 
end  selve  helheden;  thi  det  passer  kun  dårligt  ind  i  den.  Det 
var  aldrig,  så  vidt  vides,  påtænkt  eller  forsøgt  at  påtvinge  de 
andre  riger  det  danske  banner;  selv  Erik  af  Pomern  taler  i 
Sverige,  som  vi  har  set,  om  et  andet  rigsbanner  som  en  selv- 
følgelig sag.  Hvad  der  da  end  kunde  siges  til  ære  for  Dane- 
broge, vilde  det  vel  neppe  være  falden  nogen  ind  at  forfatte 
en  optegnelse  om  det  på  dette  sted,  hvis  ikke  en  sådan  alt 
havde  forehgget  og  fristet  til  optagelse.  Stilen  i  dette  lille 
stykke  er  da  også  forskellig  fra  den  i  de  andre,  langt  mere 
kortfattet  og  ædruelig  til  trods  for  sit  overnaturlige  indhold. 
Dette  henviser  den  da  nærmest  til  første  halvdel  af  det  15. 
århundrede,  da  Estlands  navn  var  trådt  aldeles  i  baggrunden 
som  en  del  af  Livland,  så  traditionen  talte  om  en  kamp  i 
Livland  og  særlig  nævnte  Felin,  hvis  blodige  erobring  og  gen- 
erobring levede  i  erindringen  i  Riga,  medens  Reval  og  de 
danske  kampe  deromkring  var  glemte.  Senere  genoplivedes 
mindet  herom  og  kong  Kristian  I  antog  endog  for  en  kort  tid 
titlen  „hertug  af  Estland"  (1456  f.),  hvorefter  fordringen  på 
denne  del  af  ordensstaten  aldrig  helt  opgaves^'. 

Men  hidrører  optegnelsen  om  Danebroge  således  formentlig 
fra  en  betydelig  ældre  tid  end  det  håndskrift,  i  hvilket  den  er 
opbevaret,  —  og  det  samme  fremgår  jo  alt  af  den  respekt, 
Peder  Olsen  viser  den,  —  så  kan  vi  med  rette  sammenstille 
den  med  Erik  af  Pomerns  anklage  mod  Femringerne :  det  rigets 
banner,  der  er  tale  om,  er  Danebroge  med  sit  hvide  kors,  det 
samme,  som  sagdes  at  stamme  fra  kampen  i  Livland. 


'  Scr.  VIII  494:  12  exeellentie  particulares,  ex  qvibiis  provincia  Dacie  pre  ce- 
teris  t-itra  mare  probatur  singiilaiiter  preiogata.  (Udgiverne  kalder  stykket  12  excel- 
lentiæ  regni  Daciæ.)  Årstallet  forekommer  i  3.  afsnit:  der  er  kongerækker  i  uover- 
skuelige tidsrum,  usqve  ad  præsentem  regem   anno  dni  1527   sceptra  tenentem  Danica. 

2  W.  Mollerup,  Danmarks  forhold  til  Livland,  s.  3  ff.  22. 

Paludan-Muller  rejste  i  sit  lille  skrift  om  „sagnet  om  den 
himmelfaldne  Danebrogsfane"  tvivl  om,  hvorvidt  bunden  i  den 
oprindelige  fane  havde  været  rød,  idet  han  gjorde  gældende, 
at  efterretningen  herom  forst  stammede  fra  Svanings  krønike 
af  1560,  medens  Hvidtfeld  endog  senere  kaldte  den  „grå"  (s. 
8  ff.).  Imod  dette  fremhævede  jeg  i  min  afhandling,  at  man 
i  den  henseende  måtte  respektere  den  monumentale  tradition 
ligeså  vel  som  den  skriftlige,  ligesom  det  måtte  indrømmes, 
at  Svanings  vidnesbyrd  var  utvivlsomt  for  sin  tid,  medens 
Hvidtfeld  på  dette  punkt  modsiger  sig  selv,  hvis  ikke  grå 
snarest  er  en  trykfejl  for  grov  (graaif),  således  som  Resen  på- 
står'. Jeg  er  imidlertid  senere  bleven  opmærksom  på  et  ældre 
vidnesbyrd  af  stor  betydning,  som  mærkeligt  nok  hidtil  helt 
er  undgået  de  forfattere,  der  har  syslet  med  dette  spørgsmål. 
Det  er  Kristen  Pedersen,  som  i  sin  fortsættelse  af  Saxe.  for- 
fattet i  årene  1520  —  23,  siger  følgende:  „Somme  n)ene  og 
sige,  at  samme  kong  Valdemar  skulde  fange(t)  Danebroggi 
ned  af  himlen  samme  tid,  som  er  en  hvidt  kors  i  et  rodt 
fjeld"-'. 

Som  orlogsflag  findes  Danebroge  nu  også  afbildet  flere 
gange  i  det  15.  århundrede;  således  i  Roskilde  domkirke  1498 
på  det  skib,  der  fører  Lucius's  hoved  til  landet,  og  i  et  sønder- 
jydsk  herredssegi  fra  århundredets  begyndelse;  begge  steder  er 
det  et  splitflag"'.  På  samme  måde  findes  navnet  i  folkevisen 
om  kong  Hans's  bryllup  (1478);  skibet,  som  henter  hans  brud, 
har  „Danebroge  i  fremmerstavn"  ^.  Hertil  hører  også  navnet 
„Danebrogsskibe",    der  tillagdes  en  samling  af  stensætninger  i 


'  Ovfr.  s.  7  ff. 

-  Danske  skiiiter,  V  443.  Tiden  tor  kroiiikeus  alVattelse  kun  indskrænkes  til 
årene  1520 — 23,  idet  forf.  s.  444  titerer  Krantz's  Vandalia,  som  udkom  1519.  medens 
lian  ikke  kan  antafres  at  have  havt  tid  efter  1522,  da  han  blev  erkebispeus  kansler, 
eller  lyst  efter   1523,  da  Kr.  II  blev  fordreven  og  han  selv  mistænkt  og  forfulgt. 

'  Arboger  1874,  s.  423.  1882,  s.  ofi.  Johanniternes  korsbanner  på  Rhodus,  149(5,  bar 
en  lang  flig  ud  fra  flagets  øverste  felt.  På  billedet  af  Købenliavns  belejring  1536  bar 
hær  og  skibe  korsHaget  (O.  Nielsen,  Kbbvn.,  II  1.52|. 

■•  Svend  Grundtvigs  danske  folkeviser,  III  620:  „Danmark-brage",  633:  ,.Danp- 
broge". 

skibsform,  som  for  et  par  hundred  år  siden  fandtes  vod  Genner 
i  Sønderjylland  og  af  sagnet  henførtes  til  kong  Valdemars  Est- 
landstog.  Oprindelsen  til  navnet  var  snarere  den,  at  danske 
orlogsskibe  efter  flaget  kaldtes  Danebrogsskibe  \ 

Med  disse  oplysninger  for  øje  vil  det  da  også  være  let 
at  få  den  rigtige  forståelse  af  de  svenske  krønikers  brug  af 
navnet  Danebroge  i  det  15.  århundrede.  Således  fortæller  rim- 
krøniken med  den  største  forargelse,  at  Nils  Stensen,  en  svensk 
mand,  i  året  1439  drog  ind  i  Østergøtland  „med  Danebroge 
udslagen",  og  navnet  gentages  mange  gange  som  betegnelse 
snart  for  banneret,  snart  for  de  danske  tropper.  At  der  her- 
ved kun  er  tænkt  på  det  bekendte  danske  bannermærke,  ikke 
på  noget  enkelt  flag,  er  en  selvfølge;  Nils  Stensen  har,  som 
rådet  siger,  „ført  her  ind  i  riget  med  hærskjold  og  ulovlighed 
Danebroge,  ...  at  nedertrykke  Sveriges  tre  kroner".  Dette 
sidste  mærke  fandtes  dengang  i  alle  svenske  faner,  ligesom 
Danebrogskorset  i  de  danske  ^.  Til  et  mere  bestemt  enkelt 
flag  sigtes  der  i  senere  efterretninger.  Således  siger  Olaus 
Petri,  at  bønderne  i  året  1464  overfaldt  kong  Kristian  I  i 
Steksund;  de  tog  et  af  hans  24  skibe  og  fik  her  fat  i  „et 
banner,  som  de  kaldte  Danebroge"  ;  det  sendtes  som  trofæ  til 
lejren  på  Nørre  Malm.  Hertil  må  dog  bemærkes,  at  den  sam- 
tidige rmikrønike  intet  har  at  fortælle  herom,  ligesom  denne 
efterretning  mangler  i  forfatterens  første  redaktion  af 'krøniken; 
han  har  først  senere  fået  fat  i  den.  Fortællingen  har  således 
sit  sidestykke  i  rimkrønikens  yngre  redaktion  fra  efter  1520, 
når  den  fortæller,  at  de  Svenske  1471  på  Brunkebjerg  tog 
kongens  hovedbanner,  der  kaldtes  Danebroge.  Derom  véd  den 
ældre  samtidige  rimkrønike  intet,  skønt  den  også  giver  hoved- 
banneret   samme    navn    og    taler    om   det   store  mandefald  om- 


1  Arnkiel,  Cimbrische  Heidenthiuiiei-,  VI  340. 

'^  Svenska  medellidens  rinikrouikor,  Il  v.  5980.  5995.  6027.     .SmI.  v.  8609  fl. 
ok  hiuit  i  baneren  nialal  iire, 
3  cronor  skulle  joo  miidlien  wiire. 
Hadoiphs  udgave  II  133. 

kring  det  ^  Fortællingerne  om  Danebroges  tab  ved  disse 
lejligheder  er  da  vel  snarest  fremkaldt  af  efterretningen  om, 
hvad  der  var  sket  i  Ditmarsken  i  året  1500,  idet  man  i  Sverige 
ønskede  at  have  tilføjet  unionskongerne  den  samme  forsmædelse. 
—  De  svenske  kilder  stadfæster  da  kun,  hvad  de  danske  med- 
deler: at  Danebroge  var  det  danske  rigsbanners  navn,  at  det 
bestod  i  et  hvidt  kors,  i  rød  bund,  når  ingen  våbenmærker 
brugtes,  og  at  det  var  et  fælles  mærke  for  danske  stridsmænd 
til  lands  og  til  vands. 

Det  må  herved  endnu  særlig  fremhæves,  at  Danebroge  er 
et  „rigets  banner"  i  langt  strængere  forstand  end  f.  ex.  hellig 
Eriks  banner  i  Upsala.  Også  dette  kaldes  vel  rigets  banner 
og  det  forudsattes,  at  rigets  indbyggere  vilde  kunne  drage 
erkebispen  til  ansvar,  hvis  det  forkom;  men  det  er  dog  ganske 
særligt  Upsala  kirkes  fane,  ja  det  siges  endog  1495,  at  det 
aldrig  har  været  fra  kirken,  siden  det  først  kom  til  den.  Der- 
for kan  det  svenske  rigsråd  1439  modsætte  Danebroge  „de 
tre  kroner",  ikke  korsbanneret,  og  dette  sidste  optages  i  erke- 
bispernes,  medens  Danebroge  optages  i  rigets  segl.  Dette 
sidste  bør  der  formentlig  også  tillægges  en  vis  vægt;  hvor 
korset  første  gang  fremtræder  som  skjoldmærke,  i  Valdemar 
Atterdags  tid,  er  det  i  rigens  kanslers  segl,  medens  kongens 
kansler  fører  en  krone.  Danebrogsseglet  har  udtrykkelig  på- 
skriften .,til  Danelov".  Korset  er  endnu  i  rigens  kanslers  segl 
i  det   17.   århundrede. 

Således  fremtræder  fanen  ikke  blot  som  et  rigsbanner  i 
kong  Eriks  klageskrift,    men  også  ved  kongehyldingen  i   1448. 


'  Om  1464:  G.  E.  Klemming,  Olai  Petri  Svenska  kionika,  s.  232.  3t3.  Sv.  niedul. 
tidens  riinkronikor  III  v.  1097  fl.  —  Om  1471:  Sst.  v.  2302:  ,.mi  diager  danabroka  af 
bergit  nider"  osv.  v.  2318  fl. : 

„blodea  inåtte  over  hænder  llyta, 

for  end  Svenske  kimde  danabroke  slita, 

striden  var  svar  med  alla, 

så  måtte  danabrok  uiderfalla, 

hard  strid  måg  val  la, 

thi  kan  her  Strange  danabrok  ej  halla  — ." 
2340  f. :   ,.sveuske  mænd  sankes  fjerde  sinde,    akter  det  banner  åter  vinde-  osv.      Snil. 
V.  4833  fif.     Side  302,  snil.  s.  290.  293.     Olai  Petri.  s.  272  (her  intel  oni  fanens  tabl. 

Efterretningen  herom  er  bevaret  i  erkebispekrøniken  fra  Lund, 
den  såkaldte  erkebiskop  Tues  krønike.  Efter  dens  beretning 
kom  den  foreløbigt  udvalgte  konge  Kristian  af  Oldenborg  den 
28.  Sept.  1448  til  Lund,  hvor  han  da  blev  valgt  og  hyldet 
på  st.  Libberts  høj,  idet  erkebiskop  Tue  her  overrakte  ham 
rigets  banner.     A^et  efter  kronede  han  ham  i  København. 

Som  det  alt  tidligere  er  bemærket  i  Wegeners  fortale  til 
Kristian  I's  diplomatarium,  har  der  dog  i  denne  efterretning 
indsneget  sig  en  fejltagelse;  det  ses  nemlig  af  kongeeden,  at 
hyldingen  på  den  nævnte  dag  foretoges  i  Viborg.  Men  her- 
med synes  ^a  også  krønikens  overskrift,  efter  hvilken  Tue  selv 
skulde  have  forfattet  den,  at  måtte  forkastes  som  uefterrettelig. 
At  den  imidlertid  virkelig  hidrører  fra  hans  tid  og  nærmeste 
kreds,  bliver  ikke  des  mindre  så  godt  som  vist,  når  man  ser, 
at  den  stadig  for  hver  ny  erkebiskop  fulgte  overgang:  „cui 
successit  N.  N."  pludselig  for  hans  vedkommende  forandres 
til:  „cui  successit  reverendissimus  pater  dominus  T.",  hvor- 
efter fortsættelsen  atter  vender  tilbage  til  den  tidligere  form. 

Fejlen  i  den  pågældende  opgivelse  kan  have  en  nær- 
liggende grund.  Da  Kristoffer  d.  9.  April  1440  aflagde  sin 
kongeed  på  Viborg  landsting,  tog  den  tilstedeværende  erke- 
biskop Johannes  samme  dag  en  retsgyldig  afskrift  af  den.  for 
at  originalen,  som  det  hedder  i  hans  bekræftelse,  skulde  kunne 
nedlægges  i  Roskilde  kirkes  arkiv,  hvor  dengang  uden  al  tvivl 
de  ældre  håndfæstninger  opbevaredes.  Erkebiskoppen  skulde 
da  som  rigsrådets  formand  have  en  gyldig  afskrift,  for  at  ikke 
originalens  tab  ved  en  ulykkelig  hændelse  eller  ved  svig  skulde 
ligesom  kunne  løse  kongen  fra  hans  forpligtelse. 

Ved  valget  i  Viborg  d.  28.  Sept.  1448  udstedte  nu  kong 
Kristian  en  omtrent  lige  lydende  ed,  og  der  kan  da  vel  ingen 
tvivl  være  om,  at  jo  erkebispen  også  denne  gang  tog  en  til- 
svarende afskrift  til  opbevaring  ved  sin  kirke  ^.  Men  et  så- 
dant   aktstykke    måtte   let   ved   sin  datering  kunne  vildlede  en 


G.  A.  årsberetninger  U  40.     Diplomatarium  Clir.  I.  p.  XIII.     Ser.  r.  D.  VI  6.i3. 

kronikeskriver,  selv  fra  den  nærmeste  samtid,  så  han  bragte 
hyldingen  i  Lund  i  umiddelbar  forbindelse  med  det  erkebiskoppe- 
lige  diplom.  Den  nævnte  fejl  i  kronikens  beretning  er  derfor 
ikke  skikket  til  at  svække  dens  troA^ærdighed  i  andre  hen- 
seender. 

Aftalen  om  grev  Kristians  valg  fandt  som  bekendt  sted  i 
Haderslev,  den  1.  Septbr.  1448.  Det  højtidelige  kongevalg  på 
Viborg  landsting  blev  dog  opsat  i  4  uger,  dels  for  at  de  nød- 
vendige forberedelser  kunde  træffes,  dels  vel  også  for  at  tillys- 
ningen på  landstinget  kunde  finde  .sted  enten  tre  løverdage  i 
træk  eller  på  det  af  adelen  så  stærkt  søgte  ting  ved  Movrids- 
messe.  den  22.  Sept.  ^  Udvælgelsen  i  Viborg  og  aflæggelsen 
af  kongeeden  her  gjaldt  selvfølgelig  for  hele  riget,  selv  om 
hyldingen  måtte  gentages  på  de  andre  landsting.  Man  skulde 
da  også  synes,  at  overrækkelsen  af  rigets  banner  naturligst 
måtte  have  fundet  sted  her;  men  krønikens  beretning  om,  at 
det  var  ved  Lund,  kan  dog  neppe  underkastes  tvivl.  Man  er 
da  måske  gået  ud  fra,  at  det  ikke  var  rimeligt  at  udsætte 
banneret  for  farerne  ved  en  længere  transport  tilsøs  ved  jævn- 
døgnstid,  eller  at  det  mere  stemmede  med  rigsbannerets  vær- 
dighed, at  den  udvalgte  konge  opsøgte  det,  hvor  det  for  tiden 
opbevaredes. 

Hvorom  alting  er,  synes  det  afgjort,  at  erkebiskoppen  ved 
hyldingen  i  Lund  overrakte  den  udvalgte  konge  rigets  banner 
og  dermed  den  faktiske  regering.  Det  var  altså  en  symbolsk 
handling,  aldeles  uafhængig  af  kroningen,  som  forst  fandt  sted 
året  efter  og-  bestod  i  overdragelsen  af  de  fire  såkaldte  rega- 
lier:  krone  og  spir,  sværd  og  rigsæble. 

Det  ved  første  øjekast  mærkelige  ved  denne  handling  er, 
at  den  ikke  er  overleveret  fra  noget  andet  kongevalg.  Hvad 
de  tidligere  angår,  kan  man  endda  forstå,  at  kildernes  magerhed 
er  skyld  i  denne  tavshed,  men  hvad  skal  man  tænke  om  Kri- 
stians efterfølgere?    Det  ligger  dog  nær  herved  at  mindes   den 

'  Danske  atlas  IV  64i. 

særegne  situation  i  året  144S.  Kristoflfer  var  død  strax  efter 
nyår  og  først  ved  Mikkelsdagstider  hyldes  den  nye  konge. 
Hvad  der  var  skyld  i  denne  opsættelse,  siges  ikke,  men  det 
ligger  ikke  fjernt  at  antage,  at  enkedronningen  har  været 
frugtsommelig  og  at  man  har  villet  afvente  barnets  fødsel  ^. 
Men  i  denne  lange  mellemtid  var  regeringen  hos  rigets  råd  og 
da  først  og  fremmest  hos  dettes  formand  erkebiskoppen.  At 
dette  var  efter  den  faktisk  bestående  ret,  ses  af  kong  Kristian 
lU's  klageskrift  mod  biskopperne;  her  hedder  det  nemlig  i  den 
særlige  klage  mod  erkebiskoppen:  „Efterdi  at  alle  vel  vitter- 
ligt er,  at  det  haver  været  gammel  sædvane  her  udi  riget,  at 
når  kongen  er  død  og  afgangen,  at  erkebispen  da  strax  af  Gud 
og  hans  embede  haver  været  pligtig  at  forskrive  rigens  råd 
og  holde,  tvinge  og  formå  dennem  dertil,  at  de  strax  vilde 
udvælge  en  konge,  på  det  at  riget,  den  stund  det  var  uden 
hoved,  ikke  skulde  blive  adskilt  og  adsplit,  som  nu  sket  er" 
...  og  senere:  „efterdi  at  samme  erkebiskop  er  det  største 
og  principale  hoved  for  rigens  råd  og  alt  regimentet,  og  rigens 
handel  haver  mest  hængt  ind  på  hannem   .   .   ."". 

Det  var  da  en  selvfølge,  at  erkebiskoppen  1448  måtte 
optræde  som  rigsforstander,  og  det  er  i  denne  egenskab  han 
overrækker  den  udvalgte  konge  rigets  banner,  symbolet  på  den 
højeste  myndighed  til  at  samle  riget  og  folket  indad  og  udad 
til.  Men  deraf  følger  da  også,  at  en  sådan  handling  ikke 
kunde  gentages  ved  de  følgende  kongeskifter,  hvor  valget  var 
afgjort  længe  iforvejen  og  magten  umiddelbart  gik  over  fra 
fader  til  søn'\ 


■  W.  Mollerup,   En   hidtil  ukeiult    dansk  prinsesse,  i  Hist.  tidsskr.   5.  række,     V 
88.  97. 

2  Rørdam,  Kildeskrifter,  I  161.  163  f.    På  samme  måde  forholdt  det  sig  i  middel- 
alderen i  Tyskland  med  erkebispen  af  Mainz.    Waitz,  Verfassung  d.  deutschen  Reichs, 

II  147  f.  151.  154.  161  ff. 

3  Dr.  H.  P.  henfører   uden    hjemmel   bannerets  overrækkelse  til  kroningen,    men 
forfejler  derved  aldeles  det  rette  moment  (s.  49|.    —    [.Senere  Tilfojelse:]    D.  mag.  3.  r. 

III  23:  W.  Uttenhof  fortæller,  at  da  Fredrik  I  kom  til  hylding  udenfor  Viborg,  hyldes 
han  med  ed  —  --  „darnach  sie  des  Reichs  paner  vber  anthwordt,  vnder  welchem  er 
vor  sich  vnd  sie  sicklichenn  streiten  solte"  (dette  er  lykonskuingsformel,  som  følger 
med  overrækkelsen);  han  modtog  det  og  holdt  dermed  indtog  i  Viborg. 

Der  er  endnu  en  efterretning  fra  det  15.  århundrede,  som 
på  grund  af  forfatterens  avtoritet  på  andre  områder  med  en 
vis  vægt  er  bleven  draget  ind  i  diskussionen  og  som  derfor 
fortjener  en  særskilt  omtale.  Det  er  Kristen  Pedersens  for- 
tælling, at  kong  Erik  af  Pomern  skulde  have  bortført  rigets 
banner  tillige  med  dets  andre  skatte  og  klenodjer. 

Hvad  selve  det  formentlige  historiske  faktum  angår,  da 
er  det  ikke  vanskeligt  at  få  rede  på.  Kristen  Pedersens  frem- 
stilling af  kong  Erik  er  så  aldeles  gennemvævet  af  de  mest 
hadefulde  beskyldninger,  at  den  ikke  fortjener  den  mindste  til- 
tro, om  hans  kilder  end  desværre  i  århundreder  har  givet  op- 
fattelsen af  denne  konge  sit  præg.  Hvad  der  særlig  fortælles 
om  bortførelsen  af  rigets  klenodjer  bærer  afgjort  sagnets  præg. 
Kongen  tog  flugten,  siger  han,  fordi  Oluf  Axelsen  på  Højbro 
havde  mødt  hans  frille  Cæcilia,  slået  hende  på  bagen  og  bedt 
hende  fortælle  Erik,  at  denne  legemsdel  skulde  drive  ham  af 
Danmark.  Han  „gjorde  sig  da  hemmelig  rede  og  for  til 
Kalundborg  og  tog  der  Danmarks  ypperste  klenodjer,  som  var 
12  apostle,  støbte  af  nobel-guld,  og  kaldedes  Dan(!),  som 
danske  mænd  hulde  i  fordum  tid  for  deres  afgud(er),  før  de 
blev  kristne.  Han  tog  der  en  bannere,  som  kaldes  Danebroge, 
hvilken  Gud  sendte  danske  mænd  ned  af  himmelen  ved  sin 
hellige  engel,  at  de  skulde  føre  hannem  i  krig  mellem  dem  og 
deres  fjender,  som  de  og  ofte  gjorde  og  vunde  derved  stor 
pris  og  ære  osv."  .  .  .  „Somme  mente,  at  den  skib,  som  12 
apostle  og  Danebroge  var  på,  skulde  forganget  under  Pomern 
og  alle  som  der  var  på."  Senere  fortæller  han  igen  under 
kong  Kristian  I,  at  det  var  en  aftale  mellem  denne  og  kong 
Erik,  at  han  skulde  have  Låland  og  Falster  imod  at  genafstå 
Danmarks  „dressel"  og  „de  12  apostle  af  nobel-guld,  hvilke 
Danske  hulde  for  deres  afgud(er)  i  fordom  tid,  og  andre  rigens 
dyrebare  klenodje,  som  han  før  tog  af  Folen  på  Kalundborg". 
Men  skibet  gik  til  grunde'. 


'  K.  Pedersens  danske  skrifter,  V  488  f    495. 

De  samtidige  kilder  véd  intet  om  et  sådant  ran,  der  i 
sig  selv  er  aldeles  usandsynligt.  Kong  Erik  forlod  landet  i 
foråret  1438  og  gik  til  Gulland;  først  i  den  næstfølgende 
sommer  blev  han  undsagt  og  hans  søstersøn  Kristoffer  ind- 
kaldt. I  undsigelsesbrevet  fremføres  der  ganske  vist  en  klage 
over,  at  han  har.  ført  rigets  skat  bort,  men  den  lyder  kun  på 
„rigens  skat  og  klenodje,  som  i  løbet  af  en  lang  årrække  før 
hans  tid  var  bleven  samlet  af  konger  og  rigets  forstandere  på 
rigets  vegne  og  til  dets  nytte  og  behov".  Denne  bortførelse 
knyttes  ikke  til  noget  bestemt  tidspunkt,  men  omtales  før  den 
sidste  rigsdag  i  Vordingborg,  på  hvilken  han  havde  været  til- 
stede. Kongen  svarede  med  et  tilbud  om  at  lade  fire  navn- 
givne mænd,  som  han  formodede  havde  kendt  dronning  Mar- 
gretes klenodjer,  komme  til  ham  for  at  forvisse  sig  om,  at  alt 
hvad  han  havde  hos  sig  af  klenodjer,  var  anskaffet  af  ham 
selv  eller  arvet  efter  hans  afdøde  dronning.  Hvad  penge- 
skatten angik,  da  kunde  de  gennemgå  rigets  regnskaber  for  at 
overbevise  sig  om,  at  han  i  fuldeste  mål  havde  brugt  rigets 
indtægter  til  dets  eget  tarv^  Som  det  vil  ses,  er  der  her  slet 
ikke  tænkt  på  andet  end  penge  og  penges  værd;  ingen  be- 
skylder ham  for  at  have  bortført  rigets  banner  eller  dets  breve, 
således  som  det  også  senere  berettedes  både  om  ham  og  kong 
Kristian  II-. 

Tilbage  bliver  da  kun  det  mærkelige  faktum,  at  Kristen 
Pedersen,  der  jo  var  kanik  i  Lund,  kunde  være  uvidende  om, 
at  Danebroge  først  i  hans  egen  tid  var  gået  tabt  i  Ditmarsken, 
hvis  dette  virkelig  havde  været  tilfældet.  Dette  forekommer 
da  også  Dr.  Petersen  så  utroligt,  at  han  væsenlig  herpå  støtter 
sin  påstand  om,  at  hin  originale  fane  alt  dengang  forlængst 
havde  været  tabt  eller  opslidt:  „thi  hvorledes  kunde  en  sådan 
begivenhed  være  gået  hans  øre  forbi?"  (s.  52).  Hertil  må 
dog  bemærkes,  at  det  ikke  så  sjelden  kan  være  utroligt,  hvad 
ellers    kyndige    folk   er   uvidende    om,    men  al   man  ofte  nødes 

1  Danske  mag.,  3.  række,  I  224.  233. 
'■'  Allen,  Breve  og  aktstykker,  s.  XI. 

til  at  tro  det  alligevel.  Og  hvad  Kristen  Pedersen  angår,  da 
var  han  ikke  nogen  særlig  kyndig  mand.  Hans  store  betyd- 
ning som  folkelig  dansk  forfatter  ufortalt,  må  det  siges,  at 
han  som  historiker  er  noget  af  d(d  mest  uefterrettelige  og  let- 
troende, vor  litteratur  kender,  og  at  hans  fortsættelse  af  Saxe 
for  det  meste  er  en  stor  fabelbunke.  Nogle  få  prøver,  grebne 
på  må  og  få,  kan  vise  det.  Når  ældre  årbøger  sigter  Abels 
dronning  („en  tysk  kvinde")  for  at  have  ødelagt  kongernes 
adkomstbreve  på  de  nordtyske  lande,  så  bliver  det  hos  Kr. 
Pedersen  til  en  fortælling  om,  hvorledes  hun  tog  brevene  for 
at  få  fat  i  de  gyldne  seglkapsler,  som  hun  rev  af  —  „hun 
gemte  guldet,  for  det  var  dejligt  og  rodt"  — ,  medens  hun 
brændte  brevene.  Han  drager  heraf  den  slutning,  at  man  ikke 
bør  give  kvinder  nøgle  og  gang  til  sådanne  breve,  efterdi  „de 
er  gerne  løsagtige  i  hu  og  hjerte,  når  de  se  noget,  som  dem 
behager"  (s.  446).  Om  Margrete  fortæller  han,  at  hun  blev 
kionet  til  dronning  i  alle  tre  riger;  den  falske  Olav  fremstiller 
sig  for  hende  i  Danmark,  medens  den  rette  er  i  Sverige  og 
vender  tilbage  hertil,  efterat  den  anden  er  bleven  brændt  osv. 
Unionen  bliver  sluttet  på  Sælland.  Om  Erik  Glipping  og  Erik 
Menvæt  fortælles  der  de  vildeste  eventyr  o.  s.  fr.  Blivende 
værd  har  denne  krønike  på  grund  af  forskellige  småtræk  af 
samtidens  tradition  og  da  også  som  bevis  på,  hvor  sørgelig 
uvidende  selv  dannede  folk  dengang  var  m.  h.  t.  deres  fædre- 
lands fortid.  Men  ved  at  læse  blot  nogle  få  sider  i  den  får 
man  et  overvældende  indtryk  af,  hvor  umuligt  det  er  at  slutte 
noget  af  denne  forfatters  tavshed. 

Det  var  ikke  i  og  for  sig  at  undres  over,  at  særlig  Dane- 
broge  var  gået  noget  i  glemme  i  de  to  slægtsaldre,  som  fulgte 
efter  hyldingen  1448.  Kong  Erik  havde  havt  sit  kancelli  og 
skatkammer  på  Kalundborg,  og  i  et  fast  tårn  ved  dette  slot, 
Folen,  gemtes  endnu  rigets  breve;  men  alt  Kristoffer  havde 
Hyttet  selve  regeringens  sæde  til  København.  Folen  blev  der- 
ved i  over  100  år  et  afsides,  lidet  kendt  oi)lagssted  for  det 
ældre    rigsarkiv    og    hvad    der  fra  ældre  tid  var  bleven  gemt  i 

forening  med  det;  endnu  kong  Hans  måtte  udtrykkelig  love 
bestandig  at  lade  „rigets  dressel  og  breve"  forblive  her  under 
fire  raders  varetægt.  Herfra  var  da  også  efter  den  af  Kr. 
Pedersen  optegnede  tradition  Danebroge  bleven  bortført  af  kong 
Erik.  Et  andet  vidnesbyrd  om  det  rygte,  der  gik  om  det 
hemmelighedsfulde  tårn,  findes  i  pavebreve  af  1517  og  1526  til 
kongerne  Kristian  II  og  Fredrik  I,  i  hvilke  disse  anmodes  om  at 
overlade  pavernes  sendebud  de  håndskrifter  af  romerske  historie- 
skrivere og  Pavli  breve,  som  findes  i  tårnet  på  Kalundborg 
under  kongens  omhyggelige  bevogtning^. 

Antages.'det  nu,  hvad  der  vel  i  alle  måder  er  det  sand- 
synligste, at  Danebroge  virkelig  har  været  gemt  på  dette  sted^, 
under  kongens  og  rådets  lås,  uden  at  der  i  mange  år  var 
anledning  til  at  bruge  det,  så  kunde  jo  både  dets  existens  og 
dets  tab  i  Ditmarsken  gå  forholdsvis  sporløst  hen  over  sam- 
tiden. Det  kan  ikke  her  komme  an  på,  hvad  en  meget  op- 
tagen forfatter  fra  hin  tid,  som  blandt  andet  har  skrevet  en 
skødesløs  krønike,  har  hørt  eller  ikke  hørt;  vi  må,  for  at  få 
rede  på  begivenhederne  i  Ditmarsken,  henvende  opmærksom- 
heden på  de  forfattere,  som  omtaler  dem  og  viser  sig  at  vide 
besked  om   dem. 


3.     Danebrog-es  tab  ar  1500. 

Efterretningen  om,  at  Danebroge  gik  tabt  på  kong  Hans's 
tog  til  Ditmarsken,  skyldes  to  indbyi'des  uafhængige  forfattere 
fra  midten  af  det  16.  århundrede.  Den  kongelige  historiograf 
Hans  Svaning  skrev  1558  —  59  en  fremstilling  af  kong  Hans's 
historie,  og  heri  forekommer  den  oplysning,  at  „rigets  banner, 
delt  af  hvidt  og  rødt  i  form  af  et  kors,  og  nedfalden  fra 
himlen  til  kong  Valdemar  II,  som  der  fortælles,  da  han  førte 
krig  mod  Livlænderne,   som  dengang  var  kristendonmiens  fjen- 


'  Pontoppidan,  Annales,  I,  fortale  s.  10  f.    Norsk  diplomatarlnm  VI  736. 
^  [Senere  Tilføjelse:]  Madvig,  Den  rom.   stats  forfatning   og  forvaltning,  I  365:  i 
Rom  opbevares  arkivet  og  fanerne  i  skatkamret.     Livius  3,  69.  6,  2.i.  7,  '23. 
A.  D.  Jørgensen:  Afhandl.  II.  7 

der,"  her  gik  tabt.  Fra  Svaning  er  denne  efterretning  gået 
over  til  Hvidtfeldt 

Uafhængigt  heraf  fortæller  Joh.  Rantzov  i  sin  fremstilling 
af  den  sidste  Ditmarskerkrigs  historie,  at  blandt  de  tilbage- 
erobrede faner  var  også  „et  stykke  af  det  banner,  som  man 
siger  til  sin  tid  ved  et  mirakel  blev  givet  en  dansk  konge 
imod  Russerne  og  som  fordum  kong  Hans  havde  taget  med  i 
håb  om  derved  at  stride  heldigt  imod  Ditmarskerne".  Hans 
søn.  den  lærde  statholder  Henrik  Rantzov,  kalder  fanen  ..det 
ældgamle,  af  Danmarks  fordums  konger  som  helligt  i  ære 
holdte  banner".  Ditmarskernes  historieskriver  Neocorus  gen- 
tager Rantzovernes  fortælling  og  viser  derved,  at  den  stemte 
med  den  tradition,   som   han  havde  havt  lejlighed   til  at  høre "'. 

At  nu  disse  to  efterretninger  er  indbyrdes  uafhængige, 
fremgår  noksom  af  deres  hele  indhold;  Rantzov  nævner  Rus- 
serne, Svaning  Livlænderne  som  vore  modstandere  i  den  på- 
gældende kamp;  Svaning  har  hørt  det  rette  kongenavn,  medens 
Rantzov  ikke  kender  det.  Der  kan  ikke  rejses  tvivl  om,  at 
det  jo  ved  Ditmarskens  undertvingelse  1559,  da  de  gamle 
faner  leveredes  tilbage  og  traditionerne  fra  den  tidligere  kamp 
fremdroges  både  i  Danmark,  Holsten  og  Ditmarsken,  var  den 
enstemmige  mening,  at  det  oprindelige  korsbanner,  originalen 
af  det  danske  rigsbanner,  endnu  var  til  som  en  skrøbelig  lev- 
ning fra  hin  kamp. 

Hvorpå  støttes  da  den  tvivl,  som  er  rejst  imod  hin  tids 
enstemmige  vidnesb\Td? 

For  det  første   på   usandsynligheden  af,    at  et  flag  skulde 


'  Svaning,  Refutatio  calumniaruiii  etc,  Y  3:  vexillum  regni,  albo  ae  rubro  in 
formam  crucis  discretum,  ae  eælitus  missiim  Valdemaro  II  uti  fenint,  qvum  belluni 
contra  Livones  religionis  chrislianæ  id  temporis  hostes  gereret,  D.  Joh.  de  Aluelde 
primario  signifero  cæso,  signa  præterea  alia,  item  tornienta  nostris  erepta  sunt  onini;i. 
Hvidtfeld,  s.  1033  f.  184.  Sml.  Rordam,  Historieskrivningen  siden  reformationen,  s.  78  fl. 

2  Wahrhaftige  und  kurtze  Verzeichniss  des  Krieges  1559  etc  (I56t),  L  iij.  ... 
nnter  welchen  eln  stilck  von  dem  banner  ware,  welches  man  sagt  dasz  es  vorzeiten 
eiiiem  danischen  k6nig  durch  mirakel  wid<;r  die  Russen  gegeben,  und  das  vormals 
ki'inig  Johan  in  hoffnung  dadurch  gegen  die  Ditmarschen  gliicklich  zu  streiten,  mitge- 
Dommen  und  verloren.  —  Belli  Dithmarsici  vera  descriptio  (1570),  p.  ^46.  —  Neocorus, 
Chronik  des  Landes  Ditmarschen,  II  23i. 

have  kunnet  holde  sig  gennem  århundreder  .,i  regn  og  i  shid", 
—  „hvorlænge  holder  vel  nutidens  regimentsfaner?!"^  Dette 
er  vistnok  meget  forskelligt  efter  de  forhold,  under  hvilke  de 
lever;  på  tøjhuse  og  i  gravkirker  kan  de  hænge  længe,  på 
exercerpladsen  går  det  hurtigere  ned  ad  bakke;  den  fane,  som 
har  givet  Dr.  Petersen  anledning  til  sine  studier  over  Dane- 
broge,  er  således  i  god  behold  efter  henved  et  halvt  årtusind. 
Spørgsmålet  er  nu,  hvorledes  vi  skal  tænke  os  Danebroge  op- 
bevaret. Mon  det  er  brugt  ved  våbenovelser  og  til  hverdag; 
eller  skal  vi  dog  ikke  snarere  tænke  os  det  behandlet  med  en 
vis  ærbodigl^ed  ?  —  Den  indvending,  der  hentes  fra  bannerets 
slid  og  vanrøgt,  kan^  vi  formentlig  se  bort  fra  som  aldeles  be- 
tydningsløs. 

En  anden  tvivl  har  rejst  sig  af  efterretningerne  om  Dane- 
broge i  Sverige:  „I  1439  hører  vi  „D."  ført  af  marsken  Nils 
Stensen  i  Sverige.  „D."  erobres  1464  af  Svenskerne  ved 
overfaldet  på  kong  Kristian  i  Steksund.  „D."  bliver  på  val- 
pladsen på  Brunkebjerget  1471.  „D."  tabes  i  Ditmarskerkrigen 
1500.  Allerede  det,  at  „Danebroge"  historisk  kan  påvises 
tabt  tre  gange,  gør  det  mere  end  sandsynligt,  at  det  originale 
Danebroge  som  anerkendt  rigsemblem  har  været  mangfoldig- 
gjort ved  mange  efterligninger. "  '■ 

Som  i  det  foregående  omtalt,  beror  denne  påstand  om  et 
tre  gange  tabt  Danebroge  på  en  fejltagelse;  først  længe  efter 
fanens  tab  i  Ditmarsken  fremkommer  de  svenske  beretninger 
om  et  lignende  tab  i  Sverige;  én  kilde  lader  det  ske  1464, 
en  anden  1471;  men  de  samtidige  véd  hverken  om  det  ene 
eller  det  andet.  Derimod  forholder  det  sig  rigtigt,  at  „  Dane- 
broge" alt  i  det  15,  århundrede  er  blevet  navn  også  på  enhver 
efterligning  af  dets  mærke,  netop  som  vi  ser  kong  Erik  tale 
om,  at  hans  „kapellaner"  i  Vadstena  skal  have  „rigets  banner" 
på  messekåben,  og  at  Femringerne  var  forpligtede  til  at  føre 
„rigets  banner".    Når  det  da  siges,   at  Kristian  Fs  hovedbanner 


•  Dr.  H.  Petersen,  anf.  skr.,  s.  50  f. 
2  Anf.  skr.  s.  51  f. 

på  Brunkebjerg  1471  var  et  Danebroge,  får  vi  lade  det  stå 
ved  sit  værd,  om  det  var  originalfanen  eller  ej,  siden  det  end 
ikke  antydes  i  kilderne;  men  at  man  ikke  betroede  den  svenske 
marsk  Nils  Stensen  denne  helligdom  på  toget  i  Østergøtland, 
er  vel  en  selvfølge. 

Hvad  der  betegner  den  store  forskel  på  de  svenske  krøni- 
kers omtale  af  Danebroge  i  Sverige  og  de  danske  og  hol- 
stenske krønikers  omtale  af  det  i  Ditmarsken,  er  dette,  at  de 
sidste,  uden  at  nævne  navnet,  betegner  banneret  som  det 
himmelfaldne,  som  en  historisk  relikvie,  en  lykkebringende 
helligdom;  noget  sådant  nævnes  ikke  i  Sverige. 

Hvad  kunde  nu  give  kong  Hans  anledning  til  at  frem- 
drage det  gamle  flag  af  den  forglemmelse,  som  tilsyneladende 
hvilede  over  det  i  de  tider?  Er  der  ikke  noget  påfaldende  i 
pludselig  at  se  det  dukke  op,  uden  at  man  har  hørt  tale  om 
det  i  50  år  og  uden  at  dets  tab  gør  et  stærkt  og  almindeligt 
indtryk? 

Anledningen  lå  imidlertid  meget  nær  i  en  umiddelbart 
forudgående  begivenhed  i  Sverige,  der  nødvendigvis  måtte 
komme  til  kongens  kundskab.  Da  Russerne  i  året  1495  hær- 
gede Finland,  henvendte  rigsforstanderen  Sten  Sture  sig  til 
erkebiskop  Jakob  Ulfson  i  Upsala  med  bøn  om  at  måtte  låne 
st.  Eriks  banner  på  sit  forestående  tog:  „det  skulde  være  vore 
venner  til  en  ganske  stor  trøst  og  vore  og  kristendommens  fjender 
til  en  stor  vantrøst,  der  rygtet  deraf  udkomme  — ".  Tilladelsen 
blev  given,  men  ikke  uden  betænkelighed:  rigsforstanderen  og 
rådet  måtte  indgå  en  skriftlig  forpligtelse  til  at  tilbagelevere 
banneret  uskadt,  så  snart  toget  var  til  ende,  såvel  som  at 
svare  til  „al  eftertale.  som  kunde  komme  deraf  af  Sveriges 
indbyggere".  Endvidere  lovede  de  aldrig  oftere  at  æske  og 
begære  banneret  „uden  mod  Ryssen  og  den  hellige  kristne 
tros  fjender,  efterdi  at  det  nævnte  banner  haver  aldrig  kommet 
fra  Upsala  domkirke,  siden  det  var  der  først  indkommen". 
Dette  måtte  de  stadfæste  med  deres  ed  på  helligdommen. 

Samme    dag,    som    dette    brev    udstedtes,    modtog    rigsfor- 

standeren    banneret;     den    samtidige    rimkrønike    skildrer    det 
således: 

„I  det  udsendte  de  gode  herrer,  i  Upsala  bo, 

alle  Svenske  til  hugned  og  ro, 

erkebiskop  Jakob  og  kapitlet  også, 

sankti  Eriks  baner  i  Klara  kloster  at  slå. 

så   måtte  mange  at  høre, 

hure  sankti  Eriks  baner  lods  af  Upsala  føre, 

stor  processio  af  Stokholm  udgik, 

da  ridder  Sten  dette  baner  undfik, 

jeg  så  der  så  underlig  låd. 

stor  sorg  og  storen  gråd, 

både  af  kvinder  og  mand 

tårer  af  deres  øjen  udrandt, 

da  ridder  Sten  dette  banner  tog, 

hannem  følger  almuen  som  en  skog, 

både  munke  og  præste, 

ridder  og  svende  jo  de  bedste 

i  bykirken  ind, 

mange  med  blege  kind', 

her  degn  Mattis,  mester  Erik  og  doktore  to, 

det  baner  sættes  på  sankti  Jørgens  alter  da, 

ridder  Sten  på  både  sine  knæ  nedfuld: 

„Gud  i  himlen  være  alle  Svenske  huld!" 

Dette  foregik  den  17.  Nov.  1495;  dagen  efter  afgik  hæren 
til  Finland.  Erkebiskoppen  skrev  til  biskoppen  og  kapitlet  i 
Åbo  med  bøn  om  at  følge  banneret  med  deres  opmærksomhed, 
for  at  det  ikke  skulde  komme  noget  til,  og  at  påskynde  dets 
hjemsendelse.  Efter  tilbagekomsten  forhastede  rigsforstanderen 
sig  imidlertid  ikke  med  at  opfylde  sit  løfte  om  tilbagegivelsen ; 
erkebiskoppen  måtte  gentagne  gange  minde  ham  derom.  Der 
er  bevaret  et  brev  af  18.  Jan.  1497,  i  hvilket  han  beklager 
sig  herover  og  forlanger  endeligt  svar;  han  vil  have  banneret 
til  den  forestående  Eriksmesse,  den  24.  s.  m.,  og  spørger,  om 
rigsforstanderen  vil  sende  nogle  adelsmænd  med  det,  eller  om 
han  selv  skal  lade   „helligdommen"    hente    ved   et  par  af  dom- 

kirkens  prælater  ^  Det  er  rimeligt,  at  sagen  nu  bragtes  i 
orden,  thi  kort  efter  modtes  de  hoje  herrer  i  Stokholm,  hvor- 
på der  fulgte  et  afgorende  brud,  som  da  atter  forte  til  kong 
Hans's  tronbestigelse  samme  sommer. 

Det  vil  herefter  ikke  kunne  forundre,  at  sa  mme  konge 
kom  i  tanke  om  Danmarks  gamle  rigsbanner  og  tog  det  med 
sig  på  toget  til  Ditmarsken  for  at  knytte  sejren  desvissere  til 
sine  våben.    — 

Vi  kommer  derpå  til  de  samtidige  kilder  til  Ditmarsker- 
togets historie  og  skal  nu  undersoge.  om  der  i  dem  findes 
tilknytningspunkter  til  Svanings  og  Rantzovernes  beretninger. 

De  mest  umiddelbare  kilder  til  togets  beskrivelse  er  de 
viser,  som  strax  efter  i  stort  antal  blev  satte  i  omløb;  i  dem 
omtales  nu  også  kongens  hovedbanner  gentagne  gange.  Forste 
gang  er  det  i  anledning  af  Meldorfs  indtagelse.  Dette  var  en 
hovedbegivenhed  i  krigen,  dens  højtidelige  begyndelse.  Meldorf 
var  fra  gammel  tid  af  landets  hovedstad,  kirken  en  stor  og 
prægtig  bygning  fra  begyndelsen  af  det  13.  århundrede,  opbe- 
varingssted for  folkets  ældste  frihedsbreve.  Byen  ligger  højt. 
synlig  til  alle  sider,  det  svære  kirketårn  ragede  op  over  hele 
landet.  —  Da  Meldorf  var  indtaget  i  det  forste  stormløb,  tog 
kongen  herfra  ligesom  hele  landet  i  besiddelse:  han  lod  kors- 
banneret plante  op  på  tårnets  høje  tag  og  hæren  bringe  det 
sin  hyldest  i  livlige  tilråb;  det  skulde  være  et  varsel  om 
landets  snarlige  undertvingelse,  idet  man  mindedes  Konstantins 
drøm  om  korset:  i  dette  tegn  skal  du  sejre!  Det  samme  ord 
havde  jo  efter  sagnet  lydt  over  Danebroge  ved  Reval. 

At  dette  er  meningen  med  visernes  fremstilling,  vil  let 
ses,  når  deres  udtryk  sammenstilles.  Mest  betegnende  er  det, 
først  for  nylig  fremdragne,    latinske  distikon    af  Henrik  Boger: 

„prominet  a  turri  labaruin  victoris,  ovatur 
undiqve.  spes  belli  faiistior  inde  venit'', 


'  Hadorphs  udg.  af  riiiikroiiiken,  I  .538.  II  355.  Sveiiska  medeltideiis  rimtrouikor, 
III  V.  3655—76.  Handliiigiir  rin:  .Skand.  liist.  XVIII  5i.  55.  65  ff.  Styffe,  Bidrag  till 
Skand.  historie,  IV  196.  CXC.  CXCVIU.  CGV. 

„sejrherrens  banner  rager  op  fra  tårnet,  det  tiljubles  alle  vegne 
fra,  håbet  om  sejr  er  voxet  derved"  ;  eller  som  det  oversættes 
på  plattysk: 

....  „vort  de  banner  uth, 
hopen  nie  to  der  volghe  droch", 

„strax  ud  med  banneret,    —   man  bar  håb  til  udgangen". 

Samme  betydning  ligger  der  nu  i  andre  vendinger;  så- 
ledes i  det  ofte  fremdragne: 

„tor^stund  is  de  torne  geziret  mit  einem  teken, 
ein  kruze  mit  golde  und  parlen  besteken, 
also  der  keiser  Konstantinus  ehr  heft  gehaden, 
up  dat  ehn  gott  desto  kiklicher  wolde  raden." 

Det  er  det  eneste  sted,  hvor  der  hentydes  til  bannerets 
ydre:  det  var  prydet  med  guld  og  ædle  stene.  Også  dette 
tyder  på,  at  det  er  en  kostelig  relikvie,  der  her  er  tale  om, 
og  ikke  et  almindeligt  banner. 

Atter  i  en  anden  sang  gives  der  den  nærliggende  mod- 
satte fortolkning  af  symbolet:  det  er  et  tegn  på  landets  skænsel, 
men  det  spår  sine  ophavsmænd  fordærv: 

„se  steken  ehren  banner  thom  bogen  thoien  utb, 
den  Ditmarschen  dar  tbor  scbande, 
se  bengen  ehren  schild  woll  aver  de  muren, 
daraver  is  it  en  nicbt  wol  ergangen!" 

Endnu  længe  efter  mindedes  dette  træk,  at  Danebroge 
skulde  sikre  kongens  hær  sejren;  det  udtales  af  Johan  Rantzov, 
der  dengang  var  8  år  gammel  og  levede  i  landets  umiddel- 
bare nærhed,  medens  hans  ældre  broder  Brejde  fulgte  hæren 
og  fandt  sin  død  på  valpladsen.  Intet  kunde  være  mere  selv- 
følgehgt  end  denne  opfattelse,  når  hint  banner  var  det  gamle 
Danebroge  fra  Estland;  intet  kunde  være  mere  uhjemlet,  når 
det  var  et  andet  tilfældigt  flag. 

Dernæst   omtales    Danebroges    tab    ved   Hemmingstedt.     I 

en  som  det  synes  aldeles  samtidig,  samme  eller  den  følgende 
dag,  skreven  tabsliste  hedder  det  om  dette  ulykkelige  slag: 
„de  konink  heflft  vorloren  in  dem  stride  LX  gude  manne. 
Item  dar  tho  sin  houetbanre  vnde  noch  XV  klene  banre"  etc. 
Således  hedder  det  ligeledes  i  en  vise: 

„he  hadde  sine  banren  dar  upgericht, 
de  let  he  dar  to  pande." 

Bannerfører  var  ridderen  Hans  Alefeldt  til  Torning,  amtmand 
på  Segeberg;  om  ham  siger  samme  vise: 

„de  bannervorer  blef  dasuiuest  doet, 

her  Hans  van  Alefelde  rakde  ein  biisse  kloet  .  .  ."; 

„han  blev  truffen  af  en  bøssekugle"';  Itosse  er  den  tids  felt- 
skyts. Slægten  føjede  hertil  en  anden  tradition.  Hans  sonne- 
søns sønnesøns  søn,  storkansleren  Fredrik  Alefeldt,  fortalte 
Thomas  Bartholin,  at  hans  stammefader  havde  svøbt  sig  helt 
ind  i  bannerets  dug  og  tilligemed  det  var  bleven  hugget  i 
tusende  stykker  af  fjendens  sværd.  Begge  dele  lader  sig  dog 
ikke  helt  forene;  blev  Hans  Alefeldt  truffen  af  en  bøssekugle, 
så  blev  det  tillige  efter  visens  opfattelse  hans  bane,  og  han 
kan  da  vel  endnu  have  draget  bannerets  flige  om  sig  for  om 
muligt  at  forhindre  dets  tab,  men  kampens  hele  karakter  lader 
pa  ingen  måde  forudsætte,  at  fjenden  skulde  have  havt  anled- 
ning til  yderhgere  at  tilføje  ham  sår  og  hug.  Ditmarskerne 
kæmpede  jo  som  bekendt  i  en  snæver  forsvarsstilling.  og 
hærens  nederlag  blev  nok  så  meget  hidført  ved  en  almindelig 
panik  som  ved  egenlig  kamp,  mand  imod  mand.  Danebroge 
må  da  også  efter  alle  beretninger  antages  at  være  falden  i 
Ditmarskernes  hænder,  i  det  væsenlige  uskadt,  om  end  med 
spor  af  kampen  og  dens  ofre'. 


'  Zeitschrift  f.  d.  Gesch.  der  Herzogthiimer  XI  23.  17.  365.  V  368.  Jahrbiicher 
f.  li.  Gesch.  der  Herzlh.  IX  111  f.  (v.  1.  9).  Neocorus  I  46-2.  499.  II  564.  R.  Haupt, 
Die  Bau-  und  Kunsldenkmaler  der  Provinz  Schl.-Holst.,  s.  1-21  fif.  Acta  medica  IV  6S: 
.  .  eqvitein  laudatuni  (Joh.  Alef.)    involvisse    se   totum   huic   labaro    et   in  mille  partes 

4.    Danebroges  skæbne  efter  1500. 

Som  slcik  og  brug  var,  ophængtes  de  erobrede  faner  i 
landets  kirker;  Danehroge  kom  til  Wohrden  (Olden  Wohrden). 
Denne  kirke  indtog  en  fremragende  plads  i  landets  historie. 
Beliggende  i  marsken  på  en  over  10  alen  høj  vold,  efter 
hvilken  den  havde  navn  (wurth),  var  kirken  og  byen  en  na- 
turlig fæstning  med  kun  én  adgang  fra  øst.  Hertil  havde  Dit- 
marskerne trukket  sig  tilbage,  da  de  1319  trængtes  hårdt  af 
Holstenerne;  de  havde  tilsidst  taget  deres  tilflugt  til  den  mæg- 
tige kirkebygning.  Da  de  imidlertid  heller  ikke  havde  udsigt 
til  at  holde  -«5ig  her  og  grev  Gerhard  lod  lægge  ved  til  kirken 
for  at  indebrænde  dem,  l»ad  de  om  fred  og  lovede  under- 
kastelse. Greven  vilde  imidlertid  intet  høre  herom,  men  fort- 
satte ildspåsættelsen,  indtil  det  smeltede  bly  fra  taget  begyndte 
at  flyde  ned  på  de  indespærrede.  Med  fortvivlelsens  mod 
gjorde  de  nu  et  udfald  og  tilintetgjorde  den  holstenske  hær. 
Kirken  var  bleven  genopl)ygget,  stor  og  prægtig  efter  landets 
forhold,  og  da  den  yngre  grev  Gerhard,  hertug  i  Sønderjylland, 
1404  fandt  sin  død  på  et  lignende  tog  mod  det  frie  bondefolk, 
blev  det  ene  af  hans  hovedbannere  ophængt  i  Wohrden,  „i 
landets  hjerte",  „fæstet  til  en  lang  stang,  til  skue  for  alle", 
medens  det  andet  kom  til  Meldorf^  I  året  1500  mistvivlede 
man  rimeligvis  om,  at  det  kostelige  bytte  kunde  være  sikkert 
nok  på  det  sidst  nævnte  sted,  og  Danehroge  kom  således  til 
Wohrden. 

At  kirken  i  Wohrden  ikke  var  noget  ringe  gemmested, 
ses  af  dets  til  nutiden  bevarede  arkivskab.  I  dette  opbevares 
der  bl.  a.  en  pergamentsbog,  som  efter  en  foran  indført  notis 
stammer  fra  året  1527.  Det  blev  dengang  vedtaget,  hedder 
det,  at  der  i  denne  bog  skulde  indføres  årlige  regnskaber  over 
visse  memoriepenge,  og  at  den  skulde  „have  fuldkommen  magt 


hostili  acinace   utrumqve   diseerptuni   fuisse,    fidera  parenti   meo  fecit  ex  antiqvissiuiæ 
suæ  gentis  genealogia  .  .  Fr.   comes  de  A."     Sml.  stamtavlerne  2  og  5  i  Jahrbiicher  X. 
'  Presbyter  Brenieiisis,  s.  51.  109.      Neocorus  I  367  f.  559.  J.  A.  Bolten,  Ditmar- 
sische  Geschichte,  III  175  (note  169). 

ligesom  sankt  Nikolaus'  hovedbog".  Endvidere  bestemmes  det, 
at  den  skal  gemmes  i  præsteskrinet  f„in  der  prester  laden") 
under  firedobbelt  lås,  de  to  nøgler  hos  præsterne  og  de  to  hos 
lægfolk,  og  hensættes  i  sakristiet  („gerkamer").  På  samme 
måde  gemtes  her  i  kirken  flere  af  landets  gamle  frihedsbreve 
(f.  ex.  fra  1447  og  1496)  ^  Når  da  Danebroge  blev  ophængt 
her,  kan  det  ingenlunde  siges,  at  der  vistes  det  ringeagt,  eller 
at  man  ikke  satte  pris  på  at  bevare  det. 

Efterretningen  om  at  det  var  her  banneret  fandtes  op- 
hængt, skyldes  landets  bekendte  historieskriver,  præsten  Johan 
Neocorus,  der  fuldendte  sin  krønike  i  året  1598.  Han  måtte 
særlig  i  dette  tilfælde  vide  god  besked,  thi  da  hans  fader  døde 
1580,  havde  han  i  20  år  været  degn  i  Wohrden,  og  her  var 
bistorieski-iveren  altså  selv  voxet  op;  han  var  alt  en  dreng, 
da  landet  blev  erobret   1559". 

Blandt  de  fi-edsbetingelser,  som  Ditmarskerne  dengang 
måtte  indgå  overfor  kong  Fredrik  II  og  hans  to  farbrødre,  \av 
også  den  „under  ed  at  overantvorde  de  hovedbannere  og  faner, 
som  var  bleven  erobrede  i  salig  kong  Hans's  og  hertug  Fredriks 
nederlag,  tilligemed  alle  de  klenodjer,  som  var  i  deres  behold". 
Efter  Joh.  Rantzovs  beretning  var  der  altså  heriblandt  ..et 
stykke  af  det  banner",  som  ved  et  under  var  givet  en  dansk 
konge.  Hans  søn  siger  nærmere  forklarende:  „et  stykke  af 
banneret  .  .  .,  som  næsten  var  odelagt  af  fugtighed  og  ælde". 
Men  han  tilføjer  endvidere:  „som  nu  ses  ophængt  i  Slesvig 
domkirke  som  et  vidnesbyrd  om    denne  sejr"  ^.      Ødelæggelsen 

1  Michelsen,  Ditm.  Urkundenbuch,  s.  lOi.  VII.  R.  Hiiuiit,  aiif.  ski.,  s.  149  ft'.  .>iiil. 
Mohr,  Zur  Veifassung  Ditmarsens,  s.  357  ft'. 

■J  Dahlmanns  udg.  af  Neocorus,  I  pag.  IV  ff.  II  285.  2i9.  305.  Endnu  efter  ile- 
liugen  li)59  var  Vilh.  Dunker  degn  i  W.,  og  Neocorus  var  altså  ueppe  fodt  her,  som 
D.  antager  (Michelsen,  Urkunden,  s.  227).  Hans  omtrentlige  alder  ses  af,  at  af  de  11 
præster  fra  1.556,  soai  han  havde  kendt  ..som  dreng",  var  de  5  afgåede  1559  (Neoc.  Il 
105  og  Michelsen,  auf.  st.). 

'■>  Belli  Ditmarsici  descriptio,  p.  246:  VexiUi  præterea  pervetusti  et  a  priscis  us- 
qve  Daniæ  regibus  antiqvitate  religiosa  venerabilis,  qvod  regi  J.  olim  superato  adenip- 
tum  caries  situsqve  pene  absunipserant.  fragmentum  restitutuni  est:  qvod  nunc  in  aede 
summa  oppidi  .^lesvici  in  Holsatia  suspensuni.  qvasi  victoriæ  hujus  argumentum  ci  n- 
spicitur. 

var  altså  dog  ikke  større,  end  at  banneret  kunde  genkendes 
på  sin  ophøjede  plads. 

Det  spørgsmål  må  påtrænge  sig  enhver:  hvorfor  tog  kong 
Fredrik  II  ikke  Danebroge  med  sig  som  tilhørende  det  danske 
rige,  men  lod  det  blive  i  sin  farbroders  eje?  Svaret  har  altid 
med  en  vis  bitterhed  lydt  på,  at  det  var  af  ligegyldighed,  af 
den  fuldstændigste  mangel  på  sans  for  fædrenes  minder.  Dette 
er  imidlertid  en  aldeles  utilstrækkelig  og  usandsynlig  forklaring; 
thi  både  den  unge  konge  og  hans  rådgivere,  først  og  fremmest 
kansleren  Johan  Fris,  havde  megen  sans  for  vor  historie,  og 
det  bliver  derfor  dobbelt  påfaldende,  at  han  ilede  hjem  fra 
Ditmarsken  til  sin  kroning,  uden  at  tage  denne  ærværdige 
levning,  som  en  af  hans  formænd  på  tronen  havde  forkommet, 
med  sig. 

Grunden  synes  snarest  at  måtte  være  den,  at  traditionen 
om  Danebroge  stred  mod  „den  rene  lære"  og  alt  for  meget 
mindede  om  „j?apisteriet".  Det  antoges,  at  fanen  var  sendt 
fra  selve  paven,  og  dens  tab  i  Ditmarsken  havde  ligesom  givet 
en  støtte  for  tvivlen  om,  hvorvidt  slige  „helligdomme"  kunde 
være  Gud  velbehagelige  eller  snarere  måtte  være  ham  til  for- 
argelse ^ 

Hvad  der  synes  at  støtte  en  sådan  antagelse,  er  andre 
tilsvarende  træk  fra  hin  tid.  Da  Bugenhagen  havde  kronet 
kong  Kristian  III  og  hans  dronning,  misbilligede  Luther  det 
som  et  overgreb  fra  kirketjenerens  side:  indvielsen  af  en  konge 
tilkom  Gud  alene".  Ved  Fredrik  Il's  kroning  viste  det  sig 
endvidere,  at  af  de  18  adelsmænd,  hvem  ridderslaget  blev  til- 
budt, kun  7  vilde  modtage  det;  det  var  en  værdighed,  som 
tildelt  på  denne  måde  og  ledsaget  af  riddereden  alt  for  meget 
mindede  om  katholicismen'^. 

Vi  ser  da  også   kong  Gustav  (Vasa)    opgive  det  nationale 


'  Snil.  Den  danske  kæmpebog  s.  299  nederst. 
a  Werlauft',  Kr.  lU's  kroning,  s.  32. 

3  T.  Becker,  Herluf  Trolle   og  Birgitte  Gio,  s.  15.  Hist.    tidsskr.   5.    række  VI  2fi. 
Snil.  4.  rakke  IV  23. 

st.  Eriks  banner;  første  gang  korsflaget  atter  fremtræder  i 
Sverige,  er  det  blåt  og  gult  efter  rigets  våben,  således  som 
Gustav  havde  delt  dets  fire  blå  felter  ^  Danebroge  kunde  nu 
som  gammelt  rigsbanner  ikke  således  opgives,  da  dets  farver 
var  trængte  alt  for  stærkt  ind  i  den  nationale  bevidsthed;  men 
man  kunde  nok  kaste  ringeagt  på  den  originale  helligdom  som 
gammel  genstand  for  overtro.  Hvorom  alting  er,  så  fik  Dane- 
broge sin  plads  i  Slesvig  domkirke;  hertug  Adolf  var  fuld- 
stændig fri  for  religiøse  fordomme,  han  stod  i  sine  stadige 
felttog  snart  i  katholikernes,   snart  i  protestanternes  rækker. 

Spørgsmålet  om,  hvor  Danebrogsfanen  senere  var  bleven 
af  og  hvor  den  omsider  er  gået  til  grunde,  blev  først  fremsat 
i  programmet  for  det  i  året  1777  stiftede  genealogiske  og 
heraldiske  selskab.  Som  andet  punkt  nævnes  her:  „om  den 
store  danske  antikvitet  „Danebrogsfanen",  dens  oprindelse,  be- 
skaftenhed,  brug,  indflydelse,  skæbne  og  endelige  undergang"  ■. 
Selskabet  selv  har  neppe  senere  syslet  med  dette  spørgsmål; 
derimod  blev  det  kort  efter  besvaret  i  to  lærde  værker,  et 
dansk  og  et  tysk,  men  rigtignok  i  meget  forskellig  retning. 

I  den  1781  udkomne  7.  del  af  „Den  danske  atlas",  om- 
fattende Sønderjylland,  hedder  det  nemlig  (s.  605)  ved  be- 
skrivelsen af  koret  i  Slesvig  domkirke:  „I  dette  kor  hængte 
den  berømte  danske  fane  Danebrog  ....  og  var  at  se,  indtil 
den  ved  1660  af  alder  og  forrådnelse  aldeles  forfaldt,  da  nogle 
born  ved  deres  leg  nedrev  den  af  loftet  og  ingen  bekymrede 
sig  om  at  samle  dens  levninger."  Hvorfra  udgiveren.  Hans 
de  Hofman,  har  denne  efterretning,  siges  ikke;  den  må  efter 
værkets  tilblivelse  antages  at  hidrøre  fra  en  lokal  indberet- 
ning. 

Få  år  efter,  1784,  omtalte  præsten  i  Altona  J.  A.  Bolten 
i  sin  „Ditmarsische  Geschichte",  3.  bind,  Danebrogsfanen  som 
undergået  i  Nikolaj  kirke  i  Kiel:  .  .  .  „wovon  solcher  Rest 
nachher    in    der  Domkirche  zu    Schleswig,    und  zuletzt    in    der 

>  H.  Petersen,  s.  39. 

-  Werlauff,  Det  kongl.  danske  selskab,  s.  133. 

Nikolai-Kirche  zu  Kiel,  zu  sehen  gewesen"  (s.  406).  Kilden 
til  denne  efterretning  er  det  store  værk  af  Westphalen,  Monu- 
menta  inedita,  111,  i  hvilket  aktstykkerne  fra  Ditmarskens 
erobring  var  aftrykte;  her  findes  der  nemlig  til  hin  artikel  om 
fanernes  tilbagelevering  den  anmærkning:  „Levningerne  af  disse 
faner  bevares  endnu,  ophængte  over  alteret  i  Nikolajkirken  i 
Kiel"^  1  henhold  til  disse  oplysninger  søgtes  der  ivrigt  efter 
ethvert  spor  af  den  tabte  fane,  dengang  Danebrogsordenen 
skulde  udvides  1808,  men  uden  resultat;  levningerne  af  de 
gamle  faner,  som  oprindelig  havde  hængt  over  alteret,  var 
senere  bleven  bragte  op  på  kirkeloftet,  til  det  såkaldte  kirke- 
kammer, hvor  bl.  a.  landrettens  arkiv  havde  sin  plads;  men 
henimod  slutningen  af  århundredet  var  der  også  her  bleven 
ryddet  op  og  endel  af  det  gamle  skrammel  var  solgt  på  avk- 
tion.  I  sin  „Historie  om  Ditmarskerkrigen"  udtalte  Molbech 
da  også  1813  om  kirken  i  Kiel:  „her  skal  denne  relikvie 
endnu  have  været  at  se  i  sidste  halvdel  af  det  18.  århundrede; 
men  når  den,  efterat  man  så  lidet  agtede  på  den,  rent  er 
forsvunden,   er  mig  ubekendt"   (s.   232). 

Molbechs  bog  blev  den  nærmeste  anledning  til,  at  spørgs- 
målet et  par  år  efter  fornyedes  i  tidsskriftet  „Provinzial-Be- 
richte  der  Herzogthiimer  Sch.  H."  for  1816;  her  fremsattes 
nemlig  (s.  539)  af  en  anonym,  som  havde  læst  ovenstående 
ytring,  en  motiveret  „Anfrage,  betreffend  die  in  Kiel  bis  in 
die  neuesten  Zeiten  aufbewahrt  gewesen  sein  sollenden  alten 
Danebrogsfahnen".  1  den  næst  følgende  årgang  (1818,  s.  127) 
fulgte  svaret,  som  udbredte  sig  over  alle  de  herhen  hørende 
spørgsmål  og  stadfæstede  de  tidligere  fremkomne  oplysninger. 

Først  adskillige  år  efter  mødte  denne  opfattelse  en  ind- 
sigelse, men  den  kom  da  også  med  des  større  kraft.  G.  W. 
U.  Wedel  skrev  nemlig  i  samme  tidsskrifts  årgang  1827  en 
længere  afhandling  „vom  Danebrog,  nåmlich  den  bisher  ver- 
breiteten  Fabeln   seines  Ursprungs,   seines  Verlustes  und  seiner 


'  III    ISSl :    Quoriim    reliquias    suspeiisas    servat    altare   tenipli   s.    Nic  ilai    Kilo- 
iiiensis. 

Wiedereroberung  in  Ditmarschen ;  desgleichen  iiber  die  erste 
Stiftung  des  Ordens  vom  Danebrog"  (s.  284.  426),  og  drog  her 
i  de  voldsomste  udtryk  til  felts  imod  alt  hvad  der  berettes  om 
den  gamle  fane.  Denne  kritik  er  nu  vel  aldeles  forældet,  da 
den  opererer  med  et  meget  ufuldkomment  kendskab  til  vor 
histories  kilder,  men  den  indeholder  dog  en  såre  berettiget 
kritik  af  den  hele  tale  om  Danebroge  i  Kiel:  „Der  Unsinn 
eines  Transportes  dieser  Fahne  vom  Schleswiger  Dome  ist  aber 
um  so  auflfallender,  weil  fiir  eine  solche  Wanderung  auch  nicht 
ein  einziger  verniinftiger  Grund  denkbar  ist"    (s.  298). 

Dette  er  da  også  i  virkeligheden  alt  hvad  der  kan  siges 
om  den  ting.  Når  skulde  denne  flytning  være  foregået?  Man 
har  svaret:  da  Gottorperne  blev  fordrevne  fra  Sønderjylland. 
Men  dette  skete  hver  gang  uden  varsel,  over  hals  og  hoved, 
og  de  flygtede  ingen  sinde  til  Kiel,  men  til  Hamborg.  Og 
hvad  i  al  verden  skulde  have  bragt  dem  til  at  lade  Dane- 
broge hente  fra  domkirken  for  at  føre  det  med  sig  ud  af 
landet? 

Det  hele  beror  på  en  mistydning  af  Westphalens  anmærk- 
ning: fanerne  fra  Ditmarsken  ses  der  levninger  af  i  Kiel,  siger 
han;  men  der  var  jo  mange  faner  foruden  Danebroge.  Dette 
sidste  forte  Adolf  til  Slesvig  domkirke,  resten  kan  han  jo  have 
sendt  til  Kiel.  I  og  for  sig  var  det  jo  dog  naturligt,  at  den 
gamle  danske  helligdom  kom  til  en  gammel  dansk  by  og  kirke, 
—  man  var  dengang  ingenlunde  uvidende  om  eller  ligegyldig 
for  Slesvigs  gamle  berømmelse  under  de  danske  konger.  I 
Kiel  har  Danebroge  aldrig  været,  og  hvad  der  kan  oplyses  om 
de  derværende  faners  skæbne  vedkommer  ikke  os^ 

Vi    må    da    vende   tilbage  til  den  i   „Danske   atlas"    med- 


1  striden  om  „hvor  blev  Danebroge  af?"  optoges  som  bekendt  1839  af  Fr.  Barfod 
i  ,.Brage  og  Idun"  og  besvaredes  af  ham  i  de  mest  sårende  og  harmfukle  vidtryk, 
medens  A.  Baggesen  kritiserede  hans  fremstilling.  N.  Falck  i  Kiel  stillede  sig  imid- 
lertid på  Barfods  side  og  fastholdt  de  ældre  påstande.  Endelig  gentog  B.  dem  1881 
i  „Dansk  folkeblad",  men  blev  her  imødegået  af  mig,  dels  ved  en  kritik  af  de  ældre 
forfattere,  dels  ved  fremdragelsen  af  det  i  det  folgende  nævnte  vidnesbyrd  af  U.  Pe- 
tersen (Nr.  49.  50.  59.  61  [ovfr.  s.  45  ff.]). 

delte  efterretning,  at  Danebroge  gik  til  grunde  i  Slesvig  dom- 
kirke ved  år  16f)0.  Dette  stemmer  med  den  ældste  og  fuldt 
pålidelige  meddelelse,  som  er  efterladt  i  Ulrik  Petersens  hånd- 
skrevne Slesvig  bys  historie.  Forfatteren  af  denne  har  som 
bekendt  efterladt  sig  uhyre  samlinger  til  hertugdømmets  og 
særiig  til  sin  fodebys  historie;  hver  lille  enkelthed  er  her 
drøftet  med  den  største  omhyggelighed  og  en  rigdom  af  op- 
lysninger bevarede  fra  en  fjern  fortid.  Ulrik  Petersen  var  født 
1656  og  levede  til  1735,  men  hans  store  historiske  værk  er 
affattet  før  1713;  han  kalder  nemlig  byen  for  de  gottorpske 
hertugers  residens.  Han  tilhørte  en  formuende  og  anset  slægt, 
hans  fader  var  købmand  og  rådmand  og  selv  var  han  jurist 
og  havde  uddannet  sig  ved  mange  års  rejser  i  udlandet. 
Ingen  kunde  altså  være  bedre  underrettet  om,  hvad  der  var 
foregået  med  det  navnkundige  flag  end  netop  han,  hos  hvem 
stedkyndighed  og  fordomsfri  dannelse  gik  hånd  i  hånd  med  en 
varm  interesse  for  alle  fortidsminder;  hans  studier  over  Dane- 
virke  er  bekendte  i  videnskaben, 

Ulrik  Petersen  fortæller  da,  efter  at  have  omtalt  bannerets 
hidkomst  til  kirken,  at  det  hang  her  „bis  sie  endlich  vor  Al- 
terthum  anno  etwan  1660  niedergefallen  und  verloren  gegangen, 
vielleicht  da  das  vorhin  bunt  bemalte  Gewolbe  repariret  und 
mit  weissem  Kalk  iibertiinget  v^^orden" '.  Fortællingen  om 
drengene,  som  skulde  have  revet  det  ned,  må  han  endnu  ikke 
have  hørt,  og  den  er  da  ej  heller  ret  sandsynlig;  langt  rime- 
ligere lyder  det,  at  den  sidste  svage  levning  er  bleven  fjernet 
som  værdiløs,  da  hvælvingerne  hvidtedes  og  de  sidste  minder 
fi-a  den  katholske  tid  således  forsvandt. 

Det  forekommer  mig  efter  alt  det  her  fremførte  at  være 
utvivlsomt,  at  „Danebroge"  således  kan  følges  gennem  vor 
historie  i  over  400  år.  Ikke  som  et  paveligt  labarum,  men 
som  et  ridderligt  stridsbanner  dukker  det  op  på  korstoget  i 
Estland;   som  rigets  symbol,   et   „Danebroge",    kendes  det  i  de 


'  Håndskriftet  i  Geli.  ark.:  Slesvig  by,  s.  352.     Om  U.  Petersen  se  Staatsb.  Ma- 
gaziii,  X  636.    Danske  samlinger,  2.  række  IV  339. 

følgende  århundreder,  og  dets  mærke  bliver  sat  i  alle  flag  og 
faner:  da  erkebiskoppen  i  den  kongelose  tid  har  ført  rigets 
styre,  overdrager  han  med  det  den  højeste  magt  til  den  ud- 
valgte konge.  Så  fremdrages  det  atter  et  halvt  hundrod  år 
efter  af  sin  forglemmelse  og  fores  til  Ditmarsken  for  at  lægge 
dette  frie  land  under  kongens  magt;  men  det  fører  ikke  sejren 
med  sig  og  går  tabt.  Mange  år  efter  hentes  det  tilbage  med 
våben  i  hånd  og  føres  til  sit  sidste  hvilested,  i  Danmarks 
ældste  bispekirke,  nær  Danevirke  og  alle  de  store  minder  fra 
vort  folks  ældste  tider.  Her  hænger  det  endnu  i  hundrede 
år;  omkring  det  færdes  en  slægt,  som  holder  stedets  navnkun- 
dige fortid  i  ære,  og  under  det  jordfæstes  kongehusets  frænder, 
det  danske  riges  hertuger.  Da  dette  siden  forandredes  og 
Gottorp  blev  „en  torn  i  Danmarks  fod",  da  havde  det  gamle 
banner  fyldt  sine  dages  tal  og  var  umærkelig  hensmuldret  og 
forgået. 


5.    Danebroges  navn. 

Ordet  brog  (broge)  bruges  endnu  i  sproget  om  tojstykker, 
der  er  afskårne  til  særligt  brug:  rorbrog,  pattebrog  o.  1.,  særlig 
om  benklæder  (lårstykket,  modsat  „hoser").  At  det  dog  alt 
tidligere  også  særlig  betegnede  en  fane,  synes  at  fremgå  af  en 
sammensætning,  der  vel  kun  forekommer  en  enkelt  gang  i 
vore  middelalders  breve,  men  ikke  desmindre  kræver  en  sådan 
forklaring.  Det  er  som  bekendt  ikke  det  eneste  ord  eller 
begreb,  som  kun  er  overleveret  os  på  denne  tilfældige  måde. 

Det  hedder  nemlig  i  et  forlig,  som  131S  oprettedes  mellem 
kong  Erik  Menvæt  og  hans  forhenværende  drost  Nils  Olavsøn, 
at  dennes  venner  skal  have  ret  til  at  sælge  deres  jordegods, 
om  de  vil  det,  undtagen  „brogelen"  og  „sådant  gods,  som  er 
givet  dem  for  tjenester"'  (..ipsum  (amicum  N.)  seqventur  bona 
sua  preter  broghelen  et  talia  qve  pro  serviciis  sunt  concessa"  ') 

'  Michelsen,  Urkuiiden,  11  154. 

Udgiveren  fremsætter  det  spørgsmål,  om  ordet  ikke  skulde 
være  fejlskrift  for  „borglehen" ;  men  dels  er  der  slet  ingen 
grund  til  at  skyde  en  sådan  rettelse  ind  i  et  vel  bevaret  origi- 
nalt dokument,  dels  vilde  vi  være  lige  nær,  da  borgelen  vilde 
stride  mod  vor  sprogbrug  i  middelalderen. 

Vi  må  da  undersøge,  hvad  der  skal  forstås  ved  det  nævnte 
udtryk;  hvad  må  det  antages  at  være  for  gods,  som  de  på- 
gældende ikke  må  sælge,  altså  betragte  som  deres  fulde  ejen- 
dom? Vi  har  da  uden  al  tvivl  en  parallel  i  Kristoffers  løfte 
til  forskellige  'personer  om  at  „måtte  bruge"  deres  rette  arve- 
gods i  Danmark  („de  scollen  al  eres  rechten  ervegodhes,  dat 
se  hat  hebben  und  noch  hebben  an  Denemarken,  bruken",  sst. 
s.  177).  De  gode  mænd  kan  altså  sidde  inde  med  tre  slags 
gods:  arvegods,  personlig  erhvervet  gods  (gaver,  sold  o.  1.)  og 
„brogelen" ;  købegods  må  vel  i  denne  sammenhæng  regnes  for 
arvegods.  Brogelen  vilde  herefter  omfatte  ethvert  personligt 
len  og  navnet  svare  til  det,  også  samtidig  hos  os  om  de  ven- 
diske len  brugte  „fanelen".  Navnet  har  sin  tilknytning  i  den 
skik  at  overlevere  lenet  med  en  fane,  eller  større  len  med  et 
antal  faner;  således  siges  Sønderjylland  1386  at  være  over- 
draget Gerhard  „cum  banderiis",  med  faner.  Men  det  kan 
også  have  en  ældre  oprindelse.  I  Tyskland  fandtes  der  nemlig 
særlige  forleninger,  som  lå  til  embedet  som  mærkesmand  („bene- 
ficia  ad  regia  vexilla  pertinentia",  —  „beneficium  qvod  ad 
vexillum  ferendum  pertinet"  '),  og  det  samme  kan  for  så  vidt 
også  siges  at  have  været  tilfældet  hos  os,  som  jo  endnu  i 
Valdemarernes  tid  høvdingerne  selv  fører  deres  banner.  Da 
Valdemar  I  drog  mod  Venderne  og  måtte  opgive  det  skib,  på 
hvilket  han  var,  sprang  han  over  på  et  andet  med  sværdet  i 
sin  højre  og  banneret  i  sin  venstre  hånd,  og  Saxe  omtaler  det 
som  en  selvfølgelig  sag,  at  hæren  havde  at  følge  banneret, 
ikke  skibet.  I  anledning  af  den  bekendte  fortælling  om  Tymme 
Sællandsfar  i  England    kommer    det    frem,    at   det  er  stridende 


>  Waitz,  Deutsche  Reichsverfassung,  II  32.  IV  185. 
A.  D    Jørgensen:  Afliandl.  II. 

mod  vedtagen  skik,  at  en  almuesmand  fører  mærket,  det  til- 
kommer en  „splendidissimus  aqvilifer"  ^.  Således  bærer  jo 
også  endnu  1500  en  af  landets  ypperste  riddere  hovedbanneret 
for  kongen;  1404  føres  grevens  banner  af  hans  marsk.  Når 
da  en  eller  flere  faner  overrækkes  lensmanden,  er  det  selv- 
folgelig  tegn  på  hans  lenspligt,  og  flertallet  af  faner  tegn  på, 
at  han  skal  møde  med  flere  afdehnger.  Navnet  „brogelen" 
må  herefter  antages  at  være  en  gammel  dansk  betegnelse  for 
et  len,  som  blev  givet  mod  forpligtelse  til  at  yde  hærfølge,  at 
fore  en  trop  med  særHgt  mærke,  en  clipeus  (et  skjold,  et 
mærke),   som  Saxe  synes  at  kalde  det^. 

Heraf  synes  da  også  tillægsordet  broget,  svensk  brokig, 
at  måtte  forklares,  som  afledet  af  brog  i  den  særlige  betyd- 
ning af  mærke,  banner.  Ordet  haves  som  bekendt  også  i 
sammensætningen  ..danebroget",  „danbroget",  særligt  om  de 
danske  farver,  men  også  om  enhver  stærk  sammenstilling  af 
farver;  alt  Vedel  har  i  visen  om  Svend  Felding  en  „dane- 
broget hest"  ^. 

Endnu  må  jeg  komme  tilbage  til,  at  navnet  Lodbroge  bor 
opfattes  på  samme  måde  som  navn  på  en  fane,  der  da  giver 
bestemte  personer  tilnavn:  Regner  Lodbroge,  Lodbrogsønnerne, 
Lodbrogsdøtre  (der  syr  banneret).  Det  er  en  mistydning  af 
navnet  i  det  islandske  sagn,  når  det  udledes  af  de  lodne  ben- 
klæder^ hvad  så  Saxe  har  optaget,  idet  han  samtidig  sætter 
det  islandske  Lodbrog  istedenfor  det  danske  Lodbroge  (Lod- 
broki).  På  samme  måde  udledede  man  i  Sverige  Danebroge 
af  de  danske  vide  benklæder  K 

Hvad  det  første  led  i  sammensætningen  angår,  da  bliver 
det  mere  tvivlsomt,    om  der  derved   skal  tænkes  på   „lod",    en 


'  Saxo  p.  74fi.  510. 

'■=  Årbøger  1876,  s.  73  [nærv.  skr.  I  ^90]. 

^  S.  Grundtvig,  Folkeviser,  I  409.  403  anm.  2.  Molbech,  Dialektlexikoii  (brokug 
—  broged,  sml.  aviig  —  aved). 

•*  Loccenius,  Historia  Sveciæ,  lib.  IV  p.  152.  —  [.Senere  Tilføjelse:]  „Borgniesters- 
buxer"  kaldte  man  i  Kiel  den  fane,  der  blev  hængt  ud  fra  kirketårnet  for  at  betegne, 
at  markedsfreden  var  indtrådt  (i  omslagetl.     Holst.  Idioticon  III  333. 

skindbræmme  e.  I.;  eller  jord,  land  (låå)  i  betydning  af  kon- 
gens rige;  eller  om  det  er  „lot",  skæbne,  varsel,  svarende  til 
den  forestilling,  som  man  havde  om  banneret  og  som  gav  det 
betegnelsen   „præsagiens  vexillum"  ^ 


6.    Det  danske  kongevaben. 

I  „Årbøgerne"  for  1882,  s.  31,  siger  Dr.  H.  Petersen 
med  henblik  på  min  afhandling  om  det  danske  kongevåben 
(ovfr.  s.  79) :  „Det  er  alt  for  søgt  endnu  at  ville  antage,  at 
der  i  de  (røde)  søblade,  flores,  er  nedlagt  nogen  somhelst  tanke 
om  Danmarks  svømmende  (grønne)  øer,  og  at  tro,  at  løvernes 
blå  farve  antyder  havets  strømme  (!)  som  Danmarks  naturlige 
værn.  En  slig  fortolkning  tor  med  sikkerhed,  for  de  tider  her 
er  tale  om,  antages  for  heraldisk  umulig;  det  er  helt  andre 
grunde,  som  har  havt  indflydelse  på  våbenmærkerne  og  deres 
farve."  Som  sådanne  grunde  anføres  derpå,  at  den  engelske 
konge  havde  valgt  gyldne,  den  tyske  kejser  sorte  (eller  røde) 
løver;  den  danske  konges  blev  da  af  hensyn  hertil  „naturligt" 
blå.  Søbladene  anvendtes  som  dekoration  for  bunden,  især  i 
vævede  tøjer.  —  Men  er  dette  „grunde"  for  „valget"  af  den 
danske  konges  mærker  og  deres  farver? 

Jeg  skal  villig  indrømme,  at  min  forklaring  af  mærkerne 
i  den  for  nævnte  afhandling  var  holdt  for  snæver;  opfattelsen 
af  søbladene  som  symbol  på  øriget,  og  af  de  blå  løver  som 
symbol  på  havet,  der  omgiver  det  og  ligesom  er  dets  forsvar, 
er  rimeligvis  for  bestemt  formuleret.  Jeg  har  da  også  for- 
længst selv  givet  tanken  en  anden  og  videre  form:  „En  anden 
overlevering  siger,  at  der  ved  de  blå  løver  var  tænkt  på  rigets 
strømme,  og  rigtigheden  heraf  bestyrkes  i  boj  grad  ved  sø- 
bladenes naturlige  betydning.  De  konger,  som  valgte  dette 
dobbelte  mærke,   har  uden  al  tvivl  dermed  villet  betegne  deres 


1  Sml.  min  afli.  om  Danebroge,  ovfr.  s.  9  f.     Den  danske  kirkes  grundlæggelse, 
tillæg  s.  108. 

8* 

rige  som  en  havets  datter  og  en  havets  dronning."'  Denne 
opfattelse  må  jeg  på  det  bestemteste  fastholde. 

Dr.  Petersen  synes  at  antage,  at  „en  slig  fortolkning", 
d.  e.  en  forståelse  af  mærkerne  som  symboler  på  den  pågæl- 
dende konges  rige,  „for  hin  tid"  er  umulig.  Af  hvilken  grund? 
Er  det,  fordi  hin  tid  var  fremmed  for  symbolikkens  ejendomme- 
lige tiltrækning?  Tværtimod.  Dens  åndfuldeste  og  betyde- 
ligste mænd  tænkte  så  at  sige  i  symboler.  Man  læse  f.  ex. 
Lucidarius  med  dens  utallige  udtydninger  af  messetjenestens 
og  kirkebygningens  tilfældigste  enkeltheder.  Eller  man  gøre 
sig  bekendt  med  riddervæsenets  betydningsfulde  ceremonier  og 
ridderdigtningens  symbolik:  man  tage  lensvæsenets  og  konge- 
dømmets symbolske  handlinger,  eller  de  kirkehge  og  borgerlige 
lags  vedtægter.  Overalt  møder  der  os  det  mest  udprægede 
hæng  til  at  symboHsere.  at  iklæde  tankerne  en  billeddragt  eller 
en  let  forståelig  billedskrift. 

Særhg  må  det  siges  om  våbenmærkerne-.  Som  jeg  alt  i 
min  første  afhandling  henviste  til,  fmdes  der  i  Didrik  af  Berns 
saga  en  række  skjoldfortolkninger,  således  som  de  jo  alt  kendes 
fra  Grækernes  tid.  Det  samme  findes  i  samtidige  tyske  helte- 
digte.  Er  det  da  for  meget  at  gå  ud  fra,  at  mænd  som  Ab- 
salon og  hans  konger,  hvem  af  dem  der  nu  først  har  optaget 
vort  våbenmærke,  har  kunnet  og  har  villet  lægge  en  tanke  i 
valget?  Jeg  skal  til  yderligere  bestyrkelse  for  min  antagelses 
rigtighed  anføre  et  sted  af  det  omtrent  samtidige  tyske  helte- 
digt „Gudrun",  der  som  bekendt  behandler  et  tildels  nordisk 
sagnstof.  En  hær  fra  Vesterhavets  kystlande  drager  til  Nor- 
mandi  for  at  udfri  Gudrun  af  kong  Ludvigs  fangenskab;  den 
lander  og  drager  op  imod  borgen,  og  kongens  søn  Hartmut 
opregner    nu    dens    bannere.      Foruden   det    hvide  hovedbanner 


1   Fyrretyve  forfælliiiger  af  todrelandcts  liistorie  (18S2),  s.  78  f. 
-'  [Seiieie  Tilføjelse:]   Om   kendemærker   fra    hin   tid   se  Saxo  p.  979:    Venderne 
kender  Absalon,  der  stdr  ved  masten  på  sil  skib,  ..ex  clypeis  notis". 

nævnes    således    to    andre    kongeflag,    der    symbolsk    betegner 
dem,   som  fører  dem.     Det  første  er  fra   „Sølandet": 

Noch  sihe  ich  hie  bi  weiben  einen  vanen,  der  ist  breit, 

von  wolkenblåwen  siden,  daz  si  iu  geseit, 

den  bringet  uns  her  Herwic  då  her  von  Sélanden: 

sebleter  swebent  drinne:   er  wil  hie  vaste  nschen  sinen  anden'. 

Det  er  ordret: 
„End  ser  jeg  derhos  flagre  en  fane,  den  er  bred,  af  slyhlå 
silke,  det  være  sagt  eder,  den  bringer  os  her  Hervig,  herren 
fra  Sølandet:  søblade  svæver  der  i  den:  han  vil  her  for  sandt 
hævne  sin  skam."  Her  tillægges  der  altså  utvetydigt  både 
den  blå  farve  og  søbladene  en  symbolsk  betydning;  det  er  sø- 
rigets  konge,   som  sætter  dem   i  sit  banner". 

„Søbladet"  har  en  gammel  mythologisk  betydning;  det 
siges  i  Tyskland  at  være  en  forvandlet  jomfru,  kaldes  „svane- 
blomsten", eller  antages  at  være  bolig  for  en  søvætte.  Hos 
os  kaldes  planten  foruden  søblad  og  søblomst  for  søfrue  og 
åkone  (åkande);  i  Norge  og  Sverige  nøkkeblomst ^. 

Hvad  løvernes  blå  farve  angår,  da  har,  som  jeg  alt  tid- 
ligere har  fremhævet,  opfattelsen  af  deres  symbolske  betyd- 
ning århundreders  tradition  for  sig.  Jeg  henviste  i  så  hen- 
seende til  Terpagers  Ribe-beskrivelse  (1736),  der  atter  støtter 
sig  til  Jon  Kolding  (1594);  men  det  pågældende  sted  hos 
denne  forfatter  (s.  86)  omtaler  dog  kun  Nipsåens  tre  arme 
som  anledning  til  de  tre  løver  i  Ribe  segl.  Kolding  kommer 
dog  på  et  andet  sted  i  sin  Danmarks  beskrivelse  ind  på  en 
omtale  af  selve  rigets  våben,  og  her  stemmer  hans  tolkning- 
fuldstændig,   endog  i  udtrykkene,  med  den  torhen  af  mig  frem- 


1  Kudruii,  Ubersetznng  und  Urtext,  von  W.  v.  Ploennies,  s.  ]!22. 

■^  [Senere  Tilføjelse:]  Der  har  været  talt  imod,  at  søbladene  havde  selvstændig 
betydning.  Det  fremgår  dog  af  in-.  Eriks  skjold  til  Halev,  livor  de  danner  et  selv- 
stændigt felt  (Thorkeliii). 

'  Simrock,  Deutsche  Mythologie,  s.  509.  Jenssen-Tiiseh,  Nordiske  plantenavne, 
s.  152  fl. :  Nyniphea  alba. 

satte.  Ved  skildringen  af  Kronborg  kommer  han  nemlig  ind 
på  at  opregne  de  rigdonmie,  som  alle  vegne  fra  føres  hertil 
og  her  forbi,  og  han  siger  da,  at  de  græske  høvdinger  som 
skjoldmærke  bar  et  gyldent  vædderskind,  at  Franskmanden 
fører  tre  liljer,  „non  sine  mysterio",  og  kejseren  en  ørn  i  sit 
våben:  „men  for  Danmarks  og  Nordens  (d.  e.  Norges)  konge 
er  der  af  det  tredobbelte  Bæltehav  \  der  ad  tre  veje  trænger 
ind  i  disse  lande  og  skiller  Jylland  fra  Fyn.  Fyn  fra  Sælland 
og  Sælland  fra  Skåne,  opstået  et  berømmeligt  våben,  nemlig 
de  tre  blå  løver".  Ved  sin  vildhed,  sin  styrke,  sin  larm  og 
evindelige  uro  ligner  havet  dette  forfærdelige  d}T,  og  ligesom 
løven  langt  overgår  alle  andre  firføddede  og  fælder  dem  uden 
møje,  „således  forfærder  dette  hav,  sikkerlig  det  ypperste  af 
alle,  som  et  værn  for  de  danske,  med  sine  udbredte  arme  og 
sine  dybe  strømme  hver  den  fjende,  der  beskuer  det,  og  om- 
giver rigets  styrke,  omgjorder  dets  mange  øer,  der  er  som 
forbundne  ved  et  bælte,  og  bevarer  dem  sikre  for  fjenders 
indfald  og  hærværk,  ret  som  en  kærlig  moder,  der  omfavner 
sit  barn,  eller  som  et  kosteligt  bælte,  der  pryder  en  jomfru. 
Derfor  kaldes  dette  hav  også  Bæltehavet. '" - 

Som    det    vil    ses,     modstår    Jon   Kolding    ikke    den    nær- 


'  [Senere  Tilføjelse:]  Se  O.  Nielsen,  Danske  stednavne,  s.  327:  Bælt  =  Kattegat. 
Resen,  Samsø  (1675i,  s.  75,  disjt  af  Kingo  til  Samso:  ,.tal  til  din  broder  Bælt,  som  med 
de  våde  arme  dig  tavner  rundt  omkring":  s.  77  om  Samso:  „og  hvor  hun  vender  sig, 
der  har  hun  brødreland,  som  drikker  hendes  skål  i  Beltis  salte  vand''.  —  Adam  4,10 
betegner  tydeligt  Bæltehavet  som  Østersoen  helt  ud  til  Skagen  (hvor  det  grænser  til 
Vesterhavet).  2,15  har  han  navnet  Østersø;  han  siger,  at  det  går  som  et  bælte  (til 
Grækenland). 

*  Jonas  Koldingensis,  Daniæ  descriptio  nova,  p.  123  f. :  ,.at  Daniæ  et  septen- 
trionis  regi  ex  trimari  Balthico,  in  has  terras  se  triplioi  incursti  immittente  et  G.  a  F., 
F.  a  Sel.,  .Sel.  a  .Se.  dividente:  qvædam  suorum  nobilissimorum  insignium  oriuntur: 
tres  nimirum  cærulei  coloris  leones"  .  .  .  ,.Et  ut  fera  hæc  validissima  ....  cætera 
bruta,  maxime  vero  inimica,  sine  negotio  prosternit,  nobilemqve  iram  gerit :  ita  hoo 
mare,  facile  omnium  præstantissimum,  Danis  nmnimentum,  brachiis  extensis,  alveisqve 
suis  profundissiniis,  hostes  se  intuentes  terret,  et  regni  vires  circumdat:  ejusqve  insu- 
las  qvamplurimas,  qvasi  cingulis  redimitas  cingit,  tutasqve  ab  hostium  iiicursionibus 
et  latroeiniis  c-onservat:  liaud  secus  ae  pia  mater  infantulum  ulnis  suis  amplectitur: 
vel  qvomodo  virgineni  baltheus  pretiosus  condeoorat.  Unde  et  mare  BaKhicum  iiuii- 
cupatum  est." 

liggende  fristelse  at  lade  de  tre  løver  være  de  tre  hoved- 
sunde; men  hovedsagen  for  ham  er  dog  selve  havet, '  som 
omgiver  de  danske  lande.  Og  den  tradition,  at  det  netop 
er  havets  farve,  som  er  givet  vort  kongevåbens  hoved- 
mærke, medens  dets  gyldne  bund  er  prydet  med  søblade,  vil 
neppe  heller  i  fremtiden  nogen  umotiveret  kritik  få  til  at  for- 
stumme. 


ERLAND  KALV  OG  KONG  VALDEMAR. 

(1877.) 

[Historisk  Aarbog  1878,  udg,  af  .S.  B.  Thrige,  S.  -219—28.] 


1^  ortællingen  om  „ridder  Kalv"  er  ved  Kristian  Winthers 
digt  vistnok  bleven  en  af  de  mest  populære  i  den  danske  hi- 
storie. Kongens  vittige  indfald,  som  det  er  overleveret  af 
Arild  Hvidtfeldt  og  findes  hos  alle  senere  historikere,  er  her 
bleven  fortrinlig  fremhævet,  såvel  ved  digtets  hele  tone  som 
ved  den  række  allusioner  til  slægtnavnene,  der  sætter  skæmten 
med  Erland  Kalv  i  det  rette  lys. 

Men  det  går  denne  fortælling  som  så  mange  andre,  der 
indeholder  „historiske  ord",  at  den  fra  først  af  er  fi-emgået  af 
en  misforståelse  af  kildernes  udsagn.  Alle  senere  forfattere 
har  den  på  første  eller  anden  hånd  fra  Hvidtfeldt,  men  denne 
har  her  som  så  ofte  brugt  sin  kilde  skødesløst,  og  skønt 
denne  nu  for  længst  bar  været  tilgængelig  for  alle  ^  (det  er 
den  såkaldte  holstenske  krønike,  presbyter  Bremensis)  —  og 
er  bleven  forøget  med  flere  værdifulde  aktstykker,  synes  dog 
endnu  ingen  at  have  lagt  tilbørlig  mærke  til  Hvidtfeldts  fejl. 

Dette  kunde  nu  endda  være  det  samme,  dersom  hans 
forandring  var  en  forbedring  af  historien,  dersom  han  f.  ex. 
havde    pointeret    vittigheden    .skarpere;    men    dette    er  så   langt 

fra  tilfældet,  at  tværtimod  det,  som  i  hans  gengivelse  er  bleven 
en  let  spøg,  i  virkeligheden  viser  sig  at  have  været  en  ual- 
mindelig træffende  og  bidende  vittig  revselse  af  den  frafaldne 
ridder.  De  forhold,  under  hvilke  sammenstødet  fandt  sted,  er 
desuden  så  ejendommelige,  medens  det  nu  står  som  en  fuld- 
stændig løsreven  a'nekdot,  at  det  vel  lønner  sig  umagen  et 
øjeblik  at  dvæle  ved  det. 

Hvidtfeldt  fortæller  i  anledning  af  Valdemar  Atterdags 
kamp  i  Jylland  i  året  1359:  „Udi  dette  oprør  faldt  Erland 
Kalv  fra  hannem,  som  indehavde  Ribe;  han  fik  Møgeltønder 
og  Gram  derfore  udi  forlening."  Og  til  det  følgende  år  for- 
tælks:  ..Erland  Kalv  lod  forsone  sig  på  den  tid  med  kong 
Valdemar  og  faldt  hannem  til  igen,  med  tre  slotte,  Ribe, 
Møgeltønder  og  Gram.  Derover  sagde  kong  Valdemar  om 
hannem:  Kalv  er  en  god  ko;  ifjor  gik  han  bort  som  en  kalv, 
nu  er  han  som  en  ko  kommen  igen  med  to."  Det  samme 
lindes  så  godt  som  ordret  hos  Holberg  og  Suhm  og  derefter 
med  små  variationer  hos  de  nyere  forfattere. 

Den  lærde  Hans  Gram,  som  underkastede  en  hel  række 
punkter  i  Valdemar  Atterdags  historie  en  grundig  kritik,  gik 
kun  tildels  ind  på  fortællingen  om  Erland  Kalv;  han  tog  den 
på  Hvidtfeldts  avtoritet,  men  oplyste  af  aktstykker  fra  året 
1372,  at  ridderen  også  i  dette  år  måtte  have  tjent  greverne, 
og  da  han  uimodsigeligt  i  mellemtiden  var  kongens  højtbe- 
troede  mand,  måtte  man  altså  antage  et  dobbelt  frafald  og  en 
dobbelt  forsoning.  Hvidtfeldts  gengivelse  af  anekdoten  gik  han 
ikke  ind  på. 

Hertil  må  der  nu  først  bemærkes,  at  der  ikke  er  fjerneste 
grund  til  at  antage  et  dobbelt  frafald  under  næsten  de  samme 
omstændigheder;  Hvidtfeldt  henfører  ofte  sine  begivenheder 
med  den  største  vilkårlighed  til  den  tid,  som  forekommer  ham 
den  mest  passende,  og  særlig  har  han  gjort  sig  skyldig  i  dette 
ved  den  tid,  der  her  er  tale  om.  Der  frembyder  sig  et  meget 
nærliggende  exempel  herpå  i  en  fortælling,  som  han  har  taget 
af  samme  kilde  som  den  om  Kalv   og  antedateret  på  lignende 

måde.  Den  holstenske  krønike  fortæller  nemlig,  at  det  hændte 
i  grev  Adolfs  tid,  at  to  af  Henneke  Lembeks  tjenere  blev  grebne 
og  henrettede  som  stimænd  i  Kiel,  hvorfor  Henneke  hævnede 
sig  ved  at  overfalde  de  købmænd,  som  drog  hjem  til  Kiel  fi-a 
markedet  i  Ekernførde;  følgen  heraf  var  atter  et  almindeligt 
fjendskab  mellem  Lembekkerne  og  hertug  Henriks  enke  på  den 
ene  og  de  holstenske  grever  på  den  anden  side,  og  dette  førte 
til  indtagelsen  af  slottene  Haderslev  og  Tønder.  Hvidtfeldt 
henfører  uden  videre  disse  begivenheder  til  året  1357,  og  så- 
ledes er  de  siden  bleven  fortalte  efter  ham,  indtil  udgiveren 
af  den  holstenske  krønike  gjorde  opmærksom  på,  at  hertug 
Henrik  forst  døde  i  året  1375  og  at  Haderslev  forst  flere  år 
efter  kom  i  Holstenernes  hænder. 

Idet  vi  altså  opgiver  Hans  Grams  forsøg  på  at  forene 
Hvidtfeldts  udsagn  med  de  samtidige  aktstykker,  vender  vi  os 
til  disse  for  at  finde  et  bestemt  grundlag  for  Erland  Kalvs 
historie.  Allerede  i  året  1360  forekommer  han  blandt  kong 
Valdemars  betroede  rådgivere;  han  underskriver  et  brev  i  Ribe, 
hvorved  der  aftales  et  forlig  eller  en  voldgiftskendelse  mellem 
Danmark  og  Sverige,  og  han  kaldes  her  ridder  ligesom  Nils 
Lembek  og  Borkard  af  Otzehude,  mellem  hvilke  hans  navn 
findes,  foran  de  tilstedeværende  væbnere:  Volrad  Lytsov,  Knud 
Bugge,  Thomas  Nilsøn  og  Moltov  Dus.  Nogle  år  efter  fore- 
konmier  han  i  de  vigtige  underhandlinger  med  Hansestæderne 
og  kaldes  da  „høvedsmand  på  Skanderborg".  I  Hjerm  herred. 
Vejrum  sogn  (Ringkøbing  amt)  fandtes  der  endnu  i  begyndelsen 
af  det  17.  århundrede  en  gård  med  dobl)elte  volde  og  grave, 
kaldet  Rovnborg,  som  sagdes  at  have  været  Erland  Kalvs 
sædegård. 

Dette  viser  da.  hvad  også  det  senere  vil  stadfæste,  at 
denne  ridder  var  en  Jyde,  medlem  af  den  høje  jydske  adel. 
Hvornår  han  er  falden  fra  kongen,  vides  ikke;  i  det  forbund, 
som  sluttedes  mellem  greverne  Henrik  og  Klavs  af  Holsten, 
Hansestæderne  og  den  jydske  adel,  nævnes  han  ikke;  af  riddere 
træffer  vi  her  kun  Stig  Anderson.  Nils  Lembek,  Lyder  Lembek, 

Anders  Ovesøn,  Iver  Nilsen  og  Benedikt  Alefeldt.  Alligevel 
må  han  bagefter  have  sluttet  sig  til  oprøret;  thi  ved  fredslut- 
ningen mellem  rigsrådet  og  rigets  fjender  i  November  1 369 
nævnes  han  ikke  blandt  de  danske  herremænd,  medens  Kristen 
Vendelbo  nu  forekommer  som  høvedsmand  på  Skanderborg. 
Det  kongelige  slot,  som  han  forrådte  til  Holstenerne,  var  ikke 
Ribe.  men  Alborghus,  således  som  det  ses  af  senere  akt- 
stykker; men  når  kongen  i  sin  spot,  som  vi  vil  få  at  se,  ud- 
taler, at  han  løb  med  to  borge,  så  kan  vi  ikke  angive,  hvilket 
det  andet  har  været;  rimeligst  er  det  vistnok  at  antage,  at 
det  har  været  et  mindre  vigtigt,  som  har  hørt  til  Ålborg  len 
og   derfor  ikke  særlig  nævnes  i  forhandlingerne. 

I  slutningen  af  året  1371  tog  sagerne  en  betænkelig  ven- 
ding for  kongens  fjender.  Valdemar  sluttede  fred  med  Hanse- 
stæderne i  Stralsund  og  stadfæstede  den  midlertidige  afståelse 
af  Skåne;  nogen  tid  efter  kom  han  hjem  efter  3  års  fravterelse 
og  beredte  sig  til  at  optage  kampen  med  sine  fjender  på  halv- 
øen. Under  disse  forhold  var  det,  at  greverne  Henrik  og 
Klavs  overdrog  Erland  Kalv  og  hans  søn  Jakob  Kalv  deres 
borg  Ribe  med  tilliggende  len.  Gram  har  efter  originalen  med- 
delt deres  forsikringabrev,  udstedt  i  Ribe  den  26.  Januar  1372, 
der  i  oversættelse  lyder  således: 

.^Erland  Kalv,  ridder,  og  hans  søn  Jakob  Kalv  hilse 
alle,  som  se  dette  brev,  evindelig  med  Gud.  Gøre  vi  vitter- 
ligt både  nærværende  og  tilkommende,  at  ihændehaverne  af 
dette,  de  højædle  herrer,  vore  kære  herrer  brødrene  Henrik 
og  Nikolaus,  grever  af  Holsten  og  Stormarn,  have  overdraget 
os  og  vore  arvinger  deres  hus  Ribe  med  tilliggende  herreder, 
kaldet  len,  til  tro  hånd,  at  styre  det  i  deres  og  deres  arvingers 
navn.  Derved  er  fastsat  den  betingelse,  at  så  længe  vi  ere 
de  nævnte  herrers  lensmænd  på  det  nævnte  Riberhus,  skulle 
vi  ikke  beregne  noget  af  det,  vi  måtte  låne  dem,  på  det  eller 
det  tilliggende  len.  men  alt  på  Ålborg  og  de  andre  pant,  vi 
have  af  dem,  således  som  det  formeldes  i  deres  åbne  brev 
derom.    Men  når  som  helst  de  nævnte  grever,  Henrik  og  Niko- 

laus,  eller  en  af  dem,  eller  deres  arvinger  kræve  det  nævnte 
Riberhus  al"  os  eller  af  en  af  os  eller  af  vore  arvinger,  skulle 
vi  ufortøvet,  når  de  kræve  det,  levere  de  nævnte  grever  det 
tilbage  tilligemed  herrederne,  til  dem,  deres  arvinger  eller 
hvem  de  ville  overdrage  det  til,  kvit  og  frit  for  os  og  vore 
arvinger,  alt  uden  nogen  undskyldning  eller  udflugt;  —  hvis 
da  ikke,  hvad  Gud  ville  afvende,  borgen  er  fravunden  eller 
fravristet  os  eller  vore  arvinger." 

Et  andet  oldbrev  viser  os  Erland  Kalv  i  fejde  med  borgen 
Gram;  det  er  det  samme,  som  bragte  Hans  Gram  til  at  frem- 
drage spørgsmålet  om  Erlands  frafald;  det  indeholder  nemlig 
det  ældste  vidnesbyrd  om  krudtets  brug  i  Danmark.  Dagen 
efter  st.  Hans  1372  udstedte  Erland  Kalv  nemlig  et  brev  om 
grunden  til  købmanden  Nikolaus  van  Rijnes  halshuggelse  efter 
hythingsdom  i  Ribe.  Lordagen  den  29.  Maj  var  der  bleven 
klaget  på  thinge  over  at  folk  fra  Ribe  tilførte  deres  fjender 
på  Gram  penge  og  forskellige  fornødenheder.  Ridderen  havde 
da  foreslået  og  borgerskabet  vedtaget  den  bestemmelse,  at 
intet  som  helst  måtte  tilføres  borgen.  Ikke  des  mindre  var 
den  nævnte  iSikolaus  van  Rijne  truffen  pa  vejen  til  Gram  den 
følgende  mandag  og  det  med  to  beholdere  (lagunculæ)  med 
svovl  og  salpeter,  der  kaldes  „bøsse-krud".  Da  han  havde 
tilstået  sin  brøde,  blev  han  dømt  til  døde.  —  Erland  Kalv 
blev  således  af  sin  partistilling  dreven  til  at  straffe  en  dansk 
mand  på  livet,  fordi  han  vilde  bringe  kongens  borg  den  hjælp, 
han  formåede. 

Atter  syv  måneder  frem  i  tiden  fandt  striden  en  afgørelse; 
kong  Valdemar  tog  Flensborg  med  storm  og  tvang  greverne 
til  at  følge  Hansestædernes  exempel,  slutte  fred  og  opgive  de 
frafaldne  stormænd  i  Jylland;  troløshed  hørte  til  tidens  mest 
fremtrædende  ejendommeligheder.  Freden  sluttedes  den  24. 
Januar  1373  ved  hjælp  af  hertugerne  af  Meklenburgs  mægling, 
og  greverne  lovede  „at  vise  alle  riddere  og  svende  og  alle 
borgere,  som  bo  i  Nørrejylland  og  have  hyldet  dem  og  ere 
blevne    deres    mænd,    til   kongen.      Hvad  Sønderjyderne  angår. 

der  tilhøre  hertugen  af  Slesvig,  da  skulle  de  gøre  hertugen 
hvad  de  ere  ham  skyldige,  og  ere  de  kongen  noget  skyldige, 
da  skulle  de  gøre  kongen  det.  —  Hvad  de  Jyder  angår,  som 
have  hjulpet  Holstenernes  herrer,  og  deres  folk,  da  skulle  de 
have  en  hel  og  bestandig  sone  med  kongen  eftersom  den 
sone  lø.d,  som  blev  vedtagen  på  Fænø  kalv  og  i  Kallundborg.  —  " 

Særligt  fremhæves  de  enkelte  førere  for  oprøret  og  forst 
og  fremmest  Erland  Kalv.  „Endvidere  skal  greve  Klavs", 
hedder  det,  „vise  hr.  Erland  Kalv  med  Ålborghus  og  staden 
og  hvad  der  ligger  dertil,  til  kongen.  Og  dersom  hr.  Erland 
vil  rejse  søgsmål  mod  Holstenernes  herrer  for  et  eller  andet, 
da  skulle  de  yde  ham,  hvad  vi  hertug  Albrecht  og  hertug 
Henrik  sige  at  de  med  rette  skylde  ham.  Skulde  Holstenernes 
herrer  derimod  rejse  sag  mod  ham,  skal  han  ligeledes  lide 
som  vi  fornævnte  hertuger  sige  i  rette.  Valget  skal  stå  til 
hr.  Erland,  om  han  vil  tage  og  gøre  dette." 

Kort  efter  drog  kong  Valdemar  selv  til  Nørrejylland  for 
at  ordne  landets  styrelse;  Hans  Gram,  der  ikke  kendte  fred- 
slutningen i  Flensborg,  har  derom  følgende:  „Anno  1373  var 
kongen  om  vinteren,  efter  kyndelmisse,  i  Nørrejylland.  Til 
Lemvig,  i  første  ugen  efter  fastelavn,  har  han  taget  forpligt  af 
hr.  Nigels  Eriksøn,  ridder,  at  han  skulde  igen  opbygge  det 
slot  og  fæste  Aggersborg  samt  den  udenfor  liggende  by  Vor- 
borg og  dets  barfrede  med  planker,  broer,  grave  og  volde,  alt 
lige  så  godt  og  fuldkomment  som  det  havde  været  før  end 
det  blev  afbrændt  i  sidste  oprør  og  fejdetid,  og  skulde  han 
skaffe  det  istand  og  færdigt  inden  år  og  dag,  hvilket  han, 
med  sin  broder  og  trende  andre  herremænd  til  forlovere,  indgik 
og  beseglede.  Sidst  i  fasten  og  til  påske  var  kongen  i  Ålborg- 
og  iblandt  andet  tog  en  ligedan  forpligt  af  en  adelsmand  ved 
navn  Magnus  Mathisøn,  at  han  inden  næstkommende  pinsedag 
skulde  igen  opbygge  og  fuldkommen  reparere  Ørum  slot  og 
gøre  det  lige  så  godt  igen  med  bygninger,  huse,  grave,  volde. 
barfred  og  planker  i  alle  måder  som  det  var  tilforne,  for  end 
han  og  hans  stalbrødre   brøde    det  ned  i  sidste  fejde;    og  des- 

foruden  skulde  han  forsjune  det  med  så  megen  forråd  af  våben 
og  værge,  proviant  og  inventarii-gods,  som  i  brevet  specificeres. 
Samme  tid  kobte  kongen  Egholm  i  Himmer-syssel  ved  Ålborg 
af  hr.   Iver  Lykke  og  gjorde  det  til  et  kronens  slot.    — "  ^ 

Ved  denne  lejlighed  var  det  da  uden  tvivl,  at  kongen 
traf  sanmien  med  sin  forrige  betroede  mand.  Erland  Kalv,  og 
straffede  ham  med  sin  skamit.  Frafaldet  var  ikke  så  uskyl- 
digt, som  digteren  fremstiller  det,  og  det  var  ikke  folgen  af 
anger,  at  han  kom  tilbage:  han  var  tværtimod  falden  fra  i 
et  farligt  ojeblik,  og  han  åbnede  kun  borgens  porte  for  sin 
sejrrige  konge,  fordi  hans  nye  venner  havde  ladet  ham  i  stikken 
og  kun  havde  udvirket  ,,en  fuld  sone"  for  ham.  Det  kunde 
da  ikke  forudsættes,  at  kongen  var  tilbøjelig  til  at  slå  det 
hele  hen  i  en  spog:  men  han  viste  sin  overlegenhed  ved  at 
revse  den  ydmygede  lensmand,  der  nu  selvfølgelig  fjernedes 
fra  enhver  tillidspost,  med  sit  bidende  vid  istedenfor  til 
ingen  nytte  at  overfuse  ham  med  bebrejdelser. 

Den  holstenske  kronike  fortæller  dette  således:  „En  ridder 
ved  navn  Kalv  havde  med  to  af  rigets  borge  overgivet  sig  til 
grev  Klavs  og  var  bleven  hans  mand.  Samme  Klavs  gav  ham 
derpå  en  anden  borg  at  tage  vare  til  tro  hånd.  Da  voxede 
kong  Valdemars  magt  i  Danmark,  idet  han  efterhånden  fik 
rigets  borge  i  sin  hånd;  nu  vendte  nævnte  Kalv  kåben  og 
overleverede  kong  Valdemar  de  tre  borge.  Da  sagde  kongen 
skæmtende:  „Atterdage!  det  er  en  god  „kalv"!  med  to  huse 
stak  den  af,   som  en   „stud"   kommer  den  igen  med  tre!"- 

Ordspillet  ligger  her  altså  ikke  i  modsætningen  kalv  og 
ko  (der  rimeligvis  har  gjort  det  nødvendigt  for  Hvidtfeldt  at 
lade  det  være  én  og  tre  borge!),  men  i  de  to  slægtnavne  Kalv 
og  Stud:  han  gik  som  en  „Kalv"  og  kommer  igen  som  en 
„Stud"    —    (der  nævnes  i  de  samme  år  en  Olav  Stud)   — ,   og 


1  Hans  Grnm,  Forhedriuirer  til  kong  Voldein;ir  Kristoftersons  historie,  i  Koben- 
liavnske  selskabs  skrifter  IV  183  f.  219.  Om  basse-krudt,  sammesteds  I  254.  304. 
Michelsen,  Urkuiidensamnilung,  II  289  ft". 

-  Presbyter  Bremensis,  ved  Lappenberg,  p.  71;  Atterdaghe!  bonus  vitulus  e»t; 
i-um  duobus  castris  abibat,  ut  bos  cuni  tribus  rediit. 

i  den  tvetydighed,  der  ligger  i  billedet  både  af  kalven,  der  løber 
sin  vej,  og  studen,  der  kommer  igen,  ikke  af  sig  selv,  men 
udleveret  af  sine  opdrættere. 

Før  vi  forlader  denne  historiske  anekdot,  turde  det  dog 
være  på  sit  sted  at  knytte  endnu  en  anden  bemærkning  til 
kongens  udbrud.  Texten  lader  ham  sige  „Atterdage!"  og  dette 
er  bleven  forklaret  som  hans  mundhæld,  ligesom  samme  for- 
fatter strax  efter  kalder  ham  Valdemar  Atterdage.  Mærkeligt 
nok  forekommer  dette  tilnavn  imidlertid,  så  vidt  vides,  ikke 
før  Hvidtfeldts  tid,  og  der  kan  neppe  være  nogen  tvivl  om, 
at  han  jo  har  taget  det  af  den  her  nævnte  kilde.  Men  det  er 
da  en  såre  uheldig  omstændighed,  at  samme  kilde  i  virkelig- 
heden .slet  ikke  har  dette  navn,  men  kun  skylder  udgiverens 
velvilje  det,  som  rettelse  i  håndskriftet  efter  den  af  Hvidtfeldt 
dannede  tradition  om  tilnavnet!  I  håndskriftet,  som  det  er 
overleveret  os,  og  som  det  ligeledes  har  foreligget  for  Hvidt- 
feldt, står  der  det  ene  sted:  Tertaghe,  og  det  andet:  Tergage, 
og  der  kan  neppe  være  nogen  tvivl  om,  at  det  er  Hvidtfeldt, 
som  har  troet  at  burde  forklare  det  for  ham  meningsløse  ord 
på  den  angivne  måde.  Og  skønt  det  jo  må  indrømmes,  at 
forklaringen  er  god,  især  således  som  vi  nu  forstår  den  om 
hele  kongens  gerning,  så  er  det  dog  ikke  den  oprindelige  og 
naturlige. 

Af  de  to  læsemåder  må  selvfølgelig  den  første  foretrækkes 
for  den  sidste,  fordi  denne  er  en  meningsløs  afskriverfejl. 
Tertage  derimod  er  neppe  andet  end  Plattyskerens  skrivemåde 
af  det  højtyske  „der  Tage",  flertallets  ejeform  af  der  Tag. 
Dette  stadfæstes  ved  den  samtidige  latinske  årbog  fra  Dan- 
mark, opbevaret  i  Thomas  Gheysmers  håndskrift,  som  giver 
ham  tilnavnet:  Valdemar  „des  Dages",  samme  form  i  enkelt- 
tal og  på  plattysk.  Det  er  da  klart,  at  kongen  har  fået  sit 
tilnavn,  fordi  han  brugte  dette  tyske  udbrud,  uden  tvivl  også 
i  sin  danske  tale,  som  en  vane,  han  førte  med  sig  fra  Tysk- 
land. Meningen  med  dette  er  vistnok  kun  at  udtrykke  stærk 
forbavselse:    hvad   må   vi  opleve!    hvilken   tid  vi  lever  i!    eller 


128  ERLAND  KALV  0(;  KONG  VALDEMAlt. 

lignende;  og  da  det  i  sådanne  udtryk  ikke  kommer  an  pa. 
hvad  de  oprindelig  betyder,  men  hvorledes  de  kommer  i  brug 
og  bliver  til  enkeltmands  mundhæld,  bør  man  ikke  tillægge 
det  en  sa^-lig  karakteristisk  betydning;  det  er  et  tysk  for- 
undringsudbrud  og  intet  andet.  Men  der  er  jo  intet  til  bindei- 
for,  at  vi  vedblivende  giver  kong  Valdemar  sit  betydningsfulde 
tilnavn  „Atterdag"  som  den,  der  atter  bragte  dag  over  land 
og  rige;  kun  må  der  ikke  tænkes  på  en  formentlig  tilbøjelighed 
til  at  se  tiden  på  og  opsætte  sine  planer;  thi  meget  tyder  på, 
at  han  netop  sejrede  ved  at  handle  rask  og  gribe  øjeblikket. 


STRIDEN  MELLEM  BISKOP  TYGE  OG  ØM 
KLOSTER. 

(1879.) 

[Aarboger  for  nordisk  Oldkynilighed  og  Historie  1879,  S.   111  —  53.   —  Her  med   et   Par 
Tilfojelser  af  Forfatteren.] 


1  det  sidst  udkomne  (8.)  bind  af  „Zeitschrift  der  Ge.sell- 
schaft  fiir  Schleswig-HoLstein-Lauenburgische  Geschichte"  (1878) 
har  Dr.  G.  v.  Buchwald  meddelt  en  udførhg  monografi  over 
Øm  klosters  krønike  og  særlig  den  bekendte  gæsteri-strid  med 
biskop  Tyge  af  Århus  („Die  Griindungsgeschichte  von  Øm  und 
die  danischen  Cistercienser",  side  1  — 121^).  Den  lærdom,  som 
her  på  mange  punkter  lægges  for  dagen,  den  levende  interesse 
for  vor  middelalders  historie,  som  afhandlingen  bærer  vidne 
om,  og  særlig  den  sympathi,  den  viser  kongehusets  sag  over- 
for prælaterne  og  den  sønderjydske  hertug,  vil  utvivlsomt  til- 
drage den  opmærksomhed  blandt  nordiske  læsere,  ligesom  den 
omstændighed,  at  forfatteren  helt  igennem  støtter  sig  til  Paludan- 
Miillers  berømte  navn,  strax  fra  første  færd  vil  indtage  viden- 
skabsmanden for  det  af  ham  hævdede  standpunkt  i  opfattelsen 
af  de  talrige  aktstykker.  Det  vil  derfor  være  nødvendigt, 
at  dette  indlæg  ikke  kommer  til  at  stå  som  det  sidste  ord 
i    sagen,     men    snarest    muligt    møder    en    kraftig    indsigelse; 

1  Exordium    Caræ    Insulæ,    Codex    pergam.    4.    135    på    uiiiver-sitetsbibliotheket. 
Trykt  i  Scriptores  rerum  Daiiicarum  V  231— 30'2. 

A.  D.  Jørgensen:  Afhandl.   II.  9 


130  STRIDEN  MELLEM  BLSKOP  TYGE  OG  OM  KLOSTER. 

thi  ved  nærmere  eftersyn  vil  det  snart  vise  sig  ikke  at 
være  et  arbejde,  som  er  båret  af  en  fordomsfri  granskning, 
støttet  til  overbevisende  kendsgerninger,  men  et  stridsskrift, 
fuldt  af  lidenskabelig  polemik,  fuldt  af  fejlgreb  i  stort  og  småt, 
og  derfor  forfejlet  i  hele  sit  anlæg  og  i  så  godt  som  alle  sine 
resultater.  Forfatteren  sigter  den  ene  gang  efter  den  anden 
Øm  klosters  krønike  og  dens  forskellige  forfattere  for  det 
laveste  bedrageri  og  det  med  en  uforbeholdenhed  og  sikkerhed, 
der  tilvisse  måtte  støttes  til  vægtige  indicier,  dersom  den  skulde 
godkendes  af  uhildede  læsere:  han  fremsætter  beskyldninger 
for  en  perfidi  i  fortællingen  og  en  dristighed  i  forfalskningen 
af  aktstykker,  der  vilde  være  en  plet  på  vor  middelalders 
historieskrivning,  dersom  den  var  sand,  men  for  hvilken  han 
ikke  fremfører  et  eneste  antageligt  bevis.  Forfatteren  vilde  i 
sandhed  være  dårlig  tjent  med,  om  nogen  vilde  behandle  hans 
afhandling  på  samme  hensynsløse  måde  og  drage  slutninger 
om  hans  sandhedskærlighed  af  den  måde.  hvorpå  han  her  gen- 
giver den  kritiserede  forfatters  ord  og  tankegang. 

Skønt  det  selvfølgelig  ikke  er  meningen  her  at  gå  ind  jiå 
en  udførlig  påvisning  af  de  misgreb,  Dr.  Buchwald  gør  sig 
skyldig  i.  men  derimod  at  oplyse  selve  det  historiske  emne, 
så  vil  det  dog  være  nødvendigt  at  imødegå  hovedpunkterne  i 
hans  fremstilling,  da  den  må  antages  at  have  tiltalt  ikke  få 
læsere.  Her  skal  foreløbig  kun  et  par  småting  iremdrages  for 
at  vise,  hvor  skødesløst  forfatteren  behandler  kilderne  og  hvor 
dristige  de  slutninger  er,  som  han  drager  af  sine  misfor- 
ståelser. 

Side  44  omtales  de  første  sammenstod  mellem  biskop 
Tyge  og  Øm  kloster:  man  venter  her  biskoppens  besøg  og  er 
bestemt  på  ikke  at  yde  ham  gæsteri:  „Xun  erwartet  man  im 
Kloster  den  bischoflichen  Besuch  bis  zu  Mariæ  Reinigung.  An 
einem  gewissen  Sonntag  vor  diesem  Fest  meldet  Domherr 
Peter  Aby  den  Bischof  auf  den  nåchsten  Dienstag  an.  —  Hier 
stellt  sich  der  Monch,  als  ob  er  nicht  mehr  die  Namen  der 
Sonntage   kenne.  jum  nicht    sagen  zu  miissen,    dass  die  Ereig- 

nisse  kurz  vor  ,das  caput  jejuniorum  fallen.  Und  doch  låsst 
sich  aus  der  Zeitbestinnnung  die  Sacblage  unschwer  erkennen; 

—  wiewohl  der  schlaue  Monch  den  Besuch  Tyges  als  zufallig 
hinzustellen  bemiiht  ist,   er  verråth   die  Wahrheit  dennoch.   — 

—  So  sehr  der  Monch  sich  kriimmt  und  windet  osv."  —  Og 
hvad  ligger  der  så  til  grund  for  denne  beskyldning?  Krøniken 
siger:  Quodam  sabbato  ante  purificationem  venit  quidam  cano- 
nicus  suus  (episcopi)  nomine  P.  A.  et  dixit:  Proxima  sequenti 
secunda  feria  veniet  dominus  meus  episcopus  —  (p.  268). 
Der  er  altså  slet  ikke  tale  om  nogen  søndag  eller  tirsdag, 
men  om  lørdag  og  mandag  og  forfatteren  har  intet  fortiet  og 
ingen  ukyndighed  hyklet;  det  hele  er  fremsat  i  sin  naturlige 
sammenhæng. 

Side  58  f.  omtaler  Dr,  B.  krønikens  måde  at  fremhæve 
enkelte  ord  med  rød  skrift;  også  et  enkelt  punktum  er  helt 
skrevet  med  rødt:   „Dieses  Rubrum  von  p.  271  Iterum  secundo 

—  verba  priora  enthalt  die  Angabe,  Tyge  håbe  zum  zweiten 
und  driften  Male  wie  oben  (p.  270)  an  den  Abt  geschrieben. 
Der  håbe  aber  keine  Copie  dieser  Briefe  bekommen  konnen, 
dårum  seien  diese  nicht  in  das  Exordium  eingeschaltet.  —  Die 
Unwahrheit  und  ihr  Zweck  liegen  auf  der  Hånd:  Tyge  stellt 
als  kirchlicher  Vorgesetzter  einfach  die  bekannte  dreimalige 
Aufforderung  des  canonischen  Rechtes,  um  wegen  Contumaz 
mit  dem  Sequester  vorgehen  zu  konnen.  Das  darf  der  Monch 
nicht  eingestehen  — ".  Dette  rubrum  lyder  i  sin  helhed  så- 
ledes: Iterum  secundo  et  tercio  misit  nobis  litteras  episcopus 
secundum  tenorem  priorum  litterarum ;  sed  quia  copiam  illarum 
duarum  litterarum  sequentium  habere  non  potuimus,  noluit 
abbas  ei  rescribere,  sed  renunciavit  ei  verbotenus  secundum 
verba  priora.  Der  er  altså  ikke  tale  om  nogen  indførelse  i 
ki-øniken,  men  om  et  skriftligt  svar  fra  abbedens  side,  og  der 
er  heller  ikke  her  tale  om  nogen  somhelst  fortielse  eller  for- 
vanskning. 

Side  84  omtales  krønikens  efterretning  om,    at  Jakob  Er- 

9* 

landsøn  var  landflygtig  \  dengang  han  valgte  Arnfast  til  biskop 
i  Århus,  nemlig  i  året  1260:  „Wie  Paludan-Miiller  p.  10  be- 
reits  bemerkt  hat,  ist  die  Angabe,  Jacob  sei  damals  landfliichtig 
gewesen,  falseh.  Ein  Irrthum  kann  nicht  vorliegen,  denn  der 
Erzilhler  steht  im  engsten  Connex  zu  Jacob,  die  Angabe  ist 
also  eine  absichtliche  Entstellung  der  Wahrheit."  På  det  an- 
førte sted  siger  P.-M. :  „Exordium  Garæ  Insulæ  siger,  at  erke- 
biskoppen  dengang  var  uddreven  af  riget  formedelst  krigen 
imellem  ham  og  k.  Kristoffer.  Heri  er  en  slem  anakronisme. 
K.  Kristoffer  var  jo  død  et  årstid  førend  Århus  bispestol  blev 
vakant  ved  biskop  Peders  dod.  Der  var  heller  ingen  fejde 
mellem  erkebiskoppen  og  regeringen  i  det  første  år  efter  dennes 
løsladelse;  og  i  12()1  bevægede  han  sig  ganske  frit  i  Dan- 
mark. —  Klosterbroderen  fra  Øm,  der  skrev  mindst  otte  år 
efter  Arnfasts  indvielse,  er  overhoved  ikke  så  sikker  i  sine 
tidsbestemmelser,  at  et  løst  ord  af  ham  kan  sætte  et  nyt  fak- 
tum ind  i  historien."  Dr.  Buchwald  kunde  have  lært  meget 
af  Paludan-Miiller,  som  han  ikke  har  lært,  således  her  at  give 
en  naturlig  forklaring  af  en  formentlig  urigtig  opgivelse.  Men 
med  hensyn  til  selve  det  foreliggende  tilfælde  vilde  han  dog 
have  gjort  vel  i  at  undersøge  sagen  nøjere,  før  han  gjorde  en 
notis,  der  for  P.-M.  havde  underordnet  betydning,  til  udgangs- 
punkt for  en  moralsk  domfældelse.  Thi  P.-M.  har  på  dette 
sted  mærkv-ærdig  nok  overset  et  dokument,  som  han  selv  med- 
deler i  oversættelse  på  den  følgende  side  og  som  giver  kronike- 
forfatteren ret;  Dr.  B.  meddeler  samme  dokument  i  original, 
lægger  fortrinlig  vægt  på  det  og  —  overser  det  også.  Ribe 
kapitel  vidner  nemlig  den  13.  Maj  1261,  at  dets  biskop  den 
21.  Oktober  1260  på  en  synode  appellerede  mod  Jakob  Er- 
landsøn, „der  da  var  udenfor  rigets  grænser  og  mistænkt  for 
højforræderi"  (P.-M.  s.  11):  „cum  tamen  esset  extra  regni 
terminos    constitutus    et    de    crimine    perduellionis    suspectus" 


1  Sor.  V  i272:   J.  qui  et  ipse  ex))iil.sus  fiiit    a  regno  propter  guerruiii,  qiie  varte - 
Latur  iiitvr  illuni  et  regeiii  Clir..  quia  iKiluit  eeclesiæ  sue  pali  injuriam. 

(Dr.  Buchwald^    s.   118).      Man    bør   tilvisse   være  varsom,  når 
man  vil  kaste  sten  og  selv  bor  i  et  glashus! 


I.    Hovedpunktet  i  striden,  efter  aktstykkerne. 

For  at  få  et  fast  grundlag  for  undersøgelsen  af  krønikens 
fortælling  vil  det  være  nødvendigt  først  at  fremdrage  akt- 
stykkerne i  striden,  de  forskellige  breve,  som  blev  vexlede, 
klageskrifterne  og  voldgiftskendelsen.  De  vil  være  tilstrække- 
lige til  at  vurdere  krønikeforfatternes  sandhedskærlighed  og 
gennemskue  deres  partistandpunkt  med  dets  mangel  på  fuld 
forståelse  af  stridens  udvikling  og  rette  betydning. 

En  af  de  sidste  dage  i  Januar  måned  1263  bringer  to 
kaniker  fra  Århus  et  brev  til  Øm  kloster,  indeholdende  det 
pålæg  til  dem  (kanikerne),  at  tilsige  klosteret  til  gæsteri  den 
første  søndag  i  fasten;  da  skal  det  gæsteri  på  tre  uger,  som 
skyldes  ham,  være  rede  (ut  procurationes  trium  septimanarum 
nobis  debitas  habeant  preparatas).  Det  vil  ikke  kunne  nytte 
dem  noget  at  søge  udflugter,  tilføjer  biskop  Tyge,  „da  det  er 
alle  vitterligt,  at  selve  klosteret  er  grundlagt  af  hans  formand 
biskop  Eskil  og  rigt  udstyret  af  dennes  efterfølger  biskop 
Sven,  som  udbetingede  sig  og  sine  efterfølgere  det  nævnte 
gæsteri  for  de  ejendomme,  som  han  overdrog  dem  i  Djurs, 
ejendomme,  som  de  endnu  den  dag  idag  har  i  tryg  og  fredelig 
besiddelse"  (cum  constat  omnibus,  monasterium  ipsum  a  vene- 
rabili  fratre  nostro  dom.  Eskillo  predecessore  nostro  fundatum 
et  a  domino  Suenone  successore  suo  dotatum  et  ditatum,  qui 
ratione  possessionum,  quas  eis  Djursæ  contulit,  predictas  pro- 
curationes sibi  et  successoribus  suis  retinuit,  in  quarum  posses- 
sione  fuerant  actenus  pacifica  et  quieta;  p.  270). 

Herpå  svarede  abbeden  Bo  med  en  indsigelse.  „Eftersom 
eders  formand  biskop  Peder,  salig  ihukommelse,  på  synoden  i 
Århus  i  overværelse  af  sit  kapitel  og  præsteskabet  uden  nogens 
indsigelse  fritog  os  for  dette  gæsteri  mod  at  få  sin  oppebørsel 
og    gave    (d.   e.    helgbrud  og   biskopsgave),    der  var  overdraget 

Og  indrømmet  os  af  hans  formand,  tilbage,  og  desuden  på 
grund  af  den  store  fattigdom  og  mangel,  som  er  en  følge  af 
hvad  der  i  mange  retninger  er  overgået  os  af  forurettelser  og 
krænkelser,  nødes  vi  til,  om  end  ugerne,  indtil  videre  at  negte 
dette  gæsteri  —  (dictas  procurationes  compellimur  licet  inuiti 
ad  presens  denegare).  Abbeden  vil  ikke  negte,  at  Øm  kloster 
er  stiftet  af  Eskil  og  doteret  af  Sven;  „men  det  var  ikke,  som 
I  siger,  på  grund  af  de  ejendomme,  han  overdrog  os  i  Djurs, 
at  han  forbeholdt  sig  det  omtalte  gæsteri;  thi  dem  efterlod 
han  os  helt  og  holdent  af  sit  arvegods  og  til  sin  sjæls  frelse 
og  det  med  samtykke  af  alle  Danmarks  stormænd.  Og  det  er 
ingenlunde  noget  tomt  påskud,  vi  i  den  henseende  skyder  os 
ind  under,  men  det  er  den  nævnte  herre  Svens  testamente  og 
de  pavelige  legaters  stadfæstelser  og  to  kongers  og  lige  så 
mange  erkebiskoppers  frihedsbreve  vi  væbner  os  med;  derfor 
er  vi  ingenlunde  forpligtede  til  at  yde  dette  gæsteri."  Brevet 
ender  med  en  henvendelse  til  biskoppens  retfærdigheds-  og 
billighedsfølelse  (p.  270  f.). 

Originalerne  af  de  her  nævnte  breve  synes  nu  at  være 
tabte,  de  fandtes  endnu  i  året  1554  på  Skanderborg  (Ældste 
danske  arkivregistraturer  I  219).  Derimod  haves  de  i  afskrift 
i  selve  klosterkrøniken  og  deres  indhold  stemmer  med  hvad 
abbed  Bo  her  opgiver:  der  knyttes  ingen  betingelser  til  gaven 
af  jordegods  i  Djurs.  Dr.  Buchwald  forkaster  dem  derfor  som 
forfalskede,  idet  han  går  ud  fra,  at  Tyge  har  havt  ret  i  sin 
påstand. 

Det  vil  ved  en  nærmere  betragtning  snart  vise  sig,  hvor 
urimelig  denne  påstand  er.  Var  afskriften  endda  tagen  af 
samme  forfatter,  som  fremstiller  striden  mellem  biskop  og 
kloster,  men  den  hidrører  fra  en  langt  ældre  forfatter  og  fra 
en  tid,  da  ingen  somhelst  strid  var  rejst  om  denne  sag.  Kloster- 
krøniken er  nemlig  skreven  af  flere  forskellige  forfattere  og 
Dr.  B.  har  selv  omhyggelig  undersøgt  og  beskrevet  håndskriftets 
forskellige  dele.  Den  sidste  forfatter  skrev  herefter  ved  1269  — 
70  og  behandler  striden  i  årene  1257  —  67,  den  første  derimod, 

som  skildrer  klosterets  grundlæggelse  og  fremvæxt  i  de  første 
42  år,  ligesom  han  meddeler  alle  de  vigtigste  aktstykker  fra 
dets  ældste  tid,  begyndte  sit  arbejde  i  året  1207  og  fuldførte 
det  før  1216  (s.  10  f.).  Hvad  vil  det  nu  sige,  at  denne  for- 
fatter indfører  et  falsk  testamente  i  sin  krønike?  20  —  30  år 
efter  dets  udstedelse,  da  endnu  talrige  vidner  levede,  da  hvert 
barn"  i  Århus  kapitelskole  vidste,  hvad  der  i  den  henseende 
var  foregået,  da  den  mand,  som  havde  sat  sit  segl  under  testa- 
mentet og  dets  stadfæstelse,  sad  på  Danmarks  trone  i  sin 
ypperste  manddomskraft,  —  da  skulde  en  klosterbroder  have 
udfærdiget  et  falsk  testamente  og  indført  det  i  krøniken?  — 
I  alle  tilfælde  blev  det  da  ikke  brugt;  thi  endnu  længe  efter 
ydedes  dette  gæsteri,  som  her  svigagtig  skulde  være  fortiet, 
uden  nogen  indsigelse,  først  over  en  menneskealder  senere  op- 
står spørgsmålet.  Der  må  dog  kunne  påvises  en  vis  sand- 
synlighed for  et  bedrageri,  en  vis  fornuftig  om  end  forbrydersk 
mening  med  det,  når  beskyldningen  skal  fremsættes;  men  hvor 
er  denne  her  at  finde?  Og  hvor  let  er  det  på  den  anden  side 
ikke  at  forstå,  at  biskop  Tyge  80  år  efter  testamentets  ud- 
stedelse kunde  bringe  det  i  en  uhjemlet  forbindelse  med  det 
gæsteri,  som  rimeligvis  stammede  fra  en  lige  så  gammel  tid. 
Vi  vil  da  også  få  at  se,  hvor  fuldstændig  hans  påstand  falder 
til  jorden  overfor  samtiden,  den  er  først  nu  i  vor  tid  lyst  i 
kuld  og  køn. 

Vi  kommer  nu  til  de  forskellige  udtalelser  af  parternes 
venner  for  endelig  at  stanse  ved  voldgiftsdommernes  kendelse. 

Dronning  Margrete  stiller  sig  ubetinget  på  biskop  Tyges 
side;  han  var  hendes  fuldtro  mand  i  kirkekampen  mod  Jakob 
Erlandsøn  og  indsat  til  midlertidig  styrer  af  Sællands  stift, 
som  var  forladt  af  sin  biskop.  Dronningen  skriver  til  mun- 
kene i  Øm,  at  hun  nylig  har  hørt,  at  de  har  tilføjet  biskop 
Tyge  en  stor  ubillighed  ved  „ubeføjet  at  negte  ham  det 
gæsteri,  som  de  af  mange  grunde  og  efter  gammel  skik  fra 
hans  forgængeres  tid  er  skyldige  årlig  at  yde  ham"  (apparatum 
suum,    quem  multis   de  rationibus  et  secundum  antiquam   con- 

svetudinem  antecessorum  suorum  habere  tenebatur  annuatini, 
eidem  inhumaniter  denegando).  Hun  pålægger  dem  derfor  at 
gøre  hvad  de  er  skyldige,  under  fortabelse  af  den  kongelige 
nåde  (p.  290  f.). 

Ligeoverfor  denne  tilkendegivelse  står  en  række  udtalelser 
af  de  andre  danske  abbeder  af  Cisterciensernes  orden;  de  tager 
lige  så  afgjort  parti  for  Bo  af  Øm.  De  synes  først  at  have 
henvendt  sig  til  erkebiskop  Jakob  som  deres  nærmeste  over- 
ordnede; da  han  var  afmægtig  på  grund  af  striden  med  kongen, 
gik  de  til  paven,  kardinalerne  og  de  fire  første-abbeder  i  Frankrig. 
Til  erkebiskoppen  skriver  ikke  mindre  end  8  abbeder  (af  Her- 
vad, Esrom,  Vidskøl,  Sorø,  Tvis,  Holm,  Løgum  og  Ryd) :  de 
har  hørt  for  vist  og  overbevist  sig  om,  at  „magister  Tyge, 
der  optræder  som  biskop  i  Århus,  til  trods  for  de  apostoliske 
friheder  og  privilegier,  som  er  tilståede  deres  orden,  overhænger 
og  plager  abbeden  og  klosteret  i  Øm  med  forskellige  uretfær- 
dige byrder  og  ydelser,  og  at  han  for  at  afnøde  dem  et  util- 
børligt gæsteri  har  trængt  ind  i  klosteret  med  væbnet  hånd 
osv."  (spretis  apostolice  sedis  privilegiis  ae  libertatibus  ordini 
nostro  indultis,  diversis  gravaminibus  et  exactionibus  injustis 
abbatem  et  conventum  de  Gara  Insula  inquietat  et  molestat, 
atque  procurationes  indebitas  exigendo,  monasterium  ipsum 
armata  manu  intrans  — ;  p.  277).  De  andre  breve,  som 
kun  er  udstedte  af  5  abbeder  og  daterede  d.  6.  Maj  1263, 
siger  det  samme,  tildels  med  de  samme  ord. 

Til  hvilke  pavelige  frihedsbreve  sigtes  der  her?  Krøniken 
besvarer  det  ved  at  indføre  tvende  buller  af  Alexander  IV, 
henholdsvis  af  18.  Marts  og  17.  April  1255,  ved  hvilke  klo- 
strene af  Cisterciensernes  orden  for  bestandig  fritages  for  alt 
gæsteri  af  deres  biskopper,  såvel  som  for  at  visiteres  af  dem: 
det  forbydes  prælaterne  at  opfatte  den  gæstfrihed^  som  klostrene 
måtte  yde  dem,  som  en  forpligtelse  eller  som  hævdet  ved  skik 
og  brug  (ne  quisquam  prelatus  id,  quod  sic  gratiose  inpenditis, 
a  vobis  ex  debito  seu  prescripta  consvetudine  presumat  exi- 
gere,    auctoritate   presentium    districtius  inhibemus).      Det  apo- 

stoliske  sæde  har  tilstået  dem  den  ret  ikke  at  visiteres  af 
nogen  undtagen  fædre-abbederne  —  (det  var  alt  sket  den  2. 
Maj  1245,  Dr.  Buchwald  s.  41)  — ;  „men  da  der  er  visse 
gæsterier,  som  er  knyttede  til  bispevisitationen,  så  de  kun  skal 
ydes  i  forbindelse  med  den,  så  byder  og  befaler  vi,  at  ingen 
biskop  eller  anden  prælat  må  afnøde  eder  sligt  gæsteri,  lige 
så  lidt  som  I  må  yde  det"  (quia  vero  sic  sunt  procurationes 
visitationi  annexe,  ut  prelatis  non  sint,  nisi  visitent,  exhibende, 
auctoritate  presencium,  ne  quisquam  dyocesanus  aut  prelatus 
alius  a  vobis  procurationes  hujusmodi  exigere  vel  extorquere 
presumat,  nec  vos  eis  exibeatis;  p.  269).  At  disse  pave- 
breve ikke  uden  videre  kan  overføres  på  retsforhold  i  Danmark, 
har  alle  parter  havt  en  følelse  af;  til  en  tid,  da  erkebiskop 
Jakob  forgæves  søgte  at  hævde  de  kanoniske  bestemmelser  om 
biskoppernes  uafhængighed  af  kongemagten,  vilde  det  selv- 
følgelig have  været  et  alt  for  dristigt  ønske  at  kunne  frigøre 
sig  for  en  bestemt  materiel  forpligtelse,  på  hvilken  biskoppen 
havde  mange  tiders  hævd;  at  det  fremsættes  af  abbederne  er 
såre  forklarligt,  men  overfor  Tyge  gøres  det  end  ikke  gældende 
fra  begyndelsen  af,  man  ønsker  kun  en  mindelig  afløsning, 
således  som  biskop  Peder  havde  indrømmet  den.  Men  hverken 
biskop  Tyge  eller  dronningen  har  isinde  at  tillægge  disse  privi- 
legier nogen  betydning  overfor  gammel  vane  og  god  skik. 

De  følgende  aktstykker  i  striden,  pavens  kommissorier 
osv.,  indeholder  intet  bidrag  til  at  belyse  stridens  indhold;  des 
større  betydning  må  der  tillægges  den  voldgiftskendelse,  som 
afsagdes  af  bisperne  Esger  og  Nils,  den  26.  November  1264 
i  Århus;  thi  ved  denne  kendelse  bliver  stridens  hovedspørgs- 
mål fuldstændig  gennemskueligt  for  os.  Før  vi  imidlertid  går 
over  til  at  gengive  dette  aktstykke,  må  det  bemærkes,  at 
begge  disse  mænd  forlods  må  antages  at  stille  sig  væsenlig 
på  biskoppens  side,  og  det  er  fuldt  troværdigt,  når  krøniken 
fortæller,  at  det  var  nødigt,  at  abbed  Thure  (Bos  efterfølger) 
indlod  sig  på  deres  voldgift.  De  hørte  nemhg  begge  afgjort 
til    kongens    parti  i  den    store   kirkestrid,  Esger  af  Ribe  prote- 

sterede  udtrykkeligt  og  gentagne  gange  mod  Vejlekonstitutionen 
som  et  overgreb  mod  kongen,  ja  et  landsforræderi,  og  Nils  af 
Slesvig  var  ganske  særlig  genstand  for  Jakob  Erlandsøns  had 
og  forfølgelse;  da  han  havde  været  så  uheldig  at  falde  i  fangen- 
skab i  slaget  på  Lohede,  begav  erkebiskoppen  sig  over  til  det 
slot,  på  hvilket  han  sad,  og  foranledigede  at  han  blev  lagt  i 
lænker,  og  senere  havde  den  sønderjydske  hertug,  som  da  var 
forbunden  med  Jakob,  endnu  engang  fængslet  ham.  Nu  op- 
holdt han  sig,  landflygtig  fra  sit  stift,  i  kongeriget,  hvor  han 
året  efter  døde.  Tyge  tilhørte  som  den  tredje  dette  protest- 
parti imod  Jakob  Erlandson,  deres  grundtanke  var  den,  at 
fædrelandets  nedarvede  lovgivning  stod  over  enhver  fremmed 
ret,  at  troskaben  mod  kongen  stod  over  ethvert  hensyn  til 
paven  og  hans  påbud.  Når  slige  mænd  skulde  være  voldgifts- 
dommere istedenfor  de  af  paven  udnævnte  abbeder  og  priorer, 
kan  det  ikke  antages,  at  der  er  bleven  taget  et  uberettiget 
hensyn  til  munkenes  påstande,  eller  at  man  har  ladet  et  falsk- 
neri passere  dér,  hvor  man  ikke  engang  tog  hensyn  til  Alex- 
anders utvetydige  frihedsbreve. 

De  to  biskopper  gør  vitterligt,  „at  efter  vor  mægling  den 
klostergivne  mand  abbed  Thure  af  Øm  kloster  lovede  vor  ær- 
værdige broder  biskop  Tyge  af  Århus  det  gæsteri,  som  hans 
formænd,  de  Århus  biskopper,  vides  at  have  havt  efter  aner- 
kendt skik  og  brug  (Thuro  —  promisit  venerabili  fratri  n. 
dom.  Tukoni  A.  ep.  procurationes,  quas  antecessores  sui  Aru- 
sienses  episcopi  in  dicto  monasterio  secundum  approbatam 
consvetudinem  dinoscuntur  habuisse).  Hvis  der  nu  skulde 
blive  strid  om,  hvad  Gud  forbyde,  hvorledes  denne  skik  og 
brug  var,  med  hensyn  til  det  gæsteri  der  skal  ydes  biskoppen 
i  fasten,  så  vidner  vi  herved  for  alle  og  enhver,  at  vi  til  sin 
tid,  da  vi  indtog  en  mere  underordnet  plads  og  var  hos  den 
ærværdige  broder  her  Peder  Elavson,  biskop  i  Århus,  har  set 
.sådan  skik:  når  han  kom  til  klosteret  askeonsdag,  lod  han 
hele  sit  følge  tage  bort  igen  på  4  klerke  og  højst  5  lægmænd 
nær,  og  således  opholdt  han  sig  i  klosteret  med  et  lille  følge. 

somme  tider  i  tre  uger,  somme  tider  kortere.  Dette  har  xi 
vidst  og  dette  véd  vi,  og  vi  selv  personlig  har  tre  gange  været 
i  Øm  kloster  med  ham  i  fasten.  Endvidere  véd  vi  og  har 
været  tilstede  ved  og  har  set,  at  hver  gang  samme  biskop 
skulde  have  en  sammenkomst  med  herremænd  eller  almues- 
folk,  så  forlod  han  klosteret  og  drog  afsted,  snart  hist,  snart 
her  hen,  til  lands  eller  vands,  for  ikke  at  falde  klosteret  til 
besvær  med  sine  gæster.  Endvidere  véd  vi  og  vidner,  at  dette 
samme  kloster  frit  har  havt  den  indtægt  af  biskop  Peder 
Elavsøn,  som  kaldes  biskopsgave,  og  oppebørselen  af  helgbrud 
overalt  i  Århus  stift  af  sine  bønder  og  bryder.  Alle  disse 
friheder  lovede  vor  ærværdige  broder  her  Tyge,  Århus  biskop, 
i  begges  vor  og  mange  andre  gode  mænds  nærværelse  den 
nævnte  abbed  og  broderskab  at  lade  dem  frit  og  rolig  i  eje, 
idet  han  aflagde  en  korporlig  ed  i  vor  hånd,  at  der  for  frem- 
tiden ikke  herover  skulde  høres  nogen  klage  fra  abbedens  og 
broderskabets  side,  og  biskoppen  lovede  endvidere  med  en  ed, 
at  hvis  der  skulde  rejses  strid  om  andre  ting,  da  at  gøre  og 
mage  alle  ting  således  for  klostret,  som  vi  måtte  anse  det  for 
billigt.  Sket  i  Århus  St.  Klemens  kirke,  i  mange  troværdige 
mænds  overværelse,   1264  dagen  efter  St.  Katrine"    (p.  287). 

Det  trænger  vistnok  ikke  til  nogen  vidtløftig  påvisning, 
at  der  her  er  afsagt  en  kendelse,  som  i  alt  væsenligt  giver 
klosteret  ret.  Påstanden  om  at  gæsteriet  hidrører  fra  biskop 
Svens  testamente  nævnes  end  ikke,  den  har  selvfølgelig  vist  sig 
at  være  aldeles  uholdbar;  de  to  biskopper  holder  derimod  fast 
ved,  at  gæsteriet  er  hævdet  ved  mange  års  skik  og  brug,  pave- 
brevene derimod  kommer  heller  ikke  i  betragtning.  Biskoppen 
får  altså  sin  ret  til  gæsteri  anerkendt,  eftersom  han  ikke  vil 
gå  ind  på  den  afløsning,  som  Peder  Ugedsøn  indrømmede  på 
synoden  i  Århus,  men  han  må  da  til  gengæld  afstå  fra  ind- 
løsningssummen:  bispegaven  og  helgbrud  af  klosterets  fæste- 
bønder; og  han  må  endvidere  anerkende  den  grænse  for  gæste- 
riet, der  er  givet  ved  skik  og  brug,  nemlig  forplejning  af 
biskoppen    selvtiende    i   højst  tre  uger  i  fastetiden.      Meningen 

mod  dette  ophold  i  klosteret  skinner  her  tydeligt  nok  igennem; 
hiskoppen  kommer  ikke  for  at  forstyrre  klosterets  fred,  men 
netop  for  at  nyde  godt  af  den;  han  kommer  i  fasten,  i  den 
tid,  da  hver  enkelt  skal  samle  sig  i  åndelig  og  legemlig  he- 
redelse  for  at  betænke  Kristi  ophold  i  ørken,  hans  fristelse  og 
forberedelsen  til  hans  lidelse  og  død.  Det  er  altså  ikke  gæsteri 
i  almindelig  betydning,  forplejning  for  hele  det  brogede  følge, 
som  slutter  sig  til  biskoppens  gård,  men  det  er  klosterlig  gæst- 
frihed i  årets  strængeste  fastetid,  og  biskoppen  optages  kun 
for  en  stund  blandt  klosterbrødrene  for  med  dem  at  „sørge  for 
sine  synder". 

Dette  „gæsteri"  er  da  heller  ikke  enestående  for  Øm 
kloster.  I  året  1299  afløste  abbeden  Gunner  i  Løgum  kloste- 
rets forpligtelse  til  at  yde  biskoppen  af  Ribe  tre  ugers  gæsteri, 
„da  de  af  erfaring  vidste,  at  det  virkede  i  høj  grad  forstyrrende 
på  broderskabets  stille  liv  på  grund  af  den  store  tilstrømning 
af  folk" ;  der  gaves  i  afløsning  både  jordegods  og  bispegave 
af  tire  herreder.  (Scriptores  r.  D.  VIII  107  f. :  expensas 
trium  se|)timanarum,  quas  reverendis  patribus,  dom.  opiscopis 
Rip.,  nomine  suæ  ecclesiæ  consvevimus  exhibere   — .)  ^ 

Hvor  forbavset  bliver  man  da  ikke.  når  man  efter  at 
have  gjort  bekendskab  med  disse  aktstykker  vender  tilbage  til 
Dr.  Buchwalds  fremstilling  af  dem.  Her  mærker  man  ret, 
hvad  det  vil  sige  ved  siden  af  de  almindelige  videnskabelige 
forudsætninger  og  megen  god  vilje  at  mangle  det  tilbørlige 
kendskab  til  det  folks  nationale  udvikling,  hvis  historie  man 
vil  behandle.  Dr.  Buchwald  går  ud  fra,  at  det  var  „weltbe- 
kannt" ,  at  pave  Alexander  havde  forandret  Cistercienser- 
klostrenes  retsforhold  overfor  bisperne,  det  falder  ham  slet  ikke 
ind,  at  der  må  føres  bevis  for  disse  bullers  anerkendelse  her 
i  Norden,  at  al  analogi  taler  imod  den  og  at  selve  det  emne, 
han  behandler,  fra  forst  til  sidst  er  et  håndgribeligt  bevis  for, 
at  de  ikke    blev   anerkendte    uden  videre.      Og  dog  følger  han 

Paludan-Muller  i  sin  sympathi  for  kongedømmets  kamp  imod 
langt  ældre  og  langt  mere  grundfæstede  sætninger  i  kirkens 
retssystem,  og  han  véd  meget  vel.  at  sætningerne  om  tienden 
og  præsternes  ugifte  stand  aldrig  trængte  fuldstændig  igennem 
her  i  Norden,  hvor   „weltbekannte"   de  end  var  og  er. 

Dr.  Buchwald  tager  sit  udgangspunkt  fra  voldgiftskendelsen ; 
den  godtgør  bispens  ret  til  gæsteri,  siger  han;  „die  Gonsvetudo 
durch  Verjåhrung  ist  verboten,  jene  Gonsvetudo,  von  welcher 
der  Vertrag  in  der  Glemenskirche  als  Rechtsgrund  spricht,  kann 
also  nur  durch  einen  Privatvertrag  zwischen  Kloster  und  Epi- 
scopat  entstanden  sein;  als  solcher  ist  aber  nur  der,  den  Tyge 
angiebt,  moglich.  —  Das  Recht  der  Procuration,  ihre  Existenz 
ist  festgestellt  durch  den  Vertrag;  —  was  also  von  Øm  aus 
dagegen  vorgebracht  wird,  fållt  in  das  Reich  der  Unwahrheit, 
und  Urkunden,  die  das  Gegentheil  erweisen  sollen,  sind  minde- 
stens verfålscht"  (s.  46  f.).  Dr.  Buchwalds  fejltagelse  i  dette 
hovedpunkt  er  forklarlig  af  hans  mangel  på  fortrolighed  med 
vor  middelalders  historie,  men  den  er  vanskelig  at  undskylde, 
når  han  tror  at  måtte  drage  så  vidtgående  konsekvenser  af 
sin  opfattelse. 


II.     Kroniken  om  årene  1246 — 57. 

Der  vilde  ikke  være  nogen  grund  til  at  gå  nærmere  ind 
på  den  forfatter  i  klosterhåndskriftet,  som  har  gjort  optegnelser 
fra  årene  1246  —  57,  dersom  ikke  Dr.  Buchwald  havde  draget 
ham  ind  i  den  almindelige  malstrøm  af  underfundighed  og 
perfidi.  Der  er  da  så  meget  mere  grund  til  at  gennemgå 
hans  fortælling,  som  den  i  høj  grad  taler  for  den  gode  tro,  i 
hvilken  munkene  tog  sig  på  at  fortsætte  det  første  håndskrift 
og  give  efterverdenen  nogen  kundskab  om  de  lidelser,  som  de 
hårde  tider  i  århundredets  midte  påførte  dem. 

Denne  forfatters  optegnelser  fylder  kun  få  blade  (Ser.  p. 
259  —  63)  og  fortællingen  er  spredt  og  uden  ro  og  helhed. 
Der    meddeles    en    del    værdifulde    oplysninger    om    klosterets 

lidelser  i  den  ulykkelige  tid  før  og  efter  Erik  Plovpennings 
mord.  men  henvises  iøvrigt  i  den  henseende  til  „cronica  no- 
stra  et  acta  temporum"  (p,  262);  der  omtales  endvidere  en 
flytning  af  klosterkirken  med  et  tilhørende  aktstykke  (år  1257), 
og  mellem  disse  to  partier  får  vi  underretning  om  de  foruret- 
telser, som  biskoppen  Peder  Ugedsøn  tilføjede  klosteret.  Dr. 
Buchwald  synes  forlods  at  have  været  overbevist  om,  at  for- 
fatteren her  må  have  lagt  an  på  at  bedrage  os.  Han  finder 
det  i  højeste  grad  mistænkeligt,  at  han  så  ubetinget  fordømmer 
hertug  Abel  og  roser  kong  Erik,  og  spørger  man,  hvorfor  det 
netop  her  er  så  påfaldende,  da  dog  alle  andre  kilder  heri  er 
enige  med  krøniken,  så  får  vi  den  oplysning,  at  der  her  er 
lagt  an  på  at  vinde  læsernes  sympathi  for  bedre  at  kunne  få 
sine  senere  påfund  til  at  vinde  indgang.  Mærkeligt  nok  er 
derimod  efterretningerne  om  den  nye  kirkebygning  ikke  bragte 
i  forbindelse  med  hovedsagen;  skulde  det  være  Dr.  Buchwalds 
mening,  at  vi  trygt  kan  stole  på  sandheden  af  denne  fortælling 
og  det  meddelte  aktstykkes  ægthed?  Så  vilde  vi  dog  få  noget 
godt  ud  af  dette  sørgelige  håndskrift! 

Nu  vil  forfatteren  meddele  os  noget  om  klosterets  ejen- 
dom i  Sødringholm  (dicam  nunc  de  Sythring  aliqua),  —  denne 
naive  indledning  er  meget  mistænkelig.  Tingen  er  den  at 
klosteret  har  fået  de  to  tredjedele  af  Sødring  af  biskop  Peder 
Elavsøn,  den  ene  som  gave,  den  anden  ved  køb;  den  tredje 
er  mageskiftet  fra  Johannes  Judesøn  for  Hørningtorp;  det 
havde  biskoppens  brev  og  segl  på  det  hele,  stadfæstet  med 
mange  vidner.  Således  stod  det  i  5  år  og  derover  før  Peder 
Elavsøns  død  (1246).  Derpå  var  bispestolen  ledig  i  3  år  på 
grund  af  indre  stridigheder  i  kapitlet.  Den  nye  biskop  Peder 
Ugedsøn  havde  altid  forhen  vist  sig  fjendsk  mod  klosteret  og 
det  viste  sig  snart,  at  han  vilde  optræde  anderledes  imod  det 
end  Peder  Ela\søn.  Særlig  vendte  han  sig  mod  Sødringholm, 
og  det  ender  med  at  brødrene  må  lade  mageskiftet  med  Jo- 
hannes gå  tilbage  og  betale  biskoppen  80  mark  for  at  få  fred 
for   hans   og   kapitlets   påtale.      Og   dog  har  de  intet  andet  ud 

af  det  end  store  byrder  og  mangehånde  gæsteri!  Abbeden  Jo- 
hannes tog  sig  dette  meget  nær  og  nedlagde  1249  sin  vær- 
dighed, træt  af  megen  modgang. 

Er  der  i  og  for  sig  noget  påfaldende  i  denne  fortælling? 
Peder  Elavsøn  er  meget  venlig  stemt  overfor  klosterbrødrene, 
han  søger  sin  grav  i  deres  kirke  og  når  han  gæster  dem  i 
fasten,  er  det  med  et  ringe  følge  og  meget  stilfærdigt.  Således 
giver  han  dem  også  en  rig  gave  i  jordegods,  andet  sælger  han 
til  dem,  uden  al  tvivl  for  en  billig  penge.  Hans  efterfølger 
anerkender  ikke  dette  salg,  men  gør  påtale  på  Sødringholm; 
munkene  sætter  sig  selvfølgelig  til  modværge,  men  det  ender 
med  deres  nederlag,  de  må  lægge  80  mark  til  købesummen. 
Hvormange  lignende  tildragelser  finder  vi  ikke  omtalte  i  vore 
oldbreve:  er  der  noget,  som  kan  kaldes  konstant  i  disse,  så 
er  det  stridigheder  med  hensyn  til  afdøde  mænds  og  kvinders 
gaver  og  pro-forma  salg  til  kirker  og  klostre ;  det  gik  meget 
vanskeligt  op  for  vore  forfædre,  at  enkeltmand  således  kunde 
lægge  slægtens  nedarvede  jordegods  til  sin  gravkirke.  Disse 
forhold  er  imidlertid  ikke  Dr.  Buchwald  nærværende,  han  aner 
en  dyb  og  skjult  mening  i  de  enkelte  udtryk.  „Warum  war 
P.  U.  „nobis  ante  contrarius"?"  Dette  spørgsmål  og  denne 
stille  tvivl  om  muligheden  af  et  sådant  fjendskab  kommer 
oftere  igen,  men  bliver  lige  uforståelig.  Hvad  mærkeligt  er 
der  i,  at  klosteret  kender  bispeemnerne  i  Århus?  at  det  i  hen- 
seende til  spørgsmålet  Sødringholm  deler  dem  i  venlige  og 
fjendlige?  Valget  var  uafgjort  i  3  år  (transactis  tribus  annis, 
Dr.  B.  har  fejlagtig:  3  Tage  nach  P.  E.'s  Tode,  s.  40),  der 
var  tid  nok  til  at  orientere  sig.  —  „Was  bedeutet  das  un- 
klare  „nobis  in  contrarium  disturbavit"  ?  Worin  besteht  die 
„querimonia  episcopi  vel  canonicorum"?  Der  Grund  der  Feind- 
scbaft,  die  Klage  der  Gegner  und  ihre  Handlungen  sind  so 
gut  wie  verschv/iegen."  Ingenlunde!  Querimonia  er  kæremål, 
klage  for  retten,  påtale,  den  de  køber  sig  fri  for  ved  de  80 
mark.  Det  hedder  foran  i  fortællingen:  vore  brødre  sad  i  5 
år  og  derover  på  Sødringholm    „sine  querimonia,    omnes  usus- 

fructus  percipientes" ;  dermed  mener  forfatteren,  at  de  havde 
laghævd  på  gården,  de  „trende  halme"  som  det  kaldes,  og 
han  måtte  tilføje,  at  de  sad  der  uden  kæremål.  thi,  siger  An- 
dreas Sunesøn,  nec  prodesse  poterit  ista  prescriptio,  nisi  in 
pace  continuata  fuerit  et  quieta,  non  turbata  querimoniis  (lex 
Scan.  IV  12).  Peder  Ugedsøn  derimod  kærer  på  dem  og 
andet  ligger  der  ikke  i  hans  disturbare. 

Så  kommer  abbeden  Olav  og  hans  tilskikkelser  (1249  — 
55).  Kong  Abel  afnøder  ham  300  mark  for  at  få  klosterets 
friheder  stadfæstede,  ligesom  han  plagede  rigets  andre  kirker 
og  klostre.  „Men  også  Peder  Ugedsøn,  som  vi  før  har  nævnt, 
aftvang  klosteret  150  mark,  foruden  andet  ondt,  som  han  til- 
føjede klosteret,  for  de  tre  års  gæsteri,  som  stod  til  rest  fra 
den  tid,  bispestolen  var  ubesat."  (Denne  pludselige  overgang 
fra  Abel  til  biskop  Peder  er  mistænkelig:  „Diese  Malice  charak- 
terisirt  die  Stellung  des  Autors  zu  seinem  Stoffe.")  —  „Senere 
hen  kom  han  til  os  som  for  at  visitere,  men  på  skrømt,  som 
det  noksom  viste  sig.  Han  blev  nemlig  (efter  visitationen)  hos 
os  sålænge  han  havde  lyst  og  gennemgik  alle  vore  bøger  i 
samlingen;  dér  fandt  han  bøger,  som  havde  tilhørt  salig  Peder 
Elavsøn  og  som  han  dels  havde  givet  os  i  sjælegave,  dels 
solgt  os  for  penge;  dem  lod  han  bringe  over  i  bispehuset  (på 
klosteret)  efter  at  have  gjort  en  ed  på  helligdommene  og  evan- 
geliet, at  de  strax  skulde  leveres  tilbage.  Men  han  brød  sin 
ed  og  tog  bøgerne  med  sig."  Forfatteren  knytter  hårde  for- 
bandelser til  denne  fortælling. 

Også  denne  fortælling  bærer  for  Dr.  B.  tydeligt  præg  af 
underfundig  forvanskning.  Forfatteren  véd  godt,  at  visitationer 
er  forbudne  biskoppen  (1245),  det  er  altså  en  skammelig 
insinuation,  at  Peder  kom  i  den  anledning;  han  véd  godt.  at 
biskoppen  har  ret  til  gæsteri,  men  han  vil  skjule  det  ved  at 
kalde  det  „apparatus"  istedenfor  „procurationes" :  „Wir  habeu 
also  einen  Schriftsteller  vor  Augen.  der  die  Klagmotive,  die 
Klagen  und  die  Handluugen  seiner  Gegner  theils  bios  ver- 
schweigt,  theils  absichtlich  verhiillt''    (s.  42). 

Men  krønikeforfatteren  lægger  aldeles  intet  deri,  at  biskoppen 
kommer  for  at  visitere,  tværtimod;  var  han  kommen  kun  af 
den  grund,  vilde  der  intet  have  været  at  sige  på  ham,  men 
det  var  kun  et  påskud,  han  kom  for  at  hente  de  bøger,  der 
tilhørte  klosteret  med  samme  ret  som  Sødringholm,  en  ret,  som 
han  ikke  anerkendte.  At  apparatus  var  lig  procurationes 
vidste  virkelig  enhver  dansk  læser,  som  overhoved  kunde  for- 
stå klosterkrøniken,  deri  lå  der  ingen  „Verhiillung"  (sml.  kong 
Valdemars  jordebog).  —  Nej,  denne  forfatter  fortæller  fra  sit 
standpunkt  hvad  der  er  sket  og  som  det  er  sket,  og  det  er 
utilbørligt  at  gøre  ham  til  genstand  for  en  så  aldeles  ubeføjet 
kritik,  fordi  man  vil  hans  efterfølger  tillivs. 


III.    Gæsteri-overenskomsten  med  Peder  Ugedson. 

Vi  kommer  nu  til  den  forfatter,  som  fortæller  om  gæsteri- 
striden,  og  hvis  fremstilling  derfor  særlig  er  genstand  for  Dr. 
Buchwalds  mistænksomme  kritik.  Dette  afsnit  af  Øm-hånd- 
skriftet  er  forfattet  kort  efter  det  tiår,  hvis  historie  det  frem- 
stiller (1257-67),  Dr.  B.  antager  ved  1269  —  70.  Forfatteren 
knytter  sin  fremstilling  umiddelbart  tU  den  foregåendes,  og 
ligesom  denne  er  han  en  samtidig  og  har  selv  oplevet  hvad 
han  fortæller  om.  Hans  skrift  fylder  to  læg  i  håndskriftet, 
hvert  på  4  skindblade;  i  den  trykte  udgave  udgør  det  36 
foliosider  (p.  266  —  301),  men  den  overvejende  del  består  af 
aktstykker. 

Det  første  lille  afsnit  omhandler  en  overenskomst  mellem 
abbeden  Asgåt  og  biskop  Peder,  som  er  af  ikke  ringe  betyd- 
ning for  stridens  udvikling;  vi  skal  derfor  her  gøre  den  til 
genstand  for  en  særlig  omtale.  „Da  biskop  Peder,  således 
begynder  forfatteren,  så,  at  abbeden  var  en  godmodig  mand, 
så  løftede  han  sit  hovmods  horn  så  meget  des  mere  imod 
ham,  idet  han  kom  til  klosteret  med  et  så  stort  følge,  når 
han  kom  for  at  nyde  sit  tre  ugers  gæsteri,  at  det  forekom  os 
alle  utåleligt.      Brødrene   rådslog   da   om  denne  ting  og  gik   til 

liam  for  at  sige,  at  de  ikke  kunde  evne  disse  udgifter.  Han 
svarede  dem:  I  har  meget  mere  af  os  end  der  behøves  hertil." 
Dette  fortolkes  nærmere  om  helgbrud  af  deres  bønder,  som  han 
anslår  til  40  mark  penge,  og  bispegaven,  der  skulde  beløbe 
sig  til  18  mark  havre.  Fra  munkenes  side  benegtedes  dette: 
helgbrud  havde  de  næsten  intet  af.  i  alle  tilfælde  kun  den 
fordel  at  deres  bønder  ikke  blev  flåede  af  bispens  ombuds- 
mænd —  (en  snært  til  den  biskoppelige  rettergang  i  stiftet)  — , 
bispegaven  var  kun  tildels  indrømmet  dem  af  biskop  Peder  — 
(den  anslås  til  2'/2  mark)  — ,  resten  havde  de  havt  fra  klosterets 
første  tid.  Nu  ønskede  imidlertid  biskoppen  at  få  disse  oppe- 
børsler  tilbage  og  efter  mange  forhandlinger  og  efter  mange 
venners  indtrængende  råd  gik  klosteret  endelig  ind  på  en  over- 
enskomst: biskoppen  fik  sit  helgbrud  og  sin  bispegave  og 
klosteret  fritoges  aldeles  fra  at  yde  gæsteri.  Således  holdtes 
det  i  biskop  Peders  tre  sidste  år  (i  fasten  1257  —  59).  Der- 
efter var  der  atter  et  par  års  strid  om  bispevalget. 

Dr.  Buchwald  har  kun  det  at  indvende  imod  denne  for- 
tælling, at  overenskomsten  savnes  mellem  aktstykkerne,  og  han 
giver  ikke  utydeligt  at  forstå,  at  han  for  sit  vedkommende  tror. 
at  den  er  urigtig  gengiven  (s.  43.  46  f.):  men  enhver  som 
véd,  at  hele  vort  offenlige  retsvæsen  dengang  hvilede  på  mundlig 
vidnefast  overenskomst,  vil  tinde  dette  naturligt;  det  var  ikke 
en  varig,  men  kun  en  personlig  midlertidig  overenskomst,  den 
var  sket  på  synoden  og  altså  absolut  bindende  for  den  tid, 
for  hvilken  den  var  afsluttet. 

Men  fortællingen  giver  i  sig  selv  vistnok  anledning  til 
andre  tvivlsmål.  Forfatteren  er  partimand  og  lægger  ikke 
dulgsuiål  derpå,  han  skriver  ud  af  flere  års  lidenskabelige  for- 
bitrelse, han  har  folt  sin  og  klosterets  afmagt  overfur  vilkårlige 
biskoppers  overgreb,  det  forhen  velhavende  broderskab  sidder 
forskræmt  på  sin  sidste  gård  og  beråber  sig  forgæves  på 
biskoppernes  voldgift  og  pavelige  legaters  domme.  Det  går 
h;Hn  da  som  det  er  gået  så  mange  både  før  og  senere,  at 
lian    taber    oversigten    over    de    tidligere    begivenheder.       Han 

mindes  vel,  at  der  har  været  kæmpet  med  forskellige  grunde, 
thi  således  går  det  jo  i  hver  længere  strid,  som  er  rig  på 
omskiftelser,  at  der  tyes  til  forskellige  grunde,  at  der  frem- 
sættes forskellige  påstande  og  at  hele  sagen  efterhånden  vinder 
et  noget  andet  udseende.  Men  han  kan  ikke  holde  disse  for- 
skellige standpunkter  ude  fra  hverandre  og  pointere  dem  skarpt, 
og  han  er  desuden  alt  for  meget  partimand  til  at  ville  stå  ved, 
hvad  der  på  tidligere  trin  af  sagen  har  været  indrømmet  eller 
kæmpet  for.  Dengang  forfatteren  nedskrev  sin  beretning,  havde 
Øm  kloster  fået  dom  for,  at  gæsteriet  var  et  overgreb,  og  han 
opfatter  derfor  enhver  tidligere  overenskomst  som  en  afnødt 
indrømmelse,  eller  finder  det  i  det  mindste  i  sin  orden  at 
fremstille  den  således. 

Her  er  der  i  virkeligheden  et  punkt,  på  hvilket  kritiken 
bor  henvende  sin  opmærksomhed,  men  dette  har  Dr.  Buchwald 
ikke  fået  øje  på.  Forfatteren  kan  have  elier  har  vistnok  ret 
i,  at  Peder  Ugedson  krævede  større  gæsteri  end  Peder  Elavsøn, 
der  kom  for  at  faste  i  klosteret,  og  det  er  rimeligt  nok,  at  han 
gjorde  gældende,  at  det  kunde  munkene  nok  yde  som  vederlag 
for  de  indtægter,  der  umiddelbart  hidrørte  fra  bispedømmet  — 
(man  lægge  mærke  til,  at  der  her  endnu  slet  ikke  er  tale  om 
biskop  Svens  gave  af  sit  arvegods)  — ;  men  stødet  til  at 
gæsteriet  afløstes  kom  vistnok  snarest  fra  munkene,  der  netop 
dengang  må  have  modtaget  Alexanders  buller  om  gæsteriets 
afskaffelse.  Det  kunde  da  vistnok  neppe  noget  øjeblik  falde 
dem  ind  uden  videre  at  opnå  en  eftergivelse  af  en  materiel 
byrde,  som  havde  mange  års  hævd  og  sikkert  stod  i  det  nær- 
meste forhold  til  de  indtægter,  som  bispestolen  havde  afstået 
til  dem,  men  det  var  dog  et  bekvemt  og  velkomment  udgangs- 
punkt for  en  underhandling  om  afløsning.  Og  om  det  jo  end 
hører  til  god  politik  at  undervurdere  det  man  vil  opnå,  så- 
længe underhandlingerne  er  svævende,  kan  der  dog  neppe  være 
nogen  tvivl  om,  at  det  jo  er  den  rette  opfattelse,  som  noget 
senere  kommer  frem  i  samtaler  og  breve,  hvorefter  Peder 
Ugedsøns  forlig  er  en   indrømmelse  og  et  bevis  på  hans  frede- 

lige  og  venlige  sindelag  overfor  klosteret.  Og  var  hans  efter- 
følger uden  videre  gået  ind  på  det  samme,  vilde  der  vel  heller 
aldrig  være  bleven  opstillet  videregående  fordringer  fra  klosterets 
side.  Som  det  nu  udviklede  sig,  tog  det  ene  ord  det  andet 
og  den  ene  påstand  fremkaldte  den  anden,  indtil  man  stod 
overfor  to  uforligelige  opfattelser  og  appellerede  til  den  rå 
magt  og  til  de  pavelige  afsendinge. 

IV.     Abbeden  Bo  og-  biskop  Tyge. 

Efter  biskop  Peders  død  opstod  der  som  alt  omtalt  igen 
en  heftig  strid  om  bispevalget.  Efterat  alle  de  kanoniske 
valgmåder  var  komne  til  anvendelse  uden  at  føre  til  noget 
resultat,  udnævnte  erkebiskoppen  Jakob  Erlandson  abbeden 
Arnfast  i  Ryd  kloster  i  Sonderjylland,  men  hans  valg  for- 
kastedes af  dronningen,  da  han  var  mistænkt  for  kongemord, 
og  marsken  Johannes  Kalv  søgte  ivrigt  efter  ham  i  stiftet;  på 
Øm  kloster  var  han  ikke  mindre  end  syv  gange,  idet  han 
åbent  udtalte,  at  han  vilde  gribe  og  fængsle  Arnfast,  om  han 
så  fandt  ham  foran  højalteret.  Krøniken  forsikrer,  at  han  ikke 
havde  sin  fod  på  Øm  efter  sin  vielse,  medens  han  dog  vist- 
nok før  den  tid  var  kommen  der  eller  vel  endog  havde  havt 
tilhold  der  under  valget;  thi  senere  anklagedes  klosterbrødrene 
for  at  huse  ham.  Da  lykkedes  det  endelig  en  anden  af  bispe- 
emnerne i  Rom  at  opnå  udnævnelse  og  vielse  af  selve  paven, 
det  var  munkenes  senere  hensynsløse  avindsmand  Tyge;  stiftet 
måtte  senere  betale  de  600  mark  rent  solv.  som  valget  havde 
kostet  ham. 

Tyge  kom  til  landet  Vor  frue  dag  i  høst  (d.  8.  Sept.) 
1262,  et  fjerdingår  efterat  abbeden  Bo  var  tiltrådt  i  Øm 
kloster.  Samme  efterår,  siger  krøniken,  lærte  man  hans  sinde- 
lag imod  dette  at  kende;  munken  Lage  blev  uden  grund  over- 
falden og  såret  på  Rødsmose  klostergård,  men  biskoppen  var 
så  langt  fra  at  straffe  dette,  at  han  tværtimod  tog  sig  af 
drabsmændene,    der  var  almuesmænd,    og  gjorde  nogle  af  dem 

til  sine  landboer,  andre  til  bryder,  hvorved  de  kom  ind  under 
hans  vårdned. 

Det  var  forgæves  at  Bo  søgte  at  få  overenskomsten  med 
Peder  Ugedsøn  fornyet,  Tyge  stod  på  bispestolens  gamle  ret 
og  forlangte  gæsteriet  som  det  altid  tilforn  havde  været  skik; 
Bo  fremsatte  da  herimod  sin  påstand  på,  at  gæsteriet  i  og  for 
sig  beroede  på  klosterets  gode  vilje  og  ikke  på  nogen  for- 
pligtelse. I  den  næ'rmest  følgende  langefaste  kom  det  til  et 
sammenstød. 

Lørdagen  for  kyndelmisse,  den  27.  Januar  1263,  melder 
et  bud,  at  biskoppen  ønsker  at  træffe  abbeden  hjemme  den 
følgende  mandag;  de  modtager  ham  efter  skik  og  brug  med 
procession  og  fører  ham  til  bon  i  kirken.  Derefter  spurgte 
abbeden  ham,  om  han  ikke  vilde  træde  indenfor  i  stuen,  da 
det  var  koldt,  men  han  afslog  det.  Abbeden  gik  da  ind  for 
at  se  til  anretningen,  men  biskoppen  fulgte  strax  bagefter  og 
fandt  stuen  mørk  på  en  enkelt  prås  nær.  Derover  vrededes 
han  meget  og  fremførte  det  senere  blandt  sine  klager  til 
kongen. 

Næste  morgen  bad  han  om  tilladelse  til  at  overvære  ka- 
pitlet, og  da  abbeden  tog  ham  med  derind,  begyndte  han  at 
visitere:  „jeg  er  kommen,  sagde  han,  for  at  visitere  og  ønsker 
at  vide,  om  nogen  har  noget  at  fremføre  imod  nogen  anden, 
om  1  holder  eders  orden,  om  1  giver  almisse  ved  klosterdøren 
og  hvor  meget."  Abbeden  tilbageviste  disse  spørgsmål.  „Herre, 
sagde  han,  hvis  I  har  noget  andet  at  fremføre,  da  sig  til; 
men  dette  vedkommer  ikke  eder;  vi  har  visitatorer  i  fædre- 
abbederne." Dermed  rejste  han  sig  og  istemmede  salmen  Ad- 
jutorium  nostrum. 

Kort  efter  forlangte  Tyge  igen  en  samtale  med  broder- 
skabet; han  sagde  da,  dirrende  af  vrede,  at  han  var  kommen 
for  at  visitere  og  for  at  modtage  sit  gæsteri;  men  da  de  ikke 
var  rede  til  at  modtage  ham  nu,  vilde  han  komme  igen  i 
fasten.  Abbeden,  som  i  forvejen  havde  overbevist  sig  om,  at 
alle    munkene   var   enige    i    ikke  at  ville  yde  gæsteriet,    gjorde 

indsigelse  herimod  A-ed  at  henvise  til  overenskomsten  med 
hi^kop  Peder,  men  Tyge  henholder  sig  til  hvad  der  er  gammel 
skik  og  hrug  (consvetudo).  Da  tager  Bo  de  to  pavebreve  frem, 
af  hvilke  klosteret  ejede  det  ene  i  en  original  udfærdigelse, 
det  andet  i  en  verificeret  kopi  fra  Glairvaux,  og  gør  indsigelse 
imod,  at  gæsteri  skulde  kunne  kræves  efter  gammel  „skik  og 
brug". 

Biskoppen  fremførte  derefter  sin  anden  påstand:  „vil  I 
ikke  yde  efter  skik  og  brug.  så  bør  I  yde  det  for  tgendommene 
i  Djurs,  og  det  vil  I  da  ikke  kunne  negte".  Bo  indvendte,  at 
på  de  ejendomme  havde  klosteret  gavebreve  med  stadfæstelse 
af  paven,  kongen  og  erkebiskoppen,  men  Tyge  afbrød  her 
samtalen  for  at  gå  til  bords. 

Strax  efter  modtager  Bo  så  det  allerede  tidligere  omtalte 
brev  og  svarer  på  det;  tilsigelsen  til  gæsteri  gentages  to  gange 
skriftlig,  uden  at  abbeden  gentager  sit  skriftlige  svar,  da  brevet 
ikke  leveres  ham,   men  kun  læses  op  som  stævning. 

Biskoppen  kom  derpå  med  sit  følge  på  den  i  brevet 
nævnte  dag,  siger  krøniken.  Her  må  der  dog  vistnok  fore- 
ligge en  hukommelsesfejl,  da  det  følgende  bestemt  forudsætter, 
at  scenen  i  klosteret  foregik  askeonsdag,  på  hvilken  dag  jo 
også  de  tidligere  biskopper  siges  at  have  indfundet  sig,  medens 
brevet  derimod  bebuder  hans  ankomst  til  første  søndag  i  fasten. 
Der  var  sendt  kokke  i  forvejen,  men  de  var  bleven  afviste  og 
kom  anden  gang  med  ordre  til  at  tage  hvad  man  ikke  god- 
villig vilde  give  dem,  men  umiddelbart  efter  kom  Tyge  selv 
til  hest  over  søen  fra  Vor  kloster  med  ridende  følge.  Abbeden 
modtog  ham  med  ærbødighed,  men  afviste  strax  hans  fordring. 
^,Er  vor  mad  til  rede?"  spurgte  han,  idet  han  sprang  af  hesten. 
„Det  antager  jeg  nok  den  er,  svarede  Bo,  men  ikke  her." 
Bispen  pegede  op  imod  den  bygning,  som  kaldtes  bispehuset, 
sOg  sagde:  „er  det  monstro  ikke  vort  hus?"  „Vore  munke 
siger,  svarede  abbeden,  at  det  er  deres  hus,  ikke  eders." 
Derpå  trak  han  et  skrift  frem  og  læste  det  op  for  biskoppen, 
(det    var    en    appellation    til    paven,    som   han   i  forvejen    havde 

skrevet  for  strax  at  kunne  gøre  brug  af  den  ved  denne  forud- 
sete lejlighed. 

Forbitret  herover  trådte  biskoppen  et  trin  op  til  huset  og 
sagde:  „vi  må  have  hvad  vi  trænger  til";  derefter  sønderbrod 
han  døren  ind  til  kapellet.  Munkene  talte  nu  om  at  sætte 
magt  mod  magt  og  dette  blev  berettet  biskoppen  af  en  klerk 
fra  Ribe,  Johannes  Piper,  som  var  blandt  gæsterne;  i  det 
samme  lød  klosterklokken,  og  Tyge  fandt  det  nu  at  være 
rådeligst  at  opgive  slaget  som  tabt.  Endnu  engang  lagde  en 
ven  af  begge  parter,  Ebbe  Ugedsøn,  sig  imellem  for  at  undgå 
et  fuldstændigt  brud;  men  da  abbeden  kun  vilde  modtage 
gæsterne  på  den  betingelse,  at  biskop  Tyge  udstedte  en 
skriftlig  tilståelse  af,  at  det  kun  var  gæstfrihed,  ikke  gæsteri, 
som  var  ydet  ham,  vilde  han  ikke  høre  noget  om  forlig;  han 
satte  sig  til  hest  og  forlod  klosteret. 

Næste  torsdag,  altså  vistnok  den  følgende  dag  (15.  Fe- 
bruar), fremtrådte  biskoppen  på  Åbo  sysselthing  med  klage 
over  abbeden,  han  påstod  at  være  dreven  af  gårde  med  kæp 
og  hug;  munkene,  sagde  han,  var  bleven  sammenkaldte  ved 
klokken  for  at  sætte  sig  op  imod  ham.  Endvidere  påstod  han, 
at  man  i  klosteret  fjælede  biskop  Arnfast  og  andre  kongens 
fjender.  Krønikens  forfatter  negter  ikke  blot  dette  sidste,  men 
også  det  med  klokken;  det  var  et  rent  tilfælde,  påstår  han, 
at  klokken  kimede  netop  dengang,  det  var  for  at  angive  hvad 
tid  det  var  (secunda  refectio). 

Næste  torsdag  mødte  abbeden  sammesteds  for  at  tage  til 
genmæle  imod  biskoppens  sigtelser,  men  krøniken  fortæller 
ikke  nærmere  om  hvad  der  foregik  på  thinge.  Det  fik  heller 
ingen  betydning,  thi  dagen  efter  kom  en  ridder  Johannes 
Kanne,  en  ven  af  klosteret,  til  abbeden  og  bad  ham  om  dagen 
efter,  som  var  tamperlørdag  (d.  24.  Februar),  at  følge  med 
ham  til  Århus,  for  at  han  og  andre  venner  af  klosteret  kunde 
prøve  på  at  stifte  forlig  mellem  ham  og  biskoppen. 

Der  var  mange  gode  mænd  kommen  sammen  i  staden  i 
den  anledning,    men    det    lykkedes    kun    med    stor   møje    at  få 

biskoppen  til  at  møde  til  forlig.  Endelig  havde  de  en  sammen- 
komst i  et  kapel  ved  domkirken,  og  her  fremsatte  biskoppen 
igen  de  samme  beskyldninger,  medens  abbeden  fralagde  sig 
dem.  Da  svor  biskoppen  ham  dem  på  hånd,  og  alle  vendte 
sig  nu  imod  ham  med  det  spørgsmål,  hvorfor  han  havde  båret 
sig  således  ad.  Abbeden  svor  da  også  på,  at  han  aldrig 
havde  set  Arnfast,  efterat  han  var  bleven  biskop,  og  at  der 
ikke  var  bleven  kimet  med  klokken  for  at  tilføje  biskoppen 
nogen  overlast.  Endvidere  fremtog  han  sin  stola,  lagde  den 
om  halsen  og  udtalte  en  forbandelse  over  den,  der  i  dette  til- 
fælde for  med  usandhed:  over  den,  som  først  havde  rejst  be- 
skyldnmg  mod  ham,  hvis  den  var  falsk,  eller  over  sig  selv, 
hvis  den  var  sand.  Herefter  opstod  der  en  heftig  scene  i  ka- 
pellet; biskoppen  var  rasende  over,  at  nogen  vovede  at  lyse 
forbandelse  over  ham  i  hans  egen  kirke,  og  de  tilstedeværende 
adelsmænd  måtte  lægge  sig  imellem  for  at  forklare  ham,  at 
det  gjaldt  den,  som  først  havde  løjet  abbeden  på.  Det  endte 
da  med,  at  biskoppen  stævnede  .sin  modpart  til  møde  næste 
dag  (søndagen)  ved  Dover  kirke,  hvor  da  aktstykkerne  skulde 
fremlægges  og  undersøges.  Dermed  erklærede  de  tilstede- 
værende sig  alle  tilfi-edse,  thi  en  fortsættelse  af  den  forargelige 
strid  mellem  de  to  kirker  var  efter  alles  mening  utålelig, 
retten  måtte  have  sin  gang. 

Mødet  ved  Dover  kirke  var  meget  talrigt;  klosterbrødrene 
mødte  ikke  blot  selv  i  stort  antal,  men  havde  sendt  alle  deres 
læge  arbejdsmænd  i  forvejen,  ligesom  de  havde  tilsagt  alle 
deres  bønder  og  bryder  til  møde.  Biskoppen  kom  med  sit 
sædvanlige  følge  og  havde  desuden  sat  alle  provster  og  munke 
af  sit  stift  stævne,  de  „sorte"  brødre  (Benediktinerne)  var 
Cistercienser-brødrenes  naturlige  modstandere.  Bo  læste  testa- 
mentet og  privilegierne  op,  og  alle  undredes  over  at  høre, 
hvor  vel  fundtret  klosterets  ret  i  den  henseende  var.  Biskoppen 
tav  hertil,  men  slog  ind  på  en  ny  vej:  „I  har  kirker  i  værn, 
sagde  han,  dem  tager  jeg  tilbage".  Strax  trak  abbeden  et 
paveligt    stadfæstelsesbrev    på  Veng    kirke    frem    og   læste    det 

op.  Biskoppen  afbrød  ham  og  sagde:  „alle  eders  breve  er 
ikke  en  bønne  værd".  Så  tog  han  det  på  en  anden  led. 
„Hvem  har  valgt  dig  til  abbed,  sagde  han,  hvem  har  stad- 
fæstet dit  valg  og  hvem  har  indsat  dig  imod  min  vilje?" 
Abbeden  henviste  til  faderabbeden,  hvis  jurisdiktion  han  var 
underkastet.  Bispen  svarer:  „jeg  bandlyser  dig,  fordi  du 
kalder  dig  abbed,  og  jeg  bandlyser  broderskabet,  fordi  det 
kalder  dig  abbed,  og  jeg  bandlyser  alle  og  enhver,  som  kalder 
dig  så."  Abbeden  rejser  sig  og  siger:  „lige  så  let  som  du 
bandlyser  mine  undergivne,  lige  så  let  giver  jeg  dem  afløs- 
ning: de  være  løste  fi'a  bandet,  nærværende  og  fraværende,  i 
vor  herre  Jesu  Kristi  navn".  Nu  lagde  hans  venner  sig  atter 
imellem  og  opfordrede  ham  til  at  give  biskoppen  gode  ord, 
det  kunde  umuligt  gå  an  at  tale  således  til  sin  biskop.  Men 
Bo  var  ubevægelig:  „jeg  har  aldrig  fornærmet  ham,  sagde  han, 
og  min  eneste  forbrydelse  er,  at  jeg  ikke  kan  yde  så  meget 
som  han  vil  have".    —   Dermed  endte  dette  møde. 

I  den  følgende  uge  blev  alle  klosterets  bønder  tilsagte  til 
møde  for  biskoppens  bryder,  således  at  de  kom  til  at  ulejlige 
sig  den  længst  mulige  vej;  fra  Låsby  kaldtes  de  til  Grenå' (10 
mil  i  lige  linje),  fra  Assens,  syd  for  Horsens,  til  Randers,  fra 
Djurs  til  Virklund  ved  Silkeborg,  steder  der  alle  ligger  om- 
trent i  samme  urimelige  afstand  fra  hverandre.  Nu  blev  det 
betydet  klosterbønderne,  at  de  foreløbig  var  under  forbud,  men 
at  dette  snart  vilde  gå  over  til  fuld  bandsættelse,  dersom  de 
vedblev  at  tjene  munkene  på  Øm.  Hylende  og  klagende  kom 
de  så  til  abbeden,  som  forgæves  søgte  at  berolige  dem  og  få 
dem  til  at  vise  tålmodighed;  de  kaldtes  atter  og  atter  til 
stævne  med  biskoppens  bryder,  de  måtte  betale  bøder  og  tåle 
forbud  og  efterhånden  faldt  de  næsten  alle  fra  deres  lovlige 
herskab  for  at  få  fred. 

Nu  henvendte  abbeden  sig  til  biskop  Nils  af  Viborg, 
kongens  kansler,  og  Johannes  Kalv,  kongens  marsk,  og  andre 
gode  mænd  for  at  opnå  deres  mægling;  biskoppen  svarede,  at 
han  enten  vilde  have  sit  gæsteri  eller  selv  tage  det  tifold.    De 

gjorde  da  hensynet  til  bønderne  gældende,  påsken  stod  for 
døren  og  de  ulykkelige  våndede  sig  under  forbudet,  der  vilde 
udelukke  dem  fra  herrens  bord  skærtorsdag.  Endelig  gav  han 
efter  og  der  holdtes  et  nyt  møde  i  fælles  venners  nærværelse. 
Nu  vilde  abbeden  igen  komme  frem  med  sine  aktstykker,  men 
biskoppen  tillod  det  ikke:  „I  véd  alle,  sagde  han,  at  de  Århus 
bisper  har  havt  for  skik  at  gæste  Øm  kloster  3  uger  i  fasten, 
hvorfor  dette  har  sine  ejendomme  i  Djurs.  Jeg  vil  derfor  sige 
Jer,  at  det  nu  er  min  agt  at  sætte  mig  i  besiddelse  af  disse 
ejendomme,  med  mindre  jeg  får  godtgjort  gæsteriet  for  de  3 
år,  i  hvilke  bispestolen  stod  ledig,  tilligemed  en  bøde,  og  så 
for  det  indeværende  år."  Abbeden  gjorde  et  nyt  forsøg  på  at 
komme  til  orde  med  sit  testamente,  men  Tyge  tillod  det  ikke: 
han  betakkede  sig  for  at  få  en  forelæsning  istedenfor  gæsteri. 
„Vi  véd  nok,  sagde  han,  at  I  har  dygtige  skrivere,  I  kan 
sagtens  få  breve  efter  Jert  hoved."    — 

Enhver  som  læser  denne  fremstilling  uden  forudfattede 
meninger  vil  føle  sig  slået  af  den  livfulde  fortælling  og  den 
indre  sandhed,  såvel  i  de  enkelte  træk  som  i  den  hele  udvik- 
ling. Man  vil  indrømme  sandsynligheden  af,  at  modparten 
rimeligvis  vilde  kunnet  fremføre  adskilligt  til  at  supplere  disse 
meddelelser,  og  at  et  og  andet  derved  vilde  komme  til  at  stå 
i  et  andet  lys;  men  det  er  ikke  des  mindre  et  ypperligt  stykke 
historie,  som  her  bydes  os,  dobbelt  værdifuldt  fordi  det  hid- 
rører fra  en  tid,  som  er  så  sørgelig  fattig  på  historiske  op- 
tegnelser. Vi  får  her  et  indblik  i  en  række  forhold,  som  ellers 
er  os  så  godt  som  ubekendte,  en  kommentar  til  oldbreve.  hvis 
rette  forståelse  i  forhold  til  tiden  ofte  er  så  vanskelig. 

Der  er  noget  pinligt  i  at  skulle  komme  tilbage  til  et  for- 
svar for  forfatterens  sandhedskærlighed,  men  det  vil  på  dette 
punkt  desuden  være  ufornødent;  thi  Dr.  B.  vilde  vistnok  være 
den  sidste  til  at  angribe  dette  parti  af  krøniken,  når  forud- 
sætningen for  hans  opfattelse  i  dens  helhed  svigter.  Sådanne 
misforståelser,  som  at  det  skulde  være  „eine  vortreffliche  re- 
servatio",    d.    e.    en   jesuitisk    udflugt,    når    abbeden    forbander 

den,  som  først  måtte  have  sagt  ham  dette  på,  „dersom  han 
har  talt  falsk"  S  er  aldeles  urimelig  og  kan  kim  undskyldes, 
når  de  så  øjensynligt  bærer  præg  af  at  være  fremsatte 
bona  fide. 

Vigtigere  er  det  at  komme  på  det  rene  med  de  forskellige 
mæglingsforsøg  og  indblandinger  af  andre  i  striden,  som  den 
udviklede  sig  før  Bos  fratrædelse  i  Juni  måned.  Mødet  i  dom- 
kirken var  lørdagen  d.  24.  Februar  (p.  273:  sabbato  quatuor 
temporum,  ikke  som  Dr.  B.  s.  61  vil:  søndagen  d.  25.);  ved 
Dover  kirke  derimod  søndagen  den  25.,  selvfølgelig  efter  guds- 
tjenesten, til  „kirkestævne"  -.  Den  følgende  søndag  (4.  Marts) 
stævnes  bønderne  til  møde  med  bispens  ombudsmænd  og  for- 
budet begynder;  det  nye  forligsmøde  falder  da  endnu  før  skær- 
torsdag (29.  Marts). 

På  dette  møde  må  der  rimeligvis  være  sket  noget,  som 
forfatteren  ikke  på  dette  sted  nævner,  men  som  biskoppen 
senere  sigter  til  i  et  brev.  Han  siger  nemlig,  at  abbeden  har 
„fæstet  bøder"  til  4.  Maj  for  de  fornærmelser,  som  var  til- 
føjede ham  i  klosteret;  forfatteren  knytter  hertil  den  oplysning, 
at  der  ingenlunde  fæstedes  bøder,  men  kun  afgaves  et  betinget 
løfte  om  eftergivenhed'.  Hvorledes  dette  nu  end  forholder  sig, 
så  kan  vi  måske  deraf  slutte,  at  dette  møde  fandt  sted  fre- 
dagen d.  23.  Marts,  før  påskeugen,  nemlig  6  ugers  dagen  for 
4.  Maj,  da  dette  tidsrum  i  slige  tilfælde  var  en  almindelig 
retstermin.  Det  er  da  vel  også  det  rimeligste,  at  der  her 
virkelig  er  bleven  fæstet  en  bøde,  som  biskoppen  påstår,  men 
at  den  kun  ikke  er  bleven  betalt,  fordi  imidlertid  andre  ting- 
kom  ivejen  eller  biskoppen  ikke  opfyldte  sine  løfter. 


'  Side  6L  Det  heddir  nemlig  p.  273:  cejiit  nialedicere  illum,  qui  hoc  primitus 
dixisset,  si  falsum  dixerat,  et  se  ipsuni,  si  per  se  vel  per  snos  factum  fiiisset  etc. 

■-■  Dr.  B.  sa-tter  aldeles  iimotivernt  de  to  møder  til  d.  18.  og  19.  Marts  (søndag 
og  mandag),  efterat  han  selv  andensteds  har  nævnt  d.  25.  Februar  |s.  53).  S  51  sættes 
de  endelig  til  17.  og  18.  Marts. 

■'  Pag.  278:  pmendam,  quam  nobis  —  firmastis,  que  in  sexta  feria  ante  ascen- 
sionem  domini  —  solvi  debuit.  Dr.  B.  har  ikke  forstået  udtrykket  eniendam  firmare, 
fæste  boder,  udlove  at  betale  bøder  en  vis  dag,  og  får  derfor  intet  ud  af  denne  op- 
givelse (s.  63). 

For  forfatteren  havde  denne  sag  tabt  sin  interesse  og  han 
kommer  kun  ind  på  den,  fordi  den  findes  i  det  brev,  han  af 
andre  grunde  vil  indføre  i  sit  skrift.  For  os  har  den  derimod 
meget  at  sige,  thi  den  viser  os  et  nyt  led  i  den  oprindelige 
retsforfolgning,  der  ikke  forte  til  noget  resultat,  men  dog  kaster 
lys  over  tidens  kirkelige  retssædvaner.  Biskoppen  stævner 
abbeden  til  sysselthinget,  abbeden  møder  ugedagen  efter  for  at 
fralægge  sig  de  gjorte  beskyldninger;  de  gode  mænd,  hvis 
egenlige  værnething  sysselthinget  er,  lægger  sig  imellem  og 
sagen  går  over  til  privat  mægling,  biskoppen  anvender  al  op- 
tænkelig retstvang,  og,  det  kommer  til  et  forlig  med  bodefæst- 
ning. —  Derefter  kommer  det  til  en  langvarig  kirkelig  jtroce- 
dure,  men  efter  en  halvanden  års  lidelser  og  frugtesløse  forsøg 
på  at  opnå  noget  ad  denne  vej  vender  man  tilbage  til  mæg- 
ling og  voldgiftsdom  på  grundlag  af  de  nationale  retsvedtægter. 

Imidlertid  var  de  6  uger  gåede  og  den  4.  Maj  kommen; 
sagen  havde  vistnok  i  flere  henseender  antaget  en  anden  skik- 
kelse, ligesom  den  havde  vakt  manges  interesse,  der  indfandt 
sig  5  abbeder  fra  alle  Danmarks  hovedklostre  for  at  tage  del 
i  kampen  for  Cisterciensernes  rettigheder.  Hvad  der  foregik 
om  fredagen  véd  vi  ikke,  men  om  søndagen  affattedes  abbe- 
dernes klageskrivelser  til  paven,  kardinalerne  og  de  fire  fædre- 
abbeder,  og  om  torsdagen,  Kristi  himmelfartsdag,  udstedte  12 
gode  mænd,  nemlig  biskop  Nils  af  Viborg,  kongens  kansler, 
erkedegnen  af  Århus  og  viceerkedegnen  af  Ribe  tilligemed  9 
lægmænd,  i  Århus  domkirke  et  brev,  hvori  de  optog  abbeden 
Bos  appellation  imod  biskop  Tyge  som  retslig  udført  og  af 
denne  uden  grund  tilbagevist. 

Da  heller  ikke  disse  forhandlinger  førte  til  noget  resultat, 
nedlagde  Bo  sin  værdighed  i  nærværelse  af  abbederne  af  Tvis 
og  Vidskøl,  og  Thure,  som  forhen  havde  været  abbed  både  i 
Vidskøl  og  Esrom,  udvalgtes  i  hans  .sted.  Selv  nævnes  han 
for  fremtiden  blandt  munkene  i  Øm  (10.  Juni   1263). 

Dr.  Buchwald  har  gjort  et  meget  .stort  nummer  af  dette 
abbedskifte;    han    forkaster    selvfølgelig    hele    fortællinijen    om, 

hvorledes  Bo  tvang  sin  afgang  igennem,  skønt  den  er  så 
aldeles  i  stil  med  alt  hvad  der  forhen  er  fortalt  om  ham: 
„unbedingt  w^ahr  wird  sein:  Bischof  Tyge  erkannte  den  Bo 
nicht  als  Abt  an,  dieser  trat  deswegen  seine  Stelle  nach  einer 
Berathung  mit  seinen  Obern  an  Thuro  ab"   (s.   53). 

Ser  vi  imidlertid  rolig  på  sagen,  så  stiller  det  sig  en  del 
simplere;  at  abbederne  nedlægger  deres  værdighed,  ofte  efter 
ganske  kort  tids  forløb,  er  ingenlunde  så  sjældent;  Thm-e  havde, 
som  vi  så,  alt  to  gange  tilforn  været  abbed,  og  gennemgår  vi 
abbedlisten  fra  Øm,  vil  vi  stadig  møde  samme  fænomen.  Den 
første  abbed.  Brienus,  nedlagde  sin  værdighed  og  døde  mange 
år  efter  i  Sorø;  den  anden,  Amilius.  dode  på  samme  måde  i 
Vidskøl;  den  tredje,  Vilhelm,  blev  først  abbed  i  Vidskøl,  hvor 
han  nedlagde  værdigheden,  derpå  blev  han  abbed  i  Øm,  endelig 
døde  han  i  Vidskøl.  Brandanus  fulgte  efter  ham  først  i  Øm, 
dernæst  i  Vidskøl;  NikoJaus  nedlagde  værdigheden  og  gik  til 
Vidskøl:  disse  5  var  abbeder  ialt  i  34  år.  Af  de  følgende  10 
abbeder  før  Bo  døde  de  3  i  embedet,  én  blev  biskop  og  de  6 
nedlagde  værdigheden.  Den  hele  undersøgelse  om  Bos  afgang, 
der  var  så  vel  motiveret  ved  hans  ubesindige  optræden  og 
den  skæve  stilling,  hvori  han  havde  bragt  sig,  kunde  altså 
med  fuld  føje  have  været  sparet,  den  hele  række  formodninger, 
beskyldninger  og  opdagelser  med  hensyn  til  Cisterciensernes 
planer  om  for  fremtiden  at  undgå  ethvert  forhold  til  deres 
biskopper  vilde  da  være  falden  bort  af  sig  selv,  og  intet  andet 
fænomen  i  vor  historie  vilde  vistnok  have  givet  anledning  til 
at  fremsætte  dem. 

V.     Abbeden  Thure,  Juni  1263— November  1266. 

Den  nye  abbed,  som  tiltrådte  den  11.  Juni  l!263,  be- 
gyndte med  at  sætte  sig  ind  i  stridens  enkeltheder  og  dens 
hidtidige  forlob.  Han  trådte  derpå  i  underhandling  med  biskop 
Tyge,  men  forfatteren  véd  ikke  i  det  enkelte  at  opgive,  hvad 
der  er  forefaldet  under  disse,  eller  hvilke  forligstilbud  der  er 
bleven  gjorte.     Kun  det  véd  han,  at  alt  var  forgæves. 

Hovedpunktet  i  striden  er  fra  nu  af  klosterels  præster  og 
bonder.  I  sit  sidste  brev  til  Bo  bavde  Tyge  forlangt,  at  de 
munke,  som  var  præster  ved  klosterels  kirker,  skulde  kaldes 
bjem  senest  i  løbet  af  14  dage,  hvis  ikke  han  kunde  frem- 
lægge et  ganske  særligt  privilegium,  thi  efter  den  kanoniske 
ret  var  det  utilstedeligt  (vel  etiam  —  coram  nobis  compareatis, 
docturi  quo<l  id  poteritis  facere  de  privilegio  speciali,  cum 
hoc  jure  canonuni  minime  permittatur;  p.  277  f.).  Da  dette 
ikke  toges  til  følge  og  de  påbegyndte  underhandlinger  ikke 
forte  til  noget  resultat,  skred  biskoppen  til  anvendelsen  af 
magt.  Søndagen  den  7.  Oktober  lod  han  munken  Skjalme. 
der  fungerede  som  præst  ved  Rødsmose  (Rosmos)  kirke,  gribe 
pa  fersk  gerning  og  med  en  væbnet  styrke  føre  i  fængsel,  et 
par  heste  toges  ved  samme  lejlighed  og  andre  voldsomheder 
fulgte  efter  i  ugens  løb.  Dette  førte  til  en  ny  appellation, 
som  foretoges  den  21.  Oktober  af  abbederne  fra  Esrom,  Loguui 
og  Ryd,  og  hvori  der  særlig  fortes  klage  over  bøndernes  ulykke- 
lige stilling,  da  de  var  prisgivne  en  hensynsløs  retsforfølgelse 
og  belagte  med  forbud  (p.   281   f.). 

Denne  fortælling  om  præsten  Skjalme  bringer  Dr.  Buch- 
Avald  til  følgende  udbrud:  „Und  einen  Sieg  erringt  sich  hier 
die  Wahrheit  iiber  die  getriibte  Darstellung,  die  in  den  spå- 
teren  Klagen  und  dem  Libellus  gipfelt.  Lange  genug  mussten 
wii-  duicli  das  Glas  des  Monches  sehen,  wir  erblickten  Kircheu 
der  Aarhus  Diocese,  wir  schauten  wie  Weltliche,  qui  sunt  de 
foro  proprio  sno,  vor  dem  Tribunal  des  Bischofs  die  grau- 
rockigen  Conversen.  Aber  das  Prisma  brach  die  Strahlen  — 
jene  schwebten  in  der  Luft,  diese  standen  auf  dem  Kopf.  — 
Jetzt  plotzlich  schlågt  der  Zwang  der  Thatsachen  dem  Zau- 
bcrer  das  Glas  aus  der  Hånd  und  wir  sehen  eine  altbekannte 
Gegend:  Auf  dem  Kirchhof  von  Rozmose  nehmen  die  Bischof- 
lichen  den  Priester  Scalmi  gefangen.  Nun  erst  zeigt  sich,  was 
mit  den  rathselhaften  Landpfarren  und  den  Gerichtssitzungen 
gemeint  ist  —  Nichts  anderes,  als  die  einfache  Durchfiihrung 
des  Sequesters  iiber  die  Pra«^dia  in  Diursii''   (s.  64).      Dersom 

den  lærde  forfatter  havde  kendt  noget  til  dansk  ret,  vilde  han 
have  afholdt  sig  fra  på  dette  sted  at  istemme  en  sådan  sejrs- 
sang. Der  er  aldeles  intet  „rathselhaft"  i  klosterhondernes 
retsforfølgelser,  lige  så  lidt  som  i  præsternes  arrestation. 
Biskoppen  lader  ved  sine  ombudsmænd  alle  og  enhver  i  sit 
stift  stævne  for  helghrud,  og  de  udtrykkelige  frihedsbreve,  som 
gives  enkelte  stæder  på  ikke  at  stævnes  udenfor  den  nærmeste 
egn,  viser  tilstrækkeligt  hvad  biskopperne  i  den  henseende 
tillod  sig'.  Den  nævnte  „Libellus"  udfører  tydeligt  nok  billedet 
af  de  trakasserier,  som  denne  retsform  tillod  prælaterne.  Alle 
abbediets  bønder  stævnedes  nemlig  på  samme  dag  til  møde 
på  forskellige  steder;  der  blev  her  givet  dem  sag  for  helgbrud 
og  den  samme  dag  bestemtes  til  deres  vedermål.  Derved  blev 
det  umuligt  for  dem  at  yde  tylvtered  og  de  lovfældedes  derfor 
alle  —  (eden  skulde  nemlig  aflægges  af  naboerne,  og  de  var 
stævnede  hver  til  sit)  — ;  det  stilledes  dem  nu  frit  for  at  op- 
give tjenesteforholdet  til  klosteret  eller  betale  bøje  bøder,  eller 
i  andet  tilfælde  komme  under  forbud.  Samme  fremgangsmåde 
gentoges  oftere  med  hver  af  dem,  og  følgen  heraf  var  natur- 
ligvis et  almindeligt  frafald  (p.  293).  Der  er  altså  i  dette 
slet  ikke  tale  om  klosterets  gods  som  sådant,  om  bøndernes 
landgilde  e.  1.,  hvad  biskoppen  gør.  det  gør  han  i  dette  til- 
fælde som  håndhæver  af  den  kirkelige  lovgivning,  og  det  er 
et  misl)rug  af  hans  jurisdiktion  i  sager  angående  helgbrud,  de 
samme,  hvis  sagefald  havde  tilhørt  klosteret,  indtil  det  for  en 
tid  overdroges  til  Peder  Ugedsøn.  Hvad  derimod  forfølgelsen 
af  præsterne  angår,  da  har  vi  jo  biskoppens  egen  forklaring 
af  dens  betydning,  han  negter  sit  samtykke  til  fremtidig  at 
anerkende  de  af  klosteret  i  sine  egne  kirker  og  af  sin  egen 
midte  beskikkede  præster.  Hele  broderskabet  er  af  ham  be- 
lagt med  forbud  og  det  er  da,  som  han  siger,  in  contemptum 
clavium  at  de   fortsætter    sakramenternes   forvaltning   (p.   277). 


'  F.  ex.  Åbenrå  skrå,  k.  31:  Dom.  episcopus  nullum  civem  citet  uJtra  curiaiii 
Hesel,  pro  quo  de  quolibet  inatskap  duos  cupreos  deiiarios  debet  habere.  Det  ligrger 
all  heri  at  Jydske  lovs  simple  besteiiimelser  i  den  henseende  ikke  er  bleven  overholdte. 

Der  ligger  intet  somhelst  andet  i  hvad  der  fortælles  om 
Skjalmes  fængsling  end  hvad  her  er  fremdraget,  og  krønikens 
forfatter  har  her  intet  røbet,  intet  indblik  givet  i  noget,  som 
han  ikke  forhen  vidtløftig  har  berettet  om.  Biskoppen  mis- 
bruger, eller  bruger  om  man  vil,  sin  rent  kirkelige  myndighed  til 
at  forfølge  og  ødelægge  klosterets  bonder  såvel  som  dets  præster, 
for  munkene  er  der  intet  andet  at  gøre  herimod  end  at  søge 
pavens  beskyttelse,  siden  kirkeprovinsen  ingen  anerkendt  erke- 
biskop  har.  Om  han  samtidig  har  virkeliggjort  sin  trusel  med 
hensyn  til  klostergodsets  fuldstændige  beslaglæggelse,  siges  der 
intet  om,  men  det  vilde  selvfølgelig  have  været  et  endnu  yder- 
ligere gående  skridt,  så  forfatteren  vist  neppe  vilde  have  for- 
tiet det,  om  det  var  kommen  så  vidt. 

Samme  vinter  sendtes  derpå  tvende  brodre,  Lavrentius  og 
den  tidligere  abbed  Bo,  til  Rom  for  at  føre  klosterets  sag: 
deres  fuldmagt  er  udstedt  den  28.  Januar  1264.  Da  tog  pave 
Urban  sig  endelig  af  sagen;  den  22.  Maj  beskikkedes  abbe- 
derne i  Ringsted  og  Nestved,  og  kort  efter,  da  man  rimeligvis 
havde  gjort  paven  opmærksom  på,  at  disse  mænd  neppe  kunde 
kaldes  uvildige  dommere,  siden  de  var  Benediktinere  („sorte 
brødre")  og  sorterede  under  Tyge  som  midlertidig  biskop  i 
Roskilde,  tillige  prædkebrødrenes  provincial  i  Danmark,  til  at 
pådømme  sagen.  Domprovsten  og  erkedegnen  i  Slesvig  be- 
skikkedes samtidig  til  at  varetage  klosterets  interesser  og  for- 
svare dets  personer  og  gods  mod  vold  og  ødelæggelse.  Da 
denne  afgørelse  imidlertid  blev  uden  resultat,  skal  vi  ikke 
nærmere  indlade  os  på  de  derom  udstedte  forretningsmæssige 
breve,  lige  så  lidt  som  vi  skal  indlade  os  på  den  nye  voldsger- 
ning,  som  biskoppen  begik  ved  at  lade  3  munke,  som  var  på 
vej  til  Vendland  for  at  købe  korn,  gribe,  mishandle  og  ud- 
plyndre i  Horsens.  Noget  bidrag  til  stridens  gang  giver 
det  ikke. 

Så  afsiger  de  tvende  biskopper  deres  voldgiftskendelse, 
den  26.  November  1264;  klosteret  foretiak  den  for  de  sorte 
abbeders  dom.      I  fasten    1265   skal  Tyge    altså  haA^e  gæsteri; 

men,  siger  forfatteren,  han  kom  med  et  så  stort  følge,  at 
klosteret  neppe  kunde  yde  hvad  der  krævedes;  der  var  100 
ryttere  og  mange  til  fods  og  ikke  en  af  dem  forlod  ham  i  de 
3  uger.  Tihiied  vedblev  ombudsmændene  at  forfølge  klosterets 
bønder.  Det  var  derfor  en  glad  dag  for  brødrene,  da  de  hørte, 
at  Guido  af  Cisterciensernes  orden  var  bleven  udnævnt  til 
pavelig  legat  i  Danmark  (11.  Juni   1265). 

Strax  skriver  Gistercienser-abbederne  til  ham  og  fremfører 
deres  klager  (p.  288);  det  fører  imidlertid  ikke  til  noget,  før 
legaten  personlig  er  ankommen  til  riget,  da  må  klagen  være 
gentagen,  thi  endelig  den  21,  Maj  1266  skriver  Guido  fra 
Roskilde  til  biskop  Tyge.  I  dette  brev  opregnes  alle  klagerne 
i  en  lang  række.  Bøndernes  helgbrud  ser  man  bestod  i,  at  de 
hørte  messe  af  de  forbudne  præster;  klosterets  avlsgårde,  som 
tillige  var  præstegårde,  blev  hærgede,  riddere  og  høvdinger  fik 
anvisning  på  at  fare  frem  mod  bønderne  som  de  syntes  bedst. 
Om  gæsteriet  siges:  I  afnøder  dem  hvert  år  3  ugers  gæsteri 
for  eder  selv  og  et  talrigt  følge  til  hest  (trium  ebdomadarum 
procurationes  ab  eis  pro  vobis  magnaque  caterva  equitante 
vobiscum  annis  singulis  extorquetis).  At  alt  dette  strider  mod 
ordenens  pavelige  friheder,  følger  af  sig  selv  (p.  289  f.).  Da 
dette  brev  ikke  frugtede,  gentog  legaten  noget  senere  sin  på- 
mindelse, og  dette  brev  er  dateret  Roskilde,  men  uden  op- 
givelse af  dagen,  det  er  da  vistnok  fra  hans  andet  ophold  i 
denne  by,  i  Avgust  måned.  Kort  derpå  finder  vi  ham  i  Ribe, 
og  herfra  afgår  det  tredje  brev  til  Tyge,  i  sidste  halvdel  af 
Avgust,  hvori  han  stævnes  til  personligt  møde  i  denne  stad. 
Da  biskoppen  ej  heller  efterkom  dette  pålæg,  skønt  kongen 
samtidig  opholdt  sig  der,  stævnedes  han  anden  gang  til  Slesvig 
(i  September),  tredje  gang  til  Lybek,  hvor  Guido  var  i  Oktober 
og  ind  i  November  måned.  Her  fik  abbeden  Thure,  som  var 
fulgt  med  ham,  lejlighed  til  på  en  fuldtallig  synode  at  læse  et 
klageskrift  op,  som  indeholder  hovedpunkterne  af  de  sidste  års 
forfølgelser  og  efter  forfatterens  påstand  fremkaldte  stor  be- 
vægelse blandt  de  tilstedeværende;    for  legaten  var  hele  denne 

A.  D.  JørEfensen:  AfhandL   II.  11 

sag  dog  af  underordnet  vigtighed,  da  han  netop  nu  havde 
foretaget  sig  et  afgørende  skridt  i  kirkestriden  i  Danmark  ved 
en  betinget  bandlysning  over  kongen  og  et  almindeligt  forbud 
(den  30.  September  i  Slesvig).  Thure  fulgte  da  med  i  det 
store  følge,  da  Guido  drog  til  Bremen,  her  blev  han  syg  og 
måtte  stanse,  ligesom  alt  hans  ledsager  fra  Øm  havde  måttet 
lades  tilbage  i  Stade.  Imidlertid  vedblev  erkebiskoppen  Jakob 
Erlandson  at  følge  med  til  Magdeburg,  og  herfra  skrev  da  le- 
gaten endelig  til  den  udvalgte  biskop  Bonde  i  Slesvig  (den 
30.  November  1266)  og  overdrog  ham  hele  sin  myndighed 
som  legat  for  denne  sag  mellem  biskop  Tyge  og  Øm  kloster; 
særlig  pålægger  han  ham  at  tage  sig  af  de  forurettede  bonder. 
Dermed  kom  striden  ind  i  et  nyt  spor;  men  før  vi  følger 
den  ind  på  dens  sidste  stadium,  skal  vi  dog  se  endnu  en 
prøve  på  Dr.  Buchwalds  fantasirige  kritik.  Denne  sygdom  i 
Bremen  forekommer  ham  højst  mistænkelig,  noget  sådant  sker 
ikke  for  ingen  ting,  netop  i  et  afgørende  øjeblik.  „Willkom- 
mener  konnte  dem  Thuro  nichts  kommen,  als  geråde  zu  dieser 
Zeit  seine  „corporis  invalitudo",  denn  sie  wålzte  die  Verant- 
wortlichkeit  tur  alles  Følgende  auf  Jacobs  Schultern.  Nicht 
Thuro  ist  es,  der  den  Bannstrahl  gegen  Tyge  schmiedet,  will 
das  Exordium  sagen,  er  ist  nur  ein  leidender  Monch,  es  ist 
Jacob,  der  das  Geschoss  richtet,  es  ist  der  Gardinallegat  selber, 
der  es  abdriickt.  Deutlich  genug  verråth  diese  feine  Zeich- 
nung  den  Geist,  ans  dem  sie  erwachsen  ist.  —  —  Der  arme 
Thuro  war  ja  im  entscheidenden  Moment  —  krank  gewesen!" 
(S.  78  f.)  Tillægger  da  krøniken  denne  omstændighed  nogen 
betydning?  Ikke  den  ringeste;  den  fortæller  begivenhederne, 
som  de  udviklede  sig  i  tiden,  den  omtaler  de  indtrufne  hæn- 
delser, hvorfor  skulde  den  da  ikke  medtage  også  dette  træk? 
Forfatteren  kommer  ikke  senere  tilbage  til  det,  det  omtales 
ikke  i  noget  aktstykke,  krøniken  selv  har  sandelig  ikke  præg 
at"  et  sådant.  Det  siges  jo  ganske  ligefrem,  at  Thure  til  det 
yderste  anstrænger  sig  for  at  opnå  en  afgørelse  af  legaten, 
det  siges,  at  han  overdrog  erkebiskoppen  at  føre  sagen  videre 

på    hans    vegne;    hvad    betydning    har    da    denne   tilfældighed? 
Hele  denne  mistanke  er  greben  ud  af  luften. 


VI.     Biskop  Bonde  af  Slesvig",  1267. 

„Wir  treten  an  eine  der  dunkelsten  Partien  des  Exordium 
heran,  aber  auch  an  die  interessanteste. 

Aus  den  Falten  des  kiinstlich  gewobenen  Vorhanges, 
womit  der  Monch  von  Øm  die  Scenen  der  Geschichte  zii  ver- 
decken  bemiiht  ist,  schaut  mit  einem  Male  das  Antlitz  des 
Mannes  hervor,  der  die  ganze  Machinerie  des  Kirchenstreites 
in  Bewegung  gesetzt  hat  und  erhålt.  Herzog  Erik  Abelson 
låsst  auf  dem  Ting  von  Hiælmæzlof  einen  Schutzbrief  fiir  Øm 
verlesen".     (Dr.  Buchwald,  s.   79.) 

At  dette  krønikens  sidste  parti  skulde  være  det  interes- 
santeste, beror  sikkert  på  en  miskendelse  af  den  betydning, 
som  må  tillægges  fortællingen  om  selve  den  hjemlige  retstrætte 
med  alle  dens  forhandlinger  og  voldsomheder,  og  i  henseende 
til  historisk  fremstilling  tåler  det  aldeles  ingen  sammenligning 
med  beretningen  om  Bo  og  Tyge.  Men  på  den  anden  side 
er  det  en  selvfølge,  at  emnet  får  en  anden  interesse  ved  at 
bringe  den  særlige  strid  i  Århus  stift  i  en  vis  forbindelse  med 
den  samtidige  store  kirkestrid  og  den  politiske  konflikt  mellem 
kongen  og  hertugen  af  Sønderjylland,  og  de  strøjflys,  der  her- 
ved kastes  ud  over  denne,  giver  krøniken  sin  plads  mellem 
kilderne  til  fædrelandets  historie  i  de  større  forhold. 

For  imidlertid  også  her  at  holde  det  rette  mål  ved  be- 
dømmelsen af  begivenhedernes  betydning  og  forfatterens  for- 
hold til  kendsgerningerne,  er  det  nødvendigt  først  at  samle  i 
kronologisk  orden,  hvad  der  meddeles  os. 

Den  3.  Februar  1267  stævnede  biskop  Bonde  af  Slesvig 
som  legatens  fuldmægtig  biskop  Tyge  til  møde  i  Flensborg 
den  12.  Marts,  lørdagen  efter  første  søndag  i  fasten.  Stæv- 
ningen overdroges  til  Sortebrødrenes  prior  i  Århus.  Da  Tyge 
havde  modtaget  den,  for  han  op  i  det  højeste  raseri;  han  drog 

11* 

strax  til  hoflet  og  klagede  for  kongen:  aldrig  var  en  sådan 
beskæmmelse  overgået  nogen  biskop  tilforn,  selv  den  konge- 
lige værdighed  var  af  abbeden  trådt  under  fødder  ligeoverfor 
legaten.  Kongen  blev  yderlig  opbragt  herover  og  truede  klo- 
steret med  tabet  af  alt  sit  gods,  hvis  man  ikke  forligte  sig 
med  biskoppen,   abbeden  truedes  med  fængsel. 

Herefter  fulgte  en  fælles  henvendelse  af  otte  Cistercienser- 
abbeder  til  kongen;  de  forsikrer  ham  højt  og  helligt,  at  ingen 
har  nedsat  hans  værdighed  for  legaten,  at  biskop  Tyge  har 
gjort  Øm  kloster  til  genstand  for  en  række  forfølgelser  og 
voldsomheder,  som  kun  kongen  kan  afvende  for  at  frelse 
klosterets  tilværelse.  Kan  den  verdslige  arm  ikke  skaffe  dem 
retfærdighed,  så  nødes  de  til  at  ty  til  deres  kirkelige  over- 
hoved og  hvem  han  beskikker. 

Omtrent  samtidig  læstes  på  Hjelmslev  herredsthing,  der 
dengang  udentvivl  var  klosterets  værnething\  et  brev  af  hertug- 
Erik  af  Sønderjylland,  udstedt  den  !23.  Februar,  i  hvilket  han 
kundgør,  at  han  har  taget  Øm  kloster  i  sit  værn  og  byder 
alle  og  enhver  at  afholde  sig  fra  dets  gods  og  tjenere,  da  det 
tilkommer  ham  at  holde  enker,  faderløse,  umyndige  og  kloster- 
folk ved  deres  ret  og  fred  (p.  297:  cum  spectat  ad  nos, 
viduas,  pupillos  et  orphanos  ae  claustrales  fovere  in  jure  suo). 
Rimeligvis  har  hertugen  herved  tænkt  på  Jydske  lovs  bekendte 
udsagn:  „Det  er  konungs  embed  og  høvdings,  i  landet  er,  at 
gemme  domme  og  gøre  ret  og  frelse  den,  der  med  vold  tvinges, 
såsom  enker  og  værgeløse  børn  og  pilgrime  og  udenlandsk«' 
mænd  og  fattige  mænd,  dem  overgår  tiest  vold".  Han  er  da 
optrådt  som  en  af  rigets  høvdinger,  som  rigets  hertug  i  ældre 
betydning,  således  som  Knud  Lavard  holdt  over  lov  og  fred  i 
hele  riget.  For  så  vidt  har  dette  brev  en  overordenlig  inter- 
esse for  hertugdømmets  historie,  hvad  enten  det  er  et  led  i 
striden    med   kongen    eller    ikke.      Hertugen   var  ikke  blot  Dux 


'  Nu  liLiger  klostertomteii  i  Tyrsting  herred,  men  den  nuviviende  herredsgrænse 
synes  at  være  af  senere  oprindelse,  medens  .Sonder  å  mellem  Guden  og  Mos  søer 
danner  den  naturlige  fortsættelse  uf  skellet  både  nordpå  og  osterpå. 

Jutie,  men  Dux  Dacie,  hertug  i  Danmark,  en  selvskreven  be- 
skytter af  alle  forurettede  i  riget.  Vi  behøver  kun  at  gå  18 
år  tilbage  i  tiden  for  at  finde  et  lignende  brev  udstedt  af  hans 
fader  hertug  Abel  for  Esrom  kloster  (28.  April  1249,  Thor- 
kelin  I  169),  og  dersom  flere  af  vore  klostre  havde  bevaret 
deres  diplomatarier,  vilde  der  vistnok  findes  flere  af  samme 
slags.  Det  er  altså  et  stort  spørgsmål,  om  der  i  hertug  Eriks 
brev  foreligger  et  politisk  overgreb  eller  ikke.  At  det  er  ud- 
stedt efter  opfordring  af  biskop  Bonde,  må  vel  anses  for  utvivl- 
somt, og  der  foreligger  intet  bestemt  om,  at  der  dengang  var 
fjendskab  mellem  kongen  og  hertugen.  Få  måneder  i  forvejen 
havde  de  kongelige  sendemænd  til  legaten  i  Slesvig  indrømmet, 
at  forholdet  mellem  frænderne  var  godt  og  at  der  var  fred  og 
forlig  mellem  kongen  og  hertugen,  så  Slesvig  ikke  af  den 
grund  kunde  vrages  som  modested,  medens  man  dog  fastholdt, 
at  det  lå  for  nær  rigets  fjender'.  Følgen  af  dette  beskær- 
melsesbrev  for  Øm  var  imidlertid,  at  kongen  igen  for  op  i 
vrede  mod  hertugen  og  klosteret,  en  virkning,  som  munkene 
fornuftigvis  ikke  kan  have  forudset,  men  som  ikke  des  mindre 
kan  have  været  velbegrundet  i  det  forhold,  hvori  hertugen  stod 
til  de  fordrevne  prælater  eller  i  alle  tilfælde  formodedes  at  stå 
i  til  dem.  Men  så  meget  synes  vist,  at  hertugens  brev  er  et 
stærkt  indicium  mod  den  antagelse,  at  der  var  et  oprindeligt 
og  dybt  begrundet  forhold  mellem  ham  og  prælaterne,  eller  at 
dette  endog  lå  bagved  den  hele  kirkestrid.  Jakob  Erlandsøn 
opholdt  sig  længe  i  sit  stift  efterat  striden  var  begyndt,  og 
det  var  ham  om  at  gøre  idetmindste  at  kunne  blive  i  sin 
kirkeprovins  og  det  danske  rige.  Derfor  blev  Slesvig  et  na- 
turligt   tilflugtssted    for   ham,    og   det   at  han  fik  et  fristed  her 


'  —  est  (dux)  regis  vasallus  ratione  ducatus  et  se  receperunt  in  amicitiam  et 
gratum  ad  inviceni  tanquam  consanguinei  et  est  bona  pax  et  firma  inter  eos.  —  — 
Stedet  er  ikke  mistænkeligt  propter  ducem,  cum  bona  pax  esset  inter  ducem  et  regem 
et  boni  essent  amici,  sed  propter  ininiicos,  quos  dicebant  regem  et  regiuam  habere  in 
vicino,  tamei:  extra  regnum.  —  Guides  dom,  Slesvig  d.  30  Sept.  ii&i,  i  Cronica  el 
cartularium  monasterii  de  Dunis  (18(57)  p.  600  ff.  Jeg  skylder  Dr.  Fridericia  eu  tak  for 
at  have  gjort  mig  opmærksom  på  dette  aktstykke. 

medførte  ingenlunde  noget  dødeligt  fjendskab  mellem  hertug  og 
konge.  Hvor  tåbeligt  vilde  det  ikke  ellers  have  været,  at  her- 
tugen i  året  1264  gav  biskop  Peder  af  Roskilde  en  formel 
erklæring  for  at  han  ikke  havde  deltaget  i  overfaldet  på  Sæl- 
land! Vistnok  var  der  jævnlige  rivninger  mellem  de  to  grene 
af  Valdemarernes  slægt  og  mere  end  engang  antog  de  karak- 
teren af  en  kamp  om  kronen,  til  hvilken  begge  huse  havde 
samme  ret;  men  de  udartede  ingenlunde  i  den  grad,  at  et  ved- 
varende og  dødeligt  fjendskab  var  følgen.  I  det  hele  skiftede 
folk  dengang  så  ofte  parti  og  forhold  i  de  vigtigste  anliggender, 
at  man  må  være  varsom  med  at  søge  for  dybt  i  deres  ven- 
skab og  fjendskab. 

Den  28.  Marts  12(57  gentog  biskop  Bonde  sin  stævning 
til  Tyge,  denne  gang  ved  abbeden  Johannes  af  Logum  kloster, 
og  tredje  gang  ved  abbeden  af  Tvis,  der  siges  ikke  hvad  dag. 
Påsken  faldt  i  dette  år  på  den  17.  April,  og  krøniken  for- 
tæller, at  man  i  Øm  kloster  fra  den  tid  af  modtog  det  ene 
kongebrev  efter  det  andet  med  påbud  om  at  underkaste  sig 
biskoppen,  der  kom  ialt  6  sådanne  breve  fra  påsken  til  St. 
Andreas  (30.  November).  Allerede  det  første  af  disse  synes 
at  have  forskrækket  abbeden  således,  at  han  rømmede  fra 
klosteret  natten  til  den  3.  Maj  for  ikke  at  falde  i  biskoppens 
hænder;  han  gik  til  Sønderjylland  og  opholdt  sig  her  i  de  to 
Cistercienser-klostre  Løgum  og  Ryd,  og  af  og  til  også  i  Sles- 
vig, hvor  han  opsøgte  erkebiskoppen  og  den  tilforordnede  legat, 
biskop  Bonde. 

En  ny  voldsgerning  var  da  fornylig  øvet  mod  klosteret; 
tirsdagen  i  påskeugen,  d.  19.  April,  ranede  præsten  i  Birke, 
hr.  Bent,  to  heste  af  klosterets  stod  ved  Svejstrup ;  to  munke 
fra  Øm,  præsterne  Bjørn  og  Johannes,  aflagde  den  7.  Maj  ens- 
lydende edelig  forklaring  derom  i  Gråbrødrenes  kloster  i  Sles- 
vig. Alligevel  mødte  den  samme  præst  Bent  som  bisko])  Tyges 
fuldmægtig  efter  den  tredje  stævning  til  Flensborg,  den  21. 
Maj;  abbeden  gjorde  indsigelse  mod  hans  berettigelse  til  at 
^å  i  rette,   da  ban  var  en  bandsmand    på  grund  af  sit  forhold 

til  klosteret.  De  tvende  vidner  fremførtes  og  deres  vidnesbyrd 
undersøgtes  nøje  af  biskop  Bonde  i  forening  med  biskop  Esger 
af  Ribe,  og  man  kom  til  det  resultat,  at  Bent  måtte  afvises. 
Der  lagdes  derfor  biskop  Tyge  en  ny  dag  fore,  til  dagen  efter 
st.  Ibs,  den  26.  Juli,  i  Slesvig.  Da  han  atter  udeblev  her, 
nedlagde  Thure  påstand  på  at  få  en  dom  over  ham  såvel  for 
retløse  som  for  sagen,  og  denne  opfordring  efterkom  Bonde 
den  3.  Avgust  ved  en  dom,  afsagt  i  Slesvig  domkirke,  i  nær- 
værelse af  erkebispen,  biskop  Peder  og  mange  andre  gode 
mænd,  læg  og  lærd.  Den  lyder  på  bandsættelse  for  retløse 
og  fuldt  vederlag  til  klosteret  for  den  ved  retstrætten  forår- 
sagede skade.  Denne  dom  stadfæstedes  den  2.  Sept.  1267  af 
Guido  i  Lybek. 

Medens  dette  foregik  i  Sønderjylland,  gik  det  selvfølgelig 
ud  over  de  ulykkelige  brodre  på  Øm;  krøniken  fortæller  om 
deres  lidelser,  bøndernes  frafald,  munkenes  adspredelse,  de  til- 
bageblevnes fattigdom  og  angest.  Som  det  plejer  at  gå,  demora- 
liseredes broderskabet  og  det  gamle  sammenhold  svigtede  i 
ulykken;  mange  tænkte  kun  på  deres  egen  sikkerhed,  søgte  at 
bjerge  hvad  der  endnu  kunde  reddes  og  opgav  det  strænge 
ordensliv  indtil  videre.  De  tilbageblevne  vovede  ikke  at  gå 
udenfor  klosterets  mur,  hvert  øjeblik  ængstedes  de  ved  efter- 
retninger om  at  nu  kom  deres  forfølgere,  den  ene  gang  efter 
den  anden  gravede  de  deres  hellige  kar  og  privilegier  ned  i 
jorden  for  at  unddrage  dem  enhver  undersøgelse.  Imidlertid 
fik  de  bud  på  bud  fra  kongen;  ved  gode  venners  hjælp  og 
altid  nye  udflugter  lykkedes  det  dem  længe  at  trække  tiden 
ud,  indtil  endelig  abbeden,  som  imidlertid  var  vendt  tilbage  til 
klosteret  alle  helgens  dag,  fik  en  sidste  befaling  til  at  indfinde 
sig  hos  kongen  med  løfte  om  frit  lejde.  —  På  dette  sted 
ender  krøniken. 

Hvad  der  ses,  beror  ofte  på  øjnene,  som  ser,  siger  man. 
Her  har  vi  et  exempel.  „Die  Thatsachen  reden  offen",  siger 
Dr.  Buchvs^ald;  „die  Intrigue,  in  die  Guido  verwickelt  ward, 
hegt  klar  vor  Augen.      Thuro    oder  Jacob  hatten  den  Cardinal 

bewogen,  den  Bisthof  von  Schleswig  zuni  subdelegirten  Richter 
zu  ernennen.  Disser  stand  aber  unter  dem  Schulze  des  Her- 
zogs  und  somit  wurde  Erik.  Abelson  activ  in  den  Strom  der 
Ereignisse  herein  gezogen.  Man  hatte  ihm  einen  Rechtsgrund 
in  die  Hånd  gespielt,  gegen  den  Konig  aufzutreten.  Das 
musste  diesen  erbittern,  der  friedliche  Vergleich  war  abge- 
schnitten,  das  Anathem  musste  in  Kraft  treten  —  und  dann, 
hoffte  man,  stand  dem  Pratendenten  der  Weg  zum  Throne 
offen"   (s.  88). 

Man  tænke  sig,  hvor  dybt  dette  anslag  var  lagt!  I  Øm 
kloster  ser  hertugen  endelig  den  hank,  i  hvilken  han  kan  tage 
for  at  ryste  det  danske  rige;  han  har  havt  kongen  siddende  i 
sit  slot  på  Als  som  dreng  uden  at  benytte  lejligheden  til  at 
tage  hans  rige,  men  da  var  der  heller  ingen  allierede  at  finde 
på  Øm!  Nu  derimod,  endelig  er  lejligheden  der;  hans  be- 
skærmelsesbrev  læses  op  på  Hjelmslev  herredsthing,  det  er  det 
første  slag  som  rammer  kongeriget;  og  nu  følger  der  slag  i 
slag:  bisp  Bondes  brev  udgår  til  tre  abbeder,  Tyge  stævnes, 
efter  et  halvt  års  retløse  sættes  han  i  band  i  Slesvig  dom- 
kirke. Kongen  føler,  at  han  skal  slå  et  sidste  slag  for  sin 
krone,  han  stævner  abbeden  for  sig  for  at  få  rede  på  sagen, 
—  da  afbrydes  krøniken  og  vi  må  andensteds  fra  slutte  os  til, 
at  riget  dog  ikke  dengang  gik  over  til  hertugslægten!  Hvor 
må  vi  ikke  være  denne  munk  taknemlig  for  at  han  har  opbe- 
varet mindet  om  denne  overhængende  fare.  Men  det  er  at 
håbe,  at  der  ved  at  granskes  med  lignende  nidkærhed  som 
den,  der  her  er  anvendt,  kan  findes  endnu  mange  lignende  vel 
overståede  farer,  som  vort  fædreland  har  været  udsat  for! 

Enden  på  Øm  klosters  strid  med  biskop  Tyge  kendes 
ikke,  men  den  må  vistnok  være  hidfort  kort  efter.  1  det  af 
bisperne  Nils  og  Esger  mæglede  forlig  var  der  jo  et  grundlag, 
som  kunde  bruges  ved  en  voldgiftsdom  af  kongen,  men  .sand- 
synligere er  det  vel,  at  klosteret  afløste  sin  forpligtelse  til 
gæsteri    ved   at   opgive  en  eller  anden  indtægt,    som  vi  senere 

ser  Logum  kloster  gore.  I  året  1270  optræder  i  alle  tilfælde 
kong  Erik  som  dets  beskytter   i    et  brev  om  gården  Pugetorp. 

Om  Thure  siger  en  senere  optegnelse  i  klosterkroniken, 
at  han  var  abbed  i  næsten  5  år:  ban  opgav  altså  værdigheden 
før  Juni  måned  1268  og  efterfulgtes  af  Johannes  fra  Dover, 
som  alt  engang  tilforn  havde  været  abbed;  hvad  der  er  fortalt 
om  klosterets  lidelser  i  hans  tid,  siges  der,  har  han  selv  ladet 
optegne  (p.  264).  Måske  det  da  kan  være  tilladt  at  for- 
mode, at  han  er  bleven  nødt  til  at  nedlægge  sin  værdighed 
for  kongen,  for  at  klosteret  kunde  opnå  forlig,  og  at  dermed 
tillige  kronikeskrivningen  af  sig  selv  er  ophørt  netop  på  dette 
punkt. 

Men  således  <om  den  er,  vil  den  altid  være  et  af  vore 
værdifuldeste  kildeskrifter  fra  middelalderen  og  særlig  en  perle 
i  vor  fattige  klosterliteratur.  Dr.  Buchwald  har  indlagt  sig  en 
virkelig  fortjeneste  ved  at  tage  den  frem  til  selvstændig  under- 
søgelse og  der  skyldes  ham  tak  for  adskillige  bidrag  til  den 
rette  forståelse  af  texten.  Men  i  sin  helhed  har  han  uden  al 
tvivl  gjort  den  blodig  uret  ved  sin  uskånsomme  kritik. 


SLESVIGS  GAMLE  STADSRET. 

(1880.) 

[Aarboger  for  nordisk  Oldkyndighed  og  Historie  1880,  S.  1—46.    Et  Tillæg  (S.  44—4«), 

indeholdende  Uddrag    af  Husby  Herreds  Regnskab    for    1660—61,    er  ikke   medtaget  i 

nærværende  Udgave.  —  Her  med  nogle  Tilføjelser  af  Forfatteren.] 


L)e  tyske  bidrag  til  oplysning  af  vor  middelalders  historie 
vedbliver  at  melde  sig.  Dr.  G.  v.  Buchwalds  studie  over  Øm 
klosters  strid  er  hurtig  bleven  efterfulgt  af  Dr.  P.  Hasses 
„Untersuchungen  zur  diinischen  Rechtsgeschichte :  Das  Schles- 
wiger  Stadtreclit"  (Kiel  1880).  En  dansk  læser  vil  i  denne 
bog  træffe  samme  villige  anerkendelse  af  Sønderjyllands  æld- 
gamle danskhed  og  samme  fortrolighed  med  Nordtysklands 
middelalders  historie,  således  som  den  i  den  nyeste  tid  klarer 
sig  ud  af  det  ihærdige  arbejde  med  Hansestædernes  rige  arkiv- 
skatte. Og  ikke  mindre  vil  man  her  genfinde  samme  livlighed 
i  tankens  spring  og  i  stilens  vendinger  som  hos  doktorens 
lærde  forgænger,  og  den  samme  elskværdige  sikkerhed  i  over- 
bevisningen om  at  kunne  magte  selv  de  vanskeligste  spørgs- 
mål i  Nordens  indre  og  ydre  historie,  når  man  efter  at  have 
sat  sig  ind  i  Tysklands  udvikling  anvender  nogen  tid  på  at 
gøre  sig  bekendt  med  en  række  danske  arkivalier  og  et  par 
nyere  arbejder.  Det  er  da  ikke  mere  end  billigt,  at  den  højt- 
ærede forfatter  møder  samme  indsigelse  fra  dansk  side;  ikke 
fordi    nærværende    forfatter    noget    øjeblik   smigrer  sig  med  det 

håb  at  kunne  formå  ham  eller  ligesindede  til  for  fremtiden  at 
vise  større  varsomhed  i  l)ehandlingen  af  nordiske  emner;  thi 
det  synes  endnu  ikke  at  være  lykkedes  Nordtyskerne  (således 
som  Sydtyskerne  med  den  højtfortjente  Konrad  Maurer  i  spidsen) 
at  få  øje  for  den  nordiske  udviklings  ejendommelighed,  at 
indse  nødvendigheden  af  at  hegynde  behandlingen  af  Nordens 
historie  med  omfattende  og  indtrængende  kildestudier,  med  en 
fyldig  og  pålidelig  kundskab  til  landets  sprog.  Men  det  bør 
gøres  for  selve  den  nordiske  læseverdens  skyld.  Det  er  dog 
i  høj  grad  sandsynligt,  at  en  sådan  indsigelse  herhjemme  kunde 
hindre  en  alt  for  hurtig  og  tankelos  tilegnelse  af  de  nye  lær- 
domme, som  truer  med  at  berøve  os  alt  fodfæste  i  vor  middel- 
alders historie.  Thi  hvis  ikke  alle  julemærker  skuffer,  hvis 
alle  de  løfter  og  antydninger,  som  alt  er  fremsatte,  skal  ind- 
fries i  de  kommende  år,  så  er  dette  kun  begyndelsen  på  en 
hel  invasion,  der  truer  med  at  lægge  vor  historieskrivning  i 
fremmedes  hænder  og  forvandle  vore  fædres  stolte  minder  til 
en  dårlig  kopi  af  Hansestædernes  herlighed.  På  dette  vilkår 
kan  intet  samarbejde  finde  sted. 

Det  er  kun  hovedemnet  for  Dr.  Hasses  bog,  som  her  skal 
optages  til  drøftelse;  de  talrige,  næsten  utallige  sidespring  på 
lovområdet  skal  her  lades  ude  af  betragtning,  da  de  forhåbenlig 
vil  finde  deres  tilbørlige  vurdering  på  et  andet  sted.  Det  skal 
her  være  opgaven,  ligesom  ved  omtalen  af  Dr.  Buchwalds  af- 
handling om  Øm  kloster  (ovfr.  s.  129  ff.),  at  fremstille  sagen  i 
hele  sin  sammenhæng,  så  læseren  selv  vil  kunne  dømme  om 
det  nye  lys,  der  fra  Dr.  Hasses  bog  falder  over  vor  ældre 
historie. 


I.    Slesvigs  betyclning"  i  den  ældre  middelalder. 

Det  er  en  stiltiende  forudsætning  for  Dr.  Hasses  studie, 
at  der  ikke  i  Danmark  fandtes  egenlige  købstæder  med  sær- 
egen ret,  før  Lybeks  exempel  i  Valdemar  II's  tid  fremkaldte 
en  lignende    udvikling   heroppe.      Vi    skal   her  holde  os  til  det 

foreliggende  særtilfælde,  Slesvig  og  dets  i  stadsretten  omtalte 
privilegier  af  kong  Sven;  men  før  vi  kan  henvende  opmærk- 
somheden på  disse,  vil  det  være  nodvendigt  at  undersøge 
stadens  tilstand  i  det  12.  århundrede  i  det  hele  taget,  dens 
storre  eller  mindre  betydning,  dens  handelsforbindelser  og  sand- 
synlige velstand. 

Det  er  da  først  en  ikke  unødvendig  indrømmelse,  som  den 
ærede  forfatter  må  anmodes  om  at  gøre  os,  at  en  købstads 
tilbagegang  i  tidens  lob  i  og  for  sig  må  være  en  historisk 
mulighed;  selv  Lybeks  exempel  kan  her  påberåbes.  En  sådan 
mulighed  kan  derfor  heller  ikke  for  Slesvigs  vedkommende 
forlods  benegtes,  og  dog  er  det  øjensynligt  slet  ikke  kommen 
i  forfatterens  tanke,  at  denne  mulighed  efter  alle  historiens 
vidnesbyrd  endog  har  været  en  håndgribelig  virkelighed.  Hvad 
der  i  så  henseende  foreligger,  lader  sig  ikke  affærdige  som 
fraser,  og  det  har  intet  somhelst  at  gøre  med  det  17.  århun- 
dredes overdrivelser.  Lad  os  gennemgå  de  historiske  efterret- 
ninger og  de  endnu  foreliggende   bevislige  minder. 

Sase  siger  som  bekendt  i  anledning  af  kong  Svens  og  de 
tyske  hjælpetroppers  hærværk  i  Slesvig  havn  (1156)  følgende: 
..Quo  facto  non  solum  advenarum  in  posterum  frequentiam 
deturbavit,  sed  etiam  splendidam  mercimoniis  urbem  ad  tenuem 
angustumque  vicum  redegit"  (p.  713).  Dette  vidnesbyrd  af  en 
dansk  forfatter,  som  havde  de  bedst  mulige  samtidige  hjemmels- 
mænd, om  en  dansk  købstad,  der  endnu  på  hans  tid  hørte  til 
ligets  mærkeligste,  lader  sig  ikke  omstøde.  Han  kan  have 
taget  fejl  med  hensyn  til  det  nøjagtige  tiilspunkt  for  stadens 
tilbagegang,  han  kan  have  overvurderet  et  enkelt  faktum  og 
overset  andre  dybere  liggende  grunde,  der  virkede  nok  så 
meget,  om  end  mere  i  det  skjulte;  men  at  der  havde  fundet 
en  tilbagegang  sted  i  Valdemarernes  tid,  det  må  efter  Saxes 
ord  anses  for  en  i  Danmark  i  slutningen  af  århundredet  vitterlig 
og  uomtvistelig  sag. 

\  i  manglt-r  da  heller  ikke  vidnesbyrd  om  stadens  tidligere 
betydning:    lad    os    kun    mindes    kong  Eriks   belejring  her  i  en 

hel  vinter  (1131  —  32).  Ud  på  efteråret  kom  kong  Lothar  til 
Danevirke,  hvor  han  stødte  på  uventet  modstand  af  en  „uhyre" 
hær:  han  lod  sig  købe  bort  af  kong  Nils  og  hans  søn  og  drog 
mod  Venderne;  men  Erik,  som  efter  aftale  med  ham  var 
kommen  til  Slesvig,  blev  nu  indesluttet  af  sin  modstander  og 
udholdt  en  langvarig  belejring  i  den  hårde  vintertid,  idet  Slien 
lagde  til  og  han  blev  angreben  både  fra  landsiden  og  fra  isen'. 
En  stad,  som  kan  udholde  en  sådan  belejring  m.  h.  t.  forsvar 
og  forråd  i  alle  retninger,  må  tilvisse  være  både  folkerig  og 
rig  på  hjælpekilder;  thi  Slesvigs  beliggenhed  er  alt  andet  end 
heldig  i  den  henseende,  ligesom  det  neppe  i  sin  senere  historie 
kan  opvise  et  sidestykke  til  dette  forsvar.  I  de  følgende  borger- 
krige spiller  det  da  også  en  aldeles  selvstændig  rolle;  medens 
det  øvrige  Jylland  holder  med  Mågens,  vedbliver  Slesvig  at 
vise  Erik  Emun  sin  hengivenhed,  indtil  så  kong  Nils  finder 
sin  død  i  dets  gader  og  Erik  belønner  det  for  sin  troskab. 
Senere  stiller  byen  sig  på  samme  måde  i  kampen  mellem 
deres  sønner,  og  ved  siden  af  Knuds  jydske  flåde  træffer  vi 
på  det  vendiske  korstog  (1147)  kong  Sven  med  sin  flåde  fra 
„Hedeby".  Og  ikke  mindre  kan  vi  følge  staden  op  i  tiden 
til  Knud  Lavards  og  dronning  Margretes  tid,  da  kampen  mellem 
Danske  og  Vender  for  en  stor  del  drejede  sig  om  denne  bys 
forsvar,  —  til  Adam  af  Bremens  tid,  da  den  omtales  som  en 
betydelig  handelstad,  —  og  til  en  endnu  fjernere  alder,  da 
efter  runestenene  fra  Sven  Tjugeskægs  tid  „kæmperne  belej- 
rede Hedeby",  eller  da  kong  Ælfreds  nordiske  hjemmelsmænd 
omtalte  den  samme  by  som  midpunkt  for  søfarten  i  de  nor- 
diske farvande. 

Hvad  nu  Slesvigs  særlige  handelsforbindelser  angår,  da 
kan  vi  først  minde  om  Adam  af  Bremens  omtale  af  dem 
(1070  —  80);  „Ex  eo  portu  naves  emitti  solent  in  Sclavaniam 
vel  in  Suediam  vel  ad  Semlant  usque  in  Græciam"  (4,  1)  og 
den  senere  tilføjelse  til  fortællingen  fra  året  1066:    „Ipso  eodem- 


'  Annalista  Saxo  113L     Saxo  p.  646  f.     Helmold  I  51.     Ser.  r.   U.  I  l:3S. 

(jue  tempore  SliasAvig,  civitas  —  opulentissima  æque  ae  po- 
pulosissima,  ex  improviso  paganorum  incursu  funditus  excisa 
est"  (schol.  82).  Om  betydningen  af  disse  ord  kan  der  selv- 
følgelig disputeres,  man  har  tidligere  vistnok  overdrevet,  men 
man  kan  også  utilbørligt  undervurdere  den;  det  er  dog  ord  af 
en  velunderrettet  forfatter,  som  kunde  misforstå  de  politiske 
forhold,  men  neppe  helt  tage  fejl  af  de  rent  sociale. 

Hvad  der  imidlertid  er  hævet  over  enhver  tvivl,  er  de 
endnu  tilstedeværende  vidnesbyrd  om  stadens  handelsforbindelser 
dengang  og  i  det  følgende  århundrede.  Som  det  turde  være 
tilstrækkelig  bekendt  for  danske  læsere  findes  og  fandtes  der 
i  og  omkring  Ribe  en  hel  række  kirker,  som  i  det  12.  eller 
begyndelsen  af  13.  århundrede  er  byggede  af  tras  eller  vul- 
kanske tufsten  fra  Eifelbjergene  ved  Rhinen;  selve  domkirken, 
hvis  opførelse  er  påbegyndt  i  århundredets  første  menneske- 
alder (af  biskop  Thure,  f  1134),  har  oprindelig  været  opført 
af  dette  skrøbelige  men  let  håndterlige  materiale;  hertil  har 
sluttet  sig  en  kreds  af  henved  20  købstad-  og  landsbykirker  i 
den  nærmeste  omegn.  Ved  Rhinen  og  i  Holland  genfindes 
det  samme  i  kirker  fra  det   11.   og  12.  århundrede.^ 

Om  Ribe  siger  Adam  af  Bremen:  —  „alio  cingitur  alveo, 
qui  ab  oceano  influit,  et  per  quem  vela  torquentur  in  Fresiam, 
aut  certe  in  Angliam  vel  in  nostram  Saxoniam"  (4,  1),  og 
hertil  siger  en  anmærkning  om  vejen  vesterpå:  „de  Ripa  in 
Flandriam  ad  Gincfal  velificari  potest  duobus  diebus  et  totidem 
nuctibus"  etc.  (schol.  96).  Saxes  omtale  af  byen  i  anledning 
af  Mågens  Nilssøns  bryllup  svarer  hertil:  „Illuc  siquidem  fre- 
quens  navigiis  portus  oppido  splendidam  mercium  varietatem 
importat"   (p.  629)-. 

Men  denne  handel  var  ikke  udelukkende  forbeholdt  Ribe, 
den  strakte  sig  til  de  sønderjydske  Frislande,  der  endnu   i   det 


'  J.  Helms  i  Kirkeliist.  samlinger  III  oSfcl  ff.  598.  Arboger  1870,  s.  142  ff.  Hoyens 
skrifter  II  70  fl. 

*  Terpager  s.  GbS:  1271  lillades  del  Ribe  at  udiore  flæsk,  korn,  beste  osv.  til 
Flandern. 


SLESVIGS  GAMLE  STADSRET.  175 

14.  århundrede  får  beskærmelsesbreve  af  Flanders  grever,  og 
helt  over  til  Slesvig.  Traskirkerne  kan  følges  uden  afbrydelse 
ad  hele  denpe  vej,  og  der  kan  efter  forholdenes  natur  og  dette 
emnes  skrøbelighed  ingen  tvivl  være  om,  at  det  .jo  kun  er 
levninger  af  hvad  der  til  sin  tid  har  været  at  finde  af  disse 
mindesmærker,  især  på  Vesterhavsøerne.  Endnu  den  dag  idag 
findes  der  spor  af  oprindelige  trasbygninger  i  følgende  kirker 
i  Slesvig  stift,  der  som  en  sammenhængende  række  slutter  sig 
til  den  sydligste  i  Ribe  stift,  nemlig  Brøns.  På  Sild  findes 
Kejtum  St.  Sørens  og  Morsum  St.  Mortens  kirke,  dernæst 
hovedkirken  på  Før,  St.  Johannes,  og  St.  Hjælper  på  Pelvorm. 
Endvidere  i  Ejdersted  kirkerne  i  Tønning  og  Koldenbyttel, 
længere  oppe  ved  Ejderen  Svavsted  og  ved  Trejå  Hollingsted. 
Dermed  er  vi  nåede  op  til  højden  af  Slesvig;  i  denne  by  findes 
der  endnu  tydelige  levninger  af  tras  i  domkirken  \  Mikkels- 
kirken  og  Johanneskirken,  og  der  haves  pålidelige  efterret- 
ninger om,  at  også  de  andre  kendte  kirker  fra  middelalderen 
var  byggede  af  samme  emne,  nemlig  Vor  frue  kirke  på  Holmen 
og  Drottens  kirke  i  den  egenlige  stad,  altså  ialt  mindst  5 
traskirker  i  og  ved  byen".  Her  skal  kun  denne  kendsgerning 
holdes  fast,  idet  jeg  dog  iøvrigt  skal  tillade  mig  at  henvise 
til,  at  jeg  andensteds  har  anført  grunde  for  den  antagelse,  at 
stendomkirken  i  Slesvig  var  ikke  lidet  ældre  end  den  i  Ribe 
og  særlig  ældre  end  Harald  Hårdrådes  hærtog,  på  hvilket  den 
udplyndredes,  men  ikke  blev  ødelagte  Hvad  vi  i  alle  tilfælde 
kan  gå  ud  fra  som  ubestridelig  godtgjort  ved  denne  forekomst 
af  den  vulkanske  tras  fra  Eifel  som  bygningsemne,  er  en 
handelsforbindelse  mellem  Slesvig  og  Vesterhavslandene.  Når 
stadsretten  altså  sætter  en  vis  told  for  hvert  vognlæs,  som  fra 
byen  føres  til  Huglstad  ved  Spangebæk  (Rejdå),  så  må  dette 
vel  forstås  i  henhold   til   den  efterretning  i  en  sønderjydsk  år- 


'  [Senere  Tilføjelse :J  Nægtes  af  Hoyen  s.  7L 

■'  Trap,    Hertiis;dommet  Slesvig,    ss.    193   f.  200.  255.  27L  2^5.  244.  541.  547.  55.> 
5.57  f.     Jensen,  Kirchliche  Statistik,  s.  1052  f. 

3  Den  nordiske  kirkes  grundlæggelse,  s.  777  f. 

bog,  at  kong  Sven  i  året  1151  lod  danske  ledingsskibe  trække 
over  land  fra  Slien  til  Huglstad  (og  derfra  ad  vandløbet  til 
Ejderen);   her  var  nemlig  vandvejens  yderste  endepunkt'. 

Denne  levende  forbindelse  med  Vesterlandene  var  som 
bekendt  ældgammel,  den  møder  os  i  vore  tidligste  historiske 
minder  med  kong  Haralds  sejlads  op  ad  Rhinen  826;  den 
omtales  i  „Ansgars  levned"  som  en  almindelig  handelsvej  med 
Durstad  som  midpunkt;  den  vedligeholdes  ikke  blot  i  vikinge- 
tiden, men  bliver  en  daglig  befærdet  route  med  støttepunkter 
i  de  danske  kolonier;  endnu  i  Adams  tid  siges  de  Danske  at 
gøre  fordring  på  en  del  af  Frisland  som  deres  retmæssige  arv 
(1,  17).  I  det  frihedsbrev,  som  kejser  Henrik  V  i  året  1122 
gav  staden  Utrecht,  stadfæster  han  med  hensyn  til  tolden  dens 
„antiqua  consvetudo",  og  deriblandt  følgende:  „Dani,  cum  mer- 
candi  causa  introierint  civitatem,  de  capite  suo  singuli,  qui 
magistri  dicuntur  navium   (styremænd),  4  denarios  dent"  ■.  — 

Valdemar  den  stores  og  hans  sønners  mangfoldige  hærtog 
mod  Venderne  og  Esterne  tilvejebragte  endelig  den  sikkerhed 
på  Østersøen,  som  havde  været  så  hårdt  savnet  i  største  delen 
af  det  12.  århundrede.  Handelen  tog  da  et  fornyet  opsving, 
men  den  søgte  ikke  mere  sine  gamle  udgangspunkter;  med 
Vendernes  undertvingelse  fra  landsiden  var  atter  den  skillevæg, 
som  i  århundreder  havde  været  skudt  ind  imellem  Tyskerne 
og  Østersøen,  falden,  og  Lybek,  Wismar  og  Rostock  blev 
mellemled  mellem  syd  og  nord,  medens  forhen  Slien  havde 
været  den  alfare  vej  for  Nordens  og  Østens  frembringelser. 
Vistnok  kunde  den  ældre  tids  omsætning  ikke  på  langt  nær 
sammenlignes  med  den.  Hansestæderne  med  deres  store  hjælpe- 


'  Ser.  I  16-:  Sveno  cum  tota  expeditioiie  Danonim  venit  Sleswic  et  adductis 
inde  uavibiis  per  terras  usqve  Hiiclilstieth,  jirædiehirn  castrum  Mildeborgh  obsedit  — . 
Sinl.  Saxo  p.  GS9:  Ex  tjva  (classel  nonnullas  navcs  Slesvici  subductas  ad  Eidoram 
usqve  .solo  leniis  pertraliendas  curavit  — .  SI.  stadsret  k.  30  Pro  quolibet  plaustro 
eunte  Hublstatli  4  denarios  Om  stedets  beliggenhed  på  Ldle  Danevirkes  bymark  i 
nærheden  af  Lille  Rejde  se  Staatsbiirg.  Mag.  VI  36i>  f.  —  [Senere  Tilfojelse:]  Michelsen, 
Ditmars.  Urkunden,  s.  16  f. :  stæder  ved  0«lersoen  og  Vesterhavet  klager  over  Ditmar- 
skernes soroverier  såvel  i  Eibe  som  i  Ejder. 

-  Waitz,  Verfasstuigsgeschiclite,  Urkunden  s.  :;8  f.  (efter  original). 

kilder  og  beundringsværdige  energi  fik  bragt  til  veje;  men  det 
var  dog  noget  langt  mere  at  være  midpunkt  i  det  små  end 
næsten  ørkesløs  tilskuer  i  det  store;  indeklemt  mellem  Flens- 
borg og  Kiel  sygnede  Slesvig  hen,  og  dersom  det  ikke  sam- 
tidig var  bleven  midpunkt  for  et  selvstændigt  hertugdømme, 
ligesom  det  vedblev  at  være  stiftsstad,  vilde  det  sikkert  i 
fuldeste  mål  være  bleven,  hvad  Saxe  med  sin  rhetoriske  over- 
drivelse kalder  det:  tennis  angustusque  vicus. 

Som  det  fremgår  af  Saxes  henførelse  af  tilbagegangen  til 
den  russiske  flådes  plyndring  1156,  mærkedes  den  alt  i  kong 
Valdemars  første  år,  da  hans  og  Henrik  Løves  forenede  hær- 
tog mod  Venderne  begyndte  og  da  samtidig  de  saxiske  lande 
i  Lybek  fik  en  længe  savnet  havnestad  mod  øst.  Alligevel 
var  Slesvig  endnu  i  Valdemarernes  dage  en  betydelig  stad; 
selv  om  én  eller  to  slægtaldre  kan  knække  velstanden,  så  vil 
dens  tydelige  levninger  dog  endnu  kunne  spores  i  alle  forhold. 
Således  drog  kongen  i  året  1181  efter  mødet  med  kejseren  i 
Lybek  til  Slesvig  for  her  at  holde  sin  datters  bryllup,  og  1218 
valgte  Valdemar  II  samme  by  til  højtideligholdelsen  af  sin 
søns  kroning  og  den  samling  af  verdslige  og  kirkelige  stor- 
mænd,  som   i  den  anledning  mødtes  ved   hoffet. 

Den  senere  tiltagende  tilbagegang  fremgår  især  af  sogne- 
kirkernes indskrænkning  til  det  halve  antal;  i  året  1347  fandtes 
der  kun  fire,    1196  endnu  mindst  syv. 

Her  stoder  vi  imidlertid  på  Dr.  Hasses  kritik  af  et  fak- 
tum, som  hidtil  med  god  føje  har  været  anset  for  uomtvisteligt, 
og  det  bhver  nødvendigt  at  fæste  opmærksomheden  på  dens 
enkelte  led. 

Vi  kan  fuldstændig  slutte  os  til  det  ene:  at  staden  i  året 
1347  kun  havde  fire  sognekirker;  det  fremgår  nemlig  tydeligt 
af  det  hos  Dr.  H.  anførte  diplom,  som  nævner  sognepræsterne 
ved  st.  Peder,  st.  Drotten,  st.  Marie  og  st.  Nikolaj  kirker 
som  rectores  ecclesiarum  Slesvicensium  (s.  17).  Derimod  turde 
det  være  næsten  ufatteligt  for  enhver  læser  uden  forudfattede 
meninger,  hvorledes  samme  forfatter    kan  overse  det  tvingende 

A.  D.  Jorgensen :  Afhandl.  II.  li^ 

bevis  for  tilværelsen  af  mindst  syv  sognekirker,  som  findes  i 
Knud  VI's  brev  af  1196.  Her  opregnes  nemlig  Mikkelsklo- 
sterets  ejendomme,  således  at  først  Mikkelskirken  med  dens 
tilliggende  af  møller  og  jord  nævnes,  dernæst  fortsættes  så- 
ledes: 

„areas  omnes,  quas  in  civitate  habetis,  in  parochia  st. 
Olavi  16  areas,  in  p.  st.  Petri  8,  in  p.  st.  Clementis  5  areas, 
in  p.  st.  Jacobi  3,  in  p.  st.  Trinitatis  unam  aream,  in  p.  st. 
Nicolai  imam  aream,  jtixta  civitatcni  duas  partes  ville,  que 
dicitur  Scocby,  Clensby  totam  cum  pertinentiis  suis,  Husaby 
totam  etc."  (Ser.  VII  3!23).  Dette  er  hidtil  bleven  forstået 
således,  at  de  syv  sogne  nærmere  specificerede  udtrykket  areæ 
omnes  in  civitate,  men  Dr.  H.  gør  indsigelse  herimod.  „Es 
heben  sich  såmmtliche  Schwierigkeiten  (d.  e.  vanskelighederne 
ved  at  blive  af  med  de  7  sogne  i  Slesvig),  sobald  in  der 
Weise  interpunctirt  wird,  dass  hinter:  in  civitate  habetis  — 
ein  Punkt  tritt  und  ebenso  vor  juxta  civitatem.  Dann  wird 
jegliche  Beziehung  zwischen  civitas  und  parrochiæ  wegfållig. 
Die  areæ  der  Parochien  sind  nicht  mehr  als  eine  Specificirung 
der  areæ  omnes,  quas  in  civitate  habetis  zu  fassen  und  man 
darf  die  sieben  Kirchspiele  im  Bereich  der  ganzen  Schleswiger 
Diocese  suchen.  Mit  den  Worten :  juxta  civitatem  beginnt  von 
der  Stadt  anhebend  die  Aufzåhlung  der  Besitzungen  siidlich 
der  Schlei. 

Es  scheint,  dass  mit  der  Zeit  die  Bezeichnung  nach  den 
Kirchspielheiligen  durch  die  Namen  der  Ortschaften  verdrångt 
ist.  Fiir  die  Beantwortung  der  hier  sich  erhebenden  Fragen 
bieten  der  Liber  censualis  episcopi  Slesvicensis  und  das  Regi- 
strum  capituli  Slesvicensis  neben  den  Urkunden  ein  reiches 
Material.  Die  bisherigen  namentlich  Jensens  Arbeiten  konnen 
nur  mil  Vorsicht  benutzt  werden."  (S.  17.)  Hvor  skal 
man  her  begynde  og  hvor  skal  man  ende?  Tænker  forfatteren 
sig  en  modsætning  mellem  landet  nord  og  landet  syd  for 
Slien?  Det  er  ikke  muligt,  thi  de  nævnte  landsbyer  ligger 
spredte  over  hele  landet.      Kender  forfatteren  ikke  den  danske 

måde  at  betegne  jordegods  efter  byer,  og  kun  efter  byer  og 
bol.  aldrig  efter  landsbysogne,  endnu  mindre  efter  sognekirkens 
helgen?  Véd  forfatteren  ikke,  at  areæ  betegner  købstadgrunde 
og  kun  det,  i  modsætning  til  jordegods?'  Tror  forfatteren,  at 
det  er  en  tilstrækkelig  betegnelse  af  en  ejendom,  at  den  ligger 
etsteds  i  et  Mariesogn?  eller  hvorfra  har  han  denne  indskrænk- 
ning til  Slesvig  stift?  —  Det  hele  er  vildt.  Vi  ser  af  dette 
brev,  at  Slesvig  1196  havde  mindst  syv  sogne;  der  er  ingen 
udvej. 

II.     Kong  Svens  privilegier. 

Vi  vil  altså  gå  ud  fra,  at  Slesvig  virkelig  i  det  12.  år- 
hundrede, særlig  i  dettes  første  halvdel,  var  en  blomstrende 
og  folkerig  købstad,  med  forbindelser  i  øst  og  vest,  såvel  som 
i  syd  og  nord,  med  et  selvstændigt  og  velhavende  borgerskab. 
Denne  stad  holdt  trofast  med  Erik  Emun  mod  Nils  og  Mågens, 
senere  med  hans  søn  Sven  mod  Knud  Mågenssøn.  Der  er 
altså  intet  i  de  historiske  kendsgerninger,  som  i  nogen  måde 
mistænkeliggør  stadsrettens  tradition  om  visse  friheder  og  gaver, 
som  byen  skulde  have  modtaget  af  denne  konge  Sven;  tvært- 
imod må  man  snarere  sige,  at  den  passer  fortrinlig  ind  i, 
hvad  vi  ellers  véd  om  hin  tids  forhold.  Når  altså  Dr.  Hasse 
trods  dette  vil  kuldkaste  denne  tradition  som  usandfærdig  — 
(de  tyske  lærde  nojes  desværre  ikke  med  at  forudsætte  fejl- 
tagelser og  misforståelser,  det  er  strax  bevidste  forvanskninger 
og  usandfærdige  tilsnigelser)  — ,  så  skylder  han  os  tilvisse 
fyldestgørende  grunde  og  en  omhyggeHg  redegørelse  f<»r  alle 
sagens  mindste  omstændigheder,  hvis  han  da  ellers  sætter 
pris  på  at  overbevise  og  at  indføre  en  ny  opfattelse  i  vor 
historie. 

Grundbetragtningen  for  Dr.  H.  er,  som  alt  antydet,  denne, 
at  al  selvstændig  kobstadsudvikling  i  Danmark  har  sit  ud- 
spring fra  Hansestæderne;   han  forer  intet  bevis  for  denne  på- 


'  Waitz,  Deutsche  Reichsverfassuiig,  I  355.  37o.  111  1:89  i'.  405  f.  osv. 

12* 


180  SLESVIGS  GAMLE  STADSltET. 

stand,  men  går  ud  fra,  at  den  må  være  in  confesso.  For  at 
nævne  et  enkelt  exempel  skal  her  anføres,  hvad  der  s.  106 
siges  om  møntretten: 

„Fiir  das  zwolfte  Jahrhundert  ist  Mtinzrecht  einer  Stadt, 
wo  es  diese  selber  nicht  gab,  eine  absolute  Unmoglichkeit  und 
zumal  fiir  Danemark." 

Denne  grundbetragtning  er  en  fejltagelse,  som  hævner  sig 
på  hvert  punkt  i  hans  bevisførelse  og  fører  forfatteren  til  de 
forunderligste  konsekvenser.  Ligesom  det  er  en  kendsgerning, 
at  Slesvig  var  en  betydelig  stad  før  Lybek  kom  op,  således 
er  det  en  ikke  mindre  uomtvistelig  kendsgerning,  at  der  før 
Lybeks  tid  andensteds  gaves  et  rigt  udviklet  købstadsliv,  med 
hvilket  Slesvig  stod  i  forbindelse.  Det  var  i  Flandern,  den 
danske  Vesterhavshandels  gamle  midpunkt,  i  det  l!2.  og  13. 
århundrede  et  af  verdenshandelens  tyngdepunkter,  og  her  vil 
vi  genfinde  alle  de  privilegier,  som  kong  Sven  siges  at  have 
tildelt  Slesvig,  forsåvidt  som  de  ikke  finder  deres  fuldstændige 
forklaring  i  vore  egne  nationale  retssædvaner.  At  datere  vor 
ældste  stadsforfatning  fra  tiden  efter  Lybeks  opkomst  for  at 
aflede  den  fra  denne  stad  er  det  samme  som  om  man  vilde 
henføre  Holberg  til  slutningen  af  forrige  århundrede,  fordi  det 
"danske  åndsliv,  hvis  grundlægger  han  er.  formentlig  skulde 
have  sit  udspring  fra  det  tyske. 

Vi  vender  os  forst  til  lovens  kapitel  31,  som  i  alle  hen- 
seender danner  midpunktet  for  disse  undersøgelser.  Den  lyder 
efter  håndskriftet  fra  år  1317  —  (det  er  Dr.  Hasses  fortjeneste 
at  have  fundet  denne  bestemte  henførelse)  — ,  når  de  enkelte 
led  udskilles  fra  hverandre,  således: 

„Sciendum  est  præterea,  Dominum  Suenonem  regem  ad 
petitionem  attaui  ipsius  bone  memorie  regis  Erici  gratis  con- 
cessisse  octoginta  marcas  huiusmodi  et  quatuor  petitiones 
Slesvicensium  adniisisse. 

Quaruni  prima  hec  est,  vt  mardurinam  pelleni  regi  non 
reddant. 

Secunda    est,    vt   ars'entum   ciuitatis    in  Slesvicensium   sit 

potestate  et  arbitrio,  quale  debeat  esse,  hoc  tamen  pacto  vt 
plus  solido  cupri  de  vna  marca  nequeat  comburi. 

Tercia  est,  cum  rex  noiiam  monetam  iusserit  fieri,  ciues 
tantum  debent  regi  offerre  quantum  confert  monetarius,  postea 
ipsi  fieri  faciant  monetam  secundum  velle  regis,  et  sint  prouidi 
inspectores  ne  aliqua  falsitas  in  nummis  fiat. 

Quarta  petitio  est,  vt  ciues  potestatem  semel  recipiendi 
vel  secum  ducendi  Sleswyk  habeant  quoslibet  mercatores. 
Postea  vero  consulto  domino  rege,  si  nolit  eis  pacem  conce- 
dere,  redeant  tamen  in  eadem  pace  qua  venerunt,  et  denuo 
non  veniant  absque  licentia  et  pace  regia."  ^ 

Vi  vil  altså  forst  henvende  opmærksomheden  på  de  80 
mark,  som  blev  eftergivne  staden.     Dr.  H.  siger  derom: 

„Dass  unter  dem  Konig  Suen,  Suen  Grathe  verstanden 
sein  soli,  kann  an  sich  nicht  zweifelhaft  sein.  Darauf  weis't 
deutlich  die  Erwahnung   eines  Konig  Erich    als  seines  Urahns. 

—  Und  freilich:  Im  Grunde  ist  auch  nicht  Suen,  sondern  sein 
attavus  Erich  der  Wohlthåter,  denn  er  legt  die  Fiirsprache  ein. 

—  Aus  solcher  Tradition  mag  die  in  Wahrheit  unverstand- 
liche  Erzåhlung  des  Stadtrechts,  dass  Suen  auf  Bitten  seines 
Urahns  die  vier  petitiones  gewåhrt  håbe,  entstanden  sein.  Denn 
vv^er  will  eine  Zeit,  wo  ein  Urgrossvater  und  sein  Urenkel 
zugleich  Dånische  Konige  waren,  als  historisch  nehmen  und 
wo  ist  sie  nachw^eisbar?"      (S.   108  —  9.) 

Hvorfor  bliver  den  kritiske  forfatter  her  pludselig  så  hyper- 
lojal  overfor  textens  ordlyd?  Erik  Ejegod  var  ikke  Svens  atta- 
vus, men  avus,  det  er  dog  allerede  et  afslag.  Men  hvorfor 
skal  man  overhoved  om  lovens  koncipist  forudsætte,  først  at 
han  var  usandfærdig,  dernæst  at  han  var  dum?  Det  er  jo  al- 
deles evident,  at  texten  på  dette  som  så  mange  andre  steder 
er  unøjagtig,  afskriveren  har  nok  kunnet  læse  sin  original, 
men  han  har  ikke  forstået  dens  indhold  på  alle  punkter,  og 
han    har    forandret    læsemåder    i    strid    med    hvad    vi    kender 


1  P.  G.  Thorsen,  De  sonderjyilske  stadsretter,  s.   IL 

andensteds  fra.  Man  kunde  her  tænke  sig,  at  der  var  faldet 
en  linje  ud,  så  der  oprindelig  efter  ad  petitionem  havde  stået 
civium,  og  endvidere  før  attaui:  autoritate  eller  lignende,  så 
meningen  var,  at  kong  Sven  heri  havde  fulgt  sin  farfars  ex- 
empel.  Det  er  tilmed  aldeles  ikke  nødvendigt  eller  rimeligt 
at  henføre  dette  til  andet  end  eftergivelsen  af  de  80  mark.  ^ 

Men  den  nærmest  liggende  rettelse  er  dog  vistnok  denne, 
at  antage  „ad  petitionem"  for  en  vilkårlig  skriverrettelse  for 
„a  petitione",  hvorved  meningen  fuldstændig  forandres:  „kong 
Sven  eftergav  fuldstændig  de  80  mark  af  den  skat,  som  hans 
farfar  salig  kong  Erik  havde  pålagt."  Petltio  er  nemlig  et  af 
de  almindeligste  udtryk  for  en  extraskat,  eftersom  den  „søges" 
af  skatletageren  og  indrømmes  af  yderen:  det  svarer  til 
det  danske  gavestød  (gjafstuth,  vingift),  det  tyske  „bede", 
„bitte"   o.  1. 

Modsat  forholder  det  sig  med  de  fire  „petitiones  Slesvicen- 
sium",  som  kong  Sven  siges  at  have  tilstået:  her  er  petitio 
en  vedtægt,  som  har  været  genstand  for  bymændenes  „bon". 
I  denne  betydning  bruges  ordet  f.  ex.  i  frisiske  lovbøger  om 
de  enkelte  bestemmelser  (ellers  „kest",  „keure"").  —  Dr.  H. 
bemærker  i  almindelighed  om  dem:  „Aus  den  Verhåltnissen  des 
dreizehnten  Jahrhunderts  heraus  betrachtet  treten  die  quatuor 
petitiones  Slesvicensium  in  die  richtige  Beleuchtung."   (S.   108.) 

Den  forste  bøn  gjaldt  fritagelsen  for  det  „mårskind",  som 
bymændene  skulde  yde  kongen.  Dr.  Hasse  har  selv  ydet  et 
værdifuldt  bidrag  til  losningen  af  dette  spørgsmål  ved  at 
sammenstille  de  to  efterretninger  hos  Adam  af  Bremen,  der 
øjensynligt  netop  forklarer  hvad  det  her  drejer  sig  om.  Hos 
denne  forfatter  siges  nemlig  Slesvig  at  stå  i  handelsforbindelse 
med  netop  de  samme  egne,  der  betegnes  som  midpunkt  for 
handelen  med  kostbart  pelsværk,  en  vare.  hvis  overhåndtagende 


'  Således  i  min  oversættelse:  „Valdemar  Sejr"  (1879),  s.  181. 

*  Hettema,  Het  Fivelingsoer  Landregt,  s.  6  S.  Sinl.  Skånske  kirkeiov:  Jjættæ 
eer  ræt  pæn  ær  sattær  var  —  æt'ter  bøn  aldra  Skaninga.  —  [Senere  Tilfojelse:]  Geh. 
iirk.  årsb.  V  22:  de  beder  om  lov  af  V.,  hau  giver,  de  tager  ved  (3  akter). 

brug  Adam  i  stærke  udtryk  beklager.  (S.  105.  Adam  4,  1. 
18.)  Det  er  klart,  at  Slesvig  ganske  særligt  har  været  omsæt- 
ningsstedet  for  den  nordiske  skindhandel,  derpå  tyder  både 
forbindelserne  med  det  høje  nord  og  med  Østersøens  østlige 
kyst.  Kong  Ælfred  havde  to  hjemmelsmænd  fra  Norden,  som 
begge  talte  om  deres  søfarter  til  Hedeby,  Ottar  var  dragen 
derned  fra  Helgeland  ved  Finnegrænsen,  og  Ulfsten  var  sejlet 
derfra  til  Weichselegnen.  Og  fra  en  langt  senere  tid  ser  vi 
spor  af  det  samme;  blandt  de  få  fremmede,  som  stadsretten 
nævner,  er  også  Islændinger,  og  i  Knytlinga  findes  der  en 
fortælling  om  farmanden  Vidgavt  fra  Samland,  der  gæstede 
Knud  Lavard  i  Slesvig  og  som  gave  for  vinterleje  gav  ham 
40  særke  gråskind,  „men  i  hver  særk  var  5  timmer,  og  40 
skind  i  hvert  timmer".  Hertugen  lod  denne  gave  gå  videre 
til  kejseren  ^ 

Her  må  da,  som  også  Dr.  H.  har  gjort,  jævnføres  en 
anden  bestemmelse  i  stadsretten.  I  det  følgende  kapitel  (32) 
nævnes  nemlig  blandt  mindre  ydelser  også  den,  at  stadens 
skindere  skal  give  en  mark  penge  årlig  eller  1000  skind  (alt- 
så 5  særke),  når  kongen  holder  hof  i  Slesvig:  „Pellifices  vero 
(tenentur  regi  quolibet  anno)  vnam  marcam  denariorum,  vel 
regi,   cum  tenuerit  curiam  in  ciuitate,  tenentur  mille  pelles." 

Denne  ydelse  må  forstås  i  lighed  med  andre  lignende, 
som  er  underkastede  en  skiftende  størrelse.  Således  opkrævedes 
der  årlig  en  afgift  for  fritagelse  for  leding  med  en  mark  sølv 
af  hvert  havnelag,  medens  der  hvert  fjerde  år  måtte  gøres 
„udgærdsleding",  som  selvfølgelig  løb  op  til  meget  mere.  Det 
samme  var  tilfældet  med  forskellige  gæsteripræstationer,  som 
kun  ydedes,  når  kongen  kom  personlig  tilstede'.  Skindernes 
dobbelte  afgift  er  af  selvsamme  natur.  Når  kongen  kommer 
til  byen  for  at  holde  „hof"  („Danehof"),  skal  der  ydes  fusende 
skind,    han    har   da   brug   for  dem  til  sin  hird  eller  som  gaver 


i  Stadsret  k    -29.  Knytlinga  k.  87.  88.  90.  —   Det  var  en  russisk  flåde,  som   1156 
blev  plyndret  i  Slesvig. 

"  .Joh.  Steenstrup,  Studier  over  jordebogen,  s.  198.  162. 

til    de    forsamlede ' ;    i    de    andre    år    gives    der    kun    en    mark 
penge. 

Dr.  Hasse  er  tilbøjelig  til  at  antage,  at  de  to  efterret- 
ninger står  imod  hinanden,  at  eftergivelsen  af  „mårskindet" 
fra  kong  Svens  side  modsiges  af  den  på  stadsrettens  tid  ydede 
afgift.  Om  dette  punkt  kan  der  dog  neppe  haves  nogen  he- 
stemt  mening.  Muligvis  har  afgiften  forhen  havt  en  større 
udstrækning  —  (de  1000  skind  er  jo  kun  '/s  af  hvad  Vidgavt 
forærer  Knud  Lavard  for  en  vinters  gæstfrihed  og  efter  over- 
enskomsten om  kongernes  løsladelse  1225  værk  til  10  ridder- 
dragter) —  ;  men  det  er  jo  også  muligt,  at  afgiften,  efter  at 
have  været  afskaffet,  igen  er  bleven  pålagt,  ligesom  mønten 
og  møntretten  igen  er  gået  tabt.  Hele  kapitlet  indeholder  jo 
nærmest  en  historisk  beretning;  de  friheder,  kong  Sven  gav 
staden,  var  tildels  igen  gået  tabte,  den  efterfølgende  regerings- 
periode var  ikke  heldig  for  hans  minde;  men  de  var  ikke 
glemte  og  de  var  fremdeles  genstand  for  bymændenes  stille 
ønsker  og  vistnok  mere  end  engang  tillige  for  deres  „bønner". 
Andre  tider  gav  imidlertid  andre  begunstigelser;  i  året  1272 
fritog  kong  Erik  bymændene  for  at  betale  arnegæld,  14  år 
efter  skænkede  hertug  Valdemar  dem  desuden  bygælden  på 
40  mark,  arvkøb,  torvgæld  og  told.  Det  gik  op  og  ned  for 
stæderne  som  for  kirken;  i  de  urolige  tider  bortgav  kronen 
sin  ret,  når  så  kongemagten  samledes  på  en  stærk  hånd,  tog 
den  sine  gaver  tilbage.  Det  ses  af  talrige  tegn,  at  kong  Val- 
demar den  store  strax  i  begyndelsen  af  sin  regeringstid  fore- 
tog en  reduktion  til  fordel  for  kronen;  vore  efterretninger  om 
landets  indre  styrelse  er  for  fattige  til  i  det  enkelte  at  følge 
denne  bevægelse,  vi  må  nøjes  med  at  respektere  de  kilder, 
som  hist  og  her  er  levnede  os.  At  stadsretten  altså  i  dette 
tilfælde  opfører  begge  dele,  skindydelsen  og  dens  eftergivelse 
af  kong  Sven,  —  forudsat  at  det  er  den  samme  ting  der  her 
tales    om,    —    kan    have    sit   aldeles   tilsvarende  i  de  virkelige 

'   Detniiir  I  197:  med  ridderslag  følger  gave  af  lidderklædning.      Erex  saga  17. 


SLESVIGS  GAMLE  STADSRET.  185 

forhold;  ydelsen  kan  være  krævet  eller  dog  være  bleven  op- 
fattet som  kongens  ret,  hvergang  der  holdtes  hof,  og  den  kan 
være  bleven  eftergivet  eller  nedsat  i  de  enkelte  tilfælde,  afløst 
i  penge  eller  ydet  in  natura,  alt  efter  omstændighederne.  Men 
der  kan  også  være  tale  om  to  helt  forskellige  ting. 

Eftergivelsen  af  tidligere  pålagt  skat  og  afgift  var  selv- 
følgelig jævnlig  genstand  for  kongers  og  andre  høvdingers 
nådesbevisninger^  og  trænger  for  såvidt  ikke  til  nogen  nær- 
mere redegørelse  eller  jævnførelse.  Da  vi  imidlertid  i  det 
følgende  vil  komme  til  at  henvise  til  det  frihedsbrev,  som 
hertug  Vilhelm  af  Normandiet  i  året  1127  gav  staden  St. 
Orner,  da  han  efter  Karl  den  Danskes  drab  var  bleven  greve 
af  Flandern,  et  af  de  få  fra  en  så  tidlig  tid  tiloversblevne,  så 
skal  alt  her  et  par  tilsvarende,  om  end  mere  omfattende  be- 
stemmelser fremdrages.  Det  hedder  nemlig  her  i  kap.  9 : 
„Omnes  qui  infra  murum  Sancti  Audomari  habitant  et  dein- 
ceps  sunt  habitaturi,  liberos  a  cavagio,  hoc  est  a  capitali  censu, 
et  de  advocationibus  constituo.*'  Og  i  kap.  13:  „Et  sicut  me- 
liores  et  liberiores  burgenses  Flandriæ  ab  omni  consuetudine 
liberos  deinceps  esse  volo;  nullum  scoth,  nullam  taliam,  nullam 
pecuniæ  suæ  petitionem  ab  eis  requiro.""  —  Heraf  ses,  at 
Flanderns  stæder  i  det  hele  nød  store  forrettigheder  alt  i  en 
så  tidlig  tid,  og  her  har  vi  da  forbilledet  for  hvad  Slesvig 
efter  fattig  lejlighed  stræbte  hen  imod. 

Kong  Svens  anden  og  tredje  frihedsgave  vedkom  ,^stadens 
sølv"  og  mønten.  Der  siges,  at  staden  selv  har  ret  til  at  be- 
stemme sit  sølvs  godhed  indenfor  et  vist  spillerum,  og  der 
indrømmes  den  en  slags  forkøbsret  på  udmøntningen  for  kongen. 
Som  vi  alt  har  set  benegter  Dr.  Hasse  på  det  bestemteste 
muligheden  af  denne  efterretnings  rigtighed:  „Fiir  das  zwolfte 
Jahrhundert  ist  Miinzrecht  einer  Stadt  —  eine  absolute  Unmog- 
lichkeit  und  zumal  fiir  Danemark." 


•  Saxo  p.  680  om  Viborg  (samme  tid). 

2  L.   A.    VVarnkOnig,    Flandrisclie   Staats-   u.    Rechtsgesehichte,    I,    tillæg   p.  28. 
Waitz,  D.  Reichsverfassung,  III  403  ff. 

Ikke  desmindre  hedder  det  i  frihedsbrevet  for  St.  Orner, 
kap.  14:  „Monetam  meam  in  Sancto  Audomaro,  unde  per  an- 
num  30  libras  habebam  et  quidquid  in  ea  habere  debeo,  ad 
restaurationen!  damnorum  suorum  et  gildæ  suæ  sustentamentum 
constituo.  Ipsi  vero  burgenses  monetam  per  totam  vitam  meam 
stabilera  et  bonam,  unde  villa  sua  melioretur,  stabiliant.'' 

Men  allerede  året  efter  mistede  staden  denne  ret  tillige- 
med den  greve,  som  havde  givet  den;  landets  nye  herre,  grev 
Theoderik  af  Elsas,  stadfæstede  vel  i  det  hele  stadens  fri- 
heder, men  tog  mønten  tilbage:  „Monetam,  (juam  burgenses 
Sancti  Audomari  habuerant,  coniiti  hberam  reddiderunt  eo  quod 
eos  benignius  tractaret,  et  lagas  suas  eis  libentius  ratas  te- 
neret  — "   (kap.   1). 

Det  vil  herefter  ses,  hvorlidt  Dr.  Hasses  indvendinger  har 
at  betyde:  „Die  zweite  petitio  ist  das  einzige  Zeugniss  dafiir, 
dass  die  Stadt  Schleswig  Miinzrecht  besessen  hat,  das  einzige 
zugleich  dafiir,  dass  in  Danemark  das  Miinzregal  einer  Stadt 
verliehen  sei.  —  Wåre  es  nun  von  Konig  Suen  verliehen  wor- 
den,  —  so  musste  die  Stadt  wenigstens  in  der  zweiten  Halfte 
des  zwolften  Jahrhunderts  im  Besitz  des  Miinzrechts  gewesen 
sein.     Wir  wissen  das  geråde  Gegentheil."    — 

Da  der  hverken  fra  Slesvig  eller  andre  danske  stæder  er 
bevaret  mønter,  som  disse  stæder  selv  har  ladet  slå\  lader 
der  sig  intet  slutte  af  denne  omstændighed,  dersom  A^i  må 
indrømme  stadsrettens  vidnesbyrd  sin  gyldighed.  Også  Ribe 
og  Ruskilde  kan  f.  ex.  have  havt  en  vis  møntret,  skønt  ingen 
kilde  melder  noget  derom;  det  er  nærmest  en  ren  tilfældig 
underretning,  vi  får  fra  Slesvig.  Og  det  kan  jo  være  gået 
Slesvig  og  andre  stæder  som  det  gik  St.  Onier,  at  den  be- 
tydningsfulde gave  er  bleven  tagen  tilbage  af  vedkommende 
givers  efterfølger. 

Men  først  turde  det  dog  være  på  sit  sted  at  undersøge, 
hvad  det  er  for  en  møntret,   som  i  denne  petitio  tilstås  Slesvig. 


'  Steenstnip,  Studier,  s.  223. 

Der  siges,  „ut  argentum  civitatis  in  Slesvicensium  sit  potestate 
et  arbitrio,  quale  debeat  esse";  men  herved  kan  der  ikke  tænkes 
på  det,  vi  kalder  udmøntning  (altså  af  penninge,  den  eneste 
mønt  man  dengang  kendte);  talen  drejer  sig  meget  mere  om 
det  umøntede  sølv,  der  brugtes  i  større  omsætninger  og  toges 
efter  vægt.  Svens  benådning  er  altså  slet  ingen  møntret,  men 
går  ud  på  at  overlade  til  staden  selv  at  råde  for,  hvad  vi 
nærmest  vilde  kalde  dens   „prøvesølv". 

Og  denne  ret  holdes  endvidere  indenfor  visse  grænser: 
„plus  solido  cupri  de  una  marca  nequeat  comburi".  „Der 
Feingehalt  der  Miinze  wird  bestimmt,  siger  Dr.  H.  i  den  an- 
ledning (s.  lOG);  im  13.  Jahrhundert  war  das  Silber  durch- 
giingig  15l5thig,  hiernach  soli  es  nicht  geringer  als  141othig 
sein,  und  die  gleiche  Anordnung  findet  sich:  uno  lothone  minus 
valente,  —  pura  preter  lotonem  — ,  in  den  Vergleichen  iiber 
■die  Freilassung  Waldemar  des  Zweiten  und  seiner  Sohne  1225 
und   1230." 

Den  videre  udvikling  heraf,  som  ender  med  at  anse 
stykket  i  stadsretten  for  en  agitation  for  bedre  mønt  midt  i 
det  13.  århundrede,  kan  vi  spare  os,  thi  forfatteren  er  alt  her, 
som  enhver  dansk  læser  strax  vil  se,  på  vildspor.  Den  danske 
solidus  var  ikke  nogen  lybsk  solidus  og  altså  heller  ikke  lig 
et  lod;  kong  Svens  betingelse  for  sølvets  godhed  holder  sig 
til  danske  betegnelser:  en  ørtug  kobber  på  en  mark  sølv,  d. 
e.  '/21.  Når  sølvet  altså  i  Valdemar  IFs  tid  gik  ned  til  at 
tåle  Vk!  kobber  uden  dog  at  tabe  retten  til  at  hedde  rent 
sølv,  så  tyder  hint  efter  forfatterens  theori  på  en  ældre  tid. 
I  alle  tilfælde  er  det  noget  andet  og  har  intet  med  mønt- 
klagerne efter  Valdemarernes  dage  at  gøre,  især  eftersom  der 
slet  ikke  er  tale  om  mønt,   men  om  sølv. 

I  „petitio  tertia"  er  der  derimod  tale  om  en  virkelig  ud- 
møntning af  penge;  modsætningen  følger  allerede  med  nød- 
vendighed deraf,  at  danske  penge  som  bekendt  i  Valdemarernes 
tid  kun  havde  \  3  af  deres  nominelle  værdi  i  forhold  til  umøntet 
sølv.      Dr.    H.    har    slet    ikke    fået    øje    på    denne    modsætning 

mellem  de  to  petitioner  og  siger  derfor  meget  lakonisk:  „Mit 
der  zweiten  petitio  fiillt  die  dritte"  (s.  107),  hvad  der  jo  ikke 
er  synderligt  overbevisende,  efterat  det  har  vist  sig,  ■  at  den 
anden   ingenlimde  er  falden. 

Tankegangen  i  den  ret,  der  her  tilstås  bymændene  i  Slesvig, 
har  sit  sidestykke  i  en  anden  national  vedtægt.  „Når  kongen 
påbyder  udmøntningen  af  ny  mønt,  så  skal  bymændene  kunne 
overtage  den  for  det  samme,  som  møntmesteren  vil  give"  ;  de 
skal  da  mønte  som  kongen  vil  have  det  og  våge  over,  at  der 
ikke  begås  falsk.  Svarende  hertil  hedder  det  i  Jydske  lov 
(III  5),  at  bønderne  skal  lade  ledingsskibet  bygge  af  styre- 
manden, for  den  pris,  som  de  selv  enes  om  at  anvende  der- 
på; vil  han  ikke  gøre  det  for  den  pris,  kan  de  selv  lade  det 
bygge,  „dog  må  de  ej  gøre  ham  forkøb  med  en  mark  eller 
to".  Tanken  er  her  den  selvsamme,  skønt  parterne  er  såre 
forskellige.  Det  er  en  ret,  styremanden  har,  at  udføre  skibs- 
bygningen, men  for  at  han  ikke  skal  misbruge  den  til  at  skaffe 
sig  for  stor  fordel,  har  den  sin  modvægt  i  bøndernes  ret  til 
selv  at  overtage  bygningen  for  den  budte  pris.  Således  har 
også  bymændene  ret  til  at  udføre  kongens  møntning,  men  for 
at  de  ikke  skal  forfalde  til  optrækkerier,  sættes  de  vilkår, 
møntmesteren  plejer  at  gå  ind  på,  som  norm.  —  Det  fremgår 
altså  heraf,  at  de  to  petitioner  m.  h.  t.  stadens  sølv  og  mønt 
er  aldeles  uangribelige  fra  det  stade,  Dr.  Hasse  har  valgt,  og 
aldeles  intet  har  at  gøre  med  Lybek  og  det   13.  århundrede. 

Den  fjerde  bøn  vedkommer  de  fremmedes  lejde.  Dr. 
Hasses  bemærkninger  hertil  er  i  det  væsenlige  følgende  (s. 
107): 

„Noch  war  keinesweges  der  Schleswiger  Markt  durch  Pri- 
vilegien  allen  Auslåndern  eroflfnet,  noch  keinesweges  alle  zum 
laghkøp  zugelassen.  Dass  die  Ausdehnung  der  Befreiung  be- 
gehrt  ward,  war  natiirlicb  und  doch  hielt  sich  dies  Anliegen 
noch  in  bescheidenen  Grånzen:  semel  recipiendi  vel  secum  du- 
cendi  quoslibet  mercatores,  auch  ohne  dass  Konlgs  Friede  und 
Geleit  ausdrucklich  gewåhrt  sei,   und:  redeant  tamen  in   eadem 

pace  qua  venerunt.  Das  ist  dieselbe  Anschauung  aus  welcher 
die  Geleitsbriefe  securum  et  fidelem  conductum  gewahren: 
veniendi,  morandi  et  redeundi." 

Forfatteren  sigter  herved  til  en  tidligere  udtalelse,  s. 
75:  „In  Einklang  mit  den  Verhåltnissen  eines  geringen,  eben 
erst  sich  entwickelnden  Verkehrs  steht  es,  dass  noch  nicht 
einmal  auf  die  samtlichen  in  Schleswig  verkehrenden  Freniden 
der  laghkøp  ausgedehnt  ist,  sondern  im  Æbletofter  Manuskript 
nur  genannt  sind:  hospites  de  ducatu  Saxonie,  de  Frysonia, 
de  Hyslandia,  de  Burgundeholm  et  aliunde.  —  —  Die  Zulas- 
sung  der  Auslånder  zum  laghkøp  allgemein  zu  machen,  allen 
das  konigliche  Geleit  zu  offnen,  kann  den  Schleswiger  Kauf- 
leuten  fiir  ihren  Handel  nur  erwiinscht  gewesen  sein.  Den 
ersten  Geleitsbrief  erwarb  beispielsvs^eise  Liibeck  1250,  Bremen 
1265.  Auch  hier  spiegeln  sich  die  Verhaltnisse  der  Mitte 
<les   13.  Jahrhunderts  wieder." 

Skulde  det  være  muligt  at  forstå  det  nævnte  kapitel  i 
stadsretten  som  her  foreslået?  Der  siges,  at  lag  skal  købes  af 
alle  gifte  bymænd  og  alle  gæster  (der  står  nemlig  „omnes" 
foran  det  af  forf.  citerede  „hospites");  der  opregnes  så  et  par 
smukt  lydende  exempler  fra  det  yderste  nord,  fra  det  fjerne 
øst,  og  fra  syd  og  vest,  og  så  tilføjes  der  „og  andensteds 
fra".  Bornholmerne  er  Danske,  de  andre  fremmede,  men  for 
Slesvig  er  de  alle  gæster,  d.  e.  ndenbi/s.  Sml.  Flensborg 
stadsret  k.  J 1 :  „Bymen  tbær  fød  ær  hær  i  by  —  all  gæst  ie 
hvathæn  the  kummæ."^ 

Det  vil  altså  ses,  at  der  i  stadsretten  intet  somhelst  an- 
tydes om  byens  snævre  forbindelser,  tværtimod.  Fordringen 
på  frit  lejde  er  ganske  vist  beskeden  i  sit  omfang,  men  dette 
gør,  at  den  aldeles  intet  har  at  gøre  med  Lybek  og  det  13. 
århundrede.  Kong  Sven  giver  en  ret  for  Slesvig  bymænd, 
Lybek  erhverver  en  ret  for  de  fremmede.  I  henhold  til  stadens 
frihedsbrev   kunde   den   lybske   borger    gæste  danske  havne  og 


•  SmL  iovrigl  mine  Bidrag  til  Jv  ord  ens  historie  s.  52. 

stæder  med  kongens  lejde;  i  henhold  til  Svens  privilegium 
kunde  bymanden  i  Slesvig  modtage  hvem  han  vilde  modtage 
som  sin  gæsteven,  og  det  endda  kun  én  gang,  så  faldt  sagen 
tilbage  til  kongen.  Det  er  en  aldeles  national  retsbestemmelse, 
som  ikke  har  det  fjerneste  at  gøre  med  Hansestædernes  privi- 
legier. 

Forholdet  til  de  fremmede  havde  alt  forud  for  Sven  Grades 
tid  sin  indholdsrige  historie  i  Danmark.  Det  er  som  bekendt 
en  af  hovedankerne  mod  kong  Knud  (den  hellige),  at  han  tog 
sig  af  de  fremmede  og  opstillede  den  tanke,  at  hver  sageslos 
fremmed  skulde  være  fredhellig  her  i  landet.  Således  siger 
Ælnoth  (k.  14):  „advenas  et  undecunque  advenientes,  nec 
alicui  unquam  hactenus  obnoxios,  incolarum  pares  jure  et  æqvi- 
tate  decernere,  quod  licet  Danis  invisum  et  incommodum,  Deo 
ut  arbitramur  haud  admodum  fuit  oontrarium."  ' 

Det  er  heller  ikke  den  ubetingede  „Freiziigigkeit",  som 
kong  Sven  bevilger,  han  giver  kun  sikkerhed  for,  at  hver 
fremmed,  som  har  en  gæsteven  der  er  bymand  i  Slesvig,  frit 
skal  kunne  komme  dér  til  staden  med  lovhjemlet  sikkerhed 
for,  at  han  i  værste  tilfælde  igen  vil  kunne  forlade  landet 
uden  mén.  Det  ældre  forhold  er  jo  bekendt  nok  af  sagaerne; 
den  fremmede  kommer  til  kongens  gård  eller  en  åben  havn  i 
bevidstheden  om,  at  ingen  vil  have  noget  at  tale  på  ham,  og 
han  opnår  da  kongens  fred.  Men  det  kan  også  træffe,  at  han 
fmder  sin  personlige  fjende  i  kongens  følge,  at  han  sigtes  for 
en  forbrydelse,  som  han  får  tilhold  om  at  rense  sig  for,  før 
det  tillades  ham  at  forlade  landet.  Eller  andre  forhold  gør,  at 
kongen  pludselig  lægger  forbud  på  alle  de  fremmedes  affart, 
fordi  han  vil  bruge  deres  skibe  og  gods,  tilbageholder  dem 
som  gisler  osv.;  det  er  „forband"-.  I  henhold  til  disse  na- 
tionale forhold  må  Svens  privilegium  opfattes;  kongen  vil  se 
den  fremmede  hos  sig  (eller  han  skal  fremstille  sig  for  hans 
ombudsmand),   det  skal  bl.   a.   konstateres,  at  han,  som  Ælnotli 


'  Ser.  r.  D.  III  3>2.     Sml.  p,  319.     Den  nordiske  kirkes  grundlæggelse  s.  771. 
-  Steenstrup,  Studier,  s.  259.     Snorre,  O.  Tr.,  k.  SS  osv. 

siger,  ikke  er  „alicui  iinquam  hactenus  obnoxius",  så  får  han 
kongens  fred  til  fremdeles  at  færdes  her  i  landet;  viser  det 
sig  derimod,  at  han  ikke  fortjener  det  kongelige  lejde,  da  er 
hans  fred  ude,  men  vel  at  mærke  først  efterat  han  er  kommen 
hort;  der  kan  ikke  lægges  forband  på  den,  som  har  lejde  af 
en  bymand  i  Slesvig.  Vi  har  et  ret  betegnende  exempel  på 
kong  Svens  tænkemåde  i  den  henseende.  Da  han  belejrede 
Mildeborg  og  gav  besætningen  fri  bortfærd,  viste  det  sig,  at 
hans  faders  drabsmand  Sorte-Plog  var  imellem  den;  men 
kongen  lod  ham  drage  bort  i  fred:  „plus  deditionis  moribus 
quam  ultionis  aculeis  debiturus"   (Saxo  p.   691). 

Vi  går  over  til  de  andre  kapitler  i  Slesvig  stadsret,  som 
påberåber  sig  kong  Sven.  I  k.  74  hedder  det:  „Pratiim  quod 
dicitur  regis  posuit  rex  Sueno  ad  usum  ciuium.  Sed  ante 
aduentum  regis  per  dimidium  mensem  debet  esse  in  bona 
custodia  propter  equos  regis.  Post  discessum  regis  priori 
cedat  usui."  Dr.  Hasse  har  fortjenesten  af  med  stor  sand- 
synlighed at  have  eftervist  uægtheden  af  det  pågældende  brev^ 
som  findes  i  Ulrich  Petersens  samlinger  og  er  trykt  i  Thorsens 
udgave  af  stadsretterne ;  den  vidtløftige  bevisførelse  er  med 
rette  sat  i  spidsen  for  bogen  (s.  1  — 15).  Men  med  brevet 
falder  jo  ingenlunde  selve  stadsrettens  udsagn,  der  indeholder 
ligeså  meget  som  hint.  Dr.  H.  har  herom  kun  ytret  sin  ufor- 
gribelige mening:  „Aus  Urkunden  ist  eine  Verleihung  nicht 
bekannt,  und  die  Riickdatirung  auf  Konig  Suen  fiir  den 
Rechtstitel  der  Stadt  wenig  vertrauenerweckend"  (s.  108). 
Imidlertid  har  overdragelsens  måde  sit  tilsvarende  i  Sliens 
forhold,  som  vi  senere  nærmere  vil  komme  tilbage  til:  „floden 
er  kongens",  men  bymændene  har  brugsretten.  Endvidere  har 
vi  et  sidestykke  i  Åbenrå,  idet  kong  Valdemar  gav  denne  stad 
græsningsret  på  ikke  mindre  end  syv  tilgrænsende  bymarker, 
ja  endog  købte  jord  („kongskøb"  ^)  og  gav  den  tilbage  til 
sælgerne   for   at   ordne   denne   sag   for  bymændene  (Å.   skrå  k. 


'  Sml.  Norske  rigsregist.  1  700. 

4.  Thorsen  s.  156).  Og  ikke  mindre  har  denne  gave  sit 
sidestykke  i  St.  Orner,  idet  denne  by  alt  før  1127  har  en 
lignende  fægang:  ,.Pasturam  adjacentein  villæ  St.  A.  in  ne- 
mori,  quod  dicitiir  Lo,  et  in  ])aludibijs  et  pratis  et  in  Bniera 
et  in  Hongrecoltra,  usibus  eorum,  excepta  terra  Lazarorum. 
concedo,  sicut  fiiit  tempore  Roberti  comitis  Barbati"  (W.  s. 
29).  At  brugsretten  af  Kongsengen  senere  er  l>leven  gjort 
byen  stridig,  har  selvfølgelig  intet  at  betyde. 

Endelig  er  der  lovens  indledning  og  dens  første  bestem- 
melse: Cujus  (legis)  auctor  principaliter  exstitit  Sueno  rex 
Danorum.  Qui  inter  ceteras  ciuitatis  libertates  et  remedia  in-- 
stituit  et  concessit, 

vt  si  civis  Slæswicensis  incwnsaretiir  a  rege  vel  a  duce  vel 
ab  alio  principe,  nulla  ei  inferretur  violentia,  antequam  ei  locus 
prefigeretur  et  dies  libere  respondendi,  nec  ad  aliuni  locum 
'^sset  compellendus  causa  purgandi  se  vel  respondendi,  nisi 
infra  menia  ciuitatis,  licet  causa  opposita  fuisset  lese  maie- 
statis. " 

For  at  begynde  med  selve  textens  fortolkning,  må  der 
først  gøres  opmærksom  på,  at  Dr.  H.  aldeles  har  misforstået 
dens  slutningsbemærkning;  han  tager  den  stadig  i  modsat 
mening  af  den,  loven  udsiger.  Således  s.  55:  „S.  1  setzt  das 
crimen  læse  majestatis  als  gesetzlich  definirten  Begriff  voraus. 
Es  ist  die  einzige  Ausnahme,  in  welcher  ein  Schleswiger  Burger 
ausserhalb  der  Mauern  Schlesv^^igs  vor  Gericht  gezogen  werden 
soli."  (Ligeså  s.  37.  62.  81.)  Det  har  netop  den  modsatte 
mening:  „selv  om  det  var  drottensvig",  eller  som  Flensborg 
ret  omskriver  det:  ..tho  at  then  sak  giuæs  ham  af  hærscops 
^vrethæ"  (k.  14).  Hvad  der  dernæst  siges  om  straffen  for 
drottensvig  og  dennes  ..gesetzlich  definirter  Begriff"  savner 
enhver  hjemmel  i  lovens  ord  og  hele  vor  jeldre  retsorden;  der 
har  aldrig  været  det  øjeblik  i  et  blot  halv  civiliseret  folks  til- 
værelse, at  det  har  været  uden  lovregler  for  dette   „begreb". 

Men  vi  skal  henvende  opmærksomheden  på  den  betyd- 
ningsfulde ret,  som  kongen  her  tilstår  sine  bymænd  i  Slesvig. 

Dr.  H.  synes  ikke  særlig  at  have  skænket  denne  positive  side 
af  sagen  sin  opmærksomhed,  skønt  dette  kapitel  mere  end 
noget  andet  måtte  danne  grundlaget  for  en  kritik  af  kong 
Svens  privilegier:  thi  et  lovhjemlet  værnething  er  stadens 
ypperste  klenodje.  Som  sådant  betragtedes  det  også  i  be- 
gyndelsen af  det  12.  århundrede  i  de  flanderske  stæder,  og 
hertug  Vilhelm  lover  derfor  St.  Orner  at  respektere  det  til  det 
yderste.     Det  hedder  i  hans  frihedsbrevs  første  kapitel: 

„Primo  quidem  ut  erga  unumquemque  hominem  pacem 
eis  faciam  et  eos  sicnt  homines  meos  sine  malo  ingenio  ma- 
nuteneam  et  defendam;  rectumque  judicium  scabinorum  erga 
unumquemque  hominem  et  erga  me  ipsum  eis  fieri  concedam; 
ipsisque  scabinis  libertatem,  qualem  melius  håbent  scabini 
terræ  meæ,  constituam." 

Og  videre  i  kap.  3:  „Si  quis  de  jure  christianitatis  ab 
aliquo  interpellatus  fuerit,  de  villa  St.  A.  alias  pro  justitia 
exequenda  non  exeat.  —  Sic  enim  coram  K.  comite  et  epi- 
scopo  Johanne  statutum  fuit." 

Ja  året  efter  føjedes  der  følgende  sætning  til  grev  Theo- 
deriks  frihedsbrev:  „Præfati  barones  insuper  juraverunt,  quod 
si  comes  burgenses  St.  A.  extra  consvetudines  suas  ejicere  et 
sine  judicio  scabinorum  tractare  vellet,  se  a  comite  discessuros 
et  cum  eis  remansuros,  donec  comes  eis  suas  consvetudines 
integre  restitueret  et  judicium  scabinorum  eos  subire  permit- 
teret." 

Samme  udelukkende  værnething  opnåede  Speier  af  kejser 
Henrik  V:  „ut  nullus  civium  nostrorum  extra  urbis  ambitum 
advocati  sui  placitum  cogatur  requirere";  Strassburg  af  Lothar: 
„nullus  eorum  cujuslibet  conditionis  placitum  aliquod,  quod 
vulgo  thinch  vocatur,  extra  civitatem  suam  constitutum  adeat" 
osv.  ^ 

I  overensstemmelse  med  den  ret,  som  kong  Sven  således 
har  tilsikret  bymændene,  bestemmer  deres  lovbog,  at  ingen  af 


>  Warnkonig,  a.  st.,  s.  27.  31  f.     Waitz,  a.  st.,  III  391  fV.  403. 
A.  D.  Jørgensen:  Afhandl.  II.  lo 

dem  må  tiltale  sit  bysbarn  hvor  de  træffes  i  riget,  før  sagen 
har  været  rejst  på  bythinget  (k.  56).  Det  er  et  mærkværdigt 
quid  pro  quo,  når  Dr.  H.  udleder  denne  bestemmelse  af  en 
overenskomst  med  Flensborg  af  året  1282,  hvorved  de  to 
stæder  bl.  a.  bestemmer,  at  deres  borgere  skal  iagttage  det 
samme  i  deres  gensidige  forhold.  Det  er  som  om  man  vilde 
gøre  den  almindelige  postkonvention  til  kilde  for  de  enkelte 
landes  lovgivning  om  postbefordring,  eller  traktaten  om  for- 
bryderes udlevering  mellem  forskellige  lande  til  kilde  for  hvert 
enkelts  straffelovgivning.  Sådanne  urimeligheder  bliver  ikke 
bedre  ved  at  gentages  tre  gange  (s.  36.  64.  90).   — 

Resultatet  af  disse  undersøgelser  er  altså,  at  stadsrettens 
troværdighed  i  sin  overlevering  om  kong  Svens  forhold  til 
staden  i  fuldeste  mål  må  fastholdes;  intet  af  de  syv  punkter,, 
som  henføres  til  ham,  indeholder  det  mindste  mistænkeligt. 
Der  er  altså  heller  ikke  fjerneste  grund  til  at  tvivle  om  de 
ords  sandhed,  som  byloven  bruger  som  indledning:  at  kong 
Sven  var  denne  lovs  første  ophavsmand.  Thi  vel  stammede 
stadens  tilværelse  som  sådan  fra  en  langt  ældre  tid,  bythingets 
udskillelse  fra  herredet,  bymændenes  lag  osv.  var  sikkert  æld- 
gamle institutioner,  men  det  præg  af  selvstændighed,  som 
Svens  privilegier  efter  udlandets  mønster  gav  samfundet  inden- 
for stadens  virker,  havde  dog  hverken  denne  eller  vistnok 
nogen  anden  dansk  købstad  før  hans  tid. 

Dr.  Hasse  har  dog  sin  egen  forklaring  af  denne  kong 
Sven,  eller  „die  Erichs-  und  Suenlegende",  som  han  kalder  det. 
Den  bør  egenlig  læses  i  hele  sin  sammenhæng,  da  den  er 
meget  morsom,  men  dens  hovedled  skal  dog  meddeles  her. 

Sven,  siges  der  da,  er  Sven  Grade  og  hans  oldefader  Erik 
Ejegod:  „Dieser  Konig  E.  ist  klar  gekennzeichnet  als  E.  Eje- 
god, und  will  man  hier  von  Absicht  sprechen,  vortrefflich  aus- 
gewilhlt,  der  Bruder  und  Nachfolger  Knut  des  Heiligen,  dessen 
Ganonisation  sein  Werk  war,  der  Vater  Knut  Lavards,  steht 
er  in  der  Mitte  zwischen  dem  Heiligen  des  Konigreiches  und 
der  Dynastie.      Diese  Riickbeziehung  auf  die  Konige  Erich  und 

Suen  ist  erfolgt  —  wenn  ånders  das  gewonnene  Resultat 
richtig  ist  —  in  den  Jahren  als  wiederum  ein  Konig  Erich, 
E.  Piovpenning,  in  die  Konigsgruft  zu  Ringstedt  gebettet  ward, 
um  alsbald  als  Wunderthater  zu  erstehen  und  als  Heiliger 
verehrt  zu  werden.  —  Niels  ward  in  Schleswig  erschlagen. 
Als  das  ein  anderer  Konig  Erich  erfuhr:  Sleswic  adiit  et  pro 
nefario  scelere  Slesvicenses  donis  dotavit.  So  erzahlt  das  chro- 
nicon  Roskildense  von  Erich  Emun.  Es  ist  die  einzige  Nach- 
richt,  dass  je  ein  Konig  Erich  sich  den  Schleswigern  geneigt 
erwiesen  håbe.  Emun  aber  ward  gleichfalls  mit  eterna  dignus 
memoria  iibersetzt,  oder  mit  memorabilis,  auch  das  klingt  an 
das  bone  memorie  des  Stadtrechts  an. 

So  verschwanden  die  Umrisse."      (S.   109 — 10.) 

Den  lærde  forfatter  må  nok  sige  det;  so  verschwanden 
die  Umrisse ! 

Dette  var  kong  Erik;  men  Sven?  „Das  Stadtrecht  aber 
ist  entstanden  unter  dem  Einfluss  des  Verkehrs  mit  den  Frem- 
den,  Gesetze  ergingen  fiir  omnes  civitatem  visitantes,  umfassten 
cives  und  adventitii.  —  Und  der  Dånische  Burger  selber 
war  aus  den  alten  Verbånden  der  FamiHe,  des  Dorfes,  der 
Hårde,  herausgetreten,  er  entbehrte  zunåchst  des  Schutzes,  den 
diese  gewahrt,  und  fand  erst  einen  Ersatz  in  den  Neuordnungen 
des  Stadtrechts  und  der  Gildevereinigung,  —  Gleich  diesem 
waren  auch  die  sich  einfindenden  hospites,  einzelstehende  In- 
dividuen;  ob  verheirathet  daheim  oder  nicht,  oh  måchtiger 
oder  geringer  Sippe  daheim  angehorig,  war  in  der  Fremde 
gleichgultig,  wo  allein  das  wog,  was  die  eigene  Personlichkeit 
vertrat.   — 

Damit  ist  das  durchschlagende  Moment  gegeben  fiir  die 
Bestimmungen  des  Stadtrechts  und  ihre  Schårfung  des  Land- 
rechts.  Sie  hatten  zu  rechnen  mit  einem  verwegenen,  wilden 
und  rohen  Abentheuerthum,  bereit  in  kiihnem  Spiel  sein  Leben 
an  Gewinn  und  Reichthum  zu  wagen,  so  wenig  aber  auch  ein 
anderes  zu  achten  willig.  Aleuare  war  die  Deutsche  Bezeich- 
nung,  enløp  die  Dånische,    und    eine  andere  swenæ,  Burschen. 

13* 

—  Ist  es  da  ganz  zufallig,  dass  auch  das  Schleswiger  Stadt- 
recht  von  einem  Konig  Suen  gegeben  sein  will,  das  Jungge- 
sellenrecht  vom  Konig  Junggesell?"      (S.   111  —  12.) 

Her  har  vi  da  nøglen  til  hans  tilnavn  „Sveinn  svif^andi": 
der  er  tænkt  på   „Peber-Sven". 

III.     Hovedpunkter  i  stadens  forfatning-. 

1.  Bylag.  Lagkøb.  Det  vil  neppe  undre  nogen,  at  Dr. 
Hasse  står  temmelig  hjælpeløs  overfor  så  godt  som  alle  en- 
kelte punkter  i  stadens  forfatning;  de  lybske  privilegier  slår 
ikke  rigtig  til  og  den  nyere  nordiske  literatur  er  han  ligeså 
lidt  hjemme  i  som  i  den  ældre  ret. 

Med  hensyn  til  lagkøbet  henviser  han  således  til  Joh. 
Steenstrup:  Studier  over  kong  Valdemars  jordebog,  der  i  det 
hele  synes  at  have  været  hans  hovedkilde  til  studiet  af  den 
danske  middelalder:  „Die  zweite  ausschlieslich  in  der  Stadt 
erbobene  Abgabe  war  der  laghkøp  oder  arfkøp.  (Vergl.  zum 
Folgenden  Steenstrup,  —  der  A.  D.  Jørgensens  Phantasien  i. 
d.  Aarbøger  for  nord.  Oldkyndighed  1872  hinreichend  wider- 
legt)"  (s,  67).  Den  lærde  forfatter  er  ikke  i  sine  studier  nået 
til  samme  Årbøger  for  1876;  thi  dér  vilde  han  formentlig  have 
set,  at  mine  fantasier  heldig  har  overlevet  den  „hinreichende 
Widerlegung"  (nærv.  værk  I  285  ff.).  Det  vilde  være  tidsspil- 
dende og  overflødigt  her  igen  at  komme  tilbage  til  denne  sag 
i  hele  sit  omfang,  sålænge  ingen  sagkyndig  har  taget  til  gen- 
mæle mod  min  dér  fremsatte  påvisning  af  lagkøbets  oprinde- 
lige betydning  som  en  akt,  hvorved  der  erhverves  delagtighed 
i  bylaget,  d.  e.  borgerskab.  Hvad  Dr.  H.  fremsætter  om  ind- 
vandring i  staden,  om  den  ugiftes  højere  ret  som  vederlag  for 
at  hans  arv  tilfalder  kongen  osv.,  savner  al  hjemmel  i  lovens 
ordlyd  og  overhoved  i  hin  tids  samfundsforhold. 

Andensteds  tror  jeg  tilstrækkelig  at  have  påvist  en  anden 
ytring  af  samme  nordiske  retsopfattelse,  den  kirkelige  hoved- 
tiende   nemlig,    ved    hvilken    det   nye   selvstændige    menigheds- 

medlem  køber  sig  del  i  kirkens  store  og  sit  kirkesogns  snævre 
lag;  her  genfindes  alle  de  samme  momenter'. 

Spørgsmålet  om  disse  retsforhold  er  så  vigtigt  og  tildels 
så  vanskeligt,  at  det  også  i  fremtiden  vil  være  nødvendigt  at 
vende  tilbage  til  dem,  og  det  bidrag,  kand.  Steenstrup  på  det 
anførte  sted  gav  til  denne  undersøgelse  ved  at  eftervise  svag- 
hederne i  min  hypotheses  begrundelse,  skal  ingenlunde  mis- 
kendes. Fortsalte  efterforskninger  har  dog  godtgjort,  at  den 
hypothes  om  bylagcts  oprindelige  forhold,  som  jeg  fra  først  af 
opstillede,  i  alle  sine  væsenlige  træk  må  fastholdes,  der  mang- 
lede kun  tilstrækkeligt  materiale  til  på  alle  punkter  at  doku- 
mentere dens  enkelte  led.  Det  var  således  vistnok  en  hoved- 
anke, at  jeg  ikke  havde  kunnet  fore  bevis  for  den  antagelse, 
at  lagkøbet  først  kunde  finde  sted  år  og  dag  efter  bosættelsen, 
og  at  optagelsen  i  laget  var  afhængig  af  dettes  frivillige  sam- 
tykke. Men  forskellige  analogier  giver  dog  formentlig  fyldest- 
gørende bevis  for  denne  antagelses  rigtighed.  Således  selve 
stadsrettens  bestemmelse  om,  at  den  fremmede  først  efter  år 
og  dags  ophold  i  staden  har  laghævd  på  sin  personhge  frihed, 
d.  e.  kan  hævde  påstanden  på.  at  han  er  fri,  med  tylvtered 
(k.  77).  Det  må  anses  for  umuligt  at  man  kunde  give  nogen 
borgerskab,  som  ikke  var  i  dette  tilfælde".  Borgerskabets 
samtykke  nævnes  i  Saxkøbing;  i  Flensborg  er  det  gået  over 
til  rådet '. 

Endvidere  ses  det  af  domme,  som  er  fældede  i  Flensborg 
endnu  i  begyndelsen  af  det  16.  århundrede,  at  den,  som  blev 
dømt  til  at  betale  sine  tre  mark  for  falske  sigtelser,  samtidig 
i  år  og  dag  mistede  „ærlige  mænds  samfund" ;  han  måtte 
efter  den  tids  forløb  henvende  sig  til  byfogden  for  igen  at  op- 


'  Den  nordiske  kirkes  grundlæggelse  s.  551  f.    Tillæg  s.  66  f. 

-  Deraf  folger  naturligvis  ikke,  at  en  notorisk  træl  ved  år  og  dags  ophold  i 
staden  erhvervede  sin  frihed,  som  Dr  H.  mener  (s.  80).  Snil.  Flensb  16:  weri  sik  mæth 
tolf  men  ieth  vtæn  han  gien  prouæs  mæth  ræt  skiel.  —  Det  var  derimod  tilfteldet  i 
adskillige  flanderske  byer  (Warnkonig  II  B.    Urkunden  p.  88.  159.  2551. 

3  Nærv.  værk  1  286:  ipsis  viUanis  et  eorum  eommunitali  per  modum  bylogh 
fum  ipsorum  voluntute  assoeiatus.     Flensborg  ret  k.  106. 

tages  af  ham^.  Dette  er  altså  et  fornyet  lagkøb  efter  lagbrud, 
således  som  det  også  finder  sted  ved  hovedtienden.  At  det 
alt  kendtes  i  ældre  tid  følger  vel  af  sagens  natur;  noget  til- 
svarende forekommer  i  Haderslev  stadsret,  idet  den  bager,  som 
for  forseelser  ved  sin  bagning  dømmes  til  at  bøde  sine  tre 
mark,  tillige  får  sin  ovn  revet  ned  og  ikke  må  bage  inden 
jævnling  (k.  36).  Men  til  denne  frist  for  genoptagelsen  må 
der  vel  have  svaret  en  lignende  for  optagelsen. 

Slesvig  stadsrets  kapitler  65  —  66  må  ligeledes  forstås 
herefter.  Afskriften  fra  Æbeltoft  har  forandret  „etiam"  i  første 
linje  til  „non  tamen",  hvorved  meningen  er  forstyrret;  den 
ældre  afskrift  for  Flensborg  har  her  det  rette  (k.  77):  „Si 
quis  percusserit  alium,  etiam  fratrem  conjuratum,  —  emendet 
6  marchas"  etc:  ,.Når  nogen  slår  en  anden  (som  også  er 
lagbroder),  —  da  bøder  han  sine  6  mark."  Det  følgende 
giver  den  gifte,  men  ikke  lagkøbte,  bymand  halv  lod  herimod; 
det  er  den  vårdnedes  lod  på  landet.  Dr.  H.  har  også  her  den 
modsatte  forklaring  (s.  88). 

Et  sidste  og  i  og  for  sig  afgørende  bevis  for  at  lagkob 
er  „borgerskab"  indeholdes  i  Haderslev  byret  k.  11:  —  „efter- 
at  mand  er  et  sind  arfkøfft  (lagkobt),  skal  han  rette  sin  rette 
arngield  om  midsummer,  tu  hiou  13  penning  og  enlop  siu 
penning."  Arnegælden  eller  midsommergælden  er  netop  køb- 
stædernes, borgernes  karakteristiske  afgift,  den  er  på  en  måde 
et  fortsat  lagkøb,  det  ydre  tegn  på  borgerskabets  forpligtelse 
og  ret.  Det  vil  herefter  forstås,  hvorfor  Slesvig  stadsret  netop 
omhandler  lagkøbet  i  samme  kapitel  som  arnegælden  (k.  29). 
Undladelsen  af  at  svare  arnegælden  straffes  strax  første  gang 
påtale  sker,  med  tre  mark,  og  dette  gentages  tre  gange,  indtil 
den  højeste  bøde,  loven  kender,  ni  mark.  Efterat  dett^  er 
fremsat  beskrives  lagkøbet.  Der  kan  vel  ingen  tvivl  være  om. 
at  også  i  Slesvig  „laget"    har  været  anset    for   ..brudt"   i  slige 


'  Dipl.  Flensb.  II  12:  he  scholde  belerea  dre  lodighe  marek  —  vnde  bliueii 
denne  jar  vnde  dagh  vlhe  framer  lude  gilde  vnde  laghe,  vude  dar  na  vpriclituiige 
wedder  nemen  van  vnses  g.  h.  våget     (Ligeså  s.  13.  16.) 

tilfælde,  selv  om  det  første  lagkøbs  retsvirkning  m.  h.  t.  arven 
ikke  har  været  påvirket  deraf. 

Endnu  et  andet  kildested  slutter  sig  hertil  og  belyser 
yderligere  forholdet.  Kong  Valdemars  jordebog  opfører  blandt 
indtægter  af  Vordingborg:  „Redditus  de  ceruisia  7  mare.  arg. 
Thelonium  7  m.  arg.  Torghørtygh  3  m.  arg.  Ingifte  men 
10  mare.  arg.  Studh  4  m.  arg."  (s.  36).  J.  Steenstrup 
holder  denne  indtægt  for  lagkøb  (Studier  s.  141),  idet  han  ved 
„indgifte"  mænd  tænker  på  mænd,  som  gifter  sig  ind  i  byen 
og  samtidig  giver  lagkøb.  Men  da  lagkøbet  i  de  sønderjydske 
stæder  kun  er  4  ørtug  og  et  par  penninge  (skriverpenge? ^), 
kan  der  vel  neppe  være  tale  om  denne  forklaring  her;  det 
vilde  blive  en  årlig  indgiftning  af  henved  200  mænd.  Sprog- 
ligt kan  det  vel  heller  neppe  lade  sig  gøre  at  forstå  det  ander- 
ledes end  om  mænd,  som  har  givet  indgift',  d.  e.  lagkøb,  og 
altså  betaler  midsommergæld;  det  er  den,  som  for  Vordingborg 
løber  op  til   10  mark  sølv  årlig. 

Men  alle  disse  bestemmelser  gør  det  umuligt  at  blive  af 
med  den  opfattelse  af  lagkøb,  som  Dr.  H.  henregner  til  mine 
fantasier. 

2.  Hetslaget.  Forskelligt  fra  bylaget  er  lovens  „sum- 
mum  convivium",  Jydske  lovs  og  Flensborg  rets  „højeste  lag". 
Som  jeg  andensteds  har  eftervist  tænker  loven  derved  på  noget 
relativt:  det  højeste  lag,  i  hvilket  den  pågældende,  som  skal 
skaffe  medédsmænd,  selv  er  lagbroder  (nærv.  værk  I  276  ff.); 
men  der  forudsættes  altså  at  være  eller  at  kunne  være  flere 
lag  i  en  stad,  og  når  altså  en  stadsret  taler  om  et  højeste 
lag.  er  tilværelsen  dermed  godtgjort.  Havde  Dr.  H.  ikke  så 
rask  opgivet  min  første  afhandling  om  „ed  af  højeste  lag" 
som  „hinreichend  widerlegt",  vilde  han  her  have  set  et  mærke- 
ligt   exempel    (vistnok    det    eneste    fra    den    tid)    på    et    lag    af 


*  [Senere  Tilføjelse:]  Roskilde  midsommergæld :  hver  grund  1  sterl.  til  bispen 
og  1  assis  til  skriveren   (Steenstrup  s.  146).     Ser.  VII  68. 

-  Snil.  Flensborg  stadsret  k.  40:  igift,  k.  11:  ingiald;  den  latinske  text  k.  .38 
jngelt  edder  arfi'kob. 

fremmede  ved  siden  af  de  indfodtes,  nemlig  i  Roskilde.  Her 
kom  det  1158  til  sammenstød  i  anledning  af  bispevalget,  og 
Saxe  siger:  „Eadem  etiam  tempestate,  dividua  Boskildensis 
populi  conjuratione,  cum  mutuis  cædibus  civitas  exundaret, 
advenis  partim  cæsis,  partim  urbe  ejectis,  non  contenta  indi- 
genarwn  sodalitas  ciliemgenæ  conjiirationis  partes  protri- 
visse"  etc.  (p.  737):  Bylaget  (populi  Roskildensis  conjuratio) 
er  delt  i  to:  de  indfødtes  lag  og  de  fremmedes  lag'.  Disse 
snævrere  samfund  må  i  dette  forhold  anses  for  højere  end  det 
almindelige,  optagelse  i  et  af  dem  forudsætter  bylaget.  Brødrene 
i  de  højere  lag  står  i  nærmere  forhold  til  hinanden,  det  svarer 
til  slægtskabet  i  de  almindelige  retsforhold ;  til  ed  af  frænder 
på  landet  svarer  efter  Jydske  lov  i  købinger  ed  af  højeste  lag. 
Et  sådant  højere  lag  fandtes  der  også  i  Slesvig,  det  er  senere 
opnævnt  efter  sin  helgen  Knud  hertug,  men  kaldes  hvor  det 
første  gang  forekommer  kun  „Hetslaget",  det  frie  løftes  (bets), 
det  valgte  broderskabs  lag. 

Dr.  Hasse  har  i  høj  grad  taget  forargelse  af  denne  for- 
tælling. „In  schneidendem  Widerspruch  zu  dem  Gesammt- 
resultat  der  bisherigen  Untersuchungen  stehen  die  Berichte  der 
Chroniken",  hedder  det  s.  113.  For  os  er  det  selvfølgelig 
mindre  foruroligende,  da  dette  „Gesammtresultat"  har  vist  sig 
så  skrøbeligt.  Den  pågældende  krønike  er  den  såkaldte  „Chro- 
nica  Danorum  et  præcipue  Sialandiæ",  der  giver  en  omstæn- 
delig fortælling  om  kong  Nils's  drab  i  Slesvig  den  25.  Juni 
1134".  Han  advares  for  byens  Hetslag,  hvis  medlemmer  ikke 
vil    lade    deres    dræbte    broder    ligge    uhævnet;    ja,    siges    der, 

'  Man  lægge  mærke  til  dette  tegn  pu  Roskildes  betydning  som  sliid  :  Tyskerne 
bosa-tter  sig  ikke  i  større  mængde  blandt  os  for  ingenting.  Samtidig  udruster  Ros- 
kilde et  navnkundigt  vikingesamfund.  —  Senere  hæver  København  sig  på  dets  be- 
kostning. 

2  Side  117  synes  Dr.  H.  at  forudsætte,  at  det  var  et  sagn,  som  henførte  kong 
Nils's  drab  (den  endelige  hævu  over  Knud  Lavards  mord)  til  denne  dag,  ligesom  han 
andensteds  (s.  109)  siger  om  Erik  Ejegod:  ,,\Vie  eng  sein  Kultus  (!)  mit  dem  der  Ka- 
nute  in  Verbindung  gebraeht  ward,  zeigt.  dass  man  ilim  denselben  Todestag:  25.  Juni 
beilegte."  Alt  dette  beror  på  „misforståelser"':  Kong  Knud  blev  dræbt  d.  10.  Juli  og 
samme  dag  var  broderen  Eriks  dodsdag;  Knud  hertug  blev  dræbt  den  7.  Jan.  1131, 
Nils  d.  25.  Juni  t\M,  os  Knud  nltersat  den  25.  Juni    117(1 

Knud  var  endog  deres  oldermand  og  høvding  (senior  erat  con- 
vivii  illius  et  defensor).  Nils  ringeagter  denne  advarsel  og 
falder  for  bymændenes  hævn  (Ser.  II  611  f.  Dr.  H.  s.  113). 
Til  denne  beretning  føjer  Dr.  H.  en  række  forklaringer,  som 
ender  med:  „Der  Bericht  der  Seeliindischen  Chronik  entpuppt 
sich  als  Gildelegende"  (s.  116).  Hovedindvendingen  er  denne, 
at  krøniken  lader  det  være  i  overensstemmelse  med  lagets 
vedtægter  at  tage  blodhævn;  tanken  „liv  for  liv"  er  først  ind- 
kommen i  stadens  lovbog  med  hertug  Valdemars  forordning  af 
året  1291:  „Nicht  den  Stadtrechten,  wohl  aber  den  Gilde- 
skraaen  entspricht  die  Erzahlung"  (s.  115).  Det  synes  dog 
ikke  rimeligt,  at  gildeljrødrene  spurgte  stadsretten  til  råds,  før 
de  huggede  kongen  ned,  i  alle  tilfælde  vilde  de  derved  være  i 
en  mærkelig  uoverensstemmelse  med  de  fleste  andre  menne- 
sker; helle  1-  ikke  efter  forordningen  af  1291  var  det  vistnok 
tilladt  at  hugge  en  konge  ned  på  gaden.  Men  livet  har  så 
sin  egen  tankegang,  og  lagbrødre  såvel  som  andre  brødre  kan 
have  mangen  en  lov.  som  ikke  er  thinglæst.  Dueller  er  som 
bekendt  lovlig  forbudte  i  vor  tid,  og  dog  skal  de  æreslove, 
som  står  i  forbindelse  med  dem,  endnu  være  i  manges  bevidst- 
hed. Dersom  den  ærede  forfatter  vilde  læse  en  islandsk  saga 
og  ved  siden  af  Grågåsen,  vilde  denne  dobbelthed  snart  træde 
ham  lyslevende  for  øje. 

Der  er  i  virkeligheden  slet  intet  i  beretningen  om  kong 
Nils  og  Hetslaget,  som  gør  den  mistænkelig.  „Skulde  vi  frygte 
de  skindere  og  sudere!"  spørger  kong  Nils.  Det  er  som  hørte 
vi  herremændene  drage  i  kamp  mod  de  sællandske  bønder  med 
det  udråb:  „Kådkarlene  er  alle  galne  med  køller"  (fra  1256), 
eller  vikingernes  skjalde  synge:  „Odin  er  jarlenes  gud,  Thor 
ejer  trællenes  æt!"  Det  er  overalt  den  samme  tanke,  høv- 
dingernes ringeagtende  hånsord  om  „idrætsmændene";  og  hvad 
lå  da  nærmere  foran  Slesvigs  porte  end  at  minde  om  stadens 
skindhandel  og  lædersalg?  —  Skulde  det  ikke  være  naturligt, 
at  erindringen  om  denne  bedrift  holdt  sig  i  lang  tid  i  selve 
broderskabet,    indtil    den    engang    i    det    13.    århundrede,    eller 

nål'  det  nu  er  sket,  optegnedes?  Slige  traditioner  plejer  vi 
ikke  at  vrage,  før  der  foreligger  en  antagelig  grund. 

3.  Stadens  firedeling.  I  lovens  kap.  32  siges  der,  at 
stadens  fire  oldermænd  (seniores  quatuor  de  civitate)  skal  have 
to  mark  hvergang  der  lyses  ny  mønt  (de  nova  moneta). 
Efter  J.  Steenstrup  antager  Dr.  H.,  at  disse  oldermænd  er  de 
samme  som  senere  kaldes  rådmænd  (consules):  „Jørgensen 
versucht  (Årbøger  1872,  S.  290  ff.)  sie  auf  die  4  Fjerding  der 
Stadt  zu  beziehen  und  aus  ihnen  eine  Art  Viertelsvorsteher  zu 
machen.  Das  ist  von  Steenstrup  S.  230  Anm.  1.  liinreichend 
w^iderlegt  worden"   (s.  89). 

Stadens  firedeling  fremgår  af  den  nye  stadsrets  „fjerding", 
hvor  den  ældre  har  „rækning",  ligesom  af  den  opgivelse,  at 
de  tre  fjerdedele  af  staden  var  kongelev,  den  fjerde  hertugens. 
Det  hedder  i  kap.  24.  at  bymand  skal  stå  landmand  (ruri- 
cola)  til  rette  på  thinge:  „si  est  de  pecunia,  exactor  cum 
•civibus  in  illo  reækning  manentibus  ruricole  extorqueat  satis- 
factionem  a  conciue".  Den  nye  ret  har  i  kap.  36:  „is  dat  van 
penninghen.  so  scal  de  voghet  myt  anderen  medeborgeren, 
w^an  se  in  den  fiarthing  bliuen,  manen  van  deme  borghere  dat 
deme  biire  nochafticheit  beschee." 

Når  de  fire  dele  af  byen  kaldes  rækninger,  må  der  her- 
ved sikkert  tænkes  på  det  gamle  reka  erendi,  udrette  et  ærende, 
«ller  roekja,  røgte  en  sag.  Ordet  er  vistnok  opbevaret  lige  til 
vore  dage  i  de  såkaldte  regningsmænd  i  herredsfjerdingerne  i 
Angel,  skønt  dette  navn  nu  selvfølgelig  sættes  i  forbindelse 
med  det  regnskab,  de  forer  (det  hed  dog  tidligere  „register"). 
Da  dette  forhold  i  det  hele  turde  være  særdeles  oplysende, 
hidsættes  nogle  korte  uddrag  af  Husby  herreds  regnskaber,  som 
de  tilfældigvis  er  bevarede  fra  tiden  lige  efter  krigen  1(560  (se 
tillæg).  Det  ses  heraf,  at  herredet  er  delt  i  fjerdinger  („trind- 
ter", kredse),  hver  med  sin  regningsmand,  sine  sandemænd,  og 
ved  visse  lejligheder  udvalgte  „deputerede".  Disse  fordeler  her- 
redets udgifter,  således  som  herredsfogden  og  regningsmændene 
^ør    rede    for    dem,    enten    efter    den    gamle    guldvurdering    på 

gårdene  over  hele  herredet,  eller  efter  plove,  så  hver  fjerding 
udreder  sin  fjerdedel  (sin  „stræng"),  skønt  guldvurderingen  og 
plovsætningen  er  noget  forskellig.  Skulde  det  være  for  dristigt 
at  bringe  de  to  ting  i  forbindelse  med  hinanden :  rækninger  i 
Slesvig,  svarende  til  stadens  fjerdinger,  og  regningsmænd  i  de 
fire  herredsfjerdinger?  Men  hvorledes  skal  man  så  undgå  det 
næste  skridt:  tire  oldermænd  i  de  fire  fjerdinger?^ 

Lad  os  se  noget  nærmere  på  Dr.  Hasses  argumenter. 
Flensborg  ret  af  året  1284  indledes  med  disse  ord:  —  „al- 
dærmen  oc  rathmen  oc  ollæ  bymæn  i  flænsborgh  lotæ  scriuæ 
thinnæ  sera  — "  eller  i  oversættelse:  „seniores,  consules  cete- 
rique  ciues  ciuitatis  flensburgh  — ".  Hertil  føjer  Dr.  H.  føl- 
gende bemærkning:  „Die  Zahl  der  Consules  ist  w^eder  fiir 
Schleswig  noch  fiir  Flensburg  iiberliefert.  Wahrscheinlich  ist 
«s  eine  und  dieselbe  Behorde  und  die  Bezeichnung  seniores 
nur  allmahlich  durch  die  allgemein,  auch  in  den  Deutschen 
Stådten  iibliche  Benennung  consules  verdrångt  worden.  Man 
bemerke,  dass  sich  die  Bildung  des  Raths  auch  in  diesen  erst 
um  die  Mitte  des   13.  Jahrhunderts  vollzieht"    (s.  89  f.j. 

Men  er  det  dog  ikke  betænkeligt  at  forudsætte,  at  „older- 
mænd og  rådmænd"  skulde  være  de  samme  personer,  —  hvor- 
for nævnes  de  da  dobbelt?  Bedre  besked  får  vi  hos  den  tyske 
oversættelse:  „Borgermesteren  vnde  Batmannen  vnde  alle 
meynen  borgere  bynnen  flensborch".    — 

Det  er  heller  ikke  så,  at  antallet  af  rådmænd  for  Flens- 
borgs vedkommende  er  ubekendt;  stadsrettens  kap.  104  siger: 
„Hwilk  byman  thæi  foghdæn  kær  yuær  a  thing,  skiytær  han 
sin  skiæl  for  tølf  rathmen,  tha  ma  han  ei  lagh  søkæs,  fyr  enn 
the  gøræ  ham  antigh  til  ældær  fra."  De  12  rådmænd  var 
rådet,  men  de  to  af  dem  kaldes  senere  borgemestre,  og  da 
man  udstedte  den  tyske  oversættelse  af  stadsretten,  kunde  man 
sikkert   endnu   af  det   danske  folkesprog  vide,    at  dette  var  de 


1  [Senere  Tilføjelse:]  I  mandtal  fra  1633  for  Norgos  herred  er  der  tale  om 
regninger  som  enheder  i  byer  og  sogne,  nogle  byer  har  flere  regninger.  Dette  er  af- 
gørende ! 

tidligere  oldermænd  \  Tingen  er  den  at  Flensborg  vel  ikke 
var  delt  i  fire  fjerdinger,  men  derimod  indtil  den  nyeste  tid  i 
to  halvdele:  „Norden"  (Marie  sogn)  og  ^,Sønden"  (Nikolaj  og 
Johannis  sogne);  hver  af  disse  to  dele  valgte  6  rådmænd  og 
af  disse  6  var  den  ene  altså  oldermand;  det  er  bekendt  nok, 
at  stadig  den  ene  borgemester  boede  i  Norden,  den  anden  i 
Sonden-.  Når  det  endelig  i  stadsrettens  kap.  124  hedder: 
,.Al(lær  man  af  Knutz  gild  mæth  frammærst  rathmenz  rath 
scLil  rathmen  itakæ  oc  af  sætte*',  —  så  viser  dette  formentlig 
kun,  at  det  var  stående  vedtægt,  at  gildets  oldermand  tillige 
var  stadens,  ikke  som  sådan,  men  fordi  man  valgte  ham  der- 
til, og  at  han  da  tillige  ansås  for  at  være  den  første  i  rang 
mellem  de  to,  „stadens  forste  borgemester" ;  hvad  der  siges  i 
dette  kap.  er  da  ikke  andet  end  den  stadig  senere  fulgte  regel, 
at  rådet  supplerer  sig  selv,  og  formodningerne  om  en  usurpa- 
tion af  gildet  falder  bort. 

Flensborgs  tvedeling  svarer  til  Slesvigs  firedeling,  de  to 
oldermænd  til  de  fire,  det  er  herredstrindternes  „regningsmænd"  ; 
radmændene  svarer  til  herredets  sandemænd  og  deputerede. 

Dr.  Hasse  tror  at  kunne  føre  bevis  for,  at  stadens  con- 
sules  nærmest  er  kongelige  (hertugelige)  tiUidsraænd:  som  bevis 
anfores,  at  hertugen  kalder  dem  „consules  nostri"  (s.  89).  Men 
han  siger  jo  også  „cives  nostri"?  Han  pålægger  borgerne  at 
adlyde  deres  anordninger,  mener  Dr.  H.  Men  det  ger  han 
også  i  Flensborg,  hvor  rådet  dog  supplerer  sig  selv,  og  her 
tiltaler  han  dem  under  ét:    ..consules  ceterique  cives  sui"  (1321). 

Det  samme  mener  Dr.  H.  om  seniores.  „Auch  nahm 
man  an,  dass  sie  von  der  Stadtgemeinde  gewåhlt  seien,  doch 
ist  davon  nichts  iiberliefert.  Dass  sie  eine  Art  Besoldung  aus 
der  Munze  der  Stadt  bezogen  haben  von  zwei  Mark  spricht 
eher  dagegen,  denn  die  Miinze  war   —  keinesweges  stådtisch'' 


•  (U.  A.  Luders)  Statulum  der  Stadt  Fleusburg,  Register:  Aelterniiimier  im 
Rath  wurden  naohher  Borgermeister  geaanut 

-  Sinl.  Zeitsclirift  f.  Schl.  Holst.  Laiienb.  Gescli.  IV  77.  Svarende  hertil  var  de 
„24  mænd'',  som  alt  nævnes  Ifey  (Fl.  Dipl.  I  670i,  delte  i  to  lige  hold.  hvert  med  sin 
oldermand. 

(s.  89).  Dette  sidste  står  heller  ikke  i  stadsretten  (k.  32): 
„Seniores  4  de  civitate  tenentur  habere  duas  marcas  den.  de 
nova  moneta.  sutores  tenentur  regi  quolibet  anno  3  marcas 
<len."  etc;  det  er  en  række  ydelser  fra  bymændenes  side,  det 
her  drejer  sig  om;  oldermændene  skal  have  to  mark  „af  ny 
mønt".  Nærmere  oplysning  må  søges  andensteds.  I  Åbenrå 
skrå  k.  6  siges:  „Consules  exigere  debent  et  recipere  denarios, 
dictos  myntpenningh,  de  quibus  dabunt  aduocato  octo  marcas 
et  non  magis."  Endvidere  ses  det  af  forskellige  lovstykker 
fra  kong  Abels  og  Kristoffers  tid,  at  der  skulde  ydes  en  øre 
penge  årlig  af  hver  plov  „for  stadig  mønt".  Dette  forklares 
nærmere  af  ,,Ribe  oldemoder",  som  beretter,  at  kong  Valdemar 
anviste  biskoppen  af  Ribe  plovpenge  af  3  sysler  (og  to  stæder) 
i  vederlag  for  den  halve  mønt;  det  har  udentvivl  netop  været 
den  halve  plovskat  af  stiftet.  Kongen  og  biskoppen  hørte 
altså  op  med  at  drage  fordel  af  udmøntningen  mod  at  oppe* 
bære  en  plovpenge  (solucio  denariorum  illorum,  qui  de  aratris 
debentur  pro  fabrica);  den  skulde  ydes  af  alle,  adel  og  almue, 
læg  og  lærd,  bymand  og  landmande  Det  er  vel  uimodsige- 
ligt denne  afgift,  der  i  Åbenrå  kaldes  „møntpenge" ;  de  8 
mark,  som  fogden  skal  have,  vilde  svare  til  64  plove  på 
landet,  noget  får  vel  rådet,  og  i  matriklen  står  denne  stad  for 
75  plove.  Om  nu  de  to  mark,  Slesvig  oldermænd  skal  oppe- 
bære af  „ny  mønt",  ligeledes  er  en  del  af  stadens  møntpenge, 
som  de  opkrævede  til  stadens  foged,  eller  om  det  snarere, 
som  Steenstrup  mener,  er  for  et  tilsyn  med  udmøntningen, 
får  stå  ved  sit  værd;  i  sidste  tilfælde  kan  vi  ikke  bedømme 
de  forhold,  af  hvilke  det  har  udviklet  sig.  Men  i  intet  tilfælde 
indeholdes  der  heri  noget  om  oldermændenes  forhold  til  kongen. 
4.  Slien  og  søretten.  Stadsretten  bringer  fjorden  i  den 
nøjeste  forbindelse  med  staden.  I  kap.  71  hedder  det:  „Pisca- 
tores  libere  habent  piscari  per  totam  Slyam,  et  in  campo  pos- 
sunt    extendere    funes    sagenarum    ad   siccandum    sagenas"   etc. 


•  o.  Nielsen,  Ribe   oldemoder,   s.  5.  8.      Geheimearkivets   årsberetning   V   10.  14. 
<Sml.  Sleenstrups  Studier  s.  :211.  246.) 

Kap.  55:  „Quicumque  infra  Slyara  nauem  fregerit,  libere  bona 
sua  possideat  quicquid  de  rebus  suis  saluare  poterit."  Og  af 
kap.  30  ses,  at  tolden  betaltes  på  det  sted,  hvor  man  be- 
gyndte farten  i  Slien,  for  udgående  ved  Slesvig,  for  indgående 
ved  Siesmynde.  I  kap.  08  siges:  „flumen  regis  est".  —  Det 
ældste  aktstykke  om  stadens  ret  til  fjordcm  er  kong  Kristjern 
Fs  såkaldte  Slibrev  (1480),  i  hvilket  kongen  gor  vitterligt:  — 
„dat  ais  denn  de  Ersamen  Borgermesteren  etc.  Unser  Stadt 
Schleswigk  van  Unsen  zeligen  Vorfahren,  Hertoghen  to  S.  tor 
Tydt  wesende,  begitftiget  unde  beprivilegeret  sin  myt  der 
Vrigheit  Unses  Stromes  unde  Waters  Scltligh,  des  frigh  un- 
gehindert  to  erer  Yischerygen,  Kopenschop,  Segelatien  unde 
Neringe  von  der  genomten  Unser  Stadt  S.  an,  by  beyden 
Syden  des  Landes,  wenthe  an  dat  gemeyne  Meer  effte  solte 
See,  enen  Weke  Sées  buthen  Schlyes  Miinde  to  gebruckende, 
sunder  jennigerleye  Hinderinghe  effte   Bewernisse"   etc.  ^ 

Med  hensyn  til  de  slutninger,  som  Dr.  Hasse  drager  af 
bestemmelsen  om  skibbrud  på  Slien,  gør  han  sig  skyldig  i 
samme  fejltagelse  som  ved  fortolkningen  af  lejdebestemmelserne  ; 
han  jævnfører  Lybeks  privilegium  af  1204,  udstedt  af  kong 
Valdemar:  „Superaddimus  insuper  conferentes,  ut  ubicumque 
intra  regni  nostri  terminos,  tam  in  Dacia  quam  in  Slauia,  siue 
intra  siue  extra  portum  qui  Trauenemunde  dicitur,  ipsos  nau- 
fragium  pati  contigerit,  quicquid  per  se  saluare  poterant,  quiete 
possideant  — "  (s.  34).  Mærkeligt  nok  ser  Dr.  H.  slet 
ikke,  at  her  er  tale  om  to  helt  forskellige  ting.  Han  finder 
tre  trin  i  udviklingen  af  lovbestemmelserne  om  skibbrud,  men 
lægger  ikke  mærke  til,  at  Slesvig  stadsret  må  ses  fra  et  helt 
andet  synspunkt.  De  lybske  vskibe  får  en  vis  ret  i  skibbruds- 
tilfælde  overalt  i  Danmark  og  Vendland,  såvidt  kong  Valdemars 
vælde  når,  samme  ret  udenfor  Travemunde  som  indenfor.  På 
Slien  derimod  lovbeskyttes  hvert  skib,  ligegyldigt  hvor  det 
horer   hjemme    (quicunu|ue    navem    fregerit);    det    er    en    forret 


'  Gorpus  Statutonitii  Slesvip.  II  "1-2.     „En  weke  sees"   er  selvfolgelig  det  danske 
.en  uge  sos". 

som  kommer  Slesvig  tilgode,  thi  alle  disse  skibe  søger  dets 
havn,  men  den  er  begrænset  til  det  farvand,  som  også  i  andre 
henseender  er  overladt  staden  til  brug.  Det  svarer  i  så  hen- 
seende til  Lybeks  forhold  til  Traveløbet  ud  til  Travemunde. 
Hvor  gammel  denne  lovbestemmelse  er,  kan  derfor  slet  ikke 
afgøres,  den  må  vist  føres  op  til  de  ældste  tider;  St.  Omers 
bymænd  får  1127  følgende  ret:  „per  totam  terram  Flandriæ 
eos  liberos  a  sewerp  facio"'  (k.  5);  det  er  alt  langt  mere  end 
Slesvig  har. 

Endnu  en  anden,  ligeså  uheldig  opdagelse  har  Dr.  Hasse 
gjort  i  Slesvig  søret.  Side  31  siger  han  om  loven:  „S.  kennt 
die  Sandmånner  nur  in  einer  Stelle,  art  57:  „Nauta  qui  pro 
potu  vel  alia  negligentia  nauem  suam  in  portu  dimiserit,  te- 
nentur  naute  eum  expectare  per  diem  et  noctem.  Si  tune  non 
venerit  flante  vento  recedant  naute  et  ad  quodhbet  akkerhaald 
reddat  IX  solidos.  Quicquid  uero  in  uilla  derelictum  fuerit  de 
rebus,  vel  quod  majus  est  delictum,  super  homicidio  uel  waald- 
techt,  debent  sex  veredici  in  propria  villa  diffinire." 

Weil  die  Handschrift  dies  in  einen  Paragraphen  zusam- 
mengeworfen  hat,  ohne  durch  ein  neues  Paragraphenzeichen 
vor  Quicquid  anzudeuten,  dass  etwas  vollig  Neues  beginne,  so 
ist  auch  bislang  gedankenlos  interpretirt  worden,  dass  hier  die 
Sandmånner  iiber  Vergehen  von  Seeleuten  urtheilen  sollen  (z. 
B.  Paulsen  II  218  f.).  —  Es  wird  des  biossen  Hinweises  be- 
diirfen,  dass  hier  von  ganz  verschiedenen  Dingen  die  Rede 
und  die  zweite  Hålfte  des  Artikel  57  als  selbståndiger  Para- 
graph  auszuscheiden  ist."  Ved  at  sammenligne  hele  dette 
parti  af  loven  med  det  tilsvarende  i  Flensborg  ret,  vil  det 
imidlertid  vise  sig,  at  den  sidste  del  af  kapitlet  er  senere  ind- 
skud i  en  oprindelig  helhed  (Slesvig  57  —  62  =^  Flensborg 
latinske  text  71  —  75,  dansk  89  —  93),  medens  dette  indskud 
selv  ingenlunde,  som  Dr.  H.  mener,  er  lig  Flensborg  k.  14 
(de  violento  raptu  mulieris  et  abscissione  membrorum  et  de 
homine  interfecto  et  de  oculo  eruto  debent  octo  veredici  discer- 
nere  veritatem).      Lignende    indskud    på    et   andet   sted  i  loven 

har  jeg  alt  for  lang  tid  siden  påvist  (Bidrag  til  Nordens  hi- 
storie i  middelalderen,  s.  51  f.).  Men  dette  indskud  refererer 
sig  da  selvfølgelig,  som  det  altid  forhen  har  været  forudsat, 
til  rettergang  for  søfolk.  Dengang  stadsretten  affattedes,  kendte 
man  ikke  sandemænd,  de  indførtes  først  ved  kong  Valdemars 
lovbog^;  da  de  senere  kom  i  brug,  for  her  som  overalt,  hvor 
denne  lovbog  vedtoges,  at  dømme  i  de  noksom  bekendte  til- 
fælde, tilføjedes  dette  ikke  i  stadsretten  på  alle  de  steder,  hvor 
det  måtte  komme  i  betragtning;  det  er  for  så  vidt  en  vilkår- 
lighed, at  man  har  tilføjet  det  i  kap.  57;  men  en  formel  vil- 
kårlighed kan  jo  have  en  bestemt  historisk  grund.  At  der 
imidlertid  kun  har  været  tænkt  på  søfolkenes  ret,  fremgår  tyde- 
ligt nok  af  formuleringen,  der  lægger  al  vægten  på  at  det  er 
sket  „in  villa",  at  nemlig  dommen  da  også  skal  fældes  „in 
propria  villa".  Det  er  i  modsætning  til  den  tidligere  og  senere 
omtale  af  søfolks  forseelser  „in  via",  der  afgøres  efter  skipperes 
ed  (k.  54). 

Efterskrift:  En  forkastet  kronike. 

Som  man  kunde  vente  indeholder  Dr.  Hasses  bog  adskil- 
lige partier,  som  vilde  kunne  samles  under  benævnelsen  „Streich- 
concert".  Det  vil  af  det  foregående  allerede  kunne  ses,  hvor- 
langt  forfatteren  i  den  henseende  er  gået  ud  over  det  tilladeliges 
grænser.  Til  slutning  skal  her  dog  endnu  et  enkelt  exempel 
fremdrages,  da  tavshed  i  slige  forhold,  som  erfaringen  viser, 
har  sine  misligheder. 

Der  skal  da  her  ikke  dvæles  ved  det  lille  brev,  som 
Flensborg  Knudsgildes  skrå  tilskriver  kong  Knud  (VI),  men 
som  Dr.  H.  skånselsløst  tager  af  dage  (s.  97  f.).  Alle  har 
hidtil  troet,   at  den  beskyttelse,  kongen  lovede  brødrene  „såsom 


'  Dr.  H.  søger  vel  at  gøre  det  sundsynligt,  at  stadsretten  er  yngre  end  Vald.  II, 
men  han  anfører  ikke  et  eneste  antageligt  lievis  derfor;  hvorledes  det  star  til  med 
dem,  han  henter  af  historien  og  byens  forfatning,  har  vi  her  set.  Stadsretten  er  efter 
hele  sit  indhold  fra  kong  Valdemars  tid,  uden  at  vi  nu  vistnok  kan  komme  tidsbe- 
stemmelsen synderlig  nærmere.    Sml.  „Valdemar  Sejr",  s.  178. 

•dem  der  os  daglig  tjene",  skulde  sætte  dem  i  klasse  med  hans 
hirdmænd;  men  her  underrettes  vi  om,  at  den  daglige  tjeneste 
er  den,  som  ydes  den  hellige  Knud  i  daglig  kirketjeneste,  og 
at  det  altså  må  være  ham,  brevet  falskelig  skulde  tilskrives! 
„Die  drolligen  Danen!" 

Det  skal  heller  ikke  videre  forfølges,  hvad  forfatteren 
mener  med  sit  ildevarslende  „der  sogenannte  Sven  Agesen" 
(s.  98);  thi  det  får  vi  vel   tidlig  nok  at  vide  af  ham  selv. 

Vi  vil  derimod,  ligesom  Dr.  H.  selv  i  sin  bog,  slutte  med 
den  motivering,  der  fører  til  forkastelsen  af  Robert  af  Elgins 
„Knud  Lavards  levned";  den  er  så  karakteristisk  (s.  117  ff. 
sml.  s.  99).  Som  bekendt  haves  nu  kun  et  uddrag  af  denne 
krønike,  skrevet  med  Hamsforts  (rettere  Vedels)  hånd  og  trykt 
i  Ser.  r.  D.  IV  256  —  61.  Dette  uddrag  indeholder  imidlertid 
en  række  værdifulde  oplysninger,  som  det  ikke  er  uden  betyd- 
ning for  hin  tids  historie  at  rense  for  enhver  mistanke.  Dr. 
H.  kommer  imidlertid  til  følgende  resultat:  „Fiir  die  Annahme, 
die  Biographie  des  Robert  Elgin  sei  gleichzeitig,  hleibt  kein 
Raum  mehr.  Davon  hatte  aber  auch  schon  die  einfache  Beoh- 
achtung,  dass  Knut  stetz  als  sanctus  bezeichnet  wird,  Zeichen 
Seinen  Tod  begleiten  und  Wunder  am  Grabe  folgen,  abhalten 
sollen.  Schon  daraus  ergåbe  sich  Abfassung  nach  der  Heilig- 
sprechung  1170.  Die  vita  ist  ein  Produkt  aus  Gildekreisen, 
von  geistlicher  Hånd  zu  Ringstedt.  Der  Verlust  des  vollstån- 
•digen  Textes  låsst  sich  verschmerzen." 

Vi  vil  begynde  med  denne  påstand  om  hertugens  hellig- 
dom, der  skulde  henvise  skriftet  til  tiden  efter  1170.  Kan 
man  påstå  sligt  med  noget  kendskab  til  Nordens  historie? 
Hvormange  af  vore  helgener  er  overhoved  bleven  kanoniserede? 
Knud  hertug  toges  som  bekendt  op  af  graven  i  1146,  efterat 
der  i  de  15  år  siden  hans  død  havde  været  delte  meninger 
om  hans  helligdom;  de  to  præster  ved  Fruekirken  i  Ringsted 
hørte  netop  til  dem,  som  ikke  vilde  gå  ind  på  den^ 


'  G.  Waitz,  Lebensbeschr.  Knut  Lavards,  Trauslatio.  lectiones  3—5. 
A.  D.  Jørgensen:  Afhandl.  II.  14 

Hvorfor  henføres  nu  denne  krønike  til  Ringsted?  Jo,  mener 
Dr.  H.,  forfatteren  fremhæver  Ringsted  på  Slesvigs  bekostning, 
det  viser  skinsyge.  Det  hedder  nemlig  simpelthen  (i  vort  ud- 
drag!): „Can,  præficitur  Slesvigæ".  Navnet  Hedeby  udledes 
af  „hede",  „quasi  villa  deserta",  eller  af  et  engelsk  hetha  i 
betydning  havn:  Havneby;  begge  forklaringer  finder  den  tyske 
forfatter  nedsættende.  Ringsted  derimod  udleder  krøniken  af 
„ring",  fordi  det  ligger  midt  i  Sælland;  det  skal  hæve  stedet. 
Efter  danske  forestillinger  er  det  dog  en  stor  fordel  at  være 
havnestad  og  ikke  „ringstad"  i  den  betydning;  men  i  alle  til- 
fælde siger  Robert  jo  kun  hvad  der  er  sandt.  Men  der  er 
mere;  han  siger,  at  der  i  Ringsted  holdes  „placitum  generale", 
det  er  mistænkeligt:  „ob  unter  dem  dort  stattfindenden  placi- 
tum  generale  die  Reichsversammlung  der  Danen  oder  nicht 
vielmehr  die  Gildeversammlung  der  Knutsbriider  zu  verstehen 
sei,  ist  vielleicht  absichtlich  zweifelhaft  gelassen".  Hver  be- 
gynder i  fædrelandets  historie  véd,  at  placitum  generale  er 
Sællands  landsthing  og  at  denne  bemærkning  er  den  simpleste 
historiske  sandhed. 

Endnu  grellere  finder  Dr.  H.  dog  modsætningen  mellem 
de  to  steder  udtrykt  i  en  anden  vending.  Kong  Nils  og  hertug 
Knud  havde  byttet  „ringe"  som  tegn  på  venskab  og  som 
amuletter,  —  „sed  ubi  vis  hujus  annuli,  dum  cæsus  est  Ni- 
colaus Slesvigæ?^^    „Man  merkt  die  Malice." 

Og  hvilken  malice  gør  Robert  sig  ikke  skyldig  i,  ved  i 
anledning  af  kong  Nils's  tronbestigelse  at  minde  om  Sven 
Estridsøns  tronfølgelov,  at  den  ældre  broder  altid  skulde  gå 
forud  for  den  yngre:  „Seine  Thronfolge  streitet  gegen  Suens 
Successionsgesetz,  Niels  hatte  das  Gesetz  beschworen."  Hvori 
stred  den  egenlig  mod  hin  lov;  med  andre  ord,  hvilken  ældre 
broder  blev  tilsidesat?  —  Lad  os  altså  foreløbig  lade  Robert 
stå.    — 

At  Dr.  Hasse  ikke  har  havt  øje  for  de  mangfoldige  ypper- 
lige småtræk,  som  levningerne  af  denne  kronike  indeholder,, 
viser  noksom,    hvorlidt    han  er  fortrolig  med  vor  historie;    han 


SLESVIGS  GAMLE  STADSRET.  211 

er  gået  hen  over  den  med  en  harefod  og  har  sat  et  mærke 
hist  og  et  her,  han  har  vraget  eller  fremhævet  hvad  der  pas- 
sede til  hans  forudfattede  meninger,  uden  sammenhæng  og 
uden  forståelse  af  nogen  helhed.  Hvormeget  vi  end  må  sætte 
pris  på,  at  vor  historie  granskes  af  fremmede,  kan  dog  neppe 
nogen  dansk  mand  uden  en  vis  bitterhed  være  vidne  til,  at 
man  tror  at  kunne  gøre  det  med  så  få  omstændigheder,  med 
så  stor  selvtillid  og  en  så  dybt  rodfæstet,  om  end  tildels  ube- 
vidst ringeagt  for  vor  nationale  udviklings  selvstændighed. 


14* 


SYNSPUNKTER  FOR  OPFATTELSEN  AF 

VALDEMAR  ATTERDAGS  OG  DRONNING  MAR- 

GRETES  mSTORIE. 

(1883.) 

[Nordisk  Tidskrift  l'or  vetenskap,  konst  och  industri,  utg.  af  Letterstedtska  f(5reningen, 

1883,  S.  191—225.] 


C.  E.  F.  Reinhardt:  Valdemar  Atterdag  og  hans  koogegerning.     ISSO. 

Dr.   Kr.  Erslev:   Anmeldelse    af   Reinhardts    nævnte    arbejde    (Historisk    tidsskrift   o. 

række,  III). 
Dr.  Kr.  Erslev:  Dronning  Margrete  og  Kalmarunionens  grundlæggelse.     1SS2. 


Uen  livlige  virksomhed,  som  i  den  sidste  halve  snes  år 
er  bleven  udfoldet  på  historiens  område  i  Danmark,  har  mere 
end  noget  andet  måttet  overbevise  os  om  vor  historiske  litera- 
turs  fattigdom.  Der  er  tilvisse  i  århundredernes  lob  gjort 
meget  for  at  fremdrage  kilderne,  og  der  er  nedlagt  en  rigdom 
af  arbejde  og  lærdom  i  talrige  tidsskrifter,  i  omfattende  værker 
og  en  mangfoldighed  af  særskrifter,  og  dog  er  man  bestandig 
i  forlegenhed,  når  almindelig  dannede  læsere  beder  om  anvis- 
ning til  at  sætte  sig  nogenlunde  grundig  ind  i  et  eller  andet 
afsnit  af  vor  nationale  historie.  Hvem  kan  have  alle  disse 
spredte  hjælpemidler  ved  hånden,  eller  hvor  mange  har  tål- 
modighed til  at  samle  dem  og  til  selv  at  gøre  det  arbejde, 
historieskriveren   skulde  have  gjort?   Der  kan  ingen  tvivl  være 


VALDEMAR  ATTERDAGS  OG  DROX.  MARGRETES  HISTORIE.         213 

om,  at  jo  sansen  for  historisk  læsning  var  forholdsvis  større, 
dengang  man  kunde  slå  sig  til  ro  med  Holbergs  opfattelse  af 
fortiden  eller  dengang  man  delte  Badens  blik  på  den  histo- 
riske udviklingsgang,  end  nu  da  man  har  fået  en  anelse  om 
kritikens  betydning  overfor  overleveringen  og  en  målestok  for 
fremstillingens  kunst,  som  man  forhen  savnede,  eller  i  alle 
tilfælde  ikke  anvendte. 

Danmark  har  i  den  henseende  været  betydelig  slettere 
stillet  end  Sverige.  Den  udvikling,  som  veltalenheden  her 
tidlig  kom  til  at  dele  med  digtningen,  støttet  til  det  pohtiske 
liv  og  den  borgerlige  frihed,  har  vi  hos  os  hårdt  måttet  savne, 
og  vor  store  digteralder  bar  kun  ringe  frugt  for  udviklingen  af 
en  historisk  stil.  Mestrene  i  den  danske  prosa  lagde  hoved- 
vægten på  et  rent  sprog,  en  let  og  logisk  tankegang  og  en 
vis  farveløs,  upersonlig  korrekthed,  som  ikke  er  gunstig  for 
en  levende  skildring  af  fortidens  mangeartede  forhold  og  til- 
dragelser. Det  står  i  en  inderlig  sammenhæng  hermed,  at  det 
især  var  de  fjerntliggende  tidsrum  og  fjerntstående  person- 
ligheder, som  behandledes  af  historieskriverne.  Ligesom  det  i 
forrige  århundrede  havde  været  hovedformålet  for  granskerne 
at  forøge  vor  viden  i  rent  ydre  forstand,  således  stillede  man 
sig  nu  den  opgave  at  give  afrundede  billeder  af  personer, 
institutioner  eller  begivenheder,  løsrevne  af  deres  sammenhæng 
og  i  mangfoldige  tilfælde,  i  det  mindste  tilsyneladende,  valgte 
i  blinde  og  behandlede  med  en  lidenskabsløs  ro,  der  havde 
sin  naturlige  forklaring  i  emnets  mangel  på  dybere  interesse. 
I  Sverige  gik  man  muligvis  til  en  modsat  yderlighed  ved  at 
efterstræbe  farverige  billeder  og  derved  atter  og  atter  at  komme 
tilbage  til  historiens  store  navne  og  følgerige  begivenheder; 
men  der  vaktes  derved  og  vedligeholdtes  en  mere  almindelig 
interesse  for  denne  literatur,  og  dens  betydning  for  den  al- 
mindelige dannelse  er  uden  tvivl  bleven  langt  større  end  i 
Danmark. 

I  sin  dybeste  grund  står  dette  jo  vistnok  i  forbindelse 
med  den  forskellige  politiske  udvikling  i  de  to  lande.      Hvilke 

skyggesider  der  end  fulgte  med  frihedstiden  og  alle  de  senere 
omvæltninger  i  Sverige,  så  udvikledes  ved  dem  selvfølgelig 
almenånden  på  en  måde,  som  hos  os  var  ukjendt.  Enevælden 
ynder  ikke  historien,  uden  for  så  vidt  som  den  træder  i  dens 
tjeneste.  For  så  vidt  som  den  er  liberal,  vil  den  til  nød  til- 
lade, at  man  angriber  den  eller  endog  overdænger  den  med 
de  blodigste  forhånelser,  således  som  det  hos  os  fandt  sted 
med  Riegels  i  hans  ofte  absurde  angreb  på  kongerne.  Men 
den  vil  ikke  selv  levere  våben  til  disse  angreb;  den  vil  ikke 
åbne  sine  egne  arkiver,  den  vil  ikke  tillade  sine  embedsmænd 
at  skrive  mindeskrifter,  og  den  vil  foretrække  overdrevne  an- 
greb for  den  kritik,  som  fremlæggelsen  af  den  fulde  sandhed 
vilde  indeholde.  Det  er  denne  enevælde,  som  har  sat  sit 
stempel  også  på  vor  historieskrivning,  det  er  den,  som  har 
gjort  den  tam  og  ensformig,  til  samme  tid  som  den  har  gjort 
den  tålmodig,  flittig  og  nøjsom.  Uden  det  frie  blik  på  sam- 
fundsforholdenes brogede  væv,  uden  det  dristige  oi'd  i  dommen 
over  folkets  ledende  mænd.  uden  veltalenhedens  smykke  som 
tegn  på  videnskabsmandens  dybe  samliv  med  sit  emne,  står 
den  i  skygge  ved  siden  af  vor  digtning  og  vor  ræsonnerende 
literatur. 

Overgangen  fra  enevælden  til  „frihedstiden"  har  lige  så 
lidt  på  dette  som  på  andre  områder  været  så  pludselig  og 
gennemgribende,  som  man  til  sin  tid  var  tilbøjelig  til  at  an- 
tage. Den  nye  alder  havde  forlængst  kastet  sin  skygge  foran 
sig,  før  den  kuldkastede  den  gamle  statsform,  og  denne  har 
til  gengæld  kastet  stærke  skygger  over  den  følgende  menneske- 
alder. Meget  er  dog  udrettet  i  denne  overgangstid,  og  mere 
er  indledet  for  fremtiden;  opgaverne  er  bleven  større,  blikket 
har  udvidet  sig,  først  og  fremmest  til  hele  Norden,  og  den 
videnskabelige  metode  er  bleven  en  anden.  Det  vil  være  frem- 
tiden forbeholdt  at  vise,  om  det  vil  kunne  lykkes  os  at  bevare 
den  danske  historiegransknings  gode  traditioner,  dens  ædrue- 
lige kritik,  dens  sans  for  de  mindste  detaljer,  dens  ubestikke- 
lighed   overfor   det   glimrende  og  iøjnefaldende,  i  forening  med 

nutidens  trang  til  at  ombytte  viden  med  forståelse,  nøjagtighed 
med  anskuelighed,  fuldstændighed  med  fylde  og  begrænsning. 

Disse  almindelige  betragtninger  kommer  let  til  at  påtrænge 
sig  en,  når  man  tager  de  to  danske  bøger  i  hånden,  som  er 
nævnte  foran  denne  afhandling.  Hvorledes  er  det  muligt, 
spørger  man  sig  selv,  at  disse  emner,  Valdemar  Atterdag  og 
dronning  Margrete,  så  at  sige  aldrig  forhen  har  fundet  deres 
historieskrivere?  Hvorledes  har  det  kunnet  gå  til,  at  vi  ejer 
særskrifter  om  så  mange  ubetydelige  mænd  og  kvinder,  vidt- 
løftige bøger  om  købstæder,  herregårde  og  småøer,  men  ingen 
skildringer  af  disse  regenter,  der  omdannede  vort  fædreland  fra 
en  samling  pantsatte  len  til  en  stormagt  i  Norden? 

Men  vi  vil  ikke  gå  i  rette  med  fortiden,  der  på  sin  vis 
beskedent  har  forarbejdet,  hvad  der  nu  her  træder  os  i  møde. 
At  endelig  de  to  mærkelige  slægtaldre  er  bleven  behandlede  i 
en  form,  som  gør  dem  tilgængelige  for  den  almindelige  dan- 
nelse, er  et  så  stort  fremskridt,  at  man  skylder  de  mænd, 
som  har  påtaget  sig  dette  arbejde,  en  tak  både  for  deres  mod 
og  deres  udholdenhed.  Det  er  et  besværligt  arbejde  at  rydde 
op  i  grunden  til  en  hel  tidsalders  historie,  at  opsøge,  ordne 
og  kritisk  at  gennemgå  kilderne,  for  så  at  give  et  billed  af 
■den  hele  udvikling.  Men  det  er  ikke  mindre  vanskeligt,  man 
kunde  fristes  til  at  sige  ansvarsfuldt,  at  lade  den  nyere  tids 
lys  falde  ud  over  begivenheder  og  personligheder,  som  i  virke- 
ligheden kun  er  lidet  kendte,  selv  om  de  er  meget  omtalte  og 
stærk^  karakteriserede  i  den  almindelige  bevidsthed.  Der  hører 
mod  til  her  først  at  fremkomme  med  en  selvstændig,  selvdannet 
opfattelse.  Når  først  isen  er  brudt,  vil  det  være  langt  lettere 
for  senere  forfattere  både  at  komme  til  rette  med  stoffet  og 
at  modificere  dommen 

Kilderne  til  hin  tids  historie  frembyder  særegne  vanske- 
ligheder, men  de  gør  det  på  den  anden  side  muligt  at  få  et  i 
høj  grad  pålideligt  billed  af  begivenheder  og  tilstande.  Sammen- 
ligner vi  det  store  opsving  i  14.  med  det  i  12.  århundrede, 
en    sammenligning,    der    så    at    sige    pånøder   sig  enhver,    som 

har  syslet  med  den  ældre  middelalders  historie,  men  mærke- 
ligt nok  ikke  er  kommen  nogen  af  de  foreliggende  forfattere  i 
tanke,  da  er  modsætningen  også  med  hensyn  til  kildernes  be- 
skaffenhed påfaldende.  Medens  vi  hist  har  den  uvurderlige 
bog  af  Saxe,  står  vi  her  uden  vejledning  af  nogen  enkelt,  blot 
nogenlunde  betydelig  indenlandsk  forfatter ;  vi  må  nøjes  med 
annaler,  især  udenlandske,  der  tilsammen  neppe  er  så  rig- 
holdige som  det,  vi  erfarer  af  lignende  kilder  om  Absalon, 
fraregnet  hans  særlige  historieskriver.  Men  til  gengæld  haves 
der  en  rigdom  af  diplomer  fra  14.  århundrede,  både  vedkom- 
mende de  politiske  og  mangfoldige  private  og  retslige  forhold, 
som  ikke  på  langt  nær  har  noget  sidestykke  i  den  ældre  tid. 
Kongehusets  ældre  arkiver  synes  at  være  gået  til  grunde  i  de 
urohge  tider  i  13.  og  begyndelsen  af  14.  århundrede,  således 
at  der  ved  Valdemar  Atterdags  tronbestigelse  kun  fandtes  for- 
holdsvis få  levninger  tilbage,  rimeligvis  opbevarede  på  et  mere 
tilfældigt  gemmested  og  derved  reddede  fra  tilintetgørelse. 
Først  fra  hans  tid  af  findes  der  en  sammenhængende  række 
af  oldbreve,  et  rigsarkiv,  hvis  ældste  række  endnu  100  år 
efter  hans  død  gemtes  på  Vordingborg,  det  slot,  som  i  hans 
tid  blev  forvandlet  til  rigets  hovedfæstning.  Dronning  Mar- 
grete og  Erik  af  Pommern  oprettede  på  samme  måde  et  arkiv 
på  Kalundborg,  i  det  faste  og  fritstående  tårn  „Folen",  og 
her  forblev  „rigets  dressel"  som  bekendt  langt  ned  i  tiden, 
uden  senere,  så  vidt  vides,  at  lide  større  tab.  På  samme 
måde  er  en  stor  og  vigtig  del  af  de  holstenske  grevers  arkiv 
på  Segeberg  bevaret,  medens  derimod  de  sidste  sønderjydske 
hertugers  efterladenskaber  er  tabte.  Når  hertil  kommer,  at 
også  nabolandenes,  fremfor  alt  Sveriges  og  Meklenborgs  ar- 
kiver fra  denne  tid  indeholder  store  rigdomme,  medens  Hanse- 
stæderne foruden  deres  brevsamlinger  ejer  vidtløftige  forhand- 
lingsprotokoller fra  „hansedagene",  så  vil  det  let  ses,  at  der 
foreligger  kilder  i  stor  mængde  og  et  omfattende  arbejde  for 
den  gransker,  som  vil  søge  at  udtømme  deres  vidnesbyrd. 

Dette  arbejde  er  nu  også  i  fuldt   mål  udfort  af  de  to  for- 

fattere.  Etatsråd  Reinhardt  har  ikke  blot  genoptaget  Grams 
undersøgelser  til  kong  Valdemars  historie,  men  fort  dem  videre 
gennem  det  omfattende  materiale,  som  nu  foreligger  trykt  fra> 
nabolandenes  arkiver,  og  den  store  række  utrykte  diplomer  i 
vort  gehejmearkiv.  Kun  enkelthederne  i  den  indre  historie, 
kongens  og  stormændenes  talrige  jordhandeler  og  retstrætter 
og  hvad  deraf  kan  udledes,  har  han  for  det  meste  ladet  ligge, 
dels  vel  fordi  de  forekom  ham  at  ligge  for  tjernt  fra  hoved- 
sagen, dels  fordi  en  hård  og  håbløs  sygdom  hindrede  ham  i 
at  fuldføre  sit  værk  i  alle  retninger.  Dr.  Erslev  har  i  den 
henseende  haft  ungdommens  ubegrænsede  arbejdsevne  og  hel- 
dige ydre  forholds  støtte  til  fuldstændig  at  udtømme  sit  emne, 
både  her  hjemme  og  i  udlandet.  Han  har  tillige  haft  det  for- 
trin at  være  historiker  ex  professo  og  udrustet  med  alle  viden- 
skabens hjælpemidler;  hans  kritik  er  tilmed  klar  og  indtræn- 
gende, uinteresseret  og  fordomsfri.  Reinhardt  har  derimod  ikke 
kunnet  frigøre  sig  for  den  nedarvede  pietet  mod  Hvidtfeldt; 
han  kan  ikke  slippe  den  forestilling,  at  den  naive  rigskansler 
har  haft  selvstændige  „traditioner"  at  øse  af  ved  siden  af  de 
skrevne  kilder,  vi  alle  kender,  og  dem  han  desuden  bevislig 
har  kendt.  Erslev  har  i  sin  anmeldelse  tilstrækkelig  eftervist, 
hvilke  ulemper  der  er  opståede  heraf  for  fortællingen,  og  ad- 
skilligt andet  vilde  vistnok  kunne  føjes  hertil;  men  det  må 
dog  vel  erindres,  at  der  her  kun  er  tale  om  mindre  væsenlige 
enkeltheder  uden  dyberegående  betydning  for  opfattelsen  af 
fortællingens  gang  i  det  store  og  hele. 

Men  ligesom  vi  i  de  to  bøger  har  fået  en  grundig  frem- 
stilling af  begivenhederne  i  vort  fædreland  i  de  to  slægtaldere, 
således  har  vi  ikke  mindre  hos  de  to  forfattere  fået  udprægede 
personlige  opfattelser  af  dem.  Reinhardt  har  ikke  lagt  skjul 
på,  at  han  forfattede  sin  bog  under  trykket  af  vor  sidste 
ulykkelige  krig,  og  at  han  ønskede  i  Valdemar  Atterdag  at 
opstille  et  mønster  for  sin  samtid.  Erslev  vender  sig  polemisk 
mod  denne  tendens  og  tilbageviser  ethvert  forsøg  på  at  an- 
lægge   en    moralsk    eller    ideal    målestok   på   den   tids  politiske; 

færd;  han  ser  i  den  berømte  konges  såvel  som  i  hans  be- 
rømte datters  historiske  bedrift  resultatet  af  en  kraftig,  klog 
og  hensynsløs  kamp  til  alle  sider  for  at  forøge  den  danske 
krones  magt  i  område  såvel  som  i  fylde. 

Der  vil  komme  en  tid,  da  der  haves  en  hel  literatur  om 
dette  emne;  i  alle  tre  riger  vil  synspunktet  blive  drøftet,  altid 
flere  enkeltheder  vil  blive  fremdragne,  hver  ny  forfatter  vil 
være  om  sig  for  at  smedde  våben  for  sin  opfattelses  rigtighed. 
Intet  andet  tidsrum  i  den  fælles  nordiske  historie  kan  jo  lignes 
ved  dette  i  vidtrækkende  betydning  og  i  skæbnesvangre  følger 
for  de  tre  folk.  En  tilnærmelse  som  ingensinde  før  eller  senere, 
og  derefter  en  tvedeling  med  en  dybere  modsætning,  end  den 
forhen  var  kendt,  et  folkehad,  der  i  århundreder  behersker  alt 
o;-  alle.  Hovedinddelingen  af  Nordens  historie  må  sættes  ved 
Valdemars  kongedømme;  alt  hvad  der  går  forud,  kan  siges  af 
være  fuldt  forbigangent,  fra  hans  tid  af  lever  vi  derimod  i  en 
sammenhængende  historie,  hvis  virkninger  endnu  spores,  hvis 
følger  vi  aldrig  forvinder.  Forholdet  imellem  de  tre  riger  bærer 
før  den  tid  tilfældighedens  præg,  det  er  snart  så,  snart  ander- 
ledes, af  rent  tilfældige  og  forbigående  grunde;  fra  den  tid  af 
er  det  et  af  grundvilkårene  i  vor  tilværelse  som  folk,  det  kan 
aldrig  lades  af  syne,  og  til  dets  udvikling  i  overensstemmelse 
med  slægtskabets  krav  er  ikke  blot  én,  men  alle  tre  nationers 
fremtidsskæbne  knyttet. 

At  formålet  for  en  opfattelse  af  hin  mærkelige  tid  må 
være  den  og  kun  den  at  trænge  frem  til  den  historiske  sand- 
hed, er  en  selvfølge.  Men  det  er  lige  så  vist,  at  denne  ikke 
strax  er  til  rede  for  hver  den,  som  moder  med  kendskal)  til 
den  faktiske  historie  eller  endog  gor  et  særligt  studium  af  alle 
tidens  forhold.  Det  kan  derfor  med  sikkerhed  siges,  at  denne 
historie  vil  blive  læst  og  læst  om  igen,  skrevet  og  skrevet  om 
igen,  mangfoldige  gange,  inden  emnet  kan  siges  at  være  ud- 
tømt, inden  en  endelig  dom  om  den  har  vundet  hævd  over 
.hele  Norden. 

Den  enkelte  historiker  bør  derfor  ikke  være  for  ængstelig 

for  at  yde  sit  bidrag  til  en  sådan  forhandling.  Det  er  kun  i 
videnskabens  barnealder,  man  binder  sig  til  en  bestemt  op- 
fattelse fra  det  øjeblik  af,  man  har  fremsat  den  oflfenlig.  Nyt 
materiale  kan  komme  frem,  man  kan  senere  få  bedre  lejlighed 
til  at  fordybe  sig  i  alle  emnets  enkeltheder,  og  mellemliggende 
bearbejdelser  kan  øve  deres  indflydelse.  Således  vil  samme 
forfatter  gentagne  gange  kunne  komme  til  at  yde  sit  bidrag 
til  samme  forhandling,  hver  gang  med  samme  frihed  i  sit  blik 
på  emnet. 

Det  er  denne  frihed,  jeg  her  skal  tillade  mig  for  et  øje- 
blik at  benytte.  Mit  eget  studium  af  tiden  er  begrænset,  det 
har  samlet  sig  om  Sønderjyllands  politiske  forhold  som  mid- 
punkt,  men  har  selvfølgelig  ikke  kunnet  andet  end  medtage 
hele  den  almindelige  historie  i  sine  grundtræk.  Dette  udgangs- 
punkt har  dog  også  sine  særlige  fordele.  Det  kan  ikke  mis- 
kendes, at  netop  denne  side  af  de  politiske  forhold  er  svagt 
behandlet  i  begge  de  foreliggende  skrifter,  medens  der  af  en 
fyldigere  forståelse  af  dens  udvikling  falder  et  betydningsfuldt 
lys  også  over  andre  partier  af  rigets  historie.  Sønderjyllands 
stilling  har  jo  i  virkeligbeden  fra  hin  tid  af  lige  indtil  vore 
dage  været  den  anden  hovedfaktor  i  vor  politiske  historie, 
ofte  uanselig,  endnu  oftere  overset,  men  derfor  ikke  mindre 
skæbnesvanger.  Vel  er  nu  dette  spørgsmål  i  og  for  sig  af 
ringe  betydning  i  den  største  del  af  Valdemars  og  Margretes 
regering,  først  under  Erik  af  Pommern  voxer  det  som  bekendt 
op  i  sin  fulde  højde;  men  selv  denne  omstændighed  er  jo  en 
betydningsfuld  kendsgerning,  der  blotter  en  mangel  i  den  fore- 
gående tidsalders  politiske  gerning.  Idet  kampen  om  Sønder- 
jylland bliver  kong  Erik  til  fald,  sprænger  den  tillige  unionens 
skøre  bånd.  Det  kommer  for  en  dag,  at  man  har  sat  kransen 
på  huset,  før  hjørnestenen  ret  var  fæstet,  at  man  har  sat  de 
tre  kroner  i  sit  skjold,  samtidig  med  at  nældebladet  fortrængte 
søbladene  omkring  Sønderjyllands  løver. 

Kong  Valdemar  bærer  i  vor  historie  det  betydningsfulde 
tilnavn  „atter  dag!"  '  Den  forste  betingelse  for  at  forstå  hans 
liv  og  gerning  er  da  at  gøre  sig  fortrolig  med  den  nat,  som 
gik  forud. 

I  sine  hovedtræk  er  tilstanden  bekendt  nok:  rigets  lande 
var  pantsatte  eller  tabte,  folkets  modstand  mod  de  fremmede 
tilsyneladende  brudt.  Og  dog  var  dette  end  ikke  det  værste; 
man  får  ikke  den  rette  nøgle  til  forståelsen  af  kong  Valdemars 
regering,  med  mindre  man  gør  sig  fortrolig  med  den  grund- 
skade, som  havde  iremkaldt  denne  sagernes  stilling  eller  dog 
var  i  følge  med  den.  Det  var  ingenlunde,  som  Reinhardt  går 
ud  fra,  de  sidste  kongers  svaghed,  eller  prælaternes  og  adelens 
overgreb,  eller  andre  mere  tilfældige  omstændigheder,  som  hid- 
førte det  sørgelige  resultat.  Det  var  derimod  den  gradvise 
oplosning  af  tidligere  tiders  opfattelse  af  „riget".  Dette  be- 
greb havde  hos  os  en  uoverskuelig  historie,  tilbage  til  den 
fjerneste  oldtid.  Rigets  enhed  og  sammenhold  havde  bestandig 
i  den  historiske  tid  været  en  bydende  nødvendighed,  dets 
højhed  overfor  de  enkelte  havde,  senest  i  Valdemarernes  tids- 
alder, altid  på  ny  bestået  sejrrige  kampe  imod  enhver  mod- 
stand. Nar  en  ny  konge  fremstillede  sig  for  folkets  høvdinger 
for  at  stadfæstes  i  sin  værdighed,  aflagde  han  ed  på  ikke  at 
mindske  kronens  ret  og  rigets  eje;  det  viser  noksom,  at  det 
var  selve  folket,  som  holdt  på  rigets  højhed  og  kraft,  ikke  for 
kongernes,  men  for  sin  egen  skyld.  Ulykken  i  Kristoffer  Val- 
demarsøns og  hans  ætmænds  hus  var  den,  at  den  gamle  lige- 
vægt i  riget  gik  tabt.  Det  beror  vistnok  på  en  fejltagelse,, 
som  er  gået  i  arv  til  os  fra  enevældens  tid,  når  vi  ensidig 
lægger  vægten  på  stormændenes,  de  kirkeliges  og  de  verds- 
liges, stigende  vælde  efter  Valdemar  Sejrs  tid;  også  kongernes 
vælde    steg,    tildels    endog    ud    over    de    andres,    og   det    er    i 


'  .Når  Reinhardt  ikke  vil  lade  min  påvisning  af,  at  delle  tilnavn  historisk  hid- 
rorer  fra  et  tysk  mundhæv<l,  som  kongen  hrugte  („der  dage"  eller  _des  dages"),  gælde, 
nien  mener,  at  Hvidtfeldt  her  havde  en  mundlig  overlevering  for  sig,  så  er  det  et  ret 
betegnende  exempel  på  hans  forkærlighed  for  det  traditionelle  overfor  den  p;i  kilderne 
stottede  kritik  (s.  5itj  f). 


VALDEMAR  ATTERDAGS  OG  DRON.  MARGRETES  HISTORIE.  221 

virkeligheden  det  store  kapløb  om  at  drage  den  største  vin- 
ding af  de  forandrede  samfundsforhold,  som  tilsidst  sprænger 
rigets  hellige  bånd.  Allerede  Kristoffer  I  er  voldsom  og  hen- 
synsløs i  al  sin  færd,  hans  søn  Erik  ligger  fra  sin  første  ung- 
dom af  i  strid  med  stormændene,  indtil  han  falder  for  deres 
hånd  i  Finnerup  lade.  Nogle  år  før  sin  død  tvinges  han  til 
at  udstede  en  håndfæstning,  den  første  danske  forfatningslov. 
Lad  end  enkelte  af  dens  bestemmelser  gå  videre  end  ønskeligt 
i  at  indskrænke  kongens  magt,  så  må  dog  loven  i  sin  helhed 
siges  at  være  et  mindeværdigt  frihedsbrev  for  hele  det  danske 
folk.  Det  sikrer  årlige  danehof,  det  sætter  en  grænse  for  de 
skatter  og  byrder,  kongen  kræver,  og  det  beskytter  den  en- 
kelte imod  rettens  misbrug  fra  magthavernes  side.  Det  er  et 
mærkeligt  bevis  på  den  ufriheds  ånd,  som  går  gennem  vor 
historieskrivning,  at  den  atter  og  atter  kalder  denne  og  de 
følgende  håndfæstninger  for  ubillige  overgreb  overfor  kongerne. 

Erik  Menvæt  fortsatte  efter  at  være  bleven  myndig  sine 
forfædres  politik,  og  det  lykkes  ikke  at  binde  ham  ved  nogen 
håndfæstning:  han  indleder  den  egenlige  opløsning.  Der  er  i 
hans  tid  en  kamp  af  alle  mod  alle.  Kirkens  mænd  er  ikke  i 
stand  til  at  besejre  den  konge,  som  lader  det  menige  folk 
sidde  i  17  års  interdikt;  adelens  forsøg  på  at  vinde  med  i 
magtudvidelsen  fører  til  blodige  nederlag.  Udadtil  søger  kongen 
at  vinde  lenshøjheden  over  de  tyske  nabolande,  og  hans  over- 
vælde er  så  stor,  at  det  tildels  lykkes.  Til  gengæld  uddeler 
han  arvelen  også  indenfor  rigets  grænse,  i  modstrid  med  dets 
ældste  grundlove.  Med  hans  død  indtræder  der  et  omslag, 
broderen  kommer  ikke  på  tronen  uden  håndfæstning.  Det  be- 
stemmes igen,  at  der  skal  afholdes  årlige  danehof,  men  selve 
denne  bestemmelse  tages  ikke  på  danehof,  den  aftales  i  Viborg 
af  de  nørrejydske  biskopper  og  stormænd!  Kristoffer  har  samme 
hensynsløse  karakter  som  hele  hans  slægt,  men  han  mangler 
de  andres  kraft,  og  hans  modstandere  er  ham  overlegne.  Der- 
for bliver  hans  korte  regeringstid  stormændenes  gyldne  alder. 

Under    de    følgende    kampe    forsvinder    riget    fuldstændig. 

Grev  Gert  bruger  først  den  gamle  form  for  at  grundfæste  sin 
magt;  han  lader  holde  danehof,  højtideligere  vistnok  end  det 
var  sket  i  mange  år,  og  alle  de  aftaler,  som  indleder  rigets 
opløsning,  gøres  i  den  mest  bindende  form.  Det  er  derfor  en 
dårskab  at  ville  slette  den  sonderjydske  Valdemar  af  vor  konge- 
række; efter  formen  har  ingen  siddet  på  Danmarks  trone  med 
en  højere  legitimitet.  Men  dermed  er  det  også  forbi.  Da 
Kristoffer  vender  tilbage  og  igen  slutter  aftaler  på  kronens 
vegne,  afløser  det  ene  forlig  det  andet,  og  han  går  så  vidt 
udtrykkelig  at  fornægte  sin  kongeed:  „Vi  giver  for  os  og  vore 
arvinger",  siger  han,  i  det  han  forlener  grev  Gert  arvelig  med 
Fyn,  „afkald  på  alle  senere  udflugter  og  fremfor  alt  på  den, 
at  det  skulde  være  forment  at  skille  kronens  ejendele  fra  Dan- 
marks rige."  Ved  hans  kort  efter  påfølgende  død  mener  den 
forsigtige  greve  endnu  at  måtte  holde  på  de  gamle  former,  i 
det  mindste  for  så  vidt,  at  kronen  skal  have  en  repræsentant. 
Han  skyder  derfor  atter  hertugen  frem  som  den,  der  har  ret 
til  at  indløse  rigets  len:  Skåne,  Jylland  o.  s.  v.  Formelt  be- 
står kongedømmet  altså  endnu,  kun  navnet  bruges  ikke;  det 
afkald,  den  unge  hertug  må  have  givet  overfor  kong  Kristoffer 
og  hans  søn  Erik,  var  faldet  bort  med  deres  død,  og  vi  kan 
med  fuld  føje  betragte  Valdemar  som  nominel  konge  i  den 
ellers  kongelose  tid.  Et  afkald  overfor  greverne  giver  han 
først  ved  forliget  i  Slesvig,  kyndelmissedag  1339,  idet  han 
lover  aldrig  at  gøre  brug  af  sin  indløsningsret  til  de  danske 
lande  og  med  dem  at  være  en  fjende  af  Kristoffers  sønner,  af 
hvilke  dengang  alt  Valdemar  kaldte  sig  konge  af  Danmark. 

Med  dette  hertugens  afkald  var  i  formen  rigets  opløsning 
fuldbyrdet,  men  heldigvis  var  dermed  også  vendepunktet  givet. 

Man  fristes  til  ved  et  sådant  vendepunkt  at  spørge:  var 
det  muligt,  at  udviklingen  kunde  have  taget  en  anden  gang, 
end  den  gjorde,  eller  forelå  der,  hvad  man  kalder  en  historisk 
nødvendighed  for  omslaget?  Jo  mere  fortrolig  man  bliver  med 
historiens  virkelisje  i>anu:.  des  mindre  konnner  man  til  at  tro 
på  den  historiske    nødvendighed.      Disse   forunderlige  skæbner,. 

der  træfter  folk  som  enkelte  personer,  snart  så  og  snart  så, 
lader  sig  ikke  henføre  under  nogen  generalnævner,  og  den 
betydning,  som  enkeltmand  får  i  nationernes  udvikling,  snart 
som  deres  forkæmper,  snart  som  deres  avindsmand,  lader  sig 
ikke  udmåle.  Om  vendepunktet  vilde  være  kommen  i  vor 
historie  uden  de  tvende  mænd,  Nils  Ebbesøn  og  Valdemar 
Atterdag,  er  et  spørgsmål,  som  ingen  menneskelig  kløgt  kan 
besvare. 

Hvad  vilde  der  da  være  sket,  hvis  det  ikke  var  kommen? 
Ja,  vi  kan  hente  svaret  hos  vore  naboer.  Hvorledes  så  det  i 
hine  år  ud  i  Nordtyskland,  hvor  de  små  hertugdømmer  og 
grevskaber  deltes  og  atter  deltes  mellem  arvingerne,  medens 
de  mægtige  stæder  løsrev  sig  fra  landbygdens  fyrster  og  fulgte 
deres  egne  interesser?  Hvorledes  så  det  ud  i  Sydtyskland, 
hvor  kun  Schweizerne  med  mandemod  hævdede  friheden,  eller 
i  Frankrig,  der  var  adsplittet  i  len  og  bispedømmer,  og  i  Ita- 
lien, der  opløstes  i  republiker  og  despotier?  Det  var  i  hine 
år,  Dante  skrev  sin  guddommelige  komedie,  denne  vidunder- 
lige sammenkædning  af  de  højeste  religiøse  ideer  med  smerten 
over  det  jordiske  fædrelands  selvydmygelse,  kejserdømmets  op- 
losning og  den  højeste  magts  forfald.  De  gribende  vers  fra 
ulykkesåret   1339: 

geme,  plange  nioesto  more 
dolorosa  Dania ! 

er  som  en  genlyd  af  den  florentinske  digters  klager  få  år  til- 
forn over  det  uhyre,  den  grådige  ulv,  der  ligger  på  folkenes 
vej  og  opsluger  alt  og  alle,  lige  grådigt  og  lige  glubsk  fra  den 
dag,  det  blev  sendt  op  fra  helvedes  dyb,  indtil  den  time,  da 
„den  ædle  hund"  skal  kaste  sig  over  det  og  sende  det  tilbage 
til  dets  ophav.  Dantes  frejdige  håb  til  „Cane  grande"  skuf- 
fedes, kejserdømmet  rejste  sig  ikke  mere  af  sit  forfald  til 
Italiens  befrielse;  hvem  kunde  da  med  god  fortrøstning  påstå, 
at  frelsen  måtte  komme  for  vore  fædre?   — 

Imidlertid  var  som  sagt  forliget  i  Slesvig   1339  et  vende- 

punkt  til  det  bedre.  Forliget  var  et  nederlag  for  hertug  Val- 
demar, idet  det  berøvede  ham  retten  til  at  indløse  rigets  lande 
og  derved  igen  at  grundlægge  kongedømmet:  men  det  berøvede 
tillige  stæderne  håbet  om  at  se  en  ende  på  den  ufred,  som 
nu  i  stadig  voxende  mål  gjorde  handelen  usikker  på  alle  Nor- 
dens have.  Der  dannede  sig  derfor  et  forbund  mod  grev  Gert, 
og  medens  han  forberedte  sig  på  at  slå  det  til  jorden  med  en 
stor  lejehær,  måtte  han  i  Lybek  slutte  et  nyt  forlig  med  her- 
tugen, som  i  virkeligheden  ophævede  det  ældre  og  anerkendte 
dennes  ret  til  at  indløse  riget. 

Dette  forlig  af  11.  Februar  1340  er  i  en  mærkelig  grad 
bleven  misforstået  af  Reinhardt  såvel  som  af  alle  hans  for- 
gængere. Han  har  ofret  det  en  hel  afhandling  uden  i  sine 
overvejelser  i  mindste  måde  at  trænge  ind  i  dets  grundtanke, 
og  det  er  i  fuld  overensstemmelse  hermed,  at  han  i  sit  referat 
af  det  foregående  forlig  (2.  Febr.  1339)  slet  ikke  nævner  her- 
tugens opgivelse  af  sin  indløsningsret  (s.  67  f.).  Hvad  der 
skete  i  Lybek  opfattes  da  som  påtvunget  hertugen:  det  var  et 
mageskifte  om  de  to  dele  af  Jylland,  hvorved  greven  altså  fik 
sine  lande  samlede.  Men  forliget  er  lige  det  modsatte.  Greven 
indrømmer  hertugen  ret  til  at  indløse  Nørrejylland  med  den 
ret,  Kristoffer  havde  til  det,  for  en  pantesum  af  43000  mark 
lybsk.  Da  der  ikke  kunde  være  tale  om  at  udrede  det  hele 
beløb  strax  eller  på  én  gang,  pantsætter  hertugen  ham  sit 
hertugdømme  (undtagen  Als)  for  25,000  mark  og  træffer  nær- 
mere aftale  om,  hvorledes  resten  skal  betales  i  løbet  af  det 
følgende  halvår.  Hvis  dette  forlig  altså  var  kommen  til  ud- 
førelse, vilde  det  ingenlunde  have  medført  et  mageskifte,  men 
fuldstændig  have  kuldkastet  Gerts  stilling.  Medens  han  nemlig 
hidtil  havde  haft  Nørrejylland  i  pant,  uden  at  nogen  havde 
indløsningsret  til  det,  vilde  han  fra  nu  af  have  Sønderjylland 
som  pant  af  hertugen,  og  denne  vilde  på  sin  side  blive  fuld- 
stændig landsherre  (konge)  i  Nørrejylland  med  indløsningsret 
til  Sønderjylland.  Det  var  jo  under  ganske  lignende  forhold, 
at  Valdemar  Atterdag   kort   efter   virkelig  indløste  Nørrejylland 

for  landets  egne  penge,  og  det  samme  kunde  selvfølgelig  her- 
tugen have  gjort,  om  han  ellers  havde  haft  forudsætningerne 
for  at  byde  Gert  trods  og  gøre  brug  af  den  ret,  han  nu  havde 
erhvervet.  Hvor  lidt  dette  imidlertid  vistnok  var  tilfældet. 
ser  man  af  forligets  slutningsbestemmelse,  i  følge  hvilken  han 
skulde  kunne  træde  tilbage  fra  det;  men  i  så  tilfælde  lovede 
han  da  én  gang  for  alle  at  opgive  al  ret  til  indløsning  af 
grevens  og  hans  arvingers  pant  af  den  danske  krone.  Er 
denne  tilføjelse  gjort  af  ham  selv,  som  man  vel  nærmest  må 
antage,  da  viser  den  hans  vankelmodige  sind  og  hans  mistillid 
til  sig  selv;  er  den  sat  ind  efter  grevens  ønske,  da  vidner  den 
om  dennes  opfattelse  af  ham. 

Imidlertid  var  det  jo  ikke  Gerts  mening  at  opgive  sagen 
uden  en  ny  kamp.  Hans  hære  drog  til  Jylland  med  mord 
og  brand,  og  den  1.  April  falder  han  så  i  Randers  for  Nils 
Ebbesøns  hånd. 

Forliget  i  Spandau  af  22.  April  overfører  indløsningsretten 
til  de  danske  panter  til  junker  Valdemar  Kristoffersøn.  Men 
de  forhandlende  parter  føler  sig  ikke  stærke  nok  til  at  gennem- 
føre det,  hvorfor  de  i  Lybek  søger  et  nyt  grundlag  for  en 
endelig  opgørelse  med  hertug  Valdemar,  der  her  nærmest  står 
som  ordfører  for  den  jydske  folkebevægelse.  Medens  hertugen 
for  sit  eget  vedkommende  med  ed  fralægger  sig  al  deltagelse 
i  grevens  drab,  udelades  enhver  bestemmelse  om  drabsmændene 
i  det  endelige  forlig,  og  hertugen  bliver  den  retlige  mellem- 
mand mellem  panthaverne  og  den  danske  krone.  Nørrejylland 
skal  altså  overlades  ham,  og  det  på  billigere  vilkår,  end  det 
var  fastsat  i  forliget  med  grev  Gert,  men  han  overlader  det 
igen  til  junker  Valdemar,  som  ægter  hans  søster  Helveg. 
Brylluppet  holdtes  som  bekendt  strax  efter  på  Sønderborg,  og 
de  to  ætlinge  af  den  gamle  danske  kongestamme  fremtrådte 
derefter  med  hinanden  på  Viborg  landsting,  st.  Hansdag,  for 
at  stævne  almuen  til  kongevalg  ugedagen  efter.  På  denne  dag 
{lørdagen  den  1.  Juli)  nedlagde  hertugen  højtidelig  sin  konge- 
værdighed   og   løste   folket  fra  enhver   forpligtelse  til  sig,    lige- 

som  der  fra  alle  sider  lovedes  glemsel  med  hensyn  til  fortiden. 
Derefter  kåredes  Valdemar  Kristofferson  til  konge,  og  biskop 
Simon  nedbad  himlens  velsignelse  over  rigets  fremtid.  „Da 
håbede  alle",  siger  den  lybske  krønike,  „at  de  skulde  være  fri 
for  Holstenernes  svare  tvang." 


Dr.  Erslev  har  i  sin  anmeldelse  af  Reinhardts  bog  med 
stor  styrke  eftervist  og  påanket  hans  tilbøjelighed  til  at  for- 
svare kong  Valdemars  politik:  der  haves  stadig  en  dobbelt 
målestok  for  de  handlende  personers  bedømmelse,  én  for  den 
danske  konge  og  en  anden  for  hans  modstandere,  og  ros  og 
dadel  får  jævnHg  sit  udtryk  i  kraftige,  ofte  voldsomme  udtryk. 
I  denne  kritik  har  Dr.  Erslev  utvivlsomt  ret.  Den  uafbrudte 
dommen  over  personernes  karakter  og  bevæggrunde  er  i  boj 
grad  trættende  og  ægger  til  jævnlig  modsigelse:  for  læsere, 
som  står  på  et  væsenlig  andet  stade  end  forfatteren,  f.  e. 
Tyskere,  må  den  være  næsten  utålelig.  Men  en  noget  ældre 
kritiker  end  Dr.  Erslev  vilde  dog  næppe  have  givet  sin  uvilje 
herover  til  kende  uden  tillige  at  udtale  sin  sympati  for  det 
sindelag,  af  hvilket  denne  historieskrivning  er  fremgået.  Den 
brændende  fædrelandskærlighed,  som  Reinhardt  også  i  andre 
skrifter  har  lagt  for  dagen,  var,  da  han  skrev  dette  arbejde, 
såret  på  det  dybeste,  ikke  blot  ved  et  nederlag,  hvis  nationale 
betydning  den  nærmest  følgende  generation  kun  har  været  alt 
for  tilbøjehg  til  at  tilsløre,  men  også  ved  en  række  nedsæt- 
tende domme  og  hårde  angreb,  som  fjender  såvel  som  tid- 
ligere venner  netop  dengang  rettede  imod  os  for  at  undskylde 
deres  færd  og  vælte  ulykkens  byrde  des  tungere  over  os. 
Hvem  vil  da  undre  sig  over,  at  en  varmtfølende  mand  griber 
pennen,  ikke  blot  for  at  oprejse  folkets  mod  og  selvtillid,  men 
også  for  at  føre  et  forsvar  for  en  konge  og  en  politik,  som 
han  mener  kun  er  bleven  miskendt,  fordi  man  i  lykkens  dage 
havde  savnet  den  rette    forståelse,    den  dybe  sympati,     som  er 


VALDEMAR  ATTERDAGS  OG  DRON.  MARGRETES  HISTORIE.         227 

nødvendig  ikke  blot  for  kunsten,  men  også  for  videnskaben? 
Det  er  nødvendigt  at  give  sandheden  æren  og  indrømme,  at 
Reinhardts  fremstilling  i  den  henseende  har  skudt  over  målet; 
men  som  fædrelandsven  har  han  i  denne  bog  sat  sig  et  mindes- 
mærke, som  kommende  tider  vil  påskønne.  Men  Dr.  E.  går 
videre  i  sine  betragtninger  over  dette  punkt  og  falder  her,  som 
det  synes,  fra  Scylla  i  Gharybdis.  „Er  det  overhovedet  nød- 
vendigt stadig  at  prøve,  spørger  han,  om  Valdemars  handlinger 
kunne  forsvares  for  en  moralsk  domstol?  Jeg  tror  det  ikke, 
så  meget  mindre  som  bedømmelsen  dog  vanskelig  kan  fore- 
tages ud  fra  andet  end  den  senere  betragters  moral,  og  for 
mig  er  den  uheldige  følge  af  Reinhardts  moraliseren  da  også 
især  den,  at  den  forhindrer  ham  fra  at  fremstille  Valdemar 
sådan,  som  han  virkelig  var.  De  egenskaber  hos  kongen,  der 
ikke  stemme  med  det  19.  århundredes  moral,  skjules  eller  af- 
dæmpes, og  hele  billedet  af  Valdemar  bliver  derved  langtfra 
så  skarpt  og  udtryksfuldt,  som  det  kunde  være  blevet"  (s.  298). 
—  Reinhardt  vilde  visselig  med  fuld  føje  have  kunnet  svare 
hertil:  „Nej,  det  var  netop  det  19.  århundredes  politiske  moral, 
den  moral,  hvis  ofre  vi  var  bleven,  som  gjorde  mig  til  kong 
Valdemars  historieskriver.  Det  var  denne  moral,  som  påkalder 
alle  tidens  ideer  skiftevis,  uden  nogensinde  at  ville  tjene  nogen 
af  dem,  påkalder  dem  blot  for  at  tilsløre  sin  rovlyst,  sin 
herskesyge  og  sin  troløshed." 

Thi  hvilken  moral  er  det,  vi  har  forud  for  det  14.  år- 
hundrede? Det  umoralske  viser  sig  mindre  i  åben  grusomhed 
og  fysisk  troløshed,  vor  krigsførelse  er  i  visse  henseender 
bleven  mere  human;  men  at  politikens  metode  skulde  være 
bleven  bedre  eller  ædlere,  kan  dog  vel  ingen  påstå.  De  le- 
dende statsmænd  i  kong  Valdemars  tid  havde  den  selv  samme 
moral  for  øje  som  vor  tids,  de  samme  forpligtelser;  thi  den- 
gang som  nu  fandtes  der  jo  ingen  højere  moral  end  den, 
kristendommen  overalt  fremholder  for  sine  bekendere.  At 
hverken  han  eller  hans  samtidige  holdt  sig  den  efterrettelig, 
når    den    kom    i    kollision    med    deres    politiske    planer,    kan   i 

mange  tilfælde  historisk  eftervises,  men  så  ligger  det  heller 
ingenlunde  udenfor  historieskriverens  opgave  at  påtale  det, 
lige  så  vist  som  fremtidige  historieskrivere  ikke  vil  undlade  at 
påtale  de  brud  på  sandhed  og  ret,  som  er  bleven  begåede  i 
vor  tid.  Kun  at  betragte  fortidens  pohtiske  tildragelser  som 
skuespil,  som  intelligente  naturmagters  „kamp  for  livet"  er 
endnu  ikke  historie;  som  der  i  denne  er  et  element  af  den 
menneskelige  frihed,  således  er  der  også  et  personligt  ansvar 
og  en  personlig  dom. 

Men  her  indvendes  der  da,  at  den  gerning,  kong  Valdemar 
udførte,  trængte  til  disse  midler:  han  måtte  være  troløs  over- 
for de  troløse,  underfundig  overfor  de  rænkefulde.  Her  er 
egenlig  det  punkt,  som  jeg  mener  man  må  komme  bort  fra. 
Den  enkelte  skal  aldrig  ville  være  verdensordner,  men  han 
skal  være  lydig  overfor  den  verdensorden,  som  han  aner- 
kender. Overfor  troløshed  og  underfundighed  skal  den,  der 
har  et  ansvar  og  en  gerning  i  livet,  være  årvågen,  snild  som 
en  slange.  Men  han  skal  ikke  give  sig  selv  anvisning  på  at 
betale  med  lige  mønt.  Dersom  kong  Valdemar  var  trådt  ind 
i  sit  kongedømme  som  en  åben,  ridderlig  karakter,  trofast  mod 
de  mange,  der  modtog  ham  med  åbne  arme,  ordholdende  over- 
for ven  og  fjende,  utrættelig  i  sin  kamp  for  rigets  ret,  men 
øm  over  andres  ret  tillige,  —  hvem  véd  da,  om  han  ikke 
kunde  have  nået  det  samme  eller  mere,  hvem  véd,  om  han 
ikke  kunde  have  højnet  tidens  politiske  moral  i  sin  kreds, 
således  som  det  jo  til  alle  tider  har  været  tilfældet  med  en- 
kelte højsindede  og  ædle  naturer?  Og  lige  så  lidt  som  stats- 
manden har  ret  til  at  fritage  sig  selv  for  de  almindelige  mo- 
ralske bånd,  lige  så  lidt  må  historieskriveren  bagefter  gøre 
det.  Han  kan  være  mild  og  skånsom,  han  kan  undskylde  og 
forsvare  siri  helt,  men  han  må  indrømme,  at  i  samme  grad, 
som  dette  er  nødvendigt,  synker  helten  ned  til  sine  omgivelsers 
og  det  daglige  livs  lavmål.  Der  bliver  da  for  ham  kun  til- 
bage   et    større    mål    af  evner    eller    en    rigere   lejlighed    til    at 

gribe  ind  i  begivenhedernes  udvikling,  hvad  enten  det  nu 
skyldes  fødsel,  begavelse  eller  andre  tilfældige  omstændigheder. 

Det  har  formentlig  i  den  henseende  en  ikke  ringe  betyd- 
ning, at  ikke  målestokken  for  det  i  sandhed  fremragende  for- 
vanskes. Lad  os  f.  e.  et  øjeblik  sammenstille  kong  Valdemar 
med  biskop  Absalon.  Hvis  gerning  var  her  størst  og  af  videst 
rækkende  betydning?  Rent  udvortes  er  det  vel  vanskehgt  at 
sige,  og  det  er  for  så  vidt  også  ligegyldigt;  men  vilde  man 
ikke,  dersom  Absalon  havde  været  hård  og  troløs  overfor 
fremmede  og  landsmænd,  have  haft  samme  ret  til  at  påstå,  at 
disse  egenskaber  dengang  var  nødvendige  for  en  fædrelandets 
redningsmand?  Var  hans  tid  mindre  grusom,  underfundig  og 
hensynsløs  end  Valdemar  Atterdags?  og  har  han  ikke  alligevel 
ført  et  glimrende  bevis  for,  at  selv  den  største  gerning  til 
fædrelandets  frelse  kan  udrettes  med  rene  hænder,  selv  om 
menneskelig  skrøbelighed  jo  altid  vil  være  uadskillelig  fra  alt 
menneskeværk  ? 

Det  er  derfor  formentlig  en  fejl,  enten  med  Reinhardt  at 
ville  retfærdiggøre,  hvad  der  ikke  bør  retfærdiggøres  i  kong 
Valdemars  politik,  eller  med  Erslev  at  ville  udelukke  den  mo- 
ralske dom  over  hans  færd.  En  sanddru  og  alsidig  fremstilling 
af  den  historiske  personlighed  udelukker  ikke  en  udtalelse  om, 
hvad  der  i  hans  liv  var  af  det  onde,  og  denne  udtalelse  ikke 
en  dyb  taknemmelighed  mod  den  mands  minde,  som  til  trods 
for  al  sin  forkrænkelighed  var  vort  fædrelands  redningsmand 
og  utrættelige  forkæmper. 

Når  vi  da  på  den  ene  side  fristes  til  at  sammenstille 
Valdemar  Atterdag  med  Absalon,  fordi  den  historiske  bedrift  i 
så  væsenlige  henseender  frembyder  lighedspunkter,  så  må  vi 
på  den  anden  side  sammenstille  ham  med  en  ganske  anden 
mand,  når  vi  nærmere  betragter  hans  politik.  Denne  mand  er 
grev  Gert  af  Rensborg.  En  fordomsfri  betragtning  af  hin  tids 
brogede  tildragelser  vil  ikke  kunne  skjule,  at  de  to  mænd 
egenlig  er  støbte  af  samme  malm,  at  de  er  lige  virksomme, 
lige  kraftige  i  de  slag,  de  fører,  lige  kloge  i  deres  beregninger. 

lige  hensynsløse  i  de  midler,  de  bruger.  Grev  Gert  havde 
benyttet  sit  lille  grevskabs  kræfter  til  det  yderste,  han  havde 
brugt  søstermandens  dod  i  Slesvig  til  at  skaffe  sig  indpas 
nord  for  Ejderen,  og  han  havde  forstået  at  bruge  den  unge 
Valdemars  slægtskab  og  alle  forholdene  i  det  danske  riges 
ejendommelig  opløste  tilstand  til  at  skaffe  sig  den  stilling,  han 
omsider  indtog.  Kong  Valdemar  tiltrådte  regeringen  i  sit 
fædrenerige  med  den  adkomst,  som  lå  i  fødselen;  den  gav 
ham  en  fordel,  som  greven  selvfølgelig  aldrig  havde  kunnet 
opnå.  Men  i  øvrigt  brugte  han  skiftevis  de  mest  modsatte 
midler  for  at  nå  sit  mål,  magtens  udvidelse  uden  hensyn  til 
nogen  forud  bestemt  grænse.  Han  bortgav  Skåne  til  kong 
Magnus,  skønt  Skåningerne  aldrig  havde  givet  ham  nogen  ret 
til  at  betragte  sig  som  deres  konge;  han  gav  Fyn  som  arve- 
land til  greveslægten  efter  sin  egen  slægts  afgang,  skønt  heller 
ikke  Fynboerne  havde  kåret  ham  til  konge.  Rigets  lande  var 
efter  hans  første  opfattelse  hans  arvegods,  enkeltvis,  ikke  som 
dele  af  riget,  men  uafhængigt  deraf.  Senere  krævede  han  alt 
det  tilbage,  som  engang  havde  tilhørt  kronen,  ikke  blot  dens 
tabte  gods  rundt  om  i  landene,  men  også  de  tabte  landsdele. 
Sønderjylland  var  fra  begyndelsen  af  århundredet  udskilt  fi'a 
riget  som  et  frit  arveland,  han  tvang  det  tilbage  til  lensfor- 
holdet;  ligedan  gik  det  med  Femern.  Skåne  havde  han  selv 
overdraget  til  kong  Magnus,  men  senere  tog  han  det  tilbage 
som  en  umistelig  del  af  riget.  At  dette  mål  nåedes,  var  til- 
visse en  stor  velgerning,  om  man  end  må  holde  for,  at  andre 
midler  kunde  have  ført  til  det  samme  mål.  Men  han  kendte 
intet  til  den  grundsætning  at  holde  rigernes  lande  sandede, 
når  talen  var  om  naboerne.  Ikke  blot  anså  han  ligesom  Erik 
Menvæt  det  tyske  rige  for  opløst,  så  en  tilegnelse  af  lenshøj- 
heden  over  dets  lande  var  en  ærlig  sag,  men  han  indlod  sig 
også  med  største  sindsro  på  en  deling  af  Sverige.  Og  ligeså 
indadtil.  Året  efter  sin  tiltrædelse  pålægger  han  sit  kancelli 
ikke  at  stævne  kirkens  mænd  for  verdslige  domstole,  „da  han 
ildce    vil,    at    der    ved    ham    skal    indføres    noget   nyt    i  riget". 

Men  i  den  følgende  tid  kommer  alt  det  nye  ind,  som  kan 
tjene  hans  hensigter.  Selv  opdragen  i  Tyskland  lever  han, 
som  det  synes,  bestandig  i  tyske  forestillinger;  han  stoler  mere 
og  mere  på  fremmede  tjenere,  besætter  rigets  borge  med  dem 
og  ender  med  at  bestemme  sin  tyske  dattersøn  Albrekt  af 
Meklenborg  til  sin  efterfølger. 

Samtidens  vidnesbyrd  om  ham  er  da  heller  ikke  godt. 
Af  de  mange  venner  fra  hans  ungdom  bliver  kun  få  tilbage, 
da  han  ældes.  Hertug  Valdemar,  om  hvem  den  lybske  krø- 
nike siger,  at  mange  holdt  det  for  en  stor  dårskab  af  ham, 
at  han  vovede  så  meget  for  kongens  skyld,  blev  senere  tvungen 
til  at  tage  sit  land  til  len  af  kronen  og  til  at  overlade  kongen 
Langeland.  Han  fik  aldrig  Gottorp  indløst  fra  de  holstenske 
grever,  og  hverken  han  eller  hans  søn  fik  nogensinde  Slesvig 
og  Flensborg  tilbage.  De  jydske  stormænd,  der  satte  Valdemar 
på  tronen  og  indløste  sig  selv  ved  et  „solverstød",  kunde  ikke 
finde  sig  i  hans  senere  overgreb  og  blev  hans  stadige  mod- 
standere, altid  rede  til  at  knytte  forbindelser  med  hans  og 
rigets  fjender.  Hansestæderne,  der  i  lang  tid  begunstigede 
hans  fremgang,  fordi  den  betryggede  deres  handel,  blev  hans 
uforsonlige  avindsmænd  fra  det  øjeblik  af,  da  han  havde  over- 
faldet og  underkuet  Visby  på  Gulland.  Sveriges  konge  måtte 
vende  sig  imod  ham  af  samme  grund  og  fordi  hans  fremgang 
var  en  stadig  trusel  mod  naboriget. 

Det  står  i  nøje  og  uadskillelig  sammenhæng  hermed,  at 
fremgangen  i  Valdemar  Atterdags  tid  i  grunden  er  væsenlig 
udvortes.  Kun  ved  at  holde  sig  til  overfladen  kan  man  komme 
til  at  opstille  en  absolut  modsætning  mellem  hans  og  grev 
Gerts  dage.  Den  grundskade,  som  havde  muliggjort  grevens 
fremgang:  opgivelsen  af  den  nedarvede  forestilling  om  rigets 
ubetingede  højhed,  således  som  den  var  indledet  i  Erik  Men- 
væts  dage,  den  var  i  virkeligheden  ikke  bleven  hævet.  Vel 
var  der  atter  bleven  holdt  danehof  og  indgået  en  håndfæstning, 
men  tidsafstanden  mellem  Skånes  og  Gullands  erhvervelse  var 
kortere,  end  den  mellem  erhvervelsen  af  to  danske  lande  nogen- 

sinde  havde  været,  og  man  havde  intet  øjebhk  kunnet  komme 
til  ro  i  forestillingen  om  rigets  integritet.  Kong  Valdemar 
havde  efterhånden  i  sin  lange  regeringstid  samlet  en  række 
lande,  blandt  andre  dem,  der  forhen  udgjorde  det  danske  rige, 
det  var  i  virkeligheden  sagernes  stilling.  Da  han  derfor  blev 
fordreven,  gik  sejrherrerne  ganske  simpelt  til  at  dele  disse 
lande,  snart  efter  en.  snart  efter  en  anden  opfattelse  af  øje- 
blikkets magtforhold,  og  da  efter  hans  dod  Margretes  son  Olav 
var  bleven  valgt  til  konge,  fandt  man  intet  anstødeligt  i  at 
love  den  vragede  Albrekt  et  par  af  rigets  lande  i  arv  og  eje. 
medens  man  lod  greverne  sætte  sig  i  besiddelse  af  hele  Sønder- 
jylland som  en  arvet  landejendom.  Også  her  påtrænger  sammen- 
ligningen med  Absalon  sig  af  sig  selv.  Han  rensede  de  danske 
lande  og  farvande  for  vikinger,  ordnede  samfundet  0°^  skaffede 
lov  og  ret  sin  tilbørlige  anseelse;  en  del  af  det  barbariske 
Vendland  lagde  han  under  den  danske  krone  som  et  selvstæn- 
digt len  for  at  kunne  være  sikker  på  de  opnåede  resultater. 
Men  forsøgene  på  at  erhverve  land  fra  det  tyske  rige  deltog 
han  ikke  i:  for  ham  lå  rigets  styrke  i  dets  begrænsning  og  i 
den  kraftige  udfoldelse  af  alle  folkets  rige  evner. 

Det  kan  næppe  miskendes,  at  Valdemar  Atterdag  står 
langt  tilbage  for  denne  overlegne  ånd.  Hans  gerning  bliver  i 
det  udvortes,  ligesom  han  kun  bruger  udvortes  midler  til  at 
nå  sit  mål.  I  stedet  for  at  hæve  sin  samtids  politiske  moral 
bidrager  han  ved  sine  overlegne  evner  til  yderligere  at  for- 
ringe den.  Det  er  ikke  fædrelandets  ære  og  velfærd,  som  for 
ham  står  som  det  store  mål,  det  er  ikke  det  danske  folks 
lykke  og  grundlæggelsen  af  en  ny  national  blomstring,  han 
efterstræber.  Derfor  horer  vi  intet  om,  at  noget  af  det  store, 
som  da  var  i  udvikling  i  Evropa,  gennem  ham  holder  sit  ind- 
tog hos  os;  ingen  historieskriver  opstår  for  at  fortælle  om 
hans  bedrifter  og  give  os  et  fingerpeg  til  forståelsen  af,  hvad 
han  vilde  og  hvad  han  udrettede:  ingen  videnskabelig  bestræ- 
belse fandt,  så  vidt  vi  véd,    en  beskytter  i  ham.      Kun  jagten 

i  Gurre  skove  vides  at  have  fængslet  hans  sind  i  de  øjebHkke, 
hans  rastløse  arbejde  hvilede. 

Når  vi  trods  alt  dette  skylder  ham  taknemmelighed,  da 
er  det,  fordi  han  dog  i  det  ydre  reddede  vort  fædreland  fra 
undergangen.  Og  hvem  véd,  om  ikke  billedet  af  dette  land 
dog  mangen  gang  har  fremstillet  sig  for  hans  åndelige  øje  som 
det,  hvis  lykke  han  helst  vilde  grundfæste,  således  som  han 
nu  troede  den  vilde  blive  bedst  og  varigst. 


Forholdet  mellem  kongeriget  og  hertugdømmet  i  Valdemar 
Atterdags  tid  forstås  lettest  under  synspunktet  af  en  gennem- 
gående modsætning:  jævnsides  med  rigets  samling  går  Sønder- 
jyllands oplosning.  Meningen  var,  at  hertug  Valdemar  skulde 
have  indløst  sit  land  for  de  penge,  han  fik  i  Nørrejylland,  alt 
som  kongen  udløste  ham;  men  det  skete  ikke.  Da  han  havde 
indløst  Torning  og  Tønder  med  de  to  tilliggende  sysler,  stan- 
sede han,  og  grænsen  for  hans  og  sonnens  herredømme  var  i 
en  hel  menneskealder  den  gamle  sysselgrænse  nord  for  Flens- 
borg, over  imod  Søholm  å.  De  kortfattede  historiske  kilder 
oplyser  os  ikke  oni,  hvad  grunden  var  hertil,  men  rimeligvis 
må  forklaringen,  i  det  mindste  tildels,  søges  i  hvad  der  for- 
tælles om  hertugens  fangenskab.  Mellem  nyår  og  fastelavn 
1342  kom  han  fra  Als  efter  de  unge  grevers  indbydelse  over 
til  Ærø  for  at  gå  på  jagt  med  dem,  men  blev  så  svigagtig 
tagen  til  fange  og  ført  til  Nyborg.  Efter  halvandet  års  fangen- 
skab måtte  han  indgå  hårde  vilkår  for  at  få  sin  frihed  tilbage. 
Den  lybske  kronike  beretter,  at  han  måtte  give  svære  løse- 
penge, rimeligvis  beregnede  på  at  give  greverne  bod  for  det 
tab,  de  havde  lidt  ved  hans  deltagelse  i  den  danske  restavra- 
tion.  Derved  har  han  da  måske  tabt  midlerne  til  at  fuldføre 
indlosningen  af  sit  eget  land. 

Hvad  der  således  blev  i  grevernes  hænder,  var  hele  den 
sydlige    halvdel    af    hertugdømmet    med    stæderne    Slesvig    og 

Flensborg.  Af  Holsten  ejede  de  hele  midten,  lige  ned  til 
Lauenborgs  grænse;  de  tre  stærkeste  borge  i  en  vid  omkreds. 
Segeberg,  Rensborg  og  Gottorp,  dannede  stottepunkterne  for 
deres  talrige  fejder  i  øst  og  vest,  i  syd  og  nord.  Grev  Klavs 
anlagde  Nyhus  nord  for  Flensborg,  ved  vejen  nordfra  ind  over 
den  nye  grænse;  på  samme  måde  byggedes  der  borge  mod 
Ditmarskerne.  De  to  brødre  tilhørte  en  af  de  dygtigste  fjTste- 
slægter,  som  forekommer  i  Nordens  historie;  ikke  blot  var 
deres  fader  grev  Gert  en  mærkelig  ihærdig  og  snild  mand. 
men  også  deres  farfader  Henrik  af  Rensborg  havde  udmærket 
sig  blandt  sine  samtidige,  og  ikke  mindre  fostrede  de  to  føl- 
gende slægtled  ualmindelige  helte  og  statsmænd,  den  yngre 
Gerhard  og  hans  sønner,  med  hvilke  slægten  til  al  lykke 
for  Danmark  uddøde.  Grev  Gerts  sønner  Henrik  og  Klavs  var 
hver  for  sig  fremragende  personligheder.  Henrik  udmærkede 
sig  især  på  valpladsen,  her  og  i  fremmede  lande,  som  „Jern- 
Henrik"  mindes  hans  bedrifter  endnu  i  sagnet.  Klavs  var  en 
jævnere  karakter,  han  holdt  sig  i  hjemmet  og  opfostrede  senere 
sin  broders  sønner  til  at  fortsætte  slægtens  kampe  for  sit  høje 
mål;  han  var  klog  og  sindig,  men  tillige  tapper  og  udholdende, 
og  han  bidrog  måske  mere  end  nogen  anden  til  at  skaffe  den 
fælles  sag  fremgang.  Begge  havde  de  tillige  den  lykke  at 
opnå  en  høj  alder  —  de  stod  i  over  50  år  i  spidsen  for 
styrelsen  —  og  under  alle  omskiftelser  at  leve  i  uforstyrret 
endrægtighed.  Den  danske  historie  har  aldrig  tilfulde  klaret 
sig  disse  forskellige  grunde  til  Holstenernes  overordenlige  magt 
og  politiske  betydning  i  henved  halvandet  hundrede  år.  De 
danske  kongers  formentlige  svaghed  og  blødhed  forklarer  ikke 
meget,  især  når  der  er  tale  om  denne  tid;  nej  tingen  var,  at 
der  blev  gjort  et  ualmindeligt  arbejde  fra  Rensborgs  faste  tårn, 
at  der  af  en  højt  begavet  slægt,  omgiven  af  en  stridslysten 
adel,  i  over  et  århundrede  uafbrudt  blev  kæmpet  for  et  og  det 
samme  mål:  at  løsrive  Sønderjylland  fra  den  danske  krone, 
eller  rettere  at  udvide  grevskabet  Holsten  mod  nord  så  langt. 
hom  lykken  vilde  føje:  til  Nyhus,  til  Koldingbro  eller  til  Skagen. 

Hertugdømmet  var  altså  foreløbig  delt  ved  Flensborg  fjord; 
i  den  sydlige  del  indrettede  den  holstenske  adel  sig  ligesom 
fordum  i  de  fra  Venderne  erobrede  landstrækninger,  kun  at 
landets  danske  lovgivning  lodes  uforandret.  Men  heller  ikke 
den  tilbageblevne  halvdel  kunde  hertug  Valdemar  holde  samlet. 
Langeland  havde  Lavrens  Jonsson  \  og  efter  hans  død  var  det 
kun  få  år  i  hertugens  eje,  så  tog  kongen  det  til  sig  og  var 
ikke  senere  at  formå  til  at  give  det  tilbage.  På  Als  og  på 
Sønderjyllands  fastland  pantsatte  hertugen  det  ene  efter  det 
andet  af  hertugdømmets  godser  og  herreder.  Først  og  for- 
nemmelig var  det  slægten  Lembek,  som  ved  denne  tid  vandt 
sin  anselige  stilling  i  Nordslesvig.  1344  fik  Hans  Lembek 
hele  Lyngtoft  herred  med  det  gamle  kongesæde  Kliplev;  han 
byggede  her  en  borg  i  en  indsø  midt  imellem  Flensborg  og 
Åbenrå,  det  faste  Søgård.  Herredet  strækker  sig  fra  Flens- 
borg til  Åbenrå  fjord  og  afskærer  Als  og  Sundved  fra  resten 
af  fastlandet.  Hans  Lembek  blev  nærmeste  nabo  til  grev 
Klavs  på  Nyhus;  at  der  snart  tilvejebragtes  et  venskabeligt 
forhold  imellem  dem,  fremgår  noksom  af  den  omstændighed, 
at  det  var  Hans  Lembek,  som  blev  mellemmand  mellem  gre- 
verne og  deres  faders  drabsmænd  i  Nørrejylland,  så  der  1351 
blev  betalt  drabsbøder  gennem  ham.  I  Løg  herred,  nord  for 
Tønder,  skaffede  Hans  Lembek  sig  et  andet  pant,  nemlig  Visby 
sogn  og  Rømø,  medens  han  blev  ejer  af  Trøjborg.  Senere 
kom  også  Torning  i  Lembekernes  eje.  Der  fortælles  i  almin- 
delighed efter  den  holstenske  krønike,  at  det  var  kong  Valde- 
mars navnkundige  marsk  Nils  Lembek,  som  først  skulde  have 
erhvervet  denne  vigtige  borg,  men  det  forholder  sig  dog  næppe 
så.  Vi  ser  nemlig,  at  sønnen  Hans  ejer  borgen  i  året  1372. 
medens  faderen  endnu  lever,  og  det  ligger  da  nærmere  som 
første  erhverver  at  tænke  på  den   „broder",   som  drosten  1363 


'  Hans  dort  indtraf  forst  13iS,  Vel  hai-  Necr.  Rijieiis.  1-310,  men  det  tilføjer  „6. 
April,  som  var  5.  søndag  i  fasten";  dette  passer  på  IMb.  På  samme  måde  angives 
Hans  Lembeks  død  til  1350  for  1355  (Jahrb.  f.  d.  Landeskunde  S.  H.  L.  IX  233). 

nævner  som  ihændehaver  af  en  af  hertugens  borge  i  Sønder- 
jylland. ^ 

Det  vilde  ikke  være  vanskeligt  at  opregne  endnu  en  hel 
række  erhvervelser  og  pantsættelser  fra  disse  år;  hertugen  sad 
på  Sønderborg  slot,  omgiven  af  panthavere  på  de  fleste  af  sine 
tidligere  hovedgårde  og  i  en  række  sogne  og  herreder.  Det 
rige  krongods  på  Als  var  spredt  på  mange  hænder ;  Varnæs 
birk  i  Sundved  havde  en  Barsbek;  Bylderup  sogn  havde  rid- 
deren Erik  Holk  Marsksøn;  hertugens  søskendebarn  Valdemar 
Sappe  havde  tre  sogne  i  Hvidding  herred  og  Øsby  på  Haders- 
lev næs  osv.  Betegnende  er  det  ligeledes,  at  hertugen  t}T  til 
Ribe  kirke,  da  han,  rimeligvis  i  anledning  af  sin  ældste  son 
Valdemars  død,  vil  indstifte  mindemesser  for  sig,  sin  hustru 
og  deres  sønner;  han  giver  herfor  hertugdømmets  ret  i  Møgel- 
tønder til  domkirken.  Når  hertil  kommer,  at  hertug  Valdemar 
øjensynlig  manglede  de  evner  og  den  karakterstyrke,  som  ud- 
mærkede både  greverne  og  kongen,  kan  det  næppe  undre  os, 
at  han  kommer  aldeles  til  kort  i  de  kampe,  som  idelig  afløste 
hinanden  i  hans  tid.  Han  holdt  sig  det  længst  mulige  til 
kongen,  men  skræmmedes  dog  omsider  bort  ved  hans  troløshed 
og  overgreb,  senere  gik  han  som  de  andre  jydske  stormænd 
for  det  meste  med  greverne.  Men  at  opfatte  ham  som  en 
selvstændig  faktor  i  det  store  politiske  spil  lader  sig  ikke  gøre, 
han  er  kun  at  agte  lig  med  de  mest  fremragende  blandt  adelen 
og  blandt  prælaterne,  en  stormand  på  et  par  heldigt  og  et  par 
afsides  beliggende  borge,  intet  andet.  Hvad  han  med  større 
evner  og  en  dristigere  politik  kunde  være  bleven,  netop  dér, 
hvor  han  havde  sin  smule  magt,  i  midpunktet  for  alle  de  store 
sammenstød,  er  det  overflødigt  at  dvæle  ved;  den  historiske 
virkelighed  er  denne,  at  hans  hertugdømme  var  i  opløsning  og 
han  selv  en   mand  med  stadig  ringere  betydning. 

Det  blev  ikke  bedre  ved  Valdemars  død.  Sønnen  Henrik, 
den  sidste  af  slægten,  var  vistnok   endnu   ringere  end   faderen. 


1  Hanserecesse  I  227. 

han  havde  desuden  måttet  give  sin  moder  Als  og  de  nærmest 
hggende  fire  herreder,  til  over  imod  Tønder  og  nord  for  Aben- 
rå,  dertil  Hvidding  herred  syd  for  Ribe,  i  enkesæde.  Kun 
ubetydeligt  gods  med  Haderslev  og  Tønder  slotte  var  da  endnu 
tilbage.  Han  nævnes  næppe  i  tidens  store  fejder.  Ved  hans 
barnløse  død  beholdt  enken  (Kunigunde)  de  to  borge  med  det 
tilliggende  bøndergods  i  enkesæde. 

Det  vil  af  det  her  fremsatte  let  ses,  med  hvor  ringe  føje 
man  stadig  har  talt  om  kong  Valdemars  tilbøjelighed  til  efter 
Henriks  død  at  inddrage  hertugdømmet  under  kronen,  en 
plan,  som  endnu  Reinhardt  tillægger  ham,  Sønderjylland  var 
ved  hertugens  død,  hvad  Danmark  havde  været  ved  Kristoffers: 
et  navn  uden  politisk  betydning.  Der  var  i  landet  mellem 
Ejderen  og  Skodborg  å  foruden  de  to  bispedømmer  med  deres 
betydelige  jordegods  en  række  borge  med  tilliggende  len  og 
stæder;  men  de  herrer,  som  sad  inde  med  borgene,  var  ikke 
de  rette  ejermænd,  lige  så  lidt  som  panthaverne  efter  1332 
havde  været  rette  ejermænd  af  Danmarks  rige.  Greverne  havde 
den  sydlige  halvdel  i  pant;  kong  Valdemar  havde  på  samme 
måde  indløst  en  række  jordegods  i  Nordslesvig,  ja  han  havde 
endog  som  de  to  enkehertuginders  lavværge  fået  alle  borgene 
i  sin  hånd:  Als  med  sine  slotte,  Brådborg  i  Sundved,  Åbenrå, 
Haderslev  og  Tønder;  men  den  rette  ejer  kunde  han  selv- 
følgelig ikke  af  den  grund  siges  at  være.  Hvad  der  kunde 
tyde  på  noget  mere,  er  den  omstændighed,  at  hertugen  på 
danehof  i  Nyborg,  st.  Hans  dag  1374,  havde  overdraget  kon- 
gen, „sin  arveherre",  at  indløse  Gottorp  fra  panthaverne.  Men 
ved  nærmere  eftersyn  bringer  heller  ikke  dette  os  videre;  thi 
indløsningsretten  går  kun  på  en  faktisk  omsætning  uden  at 
vedkomme  den  bagved  liggende  ejendomsret.  Når  Gottorp  er 
indløst  af  kongen,  skal  denne  på  pantesummen  lægge  alt, 
hvad  hertugen  i  øvrigt  skylder  ham,  og  beholde  det  i  pant  for 
denne  sum;  men  den  endelige  indløsningsret  vedbliver  frem- 
deles at  være  hos  hertugen  og   „hans  arvinger". 

I  dette  ord   „arvinger"   ligger  forklaringen  af  den  politisk- 

retlige  stilling  ved  hertug  Henriks  død.  Man  må  nemlig  for- 
mentlig her,  som  så  ofte,  skelne  mellem  den  fjernere,  den 
dybere  liggende  statsretlige  stilling  og  den  faktiske  politisk- 
retlige. Vor  historieskrivning  har  sine  begreber  fra  Hvidtfeldt, 
der  levede  netop  i  de  år,  da  Sønderjyllands  lensforhold  fandt 
denne  strængt  formelle  afslutning  i  Odense-forliget.  Han  var 
selv  i  høj  grad  retskyndig  og  måtte  i  følge  sin  stilling  som 
øverste  sekretær  i  det  danske  kancelli  være  inde  i  alle  sagens 
detailler.  Men  dette  har  i  høj  grad  hildet  hans  blik  for  de 
ældre  tiders  forhold.  Han  forudsætter  en  lensstrid  tilbage  lige 
til  Valdemar  II's  sønner,  og  han  forer  sin  tids  stikord  ind  i 
alle  de  gamle  fejder.  Fra  Hvidtfeldt  er  denne  betragtning 
gået  over  i  hele  vor  historieskrivning,  men  det  vil  være  såre 
nyttigt  for  forståelsen  af  de  store  vendepunkter  i  hertugdøm- 
mets udvikling  atter  at  komme  bort  fra  den. 

Den  strænge  opfattelse  af  et  len  efter  dansk  ret,  d.  v.  s. 
en  rent  personlig  overdragelse,  var  for  Sønderjyllands  vedkom- 
mende forlængst  opgiven.  Alene  den  omstændighed,  at  kong 
Abels  rige  slægtarv  var  samlet  i  denne  landsdel,  gjorde  det 
overordenlig  vanskeligt  at  tilbageholde  den  opfattelse,  at  her- 
tugdømmet var  arveligt.  Kongerigets  arvelighed  var  jo  på  lig- 
nende måde  bleven  en  politisk  kendsgerning,  der  som  for 
fremhævet  netop  i  dette  århundrede  forte  til  en  fuldstændig  for- 
nægtelse af  rigets  gamle  suveræne  integritet.  Men  arveligheden 
kunde  efter  dansk  ret  ikke  begrænses  til  det  ene  køn  eller  til 
noget  somhelst  andet,  så  længe  slægtskabsgraden  var  tilstede 
inden  „syvende  mand".  Hertugdømmet  var  med  andre  ord 
blevet  arveland,  det  var  hertugslægtens  selvejendom,  kun  med 
den  begrænsning,  som  lensformen  indeholdt  eller  kunde  bringes 
til  at   indeholde. 

Det  ei  derfor  en  misforståelse,  at  kong  Valdemar  skulde 
have  villet  „inddrage"  hertugdømmet,  eller  at  greverne  på  den 
anden  side  skulde  have  påberåbt  sig  en  tidligere  fællesforle- 
ning  for  deres  fader.  Vel  havde  Kristoffer  i  året  1330  lovet 
grev  Gert  Sønderjylland  i  forlening  for  det  tilfælde,  at  det  blev 

ledigt  ved  Valdemars  død,  og  vel  havde  denne  1333  pålagt 
sine  mænd  troskab  mod  ham  for  det  samme  tilfælde;  men 
helt  bortset  fra  det  formløse  i  disse  overdragelser,  så  var  intet 
af  dette  stadfæstet  af  den  følgende  konge  eller  af  den  hertug, 
med  hvem  slægten  i  virkeligheden  uddøde.  Grev  Gert  var 
hertug  Valdemars  morbroder  og  nærmeste  frænde,  men  Henrik 
havde  selvfølgelig  andre  slægtskabsforhold,  og  arvefølgespørgs- 
målet måtte  blive  et  slægtskabsspørgsmål.  Da  Sønderjylland 
var  Henriks  fædrenearv,  måtte  det  efter  dansk  ret  nærmest 
gå  i  arv  til  hans  fædrene  frænder.  Den  nærmeste  var  i  den 
henseende  hans  faster  dronning  Helveg  eller,  da  hun  var  død 
nogen  tid  før  ham,  hendes  døtre,  eventuelt  hendes  dattersønner, 
hvis  man  vilde  gå  ud  fra,  at  hertugdømmet  kun  kunde  tildeles 
mænd.  Den  nærmeste  vilde  da  på  denne  tid  være  den  unge 
Albrekt  af  Meklenborg,  den  afdøde  hertugs  fædrene  frænde  i 
5.  led. 

Men  lige  så  nær  beslægtede  var  i  virkeligheden  de  to  hol- 
stenske grever:  deres  fader  grev  Gert  var  en  broder  til  Hen- 
riks farmoder,  hertuginde  Adelhejd.  Imod  dem  kunde  gøres 
gældende,  at  deres  slægtskab  gik  til  mødrenesiden,  og  at  man 
altså  med  samme  ret  vilde  kunne  søge  landets  arvinger  blandt 
Henriks  mødrene  frænder.  At  denne  tanke  også  er  bleven 
fremdraget,  viser  de  følgende  års  historie.  Grev  Otto  af  Tek- 
lenborg,  Rikardes  brodersøn,  overdrog  endog  senere  sine  arve- 
rettigheder til  greverne,  men  fra  først  af  faldt  det  ingen  ind 
at  drage  dem  med  ind  i  striden. 

Hvad  der  gjorde  udslaget,  var  selvfølgelig  landets  faktiske 
tilstand  ved  hertugens  død;  kun  to  arvinger  kunde  med  nogen 
vægt  optræde  som  sådanne:  de  rensborgske  grever  som  be- 
siddere af  Gottorp  og  det  halve  land,  og  kong  Valdemar  på 
sin  dattersøns  vegne  som  ihændehaver  af  den  anden  halvdel. 
At  dette  synspunkt  for  ham  kan  have  været  en  medvirkende 
grund  til  at  ønske  Albrekt  til  sin  efterfølger  på  tronen,  er  i 
alle  tilfælde  ikke  usandsynligt. 

Man  kunde  nu  vel  sige,   at  det  kun  er  af  ringe  betydning. 


240         VALDEMAR  ATTERDAGS  OG  DRON.  MARGRETES  HISTORIE. 

hvilke  retsgrunde  de  forskellige  parter  gjorde  gældende  efter 
hertug  Henriks  død,  eftersom  det  dog  blev  magten  og  de  po- 
litiske forholds  udvikling  i  det  store,  som  blev  afgørende  under 
begivenhedernes  gang.  Men  dette  er  dog  ikke  tilfældet.  Der 
vil  falde  et  helt  andet  lys  over  de  senere  begivenheder,  nar 
arvefølgestriden  træder  i  forgrunden  for  betragtningen,  end  når 
man  overalt  søger  efter  spor  af  en  lensstrid  dér,  hvor  den  slet 
ikke  har  været  bragt  på  bane.  Man  vil  ikke  få  nogen  for- 
klaring på  det,  som  i  virkeligheden  overleveres,  og  man  vil 
danne  sig  fejlagtige  forestillinger  om  de  handlende  personers 
formål  og  påstande. 

Også  Dr.  Erslev  taler  om  kong  Valdemars  utvivlsomme 
ret  til  at  inddrage  Sønderjylland  som  hjemfaldet  len  og  den 
ham  af  Henrik  overdragne  ret  til  „at  indløse  Gottorp  af  grev 
Gerts  sønner"  (s.  77).  Det  kan  derfor  ikke  undre,  at  arve- 
spørgsmålet her  slet  ikke  nævnes,  men  at  der  lægges  vægt  på 
den  ældre  fælleshandsforlening,  som  samtiden  næppe  kendte 
og  i  intet  tilfælde  fremdrog.  Hvad  der  derfor  nu  indtræder, 
har  ikke  kunnet  andet  end  undslippe  hans  opmærksomhed. 
Dr.  Erslev  siger,  at  den  selvkårede  konge  Albrekt  gav  Sønder- 
jylland i  len  til  greverne,  men  derom  findes  der  i  virkeligheden 
ikke  et  ord  i  overdragelsesbrevet  af  21.  Januar  1376.  Han 
overdrager  dem  simpelt  hen  „hertugriget",  „så  frit  som  det 
nogensinde  har  været  i  nogen  hertugs  eje",  med  Als  og  Lange- 
land og  hvad  der  nogensinde  har  ligget  til  det.  Der  antydes 
ikke,  at  det  skal  være  len  af  riget,  tværtimod  sættes  det  i 
udtrykkelig  modsætning  til  andre  ejendomme,  som  „i  Dan- 
mark" kunde  være  tilfaldne  dem  i  arv.  Samtidig  pantsættes 
Ribe,  Kolding  og  Låland  til  dem  for  30,000  mark  sølv.  med 
det  forbehold,  at  Fyn  kan  sættes  i  stedet  for  det  spredte  pant. 
Hvis  altså  Albrekt  var  kommen  på  den  danske  trone,  vilde 
greverne  som  grever  have  ejet  de  forhen  danske  lande  Sønder- 
jylland med  Als  og  Langeland,  uden  nogen  forpligtelse  til  riget, 
medens  det  vilde  have  været  muligt  atter  at  udløse  dem  fra 
deres  pant.      Når  dette  utvivlsomt   var  overdragelsens  mening, 

så  må  det  på  den  anden  side  indrømmes,  at  der  i  den  ikke 
var  tale  om  nogen  slags  adkomst  forud  for  overdragelsen.  At 
det  var  en  arv,  kunde  ikke  siges  alene  af  den  grund,  at  for- 
uden Henrik  og  Klavs  også  grev  Adolf  af  Pløn,  Johan  den 
mildes  søn,  var  blandt  erhververne.  Grunden  var  den,  at  man 
trængte  til  ham  som  forbundsfælle,  og  ligesom  det  oprindelige 
grevskab  Holsten  var  delt  mellem  slægtens  forskellige  grene, 
skulde  nu  også  det  udvidede  grevskab  deles  i  lodder.  At 
dette  var  meningen,  viser  den  følgende  tid.  Grev  Adolf  ind- 
tog kort  efter  Tønderhus,  der  vistnok  i  forvejen  netop  var 
tiltænkt  ham,  og  han  stadfæstede  her  senere  stadens  friheder 
som  dens  landsherre. 

Hvis  man  efter  alt  dette  skulde  være  i  tvivl  om,  hvor- 
vidt dog  ikke  overdragelsen  af  Sønderjylland  nærmest  må  op- 
fattes som  en  forlening,  så  vil  sikkert  denne  tvivl  forsvinde 
overfor  den  omstændighed,  at  hertugnavnet  slet  ikke  mere 
bruges.  Ønskede  greverne  en  forlening,  da  vilde  selvfølgelig 
intet  have  været  lettere  for  dem  end  at  opnå  den  tilligemed 
den  højere  titel,  eller  i  alle  tilfælde  at  få  løfte  om  den  på 
første  danehof.  Men  intet  lå  fjærnere  fra  deres  tanke:  deres 
grevskab  var  bleven  udvidet  på  det  danske  riges  bekostning, 
andet  vilde  de  ikke  opnå.  Derfor  kalder  grev  Klavs  sig  på 
sit  retterting  i  Åbenrå  for  „greve  af  Holsten  og  herre  over 
Sønderjylland",  og  derfor  sætter  greverne  deres  nældeblad  i 
mønten  fra  Flensborg  og  kalder  den  „Holstens  mønt".^  Det 
var  derfor  også  kun  en  simpel  vedkendelse  af,  hvad  der  fak- 
tisk var  sket,  når  medlemmerne  af  det  danske  råd  sagde,  at 
riget  ved  forhalingen  af  kongevalget  havde  tabt  flere  borge; 
således  som  sagerne  for  øjeblikket  stod,  var  riget  i  virkeHg- 
heden  fuldstændig  skilt  ved  dem. 

Albrekt  blev  nu  rigtignok  ikke  konge  og  det  danske  rige 
anerkendte  aldrig  den  overdragelse,  han  havde  foretaget.    Spørgs- 


»  Ser.  rer.  Dan.  Vin  99.    Antikvarisk  tidsskrift  18i6,  s.   iil  f.    Monterne  med  de 

to    løver   er   snarest   fra   tiden   efter    1386,  da  grevehertugen  optager  dette  våben  ved 
siden  af  nældebladet. 

A.  D.  Jørgensen :   Afliandl.    II.  16 

målet  stod  derfor  åbent  for  kong  Olav.  Men  det  var,  før  han 
kom  til  magten,  foreløbig  afgjort  på  den  måde,  at  greverne 
nu  sad  inde  med  hele  Sønderjylland  og  Als,  dertil  kongens 
Friser  på  Vestkysten  som  en  slags  pant  for  Langeland.  Til- 
egnelsen havde  fundet  sted  ved  list  og  magt;  fra  dansk  side 
taltes  der  om  svigagtig  overgivelse  fra  borghøvdingernes  side. 
Holstenerne  fortæller  om  indtagelsen  i  det  mindste  af  Haders- 
lev og  Tønder.  Således  stod  sagerne  hen  i  en  del  år,  uden 
at  enten  greverne  eller  dronning  Margrete  trængte  på  en  for- 
andring. 

Da  indtrådte  i  året  1385  forskellige  begivenheder,  som 
hidkaldte  en  opgørelse.  Dr.  Erslev  har  med  stor  dygtighed  og 
klarhed  opredet  udviklingen  af  forholdet  mellem  dronning  Mar- 
grete og  Hansestæderne  og  betydningen  af  den  sejr.  hun  vandt 
ved  til  den  fastsatte  tid  at  tiltvinge  sig  tilbagegivelsen  af  de 
skånske  borge.  Det  var  hendes  anden  store  politiske  sejr; 
den  første  havde  givet  hende  held  til  at  tilbagevise  Meklen- 
borgernes  arvekrav  på  riget.  Ikke  blot  står  hun  heri  over- 
legen og  stor  overfor  sin  samtid,  men  også  i  sammenligning 
med  sin  fader  vinder  hun  prisen  ved  sin  sikre  holdning  og 
sine  bestemt  begrænsede  formål. 

Samtidig  døde  grev  Henrik  af  Holsten,  Gerts  ældste  søn, 
Jern-Henrik.  At  dette  er  så.  skønt  det  mærkeligt  nok  er 
undgået  alle  de  omhyggeligste  tyske  granskninger  i  den  nyere 
tid,  fremgår  med  fuld  sikkerhed  af  den  efterlevende  broders 
gavebrev  til  st.  Johannes  kloster  ved  Slesvig  „for  sin  afdøde 
broder  Henriks  sjæl".^  Grev  Klavs  kalder  sig  her  „sand  arving 
til  Jylland",  ligesom  kong  Olav  samtidig  kalder  sig  „sand  arving 
til  Sverige";  det  antyder,  som  det  synes,  ligeledes,  at  en  op- 
gørelse af  de  politiske  forhold  stod  for  døren.  Hvad  der  yder- 
ligere, i  det  mindste  i  formen,  kan  have  påskyndet  denne,  var 
hertuginde    Rikardes    død.       Der    var,    som    vi    så,    ved  hertug 

•  Regester  til  Zeilschr.  f.  .1.  G.  Schl.  Holst.  VI  llfi  f.  nr.  32,  33,  3i  (Novmii 
castrum  er  her  selvfølgelig  Nyhus,  ikke  Nyborg,  og  dagen  er  i  begge  breve  den  samme, 
16.  Juni).  Sml.  Lappenbergs  udgave  af  Presbyter  Bremensis  s.  ISl-  f.  (Westphalen, 
Mon.  III  373.   IV  31«4l. 

Henriks  død  to  enkehertiiginder  i  Sønderjylland:  hans  enke 
Kunigunde  og  hans  rnoder  Rikarde.  Den  første  døde  senere 
på  gården  Noretorp  i  Sælland,  og  hendes  grav  fandtes  i  Sorø 
kirke;  rimeligvis  har  dronningen  skaffet  hende  denne  forlening 
af  st.  Hans  kloster  i  Andvordskov,  hvem  gården  dengang 
tilhørte.  ^  Man  kender  intet  til  Kunigundes  slægt,  og  den 
kunde  heller  ikke  under  nogen  form  komme  til  at  gore  forr 
dring  på  arv  efter  hende  i  hertugdømmet.  Med  den  sidste 
hertugs  moder  forholdt  det  sig  anderledes;  man  kunde  her 
skyde  sig  ind  under  lensrettens  bestemmelse  om  den  sidste 
lensmands  moder  („der  schoosfall"),  eller  hvad  Sønderjylland 
angik  under  den  almindelige  arvelovgivnings  regler  om  mode- 
rens arveret  efter  sin  son.  Med  hendes  død  måtte  da  spørgs- 
målet om  arvefølgen  naturlig  kunne  bringes  på  bane  igen. 

Det  er  disse  omstændigheder,  det  skridt  må  tilskrives, 
som  vi  nu  ser  dronning  Margrete  gøre.  I  året  1386  drog  hun 
til  Jylland,  siger  den  lybske  krønike,  „og  holdt  et  møde  med 
sine  fjender,  herrerne  af  Holsten.  Hun  forenede  sig  helt  med 
dem  til  en  evig  fred,  således  at  hun  med  sin  søn  Olav,  den 
unge  konge,  forlenede  dem  med  hertugdømmet  i  Slesvig,  at 
haves  af  dem  og  deres  bom  til  evig  tid,  således  at  de  skulde 
modtage  forleningen  af  riget,  at  gore  kongen  tjeneste  og  mand- 
skab deraf,  når  han  vilde  kræve  det." 

Hvad  der  her  skete,  er  bestandig  bleven  opfattet  som  en 
statsfejl  fra  dronningens  side,  som  en  indrømmelse  eller  et  til- 
bagetog, en  opgivelse  beregnet  på  at  vinde  frie  hænder  over- 
for Sverige.  Også  Dr.  Erslev  fremhæver  stærkt  denne  be- 
tragtnings berettigelse  (s.  131).  Men  den  stemmer  kun  dårlig 
med  den  lybske  krønikes  udsagn:  „Da  det  var  sket",  fort- 
sætter den  nemlig,  „da  faldt  der  en  angest  og  skræk  i  rigets 
hele  mandskab,  thi  de  så  nu  visdommen  og  kraften  hos  denne 
kvinde  og  de  tilbød  sig  hende  og  hendes  søn  til  tjeneste.  Hun 
stævnede    fogederne    i    landet    til    sig    og    tog   fra   slot  til  slot, 


'  Nordrup  blev  127.5  givet  til  klosteret.    Dån.  Bibi.  III  16"2.    Ældste  d.  .u-kivrej; 
IV  tXi  f.  68.    Ser.  r.  Dan.  IV  b't±  551.    Årboger  1877,  s.  224. 

lod  sig  hylde,  ind-  og  afsatte  slottenes  høvedsmænd,  som  en 
klosterforstander  sender  munke  fra  kloster  til  kloster,  o.  s.  v." 
Tingen  er  den,  at  forliget  med  greverne  var  en  sejr,  lige  så 
stor  som  den  over  stæderne  i  Skåne.  Den  opfattelse,  de  havde 
gjort  gældende  efter  Henriks  død,  da  de  nægtede  at  lade  Got- 
torp indløse,  og  endnu  mere  efter  kong  Valdemars  død.  ved 
forbundet  med  Albrekt,  måtte  de  nu  opgive.  Dronningen  tog 
uden  tvivl  Rikardes  død  til  udgangspunkt  for  sin  aktion.  Her- 
tuginden havde  siddet  i  enkesæde  på  Als;  hun  var  den  sidste 
hertugs  moder  og  kunde  til  nød  siges  at  repræsentere  lenet, 
så  længe  hun  levede.  Nu  derimod  var  det  ledigt,  og  kongen 
havde  at  træffe  bestemmelse  om  det.  Opfattede  greverne 
landet  som  en  del  af  deres  grevskab  eller  som  et  frit  „domi- 
nium",  så  opfattede  hun  det  som  et  dansk  kronlen,  der  kun 
af  tilfældige  grunde  for  tiden  var  i  grevernes  værge  uden  nogen 
retlig  adkomst.  Skulde  det  gå  i  arv,  da  måtte  det  være  til 
den  sidste  hertugs  nærmeste  fædrene  slægt,  og  her  stod  hun 
som  den  nærmeste  levende  frænke,  hertug  Henriks  søskende- 
barn. 

Muligvis  vilde  Jern-Henrik,  om  han  havde  levet,  ikke 
være  gået  af  vejen  for  denne  konflikt,  men  grev  Klavs  var 
klog  nok  til  at  give  efter.  Han  anerkendte  Sønderjyllands 
lenspligt  til  riget:  han  gik  ind  på  at  lade  det  være  udelt  med 
en  enkelt  hertug,  der  da  skulde  være  kongens  og  rigets  lens- 
mand, pligtig  til  at  yde  hærfølge  og  underkaste  sig  rigets  for- 
fatning. KJavs  var  endvidere  klog  nok  til  for  sit  eget  ved- 
kommende at  skyde  denne  værdighed  fra  sig,  for  at  den  kunde 
blive  Gerhard,  ældste  søn  af  den  ældre  broder,  til  del.  Denne 
mødte  på  danehof  i  Nyborg,  aflagde  lenseden  og  modtog  her- 
tugdømmet som  et  dansk  rigsien  ved  overrækkelsen  af  lens- 
fanen.  Han  satte  de  sonderjydske  løver  i  sit  våben  foran 
nældebladet  og  kaldte  sig  for  fremtiden   „Jyllands  hertug". 

At  det  var  en  sejr,  og  det  en  såre  betydningsfuld  sejr,  for 
Margretes  politik,  fremgår  også  deraf,  at  man  senere  fra  gre- 
vernes   side   lagde    an    på  at  komme  bort  fra  den  trufne  over- 

enskomst,  medens  hun  til  sin  dødsdag  holdt  på  den  i  Nyborg 
skabte  form.  Netop  det  modsatte  heraf  er  gået  over  i  den 
traditionelle  historie,  men  akterne  modbeviser  det  på  hvert 
punkt. 

Året  efter  døde  kong  Olav,  der  i  sin  stadfæstelse  af  Sles- 
vig domkapitels  friheder  ikke  uden  en  vis  vægt  havde  kaldt 
sig  de  fi-emfarne  hertugers  frænde.^  Atter  et  år  efter  døde 
også  Albrekt  af  Meklenborg.  Slægtskabet  med  det  uddøde 
kongehus  var  nu  til  denne  side  rykket  et  led  længere  ud,  for- 
såvidt  man  kun  kunde  tage  hensyn  til  endnu  levende  mænd; 
den  nærmeste  var  nu  drengen  Erik  af  Pommern,  dronning 
Helvegs  datterdatterson.  At  han  senei'e  var  sig  betydningen 
af  dette  slægtskab  bevidst,  fremgår  noksom  af  hans  strids- 
skrifter, men  også  dette  er  et  af  de  punkter,  som  aldrig  til- 
børlig er  fremdragne  i  hertugdømmets  historie. 

Greverne  skød  nu  efterhånden  arvefordringerne  i  forgrunden, 
en  politik,  som  ikke  havde  kunnet  lade  sig  gennemføre,  så 
længe  Olav  levede.  Hvor  lidt  de  agtede  overenskomstens  ord- 
lyd, fremgår  desuden  af  den  omstændighed,  at  gxev  Adolf  strax 
efter,  mikkelsaften  1386,  stadfæstede  „sine  bymænds"  friheds- 
brev  i  Tønder;  han  havde  altså  ikke  opgivet  sin  lod  i  hertug- 
dømmet, og  at  den  gamle  grev  Klavs  i  den  henseende  ikke 
gjorde  større  indrømmelser,  fremgår  alt  tilstrækkeligt  deraf,  at 
hans  datter  mange  år  efter  endnu  ejede  Åbenrå  by  og  len  og 
forskellige  birker.  Da  nu  grev  Adolf  døde  1390  uden  at  efter- 
lade sig  mandlige  arvinger,  så  hans  holstenske  borge  deltes  af 
de  andre  grevelinjer,  blev  sagen  også  for  så  vidt  simplere, 
som  nu  de  tilbageværende  grever  alle  stod  i  samme  slægtskabs- 
forhold til  det  uddøde  hertughus. 

Denne  noget  gunstigere  stilling  fik  sit  udtryk  i  forbundet 
af  12.  Juli  1392,  sluttet  på  danehof  i  Vordingborg.  Dron- 
ningen, der  nu  må  kontrahere  i  eget  navn  som  „fyrstinde  af 
Danmark'',   lover    heri    at   beskytte   greverne,  Klavs  såvel  som 


1  Gehejmearkivet,  Slesvig  stift,  m-.  16  |1.  Maj   1386). 

hertug  Gerhard  og  hans  brødre,  i  besiddelsen  af  Sønderjylland 
og  Holsten,  dem  og  deres  slægt  til  evig  tid.  Vel  tilføjes  der. 
at  dette  skal  være  uden  skade  for  det  troskabsforhold  og  den 
ed,  hvori  de  står  til  hende  og  hendes  arvinger;  men  her  er 
dog  på  en  betænkelig  måde  alle  grevehusets  mænd  stillede 
jævnsides,  uden  at  den  ene  hertugs  særstilling  er  fremhævet. 
Fra  nu  af  træder  da  også  tendensen  til  atter  at  udslette  lens- 
forholdet  og  komme  tilbage  til  forholdet  før  1386  altid  tyde- 
ligere frem. 

Året  efter,  den  18.  Oktober  1393,  fremtrådte  på  Urne- 
hoved landsting  hertug  Erik  af  Saxen  og  tilskødede  i  over- 
værelse af  drosten  og  menige  Sønderjyder  for  sig  og  grev 
Otto  af  Teklenborg  greverne  af  Holsten  al  deres  ret  til  hertug- 
dømmet. Denne  ret  var  formentlig  nedarvet  fra  hertuginde 
Rikarde,  der  havde  været  Ottos  faster  og  Eriks  moster,  men 
de  gav  tilligemed  afkald  på  al  anden  ret  gennem  et  fjernere 
slægtskab.  Havde  talen  været  om  løsøre  eller  købejord,  vilde 
de  unægtelig  have  været  hertug  Henriks  og  hans  moders  nær- 
meste arvinger,  ved  siden  af  dronning  Margrete:  thi  slægt- 
skabet var  for  dem  alle  i  fjerde  grad,  og  skulde  der  lægges 
vægt  på,  at  arvingen  til  et  hertugdomme  måtte  være  en  mand. 
vilde  de  udelukke  alle  andre.  Greverne  kunde  altså  sætte  pris 
på  at  fremkalde  disse  fordringer  blot  for  at  få  sig  dem  over- 
dragne. 

Ved  mødet  i  Assens,  i  de  første  dage  af  Marts  måned 
1396,  kommer  det  så  til  det  bekendte  sammenstød.  Greverne 
møder  til  hylding  for  den  udvalgte  konge  Erik,  og  denne  er 
beredt  til  at  modtage  lenseden  og  tildele  hertugen  sit  len; 
tronen  er  oprejst  på  torvet,  og  alt  er  istand  til  den  højtide- 
lige handling.  Da  strander  den  på  hertugens  modstand.  Ikke 
blot  han,  men  også  alle  kongens  mænd  på  Fyn  var  tilsagte 
til  at  møde  for  ham  for  at  gå  ham  til  hånde  „og  vorde  hans 
mænd",  bisperne  af  Slesvig  og  Roskilde  var  tilstede  foruden 
mange  verdslige  stormænd.  Forgæves  opfordredes  hertugen 
gentagne    gange    til    at    modtage    lenet    på   samme    måde    som 

forhen  i  Nyborg,  hertugen  vægrede  sig  bestemt  ved  det,  men 
tilbød  at  ville  tjene  dronningen  og  kongen  for  sold.  Dette  gik 
man  da  endelig  ind  på  og  eden  blev  derefter  aflagt,  gælds- 
brevet på  den  lovede  sold  udstedt. 

Der  haves  som  bekendt  to  forskellige  vidnesbyrd  om, 
hvad  der  skete  i  Assens,  et  dansk  og  et  holstensk;  hint  har 
det  forud  for  dette  at  være  udstedt  kortere  tid  efter  begiven- 
heden, dette  er  20  år  yngre.  ^  Men  begge  vidnesbyrd  er  ud- 
stedte af  mænd,  som  var  tilstede,  og  der  er  ingen  egenlig 
modsigelse  i  deres  udsagn.  De  danske  herrer  lægger  vægt 
på,  at  lenet  blev  tilbudt  gentagne  gange,  „fordi  man  gerne 
havde  set  det,  at  greverne  havde  modtaget  lenet  af  kong  Erik" ; 
men  det  opnåedes  ikke,  og  de  måtte  da  udstede  gældsbreve 
for  et  forbund  med  hærfølge.  De  tyske  vidner  omtaler  vel,  at 
de  har  set  de  højtidelige  forberedelser,  men  de  nævner  intet 
om  lensfanen,  der  dog  umiddelbart  foran  omtales  ved  forleningen 
i  Nyborg.  Derimod  lægger  de  vægt  på,  at  hertug  Gerhard 
offenlig  aflagde  hyldingseden  for  hertugdømmet,  og  at  kong 
Erik  tildelte  ham  alt  det,  som  fremfarne  konger  havde  tildelt 
ham  og  hans  arvinger. 

Det  er  heraf  klart,  at  greverne  ikke  har  vovet  åbent  at 
frasige  sig  lensforholdet,  men  at  de  på  den  anden  side  igen 
er  fremkommen  med  påstanden  på,  at  det  var  deres  frie  arve- 
land, kun  ved  en  ydre  skik  knyttet  til  Danmark,  på  samme 
måde  som  Holsten  kun  ved  en  ydre  skik,  der  tilmed  alt  nu 
var  så  godt  som  gået  i  glemme,  var  knyttet  til  det  tyske 
kejserdømme.  At  dronningen  og  den  unge  konge  for  øjeblikket 
måtte  finde  sig  heri,  var  i  virkeligheden  et  nederlag,  men  det 
gav  på  den  anden  side  en  fremtidig  tilknytning  til  kuldkastelsen 
af  det  hele  forhold,  da  overenskomsten  fra  1386  nu  fra  hol- 
stensk   side    var  brudt.      Det  er   derfor  let  forståeligt,    at  man 


•  Dr.  E.  har  gjort  opmærksom  på,  at  det  danske  vidnesbyrd  ikke,  som  man  har 
antaget,  kan  være  udstedt  umiddelbart  i  Assens  (s.  392.  500  (iniu.  49).  Kongens  tilel 
er  dog  næppe  et  år  yngre,  og  der  er  næppe  grund  til  at  sætte  aktstykket  synderlig 
længere  ned  i  tiden.     Måske  er  det  fra  1404? 

senere  skafiPede  sig  et  vidnesbyrd  om  den  forsømmelse,  greverne 
her  havde  gjort  sig  skyldige  i.     De  spillede  et  højt  spil. 

Stillingen  holdtes  nu  uforandret  indtil  Gerhards  død  1404. 
I  dette  øjeblik  trådte  Margrete  til  for  at  gøre  rigets  ret  gæl- 
dende. Hertugens  ældste  søn  førtes  til  Danmark  for  at  op- 
drages til  dansk  hertug,  medens  landet  styredes  under  kongens 
tilsyn.  Der  var  i  dette  intet  overgreb  fra  dronningens  side, 
men  det  var  dog  i  den  stærkeste  strid  med  grevernes  stand- 
punkt 1396;  herefter  skulde  selvfølgelig  greveslægtens  andre 
medlemmer,  i  dette  tilfælde  den  afdødes  broder,  have  overtaget 
landets  styrelse  og  formynderskabet  for  sønnerne. 

Dronningen  synes  i  det  hele  i  dette  spørgsmål  at  have 
været  ubøjelig  konsekvent.  Da  hun  kom  til  magten,  tabtes 
Sønderjylland  aldeles  og  hendes  fader  efterlod  ingen  klar  ad- 
komst til  det.  Hendes  formål  blev  da  at  knytte  det  som  her- 
tugdømme til  riget,  sikre  sig  hertugens  troskab  og  hærfølge, 
og  derved  tillige  at  sikre  rigets  grænse  mod  syd.  Videre  vilde 
hun  ikke  gå;  at  ophæve  selve  lensforholdet  og  indlemme  landet 
under  kronen  har  hun  næppe  nogensinde  dristet  sig  til  at  op- 
stille som  formål  for  sin  politik.  Da  derfor  forholdene  bliver 
hende  gunstige,  værner  hun  selv  om  hertugslægten.  Hendes 
forhold  til  Elisabeth  er  ikke  at  opfatte  som  et  falsk  venskab, 
underfundig  beregnet  på  at  gøre  hende  afhængig  af  sig,  det 
er  en  virkelig  beskyttelse  af  den  betrængte  moder,  både  imod 
syd  imod  grev  Henrik  og  imod  selve  kong  Erik.  Denne  sætter 
sig  nemlig  et  højere  mål,  han  vil  greveslægtens  fuldstændige 
underkastelse  med  sikre  garantier  for  dens  troskab,  eller  dens 
fuldstændige  fordrivelse.  Indtil  en  vis  grad  kan  de  to  nok  gå 
sammen  her  som  overalt  i  deres  lande,  men  det  ses  dog 
stadig  klarere,  at  kongens  vej  skiller  sig  fra  dronningens  og 
at  hun  kun  med  møje  kan  holde  ham  tilbage  på  den.  Efter 
hendes  død  bryder  Eriks  opfattelse  først  fuldstændig  igennem, 
idet  han  lader  danehoflfet  fradømme  den  genstridige  slægt  det 
danske  hertugdømme.  Men  i  hele  den  strid,  som  heraf  opstår, 
fremlyser  de  forandrede  forhold  klarest  deri,  at  det  nu  er  gre- 

verne,  som  holder  på  lensforholdets  gyldighed,  medens  de  først 
senere,  da  man  kommer  stadig  dybere  ned,  til  den  oprindelige 
modsætning  i  de  to  opfattelser:  det  danske  lensforhold  som  et 
rent  personligt,  og  det  tyske  arveforhold,  atter  skyder  dette  i 
forgrunden.  Men  det  er  ikke  stedet  her  at  komme  ind  på 
kong  Eriks  heroiske  kampe  for  Danmarks  historiske  ret,  det 
må  være  nok  at  have  fremhævet  den  formentlige  grundtanke  i 
Margretes  sønderjydske  politik. 

Men  det  bliver  da  tillige  et  spørgsmål,  som  ikke  kan  af- 
vises, om  denne  politik  under  de  givne  forhold  var  fuldt  for- 
svarlig. Det  er  altid  misligt  at  gå  i  rette  med  den,  som 
heldig  har  vundet  et  slag,  fordi  han  ikke  har  vundet  et  til, 
eller  fordi  han  ikke  helt  oprev  sin  modstander,  men  under 
visse  forhold  kan  det  dog  være  berettiget.  At  Margrete  i  for- 
hold til  sin  fader  står  med  palmer  i  hænderne  også  i  den 
sønderjydske  sag,  kan  der  ingen  tvivl  være  om.  Kong  Valde- 
mar forsømte  den  indtil  sin  sidste  tid,  og  han  fik  hverken 
retsspørgsmålet  eller  det  faktiske  politiske  spørgsmål  klaret, 
optagen  som  han  var  af  sine  uretfærdige  foretagender  mod 
Visby  og  Sverige.  Margrete  derimod  vinder  en  stor  sejr  ved 
dog  at  slå  lensforholdet  fast  og  ved  at  få  lenets  udelelighed 
anerkendt.  Men  det  ses  dog  let,  på  hvor  svage  fødder  det 
hele  står.  Når  udarvingers  og  kvinders  tilskodning  på  lands- 
tinget kan  spille  en  rolle  i  det  danske  hertugdømmes  retsstil- 
ling^, når  de  tre  rigers  konge  må  takke  sin  skæbne  for  hertug 
Gerhards  fald,  så  de  umyndige  arvingers  ulykkelige  stilling- 
kan  give  ham  en  anledning  til  at  gøre  kronens  ret  gældende, 
så  viser  dette  jo  noksom,  hvor  lidt  der  i  virkeligheden  var 
opnået.  Margrete  stanser  her  som  i  sin  svenske  politik  på 
halvvejen  og,  som  vi  ser,  er  det  vanskeligt  nok  for  hende  at 
hævde  det  vundne  resultat.  Om  hun  ved  at  slå  af  på  sin 
stormagtspolitik  mod  nord  kunde  have  vundet  længere  frem 
imod  de  rensborgske  grever,  får  vi  vel  lade  stå  ved  sit  værd. 


'  1397    tilskodede   som  bekendt  grev  Klavs's  datter  sin  frænde  det  hele  hertug- 
domme  på  Urnehoved. 

men  hvad  hun  opnåede  bør  ikke  formindskes  eller  vel  endog 
helt  miskendes  og  opfattes  som  nederlag.  Der  er  på  dette 
punkt  en  så  klar  helhed  i  hendes  mangeårige  bestræbelser,  at 
disse  kun  kan  bidrage  til  at  forøge  hendes  ry  som  en  over- 
legen og  selvbevidst,  sig  selv  begrænsende  regentinde. 


Dr.  Erslevs  skrift  om  dronning  Margrete  er  et  meget  for- 
tjenstfuldt arbejde.  Det  behandler  et  meget  omfattende  stof. 
sammenstiller  en  talrig  række  af  aktstykker  og  anvender  kilde- 
kritiken  på  et  område,  til  hvilket  den  endnu  ikke  havde  fundet 
vej.  Alligevel  behersker  forfatteren  fuldstændig  sit  stof;  det 
er  bragt  i  en  let  overskuelig  orden  og  under  fremstillingens 
disciplin;  der  falder  lys  og  ligeligt  lys  over  de  tre  rigers  indre 
og  ydre  forhold.  Der  kan  næppe  være  nogen  tvivl  om,  al  jo 
æmnet  med  denne  behandling  er  rykket  os  langt  nærmere,  og 
at  en  fremtidig  forfatter  i  mangt  og  meget  vil  kunne  gå  ud 
fra  de  resultater,   som  her  er  nåede. 

Det  vil  dog  snart  træde  klart  frem  for  den  tænksomme 
læser,  at  forfatteren  har  begrænset  sin  opgave  stærkt.  Når 
han  kalder  bogen  „Dronning  Margrete  og  Kalmarunionens  grund- 
læggelse", så  har  han  herved  kun  tænkt  på  den  politiske  ud- 
vikling, som  førte  til  dette  bestemte  resultat:  han  har  villet 
undersøge  de  politiske  forhold  og  de  politiske  personligheder, 
som  mødtes  i  Kalmar  og  atter  herfra  gik  ud  for  at  befæste 
eller  svække  det  forbund,  som  her  var  sluttet. 

Der  er  noget  i  denne  måde  at  tage  sagen  på,  som  svarer 
til  samme  forfatters  skrift:  „Konge  og  lensmand  i  det  sextende 
århundrede".  Også  her  var  den  store  opgave  stærkt  begrænset; 
der  gaves  en  politisk  udvikling  af  det  ene  forhold,  hvilende  på 
et  stort,  vel  gennemarbejdet  stof,  fri  for  ethvert  hensyn  til  den 
traditionelle  opfattelse.  Ligheden  i  de  to  arbejder  går  endnu 
videre.  Et  hovedsynspunkt  for  forfatteren  er  kongemagtens 
sejrrige  kampe  mod  fødselsaristokratiet,  således  som  han  finder 

dem  i  Valdemar  Atterdags,  Margretes  og  igen  i  Kristian  lU's 
og  Frederik  IFs  regering.  Det  er  i  så  henseende  lykkedes 
ham  at  give  et  energisk  indlæg  i  opfattelsen  af  statsmagternes 
udvikling  hos  os  og  at  udfri  os  fra  en  af  absolutismens  for- 
domme: den  om  adelens  stadig  voxende  vælde.  Idet  han  har 
indskrænket  sig  til  en  sådan  enkelt  hovedtanke,  har  han  op- 
nået at  få  den  optagen  med  lapidarskrift  i  vor  historiske 
videnskab. 

Men  det  er  dog  ikke  usandsynligt,  at  en  senere  tid  vil 
omskrive  den  med  almindelig  korpus.  Den  energi,  som  går 
gennem  disse  indlæg,  har  ikke  ret  vel  kunnet  andet  end  føre 
forfatteren  for  vidt;  han  har  ligesom  lukket  øjet  for  den  bølge- 
gang, som  på  så  mange  måder  er  et  særkende  for  den  histo- 
riske udvikling,  og  han  lader  de  mangfoldige  andre  fænomener 
i  folkets  historiske  udvikling,  der  går  jævnsides  med  den  poli- 
tiske og  indvirker  så  væsenlig  på  den.  ligge  i  skygge  ved 
siden  af  sin  vej.  Når  engang  kongemagtens  historie  i  Dan- 
mark skal  skrives,  da  vil  man  formentlig  blive  vidne  til  den 
mærkeligste  bølgegang  og  de  bratteste  omskiftelser,  så  at  sige 
fra  slægt  til  slægt;  enevældens  tid  vil  ikke  mindre  end  de 
foregående  århundreder  vide  at  fortælle  om  denne  evindelige 
flytning  af  magtens  tyngdepunkt,  der  er  et  særkende  for  et- 
hvert folk  i  udvikling  og  bevægelse.  Snart  er  det  store  kul- 
turstrømninger, som  fremmer  eller  svækker  den,  snart  er  det 
tunge  tilskikkelser  for  folk  og  rige,  snart  en  enkelt  frem- 
ragende personlighed,  som  bringer  vægtskålen  til  at  synke 
eller  stige.  Ikke  mindre  må  der  tages  hensyn  til,  om  det  er 
kongens  personlige  magt  eller  ikke  snarere  statsmagten,  som 
udvikles  i  et  givet  tidsrum,  og  på  hvor  mange  eller  få  hænder 
denne  magt  da  er  fordelt.  Vor  samtids  historie  frembyder  jo 
ligeledes  i  den  henseende  den  rigeste  afvexling,  og  ethvert  lidt 
større  tidsrum  i  historien,  som  bliver  granskeren  fuldt  nær- 
værende,  vil  mere  eller  mindre  frembyde  det  samme. 

Når  dette  punkt  her  er  fremdraget,  så  er  det,  fordi  det 
formentlig  åbenbarer  en  svaghed  i  Dr.  Erslevs  to  vigtige  skrifter. 

Hvis  det  må  være  mig  tilladt  at  bruge  det  udtryk,  vilde  jeg 
sige,  at  de  mangler  fylde;  man  mærker  for  lidt  til  den  histo- 
riske udviklings  dialektik,  sammenspillet  af  de  mangfoldige 
impulser.  Man  får  en  forestilling  om,  at  denne  forfatter,  om 
han  vilde  lægge  sig  efter  det  dramatiske,  vilde  skrive  énakts- 
stykker.  Og  dette  får  atter  sin  store  betydning,  når  man 
træder  overfor  et  så  betydningsfuldt  fænomen  som  Kalmar- 
foreningen. Det  kan  her  være  velgørende  at  få  klar  besked 
af  en  så  grundig  forsker  som  Dr.  Erslev,  at  se  det  rent  fak- 
tiske lagt  blot  i  så  bestemte  træk;  men  opfattelsen  af  hele 
det  historiske  fænomen  falder  ikke  til  ro  dermed.  Man  vil 
kræve  en  redegørelse  for  den  rolle,  stammeslægtskabet  spillede, 
bevidst  eller  ubevidst,  i  sit  fællesskab  fra  fortiden  og  i  sin 
betydning  for  modsætningen  til  det  fremmede  (her  det  tyske). 
Man  vil  spørge  om,  hvilke  strømninger  der  overhoved  på 
den  tid  gik  gennem  Evropa,  hvorledes  reaktionen  fra  den  al- 
mindelige opløsning  virkede  hos  de  andre  folk.  Dr.  Erslev  er 
mest  tilbøjelig  til  at  tiltræde  Geijers  opfattelse  af  unionen  som 
„et  tilfælde,  der  lignede  en  tanke",  han  vender  sig  poleiuisk 
mod  den  yngre  „skandinaviske"  betragtning.  Han  har  denne 
dom  fra  sine  kilder,  han  har  søgt  sporene  af  en  anden  op- 
fattelse, men  ikke  fundet  dem.  Men  i  slige  spørgsmål  har 
historien  ofte  en  ejendommelig  dialektik,  og  blikket  for  denne 
skærpes  ikke  altid  i  kildernes  lys.  Der  gives  tilvisse  tilfælde, 
som  kan  ligne  tanker,  men  der  forekommer  også  tilfælde,  som 
efterhånden  bliver  til  tanker,  medens  andre  aldrig  bliver  andet 
end  det  de  var.  Det  var  et  tilfælde  eller,  om  man  vil.  en 
ydre  tilskikkelse,  som  bragte  Norge  og  Danmark  under  samme 
krone;  foreningen  havde  mange  anfægtelser  og  syntes  ofte  nær 
ved  at  briste,  og  dog  holdt  den  i  århundreder,  indtil  den  op- 
løstes ved  ydre  vold.  Ser  vi  nu  ud  over  den  tid,  som  gik 
forud,  og  den,  som  fulgte  efter  denne  forenings  stiftelse,  da 
vil  dog  vistnok  de  fleste  indrømme,  at  dette  tilfælde  blev  en 
tanke  af  vidtrækkende  betydning,  man  kunde  vel  sige  en 
dybt  tænkt    og   en    lykkelig    tanke.      Men  det  er  da  vjanskeligt 

at  sige,  når  tanken  er  bleven  sig  bevidst  og  hos  hvem  den 
først  er  fremtrådt  i  sin  fulde  klarhed.  At  Margrete  har  tænkt 
den,  vilde  det  dog  være  alt  for  dristigt  at  nægte,  blot  fordi 
hun  ikke  har  udtalt  den  i  de  få  aktstykker,  vi  kender. 

Dr.  Erslev  har  af  mange  træk  eftervist,  at  Sveriges  til- 
knytning til  de  to  riger  ligeledes  var  frugten  af  politiske  for- 
hold, der  tildels  bærer  det  tilfældiges  præg.  Man  vilde  i  Sve- 
rige af  med  Albrekt  af  Meklenborg  og  søgte  redning  og  hjælp 
hos  dronning  Margrete.  Det  er  vel  end  ikke  usandsynligt,  at 
vi  her  alt  hos  vore  frænder  træffer  det  elskværdige,  men  far- 
lige træk,  der  senere  førte  til  valget  af  Gustav  Vasa  og  Ber- 
nadotte:  hengivelsen  i  den  øjeblikkelige  beundring  for  den 
ualmindelige  personlighed.  Margrete  stod  på  højdepunktet  af 
sin  sejrrige  kamp  mod  de  fremmede  i  Danmark,  alle  „vilde 
stå  og  sidde,  som  hun  vilde";  da  fik  hun  også  overvægten 
blandt  de  svenske  stormænd.  Rask  gik  hun  frem,  samlede 
alle  Nordboere  til  kamp  mod  de  tyske  og  overvandt  dem  både 
på  valpladsen  og  i  de  politiske  forhandlinger.  Det  er  vistnok 
såre  vanskeligt  at  afgøre,  hvad  der  her  er  kommen  til  verden 
som  tilfælde  og  hvad  der  strax  fra  først  af  har  været  en  fuld- 
moden tanke.  Den  omstændighed,  at  Margrete  ved  sin  til- 
trædelse forefinder  en  så  overvældende  tysk  indflydelse  i  Norden 
—  Skåne,  Sønderjylland,  ja  tildels  hele  Sverige  tabt  til  den  — . 
og  at  Kalmarforeningen  sluttes,  efterat  den  er  bleven  brudt 
på  alle  punkter,  ligner  jo  rigtignok  ganske  påfaldende  en 
tanke. 

Men,  indvender  Dr.  Erslev,  mange  træk  tyder  på,  at  den 
ideale  ligestilling,  som  er  grundbetingelsen  for  ethvert  varigt 
forbund,  slet  ikke  var  tilstede,  ja  Margrete  brugte  endog  til- 
dels fremmede,  Tyskere,  til  at  udøve  regeringsmyndigheden  i 
rigerne.  Denne  indvending  har  dog  næppe  synderlig  vægt. 
Ethvert  historisk  forhold  skal  have  et  udgangspunkt,  og  så- 
ledes vil  jo  en  sammenslutning  af  forskellige  riger  så  godt 
som  altid  komme  i  stand  ved  en  tilknytning  af  det  ene  til 
det    andet.      Vi    behøver   jo    kun   at   se   hen   til   det  nye  tyske 

kejserdømmes  tilblivelse  og  første  organisation;  at  denne  ikke 
vil  udelukke  en  virkelig  og  varig  enhed,  vil  dog  vel  ingen 
tvivle  om.  Udviklingen  af  forholdet  mellem  Danmark  og  Norge 
tyder  på  det  samme,  kun  at  det  sidste  her  var  ude  af  stand 
til  at  påtvinge  Danmark  en  politisk  eller  folkelig  ligestilling, 
således  som  Sverige  selvfølgelig,  om  unionen  var  bleven  af 
varighed,  vilde  have  gjort. 

Også  på  dette  sted  vilde  en  sammenstilling  med  den 
samtidige  udvikling  i  Sønderjylland  formentlig  have  haft  sin 
nytte.  Unionen  mellem  dette  danske  land  og  Holsten  var  ud- 
gået fra  dette  sidste,  der  næppe  var  halvt  så  stort  som  her- 
tugdømmet. Tilknytningen  var  given  i  en  ringe  del  af  landets 
adel,  for  det  meste  den  indvandrede,  og  i  øvrigt  i  de  fortviv- 
lede politiske  forhold  i  kongeriget.  Men  de  historiske  begiven- 
heder førte  det  med  sig,  at  forbindelsen  tilvejebragtes  og 
hævdedes  gennem  rækker  af  kampe.  Mer  end  engang  var 
den  ved  at  briste,  den  folkelige  enhed  med  kongeriget  fandt 
kraftige  talsmænd  og  forkæmpere,  men  udfaldet  blev  dog  det, 
at  sagen  blev  opgiven.  Så  fulgte  der  en  fredelig  og  lykkehg 
slægtalder,  og  da  så  kong  Kristian  I  stod  overfor  de  to  lande, 
optrådte  deres  repræsentanter  som  en  enhed  og  krævede  fæl- 
lesskabets bevarelse.  Og  dog  lå  der  intet  somhelst  nationalt 
slægtskab  bagved,  enheden  var  vunden  på  bekostning  af  fler- 
tallets nationale  selvopgivelse. 

Der  bør  altså  formentlig  ikke  lægges  nogen  overdreven 
vægt  på  mislighederne  ved  unionens  tilvejebringelse.  Når  den 
senere  brast,  så  beviser  dette  intet  mod  tankens  berettigelse  i 
og  for  sig  eller  under  de  daværende  tidsforhold,  Margretes 
måde  at  grundlægge  og  ordne  den  kunde  muligvis  have  været 
en  anden  i  et  eller  andet  tilfælde;  men  det  var  en  senere  ud- 
vikling, som  gjorde,  at  selve  foreningen  blev  umulig. 

Dog,  dette  kan  være  genstand  for  mangehånde  betragt- 
ninger, og  det  vil  altid  stille  sig  forskelligt  efter  betragterens 
standpunkt.     Derimod  vil  der  ikke  kunne  være  delte  meninger 

om,  at  Dr.  Erslevs  bog  giver  ypperlige  udgangspunkter  for  en 
bedømmelse  og  en  flersidig  betragtning  af  dronning  Margretes 
alder.  Forfatteren  har  i  denne  studie  vist,  at  han  agter  at 
stille  sig  blandt  de  første  i  den  nordiske  historiegranskning, 
og  da  han  tillige  har  sin  plads  blandt  de  yngste,  har  vi  ret 
til  at  vente  meget  af  ham. 


HELGENSKRINENE  I  ST.  KNUDS  KIRKE. 

(18S6-87.) 

[Aarbøger  for  nordisk  Oldkyndighed  og  Historie  1886,  8.204-14(1)  og  18S7,  S.  125-70 
(II).  —  Her  med  enkelte  Rettelser  og  Tilfojelser  af  Forfatteren.] 


i  det  af  kirkeministeriet  under  ovenstående  titel  udgivne 
pragtværk,  der  foruden  en  række  fortrinlige  afbildninger  inde- 
holder talrige  aktstykker  fra  de  i  årene  1833  og  1874  fore- 
tagne undersøgelser  og  en  omhyggelig  indledning  af  fuldmægtig 
G.  Burman  Becker,  synes  de  forskellige  antikvariske  og  ana- 
tomiske spørgsmål,  som  knyttede  sig  til  disse  nationale  mindes- 
mærker, at  være  bragte  til  en  endelig  og  tilfredsstillende  løs- 
ning. Det  er  lykkedes  at  konstatere,  hvilket  af  de  to  forefundne 
skrin  oprindelig  har  indeholdt  levningerne  af  hellig  Knud,  og 
de  delvis  sammenblandede  ben,  ligesom  levningerne  af  de  op- 
bevarede sjældne  tøjer  m.  m..  har  bestemt  kunnet  skilles  ad 
og  føres  tilbage  til  deres  oprindelige  plads. 

Ikke  så  heldig  synes  man  at  have  været  med  den  histo- 
riske side  af  sagen,  særlig  i  bestemmelsen  af,  hvilke  helgen- 
levninger  det  andet  skrin  må  antages  at  indeholde  \  I  den 
til  sin  tid  nedsatte  kommission  fandtes  kun  en  enkelt  histo- 
riker af  fag,    nemlig   professor  Paludan-Muller,    og  hans  votum 


Også  skrinenes  historie  efter  reformationen  indbyder  i  boj  grad  tii  kritik. 

blev  fuldstændig  underkendt  af  de  oldkyndige  og  er  nu  skudt 
tilside  af  dette  monumentale  værks  udgiver.  Grunden  hertil 
synes  nærmest  at  have  været  den,  at  Paludan-Miiller  i  sit  ind- 
læg uforsigtig  havde  vovet  sig  ind  på  det  rent  antikvariske 
spørgsmål,  hvor  han  ikke  var  hjenmie,  medens  hans  bevis- 
førelse også  i  rent  historisk  henseende  er  temmehg  svag;  men 
sagen  er  formenthg  af  alt  for  stor  betydning  til  at  den  der- 
med skulde  være  afsluttet.  Det  kan  ikke  være  os  ligegyldigt, 
om  et  skrin,  som  opbevares  i  en  af  landets  domkirker,  ved 
siden  af  levningerne  af  en  af  vore  største  konger,  indeholder 
et  minde  om  middelalderens  talrige  „fromme  bedragerier", 
eller  levninger  af  en  højsindet  dansk  kongesøn,  som  satte  sit 
liv  til  i  kamp  for  sin  betrængte  broder.  I  første  tilfælde  vilde 
det  ene  skrin  i  Odense  være  som  en  bevidst  parodi  på  det 
andet  og  burde  snarest  mulig  fjernes  derfra  for  at  optages  i 
et  musæum;  i  det  andet  tilfælde  forhøjer  det  indtrykket  af 
kongegravens  minderige  karakter.  Billedet  af  den  storslåede 
kongeskikkelse  mildnes,  når  tanken  henledes  på  de  trofaste 
mænd,  som  fulgte  ham  i  døden,  ligesom  billedet  af  Rolf 
Krakes  fald  først  får  sin  fulde  glans  af  den  kamp,  som  blev 
udkæmpet  over  hans  lig.  Da  kong  Knud  var  såret  til  døden, 
forlod  han  endnu  engang  det  alter,  foran  hvilket  han  vilde  ud- 
ånde, for  at  tage  afsked  med  sin  unge  heltemodige  broder; 
han  omfavnede  og  kyssede  ham  og  gav  ham  derved  del  i  sin 
egen  martyrdom.  Hvis  vi  da  endnu  den  dag  idag,  efter  800 
års  forløb,  i  Odense  domkirke  kan  se  disse  brødre  hvile  ved 
hinandens  side,  da  ejer  vi  deri  et  mindesmærke  af  så  stor 
national  værdi  og  af  så  ædel  menneskelig  betydning,  at  neppe 
noget  andet  i  vort  land  i  den  henseende  kan  måle  sig  med 
det.  Man  vil  derfor  ikke  undres  OA^er,  at  forfatteren  af  dette 
indlæg,  efter  for  10  år  siden  i  sin  fremstilling  af  „Den  nor- 
diske kirkes  grundlæggelse  og  første  udvikling",  i  tilslutning 
til  Paludan-Miiller,  men  støttet  til  selvstændige  undersøgelser 
at  have  fremsat  det  som  en  utvivlsom  kendsgerning,  at  det 
^►pbevarede     skrin    indeholder    levningerne    af   Bent    kongesøn, 

A.  D.  Jørgensen:  Afhandl.  II.  1' 

nedlægger  en  bestemt  indsigelse  imod  den  i  det  omhandlede 
værk  fremsatte  påstand,  at  det  er  st.  Alban. 

Til  støtte  for  denne  påstand  anfører  justitsråd  Herbst  som 
ordfører  for  de  oldkyndige  medlemmer  i  kommissionen  i  det 
væsenlige  dette,  at  den  har  traditionen  for  sig,  og  at  vore 
skriftlige  kilder  intet  kender  til  en  dansk  helgen  af  navnet 
Benediktus.     Vi  skal  nu  se,  hvad  dette  har  på  sig. 

„Traditionen"  skal  være  nedlagt  i  de  sedler  fra  1696, 
som  fandtes  i  skrinene  ved  undersøgelsen  1833,  såvel  som  i 
Birkerods  anmærkninger  til  Ælnoth;  justitsråd  Herbst  siger, 
at  disse  vidnesbyrd  „fulgte  traditionen".  Men  derom  siger  de 
selv  ikke  et  ord.  Sedlerne  kan  vi  vistnok  uimodsagt  se  bort 
fra,  da  de  kun  indeholder  lægmænds  indfald  i  anledning  af 
skrinenes  opdagelse,  og  udelukkende  holde  os  til  antikvaren 
Thomas  Birkerod,  som  førte  dette  fund  ind  i  literaturen.  Af 
hans  notiser  fremgår  det  da  med  fuld  tydelighed,  at  der  i  året 
1696  ingen  somhelst  tradition  exis lerede  om  dette  skrin;  ved 
den  første  omtale,  1582,  nævntes  kun  kong  Knuds  relikvie- 
gemme, og  alle  parter  var  lige  overraskede,  da  man  1696 
fandt  ikke  ét,  men  to  stillede  ved  siden  af  hinanden.  Birkerod 
siger  nemlig  følgende:  „Je^  véd  ikke  (nescio),  om  ved  den 
lejlighed  —  (da  æskerne  med  st.  Albans  og  st.  Osvalds  lev- 
ninger 1086  kastedes  ned  fra  alteret)  —  de  hellige  mænds 
ben  blev  saledes  spredte  og  blandede,  at  det  var  nødvendigt 
at  gemme  dem  i  andre  beholdere,  eller  om  det  skrin,  som 
er  bevaret  til  den  dag  idag  og  nylig  blev  fundet  ved  siden  af 
kong  Knuds,  er  st.  Albans  eller  st.  Osvalds,  eller  maske 
begges,  nedlagte  i  én  beholder."  Og  senere  kommer  han  til- 
bage hertil  med  de  ord:  „om  det  ene  skrin,  st.  Albans  eller 
st.  Osvalds,  eller  begges,  har  vi  talt  ovenfor"  '.  Der  er  da  i 
disse  forskellige  udtalelser  fra  1696  tre  trin:  „medtjener  her 
til  kirken  Matz  Pedersson  Rostock"  siger  bestemt:  dette  skrin 
er  Albans;    Birkerod    siger   i  en  snæver  vending:    Albans   eller 


1  Scr.  r.  D.   III  36S  (g).  386  (n). 

Osvalds  eller  begges;  men  hvor  han  skal  udtale  sig  nærmere, 
rent  videnskabeligt,  tilstår  han,  at  han  ikke  véd,  hvad  der 
1086  er  bleven  af  de  to  helgener,  om  de  har  beholdt  de  gamle 
gemmer,  eller  om  de  har  fået  nye,  eller  om  de  måske  begge 
er  havnede  i  én  kiste  og  dette  så  er  den  nylig  fundne.  Her 
er  slet  ingen  „tradition",  og  Birkerods  henstillinger,  der  ene 
støtter  sig  til  Ælnoth,  uden  kendskab  til  de  andre  kilder,  som 
står  til  vor  rådighed,   er  aldeles  værdiløse  for  os. 

Men  derfor  kunde  jo  skrinet  godt  være  st.  Albans.  Lad 
os  da  se,  hvad  der  historisk  vides  om  denne  helgens  levninger 
i  Odense.  Knud  havde  selv  kort  før  sin  død  fået  disse  reli- 
kvier fra  England,  foranlediget,  at  de  kom  hertil;  der  siges 
ikke,  at  han  selv  havde  ført  dem  med  sig  („st.  Albanus,  per 
eum  paullo  ante  de  Anglia  in  Daciam  transvectus",  —  ,,per 
ipsum  de  partibus  Anglorum  hue  revectus".  Ser.  III  372.  321). 
Denne  Englands  skytshelgen  hvilede  i  et  efter  ham  opnævnt 
kloster,  grundlagt  af  kong  Offa  af  Merkia,  i  et  skrin  af  „guld, 
sølv  og  ædle  stene".  Knud  den  store  fik  et  skulderblad  af 
den  hellige  mand,  og  senere  fik  Ely  kloster  et  andet  stykke 
af  ham.  Endnu  i  Edvard  III's  tid  (1327  —  77)  fandt  der  årlig 
en  procession  sted  med  det  hellige  skrin  ^  Når  man  nu  til- 
lige véd,  at  Erik  Ejegod  til  Odense  indkaldte  engelske  munke 
og  forfatteren  Ælnoth  var  fra  Canterbury,  så  bliver  sandsyn- 
ligheden for,  at  de  vilde  have  troet  på  en  st.  Alban  i  Odense, 
vistnok  meget  ringe.  Og  når  vi  så  lejlighedsvis  hører,  at 
dronning  Kristine  1505  giver  gaver  til  „st.  Knuds  hoved  og 
st.  Albans  arm",  så  synes  det  at  ligge  meget  nær  at  gå  ud 
fra,  at  det,  der  her  overhoved  var  tale  om,  var  levninger  af 
en  arm,  som  altså  kong  Knud  havde  fået  som  en  Albansreli- 
kvie  fra  England". 

Hvad  Ælnoth  fortæller  om  denne  relikvie,  svarer  fuld- 
stændig hertil.  Da  kong  Knud  lå  i  bøn  foran  st.  Albans 
alter,  d.  e.  hovedalteret  i  st.  Albans  kirke,  blev  en   vægstaver 


>  Nord.  tidsskrift  for  oldkyndighed,  III  363  f. 
2  Engeistoft,  Odense,  2.  udgave,  s.  46. 

i  koret  ved  slag  udefra  bragt  til  at  torne  ned  (over  alteret), 
hvorved  ..helgenæskerne  af  st.  Alban  og  st.  Osvald,  tillige- 
med det  kors.  som  havde  sin  plads  imellem  dem,  kastedes 
ned  på  gulvet"  („capsulæ  reliqviarum  pretiosorum  martyrum 
A.  et  O.  cum  cruce  sancta  interposita  .  .  .  ."  Ser.  III  368. 
321).  De  her  brugte  udtryk  gor  det  umuligt  at  tænke  på  et 
skrin  som  det  i  Odense  opbevarede  på  henved  5  fods  længde. 
Capsulæ  reliqviarum  er  æsker  eller  andre  mindre  gemmer; 
helgenskrinet  kaldes  derimod  af  samme  forfatter  en   area\ 

Hr.  Burman  Becker  har  i  sin  indledning  sogt  at  komme 
ud  over  vanskeligheden  ved,  at  en  planke  kaster  to  store  skrin 
og  et  mellemstående  kors  ned  på  kirkegulvet,  ved  at  frem- 
sætte den  formodning,  at  alt  dette  havde  sin  plads  ikke  på 
alteret,  men  på  konsoller  på  den  bagved  stående  væg'.  Denne 
anordning  er  dog  sikkert  alt  for  konstig  for  dens  tids  forhold. 
Man  huske,  at  der  er  tale  om  en  ganske  almindelig  trækirke, 
som  ikke  A'ar  større,  end  at  den  kunde  forsvares  timevis  af 
en  snes  mand  imod  en  forbitret  folkehob,  som  trængte  på  fra 
alle  sider.  Hovedalteret  er  indviet  til  st.  Alban  og  ejer  lev- 
ninger af  denne  helgen  i  en  capsula.  Hvorfor  skulde  da  denne 
være  stillet  andre  steder  end  netop  på  alteret,  hvor  den  hørte 
hjemme  og  hvor  også  korset  havde  sin  plads?  Denne  sag 
synes  at  være  så  simpel  og  ligefrem,  at  man  ikke  bor  soge 
at  komme  fra  den  ved  hjælp  af  muligheder  fra  helt  andre 
tids-  og  bygningsforhold. 

En  fordomsfri  betragtning  af,  hvad  vi  således  véd  om 
st.  Alban  i  England  og  Odense,  må  nødvendigvis  fore  til  det 
resultat,  at  det  ved  siden  af  kong  Knud  fundne  helgenskrin 
under  ingen  omstændigheder  kan  have  noget  at  gøre  med  Al- 
banikirkens   patron.      Vi    må    da    undersøge    den    af    Langebek 


'  Du  Caage  II  259  anforer  bl.  a.  af  ea  synonymik  folgende: 
Die  arcas,  theca-s  cistas  vel  scrinia  capsas. 
Capsula,  capsella  de  capsa  diminuuntur. 
-  Når  han  tillige  oversætter  .poste  ad  ima  ruente  (var.  vergentel"  ved  at  .stol- 
pen gav  sig  til  at  hælde'',  så  forfejles  derved  åbenbart  fortællerens  tanke  og  hele  den 
brogede  situation:  en  stolpe  styrter  ned,  og  helligdommene  flyver  til  alle  sider. 

fremsatte    hypothes,    at    skrinet    gemmer    levningerne    af  Bent 
Svensøn. 

Hovedindvendingen  imod  denne  antagelse  hentes  fra  „kil- 
dernes tavshed";  Benedikt,  siges  der,  blev  aldrig  kanoniseret 
og  omtales  aldrig  som  helgen.  Knytlingesagas  vidnesbyrd 
bliver  der  ikke  tillagt  nogen  betydning. 

Hvorledes  skal  dette  nu  bringes  ind  i  en  historisk  under- 
søgelse af  et  sådant  spørgsmål  fra  middelalderen?  Hvad  véd 
vi  overhoved  om  dette  tidsrum  af  skriftlige  kilder?  Hvad  véd 
vi  om  vore  kirkers  opførelse,  om  vigtige  borges  tilblivelse  og 
undergang  osv.  osv.?  Hvis  Visbys  ruiner  ikke  var  nåede  ned 
til  os,  hvad  vilde  vi  så  have  kendt  til  denne  stads  gamle  her- 
lighed? Hvormange  af  vore  klostre  kender  vi  noget  til,  og 
hvad  omtales  der  i  det  hele  af  kirkens  indre  liv  hos  os  i  de 
skriftlige  kilder?  Dersom  vi  ikke  havde  reformationstidens  an- 
greb, vilde  det  meste  ligge  i  fuldstændigt  mørke. 

Og  særlig  gælder  dette  de  mangfoldige  helgener.  For 
Danmarks  vedkommende  er  dette  æmne  endnu  ikke  særlig  op- 
lyst; men  går  vi  til  Norge,  hvis  skriftlige  kilder  fuldt  vel  kan 
måle  sig  med  vore,  finder  vi  i  professor  Daaes  omhyggelige 
fremstilling  de  mærkværdigste  gåder.  Således  omtales  i  refor- 
mationstiden  et  „st.  Bernhardi  skrin"  i  Trondhjems  domkirke; 
noget  forgyldt  kobber  af  dets  beslag  nåede  til  rentekammeret. 
Hvem  var  denne  Bernhard?  Var  det  den  bekendte  biskop,  som 
også  gik  til  Island,  eller  hvem  ellers?  I  Oslo  domkirke  var 
der  et  alter,  indviet  til  den  „hellige  kong  Hakon".  Hvilken 
konge  var  det?  Det  er  lykkedes  at  eftervise,  at  det  var  Hakon 
V,  men  kun  ved  slutninger  af  helt  tilfældige  efterretninger.  [ 
Roskilde  havde  man  en  relikvie  af  „den  hellige  Magnus,  Norges 
konge".  Hvem  det  \ar,  vides  ikke.  I  året  1598  fandtes  der 
på  Elverums  kirkegård  en  træbygning,  som  kaldtes  „hellig 
Thorlofs  kapel" ;  det  havde  sin  egen  rente.  Der  haves  kun 
formodninger  om,  hvem  denne  Thorlof  var.    Og  så  fremdeles^. 


1  L.  Daae,  Norges  helgener,  ss.  177.  180.  188.  193. 

Hvis  altså  kilderne  virkelig  var  tavse  om  helgenskrinet 
i  Odense,  så  vilde  der  ikke  være  noget  at  gøre  herved  og  vi 
måtte  ikke  deraf  lade  os  friste  til  den  urimelige  gætning,  at 
det  indeholder  st.  Albans  relikvier;  men  det  forholder  sig 
ingenlunde  således.  Det  er  ved  de  i  Burman  Beckers  værk 
anstillede  overvejelser  bleven  skudt  helt  i  baggrunden,  hvad 
der  her  først  og  fremst  kommer  i  betragtning,  at  Knytlinge- 
saga  indeholder  en  kort  og  bestemt  meddelelse  om  et  „andet 
skrin"   i  st.   Knudskirken. 

Fra  en  ubetinget  tillid  til  sagaernes  beretninger  er  man  i 
den  senere  tid  slået  over  til  den  modsatte  yderlighed,  idet 
man  overser,  at  det,  det  kommer  an  på,  ikke  er  kildens  navn 
og  dens  påviselige  fejl,  men  den  enkelte  efterretnings  forhold 
til  forfatteren.  Men  heraf  følger,  at  man  ikke  i  mindste  måde 
svækker  Knytlingas  troværdighed  med  hensyn  til  Benedikts 
skrin  i  Odense  ved  at  eftervise  hele  rækker  af  fejl  i  sagaens 
fortællinger  fra  tidligere  århundreder;  ét  er  det,  hvad  forfatteren 
udmaler  i  skildringen  af  begivenheder,  som  han  står  fjernt  fra, 
noget  ganske  andet,  hvad  han  beretter  som  et  faktum  fra  sin 
samtid. 

Knytlinga   siger   da   i    anledning  af  kong  Knuds  optagelse 
og  altersættelse :    „i  et  andet  skrin  hviler  Benedikt"^,  d.  e.  den 
ofte    omtalte    kongebroder.      Det   parti  af  sagaen,   som  der  her 
er  tale  om,   er  øjensynligt  en  gengivelse  af  den  ældre  „Knuds 
saga",    som    citeres  af  Snorre,    hvis  kilde  her  atter  er  Morkin 
skinna.      Vi    føres   herved  tilbage   til  år  1200  som  dens  sand 
synlige    affattelsestid.      At   den    er   skreven  efter  danske  beret 
ninger  og  med  nøje  kendskab  til  danske  forhold,  er  indlysende; 
kun  af  den  véd  vi  f.  ex.,  at  kampen  mellem  Knud  og  bønderne 


1  I  udgaven  (s.  309)  lyder  stedet  som  et  indskud  i  deu  oprindelige  text:  Eirikr 
ton.  lét  gora  virSuligt  skrin,  var  J)ar  i  lagSr  heilagr  domr  koniings,  var  skrinit  sett 
yfir  altari.  /  6<Sru  skrini  hvilir  Benedikt  i  O^insve  å  Fjoni.  I  )>essi  somu  kirkju, 
er  nu  er  helgut  Knuti  etc.  Men  håndskriftet  (A.  M.  180  1>  fol.)  har  det  således:  I  au- 
åru  akrjne  hviijr  benedifci.  I  odins  ue  aa  fione.  I  J^essi  saumu  etc.  Det  andet  punk- 
tum må  her  enten  være  en  indskudt  randbemærkning  eller  drages  over  til  det  folgeude 
istedenibr  til  det  foregående. 

fandt  sted  ved  Sævarende  i  Thy,  hvad  der  i  vor  tid  er  bleven 
stadfæstet  ved  udgravninger  ^  Forfatterens  meddelelse  om,  at 
Benedikts  skrin,  dengang  han  skrev,  var  i  Odense,  kan  altså 
ikke  drages  i  tvivl  uden  den  groveste  forsyndelse  mod  al  hi- 
storisk granskning. 

Knytlinga  fortæller  imidlertid  mere.  Efterat  Knuds  op- 
tagelse er  meddelt,  fortsætter  den:  „da  blev  Benedikt  konge- 
broders ligkiste  tagen  op  af  jorden,  og  var  alle  hans  sår  lægte, 
de  som  havde  vendt  imod  Knud  konge".  Mærkeligt  nok  har 
hr.  justitsråd  Herbst,  der  ikke  tillægger  forfatterens  vidnesbyrd 
fra  sin  egen  tid  og  i  et  aldeles  konkret  spørgsmål  nogen  be- 
tydning, havt  brug  for  denne  legende  til  deraf  at  vise,  at  man 
ikke  tillagde  Benedikt  nogen  selvstændig  helligdom.  Men  dette 
er  en  stor  miskendelse  af  den  katholske  verdensorden.  Som 
„vor  frues"  helligdom  blegner  ved  siden  af  „vor  herres", 
apostlenes  for  Marias,  de  største  protomartyrer  for  apostlene, 
således  gælder  det  overalt  i  de  saliges  rangforordning,  at 
„tjeneren  ikke  er  over  sin  herre".  Knuds  helligdom  kan  læge 
Benedikts  sår,  uden  at  derved  dennes  lægende  kraft  overfor 
andre  foregribes.  —  At  selve  den  naive  fortælling  iøvrigt 
bærer  et  umiskendeligt  præg  af  at  være  ægte  tradition  fra 
Odense,  vil  vel  ingen  drage  i  tvivl. 

Når  det  nu  imod  Knytlingas  vidnesbyrd  gøres  gældende, 
at  Ælnoth  intet  véd  om  Benedikts  helligdom,  da  er  denne 
indvending  i  virkeligheden  uden  betydning,  uden  for  så  vidt 
som  den  må  bringe  os  til  at  drage  det  i  tvivl,  om  det  alt  var 
kong  Erik,  som  tog  ham  op  af  jorden.  Der  kunde  vistnok 
nævnes  mange  exempler  fra  middelalderen,  i  hvilke  helligdom- 
mens glans  først  senere  fra  hovedmanden  i  et  martyrium 
bredte  sig  til  dem,  der  var  i  færd  og  følge  med  ham,  ligesom 
omvendt  en  enkelt  af  en  martyrskare  senere  kunde  overstråle 
alle    de    andre  ^.      Og  Benedikt    havde    i    særlig    høj  grad  stået 

*  Morkinskinna,  s.  128.     Den  nordiske  kirkes  grundlæggelse,  tillæg  s.  80  f. 

-  Således  den  hellige  Asvard  af  Slesvig,  som  1066  dræbtes  af  Venderne  tillige- 
med sine  medbrodre.  De  kaldes  alle  hellige  og  martyrer,  men  Asvard  jordfæstedes 
dog  særskilt  og  senere  flyttedes  han  til  Ratzeburg  domkirke.     Ser.  III  588. 

Knud  nær.  Han  var  ikke  blot  hans  broder,  i  dodens  stund 
indviet  ved  hans  kys  til  det  sidste  folgeskab,  men  Ælnoth 
skildrer  alt  hans  pinefulde  dod  særskilt  og  fortæller,  at  lian 
blev  jordfæstet  inde  i  kirken  ved  den  hellige  konges  side, 
medens  de  menige  hirdmænd  la  i  forgården,  ligesom  han 
kalder  ham  „nomine  et  gratia  martyrii  Benedictus".  Fortæl- 
lingen i  Knytlinga  viser,  at  traditionen  i  den  følgende  tid 
stadig  gik  i  retning  af  at  stille  de  to  brodre  jævnsides.    — 

Men  i  det  foreliggende  skrift  er  ikke  blot  hele  dette  for- 
hold bleven  undervurderet  og  miskendt;  andre  kendsgerninger, 
som  i  denne  forbindelse  er  af  den  største  betydning,  er  endog 
bleven  aldeles  uomtalte. 

I  sit  gavebrev  til  st.  Knuds  klosterkirke  (af  år  1180) 
siger  kong  Valdemar  den  store  således,  at  han  glæder  sig 
over  i  dens  helgener  at  have  frænder  og  fromme  forbedere 
hos  Gud:  „qvod  venerandæ  sanctorum  reliqviæ  in  ea  continen- 
tur.  qvos  sicuti  nostros  extitisse  propinqvos,  ita  pios  apud 
deum  patronos  esse  gaudeamus  —  — "^  Heraf  fremgår,  at 
mindst  endnu  ét  andet  medlem  af  kongehuset  foruden  kong 
Knud  dengang  hvilede  i  hans  kirke  som  helligdomt.  Og  da 
sagaen  omtrent  samtidig  fortæller,  at  Benedikt  hviler  i  et  andet 
skrin,  er  det  vanskeligt  at  komme  fra,  at  der  her  sigtes  til 
Itans    ..venerandæ  reliqviæ". 

Endvidere  er  der  opbevaret  uddrag  af  et  brev  fra  år  1357, 
i  hvilket  tre  jydske  biskopper  lover  aflad  til  dem,  som  vilde 
gæste  eller  give  gaver  til  „sacellum  Benedicti  in  basilica  Ca- 
nutia  Otthoniæ"  -.  Der  var  altså  et  Bents  kapel  i  Knuds- 
kirken,  og  man  må  i  sandhed  forhærde  sit  hjerte  som  Farao, 
når  man  vil  gøre  gældende,  at  det  intet  havde  at  gøre  med 
kongesønnens  skrin,  men  var  indviet  til  munkenes  ordensstifter 
Benedikt  af  Xursia'^      I  året    1468   stiftedes  der  et  nyt  kapel, 


'  ThorkeliD,  Diplomatarium,  1  i^i. 

2  Ser.  I  309. 

3  Stiftsprovst  Damgård  går  uden  videre  ud  fra,  at  der  ved  dette  navn  sigtes 
til  den  danske  Bent  (Samlinger  til  Fyns  historie,  V  138 fli;  men  biskop  Engelstoft  ud- 
taler, at  det  -naturligvis-  var  den  anden  (Odense,  2.  udg.,  s.  31). 

indviet  til  „den  hellige  trefoldighed,  jomfi-u  Maria,  st.  Bent  og 
st.  Knud"  („sankte  Knuds  kapel"),  og  herved  sigtes  der  efter 
navnenes  rangfølge  øjensynligt  til  munkefaderen;  men  når  erke- 
biskop  Peder  Lykke  1419  tager  brødrene  i  sin  beskyttelse: 
,,deo  ad  laudem,  beato  Kanuto  et  Benedicte  ad  gloriam  et 
honorem",  så  bliver  det  mere  end  sandsynligt,  at  der  her  er 
tænkt  på  en  helgen  af  lavere  rang,  ja  vel  endog  på  en  mand, 
hvis  helligdom  erkebispen  ikke  vilde  udtale  sig  om,  siden  han 
ikke  udtrykkelig  kalder  ham  beatus'.  —  Dette  er  „kildernes 
tavshed"    om  en  hellig  Benedikt  i  Odense  og  hans  skrin! 

Og  er  der  så  noget  i  det  af  de  oldkyndige  og  benkyndige 
fremdragne,  som  kunde  tale  imod  at  henføre  det  ene  af  de 
fundne  helgenskrin  til  den  danske  kongesøn?  Tværtimod.  Det 
gemmer  benene  af  en  høj  og  kraftig  yngling  på  mellem  22  og 
25  år;  disse  synes  at  have  ligget  længere  i  jorden  end  kon- 
gens, og  skrinet  synes  at  være  noget  yngre  end  hans.  løvrigt 
ligner  skrinene  hinanden  så  meget  i  størrelse  og  udstyrelse, 
som  overhoved  to  nogenlunde  selvstændige  konstnere  kunde 
ønske  at  arbejde  eller  samme  konstner  kunde  ønske  at  løse 
den  samme  opgave  to  gange.  Alt  dette  stemmer  med  kil- 
dernes veltalenhed.  Hvorfor  skal  vi  da  nu  gøre  dette  skrin 
til  en  musæumsgenstand,  istedenfor  at  betragte  det  med  de 
følelser,  som  den  ædle  kongesøns  troskab  må  vække  hos  en- 
hver landsmand? 


II. 

I  fjerde  hefte  af  „Årbøger  for  nordisk  oldkyndighed  og 
historie,  1886"  har  hr.  Dr.  Henry  Petersen  i  en  afhandling 
om  „St.  Albans  relikvier  i  Odense"  søgt  at  imødegå  den  af 
mig  fremsatte  påstand,  at  det  i  st.  Knuds  kirke  fundne  „andet 
skrin"  indeholder  levningerne  af  den  danske  kongesøn  Bene- 
dikt.     Da    Dr.   Petersen    ved    denne    lejlighed    dels    fremdrager 


'  Samlinger  t.  Fyns  hist.,  V   126      Pontoppidan,  Annales,  II  bil. 

nve  kilder,  hvis  udsaorn  fortjener  en  omhyggelig  overvejelse, 
dels  drager  nye  slutninger  af  det  tidligere  bekendte,  skal  jeg 
i  det  følgende  soge  yderligere  at  hævde  mine  påstandes  rig- 
tighed overfor  det  der  opstillede  ræsonnement.  Dette  har 
nemlig  så  lidt  kunnet  forandre  min  opfattelse  af  sagens  hoved- 
punkt, at  denne  tværtimod  er  bleven  i  hoj  grad  styrket  både 
ved  det  nye  materiale,  Dr.  P.  har  bragt  ind  i  diskussionen, 
og  ved  de  yderligere  undersøgelser,  jeg  selv  derefter  har  an- 
stillet i  kilderne. 


Det,  som  udgør  hovedpunktet  i  Dr.  Petersens  argumenta- 
tion, er  den  engelske  St.  Alhanskrønikes  fortælling  om  det 
dobbelte  helgenran.  Hvad  der  i  krøniken  siges  at  være  sket 
engang  ved  år  900,  flyttes  200  år  ned  i  tiden  og  søges  stad- 
fæstet ved  en  betragtning  af  selve  det  endnu  bevarede  helgen- 
skrin, i  hvis  ene  endestykke  der  er  et  hul,  formentlig  det  hul, 
gennem  hvilket  helligdommen  er  bleven  fort  bort.  Vi  skal  nu 
i  enkelthederne  undersøge,  hvorledes  dette  stiller  sig  for  en 
lidt  nærmere  betragtning. 

Den  udførligste  beretning  om  helgenranet,  og  den,  Dr.  P. 
udelukkende  henholder  sig  til,  er  nedskreven  af  Matthæus  Pa- 
risiensis  ved  år  1250.  Han  fortæller,  som  Dr.  P.  vidtløftig 
har  refereret,  hvorledes  danske  vikinger  overfaldt  st.  Albans 
kloster  og  borttog  den  helliges  ben:  hvorledes  de  derefter  i 
deres  hjem,  i  Odense,  oprettede  et  kloster  til  hans  ære  og  gav 
ham  samme  dyrkelse  som  den,  han  havde  været  genstand  for 
i  sit  hjem.  Sakristanen  Egvin  kunde  imidlertid  ikke  finde  ro, 
før  han  fik  den  dyrebare  skat  ført  tilbage  til  klosteret,  og  han 
skaffede  sig  derfor  optagelse  i  det  danske  broderskab.  Efter 
også  her  at  være  bleven  sakristan,  udfører  han  derpå  sit  fore- 
havende: gennem  en  åbning  i  skrinets  bund  tager  han  ved 
nattetid,  da  han  har  fået  hævd  på  at  være  ene  i  kirken,  alle 
de    hellige    ben    ud    for    at    nedlægge    dem    i    en    tre   fod    lang 

kasse.  Denne  sendes  så  til  England,  munken  følger  efter,  og 
de  genvundne  relikvier  beviser  deres  ægthed  ved  jertegn.  Det 
danske  skrin  var  tomt. 

Matthæus  afhjemler  sin  fortælling  med  en  hel  række  vidner, 
for  hvilke  det  er  fælles,  at  de  ved  fødsel  eller  opdragelse  til- 
hører St.  Albans  „pagus",  ligesom  de  for  det  meste  siges  at 
have  været  i  Danmark,  i  de  danske  kongers  tjeneste.  Der  er 
Odo,  som  var  kongens  skatmester  og  pengemægler;  endvidere 
Nikolaus  de  Sancto  Albano,  der  i  30  år  var  kong  Valdemars 
møntmester  og  senere  havde  den  samme  stilling  hos  kongen 
af  England.  Endelig  denne  Nikolaus's  fader  ved  navn  Jo- 
hannes de  St.  A.,  en  berømt  guldsmed,  der  lavede  et  „ydre 
skrin"  til  den  hellige  Alban  i  sin  fødeby.  Tilsidst  nævnes 
endnu  et  par,  om  hvilke  det  dog  ikke  siges,  at  de  har  været 
i  Danmark  ^ 

Disse  hjemmelsmænd  fører  os  tilhage  til  det  12.  århun- 
drede; Johannes  guldsmed  udførte  sit  arbejde  i  St.  Alban  i 
tiden  mellem  1166  —  83  ■.  Men  vi  kan  endnu  forfølge  fortæl- 
lingen langt  længere,  lige  til  århundredets  første  halvdel. 

Som  det  nemlig  fremgår  af  indledningen  til  klosterkrøni- 
ken, havde  Matthæus  en  ældre  kilde  for  sig,  en  såkaldet  „ro- 
tulus  antiqvus",  der  fortalte  om  abbederne,  som  det  synes  til 
Radulfs  død,  1151;  forfatteren  påberåber  sig  i  anledning  af 
st.  Albans  translation  1129  øjenvidners  udsagn'.  I  denne 
ældre  krønike  finder  vi  nu  alt  ligeledes  det  dobbelte  helgenran 
omtalt,  en  omstændighed,  hvis  betydning  fuldstændig  er  und- 
gået Dr.  Petersens  opmærksomhed. 

Det  prægtige  skrin,  i  hvilket  st.  Alban  blev  nedlagt  1129, 
var   nemlig    udført    af  guldsmeden   Anketel,    som   begyndte   på 


'  Gesta  abbatuni  monasterii  S.  Alb;ini,  ed.   H.  Th.  Riley,  I   12—19. 

2  Smst.  s.  189. 

■'  Smst.  p.  XIV,  s.  87:  prout  ab  eis,  qvi  interfueruut,  accepi.  Udgiveren  har 
ikke  anstillet  nogen  nærmere  undersøgelse  af  denne  kildes  slutningsgrænse  (begyndelsen 
faldt  sammen  med  den  af  M.  redigerede,  se  s.  3,  anm.  2),  men  den  fremgår  tydeligt 
af  den  efter  år  1151  (s  110)  indtrædende  usikkerhed  (s.  112  sættes  Hadrian  som  munk 
ind  på  et  alt  for  sent  lidspunkt;  s  120  ligeledes  Godfreds  valg  i  Croyland  m.  m.). 
Der  er  dog  foretaget  indskud  af  andre  kilder  i  denne  ældste  rotulus. 


268  HELGENSKRINENE  I  ST.  KNUDS  KIRKE. 

det  i  året  1123.  Han  var  da  munk  i  selve  klosteret  og  følte 
sig  stærkt  knyttet  til  det,  ligesom  også  st.  Alban  påskønnede 
hans  nidkærhed  ved  at  åbenbare  sig  for  ham;  men  før  den 
tid  havde  han  som  lægmand  været  i  Danmark  i  syv  år,  som 
kongens  møntmester,  guldsmed  og  pengemægler,  kaldet  hertil 
for  at  udfore  en  bestemt  bestilling  (ad  regis  Dan.  mandatum 
et  supplicationem,  ad  qvippiam  operis  eideni  faciendum).  Dette 
ophold  falder  altså  i  begyndelsen  af  det  12.  århundrede,  om 
ikke  før. 

Denne  mand  var  det  nu,  som  for  forfatteren  til  rotulus 
antiqvus  var  hjemmelsmand  for  historien  om  det  dobbelte 
helgenran : 

„De  ejus  fida  relatione  et  certa  affirmatione  didicimus,  qvod  se- 
cundum  Danorum  libros  historiales,  qvos  chronica  dicimus,  tempore 
Wlnothi,  abbatis  hujus  eccle.siæ,  cum  Danorum  rabies  omnia  obstantia 
feraliter  obrueret.  qvidam  eorundem  ossa  beati  Albani  rapuerunt,  et 
rapta  qvasi  prædam  pretiosissimam  In  partes  suas  detulerunt,  et  in 
feretro,  ad  hoc  facto,  reposuernnt.  Sed  qvaliter  reportarentur  in  hi- 
storia  ejusdem  abbatis  præscribitur." 

Denne  tilbagevisning  går  selvfølgelig  ikke  på  Matthæus's 
fortælling,  men  på  den  ældre  beretning,  der  endnu  er  bevaret 
ved  siden  af  den  udførligere,  som  Matthæus  har  indskudt,  og 
som  afbryder  den  naturlige  sammenhæng  ved  at  gentage  de 
nævnte  hovedtræk.  Den  ældre  redaktion,  som  i  udgaven  til- 
dels må  søges  i  anmærkningen  under  siden,  efter  et  ældre 
håndskrift,   har  til  fortællingen  om  rovet  føjet  følgende: 

„Sed  qvia  non  placuit  sancto  ibi  commorari,  sed  potius  iihi  san- 
gvinem  pro  Christo  fudit,  per  industriani  et  cautelam  cujusdam  monachi, 
nomine  Egwinum,  suaia  proeviravit  repatriationem."     (S.  84  f.   12.) 

Det  vil  let  sés,  i  hvilken  grad  al  denne  hjemmel  for  for- 
tællingens sandhed  umuliggør  den  af  Dr.  P.  foreslåede  fortolk- 
ning af  den.  Det  kan  måske  siges,  at  man  efter  1200,  eller 
hen  ad  1200,  kan  Hytte  begivenheder  fra  900  ned  til  1100, 
men  når  det  skal   gøres  af  en  mand,    der  opholder  sig  i  Dan- 

mark,  medens  den  slægt  lever,  som  skulde  have  oplevet  be- 
givenheden, bliver  det  umuligt.  Dr.  P.  gætter  endog  på,  at 
det  netop  var  Anketel,  som  udførte  arbejdet  ved  st.  Knuds 
skrin  (før  1101),  hvad  der  ingenlunde  er  usandsynligt.  Men 
så  har  han  altså  i  „danske  krøniker"  fundet  fortællingen  om 
et  helgenran,  som  var  bleven  udført  umiddelbart  før  hans  op- 
hold her  (efter  1086),  og  hvis  spor  (hullet)  han  havde  for  øje, 
og  han  har  givet  det  en  håndgribelig  falsk  form  og  udstræk- 
ning. Selv  om  vi  nu  vilde  sætte  de  „danske  kroniker"  på 
genfortællerens  regning,  og  selv  om  vi  vilde  antage,  at  Anketel 
havde  været  her  så  sent  som  muligt,  henimod  1123,  så  bliver 
dog  usandsynligheden,  ja  umuligheden  af  en  henførelse  af  den 
af  ham  fortalte  begivenhed  til  den  foregående  slægtalder  lige 
i  øjne  faldende.  Intet  kunde  nemlig  have  været  den  dalevende 
slægt  i  klosteret  kærere  end  en  tildragelse  som  denne.  Det 
gjaldt  om  for  enhver  pris  at  imødegå  og  tilintetgøre  Elys  på- 
stand på  at  eje  den  hellige  Alban,  og  ved  translationen  1129 
fandt  der  derfor  et  højtideligt  eftersyn  af  de  hellige  levninger 
sted.  Striden  var  i  højeste  grad  brændende,  endog  Anketel 
og  hans  medhjælper  Salomon  fra  Ely  kom  op  at  skændes  om, 
hvor  den  rette  relikvie  var,  medens  de  sad  og  arbejdede  på 
skrinet.  St.  Alban  åbenbarede  sig  derefter  for  sin  forkæmper 
Anketel.  Det  hed  sig  i  Ely,  at  abbeden  Fredrik  af  St.  Alban, 
som  1077  forlod  klosteret  for  at  søge  et  tilflugtsted  i  Ely,  ved 
denne  lejlighed  skulde  have  taget  den  nationale  helligdom  med 
sig,  medens  man  i  St.  Alban  påstod,  at  al  tale  om  dens  flyt- 
ning til  Ely  var  opstået  af  en  begivenhed  1044  —  45  S  da  man 
af  frygt  for  den  dansk-norske  konge  Magnus's  påtænkte  hærtog 
havde  sendt  et  skrin  til  opbevaring  i  det  formentlig  sikrere 
beliggende  Ely.  I  dette  skrin  troede  man  her  at  eje  st.  Alban 
og  holdt  det  derfor  senere  tilbage,  medens  munkene  i  St. 
Alban    påstod,    at   de   havde    beholdt   den   rette  helgen  og  ind- 


'  Gesta  abbatum,  s.  34.  Fortællingen  er  urigtig  gengivet  af  Dr.  P.  (s.  3881:  der 
er  ikke  tale  om  en  „anfører",  som  drukner  i  England,  men  om  den  bekendte  danske 
konge  (rex  Dan.),  som  druknede  i  Sundet,  før  han  nåede  at  gå  til  England. 

muret  ham  i  kirken.  Hvad  der  i  denne  sag  var  sandhed,  kan 
nu  selvfølgeHg  ikke  afgøres;  kun  synes  det  rimehgt,  at  der 
er  en  sammenhæng  imellem  hvad  Matthæus  fortæller  ved  1250, 
at  man  1044  bl.  a.  sendte  den  hellige  Amfibalus's  kappe  til 
Ely,  —  og  hvad  der  skete  1314,  da  man  ved  et  eftersyn  af 
Albanskrinet  her  fandt  netop  en  sådan  gammel  kappe'. 

Hvorom  alting  er,  så  var  striden  mellem  de  to  klostre 
1129  i  fuld  gang.  Hvad  kunde  da  have  været  hedre  istand 
til  én  gang  for  alle  at  afvæbne  Ely  end  den  sandfærdige  for- 
tælling om  de  hellige  bens  vandring  til  Danmark  og  tilbage? 
Selv  om  man  skulde  have  indrømmet,  at  st.  Albans  levninger 
havde  været  i  Ely,  hvorfra  Dr.  P.  vil  at  kong  Knud  havde 
ført  dem,  så  gjorde  det  jo  intet,  eller  det  blev  dobbelt  af- 
gørende, når  det  kunde  eftervises,  at  de  nu  var  kommen  til- 
bage til  deres  rette  hjem.  Egvin  kunde  jo  endnu  være  i  live,, 
eller  i  alle  tilfælde  måtte  mange  leve,  som  havde  kendt  ham 
og  oplevet  hans  tilbagekomst.  —  Men  1129,  da  Anketel,  der 
var  hjemmelsmand  for  fortællingen  om  helgenranet,  var  til- 
stede, forlyder  der  ikke  et  ord  om  ham;  ranet  sættes  200  år 
tilbage  i  tiden.  Og  så  kommer  endelig  den  store  vanskelighed, 
at  traditionen  lader  vikingerne  tage  helligdommen  i  St.  Alban, 
medens  Knud   1070  hærger  Ely.- 

Vil  vi  så  tage  det  andet  hovedpunkt  i  Dr.  Petersens  be- 
visførelse, det  i  skrinet  forefundne  hul,  så  ser  jo  enhver, 
hvilke  vanskeligheder  denne  fortolkning  har.  Lad  os  tænke 
os,  at  Egvin  levede  ved  år  1100  og  udførte,  hvad  Dr.  P.  til- 
tror ham.  Stærk  i  troen  på  sin  helgen  beslutter  han  at  sætte 
sit  liv  ind  på  at  føre  ham  tilbage  til  sit  kloster.  Han  går 
til  Danmark,    optages    i    st.  Knuds   kloster,    blandt    sine    lands- 


'  Gesta  abbatum,  s.  35:  qveindam  panniculuni  villosum,  qvi  gallice  villuse  dici- 
lur  .  .  .  abbas  .  .  .  fecit  tran.sportari.     Thomas  Walsinghani,  Hist.  Anglicana,  I  138. 

2  Dr.  P.  lægger  vægt  på,  at  det  skal  forholde  sig  således.  .Sagen  har  vistnok 
kun  ringe  betydning,  men  den  hænger  neppe  således  sammen.  Mindetavlen  siger 
nemlig  om  10S6,  at  st.  Alban  var  lort  til  Danmark  „paiilo  ante^  det  givne  tidspunkt. 
Man  gættede  derfor  tidligere  på  et  tog  1085,  men  det  er  uhistorisk;  1070  levede  endnu 
haus  fader,  og  16  år  er  i  en  yngre  mands  liv  intet  paulum. 

mænd,  de  engelske  Benediktinere,  som  det  lykkes  ham  at 
skuffe  m.  h.  t.  sin  oprindelse  og  sit  formål.  Så  står  han 
endelig  ved  målet;  med  fare  for  sit  liv,  efter  åringers  opofrelse 
og  hykleri  er  han  ene  med  den  attråede  helgen.  Så  skærer 
han  et  hul  i  skrinet  for  at  tage  sit  bytte;  men  ak,  hullet 
bliver  for  lille,  kun  tre  tommer  på  den  længste  led,  og  han 
må  nøjes  med  at  tage  nogle  ribben  og  mindre  hvirvler;  hovedet 
og  de  store  knokler  bliver  liggende.  Hans  livs  mål  er  forfejlet; 
han  har  gjort  sig  til  tyv  og  meneder  for  sin  sag,  han  har 
vovet  sit  liv;  men  sin  hensigt  forfejlede  han,  fordi  hullet  blev 
alt  for  lille.  —  Ikke  des  mindre  var  man  enig  om  det  i  Dan- 
mark og  England,  at  han  havde  tømt  skrinet;  1129,  mindre 
end  en  menneskealder  efter,  findes  det  hele  skelet  i  St.  Alban, 
og  talrige  hjemmelsmænd  forsikrede,  at  de  i  Danmark  havde 
hørt  og  set  i  skrifter,  at  skrinet  i  Odense  var  tomt.  Hullet 
havde  man  ikke  havt  mod  til  at  lukke.  —  Fra  hvilken  side 
skal  man  se  hele  denne  sag  for  at  få  mening  i  den?  Jeg  har 
ikke  kunnet  finde  den. 

Vender  vi  herefter  tilbage  til  klostertraditionen  i  St.  Alban, 
så  møder  vi  alt  i  den  ældste  rotulus  den  bestemte  påstand, 
at  det  dobbelte  helgenran  fandt  sted  under  den  fjerde  abbed, 
Ulnoth.  Når  han  levede,  opgives  ikke  i  selve  krøniken,  kun 
siges  der,  at  den  første  abbed  døde  796,  medens  den  13.  til- 
trådte 1064.  Om  Ulnoth  haves  der  iøvrigt  den  bestemte  op- 
givelse, at  han  efter  i  sin  første  tid  at  have  udmærket  sig  i 
sit  embed,  forfaldt  til  alskens  overdådighed,  indtil  han  i  sit 
11.  år  fik  et  slagtilfælde,  hvorefter  han  omvendte  sig  og  endte 
sit  liv  i  stor  hellighed.  Det  må  herved  vel  erindres,  at  vi  i 
England  er  midt  inde  i  den  historiske  tid,  når  talen  er  om 
vikingetiden,  og  at  det  mørke,  som  samtidig  hviler  over  Nor- 
den, her  slet  ikke  vedkommer  os.  Der  synes  da  heller  ikke 
at  kunne  være  noget  til  hinder  for  at  henføre  helgenranet  til 
den  tid,  klostertraditionen  vil.  Af  de  vikinger,  som  hærgede 
England  865 — 78,  var  alt  adskillige  kristne,  men  endnu  mere 
var  det   tilfældet   med   dem,    som   optrådte,    især  i  Merkia,    fra 

året  904  af.  Og  til  denne  sidste  periode  henfører  krøni- 
kens randbemærkning  Ulnoth,  ved  at  nævne  kong  Æthelstan 
(924 — 41)  ud  for  hans  navn.  At  nu  helhgdommene  bortfortes 
til  Odense,  fortæller  først  Matthæus;  den  ældre  kilde  nævner 
kun  Danmark  og  det  altså  i  overensstemmelse  med  Anketels 
vidnesbyrd,  hvis  formentlig  rette  indhold  vi  strax  skal  komme 
tilbage  til.  Klostertraditionen,  der  jo  er  aldeles  uafhængig  af 
enhver  dansk  kilde,  har  uden  al  tvivl  kun  sagt,  som  den 
ældste  beretning  først  fortæller  det:  „ossa  —  in  suam  regio- 
nem  detulerunt",  og  vi  må  herved  tænke  på  det  område  i 
England,  på  hvilket  de  Danske  rådede  og  havde  både  kirker 
og  klostre'. 

Alle  de  mænd,  krøniken  nævner  som  hjemmel  for  sine 
beretninger,  er  personlig  knyttede  til  St.  Alban;  derfra  havde 
de  traditionen  om  helgenranet  under  abbed  Ulnoth.  Men  de 
fleste  af  dem  havde  tillige  været  i  Danmark  og  noget  må  de 
dog  vel  have  bragt  med  sig  hjem  derfra.  At  dette  er  så, 
fremgår  uimodsigeligt  af  beretningen  om,  at  benenes  optagelse 
og  fremvisning  1129  havde  sin  grund  i  den  påstand,  som  blev 
fremsat  dels  af  et  broderskab  i  Danmark,  dels  af  klosteret  i 
Ely,  at  man  der  ejede  enten  hele  den  helliges  legeme  eller 
dog  en  del  af  det.  For  at  slå  denne  tale  til  jorden  åbnedes 
skrinet  i  mange  menneskers  overværelse  og  det  dobbelte  bevis 
blev  lykkelig  præsteret:  alle  benene  var  tilstede  (på  venstre 
skulderblad  nær,  som  Knud  den  store  havde  givet  bort),  og 
identiteten  fremgik  af  et  guldbånd,  som  fandtes  omkring  mar- 
tyrens hoved  (s.  85.  87). 

Elys  påstand  er  vel  bekendt,  den  går  ud  på,  at  den  hele 
Alban  var  kommen  dertil  og  endnu  fandtes  der.  Den  anden 
påstand,  at  man  ejede  en  del  af  ham,  må  vel  altså  sigte  til 
det  danske  kloster  og  derom  måtte  jo  Anketel  vide  besked. 
Når  han  ikke  des  mindre  udtrykkelig  påberåbes  som  hjemmel 
for,    at    den    hellige  Alban    havde    været   i   Danmark,    men  var 


'  Joh.  bteenstrup,  Normannerne,  II  96  ft'.     III  33  ff. 

hentet  tilbage  derfra,  så  synes  der  ikke  at  kunne  være  nogen 
anden  mening  deri,  end  at  han  har  vidnet,  at  man  i  Danmark 
ikke  kendte  nogen  påstand  på  at  eje  st.  Alban  „ex  integro". 
Og  andet  kan  hjemmelsmændene  fra  en  senere  tid  ej  heller 
have  vidnet. 

Fra  Albani  klosters  standpunkt  var  imidlertid  dette  rent 
negative  vidnesbyrd  af  ikke  ringe  vægt.  Traditionen  om  helgen- 
ranet havde  man  nu  engang;  man  var  vel  end  ikke  herre  over 
rygtet  derom,  så  det  kunde  undertrykkes,  begivenheden  i  vi- 
kingetiden har  rimeligvis  været  notorisk  for  alle.  Det  gjaldt 
da  først  og  fremst  om  at  få  konstateret,  at  også  tilbageførelsen, 
om  hvilken  der  rimeligvis  var  mere  delte  meninger,  var  et 
faktum,  og  man  måtte  kun  kende  klosterlogikken  dårlig,  om 
ikke  det  faktum,  at  der  i  Danmark  ingen  st.  Alban  var,  af  de 
velstemte  skulde  blive  taget  for  fuldt  bevis  for  kontraranets 
historiske  sandhed.  Vist  er  det  i  alle  tilfælde,  at  de  påbe- 
råbte hjemmelsmænd,  som  havde  færdedes  i  Danmark  i  mange 
år,  vilde  have  aflagt  et  vitterlig  falsk  vidnesbyrd,  om  der  under 
deres  ophold  her  havde  været  et  Albanskrin  i  Odense  med  en 
foregiven  hel  Alban. 

Hvad  klosterkrønikens  senere  fortsætter,  Thomas  Walsing- 
hani,  fortæller  fra  året  1405,  stadfæster  dette  tilfulde.  I  det 
nævnte  år  kom  en  sendefærd  fra  den  nordiske  konge  Erik  til 
England  for  at  ^  fri  til  kongedatteren  Filippa;  i  spidsen  stod 
biskop  Eystein  Aslaksøn  fra  Oslo.  Krønikeskriveren  roser 
hans  lærdom  og  fortæller,  at  han  prædikede  på  latin  for  de 
lærde  i  London.  Med  ham  selv  talte  han  gentagne  gange  om 
hans  helgen,  hvis  historie  han  var  nøje  bekendt  med;  som 
nærmeste  grund  hertil  nævnte  han,  at  st.  Alban,  eller,  som 
munken  siger,  „vor  helgen",  også  holdtes  i  ære  i  Danmark 
{eo  qvod  in  D.  martyr  noster  celebris  habeatur)^    Eystein  var 


'  Th.  Walsingham,  Hist.  Angl.,  II  271.  Gesta  abbatum  monast.  S.  Albani,  ed. 
Riley,  II  412:  episcopus  .  .  .  raecum  diu  contulit  de  s.  Albano,  cujus  historiam  perop- 
tinie  novit.  Om  Eystein  se  Munch,  Norske  folks  hist.,  2.  hovedafdel.  U  141  f.  Erke- 
biskop  af  Oslo  var  han  dog  ikke  (Dr.  P.  s.  372). 

A.  D.Jørgensen:  Afhandl.   II.  lo 

dengang  en  ældre  mand;  han  var  som  bekendt  af  en  stor  og 
rig  slægt  på  Vesterfold  og  havde  indlagt  sig  store  fortjenester 
af  sit  bispedømme,  ligesom  han  i  mange  år  hørte  til  de  mest 
indflydelsesrige  mænd  i  Norden;  Danmark,  som  hans  fædreland 
havde  været  så  nær  knyttet  til  i  hans  tid,  og  som  bredte  sig 
lige  foran  hans  stift,  kendte  han  selvfølgelig  nøje.  Således 
kendte  han  også  Albans  historie,  fordi  denne  helgen  holdtes  i 
ære  i  Danmark.  Men  Thomas  siger  ikke  et  ord  om.  at  det 
forundrede  ham  at  høre,  at  denne  helgen  hvilede  i  et  engelsk 
kloster,  at  han  deraf  drog  slutninger  m.  h.  t.  en  Alban  i 
Odense  eller  rejste  tvivl  om,  at  samme  martyr  var  „vor  mar- 
tyr" for  den  engelske  munk.  Eller  af  hvilken  grund  skulde 
denne  have  fortiet  en  ytring  i  denne  retning?  Var  det  så,  at 
man  i  Danmark  påstod  at  have  en  hellig  Alban  —  og  i  så 
tilfælde  måtte  vel  Eystein,  der  havde  tilegnet  sig  hans  historie, 
vide  det  — ,  mon  Thomas  Walsingham  da  ikke  vilde  have 
benyttet  lejligheden  til  at  polemisere  derimod?  Han  kendte  jo 
beretningerne  fra  Matthæus,  de  var  optagne  i  hans  egen  kro- 
nike; —  men  han  fik  samme  vidnesbyrd  af  Eystein,  som  hans 
forgængere  havde  fået  af  deres  hjemmelsmænd:  i  Danmark  er 
der  ingen  Alban. 


Vi  vender  os  derpå  til  de  danske  kilder  om  st.  Alhmi, 
Hvad  der  i  disse  er  fremdraget  af  udtryk,  som  formentlig 
skulde  tale  for,  at  der  i  Odense  fandtes  et  helt  skelet  af  den 
engelske  helgen,  indskrænker  sig  i  virkeligheden  til  de  to 
ældste  efterretningers  omtale  og  Knud  Prebislavs'  af  Dr.  P. 
stærkt  fremhævede  brev  af  1183. 

De  ældste  beretninger  om  tildragelsen  1086  er.  som  vi 
senere  vil  komme  tilbage  til,  den  på  flere  forskellige  måder 
opbevarede  mindetavle-indskrift,  bl.  a.  indskudt  i  Ælnoths  text 
som  kap.  29,  samt  det  før  1101  affattede  mindeskrift.  Begge 
steder  siges  kong  Knud  at  have  ført  eller  ladet  føre  st.  Alban 

fra  England  til  Odense  ^  Knud  Prebislavs'  son  giver  end- 
videre gaver  i  jordegods  på  Als  til  den  kirke,  som  er  helliget 
Gud  og  hans  helgene.  Knud  og  Alban.  ..der  hviler  i  samme 
kirke"  -. 

Men  intet  af  disse  udtryk  beviser  noget  m.  h.  t.  reli- 
kviernes omfanff.  Den  hele  helgendyrkelse  og  relikvietro  vilde 
være  meningslos,  dersom  dens  genstand  havde  været  den  ud- 
vortes håndgribelige  levning;  tanken  er  jo  den.  at  levningen 
er  et  pant  på  den  hellige  mart^TS  nærværelse  og  evne  til  at 
gå  i  forbøn  for  de  henfaldende.  Om  enkelte  i  menigheden  eller 
flertallet  af  denne  til  sine  tider  har  tillagt  selve  benet  en 
iboende  mirakelkraft,  er  et  andet  spørgsmål;  men  den  kriste- 
lige kirke  har  aldrig  vedkendt  sig  andet  end  et  åndeligt  for- 
hold til  helgener  som  til  Gud.  Fra  forst  af  var  det  derfor 
forbudt  at  dele  martyrens  legeme;  troen  på  ..legemets  opstan- 
delse" forudsatte,  at  relikvierne  engang  igen  skulde  blive  bolig 
for  den  salige  ånd  og  derfor  bestandig  burde  holdes  sammen. 
Dette  gik  imidlertid  i  glemme  og  den  nødvendige  følge  heraf 
var.  at  helgenen  tænktes  nærværende,  om  end  i  ulige  grad, 
overalt  hvor  der  fandtes  levninger  af  ham.  og  det  ikke  blot 
af  hans  legeme,  men  også  af  hans  klæder,  det  redskab,  han 
var  pint  til  døde  med,  osv.  Når  derfor  kong  Knud  får  en 
Alba  n-relikvie  fra  England,  så  får  han  selve  st.  Alban  til  sin 
kirke,  og  så  hviler  st.  Alban  i  den  på  samme  måde  som  st. 
Knud.  af  hvis  legeme  jo  også  mange  smådele  spredtes  omkring 
til  andre  kirker.  Indirekte  fremgår  denne  opfattelse  af  de  ud- 
trykkelige forsikringer,  som  så  ofte  forekommer,  om,  at  man 
har  liele  legemet.  Således  siger  skriftet  ..De  profectione  Da- 
norum  in  terram  sanctam"  om  Bergen:  ..ihi  sancta  Sunnif  toto 
corpore  in  ecclesia   cathedrali    exaltata  qviescit"    (Ser.  V  353); 


'  Ser.  HI  321:  (K.l  cupiens  consortium  martyris  Albani,  et  per  ipsum  de  parti- 
bus Anglorum  hue  reveeti  P.  372:  in  basilica  st.  Alb.  m..  per  eum  paulo  ante  de 
Anglia  in  Daciam  transvecti. 

2  Thorkelin  I  272:  Deo  sanctisqve  ejus  martiribus  K.  et  A.,  qvorum  reliqviæ  in 
eadeni  ecclesia  reqviescunt,  .  .  .  duos  mansos  in  Tandislet  .  .  .  contuli.  —  [Senere  Til- 
fpjelse:]  Jvfr.  Kirkebist.  saml.  4    r   I  256. 

den  engelske  Albankrønike  skelner,  som  vi  har  >et,  mellem 
påstanden  på  „corpus  ex  integro'"  og  ..pars  corporis",  og  i 
Roskilde  siges  der  om  kong  Osvald:  „cujus  corpus  apud  nos 
integraliter"  (Ser.  III  610).  De  i  ovenstående  kilder  brugte 
udtryk  kan  altså  intet  selv  bevise,  men  må  nærmere  støttes 
af  andre,  mere  direkte  vidnesbyrd. 

Men  hvorledes  står  det  nu  i  den  henseende  til  i  vore 
middelalderskilder?  Det  ældste  pålidelige  vidne  er  Ælnoth,  der, 
som  jeg  andensteds  har  eftervist,  må  antages  ved  1098  at 
være  kommen  til  Danmark,  medens  han  skrev  sin  historie  24 
år  efter.  Han  stammede  fra  Canterbury  og  blev  rimeligvis 
overladt  kong  Erik  af  erkebiskop  Anselmus,  med  hvem  han 
traf  sammen  i  Italien  ^.  Ælnoth  fortæller  intet  om  st.  Albans 
komme  til  Odense,  men  beretter  derimod,  at  hin  dag,  da  kong 
Knud  fandt  sin  dod  i  hans  kirke,  slog  en  nedfaldende  planke 
så  hårdt  til  alteret,  at  både  korset  og  de  to  helgengemmer 
(capsulæ),  i  hvilke  Alban  og  Osvald  lå,  faldt  på  gulvet.  Denne 
beretning  forbigår,  mærkeligt  nok.  Dr.  P.  med  fuldstændig  tavs- 
hed", og  dog  er  den  af  stor  betydning.  Vi  ser  heraf  to  ting: 
for  det  første,  at  Alban  lå  i  en  capsula,  som  stod  usikkert  på 
alteret  i  en  lille  kirke,  sammen  med  en  anden  capsula  og 
hvad  der  ellers  havde  sin  plads  på  dette  sted:  for  det  andet, 
at  modsvarende  til  hans  capsula  stod  st.  Osvalds,  om  hvis 
ubetydelighed  der  neppe  kan  være  tvivl,  siden  den  aldrig  senere 
nævnes  og  vel  altså  ved  denne  lejlighed  er  bleven  borte. 

Men  der  haves  desuden  et  andet  betydningsfuldt  vidnes- 
byrd om,   hvor   lidt    st.  Alban  i  Odense   i  virkeligheden  betod. 


'  Den  nordiske  kirkes  grundlæggelse,  s.  879. 

-  M.  h.  t.  enkelthederne  heri  er  jeg  senere  bleven  opmærksom  på,  at  hr.  Bur- 
man  Becker  i  sin  indledning  til  værket  om  helgenskrinene  s.  XVIII  nævner  _Historia 
niartyrizationis  •  (Ser.  III  3-23)  som  en  selvstændig  kilde;  den  er  kun  et  uddrag  af  Æl- 
noth, sandsynligvis  forfattet  af  Peder  Olsen  iDen  nordiske  kirke,  s.  879,  anm.  II.  End- 
videre kan  bemærkes,  at  når  B.  B.  s.  VII  foretrækker  udtrykket  „vergente"'  for  .ruente" 
(poste  ad  ima),  så  må  det  ikke  overses,  at  det  håndskrift,  som  har  denne  læsemåde, 
forud  har  sagt.  hvad  det  andet  udelader:  gladiis  et  securibus  postibus  secaudis  et 
diruendis  insistunt  (Ser.  III  368).  I  Roskilde  og  Lund  gjorde  man  i  øvrigt  den  af 
Ælnoth  nævnte  capsula  for  versemålets  skyld  til  en  arca  (Ser.  III  4<)9.  419 1. 

Som  den  engelske  martyrs  festdag  holdtes  den  22.  Juni,  men 
den  danske  kirke  kaldte  den  21.  for  st.  Albans  dag,  og  dette 
var  til  ære  for  st.  Alban  i  Mainz.  Dr.  P.  har  opstillet  den 
mærkelige  påstand,  at  kalendariet  fra  Lund  skulde  vise,  at 
man  i  Danmark  holdt  den  engelske  helgens  højtid  på  den 
tyskes  mindedag,  men  dette  er  uden  al  føje.  Under  21.  Juni 
siges  ligefrem:  „ipso  die  festivitas  st.  Albani  martyris",  og 
således  findes  det  endnu  den  dag  idag  i  universitetets  almanak. 
Under  22.  Juni  fortæller  derimod  kalendariet,  at  på  den  dag 
er  det  „i  England"  den  Albans  fest,  som  i  Diokletians  tid 
henrettedes  i  Verulam.  På  samme  måde  fortælles  der  i  dette 
kalendarium  ved  hver  dag,  hvad  man  har  kunnet  overkomme 
af  helgenhistorier  alle  vegne  fra.  Der  er  ingen  anden  „tilknyt- 
ning" heri  end  den  tilfældige,  at  den  ene  dag  følger  umiddel- 
bart efter  den  anden. 

St.  Alban  var  ej  heller  ubekendt  i  Lund,  tværtimod.  Da 
domkirken  indviedes  1145,  var  foruden  Lavrentii  højalter  også 
det  højre  hovedalter  færdigt,  og  det  indviedes  af  biskop  Gisle 
til  ære  for  de  hellige  mænd  Vincentius  og  Albanus,  hvis  lev- 
ninger nedlagdes  i  det  (Ser.  III  456).  At  man  herved  tænkte 
på  st.  Alban  af  Mainz,  ligesom  Vincentius  var  fra  Frankrig 
(staden  Embrun),  kan  der  ingen  tvivl  være  om,  siden  man  op- 
nævnte  den  21.  Juni  efter  ham. 

Og  på  samme  måde  forholdt  det  sig  i  Odense.  At  også 
her  den  21.  Juni  kaldtes  st.  Albansdag,  fremgår  af  dronning 
Kristines  regnskabsbøger,  i  hvilke  der  ved  år  1504  forekommer 
en  udgift  i  Odense:  „die  Albani  .  .  .  som  var  feria  sexta  post 
Botulphi",  d.  e.  fredag  d.  21.  Juni  (II  fol.  20).  Den  følgende 
dag  kaldes  her  som  andensteds   „de   10,000  martyrers  dag". 

Det  viser  sig  da  heraf,  at  st.  Alban  af  Mainz  var  be- 
kendt her  i  landet  forud  for  hans  engelske  navne,  et  forhold, 
som  ikke  kan  undre  os  efter  hele  vor  stilling  til  den  tyske 
kirke  og  særlig  den  for  hin  tid  fuldt  bekendte  omstændighed, 
at  den  første  danske  konge  var  døbt  i  hans  gravkirke. 

Det    mærkelige    er    imidlertid    dette,    at   overførelsen  af  de 

engelske  relikvier  i  Knud  den  helliges  tid  slet  ikke  påvirker 
dette  forhold.  Det  kunde  ikke  være  af  uvidenhed;  thi  de 
munke,  som  særlig  var  henviste  til  hans  kirke,  kom  hertil  fra 
Eovesham  i  England,  med  hvilket  kloster  de  i  mange  tider 
efter  stod  i  den  nærmeste  forbindelse.  Vilde  det  da  ikke  have 
været  urimeligt,  om  de  havde  indladt  sig  på  fremdeles  at  holde 
den  hellige  Alban  i  ære  på  en  fejlagtig  dag,  dersom  de  havde 
været  så  lykkelige  at  eje  denne  deres  fædrelands  protomartyr 
„ex  integro"? 

Anderledes  forholdt  det  sig,  når  disse  relikvier  kun  fandtes 
i  forholdsvis  ringe  mængde,  ubetydelige  i  forhold  til  stiftelsens 
hovedhelgen  st.  Knud.  De  gik  da  ind  under  den  tidligere 
kendte  helgen  og  der  var  ingen  tilstrækkelig  føje  for  de  senere 
indkomne  munke  til  at  forandre  dette,  eller  for  klerkene  til  at 
tage  en  fordring  herpå  til  følge. 

Vi  finder  det  selvsamme  forhold  på  et  andet  sted,  i  Namur 
i  Belgien.  I  den  engelske  St.  Albanskrønike  fortælles,  at  der 
1129  manglede  et  eneste  ben  i  helligdommen,  nemlig  det 
venstre  skulderblad,  en  omstændighed,  som  ingen  dengang 
kunde  forklare.  Men  nogle  år  efter  kom  et  par  mænd  til 
klosteret  fra  Namur  for  at  søge  underretning  om  st.  Alban,  til 
hvem  en  kirke  hos  dem  var  indviet.  De  fortalte  ved  denne 
lejlighed,  at  Knud  den  store  på  vejen  til  Rom  (1027)  havde 
besøgt  deres  greve  og,  da  han  drog  tilbage,  havde  medtaget 
hans  søn  til  opfostring  i  England;  senere  var  han  rejst  hjem 
med  en  gave  fra  kongen:  st.  Albans  skulderblad,  til  hvis  ære 
han  da  havde  bygget  en  kirke.  Efter  en  anden  fortælhng 
havde  grev  Albert  i  biskop  Reginald  af  Liittichs  tid  (1025  — 
36)  opført  et  Albans-koUegium  og  hertil  fået  en  relikvie  af 
hans  hoved;  men  denne  skulde  være  fra  Mainz.  Der  er  endog 
opbevaret  et  brev,  med  hvilket  denne  oversendes  til  en  alle- 
rede existerende  Albansstiftelse  ^  Begge  fortællinger  synes  så 
vel  afhjemlede,  at  man   i  alle  tilfælde   er  berettiget  til  at  sige, 


'  Gesta  abbati'm  St.  Alb.   I  88.     Arta  Sauctoriim,  Juni  IV,  Hi.  164  („Nauinucia- 
forklare.s  her  som  IS'atuurj. 

at  kirken  i  Namur  satte  pris  på  at  stå  i  forhold  til  begge 
Albaner  og  have  relikvier  af  dem  begge.  På  samme  måde 
må  det  vel  nærmest  forklares,  at  Knud  den  hellige  søgte  at 
skaffe  sig  en  levning  af  st.  Alban,  der  var  så  bekendt  her  i 
landet,  og  han  kan  for  så  vidt  have  fået  den  enten  ved  køb 
eller  gave,  eller,  som  Dr.  P.  foretrækker,  som  krigsbytte. 
Rimeligvis  hidrørte  Osvaldlevningen  fra  samme  tid  og  lejlighed 
og  det  er  da  ret  mærkeligt,  at  både  frue  kirke  og  gråbrødre- 
klosteret  i  København  ejede  levninger  af  de  samme  to  helgener, 
medens  Roskilde  domkirke,  som  forhen  anført,  påstod  at  have 
hele  st.  Osvalds  legemet  Det  er  ligeledes  bekendt,  at  Bene- 
diktinerklosteret på  Selsø  i  Norge  var  indviet  til  st.  Alban  og 
påstod  at  have  hans  hoved;  men  hvilken  Alban  det  var,  siges 
ikke '. 

Fra  disse  vidnesbyrd  fra  den  ældre  middelalder  går  vi 
over  til  dens  sidste  tider,  til  dronning  Kristines  regnskabs- 
bøger. Disse  er  det  imidlertid  ikke  så  lige  en  sag  at  bruge, 
da  de  i  literaturen  kun  foreligger  i  korte  uddrag;  hvad  der 
vedkommer  Odense  er  dog  så  godt  som  altsammen  trykt  hos 
Vedel  Simonsen,  Bidrag  til  Odense  bys  ældre  historie  (2.  bind), 
efter  Kali  Rasmussens  afskrift.  Ved  en  sammenligning  med 
originalerne  har  det  dog  vist  sig,  at  denne  temmelig  vilkårligt 
har  indordnet  foi'skellige  bøgers  udgiftsposter  imellem  hver- 
andre, og  det  har  derfor  været  nødvendigt  at  gennemgå  origi- 
nalerne, endog  gentagne  gange,  for  at  få  fuld  rede  på,  hvad 
der  her  haves  brug  for. 

De  resultater,  Dr.  P,  er  kommen  til  ved  at  sammenstille 
Kali  Rasmussens  uddrag  —  og  ud  over  dem  giver  bøgerne 
kun  et  ubetydeligt  udbytte   — ,   er  i  korthed  følgende: 

Der  fandtes  i  st.  Albani  kirke  i  Odense  to  helgenskrin, 
st.  Albans  og  st.  Knuds,  medens  der  i  Knudskirken  fandtes 
mindre  helgengemmer,   et  Knuds  hoved  og  en  Albani  arm.    Om 


>  Scr.  VIII  264.  275.    III  610. 

"  Daae,  Norges  helgener,  s.  159.     Lange,   Norges  klostre,  s.   537.      Snil.  Storm, 
Monumenta  hist.  N.,  p.  XXXXI. 

st.  Knuds  skrin  siges  der  udtrykkelig,  at  det  blev  båret  i  pro- 
cession, og  da  der  nu  samtidig  findes  en  udgift  til  „Knudslys, 
som  borgerne  efterginge",  forklares  dette  i  henhold  hertil  om 
en  lignende  procession  med  skrinet.  Denne  forklaring  udvides 
derpå  atter  til  en  udgift  til  „Knuds  og  Albani  lys'',  skønt  der 
hverken  er  tale  om  procession  eller  skrin,  endnu  mindre  om 
to  skrin. 

Dersom  denne  opstilling  var  rigtig,  vilde  jo  spørgsmålet 
om  ..det  andet  skrin"  i  Odense  være  let  at  løse;  men  det 
viser  sig  rigtignok  snart  for  en  nærmere  betragtning,  at  hvert 
enkelt  led  i  det  hele  ræsonnement  er  uholdbart  overfor  regn- 
skabernes klare  ord  og  mening. 

Hvad  nu  først  påstanden  om  at  st.  Knuds  skrin  lige  til 
reformationen  havde  sin  plads  i  Albani  kirke  angår,  da  falder 
den  jo  fuldstændig  til  jorden  overfor  den  oplysning,  at  festen 
for  Knuds  translation  holdes  i  klosteret,  d.  e.  klosterkirken:  „1 
gylden  fik  jeg  min  frues  nåde  at  ofre  i  st.  Knuds  kloster  i 
Odense  dominica  misericordiæ,  qvia  ibi  festum  translationis  s. 
Kanuti"  (V.  S.  s.  100.  Orig.  V  17).  Dateringen  er  uden 
tvivl  fejlagtig,  da  den  nævnte  dag  (2.  søndag  efter  påske)  i 
det  pågældende  år,  1506.  faldt  på  den  26.  April,  medens 
translationen  1101  fandt  sted  den  19.  April;  1506  altså  første 
sondag  efter  påske.  Umuligt  er  det  jo  imidlertid  ikke,  at  der 
kunde  sigtes  til  en  senere  translation,  overførelsen  til  st.  Knuds 
kirke.  Men  i  hvert  tilfælde  er  det  utænkeligt,  at  en  sådan 
fest  kunde  holdes  andensteds  end  hvor  helgenen  dengang  havde 
sit  hvilested. 

På  samme  måde  er  Knudskirken  hovedkirke  i  andre  for- 
hold; her  „stod"  søndagen  den  3.  Avgust  1505  „afladet",  ved 
hvilken  lejlighed  dronningen  ofrede  en  mark  om  løverdagen  og 
en  gylden  om  søndagen  (1  mark  ...  at  ofre  til  st.  Knud 
sabbato  proximo  post  ad  vincula  Petri.  2V2  mark  om  søn- 
dagen, som  afladet  stod  til  s.  Knud.  —  V.  S.  s.  98.  Orig.  III 
68).  Rimeligvis  sigtes  der  herved  til  hin  tids  afladshandel, 
uden  nærmere  forbindelse  med  den  særlige  helgen. 

Imod  en  flytning  af  det  hellige  skrin  i  middelalderen 
mener  Dr.  P.  Albani-klerkene  vilde  have  sat  selve  paven  i  be- 
vægelse. Dette  lod  sig  dog  neppe  gøre,  når  biskoppen  var 
for  det,  især  på  den  tid,  da  Gisike  byggede  St.  Knud;  den- 
gang var  pavens  indflydelse  ikke  stor  her  i  landet,  eftersom 
han  forgæves  havde  belagt  det  med  interdikt.  Dr.  P.  har, 
som  det  synes,  ret  i  sin  påstand  om  Knudskirkens  forholdsvis 
sene  opførelse,  men  denne  værdifulde  iagttagelse,  ved  hvilken 
han  har  indlagt  sig  stor  fortjeneste  af  dette  vigtige  punkt  i 
vor  kirkebygningshistorie,  må  ikke  udstrækkes  ud  over  al 
rimelighed,  som  om  St.  Alban  bestandig  havde  været  hoved- 
kirken i  Odense. 

I  Knudskirken  fandtes  desuden  et  „Knuds  hoved".  Til 
det  bringes  der  et  offer  st,  Knuds  aften  (9.  Juli)  1505,  medens 
der  1510,  mellem  12.  og  15.  April,  ydes  det  en  gave  af  8 
skilling  („sti  Canuti  aften  i  sti  Canuti  kirke  at  ofre  til  sti  Ca- 
nuti  hoved",  V.  S.  96.  Orig.  IV  61.  —  V.  S.  118.  Orig. 
VI  30).  Dr.  P.  gør  opmærksom  på,  at  man  i  middelalderen 
havde  helgengemmer  i  form  af  legemsdele,  i  hvilke  der  ofte 
kun  var  nedlagt  små  partikler  af  det  tilsvarende  lem.  Således 
kan  jo  dette  „Knuds  hoved"  have  været  en  attrape.  Men  da 
nu  helgenskrinet  fandtes  i  samme  kirke,  er  det  dog  rimeligere, 
at  det  kun  var  et  billed,  malet  eller  udskåret.  Der  haves 
nemlig  også  et  offer  på  4  skilling,  som  dronningen  „viste  fru 
Sofies  søn  efter  at  lægge  på  st.  Hans'  hoved  udi  st.  Hans 
kloster",  nemlig  på  døberens  halshuggelses  dag,  den  29.  Av- 
gust  1505  (V.  S.  s.  98.  Orig.  III  70).  Her  er  der  dog  vel 
neppe  tale  om  andet  end  et  billed.  (Jfr.  lokaliteterne  „Knuds- 
hoved".) 

Fra  Knuds  kirke  udgik  da  også  „den  procession,  der  var 
i  Odense  med  st.  Knuds  skrin"  (V.  S.  86.  Orig.  II  23  og 
III  31).  Den  fandt  sted  dagen  efter  st.  Knud  konge  (11. 
Juli,  en  fredag)  og  var  vel  altså  en  bodsgang,  fremkaldt  ved 
en  eller  anden  begivenhed  eller  ængstelse.      Tilstrømningen  til 

byen  var  stor  i  de  dage,  da  der  holdtes  et  stort  marked  („ret 
jårmarked,  som  er  ad  Knudsmesse") '. 

Overfor  disse  træk,  der  alle  samles  omkring  Knudskirken 
og  dens  skrin,  blegner  fuldstændig  st.  Albani  sognekirke.  Der 
er  så  godt  som  intet,  der  udmærker  den  frem  for  byens  andre 
kirker,  ja  i  dronningens  regnskaber  træder  den  endog  stærkt 
tilbage  for  gråbrødrenes  kloster,  i  hvilket  hun  jo  senere  søgte 
sin  grav. 

Det  fremgår  således  af  regnskaberne,  at  st.  Albans  dag 
ikke  i  noget  år  af  dem,  der  haves  oplysning  om,  har  været 
holdt  som  en  særlig  festdag.  Kun  for  1504  nævnes  dagen 
med  særlige  udgifter  for  messer. 

Der  haves  for  dette  år  to  indbyrdes  uafhængige  regnskaber,  af 
forskellige  skrivere;  af  det  ene  haves  både  en  kladde  og  en  renskrift 
(II,  III  og  IV).     Her  findes  nu  følgende  poster: 

IV  fol.  53: 

Item    ipso  die  Viti  et  Modesti  pro   missis  2  skilling  [d.   e.    15.   Juni]. 

-  st.  Vilhelmi  dag •  -  2         •         [16.  Juni]. 

-  st.  Botulphi     -     -  -  2         -         [17.  Junij. 

Hr.  Hans  Clenientsøn   udi  Odense  3 

søndagen  for  sti  Joh.  bapt.  dag  udi  O.  ad  pauperes  4  sk.  [23.  Juni]. 

II  fol.  20  og  III  fol.  25: 
Item   3  skilling  fattigt  folk  i  gråbrødre   kloster  i   Odense   feria  5a  post 
Botulphi  [den  20.  Juni]. 

4    sk.    fik   jeg   Per  Marsvin    {die  Albani   i   gråbrødre   kloster-)  i 
Odense,  (som  var"-)  feria  6a  post  Botulphi,  til  tråd. 

1  mark   fik  jeg   Jens  Lykkesen,   min    trues    nåde   skulde  have  at 
ofre  (dem-)  die  Albani  (her  i  Odense"). 

2  sk.  fattigt  folk  die  Albani  in  monasterio  gråbrødre. 

Hr.  Peder,   min  frues  kapellan,   8  sk.  til  at  lønne  dem  med,  som 

sjunge  og  legle  på  orgel. 

8  sk.  til  spande  og  lerskåle  til  ladegården  die  Albani. 


'  Aktstykker  ti!  Danmarks  indre  fbrliold  1  44  (fra  ar  1496). 
2  Kun  i  U, 

Derimod  nævnes  der  „Knuds  og  Albani  lys",  og  vi  skal 
nu  se,  hvorledes  det  forholder  sig  dermed. 

Regnskaberne  har  mangfoldige  udgiftsposter  til  lys  til 
kirkeligt  brug;  snart  er  det  færdige  lys,  snart  udgifter  til  vox 
og  til  „lysesnoeren",  den,  der  laver  lysene;  enkelte  gange  og- 
så til  garnet,  der  går  med.  Voxets  pris  var  4  skilling. for 
marken,  altså  8  sk.  pundet;  lysesnoeren  får  en  hvid  eller 
noget  mere  for  marken,    altså   henved   en    skilling  for  pundet  ^ 

Lysets  betydning  i  den  katholske  ritus  er  bekendt  nok; 
det  bruges  tidlig  og  silde,  hvor  det  hellige  føres  frem,  på 
alteret  og  i  den  bønfaldendes  hånd,  som  et  billed  på  selve 
evangeliets  og  den  guddommelige  nådes  kraft;  når  kirkens 
band  forkyndes  over  den  enkelte  eller  et  helt  folk,  slukkes 
lysene.  Før  det  bruges,  indvies  det,  eller  det  helliges  ved  at 
henligge  på  det  hellige  sted.  Denne  symbolik  var  så  dybt 
rodfæstet,  at  den  i  mange  måder  overlevede  den  gamle  kirke- 
skik, og  endnu  i  vore  dage  gives  der  lys  til  helligt  brug  så- 
vel som  i  julegave  til  de  fattige. 

Lysene  kaldes  efter  deres  bestemmelse  og  indvielse:  jule- 
lys, hellig-tre-kongers  lys,  påskelys,  kyndelmisselys,  og  på 
samme  måde  Knuds  lys  og  Albans  lys.  I  modsætning  til 
disse  tales  der  i  dronningens  regnskaber  hyppigt  om  „boglys", 
åbenbart  dem,  der  var  bestemte  til  at  læse  eller  synge  ved, 
uden  den  særegne  indvielse. 

Ved  siden  af  alterlysene  spiller  processionslysene  en  frem- 
trædende rolle.  Processionerne  har  jo  den  bestemmelse  at  give 
et  udtryk  enten  for  glæden  og  takken,  eller  for  bøn  og  bod, 
for  at  afvende  farer  og  ulykker.  I  begge  tilfælde  spillede  kors 
og  lys  en  fremtrædende  rolle,  ligesom  der  lød  sang  og  bønner 
fra  de  deltagende  klerke  og  lægmænd.  Der  var  som  bekendt 
visse  dage,  som  særlig  var  bestemte  til  processioner,  således 
kyndelmisse  med  lys  (candelæ),   Kristi  legemsfest  med  hostien, 


"  III  36.    IV  GI.    il  2:J. 


284  HELGENSKRINENE  I  .ST.  KNUDS  KIRKE. 

Og  de  tre  „gangdage"  mellem  påske  og  pinse  K  At  der  ved 
disse  lejligheder  også  føres  relikvieskrin  omkring,  er  vel  ikke 
ualmindeligt,  men  dog  en  undtagelse  og  i  hvert  enkelt  tilfælde 
en  særlig  tilgift  til  den  regelmæssige  ceremoni-. 

Det  vil  let  ses  af  disse  bemærkninger,  hvor  utilstedeligt 
det  er  fra  lysene  at  slutte  til  processioner  med  skrin.  Den 
31.  Juli  1509  findes  der  en  udgift  af  1  mark  „til  st.  Knuds 
lys,  som  borgerne  efterginge"  (V.  S.  113.  Orig.  V  124),  og 
det  er  jo  da  givet,  at  der  her  har  fundet  en  procession  sted. 
Men  hvorfor  lysene,  som  jo  dog  var  det  selvskrevne,  skulde 
nævnes,  når  man  tillige  førte  et  skrin  omkring  med  sig,  er 
vanskeligt  at  forstå.  Når  skrinet  er  med,  må  der  siges,  at 
man  går  efter  det,  ikke  efter  lysene.  Og  det  samme  er  da  i 
endnu  højere  grad  tilfældet  med  de  „st.  Knuds  og  Albani  lys", 
til  hvilke  dronningen  den  31.  Maj  eller  derefter  (før  6.  Juni) 
1510  gav  2V-J  mark  til  vox.  Kristi  legemsfest  faldt  det  år 
den  30.  Maj,  og  det  er  altså  måske  hertil,  lysene  er  brugte 
efter  at  være  indviede  i  de  to  kirker'^.  Imidlertid  kan  der  jo 
også  en  af  de  følgende  dage  have  været  holdt  en  særlig  pro- 
cession; eller  der  er  måske  slet  ikke  tale  om  processions-, 
men  om  alterlys  e.  1. 

Dr.  P.  synes  at  lægge  vægt  på  den  forholdvis  betydelige 
sum,  dronningen  anvender  på  disse  lys,  men  dette  beror  atter 
på  en  misforståelse.  Til  Knudslysene  giver  hun  kun  en  mark, 
svarende  til  2  pund  vox,  og  til  „Knuds  og  Albani  lys"  2V2 
mark,  eller  5  pund  vox;  men  til  processionen  med  st.  Knuds 
skrin  giver  hun   1   mark,    ikke  til  vox,  men  blot  til   „lysesnoe- 


•  [Senere  Tilfojelse:]  Se  konstitutionen  fra  synoden  i  Kobenliavn  14^5  (Pontop- 
pidan II  549):  præsten  skal  strax  holde  gangdag,  når  vejret  kræver  det. 

2  J.  C.  W.  Augusti,  Haiidbuch  der  christlichen  Archiiologie  III  549  ff.  iLicht). 
323  (Processionen).  S.  351 :  brændende  voxlys  er  sædvanlige  „und  sollen  in  der  regel 
bei  der  vortragung  des  kreuzes  oder  des  venerabile  niemals  fehlen".  —  [Stnere  Til- 
føjelse:] I  Lund  var  der  3  skrin,  som  bares  omkring  staden  på  båre,  på  gangdage;  i 
det  største  var  st.  Marinus  (hele  legemetl,  i  de  to  andre  en  stor  mængde  forskellige 
ben  (Ser.  VIII  452). 

3  V.  S.  s.  118.  Orig.  VI  35.  Sml.  Khhvns  Diplom.  IV  13:  gave  af  en  grund  til 
anskaffelse  af  fakler  (pro  torliceis  —  voxfakler,  se  Molbech,  Ditmarskerkrigen,  s.  131 
—  faciendis)  til  hvert  år  at  bære  foran  Kristi  legeni  på  denne  dag. 

ren",  medens  voxet  koster  12  mark,  altså  svarende  til  24 pund ^. 
Andre  tal  kommer  omtrent  op  herimod.  Juleaften  gives  der  3 
mark  til  vox,  til  kyndelmisse  3^-2  mark,  til  påskelys  tillige- 
med boglys  anden  påskedag  endog  18  mark  (36  pund)".  Heller 
ikke  blandt  disse  udgifter  bringes  nogen  i  særligt  forhold  til 
Albani  kirke. 

Så  er  der  endelig  offeret  af  8  skilling  til  „st.  Albans 
arm".  Det  findes  opført  i  regnskabsbogen  IV  fol.  61,  i  en 
række  lignende  udgifter,  ikke  som  hos  Vedel  Simonsen,  s.  96, 
der  her  sammenblander  to  forskellige  regnskaber: 

Om  mandagen  [7.  Juli  1505J  i  Odense  6  mark  vox,  24  skilling. 
Item    tirsdagen  [8.  JuliJ  i  gråbrødre  m.  fr.  n.  i  sin  stol  1  mark. 

2  sungne  messer  af  vor  frue  og  st.  Anna  8  alb. 

in   octava  visitationis  [9.  Julij  2  sungne  messer  8  alb. 

st.   Knuds   aften    [s.   d.]    i   st.  Knuds   kirke   at   ofre   til   st.   Knuds 

hoved  2  mark. 

st.  Kanuti  dag  [10.  Juli]  at  ofre  1  gi.  og  1  mark. 

til  st.  Albani  arm  8  skilling. 

tavle  8  sk. 

ad  pauperes   1   mark. 


de  som  sunge  to  messer  sti  Kanuti  dag  for  m.  fr.  n.  2  sk. 


Det  fremgår  heraf,  at  der  er  tale  om  en  almindelig  ofring 
st.  Knuds  dag,  vistnok  i  flere  kirker,  i  alle  tilfælde  i  to,  for- 
uden st.  Knuds  vel  nærmest  i  gråbrødre  kloster  (1  gylden  og 
1  mark?).  Derpå  følger  særlige  ydelser,  to  messer  i  hjemmet, 
tavlepenge,  til  fattige  og  til  Albans  arm.  Der  er  her  aldeles 
intet  sagt  om,  hvor  dette  stykke  fandtes,  men  netop  denne 
omstændighed  må  jo  hæve  det  til  vished,  at  den  var  i  Albani 
kirke. 

Hvad  var  nu  denne  „Albani  arm"?  Jeg  formår  ikke  at 
tænke  mig  andet  end  at  det  netop  er  det  relikviegemme,  som 


»  V.  s.  s.  113.  118.  86.   Orig.  II  23  og  IH  31 :  „12  mark  Hans  Stryg  fore  vox,  lir. 
Peder  havde  ladet  udtage  til  in.  fr.  behov  eodem  die". 
2  Orig.  U  42.    IV  83.  85. 

må  have  havt  sin  plads  i  Albanskirken  og  har  givet  den 
navn'.  I  det  ene  skrin  i  Odense  fandtes  jo  små  forkullede 
levninger  af  en  overarm,  sammen  med  den  hele  overarm  (fra 
samme  side)  af  helgenen ;  ligeledes  et  brudstykke  af  en  hjerne- 
skal, som  ikke  tilhørte  noget  af  de  to  lig.  Mon  dette  ikke 
netop  var  indholdet  af  „st.  Albans  arm"?" 

Andet    og   mere  kan  formentlig  ingen  med  god  samvittig- 
hed bringe  ud  af  vore  efterretninger  om  „st.  Alban  i  Odense". 


Det  er  med  en  let  forståelig  undseelse  at  jeg  vover  mig 
til  det  næste  punkt  i  undersøgelsen.  Dr.  Petersen  siger  (s. 
384):  „Knytlingesagas  vidnesbyrd  i  denne  sag  er  ikke  histo- 
rie", —  og  jeg  har  påstået,  at  denne  sagas  ord  her  var  af 
den  allerstørste,  ja  af  afgørende  betydning! 

En  trøst  er  det  dog  altid,  at  den  kategoriske  dom  står 
ene  på  dommerens  avtoritet,  uden  præmisser.  Thi  de  alminde- 
lige talemåder  om  sagastilens  ejendommeligheder,  den  direkte 
tale  osv.  er  jo  ingen  kritik;  sligt  kan  findes  i  Livius's  upå- 
lidelige oldsagn,  men  også  i  Cæsars  erindringer  fra  sit  eget 
liv,  det  anfægter  ikke  grundlagets  troværdighed.  Spørgsmålet 
er  simpelthen  dette,  om  Knytlingesaga,  eller  rettere  den  af 
Morkinskinna  ved  år  1200  citerede  „Knudssaga",  har  havt  på- 
lidelige danske  kilder  eller  er  nedskreven  efter  løs  tale,  og 
dette  spørgsmål  afgøres  neppe  ved  et  magtsprog.  Ja,  selv  om 
det  kunde  bevises,  at  sagaens  kilder  var  af  ringe  værd,  eller 
at  den  havde  brugt   dem  ukritisk,    vilde   dette  jo  ikke  anfægte 


•  Den  engelske  Albanskrønike  fortæller,  at  abbeden  Godfred  (1119—46)  gav  til 
sin  kirke  bl.  a.  en  solvarm  med  levninger  af  mindst  4  helgener,  deriblandt  apostelen 
Bartholomæus.  Gesta  abbatum  St.  A.  I  94:  dedit  .  .  .  bracliium  unum  argenteum,  in 
qvo  has  reliqvias  recondidit  etc.  —  [Senere  Tilføjelser:]  St.  Birgittes  relikviegenime  er 
en  arm,  se  Sveriges  hist.  II  89.  —  Ser.  VIII  44S:  i  Lund  var  en  sølvarm  med  „lacertiis 
brachii  (overarm)  st.  K.";  p.  449:  et  stort  og  et  lille  hoved,  i  dette  et  ben  af  erkebisp 
Thomas  og  et  stykke  af  herrens  grav;  p.  449:  2  solvhænder  med  benstumper  af  fingre 
osv.;  p.  455:  i  el  helt  billed  af  Knud  er  der  et  stykke  af  hans  hånd. 

*  Helgenskrinene,  s.  25. 

forfatterens  vidnesbyrd  om  et  samtidigt  faktum,  med  mindre 
hans  uvederhæftighed  også  i  den  slags  efterretninger  kunde 
godtgøres  eller  gøres  sandsynlig.  Men  alle  disse  spørgsmål 
har  Dr.  P.  ikke  indladt  sig  på,  skønt  de  er  stærkt  fremhævede 
i  mit  første  indlæg  tilligemed  et  enkelt  vidnesbyrd  om  sagaens 
selvstændige  værd  for  vor  historie. 

Det  vilde  dog  føre  for  langt  her  at  optage  dette  spørgs- 
mål i  sin  helhed;  vi  skal  derfor  indskrænke  os  til  fortællingen 
om  Knuds  drab,  der  efter  Dr.  P.  „er  så  forskellig  fra  de  med 
begivenheden  omtrent  samtidige  danske  beretninger";  der  „så 
lidet  har  opfattet  de  momenter,  der  knyttede  sig  til  Knuds 
endeligt  og  som  kirken  strax  greb  og  forstod  at  udbytte  til 
martyrens  forherligelse  (Knytlinga  siger  ham  endog  falden  for 
snigmorderhånd  ved  sværd!)",  og  „der  indeholder  så  roman- 
agtige usandsynligheder  (den  direkte  tale,  den  lange  parlamen- 
teren midt  i  kampens  hede),  at  den  ikke  kan  gælde  for  andet 
end  en  fri  bearbejdelse  af  de    til  Island  bragte  efterretninger". 

Sagastilen  skal  vi  her  som  sagt  ikke  dvæle  ved;  det  har 
neppe  været  de  pågældende  forfatteres  mening,  at  deres  læsere 
skulde  tro,  at  netop  de  taler  var  holdte;  men  man  har  altid 
holdt  for,  at  denne  stil  mesterligt  svarede  til  sit  øjemed,  at 
give  anskuelige  billeder  af  livet,  som  det  var  i  de  tider.  Og 
at  der  da  taltes  mangt  og  meget  og  førtes  forhandlinger  under 
en  timelang  kamp  som  den  i  og  om  Albani  kirke,  der  først 
efterhånden  fra  et  opløb  udviklede  sig  til  en  forbitret  mord- 
scene, er  ikke  en  „romanagtig  usandsynlighed",  men  en  selv- 
følgelig virkelighed;  man  må  kun  kende  lidt  til  almuens  måde 
at  være  på  og  endnu  mindre  til  sagaliteraturens  samstemmende 
skildring  af  den  slags  scener,  når  man  miskender  dette. 

Men  lad  os  se  noget  nærmere  på  de  enkeltheder,  som 
kan  kontrolleres  af  det  fundne  skelet,  og  i  hvilke  de  „pålide- 
lige"  danske  beretninger  kommer  til  at  stå  overfor  sagaen. 

Vore  ældste  beretninger  siger  da,  at  hoben  kastede  sten 
og  spyd  ind  ad  vinduerne  og  andre  åbninger,  indtil  et  af 
spyddene    traf  kong  Knud    i   siden:    „med   armene  udstrakte  i 

korsform  blev  han  liggende  foran  alteret,  gennemboret  i  siden 
med  et  spyd"^  Ælnoth,  som  skrev  en  menneskealder  efter 
begivenheden,  gentager  væsenlig  det  samme,  kun  at  han  lader 
kongen  rejse  sig  op  med  spyddet  i  siden  for  at  tage  afsked 
med  sin  broder;  først  derefter  lægger  han  sig  ned  med  ud- 
bredte arme  og  forbløder  under  påkaldelse  af  frelseren-. 

Knytlinga  fortæller  følgende.  Da  kampen  var  på  det 
hårdeste,  fik  kong  Knud  et  stenhug  ind  igennem  en  glug:  det 
kom  over  brynet  og  blødte  stærkt;  han  tog  derfor  et  bækken 
og  satte  det  i  skødet  for  at  optage  blodet,  medens  han  ved- 
blev som  før  at  recitere  psalteren.  Nogen  tid  efter  kom  for- 
ræderen Ejvind  Bevre  ind  i  kirken  og  begærede  at  få  kongen 
i  tale;  Benedikt  vilde  ikke  tillade  det,  men  Knud  bød  ham 
træde  nærmere.  Han  lod  da  sin  kappe  falde,  drog  et  sværd 
og  gennemborede  kongen^. 

Vi  kommer  nu  til  den  anatomiske  undersøgelse  af  benene. 
For  denne  viste  der  sig  to  svære  beskadigelser,  den  ene  i  en 
af  de  nederste  hvirvler,  den  anden  i  hovedet.  Hvad  den  første 
angår,  da  siges  den  at  være  frembragt  ved  et  heftigt  stød  af 
et  spyd:  „dette  kan  imidlertid  ikke  være  modtaget  i  oprejst, 
men  kun  i  liggende  stilling  og  må  være  trængt  ind  enten 
igennem  underlivets  nederste  del,  lige  over  syraphysis  pubis, 
eller,  hvad  der  er  meget  mere  sandsynligt,  nedenfra  gennem 
perinæum.  Læsionen  tyder  altså  på  rå  mishandling,  være  sig 
umiddelbart  før  eller  efter  døden".  Om  kvæstelsen  i  hovedet 
siges:  „I  den  forreste  del  af  venstre  tindingeegn  fandtes  et 
6  —  7  ctm.  (2 '/i  tom.)  langt  brud,  som  strakte  sig  bueformigt 
gennem  sidedelen  af  os  frontis  nedenfra  opad  indtil  satura  eo- 


'  Ser.  III  321:  crucis  in  modum  manibus  expansis  ad  altare  s.  A.  m.  transfixus 
est  in  latere  cuspjdis  mucrone.  P.  372:  nianibus  solo  tenus  expansis  in  modum  crucis, 
latere  lanceatus  — . 

'■^  Pag.  369:  qvidam  ex  irapiorum  eaterva  lancea  per  fenestram  intromissa  latus 
ejus  perforat  et  ædem  saeram  sangvine  cruentat.  At  ipse  .  .  .  Benedicte  fratre  suo, 
certaniinum  coliega,  vuhieribus  admodum  saucio  assistente,  amplexato  et  pacis  osculo 
dato,  bratliiis  in  crucis  modum  extensis,  membrisqve  solo  ante  aram  saeram  expo- 
silis  .  .  .  .lesum  interpellat  ae  .  .  .  secretum  misericordiæ  sempiternæ  .  .  .  intravit. 

3  FornmannasOgur,  XI  274 — 76. 

ronalis,  visende  sig  på  den  indvendige  side  som  en  uregel- 
mæssig korsformig  splintring  af  lamina  int.  På  grund  af 
mangelen  af  de  tilgrænsende  bendele  kunde  bruddets  oprinde- 
lige udstrækning  ikke  bedømmes.  Det  kan  meget  godt  hidrøre 
fra  et  i  levende  live  modtaget  voldsomt  slag  i  tindingen,  som 
da  må  antages  at  have  strakt  den  sårede  til  jorden,  om  end 
ikke  nødvendigvis  at  have  medført  døden  umiddelbart" ;  men 
muligheden  af  en  noget  senere  hovedet  påført  vold  kunde  ikke 
udelukkes  ^ 

Det  umiddelbare  resultat^,  som  prof.  Schmidt  drog  af  disse 
iagttagelser,  var  dette,  at  kong  Knud  var  strakt  til  jorden  ved 
et  stenkast,  og  at  man  derpå,  efter  at  have  fået  den  værgeløse 
mand  i  sin  magt,  havde  tilføjet  ham  det  forsmædelige  banesår 
ved  at  løfte  ham  op  fra  jorden  i  benene  og  nedefra  bore 
spyddet  ind  i  underlivet.  Denne  opfattelse  sætter  kildernes 
beretning  i  et  helt  nyt  lys. 

At  kong  Knud  var  mishandlet  så  råt  og  hånligt,  egnede 
sig  ikke  til  at  overleveres  eftertiden  umiddelbart;  den  kirkelige 
tradition  frigjorde  sig  med  stor  frejdighed  fra  slige  inkonveni- 
enser,  som  det  alt  fremgår  af  de  ældste  tiders  martyrhistorier. 
Af  det  videnskabeligt  dokumenterede  faktum  tror  jeg  at  man 
er  berettiget  til  at  drage  to  slutninger.  For  det  første  den, 
at  krønikens  spydstik  i  siden  og  sagaens  forræderske  sværd- 
stik er  to  lige  berettigede  forskellige  forsøg  på  at  omdigte 
virkeligheden;  kirken  foretrak  det  hellige  sår  af  et  spyd  i 
siden,  som  kongen  da  modtager  liggende  i  korsform ;  den  mere 
folkelige  tradition  lod  forræderen  gentage  sit  forræderi  og  fælde 
kongen  på  nært  hold.  At  det  sidste  i  og  for  sig  er  mere 
sandsynligt,  følger  af  sig  selv;  et  kastespyd  slynget  ind  ad  et 
lille  højtsiddende  vindue  med  en  sådan  kraft,  at  det  kan  fælde 
en  liggende  mand  —  Ælnoth  lader  ham  da  også  først  senere 
lægge    sig    ned,    men   vi    skal   jo    holde  os  til  de  ældste  beret- 


'  Helgenskrinene  i  st.  Knuds  kirke  i  Odense,  s.  i26. 
A.  D.  Jørgensen:  Afhandl.  11.  19 

ninger  — ,  vidner  mere  om  den  gode  vilje  til  at  forherlige 
kongen  end  om  hensyn  til  virkelige  forhold. 

Det  andet,  som  med  nogen  føje  kan  sluttes  af  det  frem- 
dragne faktum,  er  dette,  at  fortællingen  om  den  mishandling, 
den  sårede  Benedikt  var  udsat  for,  har  sin  oprindelse  fra  nød- 
vendigheden af  at  indrømme,  at  der  overhoved  var  øvet  vild 
råhed.  Den  ældste  kilde  nævner  intet  om  en  mishandling  af 
Benedikt,  ligesålidt  som  sagaen  véd  andet  end  at  han  faldt  i 
kampen;  det  er  først  Ælnoth,  som  fortæller  om  den  uhygge- 
lige scene,  efterat  kampen  iøvrigt  er  til  ende^  Dette  synes 
at  være  et  yderligere  forsøg  på  at  lægge  beretningen  således, 
at  den  kunde  absorbere  enhver  afvigende  indiskret  tradition. 
Det  skal  her  kun  bemærkes,  at  undersøgelsen  af  Benedikts 
ben  stadfæster,  at  han  ikke  har  været  genstand  for  nogen 
særlig  mishandling. 

Spørgsmålet  er  nu,  om  sagaen  kan  have  ret  i  sin  fortæl- 
ling, at  kong  Knud  efter  at  have  fået  det  svære  slag  i  hovedet 
fortsatte  sin  salmesang  siddende  foran  alteret,  hvorfra  han 
endog  senere  rejste  sig  op  til  samtale.  Prof.  Schmidt  be- 
svarer det  i  sin  erklæring  (af  Nov.  1874)  afgjort  benægtende: 
men  det  mærkelige  er,  at  der  netop  et  år  efter  at  denne  var 
afgiven  kom  til  at  foreligge  et  tilfælde,  som  fuldstændig  for- 
andrede hans  opfattelse. 

Ved  pløjearbejdet  på  en  større  gård  på  Sælland  hændtes 
det  nemlig  d.  10.  Nov.  1875,  at  forkarlen  i  kådhed  slyngede 
brændevinsflasken  hen  imod  en  gruppe  af  karle,  som  stod  i 
15  alens  afstand  fra  ham,  og  traf  en  af  dem  i  baghovedet. 
Det  sortnede  et  øjeblik  for  hans  øjne  og  gjorde  derefter  ondt, 
men  han  vilde  ikke  gå  hjem  fra  sit  arbejde;  efter  at  have 
pløjet  et  par  timer  og  flere  gange  at  have  stanset  af  smerter, 
satte  han  sig  på  en  grøftekant  og  døde,  før  han  kunde  fores 
hjem.      Ved   obduktionen    viste  det  sig,    at   han  var  død   af  en 


■  Benedikts  undvigelse  fra  kirken,  muligheden  af  overhoved  at  undkounue,  oar 
den  vilde  blodtorst  overfor  en  yngling,  som  havde  dellaget  i  forsvaret  af  sin  broder, 
medens  der  ellers  intet  siges  ham  på,  er  lige  usandsynlige. 

forblødning  i  hjernen:  „ved  undersøgelsen  af  hjerneskallen 
fandtes  en  fissur  af  c.  4  tommers  længde,  begyndende  på  os 
bregmatis  lidt  ovenfor  øret,  strækkende  sig  igennem  pars  sqva- 
mosa  ossis  temporis  i  en  bue  med  konvexiteten  vendt  fortil 
igennem  den  midterste  hjernegrube,  endende  henimod  spidsen 
af  pars  petrosa"  \  Prof.  Schmidt  erkendte,  at  der  her  forelå 
et  tilfælde,  i  det  væsenlige  lig  det  i  Odense  iagttagne,  og  han 
experimenterede  derfor  med  hjerneskal  og  flaske  for  at  frem- 
kalde lignende  brud.  Den  7.  Jan.  1876  holdt  han  foredrag 
herom  i  det  medicinske  selskab,  idet  han  udtrykkelig  udtalte 
den  opfattelse,  at  sagaens  beretning  efter  det  foreliggende  ikke 
mere  vilde  kunne  forkastes ■. 

Det  vil  herefter  ikke  være  tilstrækkeligt  at  affærdige  Knyt- 
linga  med  et  par  ord  ud  af  en  individuel  opfattelse  af  dens 
påHdehghed;  vi  får  virkelig  tage  den  med  i  beregning.  Lad 
os  da  se  på  dens  fortælling  om   „det  andet  skrin". 

Først  et  par  ord  om  selve  texten.  Dr.  P.  siger,  at  der 
fl,f  denne  saga  kun  findes  „et  eneste  membranbrudstykke", 
ikke  ældre  end  15.  århundrede.  At  dette  ikke  er  rigtigt,  vilde 
han  have  kunnet  se  af  fortalen  til  den  trykte  udgave;  thi  her 
gives  der  oplysning  såvel  om  det  større  brudstykke  (omfattende 
104  af  dens  220  sider)  som  om  en  hel  række  mindre  blade. 
Blandt  disse  findes  heldigvis  netop  det  pågældende  sted  i  hånd- 
skrift fra  omtrent  år  1300.  Efter  dette,  der  desuden  har  flere 
interessante  varianter  til  den  trykte  text,  gengives  det  her, 
således  som  Dr.  Finnur  Jonsson  har  havt  den  godhed  at  af- 
skrive det,  med  angivelse  af  forkortningerne: 

J>a  vor  ok  or  jorOu  tekin  su  kista  er  lik  Be»tedict  [k] 
hrodur  hafdi  i  verit  lagt  ok  \oro  sar  hans  aull  groin  pau  er 


1  Det  kgl.  suudhedskollegiurns  årsberetning  1875,  s.  166. 

^  Desværre  nåede  prof  Schmidt  ikke  at  få  resultaterne  af  sine  undersøgelser 
nedskrevne,  således  som  han  udtalte  det  som  sin  hensigt.  —  [Senere  Tilføjelse:]  Efter 
brev  fra  Dr.  G.  Friis  i  Tønder  findes  der  i  Fredriks  hospitals  kirurgiske  journal  fra 
1.  Nov.  18-5y  til  1.  Nov.  1860  et  exempel  på  en  8  dages  liv  med  brudt  hovedskal  (born- 
holmsk skipperl:  ..bruddet  gabede  omtrent  en  lingersbred  og  der  flod  hjernemasse  ud". 
Døden  indtrådte  pludselig.     (Diagnosen:  fractura  cranii.) 

liorft  haufOu  at  helgujw  domi  knnz  konungs  []  let  Eirikr  ko- 
nungr  gera.  skrin  viråuligt  ok  ])ar  var  i  lagdr  heilagr  domr 
knuz  konnngs  ok  var  skWnit  sett  yfer  alltara  [i  o]dru  skrini 
hvilir  Benedict  konungs  hrodir  i  odins  ey  a  fjoni  i  pem 
saumu  kf'rkju  er  nu  er  helgut  knuti  koniingi  veiter  gud  Uri 
hans  bøner  ok  arnadar  ord  mikla  miskunw  ok  margar  jar- 
teiner. 

Der  er  i  denne  beretning,  som  jeg  alt  i  mit  første  indlæg 
gjorde  opmærksom  på,  to  selvstændige  led,  som  indbyrdes 
supplerer  hinanden;  Dr.  P.  omtaler  kun  det  ene.  Først  er 
der  den  legendariske  tradition,  at  de  af  Benedikts  sår,  som  i 
graven  havde  vendt  henimod  hans  broder,  var  lægte,  da  han 
toges  op  af  graven;  dernæst  den  faktiske  meddelelse  fra  sam- 
tiden, at  han  hviler  i  Odense  i  et  helgenskrin  ligesom  broderen. 
Vil  man  nu  benægte  rigtigheden  af  dette  sidste,  så  er  det  ikke 
nok  at  slette  en  sætning  af  texten;  man  må  også  benægte  for- 
udsætningen for  den  legendariske  traditions  mulighed:  at  han 
overhoved  er  tagen  op  af  graven. 

Når  Dr.  P.  for  at  blive  af  med  de  ord:  „i  et  andet  skrin 
hviler  Benedikt",  giver  en  kun  halv  forståelig  antydning  af,  at 
jeg  skulde  „have  fornemmelsen  af,  at  der  netop  på  dette  sted 
kunde  være  tale  om  et  indskud",  så  må  jeg  gentage,  hvad  jeg 
derom  har  ytret.  Ved  at  se  på  den  trykte  udgave,  der  sætter 
punktum  før  og  efter:  „i  et  andet  skrin  hviler  B.  i  Odense 
på  Fyn",  „lyder  stedet  som  et  indskud";  men  ved  med  hånd- 
skriftet for  øje  at  befries  for  denne  tegnsætning  —  det  nyere 
håndskrift,  som  jeg  da  benyttede,  har  nemlig  atter  et  skille- 
tegn efter  „Benedikt"  — ,  må  dette  indtryk  falde  bort  eller  i 
alle  tilfælde  indskrænkes  til  kun  at  gælde  ordene:  „i  Odense 
på  Fyn".  Med  noget  kendskab  til  håndskrifter  fra  middel- 
alderen véd  man  nemlig,  at  den  slags  forklarende  onmærk- 
ninger  jævnlig  af  senere  læsere  er  tilføjede  i  margen,  fordi  de 
ikke  som  den  oprindelige  forfatter  tør  forudsætte,  at  alle  og 
enhver  er  på  det  rene  med  en  eller  anden  detail.  Det  er  da 
fuldstændig  berettiget  at  antage,  at  en  afskriver  eller  en  senere 

ejer  af  bogen  ved  siden  af  en  text  som  denne:  „I  et  andet 
skrin  hviler  Benedikt.  I  den  samme  kirke,  som  nu  er  helliget 
Knud,  viser  Gud  megen  miskund  og  mange  jertegn  for  hans 
forbøns  skyld",  anser  det  for  nødvendigt  i  margenen  at  tilføje: 
„i  Odense  på  Fyn",  som  forklaring  til  „samme  kirke",  og  at 
en  senere  afskriver  så  optager  det  i  texten,  og  da,  som  det 
så  ofte  sker,  på  et  mindre  rigtigt  sted.  Vil  man  derimod  gå 
videre  og  påstå,  at  en  selvstændig  efterretning  er  indskudt 
eller  indkommen  på  denne  måde,  da  må  man  have  enten  hånd- 
skrifter af  ældre  datum,  eller  en  forstyrrelse  i  textens  oprinde- 
lige konstruktion,  eller  endelig  en  bestemt  påviselig  saglig 
grund  at  gå  ud  fra.  Det  individuelle  skøn  af  en  forfatter, 
som  står  fjernt  fra  den  slags  undersøgelser,  er  her  aldeles  be- 
tydningsløst. 

Indtil  det  modsatte  godtgøres  med  uimodsigelige  grunde 
af  sproglig  eller  historisk  natur,  får  det  stå  fast,  at  Knytlinge- 
saga,  der  i  disse  partier  viser  sig  at  have  havt  gode  inden- 
landske kilder  til  sin  rådighed,  har  opbevaret  både  en  ægte 
legende,  hvis  forudsætning  er,  at  Benedikt  blev  tagen  op  af 
graven,  således  som  man  tog  helligdømte  mænd  op,  og  den 
efterretning  fra  sin  samtid,  at  der  i  Odense  fandtes  et  „andet 
skrin"   med  hans  helgenlevninger. 


Det  er  bleven  gjort  stærkt  gældende  imod  tanken  om,  at 
kongebroderen  Benedikt  skulde  være  bevaret  i  det  andet  skrin 
i  Odense,  at  vore  egne  hjemlige  kilder  intet  heretter  derorn 
eller  overhoved  om  hans  helligdom.  Jeg  har  i  mit  første 
indlæg  gjort  opmærksom  på,  at  der  ikke  kan  drages  nogen 
slutning  af  denne  tavshed,  da  vore  kilder  på  dette  område  er 
så  tarvelige  og  mangelfulde.  Alligevel  er  det  lykkedes  ved 
fortsatte  undersøgelser  af  de  opbevarede  efterretninger  at  finde 
uforkastelige  vidnesbyrd  om  Jians  helligdom  fra  den  nær- 
meste   samtid.      Før    vi    imidlertid    går    over    hertil,    skal  jeg 

fremsætte  et  par  bemærkninger  om  den  slags  kanonisationer  i 
det  hele  taget. 

Som  bekendt  var  antallet  af  de  „folkedømte"  helgener 
langt  større  end  kirkens  orden  tillod  at  anerkende.  Der  måtte 
ved  kanonisationen  tages  et  dobbelt  hensyn,  det  ideelle  og  det 
praktiske.  Dette  sidste  kunde  i  visse  tilfælde  ki-æve,  at  man 
ikke  tog  det  for  nøje  med  beviserne,  man  trængte  til  en  lokal 
eller  national  helgen;  men  i  de  fleste  tilfælde  måtte  kirken 
holde  igen,  enten  fordi  den  udpegede  kandidat  ikke  kunde 
holde  mål,  eller  fordi  antallet  blev  for  stort,  tilstrømningen  til 
de  salige  boliger  for  overvældende. 

Allerede  i  mit  første  indlæg  nævnte  jeg  i  den  henseende 
den  omtrent  samtidige  Asvard  fra  Slesvig,  der  med  sine  28 
munke  blev  martyr  ved  Vendernes  store  overfald  1066.  For- 
tællingen herom  er  aldeles  på  det  rene  med,  at  alle  disse 
mænd  er  lige  hellige,  de  kaldes  sancti,  martyres  osv.  Allige- 
vel findes  senere  Asvards  ben  frem  ved  en  vandprøve:  først 
flyder  hans  ben  ovenpå,  medens  de  andre  synker,  derpå  synker 
de  ved  kontraprøven,  medens  de  andre  svømmer  ovenpå.  Som 
følge  heraf  får  han  sin  særlige  grav  og  gør  sine  særlige  jer- 
tegn;  senere  føres  han  til  domkirken  i  Ratzeburg,  og  de  andre 
går  da  så  småt  i  glemme. 

I  Norge  tales  der  i  de  ældste  love  om  Seljemændene,  det 
var  de  hellige  mænd,  hvis  ben  fandtes  på  øen  Selø  og  som 
sagdes  at  være  kommen  vesterfra.  Legenden  fremhævede,  at 
en  kongedatter  Synnøve  havde  stået  i  spidsen  for  deres  tog. 
Senere  bliver  „Seljemannemesse"  en  tom  betegnelse  for  den 
gamle  helgendag,  medens  Synnøve  fores  til  bispekirken  i  Bergen 
og  bringer  de  andre  i  forglemmelse  \ 

Omvendt  kan  en  særlig  fremragende  helgen  fremkalde 
trangen  til  at  helligdømme  også  hans  nærmeste  fæller.  Et 
slående  exempel  i  den  henseende  er  netop  den  engelske  st. 
Alban.      Han   blev    „genfunden"   i  året  793,    men  henved  400 


Ser.  III  r)S6.     FI;it.;y;iilpok  I  24«.     Sloini,  Momiineiilji.  XXXXI.  14."), 

år  efter  toges  hans  lærer  Amfibalus  op  af  graven  tilligemed 
levningerne  af  9  af  deres  ledsagere.  Begge  helgener  viste  sig 
i  den  anledning  i  syner  og  drømme,  og  1178  fandt  den  høj- 
tidelige optagelse  sted;  da  Albans  skrin  blev  båret  Amfibalus 
imøde,  blev  det  så  let,  at  to  mand,  ja  én,  magelig  kunde  bære 
det,  medens  der  ellers  var  byrde  nok  for  fire.  I  året  1186 
fandt  derpå  hans  „translation"  sted;  der  var  lavet  et  kostbart 
skrin,  delt  i  to  dele;  i  den  ene  ende  lå  Amfibalus  og  3  fæller, 
i  den  anden   de  sex  andre  ^. 

I  begge  retninger  har  noget  lignende  fundet  sted  i  Odense. 

De  ældste  beretninger  om  tildragelserne  1086  er,  som  for 
nævnt,  mindetavlen  og  „elogium  st.  Kanuti".  Hvad  den  første 
angår,  da  kan  den,  som  direktør  Herbst  har  eftervist,  ikke 
antages  at  have  været  nedlagt  i  helgenskrinet,  således  som 
Birkerod    beretter;    hvad    der    fandtes    her    var    det   af  Ælnoth 

9- 

meddelte  „epitaphium",  et  ærevers  over  den  hellige  konge'. 
Den  må  derimod  antages  at  have  været  optegnet  på  en  slags 
mindetavle,  hvad  enten  denne  nu  har  været  ophængt  i  kirken 
eller  på  anden  måde  opbevaret  på  et  særligt  sted.  Birkerod 
siger,  at  det  var  en  metalplade  (tabula  ænea),  som  indeholdt 
en  brevis  cædis  ipsius  historia,  men  da  han  tillige  påstår,  at 
den  fandtes  i  skrinet,  bliver  det  uvist,  om  man  skal  antage, 
at  en  sådan  tavle  i  reformationstiden  er  bleven  kastet  ned  i 
den  for  at  bevares,  eller  om  han  skriver  ud  af  en  mangelfuld 
kundskab  og  forvexler  den  med  epitafiet,  som  han  tror  havde 
sin  plads  udenpå   skrinet. 

Indskriften  på  denne  mindetavle  er  nu  opbevaret  i  en  hel 
række,  som  det  synes  indbyrdes  uafhængige,  gengivelser.  Det 
er  alt  forhen  omtalt,  at  den  er  optagen  i  nogle  håndskrifter  af 
Ælnoth,  medens  den  dog  mangler  i  det  ældste  og  bedste  af 
dem  (fra  Dost);  ligeledes  er  den  optagen  i  Peder  Olsens  ud- 
drag af  samme  forfatter,  efter  en  selvstændig,  noget  afvigende 
text.      Endvidere    findes    den    hos    Ole    Worm    i    hans    „Fasti 


'  Gesta  abbatum,  I  192.  199.  21.5.  491    ff. 
^  Ser.  111  389.     Helgenskrinene,  s.  41. 

Danici".  Med  udeladelse  af  navnene  på  de  17  stridsmænd  og 
med  optagelse  af  forræderens  navn  er  den  optagen  i  de  lec- 
tiones,  som  brugtes  på  st.  Knuds  højtid;  den  er  delt  i  to  lec- 
tiones,  hvorefter  der  fortsættes  rned  uddrag  af  Ælnoth.  Endelig 
findes  den  optegnet  af  Kornelius  Hamsfort  „ex  veteri  mem- 
brana"  ^  De  sidste  to  former  er  ikke  medtagne  ved  de  over- 
vejelser,  som  anstilles  over  den  i  værket  om  helgenskrinene. 

Af  de  forskeUige  texter  er  Hamsforts  utvivlsomt  den 
bedste.  Denne  historiske  forfatter  var  som  bekendt  arving  og 
bearbejder  af  sin  faders  rige  samlinger  og  optegnelser,  som 
begyndte  ved  den  tid,  da  han  fik  Odense  bispegård  i  forlening 
til  deri  at  oprette  et  apothek  (1549);  det  kan  derfor  ikke 
undre  os,  at  han  på  dette  punkt  er  særlig  godt  underrettet". 
Indskriften  lyder  herefter,  med  de  smårettelser,  især  i  navnene, 
som  kan  hentes  fra  de  andre  kilder,  således: 

Anno  inrarnationis  dominicæ  MLXXXVI  in  civitate  Othonisia 
gloriosus  rex  et  protoniartyr  Danorum  Canutus  pro  zelo  chrislianæ 
i-eligionis  et  justitiæ  operibus,  ut  Christns  a  proprio  conviva  traditus*, 
in  basilica  sancti  Albani  martyris,  per  eum  paulo  ante  de  Anglia  in 
Daciam  transvecti,  post  confessionem  delictorum  Sacramento  raunitus 
dominici  confessoris  ante  aram  manibus  solo  tenus  expansis  in  raodum 
crucis  latere  lanciatus  est  sexto  Idiis  Julii  et  sexta  feria,  mortern  pro 
Christo  passus,  in  ipso  reqvievit.  Occisi  sunt  et  ibideni  cuni  eo  frater 
i'jus  natmne  et  gratia  martyrii  Benedictus,  ae  17  sui  coinmilitones, 
videlicct  Asmundus,  Blaco,  Suen,  Ago.  Thurgot,  Bernhardus,  Guthmar, 
Æskil,  Tokki,  Paini,  Atti,  Suno,  Rosten.  Milo,  Hadulphus,  alter  Thur- 
got,  Vilgrip.  qvi  onines  sicut  dei  gratia  cum  suo  rege  ae  domino  socii 
passionuni  fuere,  ita  consolationis  et  prceniii  ctitn  eo  consortes  ermit*. 

De  to  fremhævede  steder  vidner,  som  det  vil  ses,  i  for- 
ening om  den  opfattelse,  at  ikke  blot  Knud,  men  også  hans 
fæller,  særlig  broderen  Benedikt,  har  været  priste  sahge  (beati). 


'  Ser.   III   371.   324.   395.   410.   420.      Fasli  Danici  (1G43I  y.  iS  (Helgeiisivrineue  s. 
-24).    Diinische  BiLliothek  IX  380  iScr.  VII  218) 

-  Rordam,  Monumeiila,  I  667.  674.  689.  698. 

^  Lectiones    i    Odense    indskyder    her:    sic    ipse    a  suo   faniiliari  Piparo  noniine 
lucri  causa  proditus.  —  De  tilsvarende  i  Lund  og  Roskilde  har  navnet  Blaeco. 
•»  Diinische  Bibiiothek  IX  380.    Ser.  VII  ±<S. 

Disse  udtryk  har  dog  ikke  fået  lov  til  at  stå  uforandrede. 
Slutningen  er  således  i  alle  andre  bevarede  gengivelser  for- 
andret til  .  .  .  consortes  cum  eo  fieri  memerunt^,  og  det 
først  fremhævede  om  Benedikt  er  helt  falden  bort  i  de  kirke- 
lige texter,  som  er  brugte  ved  mindefesterne,  ligesom  det  er 
udeladt  i  Peder  Olsens  iovrigt  fuldstændige  version,  der  vel 
også  har  en  officiel  kirkelig  oprindelse.  Det  er  derimod  be- 
varet hos  Ælnoth  og  i  den  Wormske  text. 

Dette  spor  af  en  oprindeligere  opfattelse  af  kampens  ofre 
som  sand-hellige  allesammen  er  ikke  enestående.  Således  siger 
Ælnoth,  at  Albanikirken  ved  deres  blod  ikke  vanhelligedes, 
men,  som  det  er  tilladt  at  tro,  fik  en  ny  indvielse  (duce 
igitur  .  .  cum  .  .  athletis  .  .  .  interempto,  eodemqve  sacrario 
occisorum  cruore  non  jam  violato,  imo  iterato,  ut  credi  fas 
est,  consecrato  .  .  .  .  p.  373).  I  breviariet  fra  Århus  hedder 
det  på  samme  måde:  „Fratrem  regis,  egregium  juvenem  Bene- 
dictum  nomine,  nec  non  et  alios  17  fideles  propugnatores  do- 
mini  sui  insanus  populus  interemit,  qvos  sihi  conjunctos  in 
celis  credimus,  sicut  sibi  fideliter  in  terris  astiterunt"  (III  403). 

Skulde  der  imidlertid  i  den  henseende  endnu  være  nogen 
tvivl,  da  må  den  helt  forsvinde  overfor  den  i  den  ældste  krø- 
nike foretagne  forandring.  Denne  krønike  er  skreven  vistnok 
meget  koi't  efter  optagelsen  af  graven  1095  og  senere,  som 
det  må  antages,  produceret  i  Rom  for  at  udvirke  Knuds  kano- 
nisation.  Før  den  imidlertid  kom  til  Rom,  er  den  umiskendehg 
bleven  brugt  til  at  læses  op  i  original  eller  oversættelse;  den 
tiltaler  sine  tilhørere  —  (ammonemus  vel  obsecramus  vos,  qvi 
liæc  audituri  estis,  ut  intento  corde  cons<deretis  .  .  .)  — ;  bruger 
livlige  udråb:  qvid  igitur?  —  qvid  multa?  —  dico  —  in- 
qvam  — ;  fortæller,  at  Jyderne  kom  „til  os"  (i  Odense)  osv. 
Som  opbyggeligt  skrift  er  den  endvidere  delt  i  tre  afsnit,  hvert 
endende  med  et  .  .  .  „in  secula  seculorum,  amen!"  Det  første 
omtaler   Knuds    ungdom    og    fredelige   regeringshandlinger;    det 


'  [Senere  Tilføjelse:]  Kan  dog  betyde  det  samme  omtrent :  „værdiges''.    Ser.  VIII 
499  (om  Dunebrogel. 

andet  fortæller  om  „den  gamle  slanges"  anslag  og  kongens 
konflikter,  indtil  drabet  i  Albani  kirke;  det  tredje  omtaler  op- 
tagelsen af  graven  og  de  dertil  knyttede  jertegn^ 

Hvad  fortæller  nu  denne  ældste  officielt-kirkelige  fremstil- 
ling af  helgenhistorien  om  kongens  broder  og  ledsagere?  Den 
siger,  at  de  fulgte  Knud  til  kirken,  men  har  ikke  et  ord  til- 
overs for  deres  skæbne  der.  At  dette  strider  ikke  blot  mod 
den  umiddelbare  følelse  for  kampens  betydning  og  disse  mænds 
troskab,  men  også  mod  hin  tids  veneration  for  de  faldne,  der 
jo  giver  sig  så  tydelig  til  kende  i  mindetavlen,  er  indlysende. 
Hvor  kan  da  forfatteren  af  disse  optegnelser,  der  så  stærkt 
har  lagt  an  på  at  gribe  sine  tilhørere,  have  udeladt  dette 
første  og  menneskeligt  mest  betydningsfulde  tegn  på  kongens 
høje  værd,  at  så  mange  brave  mænd  villigt  gik  i  døden  for 
ham? 

Til  al  lykke  er  der  imidlertid  i  breviariet  fra  Odense  op- 
bevaret en  ældre  og  fuldstændigere  form  af  krøniken  på  dette 
sted,  som  udfylder  denne  mangel  på  den  mest  tilfredsstillende 
måde.  Udgiveren  har  lagt  mærke  til,  at  denne  ,.lectio  prima" 
er  udskreven  af  elogiet,  men  har  ikke  set,  at  den  har  en  be- 
tydningsfuld tilføjelse.     Stedet  lyder  således: 

....  nam  crucis  in  modum  manibus  expansis  ad  altare  sancti 
Albani  mariiris  transtixus  est  in  latere  cuspidis  mucrone.  Summa  et 
nnica  sålus  est  egris  mortalibus.  qvod  electos  suos  itu  Christns 
celis  divisit  ae  terris,  ut  spiritus  celesti  habitatione  dignos  superis 
admitteret,  et  terra  terrena  dimitteret.  Cum  qvo  Benedictns  fidus 
germanus  artnis  occubuit  amicorum,qve  vel  tnilituni  manus  ned 
causa  justicie  succubuit.  Et  qvia  corpora  sua  victimas  deo  optule- 
riint.  regna  celestia  laureati  intrare  merueruut.  Nune  amieti 
stolis  albis  ag-no  eum  palmis  astant,  optata  benefleia  omnibus 
se  hie  invoeantibus  prestant.  Itaqve.  ut  dictum  est.  sexto  Idus 
Juli!  sic  uccuuuit  etc.  - 


'  .Scr.  III  317.  3-21    322. 

•  .Ser.  III  402.  Man  lægge  mærke  fil.  at  det  ejendomnieligi'  udtryk  ..laureati" 
om  martyrerne  genfindes  i  hovedstykket,  p.  321.  1.  .5.  —  Snil.  Johannes'  åbenbaring. 
7.  9.  13  ff.  20.  4.  6.  iVulgatai. 

Hvorledes  skal  nu  denne  udeladelse  i  den  udgivne  text 
forklares?  Må  det  ikke  antages,  at  skriftet  er  kommen  til  Rom 
i  sin  oprindelige  skikkelse,  men  at  man  her  ikke  har  kunnet 
indlade  sig  på  en  kanonisation  en  masse  og  derfor  har  slettet 
det  fremhævede  stykke  af  mindeskriftet?  For  at  købe  Knuds 
anerkendelse  af  kirkens  øverste  biskop  har  man  da  i  Danmark 
måttet  finde  sig  i  at  opgive  de  andre,  der  af  folkemeningen 
og  af  den  nationale  kirke  sattes  ved  hans  side.  Man  måtte 
da  også  forandre  den  officielle  text  i  mindetavlen  og  i  de  på- 
budte lectiones;  Ælnoth,  den  kongelige  historiograf,  røber  kun 
lejlighedsvis  den  offenlige  mening. 

At  denne  omsider  gjorde  sig  gældende,  fremgår  af  Knyt- 
lingas  fortælling.  Man  kom  til  et  kompromis  mellem  de  to 
modsatte  opfattelser,  den  officielle  og  den  nationale,  idet  Bene- 
dikt toges  op  af  graven  og  skrinlagdes  ved  sin  broders  side 
som  helligdømt  af  en  uimodståtlig  folkemening.  Han  havde 
jo  i  henved  9  år  ligget  sammen  med  sin  broder  under  Albani 
kirkegulv,  ligesom  han  jo  også  i  livet  havde  stået  ham  nær- 
mest; det  gik  da  her  som  i  Ratzeburg,  at  hele  flokken  hæ- 
dredes i  den  ene  repræsentant.  Om  dette  er  sket  kort  eller 
længe  efter  Knuds  optagelse,  derpå  kommer  det  ikke  an;  men 
efter  al  sandsynlighed  var  det  ikke  så  meget  længe  efter,  siden 
Knytlinga  kunde  henføre  det  til  kong  Eriks  tid. 


Efter  således  at  have  gennemgået  kildernes  vidnesbyrd 
om  Alban  og  Benedikt  står  det  endnu  tilbage  et  øjeblik  at 
dvæle  ved  de  enkelte  spørgsmål,  som  iøvrigt  har  været  fremme 
i  debatten  og  endnu  kan  have  nogen  interesse. 

Vi  møder  her  først  kong  Valdemars  brev  af  1  ISO,  i 
hvilket  han  omtaler  sine  frænder  i  st.  Albani  kirke.  Dr.  P. 
bebrejder  mig  her  at  have  givet  en  unøjagtig  og  misvisende 
oversættelse  af  brevets  udtryk,  men  noget  sådant  kan  jeg  ikke 
indrømme.      Kong  Valdemar    føler  sig   særlig  forpligtet  overfor 


300  HELGEXSKRIXEXE  I  ST.  KXL'DS  KIRKE. 

Odense  kirke:  „tum  eo  qvod  venerandæ  sanctorum  reliqviæ  in 
ea  (ecclesia)  contineantur  [qvos  sicuti  nostros  extitisse  propin- 
qvos,  ita  pios  apud  deum  palronos  esse  gaudemus],  tum  qvod" 
etc.^  Tanken  heri  havde  jeg  gengivet  ved,  at  kongen  „glæder 
sig  over  i  dens  helgener  at  have  frænder  og  fromme  forbedere 
hos  Gud";  men  min  ærede  modstander  mener,  at  det  gor  ,,en 
ikke  ringe  forskel",  at  der  strængt  oversat  står:  ^relikvier  af 
helgener ,  som  var  hans  frænder" ,  medens  min  gengivelse 
skulde  gøre  det  nødvendigt  at  antage,  at  enten  jomfru  Maria 
eller  st.  Alban  måtte  være  i  slægt  med  ham.  Jeg  kan  dog 
ikke  tage  udtrykket  „kirkens  helgener"  i  så  snæver  betydning; 
som  forhen  omtalt  er  relikvierne  i  sig  selv  intet  uden  et  pant 
på  helgenens  nærværelse  som  forbeder,  og  det,  Valdemar  for- 
trøster sig  til,  er  ikke  at  der  ligger  ben  af  hans  hellige  frænder 
i  denne  kirke,  men  at  disse  er  levende  tilstede  i  den  og  rede 
til  at  være  hans  forbedere  hos  Gud.  Skal  de  så  ikke  kunne 
kaldes  ..kirkens  helgener",  véd  jeg  ikke.  hvorledes  vi  skal  bære 
os  ad  med  at  få  dette  begreb  bragt  ind  under  et  fornuftigt 
synspunkt. 

Såmeget  om  formen  og  ordlyden.  Med  hensyn  til  reali- 
teten indrømmer  jeg,  at  brevet  ved  ikke  udtrykkelig  at  nævne, 
hvem  der  menes,  træder  ud  af  rækken  af  de  brugelige  bevis- 
midler. Kun  med  det  for  øje,  som  vi  véd  af  andre,  med 
brevet  samtidige  kilder,  illustrerer  det  yderligere  „det  andet 
skrin"  i  Odense.  Og  kun  på  denne  måde  har  jeg  anvendt 
det  i  mit  første  indlæg. 

Vi  har  dernæst  det  ominøse  hul  i  dette  andet  skrin.  Det 
siges  at  være  råt  udskåret,  om  end  i  en  regelmæssig  firkant, 
3  tonimer  højt  og  2'  i  tomme  bredt,  det  er  usymmetrisk  an- 
bragt, i  skrinets  ene  endestykke,  og  forstyrrer  den  oprindelige 
plan  i  dets  hele  ydre.  Dertil  kommer,  at  der  intet  tilsvarende 
hul  findes  i  st.  Knuds  skrin. 

Fuldmægtig    Burman   Becker    fremsatte    som    bekendt    den 


'  Siiledes  rettere  efter  Pontoppidan,  Aiinali-.s,  I  464.     .Sml.  Thorkelin  I  -Mi. 

gisning,  at  det  var  et  „kikhul",  til  hvilket  han  anførte  flere 
sidestykker;  men  herimod  gør  Dr.  P.  gældende,  at  der  da 
vilde  have  været  samme  anledning  til  at  lave  et  sådant  i  st. 
Knuds  skrin;  fremdeles  at  man  dog  ikke  vilde  kunne  se  noget 
ind  ad  et  sådant  hul,  og  at  den  oprindelige  mester  aldrig  vilde 
have  kunnet  gøre  et  sådant  brud  på  sin  egen  plan. 

Også  på  dette  punkt  lider  imidlertid  forfatterens  ræsonne- 
ment af  denne  påfaldende  udvorteshed  og  mangel  på  forståelse 
af  middelalderens  tankegang,  som  vi  gentagne  gange  er  stødt 
på  i  det  foregående. 

Hvorfor  mon  den  bedende,  der  står  eller  knæler  ned  foran 
et  helgenskrin,  vil  have  en  sådan  åbning  ind  til  dens  hellig- 
domme foran  sit  øje?  Mon  det  er  for  at  se  på  benene,  følge 
deres  linjer  nedover,  eller  observere  en  edderkop,  der  er  ifærd 
med  at  spinde  sit  næt  mellem  ribbenene?  Eller  er  det  dog 
ikke  snarere  for  at  have  visheden  om  helligdommens  umiddel- 
bare nærværelse  foran  sig,  at  se  den  uden  dække,  således  som 
den  troende  i  sin  bøn  ønsker  at  se  det  helligste?  Vi  kender 
jo  denne  overtro  fra  alle  tider,  at  ånderne  ses  gennem  visse 
åbninger,  når  øjet  er  opladt  for  det. 

Og  så  det  usymmetriske  i  hullets  anbringelse,  og  den 
iagttagelse,  at  det  er  andre  end  den  oprindelige  konstner,  som 
har  udskåret  det;  hvorledes  kan  dog  den  mand,  der  stadig 
færdes  mellem  middelalderens  mindesmærker,  finde  det  på- 
faldende? Findes  der  mon  en  eneste  kirke  fra  en  noget  ældre 
tid,  i  hvilken  ikke  de  skiftende  slægter  har  efterladt  sig  vidnes- 
byrd? Hvor  ofte  er  ikke  det  oprindehg  skønne  anlæg  forstyrret 
af  rå  tilføjninger  og  omdannelser,  klodsede  buer,  forstyrrende 
tilbygninger,  meningsløse  sammenstillinger,  overmaling  af  ældre 
malerier,  osv.  i  det  uendelige;  hele  middelalderens  bygnings- 
historie  er  jo  hos  os  ikke  andet  end  ophobninger  af  de  sand- 
synligste forklaringer  af  den  slags  forhold.  Tingen  er  jo  den 
ganske  naturlige,  at  hver  følgende  slægt  har  samme  ret  som 
den  foregående    til   at   gøre   sig   det  overleverede  så  nyttigt  og 

opbyggeligt  som  den  kan;  det  går  hermed  som  med  hatten  i 
Gellerts  fabel,  der  gik  i  arv  fra  fader  til  son  gennem  mange 
led;  hver  følgende  ejer  forandrede  dens  form,  men  den  gjorde 
stadig  samme  nytte  og  blev  stadig  sat  lige  højt.  Hvad  er  der 
da  at  undres  over,  at  i  en  senere  tid  Benediktus's  skrin  kom 
i  en  priors  eller  en  biskops  eje,  som  satte  pris  på  at  få  en 
sådan  åbning  i  den;  for  hvem  det  var  vigtigere  at  sørge  for 
sin  og  klosterbrødrenes  opbyggelse  end  at  bevare  en  forsiring 
i  sin  oprindelige  skikkelse?  At  hullet  blev  „råt",  er  ikke  så 
underligt,  da  en  håndværker  neppe  foler  sig  så  fri  overfor  et 
skrin,  som  står  over  alteret  og  rummer  en  belgen,  som  den 
oprindelige  konstner  har  folt  sig  overfor  et  skrin,  som  stod  i 
hans  værksted;  og  at  det  blev  anbragt  usymmetrisk,  kunde  jo 
ophavsmanden  være  ligegyldig  for,  når  det  kun  kom  til  at  stå 
ham  for  øje  i  den  stilling,  i  hvilken  han  ønskede  at  se  det '. 
Hvad  mon  Dr.  P.  vilde  sige,  om  nogen  vilde  forklare  ethvert 
råt  brud  i  en  kirkes  murværk  med  tilhørende  billeder  osv. 
som  frembragt  af  indbrudstyve? 

At  nu  Benediktus's  skrin  blev  gennembrudt  på  denne 
måde,  medens  st.  Knuds  blev  urørt,  kunde  jo  have  sin  ganske 
naturlige  grund  i  deres  forskellige  bestemmelse;  st.  Knud  stod 
ikke  blot  til  skue  for  alle,  men  skulde  til  sine  tider  bæres  ud 
omkring,  ofte  vel  netop  i  ondt  vejr  og  under  andre  vanskelige 
forhold.  Tilmed  måtte  man  her  være  langt  mere  varsom  over- 
for helligdomsrovere,  være  sig  blandt  lægfolk  eller  klerke.  At 
Benediktus's  skrin  ikke  .således  stod  til  skue  eller  var  tilgænge- 
ligt, er  en  selvfølge;  det  havde  sit  .særlige  kapel,  —  hvis  det 
da  er  tilladt  at  henføre  det  Benedikt-kapel,  som  var  under  op- 
førelse  1357,  til  skrinet,    skønt  vi  ganske  vist  ikke  har  nogen 


'  Til  sammenligning  i<an  anføres,  hvad  der  siges  om  opstillingen  af  st.  Albans 
nye  skrin  under  abbeden  Simon  (1163 — 831:  —  sno  loco  eminention,  se.  supra  majus 
altare,  contra  frontem  celebrantis  collocavit,  ut  in  facie  et  in  corde  habeat  qvilibet 
celebrans  missam  super  idem  altare  martyris  memoriam  —  De  mange  som  omkring 
hullet,  som  Dr.  P.  omtaler,  kan  have  fastholdt  et  trådgitter,  som  findes  andensteds 
under  lignende  forhold. 

udtrykkelig  hjemmel  for  det.     Men  en  vis  sammenhæng  synes 
der  unægtelig  at  være  i  alt  dette. 

Så  er  der  endelig  skrinenes  skæbne  efter  messetjenestens 
kuldkastelse.  I  grevens  fejde  trængtes  st.  Knuds  kloster 
liårdehg.  1534  kom  de  grevelige  til  Fyn,  og  prioren  Kristen 
Povlsen  har  optegnet,  hvad  Kristoffer  krævede  af  ham.  Først 
måtte  han  give  1000  mark  danske;  derpå  fik  han  brev  om  at 
sende  „alt  det  guld,  sølv  og  klenodjer,  som  fandtes  udi  st. 
Knuds  domkirke,  ih  vad  somhelst  det  være  eller  nævnes  kunde, 
intet  undertagen  uden  fire  kalke",  og  andensteds  tilføjes,  at 
klosteret  måtte  yde  800  lod  sølv  i  skat.  Men  dette  var  endda 
kun  veernes  begyndelse.  Da  Kristian  III  var  bleven  valgt  til 
konge,  betragtede  han  Fyn  som  en  oprørsk  provins  og  ssferlig 
Odense  som  en  frafalden  stad.  Efter  slaget  på  Øxnebjerg 
overgaves  den  til  plyndring,  og  strax  efter  måtte  øen  betale 
en  sølvskat,  for  hvilken  der  fra  samme  sommer  og  efterår  er 
bevaret  kvitteringer  på  over  40,000  lod  sølv.  Året  efter  blev 
der  atter  udskrevet  en  sølvskat  over  hele  landet,  at  betale  i 
Roskilde  i  JuH  måned;  klostrene  skulde  i  alt  yde  58,000  lod, 
deriblandt  st.  Knuds  de  4000.  Da  der  ikke  kunde  være  tale 
om  at  skatfe  alle  disse  penge  af  en  kassebeholdning  eller  af 
de  årlige  indtægter,  tillodes  det  klosteret  at  pantsætte  jorde- 
gods, en  tilladelse,  som  gentoges,  da  det  1543  skulde  bidrage 
til  dækning  af  rigets  gæld.  Men  desuden  tillod  kongen  1536 
prioren  at  tage  en  del  af  sølvskatten  „af  et  skrin  her  i  kir- 
ken". Dette  udfortes  i  overværelse  af  to  guldsmede  fra  Odense, 
som  strax  prøvede  metallet  og  erklærede  det  for  godt  rent 
sølv;  det  var  altsammen  forgyldt.  Imidlertid  meddeltes  det 
senere  prioren  af  rentemesteren,  at  et  forgyldt  billede  på  om- 
trent 30  lod  alligevel  havde  vist  sig  at  være  kobber,  hvorfor 
han  måtte  levere  andre  500  lod  rent  sølv  i  åbod^. 


1  Danske  inagazin  II  69  (efter  håndskriftet  GjiiI.  kougl.  saml.  851.  fol.).  3.  række 
V  142  f.  313  f.  St.  Knuds  kloster  solgte  dengang  bl.  a.  sit  jordegods  på  Silt,  som  det 
havde  fået  af  kong  Nils.  Dipl.  Flensh.  II  956.  1543  solgtes  godset  pn  Ærø  for 
1800  rdl.    D.  mag.  4.  r.  111  230. 

At  der  her  tales  om  st.  Knuds  skrin,  kan  vel  ikke  være 
tvivlsomt.  At  klosteret  endnu  dengang  skulde  have  havt  et 
pengeskrin,  hvis  indhold  det  fik  kongens  tilladelse  til  at  be- 
nytte, er  mere  end  naivt.  Sammenhængen  er  vistnok  den,  at 
man  alt  forhen  uden  hetænkning  havde  plyndret  Benedikts 
skrin,  men  at  ærbødigheden  for  st.  Knud  holdt  munkene  til- 
bage fra  at  forgribe  sig  på  denne  kongelige  helgen.  At  han 
nu  med  kongens  tilladelse  kom  til  at  dele  skæbne  med  sin 
broder  og  at  plyndringen  blev  endnu  grundigere,  da  nøden  var 
så  meget  større,  kan  ikke  forundre;  af  det  første  skrin  er  der 
dog  bevaret  nogle  forsiringer,  af  det  andet  intet. 

Så  var  det  at  st.  Knuds  skrin  blev  genfundet  den  22. 
Januar  1582.  Der  haves  som  bekendt  to  indbyrdes  uafhængige 
efterretninger  om  dette  fund,  den  ældste  skyldes  Ole  Worm 
(1626),  den  anden  Thomas  Birkerod  (c.  1700);  Pontanus  (1631) 
omskriver  den  første.  Ole  Worm  fortæller  da,  at  skrinet  blev 
fundet  den  nævnte  dag  „cum  pro  reparanda  æde  ipsi  (st.  K.) 
dicata,  sacellum,  in  qvo  positus  erat,  immutaretur".  Birkerod 
derimod  siger,  at  skrinet  siden  translationen  den  19.  April 
1101  havde  sin  plads  „in  hoc  eodem  .  .  .  sacello  ad  latus 
templi  australe",  indtil  kirken  i  året  1582  restavreredes  på 
dette  sted,  ved  hvilken  lejlighed  da  kansleren  Nils  Kås  lod 
det  nedl)ryde:  „remanentibus  adhuc  parvulæ  januæ  vestigiis 
in  muro,  qva  introitus  in  hoc  sacellum  erat"  '. 

Overfor  disse  afvigende  beretninger  har  man  opstillet  for- 
skelhge  forklaringer.  Man  gav  tidligere  i  reglen  Birkerod  for- 
trinet som  den  bedst  stedkendte  og  den,  der  nøje  påpeger 
stedet;  hr.  Burman  Becker  har  fulgt  den  modsatte  vej,  idet 
han  fortolker  Worms  sacellum  som  brugt  om  koret,  således 
som  også  Pontanus  har  opfattet  det".  Denne  sidste  fortolk- 
ning er  nu  vistnok  den  ene  rigtige,  om  end  beviset  må  føres 
noget  afvigende.    B.   siger  nemlig,  at  oversættelsen  af  sacellum 


'  Worm,  Fasli  (16431,  p.  -28.     Wesl)iliiilrin  IV  1439  (Sit.  III  3«9|. 

-  Heniiii   Dan.  hist,,  p.   ID!*:  chorus,  iit  vocant,  ecclesiæ  li.  C.  iiistaurarctur. 

som  kor  istedenfor  kapel  berettiges  ved  Saxes  brug  af  ordet  i 
sin  omtale  af  Roskilde  domkirkes  ældste  stenbygning.  Dette 
er  imidlertid  aldeles  uholdbart,  thi  dels  taler  Saxe  ikke  her 
om  koret,  men  om  den  hele  kirke,  dels  vilde  det  være  util- 
ladeligt at  overføre  hans  talløse  sprogfriheder  til  andre  for- 
fattere. Hvad  der  imidlertid  er  afgørende  er,  at  Ole  Worms 
samtidige  Anders  Vedel  forstod  ordet  således,  og  det  samme 
ses  af  Pontanus^. 

Men  selv  om  det  altså  må  antages  for  givet,  at  st.  Knuds 
skrin  1582  fandtes  i  den  del  af  kirken,  der  betegnes  som 
koret,  er  dermed  ikke  sagt,  således  som  B.  mener,  at  det  stod 
i  den  senere  niche.  Alt  J.  Helms  fortolkede  rigtig  sacelluni 
og  chorus  som  lønkirken  under  korgulvet,  der  1584  modtog- 
den  første  murede  grav  og  altså  må  antages  at  være  bleven 
udlagt  kort  tilforn,  og  for  nylig  har  stiftsprovst  Damgård  ud- 
talt sig  udførligere  for  den  samme  opfattelse".  Først  1582^ 
kan  skrinet  antages  at  være  bleven  indsat  i  nichen. 

Tilbage  står  da  Birkerods  fortælling  med  den  bestemte 
påvisning  af  et  lille  kapel  på  kirkens  søndre  side  som  skrinets 
findested.  Denne  ivrige  oldgransker  levede  i  mange  år  på 
selve  stedet  og  havde  daglig  kirken  for  øje ;  han  samlede  om- 
hyggelig alle  mulige  efterretninger  om  dens  og  byens  fortid, 
bl.  a.  for  at  levere  en  ny  udgave  af  Ælnoth  med  vidtløftig 
kommentar.  Blandt  sine  hjemmelsmænd  nævner  han  samleren 
prof.  K.  J.  Lund  ved  gymnasiet,  som  havde  set  og  taget  af- 
skrift af  den  mindeplade,  som  fandtes  i  skrinet;  han  var  født 
1596  og  døde  1672 ^ 

Men  det  er  da  også  vanskeligt  at  indse,  hvad  der  egenlig 
er  til  hinder  for  at  tillægge  hans  ord  samme  vægt  som  Worms. 
Der  er  jo  vitterlig  to  skrin,    medens  de  to  forfattere   hver  kun 


'  Burman  Becker,  p.  XII.     Vedels  Saxo  (Wegeners  udgave)  p.  CCXLVII. 

2  N.  L.  Hoyens  skrifter,  II  490.     Kirkehist.  samlinger,  3.  række,  VI  128. 

3  [Senere  Tilføjelse:]   1584? 

■*  Weslphalen  IV  1437  (Ser.  IH  386).      Thomas  Birkerod  var  født  i  Odense   1661, 
men  hans  fader  prof  Jakob  B.  kom  alt  til  gymnasiet  1655. 

A.  D.  Jorgensen :  Afhandl.  U.  20 

taler  om  ét;  mon  det  da  ikke  er  det  rimeligste  at  antage,  at 
de  taler  hver  om  sit?  Hvorledes  denne  nærliggende  udvej  har 
kunnet  undgå  de  mange  kløgtige  mænd,  som  har  syslet  med 
dette  spørgsmål,  er  næsten  gådefuldt. 

At  et  kapel  nu  virkelig  blev  nedbrudt  kort  efter  at  st. 
Knuds  skrin  var  fundet,  ses  af  et  kongebrev  af  15.  Juni  1582, 
som  pålægger  stiftsøvrigheden  at  nedbryde  „den  gamle  kapel 
norden  op  til  st.  Knuds  kirke",  der  var  „bygfalden  både  på 
mur  og  tag".  At  det  ikke  er  dette  kapel,  Birkerod  sigter  til, 
er  klart,  da  han  taler  om  kapellet  på  sydsiden.  Dette  blev 
først  fuldstændig  fjernet  i  året  1619:  Jesper  murmester  fik  da 
5  rdl.  3  mark  for  at  afbryde  6300  mursten  „af  en  gammel 
nedfalden  kapel  på  kirkens  søndre  side".  Kapellet  på  nord- 
siden var  langt  anseligere,  opført  af  biskop  Mogens  Krafse  ved 
år  1464,  og  brugtes,  som  det  synes,  efter  reformationen  til 
landemode;  det  på  sydsiden  var  lille,  kun  6  alen  dybt  fra  ind- 
gangsdøren. Da  der  ikke  nu  findes  spor  af  andre  kapeller  end 
disse  to,  må  det  med  nødvendighed  antages,  at  det  var  dette 
sidste,  som  omtales  alt  1357  som  „Benedikts  kapel";  den 
endnu  synlige  indgang  peger  tilbage  til  kirkens  ældste  former. 
Men  i  dette  kapel  fandtes  ved  nedbrydelsen  efter  Birkerods 
påstand  et  helgenskrin,  som  han  efter  traditionen  ganske  na- 
turlig identificerede  med  det  af  Worm  omtalte  st.  Knuds  skrin. 
Når  det  blev  fundet,  vil  det  nu  være  vanskeligt  at  oplyse; 
men  det  må  vel  antages  at  have  været  nogen  tid,  ikke  længe, 
efter  det  andet.  I  sommeren  1582  blev  det  nørre  kapel 
fjernet;  men  atter  den  8.  Jan.  1584  udgik  der  kongebrev  til 
kirkerne  i  stiftet  om  at  komme  st.  Knuds  bygning  til  hjælp, 
da  den  endnu  ikke  var  „færdiggjort".  I  disse  år  har  man  da 
uden  al  tvivl  taget  alle  de  overflødige  bygninger  bort  for  at 
anvende  stenene,  og  således  må  også  Benedikts  kapel  være 
bleven  fjernet;  at  en  del  af  muren  blev  stående,  tyder  nær- 
mest på,  at  det  ikke  har  lønnet  sig  at  nedbryde  alt  det 
gamle    murværk,    hvorfor    en    stump    har    fået    lov    til    at    stå 

til    1619,    da    pladsen    skulde    planeres    og    et    våbenhus    op- 
føres \ 

Men  når  vi  således  véd,  at  der  omtrent  samtidig  blev 
fundet  ét  helgenskrin  i  koret  (lønkirken),  og  et  andet  i  Bene- 
dikts  kapel,  ligesom  de  begge  blev  indsatte  i  en  fælles  niche, 
hvor  de  atter  opdagedes  1696  og  1833,  —  så  ligger  det  ikke 
fjernt  heri  at  se  en  yderligere  stadfæstelse  af,  hvad  så  væg- 
tige vidnesbyrd  taler  for,  at  det  ene  indeholdt  levningerne  af 
st.  Knud,  det  andet  af  hans  broder  Benedikt. 


Der  går  gennem  hele  Dr.  Petersens  afhandling  en  per- 
sonlig polemik,  som  ikke  ret  vedkommer  sagen;  ordene  „histo- 
rikere" og  „arkæologer"  kommer  igen  på  en  måde,  som  neppe 
er  berettiget.  Dette  skal  jeg  imidlertid  ikke  indlade  mig  videre 
på,  men  overlader  gerne  til  læseren  selv  at  danne  sig  en 
mening  om  dette  mellemværende. 

Det  må  derimod  være  mig  tilladt  at  fremsætte  en  per- 
sonlig bemærkning  af  anden  art.  Da  det  smukke  mindeskrift 
om  Knud  den  hellige  fremkom,  måtte  det  forundre  enhver, 
som  kendte  Paludan-Mullers  stilling  til  denne  sag,  at  se,  i 
hvilken  grad  han  her  var  skudt  til  side.  Thomas  Birkerod 
opstilledes  jævnbyrdig  ved  siden  af  ham,  og  blandt  sine  sam- 
tidige stod  han  nærmest  som  en  fældet  mand,  hvis  valg  ind 
i  undersøgelseskommissionen  endog  syntes  at  trænge  til  und- 
skyldning-. Sandheden  er  den,  at  hans  navn  som  ingen 
andens  er  knyttet  til  oplysningen  af  de  i  Odense  fundne  hel- 
genskrin. Som  ung  og  ukendt  adjunkt  var  det  ham,  som 
bragte    et   smukt    videnskabeligt    udbytte    ud    af   undersøgelsen 


1  Kirkehist.  saml.  .3.  lække,  VI  119.  122  f.  Høyens  skrifter,  II  109.  I  året  14S1 
fandt  en  retsforhandling  om  kirkegods  sted  i  „den  søndre  kapel  i  st.  K.  kirke  i  Odense". 
Fynske  saml.  IV  258. 

^  Anf.  skr.  s.  III:  „han  liavde  endnu  ikke   fyldt  70  ;ir"  osv. 

20* 

1833,  Og  40  år  efter  var  det  atter  ham,  som  holdt  igen  på 
de  uklare  forsøg  på  at  bortfortolke  de  historiske  kilders  vidnes- 
byrd til  fordel  for  en  formentlig  „tradition".  Det  monumen- 
tale værk,  som  afsluttede  disse  undersøgelser,  burde  tillige 
have  været  et  æresminde  over  denne  sjældne  mand.  hvis  ihær- 
dige flid.  ubestikkelige  sandhedskærlighed  og  varme  fædrelands- 
sind  har  sat  så  dybe  spor  i  vor  historiske  videnskab. 


SOGNETALLET  I  JYLLAND  I  MIDDELALDEREN. 

(1890.) 

[Historisk  Tidsskrift  6.  R.  2.  Bd.  S   634—43.] 


Jolandt  de  forskellige  spørgsmål,  som  prof.  Will.  Schar- 
ling  bringer  på  bane  i  sin  afhandling  om  „Kirketallet  og  folke- 
tallet i  Danmark  i  det  13.  århundrede"  (Hist.  tidsskr.  6.  r.  II 
264  £F.)  og  som  vistnok  hvert  for  sig  fortjener  den  omhyggeligste 
undersøgelse,  har  det  i  overskriften  nævnte  af  flere  grunde  vakt 
min  særlige  interesse.  Det  er  nemlig  af  stor,  både  historisk 
og  kulturhistorisk  betydning  at  kunne  konstatere  sognetallets 
væxt  eller  tilbagegang  i  middelalderens  forskellige  tidsrum,  og 
især  bliver  det  af  allerstørste  interesse  at  undersøge  beret- 
tigelsen af  den  påstand,  at  Slesvig  stift  i  løbet  af  300  år 
(1200—1500)  er  gået  ned  fra  et  sognetal  af  420  til  226. 
Dette  forudsætter  nemlig  et  uhyre  landetab  ved  Vesterhavet, 
eller,  da  dette  strider  mod  hvad  vi  véd  andetsteds  fra,  en 
enestående  tilbagegang  i  kultur,  i  den  skarpeste  modsætning 
til  de  andre  danske  lande  ^.  Ved  siden  heraf  vil  en  under- 
søgelse som  den  nævnte  have  sin  betydning  som  et  yderligere 
bidrag  til  bedømmelsen  af  Knytlingas  eller  rettere  dens  ældre 
danske    kilders    troværdighed.      Det    skal   derfor  i  det  følgende 


'  H.  Olrik,  Knud  Lavards  liv  og  gerning,  s.   162  fl. 

forsøges  ud  af  den  noget  vildsomme  samling  af  data,  som 
prof.  Scharling  opererer  med,  at  udskille  hvad  der  vedkommer 
sognetallet  i  Jylland  i  den  katolske  tid,  da  man  utvivlsomt 
med  hensyn  til  dette  kan  komme  til  meget  værdiftilde  resul- 
tater. 

Udgangspunktet  må  her  selvfølgelig  soges  i  opregningen 
af  de  jydske  sognekirker  fra  året  1524,  som  haves  i  listerne 
over  landehjælpen  (trykte  i  Danske  magasin,  4.  række,  II). 
Hertil  svarer  fortrinligt  opgivelsen  af  den  slesvigske  biskops 
katedratikum  fra  1523  (Diplomatarium  Flensborgense,  II  163 
ff.).  Østifterne  og  Skåne  kendes  ikke  med  samme  nøjagtighed 
fra  dette  tidspunkt  og  vil  derfor  kun  mere  lejlighedsvis  blive 
dragne  ind  i  sammenligningen. 

Prof.  Scharling  har  med  stor  omhyggelighed  sammenstillet 
landehjælpslisterne  med  andre  efterretninger  om  sogne  og  kirker 
fra  middelalderens  slutning  og  derved  tilvejebragt  et  fortrinligt 
statistisk  materiale.  Kun  må  overalt  „kirketallet"  reduceres 
til  et  „sognetal";  thi  kloster-  og  domkirker,  der  ingen  sogne- 
menighed havde,  blev  ikke  satte  i  skat  og  kan  ej  heller  an- 
tages at  være  medregnede  i  sognenes  tal:  bispedømmets  stør- 
relse bedømmes  efter  dets  sognekirker,  ikke  efter  kirkebygninger 
af  alle  arter.  Med  dette  for  øje  fås  der  af  prof.  Scharlings 
materiale  følgende  tal: 

Børghvm  stift  har  efter  landehjælpslisterne  188  sogne; 
dertil  kommer  en  forbigået  landsbykirke,  ialt  189.  1  Viborg 
stift  nævnes  232  sogne;  dertil  kommer  de  3  på  Læsø  og  et 
fjerde,  som  forbigås  i  listerne,  ialt  236.  Århus  stift  siges 
1524  at  have  356  landsogne,  hvortil  kommer  i  stæderne 
(Århus,  Randers  og  Horsens)  samt  af  forbigåede  landsogne 
8—10;  ialt  c.  365.  Bitje  stift  har  efter  listerne  i  sin  konge- 
rigske  del  235  sogne,  medens  6  er  forbigåede;  i  hertugdømmet, 
hvis  sogne  ikke  deltog  i  landehjælpen,  kan  sognetallet  med 
temmelig  sikkerhed  siges  at  have  været  lige  50;  ialt  således 
291.  I  Slesi'ig  stift  fandtes  1523  218  sogne  foruden  dem  i 
Slesvig  og  Haderslev,  vistnok  6  —  7:   ialt  c.  225.  —  Det  ligger 

i  materialets  natur,  at  disse  tal  ikke  er  absolut  pålidelige, 
muligvis  skal  de  sættes  lidt  hojere;  men  det  drejer  sig  herved 
dog  sikkert  kun  om  ganske  små  tal,   enkelte  sogne. 

Idet  vi  nu  vender  os  til  Knytlingasagas  beretning  om  de 
danske  bispedømmer,  må  først  et  par  almindelige  spørgsmål 
besvares.  Først  dette,  om  tidspunktet  for  dens  opgivelser. 
Prof.  Scharling  vil  flytte  det  ned  til  efter  midten  af  det  13. 
århundrede,  fordi  sagaen  i  sin  nuværende  form  er  affattet  på 
dette  tidspunkt;  men  det  er  tidligere  gentagne  gange  bleven 
påvist,  at  der  ligger  en  ældre  „Knuds  saga"  til  grund  for  det 
hovedparti  af  Knytlinga,  hvori  kapitlet  om  „landsskipan  i  Dan- 
mork"  (k.  32)  findes.  Og  dennes  danske  kilder  ligger  atter 
snarere  forud  for  end  efter   1200^. 

Prof.  Scharling  har  dernæst  udtalt  sig  for  at  opfatte 
sagaens  hundreder  som  „storhundreder",  altså  som  6  snese 
istedenfor  5  (s.  271  fl.).  Dette  er  dog  formentlig  aldeles 
utilstedeligt.  Af  selve  sagaens  sprogbrug  kan  der,  som  prof. 
S.  selv  bemærker,  intet  sluttes;  de  bevarede  håndskrifter  er 
vilkårlige  i  gengivelsen  af  tallene,  som  oprindelig  vistnok  har 
været  nedskrevne  med  taltegn.  Således  siges  Slesvig  stift  at 
have  „halvfjerde  hundrede"  kirker,  medens  Viborg  har  „2 
hundrede  og  50",  Hjørring  „hundrede  og  60";  et  af  disse 
sidste  måtte  jo  i  alle  tilfælde  være  et  halvt  hundrede,  og  et 
enkelt  håndskrift  gengiver  da  også  tallet  for  Hjørring  som 
„halvandet  hundred".  Men  denne  betegnelse  skyldes  da  de 
forskellige  afskrivere,  der  som  Islændere  ikke  kan  anses  for 
kyndige  fortolkere  af  en  dansk  kilde.  Hvad  der  derimod  taler 
afgørende  for  at  antage  sagaens  hundreder  for  5  snese  efter 
almindelig  dansk  og  evropæisk  skik,  er  selve  de  opgivne  tal. 
Disse  giver  nemlig  efter  denne  regning  en  fremgang  af  12 
sogne  i  hele  Jylland,  fra  år  1200  til  1523  —  24,  medens  hun- 
dredet  regnet   til   6   snese  giver  en  tilbagegang  af  218  sogne. 

•  Årbøger  l'or  nonl.  old kyndighed  og  historie  1SS6,  s.  210  fl.  1887,  s.  147  fl.  [ovfr. 
s.  262  ff.  og  286  ff.].  Kapilel  118  påberåber  sig  som  kilde  en  mand,  der  var  tilstede  i 
Viborg  ved  Ditlevs  henrettelse  ll.o7. 

For  øernes  vedkommende  er  de  tilsvarende  tal:  en  fremgang  af 
c.  34  eller  en  tilbagegang  af  105.  —  Når  prof.  S.  kommer 
til  det  modsatte  resultat  for  Jyllands  vedkommende,  så  opnås 
dette  kun  derved  at  Slesvig  stift  lades  ude  af  betragtning:  de 
4  nordlige  stifter  har  da  nemlig  efter  Knytlinga  (et  hundrede 
=  120)  1104,  medens  de  samme  1524  har  1117  (s.  290). 
Men  dette  er  utilstedeligt,  så  længe  der  ikke  føres  mindste 
sandsynlighedsbevis  for,  at  Slesvig  har  havt  den  samlede  til- 
bagegang af  194  sogne  (s.  303  ff.). 

Et  blik  på  Knytlingas  talrække  vil  endvidere  gore  det 
indlysende,  at  den  ikke  er  lige  nøjagtig  i  alle  sine  led.  For 
Lund,  Roskilde  og  Ribe  har  tallene  enere,  de  andre  er  „runde", 
deriblandt  et  i  hele  hundreder,  to  i  halve.  Forfatteren  har 
rimeligvis  fået  sine  efterretninger  ved  erkesædet  i  Lund\  og 
de  stærkt  afrundede  tal  kan  neppe  tages  så  nøje  som  de  mere 
kantede. 

Sammenstilles  da  tallene  for  de  jydske  stifter  efter  Knyt- 
linga og  listerne  fra   1523 — 24,  vil  vi  få  følgende: 

Sagaen.     1523-24. 


Børglum 

stift  .  . 

160 

189 

+     29. 

Viborg 

—     .  . 

250 

236 

-^    14. 

Århus 

—     .  . 

210 

365 

+  155. 

Ribe 

—     .  . 

324 

291 

H-    33. 

Slesvig 

-     .  . 

350 

225 

-r-   125. 

1294  1306  +     12. 

Som  det  strax  vil  ses,  er  der  her  et  mærkeligt  misfor- 
hold til  stede.  Det  samlede  sognetal  er  næsten  uforandret, 
medens  forskellen  i  3  af  stifterne  ligger  mellem  14  og  33,  og 
i  de  to  er  henholdsvis  125  og  155.  For  noget  at  bøde  på 
dette  misforhold  foreslår  prof.  S.  at  tænke  på  større  omlæg- 
ninger af  stiftsgrænserne,  men  dette  er  neppe  tilladeligt.     Den 


'  I  Ribe  Vilde  man  neppe  have  vidst  bedre  besked  med  Lund  og  Roskilde  end 
med  de  jydske  uabostifler,  og  i  Roskilde  vilde  man  ikke  have  givet  den  gale  besked, 
at  Falster  lå  til  Sællands  stift. 


SUGNETALLET  I  JYLLAND  I  MIDDELALDEREN.  313 

katolske  kirke  var  i  så  henseende  udpræget  konservativ;  der 
behøves  på  dette  sted  kun  at  mindes  om  Rygens  forbhven 
under  Roskilde  og  Femerns  under  Odense,  tiltrods  for  de  for- 
andrede politiske  forhold,  som  løsrev  disse  øer  fra  det  danske 
rige.  Hvad  særlig  angår  den  i  1396  formentlig  foretagne  om- 
lægning af  4  herreder  (ved  Randers)  fra  Viborg  til  Århus  stift, 
da  strider  den  mod  alle  ældre  efterretninger,  medens  den  kun 
er  afhjemlet  ved  et  langt  senere  tingsvidne,  som  synes  at 
have  gået  ud  på,  at  stiftsgrænserne  oprindelig  fulgte  syssel- 
grænserne ^  Men  dette  var  ej  heller  tilfældet  med  h.  t.  Mors 
og  Læsø,  af  hvilke  øer  den  første  hørte  til  Salling  syssel,  men 
til  Børglum  stift,  den  sidste  uden  al  tvivl  til  Vend  syssel,  men 
til  Viborg  stift.  Det  var  den  ældste  tids  filialforhold  i  kirken, 
som  lå  til  grund  for  deslige  uregelmæssigheder;  i  Sønderjylland 
førte  de  som  bekendt  endog  til  herredernes  deling  mellem  de 
to  bispedømmer^'. 

Man  må  vistnok  gå  en  ganske  anden  vej  for  at  forklare 
de  påpegede  misforhold  i  kirkelisten,  og  det  så  meget  mere, 
som  den  af  prof.  S.  forsøgte  slet  ikke  kan  anvendes  for  Sles- 
vigs vedkommende.  Det  forekommer  mig  øjensynligt,  at  saga- 
forfatteren  har  forbyttet  tallene  fra  Århus  og  Slesvig  og  derved 
afstedkommet  den  hele  forvirring.  Ombyttes  disse  nemlig,  så 
fås  der  simpelthen  en  tilvæxt  af  15  sogne  for  hvert  af  de  to 
stifter,  hvad  der  på  det  nærmeste  falder  sammen  med  for- 
holdene på  øerne  (Roskilde  stift  synes  at  have  en  tilvæxt  af 
c.  20,  Odense  af  c.   15  sogne  ^). 


>  o.  Nielsen,  Om  syssel  ind  delingen,  s.  56  ff.  Snil.  Ser.  r.  D.  VI  410.  413.  — 
Århus  biskop  stævner  1:263  bonder  fra  Onsild  og  Gerlev  herreder  ti)  Randers.  Snist. 
V  274.  Sml.  Glenstrup  kloster  „i  ,4rhus  stift",  D.  mag.  U  134.  En  stedlig  tradition  hen- 
lægger iøvrigt  også  Lysgård,  Hids  og  Hovlbjerg  herreder  til  det  oprindelige  Viborg 
stift;  det  førstnævnte  ligger  neppe  en  mil  fra  bispekirken.  Men  her  er  sysseldelingen 
for  Århus. 

2  A.  D.  Jorgensen,  Den  nordiske  kirkes  grundlæggelse,  s.  543  fl.  651  (nndtagel- 
serne  er  her  oversete). 

3  For  Roskilde  stift  haves  en  fortegnelse  fra  1370,  efter  hvilken  prof.  S.  har 
beregnet  sognetallet  til  ca.  430,  Rygen  derunder  indbefattet.  Dette  er  ikke  meget  af- 
vigende fra  forholdet  i  begyndelsen  af  dette  århundrede.  For  Odense  stift,  Falster 
derunder  indbefattet,  bliver  det  ved  15:i4  på   det  nærmeste   315  sogne.     Knyllinga  har 

Under  den  nævnte  forudsætning  stiller  det  sig  da  således 
med  h.  t.  fremgangen  og  tilbagegangen  i  sognetallet  i  de 
danske  stifter  fra  Knytlingas  tid  til  middelalderens  slutning: 

Slesvig   ....-(-  15. 

Ribe -^  33 

Viborg  ...  -i-  14. 
Aibus +  la- 
Børglum  .  .  .  -t-  29. 
Oden.se  ....  +  c.  15. 
Roskilde  ...  -^  c  20. 
Lund +  c.  176. 

Når  bortses  fra  dette  sidste  tal\  synes  forandringerne  i 
løbet  af  de  3  århundreder  ikke  at  være  større  end  at  de 
meget  vel  kan  historisk  forklares.  Fremgangen  på  øerne  så- 
vel som  i  Slesvig  og  Århus  stifter  forklares  let  af  udviklingen 
på  alle  andre  områder,  det  stærkt  stigende  antal  klostre  m.  m. 
At  den  er  forholdsvis  betydeligere  nord  for  Limfjorden,  ligger 
ligeledes  i  sagens  natur,  når  man  kan  gå  ud  fra,  at  denne 
landsdel  endnu  stod  noget  tilbage  i  Valdemarernes  tid^. 

Dobbelt  påfaldende  er  det  da  at  se  en  tilbagegang  i  Ribe 
og  Viborg  stifter,  og  dette  turde  være  det  mærkeligste  udbytte 
af  den  hele  sammenstilling. 

Hvad  Ribe  stift  angår,  da  stadfæstes  selve  tilbagegangen 
på  .det  mest  utvetydige  af  den  i  „Ribe  oldemoder"  opbevarede 
sogneliste  fra  det  14.  århundrede^.  Efter  denne  (supleret  med 
enkelte  udeladte)  fandtes  der  dengang  i  dette  stift  301  sogne, 
medens    ikke   færre   end    15  af  kirkerne  har  senere  vedtegning 

for  disse  stifter  henholdsvis  41 1  og  300  Ved  år  1070  opgiver  Adam  af  Bremen  (IV  7) 
kirkernes  tal  hhv.  til  200  og  1.50,  altså  netop  det  halve  af  livad  det  var  en  -i— 4  slægt- 
aldre senere  og  derefter  holdt  sig  på  i  en  600  år. 

1  Knytlinga  har  her  3.j3.  medens  tallet  hos  A.  Berntsen  (1656)  er  5"29.  Adam 
har  300  (se  foregående  anm.). 

-  Det  får  stå  hen,  om  man  ved  den  særdeles  store  forskel  for  Skånes  vodkom- 
mende skal  tænke  på  en  så  enestående  forøgelse  i  sognetallet,  eller  om  der  her  fore- 
ligger en  skrivefejl  i  sagaen. 

3  O.  Nielsen,  Rlhe  oldemoder,  s.  Vil  fl.  XIX.  lOS  fl.  Kinch,  Ribe  bys  historie,  I 
10}  fl.  Disse  forfattere  sætter  listen  til  før  1348.  da  de  går  lul  fra  at  den  ligger  forud 
for  den  sorte  dod ;  men  de  indrommer,  at  skriften  er  yngre. 


SOGNETALLET  I  JYLLAND  I  MIDDELALDEREN.  315 

om  at  være  „øde"  (en  enkelt  gået  til  grunde  i  vandflod);  af 
disse  var  de  4  dog  atter  tagne  i  brug  før  1524,  medens  Ribe 
by  i  mellemtiden  har  fået  et  sogn  til.  Der  var  således  fra 
sidste  halvdel  af  14.  århundrede  til  1524  en  nedgang  af  11 
landsbykirker,  hvorefter  c.  22  må  være  nedlagte  fra  1200  til 
c.   1360'. 

Tilbagegangen  i  de  to  jydske  nabostifter  Ribe  og  Viborg 
går  jævnsides  med  en  fremgang  af  omtrent  90  sogne  i  de  tre 
andre  jydske  og  de  to  østifter.  Da  denne  har  været  nogen- 
lunde jævn  over  det  hele  område,  kan  det  med  nogen  ret 
siges,  at  en  normal  udvikling  også  burde  have  forøget  de  to 
førstnævnte  stifters  sognetal  efter  samme  forhold,  hvad  der 
vilde  have  givet  dem  en  tilvæxt  af  henved  40  istedenfor  en 
tilbagegang  af  47  sogne.  Denne  er  da  så  meget  mere  på- 
faldende. 

Når  man  fra  en  senere  tids  standpunkt  har  noget  ondt 
ved  at  tænke  sig  en  så  stor  bevægehghed  i  sognetallet,  må 
der  vel  huskes  på,  at  denne  falder  i  det  tidsrum,  da  trækir- 
kerne afløstes  af  stenkirker.  Selv  om  da  forsyningen  med 
kirker  i  forvejen  i  det  væsenlige  A'ar  tilstrækkelig,  ligger  det 
nær  at  antage,  at  overgangen  til  det  ny  og  ulige  mere  varige 
og  anselige  bygningsemne  kunde  give  anledning  til  sognenes 
deling,  overalt  hvor  befolkningen  levede  under  lykkelige  kår 
og  lysten  til  at  kappes  i  udførelsen  af  Gud  velbehagelige  ger- 
ninger frit  kunde  udfolde  sig.  Vi  ser  således  også  samtidig 
fremstå  en  ny  række  klostre,  medens  de  ældre  får  stadig  nye 
gaver  i  jordegods.  Forøgelsen  af  sognetallet  falder  således 
vistnok  næsten  udelukkende  i  det  13.  århundrede  og  især  i 
dettes  første  halvdel.  Det  er  afslutningen  af  den  uhyre  for- 
øgelse i  det  foregående  århundrede  (se  foran  s.   313,   anm.   3). 

Men  tilbagegangen  i  de  to  jydske  stifter  forklares  da  også 
uden  vanskelighed  af  den  selvsamme  overgang  fra  træ-  til 
stenbygninger.      Hvor    befolkningen    levede    under    trange    kår, 


'  Sml.  jiiof.  Scharliiig  s.  i288. 

lå  det  nær  at  benytte  denne  overgang  til  indskrænkning  af 
sognetallet,  idet  flere  menigheder  måtte  slå  sig  sammen  for  at 
afløse  deres  ældre  skrøbelige  trækirker  med  en  stenbygning. 
Sognetallets  nedgang  i  de  to  stifter  (med  godt  8%)  tyder  alt- 
så på  en  ikke  ringe  økonomisk  tilbagegang,  især  i  Nørrejyl- 
lands hedeegne. 

At  nu  en  sådan  har  fundet  sted,  er  ofte  bleven  påpeget, 
og  den  „sorte  død",  som  hjemsøgte  landet  1348 — 50,  er  da 
vel  i  reglen  bleven  nævnt  som  forklaring.  Denne  er  dog  al- 
deles utilstrækkelig.  Som  det  vil  erindres  er  nemlig  det  største 
antal  kirker  nedlagt,  før  denne  farsot  traf  landet,  og  det  er 
desuden  vistnok  usandsynligt,  at  de  tyndt  befolkede  egne  er 
bleven  værre  medtagne  af  en  pest  end  de  andre.  Kong  Erik 
af  Pommern  tilskriver  da  også  de  holstenske  grevers  hærtog- 
disse  ødelæggelser:  „Grev  Gert,  gr.  Henrik  og  gr.  Klaus"', 
siger  han  i  et  stridsskrift  af  år  1421,  „di-og  tit  og  mange 
gange  ind  i  Danmark  med  rov  og  brand,  —  som  det  ligger 
klart  for  dagen  i  Nørrejylland,  hvoraf  en  stor  del  endnu 
ligger  øde"  ^.  Også  denne  forklaring  er  dog  uden  al  tvivl 
tagen  for  snæver,  de  senere  hærgninger  har  ganske  naturlig 
bragt  tidligere  i  forglemmelse.  Alt  i  Erik  Glippings  og  Erik 
Menvæts  tid  led  Nørrejylland  meget,  greverne  fortsatte  efter 
stor  målestok,  Valdemar  Atterdag  for  ej  heUer  med  lempe,  og 
alt  imellem  rasede  den  sorte  død.  Også  rigets  frugtbare  land- 
strækninger lå  til  sine  tider  øde;  således  fortæller  Saxo,  at  i 
midten  af  det  12.  århundrede  en  stor  del  af  øerne  og  det  øst- 
lige Jylland  var  næsten  folketomme  på  grund  af  Vendernes 
hærtog.  Men  medens  disse  egne  snart  igen  kom  på  fode,  fik 
Nørrejyllands  indre  og  vestkyst  et  knæk,  som  det  ikke  kunde 
forvinde  i  århundreder.  Lyngen  bredte  sig  over  tidligere 
marker,    og    hvor   skoven   blev   brændt   af  fjenden,    kunde    den 


1  Diplom.  Flensb.  I  271  :  .  .  wo  greue  Gherl  ei-e  ouerolderuader  viule  grene 
Hinric  ere  olderuader  viide  greue  Clawes  ere  veddere  dicke  viide  to  veleii  tiden  to- 
ghen in  in  Dennemarken  myl  walt  vnde  niacht  vnde  roueden  vnde  branden  vnde  welde 
vnde  walt  deden,  alse  it  noeh  openbar  schin  ys  in  Nort  Jntlande,  des  en  grot  deil 
dar  atr  noeh  wuste  licht  .  .   . 

ikke  altid  komme  op  igen  mod  vestenstormen.  Mange  træk 
vidner  om  en  større  velstand  i  tidligere  tid  i  Nørrejylland,  bl. 
a,  også  de  gamle  stenbygninger  på  heden  og  stiftstædernes 
rigdom;  men  i  enkelthederne  må  det  være  fremtiden  forbeholdt 
at  oprede  alle  de  herhenhørende  forhold,  for  så  vidt  som  de 
nu  kan  opredes.  Her  må  det  være  nok  at  have  givet  et  for- 
mentlig fast  holdepunkt  i  sognetallets  tilbagegang. 


KAMPEN  MELLEM  KONGERNE  SVEN  OG 
VALDEMAR  1157. 

(1890-91.) 

[Historisk  Tidsskrift  6.  R.  2.  Bd.  S.  t;-23- 33  (I)  og  3.  Bd.  S.  108-26  (1I|.  -    Hor    mod 
enkelte  Tilføjelser  af  Forfatteren.] 


At  kong  Sven  Eriksen  efter  en  uheldig  kamp  med  sin 
medbejler  Valdemar  fandt  sin  død  på  Gradehede,  hvor  han 
tillige  blev  jordfæstet  ved  eller  i  et  kapel,  er  en  uomtvistelig 
kendsgerning.  Men  når  selve  slaget  påstås  at  have  stået  i 
umiddelbar  nærhed  af  denne  grav,  på  samme  Gradehede,  da 
turde  en  nærmere  betragtning  af  Saxos  fortælling  vise,  at  dette 
er  en  senere,  uhjemlet  sætning  og  at  det  tværtimod  med  sikker- 
hed kan  siges,  at  valpladsen  må  søges  fjernt  herfra. 

Allerede  fortællingen  om  kampens  forløb  må  i  den  hen- 
seende vække  betænkeligheder.  Der  siges,  at  de  to  rytterhære 
skiltes  ved  et  højt  markgærde,  som  fodfolket  først  måtte  hugge 
ned,  da  hestene  ikke  kunde  sætte  over  det^.  Efter  Jydske 
lov  3,  59,  der  i  slige  bestemmelser  rimeligvis  kun  kodificerer 
ældre    ret,    måtte   rug-    og   vårsæd-gærderne  først  nedtages   st. 


'  Saxo  p.  733:  Congressuris  sepes  fruguni  anibitrix  obstabat,  quam  neutro  equi- 
tatu  propter  palorum  eminentia  aeumina  transcendere  præsumente,  Valdemari  pedite.'i 
disjicere  aggressi,  pugnæ  principium  ediderunt. 

Mikkelsdag,  29.  September,  med  mindre  sæden  var  af  marken 
forinden.  Når  da  disse  gærder  endnu  stod  om  markerne  den 
23.  Oktober,  er  det  bevis  på,  at  høsten  dette  år  har  været 
ualmindelig  sen.  På  det  samme  tyder  den  omstændighed,  at 
kong  Sven  natten  før  slaget  lader  sine  heste  fodre  på  selve 
marken  af  dens  overflødighed  K  —  Men  begge  disse  angivelser 
passer  ikke  til  forholdene  på  heden.  Om  det  end  ikke  kan 
bestemt  modbevises,  at  der  her  fandtes  kornmarker  lige  ved 
kongens  lejr,  så  er  det  dog  vistnok  meget  usandsynligt,  at 
man  skulde  have  skånet  sådanne  lige  til  den  sidste  nat,  og 
endnu  usandsynligere  er  det,  at  rytterhærene  i  dette  flade  og 
vidtstrakte  terræn  netop  skulde  støde  på  høje  og  faste  gærder, 
som  gjorde  det  umuligt  for  dem  at  komme  til  slag. 

Ikke  mindre  forudsætter  den  beretning,  at  Valdemars  hær 
var  så  stor,  at  mærkerne  ikke  kunde  ses  af  tiende  delen  af 
den-,  et  terræn  med  bakker   og   skove   vidt  og  bredt  omkring. 

Men  også  selve  fortællingen  om  Svens  fald  nødvendiggør 
antagelsen  af  en  fjern  valplads.  Efter  en  kort  kamp  undflyr 
han  og  kommer  med  få  ledsagere  til  en  mose;  her  mister  han 
sin  hest  og  fortsætter  flugten  til  fods.  Snart  må  han  også 
kaste  sine  våben  (rustningen),  der  tynger  ham,  så  mosen  ikke 
kan  bære.  Derpå  må  han  støtte  sig  til  to  af  sine  ledsagere, 
indtil  også  denne  vandring  bliver  ham  for  tung  og  han  nødes 
til  at  sætte  sig  ned  og  opgive  flugten;  kun  en  af  hans  led- 
sagere bliver  tilbage  hos  ham^.  Når  man  husker  på,  at  der 
her  er  tale  om  en  krigsvant  høvding  i  en  alder  af  30  —  40  år, 
bliver  dette  uforståeligt,    med   mindre   man   tænker  på  en  lang 


'  Smst.  p.  13-2:  At  Sveno.  castris  sata  complexus,  ex  ipsa  agioiuiii  ufaertate 
almnile  eqiios  refici  jiibet. 

-  Adeo  qiiippe  copiis  creverat  (V.),  ul  ne  a  decima  quidem  parle  exercitus  sig- 
iiorum  ordines  prospici  poluisseut. 

3  Smst.  p.  73i:  S.  funi  paucis  ad  palustiia  forte  fuga  perveniens,  cuni,  luto  de- 
sidente,  equi  vesligia  inergereiitur,  pedes  iter  arripere  conabatur.  Sed  ne  sic  quidem 
cæno  onus  fennte  etiam  arma  deposuit.  Postremo,  quanquam  suorum  humeris  amii- 
teretur,  suprema  victus  lassitudine,  comitibus  aufugere  Jussis  in  arboris  unius  radice 
consedit.  Adeo  quippe  eum  vires  def'ecerant,  ut  ne  gradum  quidem  alieno  subnixum 
adniiniculo  proferre  potuerit. 

Og  møjsommelig  flugt.  En  undvigelse  fra  selve  valpladsen,  i 
retningen  bort  fra  sejrherren,  kan  umulig  føre  til  denne  situa- 
tion; kun  når  man  tænker  sig  mange  timers  ridt  ad  vanske- 
lige veje  og  derefter  følgende  vandring,  forstår  man  kongens 
dødstræthed.  —  Det  vil  altså  være  nødvendigt  nøje  at  gennemgå 
enkelthederne  i  Saxos  fortælling  om  hærenes  bevægelser  for  at 
se,  hvor  han  har  henlagt  sammenstødet.  At  vi  med  tryghed 
kan  folge  hans  fremstilling,  fremgår  af  de  nøjagtige  beskrivelser, 
som  han  giver  af  alle  sammenstødene  mellem  kongerne  i  Jyl- 
land i  denne  borgerkrig  og  hvoraf  der  synes  at  fremgå,  at 
han  har  havt  stedkendte  øjenvidners  beretning  at  holde  sig  til. 

Da  kong  Sven  fra  øerne  satte  over  til  Jylland  og  gik  i 
land  i  Grenå,  lå  kong  Valdemar  med  sin  hær  i  Randers. 
Sven  forlod  nu  flåden,  som  nogen  tid  efter  blev  spredt,  og  gik 
med  sit  rytteri  til  Viborg.  Herfra  vendte  han  sig  mod  øst 
imod  Valdemar;  Esbern  Snare  påtog  sig  at  sinke  hans  frem- 
rykning, for  at  Valdemar  kunde  få  tid  til  at  undslippe  med 
hele  sin  styrke  og  sine  forråd,  da  han  ilike  endnu  vovede  at 
møde  sin  fjende  i  åben  mark.  At  denne  Esbern  Snares  plan 
udførtes  på  vejen  til  Randers,  ses  ikke  blot  af  Saxos  udførlige 
beretning,  men  stadfæstes  også  af  Knytlingasaga,  der  nævner 
Kvorning  (Kornung)  ved  Viborgvejen  nord  for  Nørå  som  det 
sted,  hvor  Sven  blev  liggende  natten  over\ 

Da  Sven  dagen  efter  kom  til  Randers,  var  Valdemar  gået 
over  åen  og  havde  brudt  broen  af  efter  sig;  hærene  lå  nu 
nogen  tid  og  så  på  hinanden  uden  at  kunne  komme  til  slag; 
fra  brostumperne  blev  der  vexlet  pile,  spyd  og  onde  ord. 

På  dette  punkt  i  fortællingen  ligger  den  afgørende  vægt 
for  bestemmelsen  af  hvor  valpladsen  må  soges.  Udgiverne  af 
Saxo  siger,  at  åen  kun  tilsyneladende  er  den  ved  Randers, 
medens  det  af  slaget  (på  Gradehede)  er  klart,  at  det  har  været 
et  vandløb  i  nærheden  af  Viborg.  Men  hvilket?  Hvor  haves 
der  overhoved  et  vandløb  af   denne  natur  og  en  bro  som  den 


Saxo  p.  730  fl.     Knylliiiga  k.  116. 

her  forudsatte  uden  netop  ved  Randers?  Enhver  tvivl  i  så 
henseende  er  desuden  umulig,  når  et  lidt  senere  sted  hos 
Saxo  sammenlignes.  Der  siges  nemlig,  at  kong  Svens  ven, 
høvdingen  Torbjørn,  fralagde  sig  al  delagtighed  i  Knuds  drab 
i  Roskilde  S  „dengang  der  kæmpedes  ved  Randers  bro".  Knyt- 
linga,  der  lader  Sven  stanse  ved  Kvorning,  siger  ligeledes,  at 
Valdemar  gik  over  Randersbro  og  skød  den  af  efter  sig". 

Stillingen  var  derefter  i  nogen  tid  denne,  at  Sven  stod  i 
Randers,  Valdemar  overfor  ham  på  Gudenåens  sydside,  idet 
begge  søgte  at  styrke  deres  hære  og  bringe  modstanderen  til 
at  komme  frem  til  kamp.  Den  der  fik  størst  tilløb  af  bønder 
var  Valdemar;  hans  hær  voxede  fra  dag  til  dag  og  han  måtte 
derfor  ønske  at  fremkalde  en  afgørelse.  Dette  sætter  han  i 
værk  ved  „at  gå  over  åen  på  et  andet  sted" :  amne  alias  su- 
perato,  hostem  appetere  statuit.  Natten  før  slaget  lod  han 
derpå  sine  heste  stå  opsadlede  og  uden  foder;  Sven  derimod, 
i  hvis  lejr  der  var  sædemarker,  lod  dem  æde  rigeligt.  Dette 
viser,  at  også  den  sidste  havde  slået  lejr  på  et  nyt  sted  (uden- 
for Randers),  siden  han  lå  i  kornmarker.  Overvejelsen  over, 
hvorvidt  han  skulde  modtage  slaget,  som  Saxo  fortæller  bag- 
efter dette  træk,  må  altså  være  gået  forud:  beslutningen  var 
nu  fattet.  Disse  overvejelser  forløb  således,  at  de  udsendte 
spejdere  fortalte  om  Valdemars  uhyre  skarer  og  dertil  knyttede 
det  råd  at  se  tiden  på  og  lade  dem  udtyndes  eller  spredes  af 
sig  selv.  Dette  råd  forudsætter  altså,  at  Sven  dengang  endnu 
havde  valget,    at  Valdemar   med    andre   ord  ikke  kunde  tvinge 


^  Sven  havde  umiddel])ait  for  overfaldet  i  kongehallen  gæstet  Torbjorn,  der 
opfostrede  hans  datter.  Det  var  i  „Torberni  vicus,  haud  procul  urbe  situs"  (Saxo  p. 
721).  Stedet  var  vistnok  lensmandssædet,  altså  Haraldsborg :  thi  senere  kaldes  T., 
der  jo  blev  Valdemars  liojt  betroede  mand  og  hovedsniand  på  Soborg,  „qvondam 
Roskildensis  præfectus"  (Codex  Esromensis  p.  93).  Sml.  Hist.  tidsskr.  6.  r.  U  329  ff 
334.  —  [Senere  Tilfojelse:]  Torbenborg  (—  gård)  skiftede  navn  for  en  ny  borg.  Sml. 
Wilders  plads  o.  1.  (skifter  nogle  gange,  så  fæstes  det). 

-  Saxo  p.  732:    Valdemarus junctum    vico   pontem   partim    diseind' 

jubet.     Pag.  735:   cum  apud  Randnisii  pontem   dimicaretur.     Knytlinga  k.   116:    V.   for 
I>å  yfir  Randårossbru    ....   en  er  S.  kom    til    Randåross,    pii  harøi  V.  låtit  skjota  af 
briinni.  —  Jeg  har  alt  påvist  dette  i  For  idé  og  virkelighed  1869,  s.  390.  398. 
A.  D.  Jørgensen:  Afhandl.  IL  ^l 

ham  til  slag;  men  delte  forudsætter  atter,  at  han  da  endnu 
havde  Nørå  mellem  sig  og  sin  fjende;  var  han  først  gået  over 
den,  kunde  han  ikke  mere  undgå  kampen.  Overvejelserne 
fandt  altså  sted  i  Randers,  efterat  han  dér  havde  iagttaget 
fjendens  bevægelser,  overgangen  over  Gudenå.  Imidlertid  trådte 
den  ansete  høvding  Age  Krisljernsøn  (historieskriveren  Svens 
fader)  frem  og  gjorde  gældende,  at  han  og  hans  fæller  blandt 
de  jydske  stormænd  ikke  kunde  ligge  rolig  og  se  på  de  øde- 
læggelser, bondehæren  nu  vilde  afstedkojnme  på  deres  jorder. 
Det  ses  heraf,  at  overgangen  over  åen  havde  lagt  nye  stræk- 
ninger af  landet  åbne  for  Valdemar,  hvad  der  passer  til  at 
han  vender  sig  mod  vest  og  truer  med  at  oversvømme  Viborg- 
egnen, medens  Sven  hgger  nord  for  Nørå.  Dette  bringer  da 
denne  til  at  modtage  slag;  han  forlader  altså  sin  sikre  stilling 
ved  Randers  og  går  over  aen  imod  Valdemar. 

Således  mødes  de  to  modstandere  imellem  vandløbene,  i 
Medelsholm  (Middelsom)  herred.  Det  er  et  område,  i  størrelse 
omtrent  som  øen  Als,  neppe  en  mil  bredt  imellem  de  to  åer, 
men  over  4  mile  langt  i  øst  og  vest;  vandløb  med  kærstræk- 
ninger omgiver  det  på  alle  sider  og  gør  det  til  en  „Medel- 
holm".  Terrænet  er  bakket,  dengang  vistnok  tildels  skovklædt, 
med  frugtbare  marker.  Her,  om  nogen  steds,  kunde  man 
vente  at  finde  havremarker  \  høje  gærder,  der  ikke  kunde 
overskrides,  og  en  opstilling  af  hæren,  der  ikke  tillod  mere 
end  tiende  delen  af  den  at  se  mærkerne. 

Kampen  mellem  kongerne  var  kort;  den  blev  afgjort  i  et 
enkelt  voldsomt  sammenstød  af  rytterhærene;  kun  Riber  Ulf 
holdt  stand  med  hovedbanneret  og  fortsatte  modstanden,  indtil 
han  blev  overvældet.  Kong  Sven  undveg  og  slaget  var  der- 
med tabt.  Men  det  er  ikke  sandsynligt,  at  det  dermed  tillige 
var  forbi.  Forbitrelsen  mellem  de  modsatte  partier  var  stor 
og  bortset  fra,  at  man  selvfølgelig  længe  måtte  være  uvidende 
om  kongens  flugt  i  en    stor  del  af  hæren,    var  det  ganske  na- 


1  [Senere  Tilføjelse :]    Det   er   et  af  begge  liære  hidtil  uberørt  land,   hvad  ellers 
neppe  nogen  strækning  nær  hærene  var. 

turligt,  at  slaget  fortsattes,  hvor  det  engang  var  begyndt,  så- 
længe de  fjendtlige  skarer  havde  lyst  og  mod  til  det;  nogen 
større  sammenhæng  kunde  der  efter  sagens  natur  ikke  være 
i  det  hele  sammenstød.  Kong  Sven  må  vel  fra  først  være 
bleven  forfulgt  og  hans  bestræbelse  må  da  kun  være  gået  ud 
på  at  undslippe  sine  forfølgere.  Allerede  dette  kan  have  været 
vanskeligt  nok  og  have  varet  længe.  Derpå  har  han  været 
betænkt  på  at  undkomme  ud  af  riget,  hvor  der  foreløbig  intet 
var  at  udrette  for  ham.  Hans  flåde  var  tilintetgjort  eller  op- 
løst; en  fortsat  flugt  nordpå  var  altså  farlig,  da  han  kunde 
afskæres  fra  tilbagevejen  og  hindres  i  at  komme  bort  til  søs. 
Han  selv  havde  således  forhen  søgt  at  hindre  Valdemars  flugt 
fra  Sjælland  og  det  havde  ikke  været  uden  stor  fare  at  det 
lykkedes  denne  at  forblive  uopdaget  og  slippe  bort.  Sven 
vendte  sig  derfor  mod  syd  for  at  undkomme  fra  riget  ad  den 
samme  vej  han  tidligere  var  kommen  ind. 

På  denne  flugt  langs  hærvejen  fra  Viborg  til  Dannevirke 
er  det  da  han  segner  om,  overvældet  af  trælhed  og  ude  af 
stand  til  at  flytte  en  fod.  Han  gribes  af  bønder,  der  søger 
bytte  hos  den  herreklædte  mand  og  fælder  hans  sidste  led- 
sager. Selv  siger  han,  at  han  er  „kongens  skriver";  men 
han  genkendes  og  sættes  til  hest  for  at  føres  til  Valdemar. 
En  bonde  springer  imidlertid  pludselig  frem  og  dræber  ham 
med  sin  stridsøxe.  Almuen  jordfæster  ham  uden  højtidelighed 
i  en  simpel  grav^.  Efter  Knytlinga  var  det  to  navngivne  høv- 
dinger (Peter  Tenja  og  Gvenmar  Ketilsøn),  som  tog  og  dræbte 
ham.  Dette  strider  mod  Saxos  udtrykkelige  angivelse  af  at 
det  var  bønder,  medens  han  meget  vel  kender  de  to  mænd 
fra  andre  bedrifter.     Det  er  da  også  sandsynligere,   at  det  for- 


ifSaxo  p.  734:  A  quo  (Svenone)  ((iiidani  suoruni  per  ignaviam  discedere  omni 
fato  trisliiis  ratus,  ab  agrestibiis,  indagandæ  prædæ  gratia  supervenientibus,  ante 
pedes  regis  appetitus  occubuit.  A  qiiibus  et  Sveno  captus,  cum,  quis  esset  interroga- 
retur,  regis  scribam  profitebatur.  Agnitus  tandem,  equoque  ob  reverentiam  majestatis 
impositus,  sive  metus  sive  spei  instinetu  Valdemaro  se  præsentari  poscebat.  Hæc 
orantis  caput  agrestiuni  quidam  subito  advolans  seciiri  præeidit.  Corpus  ejiis,  nullis 
funeris  impensis  honoratum,  ignobili  sepulturæ  popularium  cura  inandavit. 

21* 

holder  sig  som  Saxo  beretter.  Mødet  fandt  sted  langt  fra  den 
egenlige  valplads;  bondehæren  var  alt  i  opløsning,  mange  var 
ved  at  drage  hjem,  hver  til  sit,  så  man  kunde  møde  enkelte 
hobe  på  alle  de  nærmeste  veje.  ,  Kongen  har  da  vistnok  også 
holdt  sig  ved  siden  af  hovedvejen;  sagaen  siger,  at  han  toges 
i  et  krat.  Det  er  en  tilfældig  hob,  der  får  øje  på  ham;  slaget 
har  sat  lidenskaberne  i  bevægelse  og  man  er  strax  rede  til  at 
angribe  ham  for  byttets  skyld.  Så  ligger  hans  udplyndrede 
lig,  til  bønder  fra  de  nærmeste  gårde  tager  sig  på  at  begrave 
det.  Som  det  vides  af  senere  beretninger,  var  kongen  jord- 
fæstet nord  for  et  kapel  på  Grågårdsmark,  nær  Havsø,  ost  for 
hærvejen,  2V2  mil  syd  for  Viborg  ^  Afstanden  herfra  og  til 
den  ostlige  del  af  Medelsholm  herred  er  i  lige  linje  godt 
6  mil. 

Det  vil  af  det  her  fremstillede  tilstrækkelig  vise  sig.  at 
henførelsen  af  selve  slaget  til  Gradehede  er  uhjemlet.  Kongen 
har  fået  tilnavn  af  det  sted,  hvor  han  faldt  og  fandt  sin  grav". 
og  selve  slaget  er  meget  snart  bleven  opnævnt  derefter  og 
henført  dertil;  men  dette  kan  der  ikke  tillægges  nogen  betyd- 
ning overfor  Saxos  stedkyndige  beretning.  Overleveringen  på 
selve  stedet  er  først  optegnet  henved  500  år  efter  og  altså 
uden  selvstændig  avtoritet'^ 

Når  der  imidlertid  fortælles  om  en  kamp  i  disse  egne 
mellem  „Sven  Knap"  (den  „snare")  og  hans  „broder",  der 
blev  kronet  i  Viborg,  ligesom  der  på  stedet  skal  være  fundet 
stridsøxer  m.  m.,  da  kan  oprindelsen  hertil  være  at  søge  i  en 
noget  ældre  begivenhed,  der  på  det  nærmeste  havde  netop 
denne  skueplads,  nemlig  slaget  mellem  Sven  og  Knud  i  året 
1151.     Om  denne  vides  følgende. 


'  Se  H.  Petersens  afhandling  i  Årbøger  f.  nord.  oldkyndiglied  og  historie  18S7, 
s.  78  fl.  ^ 

2  Efter  Suhm  findes  tilnavnet  Grathe  forst  hos  Magnus  Mathiæ  (VI  288).  Men 
i  en  optegnelse,  der  henføres  til  1386,  kaldes  han  alt  ,.Grateheide"  (Thorsen,  Sonder- 
jydske  stadsretter,  fortalen  s.  45.     .Sml.  Dankwerths  Landesbesclireibung  s.  115). 

■i  Ser.  r.  D.  I  163.  241.  3«6.  Årbøger  1S87,  s.  SI.  —  Stederne  Gråmose,  Grågård, 
Gruskov,  Gråmark  og  Gråhede  kan  påvises.  I  Silkeborg  jordebog  1586  kaldes  gården 
Gråskov  endnu  Grottskoiiff,  senere  Graadskouf;  derimod  skrives  Graagaard. 

Knud  var  fra  kampen  i  og  om  Viborg  undsluppen  nordpå 
over  Ålborg  til  Sverige  og  kom  derfra  over  Polen  og  Tysk- 
land med  saxisk  hjælp  tilbage  til  Jylland.  Sven  havde  her 
sat  sig  fast  i  Viborg;  han  havde  befæstet  det  med  en  jord- 
vold og  lagt  en  besætning  på  borgen,  desuden  var  der  samlet 
en  antagelig  hær,  som  forsynedes  ved  en  brandskat  på  mod- 
partiets bønder.  Knud  vovede  efter  erfaringerne  fra  den  seneste 
kamp  ikke  at  angribe  selve  staden  og  slog  derfor  lejr  langt 
fra  dens  mure,  for  at  se  tiden  på  og  derved  tvinge  Sven  til 
enten  at  opløse  sin  hær  eller  vove  et  slag  med  underlegne 
kræfter.  Nogen  tid  efter  svækkedes  Knud  ved  at  en  af  hans 
tyske  høvdinger,  en  tidligere  ven  af  Sven  ved  navn  Brun,  for- 
lod ham  og  trak  sig  tilbage  til  Ribe.  Sven  nødtes  omsider 
til  at  vove  et  slag;  han  forlod  ved  nattetid  Viborg  og  nåede 
efter  en  lang  marche  ved  daggry  sin  modstanders  lejr,  i  hvilken 
man  netop  var  ved  at  synge  ottesangen. 

Saxo  skildrer  så  kampen,  der  især  kom  til  at  dreje  sig 
om  en  bæk,  som  flød  mellem  de  kæmpende.  Det  var  et  uan- 
seligt vandlob,  hidtil  ubekendt  i  verden,  men  berømt  ved  dette 
sammenstød.  Bredderne  var  farlige  ved  mosehuller  og  der 
fandtes  kun  ét  vadested,  hvor  heste  kunde  sætte  over  kæret; 
men  dette  var  kun  kendt  af  Knuds  folk^  Efterat  kampen 
havde  varet  en  stund,  flere  af  Svens  ryttere  var  sunkne  i 
kæret  og  der  iøvrigt  kun  kæmpedes  med  kastevåben  og  pile, 
kunde  de  saxiske  ryttere  ikke  dy  sig,  men  satte  over  vade- 
stedet, der  således  røbedes.  Dette  førte  til  et  dristigt  angreb 
af  Valdemar,  der  med  stor  livsfare  satte  over  på  den  mod- 
satte bred  og  bragte  forvirring  i  fjendens  lejr.  Knuds  tropper 
flygtede  i  uorden,  da  de  var  vant  til  at  lide  nederlag  overfor 
Sven;  de  tyske  ryttere  holdt  sig  derimod  samlede  og  stansede 
af  og  til  for  at  opholde  forfølgerne.    I  en  af  disse  kampe  faldt 

1  Saxo  p.  685:  S.  .  .  noctn  magnis  itineribus  tatitus  ad  hoslium  castra  conten- 
dit,  eosqve  mane  divina  cnrantes  improvidos  irrumpit  ....  Medius  horum  interfluebat 
rivus    occultis   voraginibus   freqvens,    sed   uno   duntaxat   vado   meabilis  ....  Exiguus 

Jdeni   et  oLscunis  olini,  niinc  belli  inclytus  fama Cæteri  (Saxones)  male  fugientes, 

oppido  nocUi  nianseriint,  ubi  a  fugæ  perseeutoribus  intercepti,  hospitio  necantur. 

den  tapre  hovding  Folrad;  han  blev  dræbt  til  trods  for  sin 
bon  om  livet,  da  Svens  folk  havde  besluttet  ikke  at  skåne 
nogen:  Knuds  folk,  fordi  de  havde  gentaget  en  tabt  kamp, 
Tyskerne,  fordi  de  havde  blandet  sig  i  en  indre  dansk  fejde. 
En  del  af  de  flygtende  slog  sig  ned  i  en  by  og  gik  i  natte- 
kvarter:  men  forfølgelsen  strakte  sig  også  hertil  og  de  blev 
dræbte  i  husene.     Kong  Knud  undkom  til  Tyskland. 

Skønt  Saxo  selv  kalder  den  lille  bæk  navnkundig  fra  dette 
slag,  nævner  han  dog  ikke  dens  navn.  Dette  findes  imidlertid 
opgivet  på  to  steder,  i  Knytlingasaga  og  i  en  årbog  hos  Peder 
Olsen.  Sagaen  kalder  den  Geitsbek  og  den  danske  optegnelse 
Giezbæk^  Suhm,  som  foretrak  læsemåden  Gierbec,  der  findes 
i  en  nyere  afskrift  (Ser.  r.  D.  IV  226),  søgte  stedet  i  et  lille 
vandlob  syd  for  Viborg,  der  løber  ud  i  Vedso,  men  navnet 
synes  her  slet  ingen  tilknytning  at  have.  Han  tænker  også 
på  Gedstedå,  3  mil  nord  for  Viborg  (VI  91).  Der  er  dog 
ingen  tvivl  om.  at  navnet  rettelig  må  forstås  som  Gedsbæk: 
men  et  sådant  findes  neppe  i  Viborgegnen.  Derimod  findes 
der  en  Gedbæk  og  en  Gedbækgård  og  det  kan  da  vel  antages, 
at  der  er  sigtet  til  dette  vandløb. 

Gedbækken  findes  da  også  på  et  sted,  som  meget  vel 
svarer  til  hvad  der  fortælles  af  Saxo.  Den  flyder  godt  2  mil 
syd  for  Viborg  og  har  sit  lob  ost  fra  hærvejen  ved  Knudstrup. 
nord  om  Kellerup  til  Hørup  og  Levring-.  Stedet  er  en  halv 
mils  vej  fjernet  fra  kong  Svens  kapel  på  Grågårds  mark  og 
j.Knapdiget"  ved  Ravnholtgård.  De  levninger  af  våben  o.  1., 
som  er  fundne  på  Gråhede  og  henføres  til  en  formentfig  kamp 
her  1157,  hidrører  altså  rimeligvis  fra  de  gentagne  kampe  på 
flugten  fra  Gedbæk.      Om   byen  Vatterup    ved  denne  bæk  står 


1  Knytlinga  k.  108.     Scr.  r.  D.  I  176. 

2  Bækken  er  bleven  påvist  mig  på  stedet.  Egenlig  er  der  to  vandlob  at  dette 
navn;  det  ene  kaldes  på  generalstabens  kart  Geddebæk  og  kommer  fra  Geddekær  ved 
Bogild,  del  andet,  hovedlobet,  er  det  ovenfor  nævnte;  det  har  kærstrækninger  langs 
sit  meget  bugtede  løb.  Generalstabens  kart  forer  dets  navn  længere  nede.  T;ingå, 
tielt  her  op.     Der  findes  nu  flere  vadesteder  med  veje. 

i   forbindelse    med    det    historiske    vadested  (Vad-torp),    får   stå 
hen  til  stedlig  undersøgelse. 


II. 

I  et  afsnit  om  „slaget  på  Grathehede"  har  prof.  Steen- 
strup  i  sin  bog  om  „Vore  folkeviser  fra  middelalderen"  imøde- 
gået min  afhandling  under  ovenstående  overskrift;  han  ender 
med  denne  udtalelse:  „Jeg  tør  vistnok  bruge  det  udtryk,  at 
syv  og  syvsindstyve  grunde  på  den  mest  uomtvistelige  måde 
godtgore.  at  slaget  stod  på  Grathehede,  og  at  ingensomhelst 
grund  taler  for,  at  det  ikke  skulde  have  stået  her."  Dette 
må  opfordre  mig  til  i  større  udførlighed  at  komme  tilbage  til 
den  af  mig  fremsatte  opfattelse. 

At  kilder,  som  står  begivenheden  nær,  henfører  kampen 
til  Gradehede,  derom  er  det  let  at  komme  til  enighed;  slaget 
opnævntes  vistnok  meget  snart  efter  dette  sted\  Når  jeg 
altså  har  troet  alligevel  at  måtte  fravige  dette,  må  der  selv- 
følgelig være  tvingende  grunde  tilstede,  som  kræver  en  op- 
givelse af  navnets  nærmest  liggende  fortolkning,  og  netop  dette 
er  efter  min  mening  tilfældet. 

At  der  overhoved  kan  være  tale  om  at  rejse  tvivl  imod 
den  fulde  korrekthed  i  samtidens  benævnelse  af  et  slag,  tror 
jeg  ikke  man  A'il  bestride.  Der  er  meget  ofte  noget  tilfældigt 
i  dette  navn.  hvad  der  jo  bl.  a.  tilstrækkelig!  fremgår  af  den 
omstændighed,  at  samme  slag  opnævnes  efter  forskellige  loka- 
liteter, således  at  dog  i  reglen  et  af  navnene  før  eller  senere 
vinder  overhånd.  Og  intet  kan  være  rimeligere.  Et  slag  kan 
indledes  fra  forskellige  punkter,  det  kan  have  flere  kritiske 
momenter  og  det  kan  sprede  sig  vidt  omkring;  der  vil  i  disse 
tilfælde  være  noget  vilkårligt  i  navnet,  som  senere  atter  kan 
påvirke  traditionen  om  selve  kampen.     Således  antager  jeg,   at 


■  Saxo  synes   at   kalde  hele  krigen  i  .Jylland    for  „Gradefejdeii",  bellum  Grathi- 
cnm.     S.  S96,  911  (belli  Grathici  teniporibus). 

slaget  1157  har  været  benævnt  forskelligt,  maske  slet  ikke 
efter  lokaliteter,  indtil  nogle  år  hen  i  tiden  den  hovedbegiven- 
hed, som  knyttede  sig  til  det,  kongens  fald  på  Gradehede, 
trådte  mere  og  mere  i  forgrunden  og  gav  det  navn. 

Det  kunde  så  meget  lettere  komme  således,  som  kong 
Sven  virkelig  havde  kæmpet  på  Gradehede,  nemlig  i  året  1151, 
således  som  jeg  i  min  første  afhandling  har  påvist.  Fortæl- 
lingen om  denne  kamp  giver  os  et  klart  billed  af  disse  for- 
bitrede sammenstød  i  borgerkrigene.  Ved  nattetid  forlader 
Sven  Viborg  for  tidlig  ved  daggry  at  kunne  overraske  sin 
fjende  ved  Gedbæk  på  Gradehede.  De  kæmper  en  tid  med 
stor  forbitrelse,  indtil  så  Sven  sejrer  og  begynder  forfølgelsen 
sydpå.  Denne  fortsættes,  som  det  synes,  det  meste  af  dagen; 
Sakserne  trækker  sig  i  god  orden  tilbage.  Endelig  tror  de  at 
have  fred  og  imod  natten  går  de  i  kvarter  i  en  eller  anden 
by.  Men  forfølgerne  opsøger  dem  i  deres  natteleje  og  dræber 
dem.  Hvor  langt  denne  forfølgelse  har  .strakt  sig,  vides  ikke, 
men  der  er  sikkert  tale  om  store  afstande  og  et  meget  langt 
ridt.  At  shge  langvarige  og  hårdnakkede  kampe  ikke  hørte 
til  undtagelserne  i  borgerkrigene,  ligger  i  sagens  natur.  Riget 
var  ikke  så  meget  delt  efter  lande,  hvert  med  sin  konge,  så- 
ledes som  man  ofte  tidligere  tænkte  sig  det  som  en  nedarvet 
modsætning  mellem  Jyder  og  Øboer  osv.;  dette  kunde  vel  for- 
bigående spille  en  rolle,  men  i  det  hele  og  store  grupperede 
man  sig  om  de  kæmpende  konger  efter  hensyn,  som  und- 
drager sig  enhver  nøjere  prøvelse.  Kun  ses  det  tydeligt,  at 
slægtskabsforbindelser  og  alle  mulige  personlige  forhold  her 
spiller  en  fremtrædende  rolle,  og  det  er  tydeligt,  at  alle  mu- 
lige modsætninger  ved  sådanne  lejligheder  kom  op:  gammelt 
nag  mellem  herreder,  sysler  eller  lande,  fjend.sknb  mellem  per- 
soner og  slægter,  ligesom  jo  den  politi.ske  agitation  træder 
klart  for  dagen  og  i  årenes  løb  forandrer  partiernes  stilling  på 
en  ofte  påfaldende  måde.  Når  derfor  større  eller  mindre  hære 
kommer  til  at  stå  overfor  hinanden,  udkæmpes  der  tillige  en 
række    hadefulde    tvistigheder    mellem    enkelte    mænd    eller  en- 

kelte  grupper;  et  sådant  slag  må  have  frembudt  et  helt  andet 
billed  end  en  kamp  med  rigets  fjender,  i  hvilken  dette  person- 
lige moment  manglede. 

I  denne  betragtning  søger  jeg  muligheden,  og  en  nær- 
hggende  mulighed  for,  at  den  sidste  kamp  mellem  Sven  og 
Valdemar,  i  hvilken  så  mange  års  had  og  forbitrelse,  skærpet 
ved  de  sidste  begivenheder,  mødtes  til  en  endelig  opgørelse, 
har  strakt  sig  over  et  så  stort  område  og  er  løben  ud  i  så 
mange  særkampe,  efterat  hovedsammenstødet  havde  fundet 
sted,  så  den  har  fået  forskellige  navne,  indtil  det  mest  beteg- 
nende, efter  kongens  drab,  blev  slået  fast'.  Jeg  skal  dernæst 
gå  over  til  at  påvise,  at  denne  mulighed  i  det  foreliggende 
tilfælde  er  en  virkelighed. 

Af  samtidige  eller  næsten  samtidige  kilder  har  kun  Saxo 
givet  en  anskuelig  fremstilling  af  slagets  og  det  hele  felttogs 
enkeltheder.  Kun  Knytlinga  fortæller  det  noget  udførligere, 
men  med  en  række  almindelige  talemåder  uden  individuelt 
præg;  de  selvsamme  udtryk  kan  bruges  om  enhver  anden 
kamp,  som  man  ikke  véd  nærmere  besked  med  og  dog  vil 
sige  noget  om.  Dertil  indskydes  fortællingen  om  en  drøm,  i 
hvilken  kong  Valdemar  så  sin  fader,  den  hellige  Knud  Lavard. 
som  lovede  ham  sejr  og  til  jertegn  lod  en  ravn  flyve  op  foran 
ham.  Dette  sagn  synes  opstået  af  det  historiske  træk,  Saxo 
har  opbevaret,  at  talrige  flokke  af  ravne  på  slagdagens  morgen 
slog  ned  over  hæren,  hvad  der  jo  efter  gammel  tro  var  et 
lykkeligt  varsel;  men  det  havde  sit  ældre  forbilled  i  fortæl- 
lingen om  Magnus  den  gode,  hvem  faderen,  den  hellige  Olav, 
på  Lyrskov  hede  lovede  sejr  over  Venderne"^.  Knytlinga  er  ikke 
dårlig  underrettet  om  hin  tids  historie,  den  har  opbevaret  flere 


1  Der  synes  i  ældre  tider  at  have  været  en  vis  lilbojelighed  til  at  opnævne  de 
store  slag  efter  „heder",  o:  træløse  sletter,  som  mest  skikkede  til  kamppladse,  f.  ex. 
Lyrskov  hede.  Lo  hede  (navne  som  ellers  ikke  kendes).  Tap  liede  osv.  Selv  i  vor  tid 
horer  man  otte  tale  om  en  Isted  hede.  Rent  militært  er  man  tilbøjelig  til  at  opnævne 
slaget  efter  de  faste  stillinger;  således  kalder  Detmar  slaget  1389  „ved  Akseval". 

2  Knytlinga  371  (sml.  207).  Saxo,  p.  783,  anm.  '2.  Heims-Kringla.  Magnus  G. 
k.  28. 

værdifulde  træk  fra  selve  felttoget;  men  skildringen  af  slaget 
bærer  præg  af  at  være  formet  frit  over  det  givne  navn  „Grade- 
hede".    Fortællingen  om  kongens  fald  er  uforenelig  med  Saxo. 

Går  vi  derimod  over  til  denne  forfatter,  da  er  hans  ud- 
førlige skildring  af  felttoget  og  selve  slaget  helt  igennem 
sammensat  af  anskuelige  individuelle  træk;  der  er  ikke  spor 
af  almindelige  talemåder,  selv  de  jævnligt  forekommende  be- 
vægelser omtales  i  bestemte  ejendommelige  træk  således,  som 
de  netop  ved  denne  lejlighed  gik  for  sig.  Og  der  er  ikke 
mindste  grund  til  at  tro,  at  forfatteren  her  har  villet  give 
andet  eller  mere  end  hvad  han  havde  erfaret  af  pålidelige 
hjemmelsmænd;  der  er  i  hans  fremstilling  ingen  tendens  til  at 
forherlige  sejrherren  eller  lignende,  han  er  simpelthen  historisk 
fortæller,  optagen  af  at  vise,  hvorledes  denne  følgerige  be- 
givenhed udviklede  sig  og  afsluttedes,  således  som  ældre  mænd 
endnu  kunde  mindes  det,  træk  for  træk,  og  vistnok  ofte  kom 
tilbage  til  at  fortælle  om.  Ingen,  som  har  mindste  sans  for 
anskuelig  historisk  fortælling  i  modsætning  til  talemåder  og 
ordfyld,  vil  være  i  tvivl  om,  at  prisen  her  bør  gives  Saxo  og 
at  der  ikke  kan  være  tale  om  at  vrage  hans  positive  med- 
delelser til  fordel  for  sagaens  fraser. 

Lad  os  altså  begynde  med  kongens  drab.  Om  dette  be- 
mærker prof.  Steenstrup:  „Der  står  endvidere,  at  den  bonde- 
hob, som  dræbte  Svens  ledsager  og  derpå  kongen  selv,  var 
kommen  for  at  soge  bytte.  Men  så  meget  er  dog  vel  givet, 
at  bønderne  ikke  gik  ud  for  at  lede  efter  bytte  5  —  (i  mil  fra 
valpladsen." 

Denne  gengivelse  beror  dog  på  en  misforståelse  af  Saxos 
ord.  Jeg  har  i  min  afhandling  gengivet  hans  fortælling  så- 
ledes: „Han  gribes  af  bønder,  der  søger  bytte  hos  den  herre- 
klædte  mand  og  fælder  hans  sidste  ledsager."  Mere  indeholdes 
der  nemlig  ikk(!  i  forfatterens  ord:  „quidam  suorum  ....  ab 
agrestibus  indagandæ  prædæ  gratia  supervenientibus  .... 
appetitus  occubuit."  Der  er  her  ikke  tale  om  en  valplads, 
som  afsøges;    det  er   landevejsrøvere,    der  overfalder  de  to  ud- 

mattede  mænd,  hvis  ydre  lover  dem  bytte.  Havde  Saxo  for- 
talt os  om  et  par  mænd,  som  gik  i  pilgrimsfærd,  men  under- 
vejs blev  overfaldne  og  dræbte  for  at  udplyndres,  kunde  han 
have  brugt  de  samme  udtryk.  At  der  alligevel  er  en  for- 
bindelse med  det  nylig  udkæmpede  slag,  er  meget  sandsynligt, 
og  jeg  har  da  også  selv  antydet  det.  „Mødet  fandt  sted  langt 
fra  den  egenlige  valplads",  hedder  det  i  min  afhandling  (ovfr. 
s.  324);  „bondehæren  var  alt  i  oplosning,  mange  var  ved  at 
drage  hjem,  hver  til  sit,  så  man  kunde  møde  enkelte  hobe  på 
alle  de  omliggende  veje  ....  Det  er  en  tilfældig  hob,  der 
får  øje  på  ham;  slaget  har  sat  lidenskaberne  i  bevægelse  og 
man  er  straks  rede  til  at  angribe  ham  for  byttets  skyld.  Så 
ligger  hans  udplyndrede  lig,  til  bønderne  fra  de  nærmeste 
gårde  tager  sig  på  at  begrave  det."  Således  har  jeg  tænkt 
mig  at  det  er  gået  til,  idet  jeg  går  ud  fra,  at  menneskene  til 
alle  tider  har  været  omtrent  som  i  vore  dage;  efter  et  blodigt 
slag  løses  ligesom  alle  bånd  for  en  mængde  mennesker  og  de 
bliver  halv  utilregnelige  i  deres  handlinger.  Men  er  denne 
opfattelse  ikke  rigtig,  så  bliver  Saxos  tydelige  ord  tilbage: 
„bønder,  som  overfaldt  ham  for  at  søge  bytte". 

Kong  Sven  faldt  altså  på  Gradehede,  i  nærheden  af  det 
kapel,  ved  hvilket  hans  grav  fandtes,  i  alle  tilfælde  ikke  nær- 
mere ved  nogen  anden  kirke.  Sæt  nu  at  kampen  har  stået 
på  Gradehede,  hvor  er  da  den  mose,  i  hvilken  han  satte  sin 
hest  og  sine  våben  til  og  hinsides  hvilken  jo  valpladsen  må 
søges?  Gradehede  er  i  det  længste  henved  2  mil  i  nord  og 
syd  og  betydeligt  smallere  og  kapellet  ligger  omtrent  midtvejs 
i  den  første  retning  på  hedens  østlige  side.  Gradehede  er  en 
temmelig  jævn  flade  uden  store  mosedrag  og  sådanne  siges 
kongen  jo  at  være  kommen  over;  han  har  vel  ikke  uden  nød- 
vendighed vovet  sig  ud  i  dem  og  de  må  altså  have  spærret 
hans  vej,  have  været  for  udstrakte  til  at  komme  uden  om'. 
Allerede    ved    denne    omstændighed    tvinges    vi   udenfor   heden. 


•  [Senere  Tilføjelse:]    Efter  pastor  Bruun,  Levring,   er  der  sagn  om,  at  Sven  på 
sin  flugt  kom  gennem  Horup. 

hvis  vi  vil  fastholde  forestillingen  om  en  kamp  mellem  store 
hærmasser. 

Så  kommer  hertil  kongens  overvældende  træthed.  Prof. 
Steenstrup  indvender  herimod,  at  vi  ikke  kender  hans  „legem- 
lige disposition  på  kampdagen,  han  kan  have  været  træt  og 
mat  fra  de  foregående  dage,  han  kan  have  deltaget  voldsomt 
i  slaget,  han  kan  have  fået  alvorlige  hug  og  stod  i  kampen, 
som  kunde  hesværliggøre  ham  alle  bevægelser.  Hans  hest  har 
vel  desuden  forædt  sig  som  alle  de  andre  heste:  mo.sedyndet 
havde  tynget  hans  lemmer,  siger  Saxo,  kort  sagt,  der  er  hun- 
drede muligheder  at  regne  med,  som  kunde  gøre  ham  enhver 
flugt  besværlig." 

Der  er  ganske  vist  en  abstrakt  mulighed  for  alt  dette; 
men  konkret  betyder  det  sikkert  intet.  Kong  Sven  havde  fri- 
villig indladt  sig  på  dette  slag;  det  var  ham  personlig,  der 
angreb  om  morgenen,  efterat  han  lige  forud  havde  besluttet  at 
modtage  den  tilbudte  kamp.  Denne  var  kortvarig  (Svenonici 
levi  negotio  vieti)  og  der  forlyder  intet  om  at  han  fik  sår  eller 
slag.  Men  en  sådan  omstændighed  kunde  Saxo  efter  hele  sin 
fortælhngs  karakter  ikke  have  forbigået;  man  tænke  sig  en 
nutidsforfatter  fortælle  om  en  konges  flugt  og  fald  uden  at 
nævne  et  sår,  hvis  virkninger  forårsagede  en  unaturlig  ud- 
mattelse og  derefter  følgende  overvældelse!  Til  sammenligning 
kan  jævnføres  Valdemars  flugt  få  måneder  i  forvejen,  fra  Ros- 
kilde til  Fjenneslev.  Hårdt  såret  måtte  han  ile  afsted  til  fods; 
udmattet,  fuld  af  lidelser,  lærte  nødvendigheden  ham  at  komme 
afsted;  han  kom  omsider  op  på  en  hest  og  fortsatte  sin  flugt, 
indtil  han,  før  daggry,  nåede  Absalons  hjem.  Først  her  fik 
han  låret  forbundet  og  tilbragte  nu  resten  af  natten  her\     På 


1  Saxo  p.  727:  Interea  Valdemarus,  duos  duntaxat  e  suis  casu  coinites  assecu- 
tiis,  gressuni,  i'emovis  debilitate  negatum,  vitæ  cupiditate,  provexit.  Igitur  incedendi 
iisiini,  vulnere  debilitatum,  a  iieoessitatiw  violentia  mutuatus  est.  Adeo  coiporis  do- 
lores  niiinii  inetus  exteniiat.  Deinde  sequacium  ope  equo  impositus  ....  post  eum 
(.\bsaloneni)  coiitendil.  Adeo  cnrpoream  ij)siu3  debilitatem  duratrix  infiniiltatis  bu- 
iiianæ  necessitas  confortabat.  lllic  (i  A.'s  hjem)  procurato  vulneie  feniorequc  l'ascia 
circiiniligato,  noclis  reliquias  exegit.    —    Den    tilbagelagte   vej  var  omtrent  5  mil;    ved 

Svens  flugt  tales  der  imidlertid  ikke  om  sår  og  lidelser;  efter 
Saxos  fortælling  er  det  selve  flugten  og  udelukkende  den,  som 
udmatter  kongen  ^  Mosen,  som  han  skal  over,  tvinger  ham 
til  at  opgive  hesten  og  sin  hærklædning  og  den  senere  van- 
dring berøver  ham  de  sidste  kræfter.  Fornuftigvis  må  der  da 
være  gået  store  anstrængelser  forud,  siden  den  samme  „nød- 
vendighed", som  overvandt  Valdemars  træthed  og  lidelser  på 
Sjælland,  ikke  formåede  at  få  ham  til  at  flytte  en  fod  mere. 


Vi  kommer  nu  til  Saxos  skildring  af  valpladsen.  I  denne 
skildring  møder  vi  da  først  det  høje  stavregærde  om  en  korn- 
mark, som  hindrer  rytteriet  i  at  komme  til  træfning,  indtil 
fodfolket  får  det  hugget  ned;  deri  ser  jeg  bevis  på,  at  vi  er  i 
en  frugtbar  egn  og  ikke  på  en  hedeslette;  markgærderne  op- 
gaves efter  høsten,  men  her  stod  kornet  endnu  ude. 

Herimod  bemærker  nu  prof.  Steenstrup,  at  „dette  intet- 
somhelst  kan  bevise  med  hensyn  til  høsten.  Vi  have  jo  ingen 
oplysning  om,  at  hint  gærde  hørte  til  dem.  der  skulde  fjernes. 
Der  var  gærder  i  tusindtal,  som  ikke  borttoges;  det  hele  Dan- 
mark gjordes  ikke  ved  høstens  ende  til  én  stor  åben  slette, 
hvor  kvæget  kunde  gå,  hvor  det  lystede.  Landsbyen  var  til 
eksempel  afgrænset  ved  gærder  mod  nabolandsbyen,  forså- 
vidt  ikke  særlige  forhold  fandt  sted,  og  en  mand  kunde  eje 
enemærker,  som  aldrig  gik  ind  under  den  fælles  fælled.  Ja, 
der  er  den  allerstørste  sandsynlighed  for,  at  her  netop  er  tale 
om  et  sådant  grænsegærde.  Herhen  peger  dets  særdeles  solide 
beskaffenhed,  og  der  var  jo  dernæst  al  mulig  anledning  til  at 
sætte    bom    for,    at    kvæget    løb    ud    på    heden    eller  i  mosen. 


overfaldet  i  Roskilde  var  lysene   tændte  (kl.  8—9?);    solen   stod  op  den  næste  morgen 
kl.  4>/2. 

*  [Senere  Tilføjelse :]  Den  lange  faste  om  dagen  er  en  forværrende  omstændighed 
for  Sven  (mod  Valdemar). 

Dette  passer  netop  fortræffeligt  med  hedeegnen  og  med  grænse- 
landet mellem  heden  og  det  opdyrkede  land."      (S.   224.) 

Der  er  noget  i  høj  grad  elskværdigt  i  den  frejdighed, 
hvormed  prof.  Steenstrup  her  går  løs  på  de  virkelige  forhold 
til  gavn  og  glæde  for  sin  foruddannede  mening. 

Saxo  kalder  det  pågældende  gærde:  „sepes  frugum  am- 
bitrix"  (en  indhegning  der  omslutter  sæden');  det  er  dog  mærke- 
ligt herom  at  sige,  at  dette  „netop"  er  et  bygærde  og  intet 
vanggærde. 

Men  selv  om  Saxo  ikke  havde  brugt  dette  bestemte  ud- 
tryk, vilde  vi  have  været  fuldt  berettigede  til  at  forstå  det 
som  et  kornmarkgærde,  og  det  af  den  meget  gyldige  grund, 
at  vi  mangler  alle  efterretninger  om  at  der  fandtes  andre. 
Hvor  lidt  man  tænkte  på  at  „sætte  bom"  for  kvægets  van- 
dringer ud  i  overdrevet  eller  til  moser  og  vandhuller,  kender 
vi  tilstrækkeligt  fra  forrige  århundredes  agerbrug;  når  man 
endnu  i  vor  tid  har  så  ondt  ved  at  lukke  for  mergelgrave, 
skønt  de  stadig  kræver  ofre  af  dyr  og  mennesker,  kan  man 
ikke  undre  sig  over,  at  der  i  fællesskabets  tid  ikke  findes  an- 
tydning af  sligt;  på  bymarken  måtte  hyrden  være  hjordens 
forsyn,  i  overdrevet  var  den  som  oftest  helt  overladt  til  sig 
selv  og  de  instinkter,  der  er  langt  mere  udviklede  hos  det 
ukultiverede  dyr". 

Hvad  derimod  grænsegærder  angår,  da  kendes  de  ligeså 
lidt  som  en  selvstændig  art.  Der  er  i  lovgivningen  mange 
bestemmelser  om  „markeskel",  d.  e.  grænsen  mellem  to  by- 
marker. Efter  Jydske  lov  (2,21)  afgøres  stridigheder  om  det 
ved  sandemænds  ed  eller  derved  at  „kongen  rider  markeskel"  ; 
men,  siger  loven,  „forsigtigere  er  det  dog.  at  markeskel  sværges 
end  rides,  fordi  at  dem  er  det  altid  bedst  kendt,  der  næst 
sidder".      Skellet    var    altså    ikke    afmærket    ved    en    sammen- 


'  Udgiverne  forklarer:    (sepes)    segetem   sive  campum    frugum  feracein  anibiens. 
Pag.  733. 

-  Snil.   Povl    Hansen,    Bidrag   til    det   danske    landbrugs    historie    (f.  e.  s.  99  ff. 

o.  ti.  sl.l. 

hængende  synlig  linje,  det  bestemtes  tværtimod,  som  talrige 
breve  udviser,  ved  vandløb  o.  1.,  og  over  den  åbne  mark  var 
det  „stablet"  med  „stok  og  sten",  o:  pæle  og  nedgravede 
stene,  selvfølgelig  i  større  eller  mindre  afstand  fra  hinanden. 
Et  enemærke  kan  enten  være  stablet  eller  indgrøftet.  — 
Samme  forhold  omtales  endnu  hos  Arent  Berntsen,  Danmarks 
og  Norges  frugtbare  herlighed,  3.  bogs  3.  part,  5.  kapitel 
(s.  469  ff.). 

At  disse  markeskels  mærker  nu  ikke  har  været  forbundne 
med  gærder,  ses  tilstrækkeligt  af  Jydske  lovs  bestemmelser 
om  „gærdseP'  (gærdesætning).  Hovedreglen  er  her,  at  der  i 
foråret  gærdes  omkring  „vangen",  o;  den  med  vinter-  eller 
vårsæd  tilsåede  fællesmark,  medens  „fanget"  ligger  til  græs. 
Her  kan  nu  det  tilfælde  indtræde,  „at  én  bys  fælled  falder 
imod  anden  bys  hegned":  „da  skulle  hine,  der  fælled  eje, 
rejse  halv  gård  med  hine,  der  vang  eje,  og  således  holde 
jævned,  fordi  at  de  der  nu  have  fælled,  de  få  ad  åre  hegned 
og  behøve  slig  jævned"   (3,58). 

Har  begge  byer  fælled  eller  begge  kornvang  op  til  samme 
skel,  er  det  ikke  nødvendigt  at  sætte  gærde.  Loven  synes 
ikke  at  tænke  sig  stridigheder,  fremkaldte  ved  kvægets  over- 
skridelse af  en  fælledgrænse,  afgjorte  ved  rettergang,  medens 
den  har  nøjagtige  regler  for  ethvert  brud  på  gærdets  ukrænke- 
lighed. At  fare  i  anden  mands  „ager"  med  hjord  er  „fuldt 
hærværk"  og  straffes  med  40  marks  bøde;  at  fare  i  eng  straffes 
med  3  mark  (3,48.49).  At  der  iøvrigt  foruden  „vanggården" 
også  findes  abild-,  toft-  og  kålgårde,  skal  kun  nævnes:  „dem 
skal  hver  mand  sig  selv  vare  med  sin  egen  gård,  om  han  vil 
have  dem  i  hegned  for  alskens  fæ"   (3,60). 

Hvilket  omfang  den  årlige  gærdesætning  havde  endnu  i 
forrige  århundrede,  da  man  dog  havde  begyndt  at  anlægge 
stenhegn  og  jordvolde  (med  levende  hegn),  ses  af  „Danske 
Atlas"  (I  420  fl.),  hvor  Pontoppidan  omtaler  den  som  en  for- 
dærv for  skovvæksten,  især  for  ellekrattene :  „Gærdsels  årlige 
hugst",  hedder  det  her,    „er  egenlig  den  rette  grund  til  mangel 

på  det  brændeved,  som  kunde  haves  i  overflødighed  .... 
Disse  gærder  er  det,  som  gør  os  en  ubodeKge  skade  ved  den 
århge  udvisning,  for  hvis  skyld  ellebusken  knap  kan  blive  så 
stor,  at  deri  findes  en  stavr  af  arms  tykhed,  førend  den  må 
afhugges  ....  Der  er  den  herregård,  som  ikke  slipper  med 
tusende  læs  til  sine  egne  fang  og  måske  lige  så  meget  til 
bondebyernes  hegning.  Ja,  jeg  kender  en  liden  selvejergård, 
som  bruger  hvert  forår  i  det  allermindste  100,  undertiden  150 
læs  ellebuske  til  sine  gærder,  endskønt  samme  haver  halv- 
andet tusend  favne  stenmur,  i  hvis  mangel  den  behøvede  vel 
300  læs." 

Af  Saxos  udtrykkelige  angivelse  (sepes  frugum  ambitrix), 
der  stemmer  med,  hvad  vi  iøvrigt  véd  om  hegnsætning  på 
den  tid,  fremgår  det  altså,  at  det  gærde,  rytteriet  stødte  på, 
var  et  vanggærde;  der  siges  at  det  havde  høje  og  spidse 
stavre  (palorum  eminentia  acumina)  \  Der  tales  endvidere  om 
markernes  rigdom  på  korn  (ubertas  agrorum).  Dette  tyder  på 
en  egn,  hvor  kornavlen  er  af  fremtrædende  betydning  og  hvor 
der  er  rigeligt  med  skov  og  ris.  På  det  samme  tyder  den 
ualmindelig  sene  høst;  thi  det  forholder  sig  virkelig  ikke  som 
prof.  Steenstrup  mener,  at  en  våd  høst  især  er  vanskelig  på 
de  lette  jorder;  det  modsatte  er  som  bekendt  tilfældet,  det  er 
især  de  bakkede  skovegne,   som  kommer  bagefter. 

Den  anden  omstændighed,  som  taler  afgørende  for.  at 
slaget  stod  i  en  bakket  eller  skovrig  egn  og  ikke  på  en  trælos 
hedeslette,  er  omtalen  af  hærens  størrelse.  Saxo  siger  derom: 
„Adeo  quippe  copiis  creverat  (V.),  ut  ne  a  decima  quidem 
exercitus  parte  signorum  ordines  prospici  potuissent" ;  d.  e. 
„så  stærkt  var  hans  hærmasser  forøgede,  at  „signorum  or- 
dines" ikke  kunde  øjnes  af  tiende  delen  af  hæren".  Det 
brugte  udtryk  er  ikke  ganske  klart.  Vedel  gengiver  det  al- 
deles  frit:    „at   man   kunde    næppeligen   stå    på  en  sted  og  se 


'  [Senere  Tilfojelse:]  Se  Sechers  forordDinger  III  131  (ItJOl):  spidse  stavre  for 
at  genne  storvildtet  ude.  Det  er  dette  de  ikke  kunde  komme  over  1157.  Tyder  på 
ekov ! 

over  den  tiende  part  af  den  (hæren)";  Suhm  siger:  „ikke  en 
tiende  del  kunde  overse  fanernes  orden",  og  Grundtvig:  „ikke 
tiende  parten  af  folket  kunde  se  deres  banner"^.  Dette  sidste 
kunde  synes  at  frembyde  den  bedste  mening,  men  dette  står 
der  ikke.  „Signorum  ordines"  er  nærmest  „fanernes  rækker"; 
men  var  fanerne  fordelte  over  hele  hæren,  synes  det  at  være 
en  underlig  bemærkning,  at  ikke  tiende  delen  kunde  overse 
dem  alle.  „Rækker"  forudsætter  desuden  et  flertal  af  fane- 
grupper, hvad  der  atter  synes  overflødigt.  Måske  må  man  gå 
den  modsatte  vej  og  betragte  ordines  som  hovedbegrebet:  ræk- 
kerne, de  militære  afdelinger,  således  at  signorum  giver  dem 
den  nærmere  bestemmelse:  afdelinger  med  mærker,  svarende 
altså  til  det  middelalderlige  udtryk:  „fane"  (rytteri),  „fænnike" 
(knægte)^.  I  så  tilfælde  måtte  Saxo  forstås  således:  ikke 
tiende  delen  af  den  hele  hærmasse  kunde  se  de  regulære 
tropper  (og  hvorledes  det  gik  til  i  deres  kamp).  Der  sigtes 
da  her  til  samme  modsætning  som  den,  Age  Kristjernsøn  frem- 
hæver: Præterea  aciem  (Valdemari)  contemni  potius  quam  metui 
debere,  quam  non  militimi  robur,  sed  vnlgiis  inerme  con- 
struxerit.  Men  under  alle  omstændigheder  vidner  udsagnet 
mod  det  flade  træløse  terræn.  Og  det  samme  gør  fortællingen 
om  den  overraskelse,  der  i  sidste  øjebhk  før  slaget  beredtes 
kong  Valdemar.  Han  fik  pludselig  øje  på  en  afdeling  med 
skinnende  våben  og  mærker,  som  ingen  kendte  og  som  man 
derfor  holdt  for  fjender.  Ved  nærmere  undersøgelse  viste  det 
sig  dog  at  være  venner  og  de  optoges  nu  i  rækkerne.  Alt 
dette  tyder  på  en  egn,  der  ikke  kan  overskues,  og  på  vidt 
spredte  hærmasser.  Slaget  har  ikke  i  fjerneste  måde  lignet 
det  paradigma,  som  Knytlinga  udmaler  med  almindelige  fraser: 
„Si5an  skipadi  Valdimar  konungr  par  hermonnum  sinum  ok 
setti    par    fylking    ok    bjost    til   orrostu.      |>å    så  peir  ok,  hvar 


'  Den  romerske  sprogbrug  kendte  talemåder  som :  „viginti  signorum  milites", 
soldater  af  SiO  faner  (afdelinger),  hvor  da  signum  står  lig  ordo  (centuria).  Madvig, 
Den  rom.  stats  forfatning  og  forvaltning,  II  398  fl.  409.  416. 

A.  D.  Jørgensen;  Afhandl.  II.  -^-^ 

for  li5  Sveins  konungs,  hann  hafåi  på  ok  mikit  lic^  ok  sotti 
pångat  å  heidina  til  peirra,  ok  fylkti  hann  ok  sinu  li6i"  osv. 
Men  når  alle  disse  træk  sammenfattes:  valpladsens  fra 
hedesletten  vidt  forskellige  natur,  kong  Svens  sanseslose  flugt, 
indtil  en  uovervindelig  træthed  slår  ham  til  jorden,  og  over- 
faldet af  en  hondehoh,  der  end  ikke  aner,  at  denne  mand  er 
rigets  mangeårige  konge,  —  pånøder  der  sig  os  da  ikke  fore- 
stiUingen  om  en  kamp,  fjernt  fra  Grade  hede  og  fra  det  sted, 
hvor  dagens  afgørende  begivenhed  indtræder? 


Vi  vender  nu  tilbage  til  Saxos  fortælling  for  at  se,  hvor 
da  valpladsen  rettelig  er  at  soge. 

Udgangspunktet  for  stedbestemmelsen  bliver  her  Randers 
bro.  Nord  for  åen.  i  Randers  by,  ligger  kong  Sven,  syd  for 
den  kong  Valdemar:  broen  er  afbrudt  over  stromløbet,  så  de 
to  hære  ikke  kan  komme  til  slag:  det  er  Valdemar,  som  med 
de  tropper,  han  har,  ikke  endnu  holder  sig  for  stærk  nok. 

Jeg  nødes  til  på  dette  sted  at  rette  en  alvorlig  anke  mod 
prof.  Steenstrups  indlæg.  Det  er  langtfra  forste  gang,  men 
det  bhver  ikke  derfor  mere  undskyldeligt,  at  denne  forfatter 
polemiserer  mod  påstande,  som  kun  han  selv  tillægger  sin 
modstander.  En  sådan  polemisk  hidsighed  forekommer  mig 
at  være  en  plet  på  enhver  videnskabelig  diskussion. 

I  min  afhandling  påviser  jeg,  i  modsætning  til  Saxos  ud- 
givere, at  den  bro,  Valdemar  brod  af  efter  sig,  var  broen  ved 
Randers;  det  fi-emgår  ikke  blot  af  Knythnga,  men  også  af  et 
senere  sted  hos  Saxo.  hvor  den  samtale,  der  fandt  sted  over 
strømmen,  udtrykkelig  henfores  til  „kampen  ved  Randers"  lovfr. 
s.  321).  Det  samme  havde  jeg  alt  påvist  for  over  20  år  siden,  i 
en  afhandling  om  Nils  Ebbesen  \  som  prof.  Steenstrup  ved  denne 


>  For  idé  og  virkelighed,  1S69,  s.  390,  396.    Bidrag  til  Nordens  historie  i  middel- 
alderen, s.  159. 

lejlighed  ligeledes  polemiserer  imod  og  altså  må  have  læst.  Ikke 
des  mindre  fremstiller  han  i  sin  polemik  sagen  således,  som  om 
jeg  ved  en  tilsnigelse  vilde  lade  Saxo  kalde  kampen  den  23. 
Oktober  for  kampen  ved  Randers,  og  han  fremfører  min  egen 
påstand  herimod:  „det  følger  aldeles  ubestrideligt  af  sammen- 
hængen, at  Saxo  ikke  herved  tænker  på  Grathehedekampen, 
men  netop  udpeger  et  andet  tidligere  sammenstød.  Hvorledes 
CSV."    (s.  225).     Jeg  finder  denne  polemik  utilbørlig.    — 

Kongerne  lå  altså  med  deres  hære  ved  Randers,  på  begge 
sider  af  Gudenå.  Valdemar  er  især  i  virksomhed  med  at 
samle  folk  alle  vegne  fra,  hans  hær  forøges  daglig.  Men  det 
er  ikke  let  at  føde  denne  hær  og  holde  den  sammen;  høst- 
arbejdet er  endnu  ikke  tilendebragt  og  bønderne  vil  enten  have 
fat  i  herremændene  og  herregårdene  eller  hjem  til  deres  eget. 
Han  må  altså  snarest  mulig   lade   det  komme  til  en  afgørelse. 

Prof.  Steenstrup  mener  nu,  at  der  er  hengået  en  kortere 
eller  længere  tid  uden  egenligt  indhold,  hvorefter  de  to  mod- 
standere træffer  sanmien  på  Gradehede;  Knytlinga  begynder 
endog  i  den  anledning  et  nyt  kapitel.  Meget  overbevisende  er 
dette  sidste  nu  ikke;  thi  samme  kapitel  fortæller  videre  om 
kongens  drøm,  hvorefter  hans  opvågnen  kommer  i  det  næste; 
her  er  da  ikke  nogen  epokegørende  tidsforskel.  Efter  Saxos 
fremstilling  er  en  sådan  mellemtid  med  tilfældige  bevægelser 
umulig.  Sven,  siger  han,  kunde  ikke  komme  over  åen,  Val- 
demar turde  ikke;  men  i  samme  øjeblik  denne  forlod  stillingen 
ved  Randers  bro,  var  jo  overgangen  over  åen  den  letteste  sag 
af  verden.  Valdemar  var  altså  bunden  til  denne  stilling,  ind- 
til han  kunde  eller  vilde  modtage  slag;  til  at  tiltvinge  sig 
overgangen  var  Sven  ikke  stærk  nok.  Det  synes  at  være 
utænkeligt,  at  Saxo  eller  hans  hjemmelsmænd  kan  have  kendt 
en  stedforandring  her  uden  at  omtale  den;  vilde  man  forlade 
en  sådan  stilling,  måtte  det  være  for  at  opløse  hæren  eller 
for  at  lade  det  komme  til  slag.  Næppe  bryder  da  også  Val- 
demar op,    før   stormændene  forlanger  en  øjeblikkelig  afgørelse 

22* 

af  Sven :  de  er  ikke  til  sinds  at  se  på  deres  ejendommes  øde- 
læggelse. Også  Saxos  udgivere  (P.  E.  Miiiler  og  Velschow) 
har  set  denne  nødvendige  forbindelse  mellem  de  to  modstanderes 
stilling  ved  åen  og  det  endelige  slag.  Da  de  imidlertid  troede 
sig  bundne  m,  h.  t.  valpladsen  (Gradehede),  flyttede  de  vil- 
kårlig brostillingen  hen  til  i  nærheden  af  Viborg^. 

Og  hvad  der  således  efter  sagens  natur  er  det  ene  rime- 
lige, fremgår  også  bestemt  af  Saxos  fortælling.  Vel  siger  prof. 
Steenstrup:  „Saxo  giver  ikke  den  fjerneste  antydning  af.  at 
det  (overgangen)  skete  i  nærheden  af  Randers;  han  siger  endog 
ikke,  at  V.  straks  efter  at  være  gået  over  åen  opstiller  sin 
hær,  men  kun  at  han  efter  at  være  gået  over  åen  „beslutter  at 
ville  angribe  fjenden","  Men  dette  forholder  sig  ikke  således. 
Saxos  ord  er  følgende:  „Valdemarus  tandem  gerendi  fiduciam 
helli  qvotidianis  copiarum  incrementis  adeptus,  amne  alias  su- 
perato  hostem  appetere  statuit."  Her  er  jo  det  sidste  ord 
sætningens  hovedudsagn:  Valdemar  heshdtede  at  angribe  fjenden ; 
grunden  er  den,  at  han  har  fattet  tillid  til  at  kunne  optage 
kampen  med  sin  stærkt  forøgede  hær,  og  det  forste  led  i  ud- 
førelsen af  hans  beslutning  er  overgangen  over  åen. 

Nu  er  raden  kommen  til  Sven  at  tage  sit  parti.  Han 
ser  sin  modstander  bryde  op  og  det  er  en  selvfølge,  at  spej- 
dere straks  udsendes  for  at  undersøge,  hvad  det  betyder.  Det 
berettes  ham,  at  Valdemar  tilbyder  slag,  han  er  gået  over 
åen.  Men  Sven  kan  ikke  derved  tvinges  til  slag,  og  han  er 
i  stærk  tvivl,  om  han  skal  modtage  det.  Forudsætter  dette 
ikke,  at  der  endnu  er  naturhindringer  imellem  hærene,  som 
gør  det  muligt  for  ham  nu  at  stille  sig,  ligesom  Valdemar 
stillede  sig  ved  Randers?  Ser  vi  på  kartet,  da  er  det  jo  også 
klart,  at  Nørå,  der  forener  sig  med  Gudenå  lidt  vest  for  Ran- 
ders,   endnu    må   være    imellem    dem  og  muliggøre  en  vægring 


1  Pag.  732:  Patet  ex  tenore  narrationis.  ainiiem  Viburgo  satis  vicinum  fuisse; 
naiii  amne  superato  mox  in  euni  locum  devenit  Valdemarus,  ubi  prælium  cum  Sve- 
none  iniit. 

ved  at  lade  det  komme  til  kamp  uden  nogen  vanærende  flugt. 
Intet  andet  sted  kan,  såvidt  jeg  ser,  på  en  så  fyldestgørende 
måde  forklare  den  af  Saxo  skildrede  situation. 

Hvad  der  så  fremtvinger  Svens  beslutning  om  at  opgive 
sin  afventende  holdning,  er  hensynet  til  herregårdene.  Det  er 
sandsynligt,  at  bondehæren  vil  spredes,  men  den  vil  først 
og  fremmest  spredes  for  at  hærge  stormændenes  gods.  Her 
er  der  altså  kommen  et  nyt  moment  ind  i  handlingen  og  det 
er  kommen  ind  ved  Valdemars  bevægelse;  sålænge  han  lå 
bunden  ved  Randers  strand  var  der  ingen  fai'e,  men  nu  er 
han  atter  fri  i  sine  bevægelser  og  denne  tilstand  må  de  store 
have  en  ende  på.     Dette  bliver  da  afgørende. 

De  to  konger  mødes  i  en  egn,  der  var  uberort  af  krigens 
hærgninger.  Markerne  står  med  rig  sæd,  gærderne  er  urørte, 
som  det  kun  er  tilfældet  fjernt  fra  en  soldaterlejr;  ja  endog 
ravnene  er  uvante  med  synet  af  de  mange  mennesker  og  slår 
ned  mellem  afdelingerne,  da  de  rykker  frem  til  slag;  mange 
blev  fældede  af  folkenes  spyd.  Ingen  af  parterne  er  ret  orien- 
teret i  terrænet;  Sven  kender  ikke  sin  modstanders  opstilling 
og  kaster  sig  i  sit  forste  angreb  over  en  trop  letbevæbnede 
(juventus)  på  højre  fløj,  som  om  det  var  hærens  kærne;  de 
mørkeblå  kofter  antog  han  for  jernbrynjer.  Da  det  andet  stød 
rettes  mod  kong  Valdemar  og  herremændene,  tørnede  man 
imod  det  høje  stavregærde.  Valdemar  var  ikke  stort  bedre 
orienteret,   siden  han  tog  en  trop  venner  for  fjender. 

Hvorledes  iovrigt  slaget  forløb  efter  Svens  flugt  og  hans 
hovdingers  fald  og  tilfangetagelse,  fortæller  Saxo  intet  om;  det 
har  heller  ingen  synderlig  historisk  interesse.  Det  følger  dog 
vel  af  sig  selv,  at  hære  som  disse  ikke  nedlægger  deres  våben, 
fordi  en  hovedtrop  er  tilintetgjort,  især  når  denne  ikke  har 
kunnet  ses  af  mere  end  tiende  delen  af  de  kæmpende.  Det  er 
derfor  sandsynligt,  at  der  er  bleven  kæmpet  længe  og  spredt, 
at  der  har  fundet  hårdnakkede  forfølgelser  sted  og  at  det  både 
denne  dag  og  de  følgende  er  gået  ud  over  de  besejrede  herre- 
mænds   ejendomme.      Vi    har  jo    i   forfølgelsen   1151    og  i  for- 

tællingen  om,  hvorledes  Valdemar  i  Viborg  forgæves  modsatte 
sig  de  grusomme  henrettelser,  en  målestok  for  hvad  der  kunde 
præsteres.   — 

Man  vil  af  det  her  fremsatte  se,  at  en  fornyet  overvejelse 
af  alle  omstændighederne  ved  „slaget  på  Gradehede",  selv 
efter  prof.  Steenstrups  kritik,  fører  mig  til  samme  resultat  som 
de  tidligere,  og  disse  ligger  langt  tilbage  i  tiden.  Forfatteren 
udtaler,  at  han  har  „syv  og  syvsindstyve"  grunde  for  sin  mod- 
satte påstand;  jeg  er  nu  berettiget  til  at  vente,  at  han  næste 
gang  vil  fortsætte  i  kæmpevisestilen  og  da  give  mig  underret- 
ning om,  hvor  disse  syv  og  syvsindstyve  kæmper  „sloge  deres 
tjald".  Jeg  horer  nemlig  nok,  at  „det  donner  under  ros"; 
men  indtil  videre  fristes  jeg  dog  til  at  sige  med  kong  Nilavs: 

hvi  have  de  kæmper  deres  liv  så  fal, 
at  dennem  lyster  her  at  stride!' 


>  Deiine  spøg  tillader  jeg  mig  kun  for  at  vise  prof.  Steenstrup,  at  jeg  ikke  er 
ulærvillig.  Han  siger  nemlig  om  mig  i  Revue  historique  (1880  I  126),  efter  at  have  på- 
talt min  letsindighed  i  kildernes  behandling:  „Son  style  est  plein  de  verve,  mais  sans 
étre  exempt  pourtant  d'une  certaine  monotonie;  et  quoiqiie  enipreint  de  grundtvigian- 
isme, il  n'a  pas  ee  ton  hunioristiquc,  qui  caracterise  les  grundtvigiens."  Denne  ka- 
rakteristik har  formentlig  større  interesse  for  danske  end  for  franske  læsere. 

(1893.) 

[Soiiderjydske  Aarboger  1893,  S.  177 — 9<).  —  Her  med  en  enkelt  Tilføjelse  af 
Forfatteren.] 


Opørgsmålet  om  de  sønderjydske  Strandfrisers  oprindelse 
er  gammelt  og  har  i  tidens  lob  fået  modsatte  besvarelser. 
Både  Saxo  og  de  ældre  forfattere  fra  Sønderjyllands  vestkyst 
holder  for,  at  de  er  indvandrede  fra  Frisland  syd  for  Vester- 
havet, medens  de  historiske  forfattere  i  indeværende  århundrede 
kom  til  det  resultat,  at  de  var  oprindelig  hjemmehørende  på 
de  jydske  Vesterhavsøer.  Dette  sidste  havde  sin  bestemte 
grund.  Man  o])dagede  efterhånden  spor  af  frisisk  sprog  og 
navne  i  snart  sagt  alle  egne  langs  Vesterhavets  sydøstlige 
kyster,  i  Ditmarsk,  på  begge  Elbens  bredder,  i  Hadeln  osv. 
og  den  forklaring  lå  da  nær,  at  det  var  gået  her  som  i  Ejder- 
sted,  hvor  det  frisiske  sprog  i  en  påviselig  historisk  tid  er 
forsvunden  og  afløst  af  plattysk.  Man  kom  da  til  det  resultat, 
at  den  frisiske  befolkning  havde  haft  sine  bosteder  langs  hav- 
kysten, lige  fra  Zuydersøen  til  Vidå  og  Listerdyb,  medens  den 
så  efterhånden  var  bleven  denationaliseret  overalt,  hvor  den 
var  uden  støtte  af  foranliggende  øer.  De  sønderjydske  Strand- 
friser  var  således  en  levning  af  det  store  folk  i  dets  nord- 
ligste forgrening,   afskåren  fra  sin  naturlige  forbindelse  ved  en 

udvikling,  som  også  engang  i  tiden  vilde  udslette  dens  ejen- 
dommeligheder ^. 

Denne  opfattelse  har  dog  ikke  kunnet  holde  sig  overfor 
den  nyeste  tids  sproggranskninger  og  historiske  undersøgelser. 
Det  har  vist  sig,  at  de  frisiske  spor  i  landene  langs  Vester- 
havets kyst  mellem  Ejderen  og  Weser  hidrører  fra  en  for- 
holdsvis sen  tid,  det  12.  århundrede  eller  deromkring,  medens 
befolkningen  iøvrigt  har  været  oprindelig  saksisk,  og  forestil- 
lingen om  en  oprindelig  frisisk  bebyggelse  nord  for  Ejderen 
har  derved  tabt  sin  nødvendige  baggrund.  Da  sprogviden- 
skaben nemlig  samtidig  er  kommen  til  det  resultat,  at  mod- 
sætningen mellem  nordisk  og  tysk  såvel  som  mellem  de  for- 
skellige tyske  mundarter  i  deres  udprægede  forskelligheder  er 
af  senere  oprindelse  end  man  tidligere  tænkte  sig,  må  man 
nødvendigvis  komme  til  den  slutning,  at  en  frisisk  talende 
befolkning  ikke  kan  høre  oprindelig  hjemme  på  Sønderjyllands 
vestkyst,  men  i  en  tid,  som  ligger  efter  mundarternes  udvik- 
ling, må  være  indvandret  hertil  fra  Frisernes  hjemland  længere 
vesterpå. 

De  herhenhørende  spørgsmål  drøftedes  forst  af  Dr.  Victor 
Langhans  i  et  1879  i  Wien  udgivet  skrift:  „Uber  den  ur- 
sprung  der  Nordfriesen",  i  hvilket  sprogforholdene  dog  kun 
flygtig  berøres;  forfatteren  søger  ad  historisk  vej  at  gøre  gæl- 
dende, at  Friserne  må  være  indvandrede  til  Sønderjylland  i 
det  9.  århundrede.  Sproget  har  derimod  fundet  en  indgående 
behandling  i  et  større  skrift  af  Theodor  Siebs:  „Zur  geschichte 
der  englisch-friesischen  sprache"  (I.  1889),  der  fører  til  det 
ovennævnte  resultat,  at  der  ingen  geografisk  forbindelse  er 
mellem  Friserne    nord    for  Ejderen    og  dem  vest  for  Weser  og 


1  I  min  afhandling  „Om  de  sonderjydske  Strandfrisers  foregivne  selvstændighed" 
(Arboger  for  nord.  oldkyndighed  1868),  i  hvilken  jeg  forst  påviste,  at  den  fra  tysk 
side  fremsatte  påstand  om  disse  Frisers  politiske  uafhængighed  i  middelalderen  var 
uholdbar,  kom  jeg  ikke  ind  på  spørgsmålet  om  deres  oprindelse.  I  anledning  af 
Saxos  fortælling  om  deres  indvandring  siges:  „hele  deune  formodning  om  en  indvan- 
dring .  .  .  kan  være  sand,  men  den  er  næppe  sandsynlig". 

at  Friserne  overhoved  først  nævnes  udenfor  de  gamle  Friser- 
egne  i  det   12.   århundrede. 

Støttet  til  disse  granskninger  har  hr.  skoleinspektør  P. 
Lauridsen  i  „Historisk  tidsskrift"  (6.  række,  4.  bind)  skrevet 
„Om  Nordfrisernes  indvandring  i  Sønderjylland"  og  søgt  nær- 
mere at  eftervise  såvel  tidspunktet  for  denne  indvandring  som 
dens  oprindelige  udstrækning.  Med  den  ^skarpsindighed  og 
omtanke,  som  er  bekendt  fra  hans  andre  historisk-geografiske 
afhandlinger,  efterviser  han  af  sted-  og  personnavne,  at  det 
gamle  skel  mellem  Sønderjyllands  gest  og  marskegnene  tillige 
har  været  den  oprindelige  grænse  mellem  den  danske  og  fri- 
siske befolkning,  medens  denne  sidste  dog  i  tidens  løb  er 
trængt  frem  på  fastlandet  og  har  blandet  sig  med  den  danske. 
Hvad  tidspunktet  for  den  første  indvandring  angår,  sætter  han 
den  til  omtrent  1100,  altså  noget  forud  for  den  historisk  af- 
hjemlede indvandring  til  landene  omkring  Elbens  nedre  løb; 
forud  for  dette  tidspunkt,  mener  han,  var  „Utland"  ubeboet, 
et  til  havets  luner  overladt  overdrev. 

Ved  at  føres  til  historiske  studier  fra  mangesidige  geogra- 
fiske interesser  har  hr.  Lauridsen  bragt  et  frisk  og  velgørende 
element  ind  i  forskellige  spørgsmål,  som  var  ved  at  gå  i  stå 
eller  blive  rent  trivielle  ved  den  idelig  gentagne  granskning  og 
tolkning  af  magre  historiske  kilder.  Han  har  således  bragt 
klarhed  over  tilblivelsen  af  Johan  Mejers  kart  over  Friser- 
egnene og  givet  værdifulde  bidrag  til  Nordslesvigs  landbo- 
historie. Men  hvor  han  kommer  ind  på  en  førstehånds  vur- 
dering af  ældre  historiske  kildeskrifter,  som  man  vanskelig  kan 
nærme  sig  uden  et  fortroligt  kendskab  til  tidsaldrenes  histo- 
riske forhold  i  det  hele  taget,  eller  hvor  det  sproglige  træder 
stærkt  i  forgrunden,  bliver  hans  blik  mindre  sikkert  og  følge- 
slutningerne ikke  altid  vel  begrundede.  Således  i  det  fore- 
liggende tilfælde. 

Det  synes  ikke  at  være  faldet  hr.  Lauridsen  ind  at  under- 
søge, om  Friseregnen  da  virkelig  har  været  ubeboet  til  langt 
ind    i    middelalderen;    han   går  uden  videre  ud  fra,    at  det  har 

forholdt  sig  således.  Men  der  findes  jo  endnu  den  dag  idag 
gravhøje  ira  hedenold  i  hundredvis  i  Ejdersted  og  på  de  fri- 
si-ske  øer,  Syld,  For  og  Amrom!^  Har  da  denne  befolkning, 
hvis  grave  tilhører  både  sten-,  bronse-  og  jernalderen,  været 
uddød,  så  et  nyt  landnam  kunde  foregå  i  det  12.  århundrede? 
Derom  foreligger  der  jo  intet  som  helst  vidnesbyrd,  ingen  som 
helst  antydning. 

Spørgsmålet  om  Frisernes  indvandring  er  da  ikke  så  lige 
at  besvare  ud  fra  et  simpelt  geografisk  synspunkt  og  med  en 
historisk  hypotes.  Hvad  der  først  må  bringes  på  det  rene  er 
dette,  om  den  gamle  befolkning,  hvis  grave  vi  finder  på  øerne, 
var  frisisk  eller  dansk  eller  tilhørte  et  tredje  folk.  Hertil  må 
da  svares,  at  der  ikke  i  sten-  og  bronsealderen  var  en  sådan 
modsætning  mellem  dansk  og  frisisk,  at  disse  mundarter  vilde 
have  kunnet  fremkomme  og  holde  sig  ved  siden  af  hinanden  i 
den  senere  udprægede  form.  Hine  tidligere  beboere  må,  da 
jo  alle  omliggende  lande  må  antages  at  have  tilhørt  den  ger- 
manske folkeæt  og  ingen  sproglevning  peger  ud  over  denne, 
have  stået  dem  på  det  nærmeste  fastland  så  nær,  at  de.  hvad 
enten  de  er  kommen  hertil  fra  syd  eller  vest,  har  udgjort  ét 
folk  med  dem.  Og  da  vi  nu  ikke  på  den  jydske  halvø  kender 
nogen  anden  befolkning  end  den  danske  nord  for  Ejderen  og 
den  saksiske  syd  for  denne  flod,  må  også  disse  have  tilhort 
en  af  disse  to.  Frisernes  indvandring  må  tilhore  en  senere 
tid,  da  mundarterne  var  fuldt  udviklede,  endog  med  dialekt- 
forskelligheder indenfor  det  frisiske,  således  som  de  nu  gen- 
kendes. 

Men  en  nærmere  betragtning  af  sproget  såvel  som  af 
.sted-  og  personnavne  på  de  frisiske  øer  må  snart  fore  til  det 
resultat,  at  deres  oprindelige  befolkning  har  været  dansk,  ikke 
saksisk,  et  resultat,  som  efter  alle  historiske  og  geografiske 
forhold  måtte  have  formodningen  for  sig.      Her  skal  dette  dog 


'  .lahrbilcher  f.  d.  geschichte  der  herzogth.  III  459.  IV  iSi.  244.     F.ilcks  Archiv 
III  ;V).  Wj.     Hansen,  Nordfriesl.ind,  s.   17.  (Volkniarl,  Eiderstedt,  s.  33. 

kun  løselig  antydes,  indtil  en  særlig  dialektkyndig  påtager  sig 
den  fyldigere  påvisning. 

Hvad  først  den  sønderjydsk-frisiske  dialekt  angår,  da  har 
det  forlængst  vakt  opmærksomhed,  at  den  er  stærkt  iblandet 
med  dansk  ^.  Det  er  ikke  enkelte  ord,  det  her  drejer  sig  om, 
men  hele  rækker  af  betegnelser,  der  næppe  kan  tænkes  op- 
tagne i  den  tyske  dialekt  uden  efter  et  langvarigt  og  umiddel- 
bart samliv  med  danske  folk.  Naboskab  kan  ikke  have  frem- 
bragt dette,  thi  på  den  danske  side  af  sproggrænsen  findes 
intet  tilsvarende. 

Ser  man  derefter  på  stednavnene,  da  træfter  vi  overalt 
på  øerne  nordiske  ord,  —  endelsen  „um'^S  der  er  af  senere 
oprindelse,  bor  ikke  vildlede.  Øen  Syld  —  samme  navn  i 
Norge  (Munch,  N.  i  middelalderen,  s.  97)  —  har  navnene 
List,  Morsum,  Braderup  og  Vinningsted,  der  alle  forekommer 
i  danske  egne.  Før  genfindes  i  Limfjordens  Fur;  det  har 
navnene  Klintum,  Toftum,  Yttersum,  Vik  og  Goting  (Nørre- 
jylland: Gudum,  opr.  Guthing)  o.  a.  Øen  Åland  (Åland,  Oland) 
har  sit  tilsvarende  ved  Sverige;  Amrum  (Omrem)  i  Amager  og 
Omø;  Gestenakke  i  Jydsk  Gesten,  Gestbro  (O.  Nielsen,  Sted- 
navne, s.  186);  Langenes  og  Hvele  er  nordiske  osv,  I  Ejder- 
sted  minder  byerne  Tunning  og  Gærding  om  de  nordiske  ord 
tun  og  gård,  medens  den  yderste  del  af  halvøen  kaldes  Ut- 
holm eller  Holmbo  herred.  Dette  kan  forfølges  i  det  enkelte 
for  øen  Amroms  vedkommende,  hvor  en  udførlig  beskrivelse 
foreligger  (Jahrbiicher  f.  d.  landeskunde  III  459  ff".  og  IV  121 
ff.  245  ff".).  Her  findes  i  stednavnene  ord,  som  ikke  kan  for- 
klares af  frisisk,  men  må  tilbageføres  til  dansk.  Således 
„lynj",  der  forklares  som  dansk  lund,  måske  snarere  lyng; 
„under  kjal",  under  kilden,  der  ellers  hedder  „kvel";  „stenod", 
osv.  Øens  havn  eller  landingssted  findes  mod  sydøst.  Her 
findes  der  en  gammel  befæstning,  en  krum  vold,  som  det 
synes  anlagt  for  at  yde  øens  forsvarere  et  fast  værn.    Her  er 


'  Se  C.  Maniens,    „Om   nordfrisisk   og   dets  forhold  til  dansk"  i  Slesvigske  pro- 
vinsialefterretninger  II  t  — 46. 

der  et  sted,  der  betegnes  som  „ual  hov",  det  gamle  hov,  hvad 
der  forklares  nærmere  deraf,  at  „til  kirke"  hedder  „tu  hov"  ; 
her  skal  den  ældste  kirke  have  stået.  Der  findes  her  end- 
videre en  samling  af  40  gravhøje,  af  hvilke  nogle  har  navne, 
der  dog  ikke  kan  forklares  af  oboernes  nuværende  sprog  ^  En 
strækning  ved  ual  hov  kaldes  ..deansk  branang",  hvad  der 
forklares  som  dansk  brænding,  medens  en  anden  strækning 
hedder   „sydfreskan",  Sydfriserne. 

Hvad  endelig  personnavne  angår,  da  strækker  den  blan- 
ding af  danske  og  frisiske  navne,  som  hr.  Lauridsen  med  så 
meget  held  har  påvist  på  fastlandet,  sig  også  ud  over  øerne 
og  Ejdersted.  En  mandtalsliste  fra  denne  halvo  fra  1535 
viser  navnene  Knud.  Iver,  Eskel.  Bunde,  Torkel,  Tykke,  Ketel, 
Bo,  Gunne,  Arfest,  Tymme  og  andre  lignende.  I  Beltring 
herred  (i  det  undergåede  Nordstrand)  nævnes  143S:  Sune. 
Jon,  Tore,  Osbern,  Eskel,  Erik,  Knud,  Broder,  Moder,  Lave, 
Tyge,  Bo,  Ketel,  Gunne,  Arfast,  Iver,  Sven,  Olof,  Tort,  Tore, 
Tuke,  Nampne  osv.,  for  ikke  at  tale  om  navne  som  Frode, 
Ebbe,  Ogge,  Timme.  Ingver  o.  1.,  der  muligvis  kan  være  af 
tysk  oprindelse,  men  også  er  nordiske.  Ja  alt  i  jordebogens 
„brødreliste"  (fra  12.  århundrede)  findes  frisiske  og  danske 
navne  blandede  sammen:   Olef,  Nafni,  Ketyl,  Knut,  Vagn. 

Vi  kan  da  trøstig  gå  ud  fra,  at  den  befolkning,  som  fra 
de  tidligste  tider  har  levet  på  de  frisiske  Vesterhavsøer  har 
været  af  samme  nationalitet  som  den  på  fastlandet,  nemlig 
dansk.  Først  senere  hen  i  tiden  er  den  bleven  fortrængt  eller 
optagen  i  en  indvandret  frisisk,  der  så  har  udvidet  bebyggelsen 
til  de  lavere  og  usikkert  liggende  marskegne. 

Men  forholder  dette  sig  således,  da  synes  det  klart,  at 
den  frisiske  indvandring  ikke  kan  sættes  så  sent  som  til  det 
12.  eller  11.  århundrede.  „Kildernes  tavshed",  der  jo  er  et 
bevis,  som  må  bruges   med  megen  varsomhed,    må  i  dette  til- 


•  Der  nævnes  Eeshenhuug,  Olfkauhuug,  Hanihuug,  Stofkanhuug  (Jalirb.  IV  245i. 
Kattarhuug  (247).    Gravene  kaldes  også  „stiandosk'^,  stendysser. 

fælde  alene  kunne  være  afgørende;  det  må  anses  for  umuligt, 
at  begivenheder  som  de,  det  her  drejer  sig  om,  kan  være 
foregåede  i  middelalderens  hjerte,  uden  at  samtidige  danske, 
islandske  eller  tyske  forfattere  har  hørt  og  fundet  det  værd  at 
fortælle  om  dem,  eller  at  det  danske  rige  dengang  skulde  have 
været  ørkesløs  tilskuer  ved  deres  udvikling. 

Men  mange  andre  historiske  kendsgerninger  gør  det  des- 
uden utænkeligt,  at  indvandringen  skulde  have  fundet  sted  på 
et  så  sent  tidspunkt.  Hvad  hr.  Lauridsen  gør  gældende  som 
formentlige  beviser  på  det  modsatte  viser  sig  ved  nærmere 
eftersyn  at  mangle  al  betydning. 

Først  da  dette,  at  Adam  af  Bremen  ved  år  1070  ud- 
trykkelig skulde  meddele,  at  der  ingen  Friser  bor  i  Sønder- 
jylland. Ingen  historiker,  som  kender  Adam  og  den  tids 
historiske  forfattere  i  større  sammenhæng,  vil  tillægge  hans 
uvidenhed  om  den  slags  enkeltheder  nogen  betydning.  Når 
han  ikke  omtaler  Friserne,  ligger  det  simpelthen  i  at  han  ikke 
er  bleven  gjort  opmærksom  på  deres  tilværelse,  som  ingen 
kirkehistorisk  betydning  havde.  De  var  en  fredelig  del  af 
Slesvig  stift  og  lå  så  afsides,  at  man  meget  vel  kunde  pas- 
sere gennem  Jylland  uden  at  ane  deres  tilværelse. 

Ej  heller  har  den  danske  betegnelse  af  øerne  og  det  fri- 
siske fastland  Ejdersted  og  Nordstrand  som  „Utland"  nogen 
..etnografisk"  betydning.  Valdemars  jordebog  kalder  en  del 
af  Alminde  herred  (nu  Brusk  herred)  ved  Kolding  for  „uden 
vand'';  denne  del  kaldes  ellers  „Elende",  udenfor  landet^  I 
disse  navne  ligger  der  sikkert  ingen  betegnelse  af  det  ube- 
boede, de  er  rent  lokale.  En  „udmark"  er  jo  heller  ikke 
unddragen  menneskers  brug,  om  den  end  betegnes  som  fra- 
liggende. Enhver  strid  om  ord  er  jo  iøvrigt  overflødig,  da  vi 
andensteds  fra  véd,  at  Utland   var  beboet. 

At  dette  Utland  var  kongelev,  er  ej  heller  af  virkelig  be- 
tydning.   I  Valdemars  jordebog,   som  giver  os  denne  oplysning. 


*  O.  Nielsen,  Jordebogen,  s.  99  anni.  S.  100  anm.  2. 

nævnes  en  stor  mængde  kongelev,  rigets  største  stæder,  op- 
dyrkede almindinger,  øer  og  rige  godssamlinger  imellem  hin- 
anden. Hvad  forholdet  mellem  konge  og  hertug  angår,  da 
afgiver  Utland  netop  en  parallel  til  hertugens  hovedstad,  Sles- 
vig, af  hvilken  de  tre  fjerdedele  var  kongelev.  Netop  det 
samme  var  noget  senere  tilfældet  med  Utland.  Der  siges  alt 
i  jordebogen,  at  af  de  fire  „brænnæstallær"  tilhorer  den  ene 
hertugdømmet,  medens  de  andre  er  kongelev;  betydningen  af 
dette  ord  er  ikke  sikker,  det  antages  at  betegne  saltsyderier  ^ 
Efter  hertugdømmets  fuldstændige  udskillelse  ses  det  imidlertid, 
at  hertugen  havde  et  par  frisiske  herreder,  Edoms  og  Lunde- 
bjerg, svarende  til  en  fjerdedel  af  hele  Utland.  1376  skelnes 
der  i  „kong"  Albrekts  breve  bestemt  mellem  „kongens  Friser", 
der  hører  til  Ribe,  og  de  Friser,  der  horer  til  hertugdømmet; 
de  første  nævnes  som  bekendt  alt  1332".  I  året  1405  hen- 
viste hertuginde  Elisabet  „kongens  Friser"  til  dronning  Mar- 
grete, og  1411  opregnes  de  frisiske  herreder,  som  med  Tønder 
slot  var  overdragne  til  dronningen,  nemlig:  Horsby,  Boking. 
Virkes,  Beltringe,  Pilvyrminge,  Øster-For,  Syld  og  Ejdersted  •''. 
I  året  1326  omtaler  hertug  Valdemar  derimod  en  pantsættelse 
af  indtægterne  af  „vore  Friser  i  Utland",  nemlig  200  mark 
sølv  årlige.  Dette  må  altså  være  de  resterende  to  frisiske 
herreder,  Edoms  og  Lundebjerg,  der  også  1426,  ved  landrettens 
vedtagelse,  udgør  en  særlig  gruppe  overfor  de  tæt  sammen- 
sluttede „syvherreder"''.  Indtægten  af  Edoms  herred  var  1231 
120  mark  sølv  („tantum  valet  et  tantum  inde  datur"),  medens 
Lundebjerg  slås  sammen  med  Ejdersted  og  i  forening  med  det 
giver  100  mark  og  6  nætters  gæsteri.  Dette  svarer  vistnok 
til  de  200  mark  sølv,  som  hertugen  1326  har  af  sine  Friser, 
ligesom    Edoms   herred   er   omtrent    en    fjerdedel    af   Utlandets 


'  Var  ,.deansk  bræiiang"  på  Anirom  en  dansk  saltbrænding? 
-  Michelsen,  Urkunden,  II  316  og  318.  82. 
3  Staatsb.  Mag.  VIII  650.     Anti-slesv.-holst.  fragm.  XIV  92. 
*  Mecklenburgisches  Urkundenbuch  VII  341  (sml.  Michelsen  II  161). 
■''•  Staatsb.  Mag.  VIII  597,   anm.      Michelsen    har   i  teksten    gjort   vold   på  land- 
rettens ordlyd  og  udpeget  Syld  og  For  som  de  ny  tilkomne. 

nordlige  herreder  (de  giver  1231  ialt  514  mark)  og  Lunde- 
bjerg af  de  fire  sydlige. 

Men  synes  det  herefter  at  forholde  sig  således,  at  Utland 
har  været  delt  mellem  kongedømmet  og  hertugdømmet  i  samme 
forhold  som  selve  staden  Slesvig,  så  falder  jo  enhver  mulighed 
for  derved  at  bringe  det  i  et  ekstraordinært  historisk  forhold 
til  riget  bort  af  sig  selv. 

Ser  vi  os  derefter  om  efter  bestemte  historiske  vidnes- 
byrd om  Frisernes  tilværelse  i  Sønderjylland,  stanser  vi  først 
ved  Saxos  omtale  af  dem  i  anledning  af  kampen  mellem 
kongerne  Sven  og  Knud  i  året  1151.  Ved  denne  tid,  som  jo 
Saxos  hjemmelsmænd  mindedes,  var  efterretningerne  om  Fri- 
sernes komme  alt  yderst  vage;  forfatteren  tænker  kun  på 
marskegnene  ved  Mildå  og  fortæller,  at  Friserne  engang,  da 
de  søgte  sig  nye  bopæle,  traf  på  disse  egne,  som  de  derpå 
gjorde  beboelige.  Dette  tyder  på  langt  tilbage  liggende  be- 
givenheder, fra  hvilke  ethvert  minde  om  kampe  med  en  ældre 
dansk  befolkning  var  forsvunden. 

Længere  tilbage  hører  vi  ved  år  1110  om,  at  kong  Nils 
ikke  kunde  være  i  fred  i  Slesvig  for  Vendernes  overfald,  uden 
ved  Frisernes  beskyttelse  („nisi  munitus  Frisonum  presidio"). 
Dette  minder  os  om,  at  de  sydlige  frisiske  herreder  efter  Val- 
demars jordebog  var  henlagte  til  Danevirke,  altså  til  lande- 
værnet, hvad  der  jo  forudsætter  et  ubrødeligt  troskabsforhold 
overfor  rigets  fjender,  —  altså  atter  et  forlængst  overvundet 
modsætningsforhold  mellem  danske  og  frisiske  indbyggere  i  de 
samme  egne. 

Også  Slesvig  stadsrets  bestemmelser  om  tolden  på  salt 
tyder  på  det  samme.  Her  skelnes  der  mellem  Friser  af  dansk 
og  af  frisisk  ret,  idet  de  første  bor  indenfor  Isted  syssels 
herreder  (Nørre-  og  Søndergøs)  og  derfor  betragtes  som  hørende 
nærmere  til  staden.  Frisernes  fremtrængen  over  gestranden 
er  her  altså  ikke  blot  en  kendsgerning  af  iøjnefaldende  om- 
fang, men  den  synes  også  at  måtte  opfattes  som  liggende 
langt  tilbage  i  tiden. 


352  FRISERNES  INDVANDRING  I  SØNDERJYLLAND. 

Endnu  mere  påfaldende  er  det  dog  at  se  Slesvigs  befæst- 
ning mod  vest  og  nord  kaldet  henholdsvis  Frise-  og  Angelbo- 
virke.  Navnene  nævnes  først  i  året  1291  \  men  de  stammer 
åbenbart  fra  en  langt  tidligere  tid.  Forbilledet  er  jo  her  navnet 
Danevirke,  men  dette  opfattes  alt  i  det  12.  århundrede  meget 
uklart,  idet  betydningen  af  „virke"  som  befæstning  er  tabt  af 
den  almindelige  sprogbevidsthed,  medens  forfatterne  nu  som 
oftest  forstår  det  som  „værk"  ".  Det  kan  altså  med  sikkerhed 
siges,  at  man  ikke  i  det  12.  århundrede  vilde  have  dannet 
navnet  Frisevirke;  det  må  være  nedarvet  fra  tidligere  tider. 
Men  nu  véd  vi  jo,  at  Slesvig  var  befæstet  langt  tilbage  i  tiden; 
efter  runestenene  har  alt  Sven  Tveskæg  belejret  det.  Til 
kampene  om  Slesvig  i  det  10.  århundrede  må  da  vistnok 
disse  virker  henfores  ligesom  selve  Danevirke,  og  det  er  jo 
ikke  usandsynligt,  at  navnene  er  opståede  væsenlig  samtidigt 
og  givne  med  henblik  på  de  forsvarskræfter,  der  skulde  bruge 
dem:  Danevirke  fik  sin  besætning  af  hele  folkehæren,  medens 
Slesvig  vel  kunde  gore  fordring  på  en  besætning  fra  de  nær- 
meste egne,  henholdsvis  Angelboer  og  Friser.  Herpå  synes 
det  jo  at  tyde,  at  kong  Nils  bruger  et  frisisk  landeværn  under 
opholdet  i  Slesvig.  Det  er  dog  også  muligt,  at  navnene  kun 
tyder  på  de  egne,  det  pågældende  virke  vender  ud  imod,  som 
man  i  Flensborg  havde  en  Frise-  og  en  Angelboport.  Men 
for  Frisernes  tilstedeværelse  i  Sønderjylland  er  dette  jo  lige 
betydningsfuldt. 

Vil  vi  i  danske  overleveringer  soge  efter  spor  af  minder 
om  Frisernes  landnam,  træffer  vi  næppe  andet  end  Saxos  for- 
tælling om  Ubbe  Fris,  der  hærgede  i  Jylland,  men  blev  hær- 
tagen af  Harald  Hildetand  og  derefter  gift  med  hans  søster 
og  optagen  blandt  hans  høvdinger.     Han  deltog  i  Bråvalslaget 


'  Se  min  afhandling  om  ^Byen  Slesvigs  virker  i  middelalderen"'  (Arboger  f. 
nord.  oldk.  1869). 

^  Saxo  kalder  det  Danorum  opus,  structiira.  Valdemars  gravplade:  Daneverch. 
Helmold:  Dineverch.  Sven  Agesen:  Danævirki  og  Daneverk  (Ser.  I  50.  63).  Rydår- 
bogerne  har  Danevirki  og  Kovirki  (sst.    158.  1.501. 

Og  nævnes  her  sammen  med  Orm  Engelskmand,  der  ligeledes 
var  overvunden  og  vunden  af  kongen.  Man  får  her  en  mis- 
tanke om,  at  Orm  oprindelig  har  været  kaldet  Angelbo  og  at 
Ubbe  og  han  stammer  fra  oldsagn  om  kampene  ved  Slesvig 
by,  ligesom  skjoldmøen  Hede,   der  siges  at  have  givet  Hedeby 

navn*. 

Her  synes  vi  virkelig  at  stå  foran  gamle  overleveringer 
om  Frisernes  indvandring,  deres  fjendskab  og  det  derefter  føl- 
gende fredelige  og  venskabelige  forhold  til  Danmarks  konger. 
Hjemlige  sagn  på  Syld  går  i  samme  retning,  men  har  sammen- 
blandet den  folkelige  modsætning  med  oldsagn  om  kæmper  og 
dværge'. 

Til  hvilken  tid  og  hvilke  tidsforhold  skal  da  denne  ind- 
vandring henføres?  V.  Langhans  tænker  på  det  9.  århundrede 
og  alt  Langebek  har  fremsat  den  samme  formodning.  Ved 
året  839  fortælles  der  i  frankiske  årbøger,  at  kong  Håriks 
sendebud  klagede  over  overgreb  fra  Frisernes  side,  som  kej- 
seren lovede  at  lade  undersøge.  Samtidig  klagede  Friserne 
over  de  danske  vikingers  hærtog  i  deres  egne.  Det  synes  da 
ikke  at  ligge  fjernt  at  gå  ud  fra,  at  der  til  de  danske  vikinge- 
tog, som  fastlandets  historieskrivere  udmaler  med  så  stærke 
farver,  har  svaret  hærtog  op  imod  de  danske  kyster,  som  de 
fremmede  forfattere  ikke  fandt  anledning  til  at  tale  om,  og 
som  ingen  nordisk  historie  fortæller  om  af  den  simple  grund, 
at  der  overhoved  ikke  dengang  blev  skrevet  nordisk  historie. 

Den  fortælling,  som  Langebek  dog  især  fæstede  sin  op- 
mærksomhed ved,  hører  til  året  857  og  vedrører  den  danske 
søkonge  Rurik,  der  havde  sat  sig  fast  i  Durstede  ved  Rinen. 
Han  drog,  siges  der,  med  kong  Lotars  samtykke  med  en  flåde 
til  Danmarks  grænse  og  tog  med  Håriks  samtykke  landet 
mellem  Ejderen    og   havet   i   besiddelse    med  sine  mænd.      Fra 


1  Saxo  p.  366  fl.  378  389.    Hervors  saga     Sml.  emnet  i  det  lyske  digt  „Gudrun-: 
Fliserne  drager  hen  til  Normannernes  land   for  at  hente  den  hærtagne  G. 

2  Hans    Kielholt   i    Falcks    udgave    af    Heimreich,   U  343.      Hansen,    Sagen    dei- 
Sylter  Friesen. 

A.D.Jørgensen:  Afhandl.   U.  23 

denne  begivenhed,  mener  Langebek,  stammer  Utlandets  frisiske 
befolkning'. 

Ligesom  der  overhoved  ikke  her  skal  lægges  an  på  at 
bringe  spørgsmålet  om  Frisernes  indvandring  til  en  endelig  og 
alsidig  afgørelse,  men  kun  at  fremdrage  de  enkelte  momenter 
til  dets  besvarelse,  således  skal  også  særlig  dette  punkt  hen- 
stilles til  nærmere  overvejelse.  Adskilligt  kunde  vel  tale  for 
en  endnu  tidligere  indvandring  til  vore  øer;  Ruriks  overtagelse 
af  Utland,  hvis  dette  her  er  ment,  kan  jo  have  haft  sin  for- 
udsætning i  en  frisisk  befolkning.  Man  nødes  måske  til  at 
tænke  på  en  tid,  da  Friserne  var  i  livlig  bevægelse  og  følte 
vandredriften  vågne.  Der  var  en  livlig  forbindelse  mellem 
Durstede  på  den  ene  side  og  de  nordiske  handelspladser  på 
den  anden  og  for  en  stor  del  gik  forbindelsen  vistnok  over 
Slesvig  og  ad  Ejderen.  Friserne  kan  da  til  en  tid,  da  de  var 
i  overvægt,  have  behandlet  os,  som  vi  senere  behandlede  så 
mange  andre  egne,  så  de  satte  sig  fast  ved  Ejderens  munding 
og  ved  de  nærliggende  havne  for  efterhånden  herfra  at  for- 
trænge eller  undertrykke  de  tidligere  beboere  på  øerne  og 
kysterne.  Venderne  var  jo  senere  i  færd  med  at  gøre  det 
samme  på  Falster  og  andre  af  oerne  i  hjertet  af  riget;  her  i 
en  udkant  lykkedes  det  at  bringe  til  fuld  gennemførelse,  hvad 
der  hist  omsider  fremkaldte  en  afgørende  modstand. 

For  imidlertid  at  bringe  fuldstændig  klarhed  i  hele  denne 
historiske  udvikling  vil  det  være  nødvendigt,  at  sprogfor- 
holdene på  de  frisiske  øer  tages  for  til  en  fordomsfri  og  i  det 
mest  enkelte  gående  granskning,  og  at  derefter  stednavnene 
og  de  lokale  overleveringer  samles  i  størst  mulig  udstrækning. 
Selve  de  historiske  beretninger  kan  man  næppe  vente  yder- 
ligere oplysninger  fra. 


'  Scriptores   rer.    Dan.    J    547  (bH).     J.   .Steensirup,    Normannerne,  U  157.   1.59  f. 
170    178. 

(1897.) 

[Historisk  Tidsskrift  6.  R.  6.  B.  S.  671-80.] 


Under  overskriften:  „Fra  Holstenervældens  tid  i  Dan- 
mark; 2,  mageskiftetraktaten  af  11.  Febr.  1340"  har  hr.  prof. 
Kr.  Erslev  i  Hist.  tidsskr.  6.  r.  VI  400—417  underkastet  et  enkelt 
punkt  i  min  anmeldelse  af  et  |)ar  historiske  skrifter  en  kritik, 
som  forekommer  mig  i  høj  grad  at  udæske  til  antikritik'.  Den 
ellers  så  skarpsindige  forfatter  synes  her  at  stå  helt  uforstående 
overfor  mine  hemærkninger,  der  rigtignok  er  fremsatte  uden 
noget  lærd  apparat.  Men  det  samme  er  jo  tilfældet  med  det 
spørgsmål,  som  han  lige  i  forvejen  har  behandlet,  idet  jeg 
uden  at  gøre  ophævelser  af  det  i  få  ord  har  strøget  en  vild- 
farende historisk  tradition  fra  1325.  som  han  nu  slår  ihjel 
efter  alle  kunstens  regler.  Det  synes  alligevel  ikke  at  være 
faldet  ham  ind,  at  der  også  kunde  ligge  alvorlige  studier  til 
grund  for  den  opfattelse  af  traktaten  af  1340,  som  han  ikke 
mener  at  kunne  dele.      Men  dette  er  ikke  desmindre  tilfældet. 

Efter  at  have  citeret  mine  udtalelser  om  grev  Gerts  politik 


'  Nordisk  tid.skrift  18S3:  „Synspunkter  for  opfattelsen  af  Valdemar  Atleidags 
og  dronning  Margretes  historie"  [ovfr.  s.  212  ff.].  Det  er  mig  ikke  klart,  hvorfor  prof. 
E.  helt  igennem  drager  en  ældre,  vel  væsenlig  den  traditionelle,  opfattelse,  som  .jeg 
lejlighedsvis  havde  fremsat  1&71,  med  ind  under  sin  drøftelse. 

23* 

efter  kong  Kristoffers  død  1332:  atter  at  skyde  hertug  Val- 
demar frem  som  den,  der  nu  formelt  sad  inde  med  den  danske 
krones  ret,  bl.  a.  til  indløsning  af  de  pantsatte  kronlande,  ud- 
taler prof.  Erslev,  at  han  „ikke  kender  noget  bevis  herfor", 
og  han  formoder  da,  at  den  kun  grunder  sig  på  en  vilkårlig 
fortolkning  af  forliget  af  1339  (s.  405).  Dette  har  unæg- 
telig forundret  mig;  men  det  vilde  dog  have  forundret  mig 
endnu  mere,  hvis  jeg  ikke  alt  tidligere  havde  troet  at  gøre 
den  erfaring,  at  en  alt  for  stringent  benyttelse  af  videnskabens 
metoder  af  og  til  kan  føre  til  at  glemme  det  ældre  husråd: 
først  og  fremmest  at  bruge  sine  øjne. 

Det  lå  i  den  pågældende  anmeldelse  helt  udenfor  mit 
formål  at  føre  et  videnskabeligt  bevis  for  de  betragtninger,  jeg 
der  fremsatte;  men  jeg  undlod  dog  ikke  at  antyde,  hvorpå  de 
støttede  sig.  Således  hentydes  der  jo  til,  at  hertugens  ind- 
løsningsret  til  „Skåne,  Jylland  osv."  anerkendes,  og  der  mindes 
om,  at  han  1340  formelt  opgav  sin  kongeret,  for  hans  navne 
og  svoger  modtog  udvælgelsen  (ovfr.  s.  222.  225);  det  havde 
dog  nok  været  værd  at  undersøge  dette  nærmere,  før  dom 
over  min  opfattelse  blev  afsagt. 

Siden  det  nu  imidlertid  ikke  er  sket,  skal  jeg  belyse 
sagen  noget  nærmere.  Det  er  Hamsfort,  som  har  bevaret  en 
optegnelse  om,  at  de  to  frænder  drog  sammen  til  Viborg  ting 
og  at  hertugen  her  frasagde  sig  al  ret  til  Danmarks  rige, 
hvorefter  alle  parter  højtidelig  lovede  glemsel  af  alt  det  forbi- 
gangne. Den  lybske  krønike  antyder  i  al  sin  korthed  det 
samme:  Hertugen  førte  sin  svoger  til  Viborg  ting,  hedder  det'. 
Men  det  må  vel  indrømmes,  at  ingen  kunde  frasige  sig  konge- 
dømmet på  Viborg  ting,  som  ikke  havde  siddet  inde  med  det, 
eller  dog  med  nogen  rimelighed  havde  gjort  fordring  på  det. 

Men  dette  er  ingenlunde  det  eneste  „bevis".  Alt  Hvidt- 
feldt, der  ligeså  lidt  som  prof.  Erslev  synes  at  have  kendt 
tildragelsen    i    Viborg,    slutter    af   et    brev,    som    han  meddeler 


1  8cr.  r.  D.  1  304.     Detmar  1  "247. 

indholdet  af,  at  liertugen  og  grev  Gert  efter  slaget  på  Lohede 
„atter  anmodet  sig  regimentet  her  udi  riget".  De  to  har 
nemhg  i  Januar  1333  pantsat  Sønderherred  Djurs  til  Stig  An- 
dersen, som  han  endog  påstår  hertugen  udnævnte  til  sin  mar-k 
(s.  455,  sml.  457). 

Men  allerede  tidligere  var  de  to  optrådte  som  indehavere 
af  kronens  ret  (Gert  som  formynder),  nemlig  ved  pantsættelsen 
af  Skåne,  4.  Novhr.  1332.  Ved  et  forlig  mellem  hertugen, 
grev  Gert  og  grev  Johan  på  den  ene  og  kong  Magnus  af 
Sverige  på  den  anden  side  overdrager  nemlig  Johan  Skåne  med 
alle  den  danske  krones  horge  (cum  omnihus  castris,  corone 
regni  Dacie  pertinentibu.s)  til  kong  Magnus  som  et  pant  på 
34000  mark  sølv,  således  at  ikke  blot  denne  greve,  men  også 
hertugen  og  grev  Gert  beholder  ret  til  at  indløse  det^ 

I  brev  af  2.  Avgust  1333  overlader  hertug  Valdemar  end- 
videre grev  Gert  alle  de  ejendomme  (bona)  og  øer,  han  måtte 
have  ret  til  hinsides  Melfarsund,  undtagen  Langeland,  idet  han 
lover  aldrig  at  kræve  dem  tilbage,  „førend  hele  Fyns  land  af 
os  bliver  indløst  fra  vor  nævnte  morbroder  eller  hans  arvinger". 
Også  her  anerkendes  jo  en  indløsningsret  til  Fyn,  den  samme 
som  9.  Jan.  1332  for  kongerne  Kristoffer  og  Erik  var  aner- 
kendt til  Nørrejylland  og  Fyn  under  ét.  Hertugens  ret  be- 
grænses nu  til  en  samlet  indløsning,  han  må  ikke  kræve  pantet 
stykkevis  (bona,  øer),  ligeså  lidt  som  hine  konger  måtte  kræve 
noget,  før  de  på  én  gang  kunde  betale  alle  de  100,000 
mark ". 

Samme  dag  (2.  Avg.  1333)  lod  greven  sig  give  brev  på, 
at  hertugen  vilde  stå  på  hans  side  i  stridighederne  med  høv- 
dinger og  adelsmænd  i  hans  pantlande,  Nørrejylland  og  Fyn, 
ligesom  han  lod  ham  edfæste  sine  mænd  til  greven  for  det 
tilfælde,   at  han  skulde  dø  uden  livsarvinger.      Forud  for  disse 


'  Rydberg,  Sverges  traklalei-,  I  537:  Trfrram  S.  nos  .  .  Valdemarus  et  comite.s 
aiit  ([iiiciinque  verum  et  menim  jus  rediniendi  habuerit,  liberare  et  redimere  possumus 
pro  summa  argenti  memniala. 

-  Michelsen,  .Schleswig-Holstein-Lauenburgiseiie  [Jikinidensamniluug,  II  179.  82. 

breve  er  der  da  gået  fejder,  i  hvilke  hertugen,  eller  som  det 
hedder  hans  mænd,  har  stået  mod  greven,  men  uden  al  tvivl 
i  forbund  med  danske  stormænd,  som  modsatte  sig  det  hol- 
stenske regimentet  Der  er  med  andre  ord  gjort  et  mislykket 
forsog  på  at  gøre  alvor  af  Valdemars  kongedømme,  eller  dog 
en  del  af  det. 

Det  var  nemlig  ingenlunde  grevens  agt  at  lade  sin  unge 
søstersøn  gøre  brug  af  sin  og  kronens  ret:  det  var  ham  nær- 
mest om  at  gøre  ved  hjælp  af  hans  navn  at  holde  andre  ude, 
særlig  naturligvis  Kristoffers  sønner.  Hertug  Valdemars  stil- 
ling var  da  også  særdeles  vanskelig.  Indtil  sit  20.  år  var 
han  endog  umyndig,  og  han  fik  ikke  sit  hertugdømme  ud- 
leveret uden  mod  lofte  om  aldrig  at  .skille  sin  sag  Ira  mor- 
broderens (brev  af  4.  Marts  1336,  Michelsen  s.  186).  Alligevel 
synes  der  ikke  at  kunne  være  nogen  tvivl  om,  at  han  jo  gang 
efter  gang  har  været  i  forståelse  med  de  danske  stormænd  om 
at  bryde  Holstenernes  åg,  hvorfor  også  greven  og  hans  sonner 
til  det  sidste  tiltror  ham  alt  ondt  i  den  henseende,  endog  del- 
agtighed i  grevens  drab. 

Ved  forliget  af  2.  Febr.  1339  søgte  nu  greven  for  be- 
standig at  tilintetgøre  hertugens  fremtidsudsigter  i  riget;  han 
måtte  love  helt  at  opgive  sine  krav  på  virkelig  at  komme  i 
besiddelse  af  kronens  lande.  At  dette  ligger  i  den  nævnte 
overenskomst,  vil  prof.  Erslev  rigtignok  ikke  indrømme,  men 
jeg  ser  ikke,  hvorledes  man  med  det  foran  fremhævede  for 
øje  kan  undgå  at  opfatte  det  således. 

Hertugen  underkaster  sig  forst  som  sædvanlig  alle  de 
forhen  antagne  vilkår  og  opgiver  al  selvstændig  politik.  Dei*- 
næst  opgiver  han  al  den  påtaleret,  han  måtte  have  på  ..bona" 
i  Nørrejylland  og  Fyn  eller  andet  land,  pantsat  greven  af  kong 
Kristoffer,  ligesom  han  giver  afkald  på  al  ret,  hvis  han  endnu 
måtte  have  nogen.  Ej  heller  vil  han  hindre  Gert  eller  Johan 
i  deres  pant  i  Danmark,   ved  at  give  sig  af  med  de  dem  pant- 


'  .Michelsen,  anf.  skr.,  .  s.  85. 

satte  „bona",  eller  ved  imod  deres  vilje  at  tage  deres  vasaller 
i  forsvar  og  forbedelse,  når  de  sætter  sig  op  imod  dem,  eller 
andre  deres  uvenner'. 

Prof.  Erslev  påstår,  at  der  her  ved  „bona"  kun  skal  være 
tænkt  på  „godser",  enkelte  ejendomme,  men  dette  modsiges 
bestemt  af  ordets  forekomst  på  sidste  sted.  Her  defineres 
„pignera"  (det  samlede  landepant)  aldeles  bestemt  som  „bona" 
inpignerata,  på  samme  måde  som  der  1338  tales  om  „bona" 
og  „oer"  hinsides  Melfarsund  som  genstand  for  hertugens  af- 
kald, indtil  han  kan  indløse  pantet  i  sin  helhed.  Det,  han 
1339  giver  afkald  på,  er  overhoved  at  forurolige  greven  (eller 
greverne)  i  deres  pant;  han  må  hverken  bruge  sin  (forment- 
lige) ret  til  påtale  ad  rettens  vej,  eller  sætte  sig  i  forbindelse 
med  de  enkelte  pantedele  (len  e.  1.),  deres  indbyggere  og  va- 
saller som  deres  rette  overherre  og  beskytter.  At  det  ikke 
udtrykkelig  nævnes,  at  den  ret,  der  er  tale  om,  er  kronens 
indløsningsret,  kongens  højhedsret,  ligger  jo  simpelthen  deri, 
at  greven  nu  ikke  mere  anerkender  den,  men  behandler  den 
som    „formentlig" :  han  er  nu  færdig  med  den. 

Året  efter  har  bladet  vendt  sig  og  grev  Gert  må  atter 
anerkende  hertugens  ret  for  at  undgå  et  storre  onde,  aner- 
kendelsen af  Valdemar  Kristoflfersøn.  Stillingen  ved  forhand- 
lingerne i  Liibeck  efter  nyår  1340  er  bekendt;  greven  bereder 
sig  i  al  hemmelighed  til  at  afgøre  sagen  med  sværdet,  men  søger 
samtidig  en  overenskomst  med  hertugen,  og  gennem  ham  med 
Jyderne,  for  i  alle  tilfælde  at  redde  de  mere  fredsommelige 
oer.  Til  den  ende  sluttes  forliget  af  11.  Februar  1340.  Det 
er  altså  ikke  nogen  „mageskiftetraktat",  som  prof.  Erslev 
hævder  i  overensstemmelse  med  den  traditionelle  opfattelse; 
hertugen    og    greven    bytter    ikke    land    mod    land,    pant    mod 


'  Anf.  st.  s.  li*2:   Insuper  si  aliquam  inpeticionem   super  aliquibus  bonis  in  N. 

aut  Ph haberemus,  hane  penitus  resignamus  et  renunciamus  onini  juri,  si  quod 

nobis  adhuc  competere  posset;  nec  .  .  G.  uec  J.  .  .  .  debemus  in  pigneribus  eoruni, 
que  in  Dacia  habent,  aliqualiter  inpedire,  intromiitendo  nos  de  bonis  eis  inpigneratis, 
aut  eoruni  vasallos  .  .  .  defendendo  et  preplacitando.  —  Med  hensyn  til  inpetitio  kan 
jævnfores  2.  Avg.  1333:  bona  inpetere  aut  repetere  (s.  179). 

pant,  men  hertugen  anerkendes  som  rette  ejer  af  Nørrejylland, 
medens  han  samtidig  vedbliver  at  være  rette  ejer  af  Sønder- 
jylland, 

Det  er  mig  vanskeligt  at  fatte,  hvorledes  man  kan  und- 
drage sig  erkendelsen  heraf,  efterat  opmærksomheden  er  bleven 
rettet  på  det;  jeg  forstår  selvfølgelig  meget  vel,  at  det  i  lange 
tider  kunde  overses  på  grund  af  en  vis  formel  lighed  i  lenenes 
overdragelse  og  vurdering.  Nægtes  kan  det  jo  dog  ikke,  at 
hertugen  får  overdraget  besiddelsen  af  Nørrejylland,  uden  at 
der  forbeholdes  greven  nogen  ret  til  atter  at  indløse  det, 
medens  dette  er  tilfældet  for  Sønderjyllands  vedkommende. 

Men  dermed  har  grev  Gert  affundet  sig  med  hertugen  og 
hans  indløsningsret,  øerne  må  denne  samtidig  opgive  og  han 
skal  gøre  fælles  sag  mod  kongesønnen  Valdemar:  „Vi  skal 
ikke  hindre  grev  Gert  og  grev  Johan,  hedder  det,  i  deres  pant 
og  deres  øvrige  gods,  som  de  har  i  Danmark,  og  vilde  nogen 
mand  hindre  dem  deri,  da  skal  vi  hjælpe  at  værge  det  med 
100  mand  .  .  .  ."  „Skulde  det  også  være,  at  vi  vilde  blive 
ved  vort  land  (Sonderjylland)  og  ikke  indløse  Nørrejylland, 
hvad  det  står  os  frit  for  at  rådføre  os  om,  da  skal  vi  forvisse 
vor  morbroder  med  de  nævnte  mænd,  at  vi  ikke  skal  hindre 
ham  i  hans  pant."^ 

Der  er  her.  som  året  før,  tale  om  en  dobbelt  måde  at 
komme  i  besiddelse  af  pantlandet:  at  „påtale",  „indløse",  og 
„at  gøre  hinder",  d.  e.  forsøge  at  tilrive  sig  det  med  magt. 
Forholdet  er  i  dette  øjeblik  dette,  at  junker  Valdemar  gør  for- 
dring på  indløsningsretten  til  riget  som  sin  faders  søn,  her- 
tugen gør  det  samme  som  forhen  valgt  og  hyldet  konge.  Men 
medens  hin  ikke  synes  at  have  villet,  eller  formodedes  ikke 
at    ville    slå    af   på    sin    formentlige   ret   til  hele  kongedommet. 


'  .Sejdelin,  Dipl.  Flensb.,  I  .3:2.  Prof.  Erslev  lægger  også  her  vægt  på,  at  „hindre" 
og  „have  ret  til  at  indlose"  er  højst  forskellige  ting  (s.  4()9  f.).  Dette  er  jo  en  selv- 
folge;  men  del  er  ikke  mindre  vist,  at  de  to  begreber  jævnlig  folges  ad  i  den  her  om- 
handlede gruppe  af  breve,  det  er  to  måder  for  rette  ejers  tilbageerhvervelse  af  pant- 
sat land.  At  man,  når  der  bliver  tale  om  at  bruge  magt,  også  lader  det  gå  ud  over- 
panthaverens  „anderen  gude",  er  jo  krigens  gaug. 


FORLIGET  AF  II.  FEBRUAR  1340.  361 

lader  denne  handle  med  sig  og  nøjes  med  Nørrejylland;  der- 
efter gør  han  fælles  sag  med  greverne  mod  den  anden  præ- 
tendent. Fortrøster  han  sig  ikke  til  at  tage  denne  stiUing,  da 
lover  han  at  træde  tilbage  med  hele  sin  fordring  og  ikke 
oftere  at  forurolige  greven   med  den. 

Et  par  misforståelser,  som  prof.  Erslev  har  gjort  sig 
skyldig  i,  skal  jeg  endnu  rette.  Den  ene  er  sproglig  og  gælder 
det  af  mig  brugte  udtryk:  „Greven  indrømmer  hertugen  ret 
til  at  indløse  Nørrejylland  med  den  ret,  Kristoffer  havde  til 
det".  Erslev  opfatter  „indrømmer"  her  som  ligetydigt  med 
„overdrager"  og  polemiserer  vidt  og  bredt  imod  den  temmelig 
meningsløse  tanke,  der  derved  tillægges  mig.  Sammenhængen 
viser  jo,  at  jeg  ganske  ligefrem  har  tænkt:  Greven  indrønmier 
(tvinges  ved  dette  forlig  til  at  indrømme),  at  hertugen  har  ret 
til  at  indløse  Jylland  med  kongens  ret,  med  den  ret  Kristoffer 
havde.  Denne  ret  indrømmer  han  ham  faktisk  ved  at  indgå 
forliget,  der  bringer  indløsningen  til  udførelse. 

Den  anden  misforståelse  er  af  politisk  natur.  Prof.  Erslev 
mener,  at  den  omstændighed,  at  hertugen  forbeholder  sig  at 
træde  tilbage  fra  forliget,  skulde  vise,  at  det  er  ufordelagtigt 
for  ham,  men  at  modparten  er  vis  på  altid  at  kunne  stå  sig 
ved  det.  Men  dette  er  kun  én  af  mange  muligheder,  og  jeg 
tror,  at  der  er  grund  til  i  historien  at  advare  mod  alle  den 
slags  metodiske  slutninger.  Det  at  kunne  træde  tilbage  fra  et 
forlig  eller  en  kontrakt  er  jo  i  og  for  sig  en  fordel,  når  mod- 
parten under  alle  omstændigheder  er  bunden,  og  det  plejer  at 
være  sejrherren  eller  den  stærkeste,  som  tager  fordelene,  især 
hvor  der  som  her  er  tale  om  vanskelige  politiske  forhold. 
Men  det  sikreste  er  vistnok  i  hvert  tilfælde  at  søge  den  nær- 
mest liggende  forklaring  til  et  sådant  forbehold.  Her  synes 
det  at  ligge  meget  nær.  Der  var  grund  for  hertugen  til  først 
at  forhandle  med  Jyderne,  om  de  var  villige  til  at  tilvejebringe 
løsesummen  ved  et  „sølverstød",  således  som  det  senere  på 
året  blev  vedtaget,  da  kong  Valdemar  overtog  landet.  Vilde 
de    ikke    det,    var    det    næppe    klogt    at  overtage  indløsningen. 

Og  skulde  hertugen  forhandle  med  dem  om  det,  var  det  i  alle 
tilfælde  fordelagtigt,  at  det  endnu  var  meget  tvivlsomt,  om 
han  vilde  indlade  sig  på  den  handel.  Vi  Jyder  plejer  at  se 
os  vel  for,   før  vi   binder  os. 

Imidlertid  kom  hele  denne  sag  jo  ikke  til  udførelse; 
greven  hrod  ind  i  landet  med  sin  lejehær.  Om  hertugen  for- 
inden er  gået  fra  forliget,  og  om  det  da  er  Jydernes  vrang- 
vilje eller  hans  egen  vankelmodighed,  som  har  været  afgørende, 
véd  vi  intet  om. 

Efter  grev  Gerts  fald  trådte  den  unge  konge  ind  i  her- 
tugens politiske  stilling;  denne  afstod  kronens  ret  til  ham  og 
indløste  Nørrejylland  for  derefter  at  lade  indbyggerne  betale 
løsesummen  og  overdrage  landet  til  kongen.  Fyn  måtte  kongen 
derimod  •  indtil  videre  lade  greverne  beholde  som  pant,  uden 
at  der  var  tale  om  nogen  indløsning.  Og  således  fremdeles; 
historien  efter  1340  er  en  fortsættelse  af  den  før  1340,  kun 
at  nu  kong  Valdemar  var  den  overlegne  personlighed,  som  før 
grev  Gert.  Hertugen  var  af  et  blødere  stof  og  uden  sin  frændes 
fremragende  evner;  så  meget  mere  må  det  regnes  ham  til  ære, 
at  han  frivillig  trådte  tilbage  for  ham  og  hjalp  ham  til  riget. 
Den  lybske  krønike  siger:  „at  hertugen  for  kongens  skyld  på- 
tog sig  så  vovelige  forpligtelser,  holdt  mange  for  en  stor  dår- 
skab" \ 

Det  forekommer  mig  således,  at  der  er  god  sammenhæng 
i  den  fremstilling,  jeg  i  hin  anmeldelse  i  al  korthed  har  givet 
af  disse  forhold,  og  jeg  kan  ikke  se  rettere  end  at  jeg  har 
krønikers  og  breves  ord  på  min  side. 


'  Detmar  I.  247:  Dat  de  hi'rtoghe  so  grot  eveiitureude  dor  des  koiiinghes  wilieu, 
dal  kerede  em  niaiiicli  to  trrotcr  dorlieit. 

Slesvigs  gamle  stadsret.     (1880.) 170. 

I.     Slesvigs  betydning  i  den  ældre  middelalder.     .S.  171. 
II.     Kong  Svens  privilegier.     S.  179. 
III.     Hovedpunkter  i  stadens  forfatning.     S    196. 
Efterskrift:  En  forkasiet  kronike.     S.  208. 
Synspunkter  for   opfattelsen  af  Valdemar  Atterdags   og  dronning 

iMargretes  historie.     (1883.) 212. 

Helgenskrinene  i  st.  Knuds  kirke.     I-II.     (1886-87.) 256. 

Sognetallet  i  Jylland  i  middelalderen.     (1890.) .      309. 

Kampen  mellem  kongerne  Sven  og  Valdemar  1157. 1  — II.  (1890  — 91  )     318. 

Frisernes  indvandring  i  Sønderjylland.     (1893.) 343. 

Forliget  af  11.  Februar  1340.     (1897.) 355. 

